
CUVÂNTULEDITORULUI 
la ediţia a IV-a 


Cartea mult iubitului nostru părinte sufletesc, 
Arhimandritul Cleopa Ilie, intitulată Că/ăuză în credința 
ortodoxă,a fost tipărită până acum în trei ediţii:1981,1985 și 
199 1,care sunt de mult epuizate.Fiind solicitată de credincioși, 
se reeditează astăzi într-o nouă ediţie îmbunătăţită. 

La ediţia actuală s-a făcut o revizuire integrală a textului, 
cercetându-se manuscrisele  autorului,găsite în arhiva 
mănăstirii,deoarece până acum a lipsit din volum partea a treia, 
pe care noi am recuperat-o și am introdus-o în carte. 

Totodată s-a păstrat concepția originală a autorului în ceea 
ce privește alcătuirea textului, şi anume: 

In prima parte s-a făcut un scurt istoric al sectelor și al 
religiilor eterodoxe; acest istoric, socotindu-se cartea ca o 
călăuză în cunoașterea și apărarea credinței ortodoxe, mai ales 
în aceste vremuri destul de frământate, s-a completat cu scurte 
prezentări ale unor erezii mai vechi şi mai noi,pentru a avertiza 
pe cititori să evite credinţele sectare şi păgâne, care inundă din 
ce în ce mai mult Ortodoxia pe care o moştenim de la Sfinţii 
Apostoli. 

In partea a doua s-au tratat pe larg cele mai importante 
puncte ale doctrinei ortodoxe în raport cu ereziile celor mai 
răspândite secte,sub forma unui dialog între un sectar și preot. 
Aici s-au adăugat unele completări făcute ulterior de Părintele 
Cleopa, sub forma unui dialog între un credincios și preot, 
formă pe care am păstrat-o și noi, având în vedere că această 

carte urmăreşte în special zidirea duhovnicească a credincioșilor 
noștri ortodocşi. Tot aici s-au introdus și capitolele alcătuite de 
Părintele Cleopa, ca supliment la prima ediţie. 

In partea a treia este prezentat un îndrumător recapitulativ 
prescurtat al primelor două părți,cu trimiteri mai numeroase la 
Sfânta Scriptură. 

Totodată s-au reeditat și prefeţele edițiilor precedente şi 
s-a îmbogăţit cartea cu câteva predici privind credinţa ortodoxă. 

Mulţumim pe această cale părinţilor și ostenitorilor care 
au contribuit efectiv la realizarea acestei lucrări duhovnicești, 
atât de necesară în zilele noastre şi rugăm pe cititori să nu ne 
uite la sfintele rugăciuni şi să ierte eventualele greșeli inerente 
unei asemenea vaste lucrări. 

Fie ca şi această nouă ediţie, care este o lucrare completă 
şi definitivă, să fie spre folosul tuturor acelora care mai au 
îndoieli sau încă n-au cunoscut adevăratul tezaur al credinţei 
ortodoxe. 


Rugăm pe Părintele Cleopa, acest mare duhovnic și 
povăţuitor sufletesc, să mijlocească înaintea Preasfintei Treimi 
și a Maicii Domnului pentru mântuirea noastră, a tuturor. 


Arhimandrit 
loanicnie Bălan 


Sfânta Mănăstire Sihăstria 
Acoperământul Maicii Domnului 
1 Octombrie 2000 


RECOMANDARE 

Cartea I.P.C. Sale Părintele Arhimandrit CLEOPA ILIE, 
intitulată Despre credința ortodoxă, este o lucrare temeinică şi 
convingătoare despre adevărul credinţei noastre dreptmăritoare, 


întemeiată pe Sfânta Scriptură. 


Autorul deschide înţelesuri largi şi adânci în textele 
Sfintei Scripturi care luminează și fundamentează cu multă 
evidenţă punctele credinţei practicată de Biserică din vremea 
Apostolilor. 

Scrierea este o adevărată lucrare de Dogmatică ortodoxă. 
Ea spune adevărul credinţei noastre fără să jignească pe cei de 
alte credinţe, încât socotesc că ea poate fi tipărită fără nici o 
șovăială, putând aduce mult folos credincioșilor. 

Cartea ar putea apare și sub titlul unui Catehism ortodox 
cum nu avem noi până acum și nu cred că s-ar găsi cineva să-l 
poată alcătui. 

Ar fi bine poate, dacă s-ar tipări în câteva zeci de mii de 
exemplare și distribuite la un preţ mic tuturor credincioșilor mai 
răsăriţi din regiunile care trebuie să facă față asaltului cultelor 
neoprotestante. 

Preot Profesor Dr. 
Dumitru Stăniloae 

PREDOSLOVIE 


Părintele Cleopa este unul dintre foarte puţinii călugări cu 
o experienţă duhovnicească totală. 

Când l-am cunoscut eu, acum vreo treizeci de ani, într-un 
popas pe care-l făcusem la Sihăstria, blajinul avvă m-a petrecut 
o bună bucată de vreme pe drumul de pământ de pe Valea 
Secului, de-a lungul apei, povestindu-mi o seamă de întâmplări 
din viaţa sa și a obștii. Il ascultam şi-mi aduceam aminte de 
cazul unui medic care, trebuind să stea câţiva ani la închisoare, 
pentru o oarecare vină, s-a apucat să înveţe acolo englezeşte 
după singura carte la îndemână, o Biblie. Redevenind liber, s-a 
prezentat în faţa unei comisii pentru o calificare în limba 
engleză, despre care credea că-i va folosi în profesie. Membrii 
comisiei au rămas înmărmuriţi:insul știa perfect englezeşte,dar 
vorbea limba lui Shakespeare! 


Povestind rar, dulce și sfătos, Părintele Cleopa părea 
rămas în urmă cu vreo două sute de ani. El vorbea ca în vechile 
tipărituri de la Neamţ, în graiul Patericului, al Pidalionului și al 
Vieţilor Sfinţilor, aidoma lui Chesarie și Damaschin, iar 
întâmplările zilei căpătau o aură de vechime şi legendă, vecină 
cu literatura. Aveam să pricep, ceva mai târziu, că-şi petrecuse 
tinereţea păzind oile mănăstirii, în cea mai smerită ascultare de 
aspirant la călugărie, şi că-și preţuia vremea citind cu nesaţ, zi 
şi noapte, nu numai Sfânta Scriptură, ci și orice carte de slovă 
veche pe care o putea găsi în biblioteca chinoviei sau o putea 
cumpăra de la vreun gospodar din Vânători, în schimbul oii de 
scăzământ, scăpată de la lup. Precumpăneau scrierile Sfinţilor 
Părinți ai Răsăritului, cu tot adâncul lor de înţelepciune şi 
contemplație. Format în singurătatea unei asemenea academii, 
prieten cu turma şi cu Dumnezeu, novicele devenea de fapt, 
fără s-o ştie, omul unei singure cărţi, cel mai puternic posesor 
al unui intelect nealterat de erudiție, fişiere și aparate critice. 

Când a coborât la lume, printre vlădici și universitari, Părintele 
Cleopa vădea într-însul tot atâta teologie cât într-o diplomă cu 
sigilii. 

Tot de la stână într-o bună zi l-a luat soborul mănăstirii, 
ca să-l aducă devale și să-l aşeze stareț în locul celui bătrân. 
Alesul a cerut atâta îngăduință cât să isprăvească o oaie de tuns 
şi să-și schimbe opincile cu o pereche de bocanci. A stărețit cu 
mare iscusință, ani în şir, la o vreme când Sihăstria trecuse 
printr-o pulbere de sărăcie și de flăcări. Şi-a făcut ucenici buni 
şi i-a rânduit, după vrednicie și trebuințe, să ducă mai departe 
treburile obștii, până în ziua de azi, când chinovia cunoaște o 
înflorire gospodărească la măsura duhovniciilor de pisc. 

Părintele Cleopa are vocaţia marilor însingurări şi, poate, 
cu Siinția Sa se încheie multiseculara tradiţie a pustniciilor 
moldovene. Poartă în spate ani buni de retragere la pustie și 
cunoaște pe viu ce înseamnă să trăieşti în peşteră, să te hrănești 
cu bureţi și poame uscate, să te călăuzești iarna după urmele 
fiarelor și să birui asprimea gerului cu dogoarea rugăciunii celei 
fără de oprire. Aceasta însă nu l-a împiedicat să asculte de mai- 
marii săi, ierarhi ai Bisericii, care l-au îndatorat să iasă la câmp 
deschis și să propovăduiască printre cei ce se poticnesc în 
credință. Vorbeşte bogat și cercetează Scripturile cu o memorie 
limpede și pururea fragedă. 

De atunci a mai citit încă multe cărţi, pe slovă veche și 
nouă, studii, manuale și tratate de teologie, cunoaște problemele 
creștinului contemporan, graiul său s-a potrivit limbajului 
curent, dar nu prin sărăcire, ci prin adaos. Propovăduirea la 
nivelul credincioşilor mireni, ca şi călătoria la Locurile Sfinte, 
în Grecia şi Muntele Athos, i-au sporit experiența pastorală și 
s-ar părea că nu există o întrebare de credinţă la care să nu 

poată răspunde. Cheia însă nu e doar în cunoaștere, ca la cei 
mai mulţi dintre teologi, ci mai ales în trăire. 

Cuvântul Părintelui Cleopa are autoritatea focului 
lăuntric. La chilia sa au venit lideri ai Mişcării Ecumenice, 
căutând limpeziri; părerile sale circulă în medii teologice 
europene. Inima însă i-a rămas în matca Bisericii străbune. 
Altfel, om ca toţi oamenii. 

lată că Părintele Cleopa ne dăruiește încă o carte. Am 
citit-o și am scris această predoslovie cu încredințarea că 
autorul se află la acea vârstă duhovnicească la care laudele nu-l 
mai pot tulbura. Am scris-o pentru cititorii acestui catehism 
ortodox, ca să știe că fiece cuvânt din fiece pagină a fost nu 
numai gândit, ci şi trăit, că, după spusa Apostolului, putem 
avea mulţi învăţători, dar nu mulţi părinţi. Fie ca prezenţa ei în 
mâinile preoților și credincioșilor noştri să aibă preţul izvorului 
şi bucuria roadelor. 


Arhimandrit B. V. ANANIA 


CUVÂNT ÎNAINTE 
la ediția întâi 


Gândul de a scrie această carte mi-a venit cu încetul, de-a 
lungul câtorva ani. 

La chilia mea au poposit oameni feluriți, pentru 
trebuințele lor duhovnicești, cerând o rugăciune, o îndrumare, 
un sfat. Mulţi însă au venit și cu întrebări privitoare la credinţă, 
unele mai ușoare, altele mai grele, după vârsta, pregătirea și 
setea de cunoaștere a fiecăruia. Unii dintre ei erau nu numai fii 
credincioși ai Bisericii noastre Ortodoxe şi buni cunoscători ai 
Sfintei Scripturi, ci şi oameni umblaţi, care se întâlniseră, în 
drumurile lor, cu oameni de alte credințe și convingeri, mai 
ales din cele mai noi, aduse din alte părţi ale lumii și fără nici 
un fel de legătură cu ființa Ortodoxiei noastre răsăritene sau cu 
rădăcinile neamului nostru românesc. Cu aceștia purtaseră 
discuţii, uneori lungi și aprige, pe teme de credință, frământând 
textele biblice pe o parte și pe alta și căutând să le afle 
înțelesurile ascunse. In urma acestui fel de discuţii, ei 
rămăseseră cu foarte multe îndoieli semănate în suflet şi 
începuseră chiar să se întrebe dacă ceea ce moșteniseră ei de la 
părinţi şi strămoși în materie de credință religioasă reprezenta 

sau nu adevărul descoperirii dumnezeieşti. Astfel, clătinați 
lăuntric, ei veneau să ceară lămuriri și sfaturi, cu Biblia în 
mână și cu întrebări gata făcute, dar nu numai cu întrebări, ci și 
cu unele răspunsuri pe care le agonisiseră de la cei cu care 
stătuseră de vorbă. 

Niciodată nu l-am certat pe un credincios care are 
îndoieli; niciodată nu i-am cerut cuiva să creadă orbește. Dacă 
făceam astfel, ar fi însemnat să dau dreptate tocmai acelora 
care-i ceruseră să creadă ca ei, fără să-și mai pună vreo 
întrebare. Dimpotrivă, am socotit întotdeauna că discuţiile, cu 
idei dintr-o parte și din alta, sunt cât se poate de folositoare, 
dacă ele sunt purtate cu cinste omenească şi numai din dorința 
de a afla adevărul. Și nu m-am înșelat. Am avut bucuria să văd 
roadele unor asemenea convorbiri în sufletele celor ce veniseră 
cu credinţa tulburată de îndoieli și plecau cu ea limpede ca 
izvorul muntelui. 

Atunci am început să mă gândesc că vor fi fiind încă mulţi 
alţii cu mintea vânturată de întrebări la care nu sunt în stare să 
afle răspunsuri, dacă nu sunt ajutaţi după cuviinţă. Și cine să-i 
ajute, dacă nu preoţii lor? Dar oare toţi preoţii au aceeași vârstă 
matură și aceeași experiență pastorală? Firește, nu toţi. 

Astfel m-am hotărât să scriu această carte, după puţina 
mea pricepere, din dorul de a le îi fraţilor mei de folos. Mai 
întâi am rânduit tot materialul pe capitole, după o anume 
pravilă a mărturisirilor noastre de credință. Apoi am socotit că 
înțelesurile ar îi mai la îndemâna cititorului, dacă voi așeza 
totul în chipul unui dialog, prin întrebări și răspunsuri între un 
preot ortodox și un învățăcel al său, care râvneşte să ajungă la 
cunoștința adevărurilor de credință asupra cărora are îndoieli 
lăuntrice sau înrâuriri din afară. 

Fie ca această sfântă osteneală să le dea fraţilor mei întru 
preoţie bucuriile de care m-a învrednicit pe mine Dumnezeu. 


Arhimandrit CLEOPA ILIE 


Înălțarea Domnului - 1980 

PREFATA 


la ediţia a II a 


Întâia ediţie a cărţii Despre credința ortodoxă a Prea 
Cuvioşiei Sale Părintele Arhimandrit Cleopa Ilie a avut o atât 
de mare căutare, încât, curând după apariţia ei, în 1981, s-a 
ivit trebuinţa unei a doua ediţii, pentru a răspunde multelor 
cereri ale credincioșilor. Această a doua ediţie apare 
îmbogăţită cu unele noi teme ale credinţei noastre înfățișate şi 
întemeiate de Prea Cuvioşia Sa cu aceeași pricepere și putere 
convingătoare ca și cele înfățișate în prima ediţie și reluată în 
ediţia de faţă. 

Așa cum am spus și în cuvintele înscrise pe coperta 
primei ediţii, Prea Cuviosul autor luminează, convinge și 
cucerește pe cititori în lămurirea punctelor dreptei noastre 
credinţe, atât prin întemeierea lor amănunţită pe textele Sfintei 
Scripturi, ale căror adevărate înţelesuri le pune în lumină, cât și 
prin graiul înţeles de toţi, în care le explică. 


Prea Cuvioşia Sa se dovedește și în scris, ca şi în grăirea 
vie către credincioșii care au fericirea să-l audă, acelaşi 
cunoscător temeinic al Sfintei Scripturi și fermecător maestru al 
cuvântului rămas credincios îndelungatei tradiţii a graiului 
bisericesc al poporului nostru, cu totul deosebit, al grăirii către 
credincioși cu care este înzestrat Prea Cuvioșia Sa, şi care, 
însoţit de o memorie a textelor Scripturii și ale Sfinţilor Părinţi, 
cum nu se mai poate întâlni la altcineva în răstimpul unei sau 
mai multor generaţii, dau Prea Cuvioșşiei Sale putinţa să 
vorbească ceasuri îndelungate în modul cel mai închegat, dar, 
în același timp, în mod zâmbitor și neobositor atât pentru Prea 
Cuvioşia Sa, cât şi pentru auzitori. Abundenţa de dovezi din 
Scriptură și din Sfinții Părinţi se revarsă ca o ploaie peste 
ascultători, încât nimeni nu mai poate găsi nici un temei pentru 
vreo părere opusă învăţăturii de totdeauna a Bisericii. 

Deși în cartea Despre credința ortodoxă nu mai e de faţă 
autorul care să spună lucrurile din ea și textele din Sfinții 
Părinţi sunt mai puţine, dându-se spaţiul principal textelor din 
Scriptură, se simt în ea, totuși, cunoștințele rar întâlnite ale 
dreptei noastre credinţe și modul ușor şi fermecător de a se 
exprima, care e propriu Prea Cuvioșiei Sale și care încântă pe 
cei ce-l ascultă când le vorbeşte cu viu grai. 

Nu știu dacă s-a luat de cineva vreo măsură ca să se 
păstreze vreuna din vorbirile prietenești ale Prea Cuvioșiei Sale, 
extinse pe ore întregi, ca un monument de grai românesc 
încântător redând conținutul bogat al credinței noastre 
strămoşeşti, ca pe un rod plin de seva grădinilor moldoveneşti. 

Dar, fie că se va păstra, fie nu în stare grăitoare imaginea 
acestui «Avvă» unic al spiritualității româneşti, cartea P. C. 
Sale Despre credința ortodoxă va păstra, dacă nu chipul în stare 
grăitoare al personalității sale cu totul remarcabile, măcar o 
frântură din farmecul graiului său și un rezumat al uimitoarei 
sale cunoștințe a dreptei noastre credințe, întemeiată pe o rară și 
deosebit de subțire înțelegere a textelor Scripturii şi ale Sfinților 
Părinți ai Bisericii. 

Prea Cuvioşia Sa rămâne prin această carte un minunat 
martor viu şi cunoscător al Tradiției creștine românești din 
zilele noastre. 


Preot Profesor Dr. 
Dumitru Stăniloae 

CUVÂNT ÎNAINTE 
la ediția a III-a 


Socotind cum că slujesc şi eu în această viaţă lui 
Dumnezeu şi obștii creștinești cu ceva rod, căci, după 
dumnezeiasca Scriptură, „după roade” se judecă viaţa noastră 
(Matei 7, 16), iată gândurile care mai cu sârg m-au îndemnat să 
întocmesc această lucrare. 


Mai întâi, sunt fiu al neamului și al Bisericii Ortodoxe 
Române strămoşeşti şi cugetul îmi spune să am partea mea de 
osteneală la păstrarea sănătăţii și unităţii noastre sufletești, prin 
păstrarea şi apărarea dreptei credinţe a bunilor creștini 
ortodocși ai acestui neam. 


Apoi am avut unele întâlniri și convorbiri cu membri ai 
multor culte neortodoxe, numite neoprotestante. Aceste întâlniri 
se dovedesc adesea rodnice, aşa precum s-a spus şi de către 
Domnul: Din gura a doi sau trei martori să se sStatornicească 
tot cuvântul adevărului (Matei 18, 16). Pot spune cu cuget curat 
că din discuţiile purtate a ieșit tot mai luminos adevărul 
învăţăturii noastre ortodoxe. 


In sfârșit, toată viaţa mea am fost în ascultare și sfat, după 
cuvântul înţeleptului care zice: Sfatul este sfetnic bun şi legea 
lumină, iar îndemnurile care dau învățătură, calea vieții sunt 
(Pilde 6, 23). Până la 14 ani am stat sub ascultarea părinţilor 
mei după trup; de la această vârstă până în ceasul de acum, dau 
ascultare părinţilor mei duhovnicești. 


Și astfel, la sfătuirea Prea Fericitului nostru Patriarh 
Justinian şi a Înalt Prea Sfinţitului Mitropolitului meu, Justin al 
Moldovei și Sucevei, precum și a Prea Cuviosului Stareţ 
Victorin, împreună cu consiliul Sfintei noastre Mănăstiri, am 
purces la alcătuirea acestui mic îndreptar de orientare în sfânta 
credinţă ortodoxă, spre a-l pune la îndemâna părinţilor și frați- 
lor obștii cu care vieţuim, pentru ca, după cuvântul Apostolului, 

să fim gata totdeauna să răspundem oricui ne cere socoteală 
pentru nădejdea noastră, dar cu blândeţe, cu frică și cu bună 
credinţă (cf. 1 Petru 3, 15); să răspundem atât întrebărilor 
membrilor altor culte, cât şi unor nedumeriri ale credincioșilor 
noștri. 

Mărturisesc însă de la început că această muncă a mea 
este departe de a fi un lucru desăvârșit, neavând eu nici 
pregătirea teologică cuvenită, nici timp îndeajuns, având a 
răspunde și altor ascultări şi sarcini. 

Dar în cele ce am scris, m-am orientat după dumnezeiasca 
Scriptură, după Sfânta Tradiţie, istoriile bisericești, învățăturile 
Sfinților Părinţi, precum și după unii dintre părinţii teologi mai 
renumiţi și luminaţi în cunoașterea Sfintei Scripturi, ca fericiţii 
întru adormire Dr. Constantin Chiricescu, Iconomul C. Nazarie, 
Pr. Gheorghe Paschia, și în special după Pr. Dr. Petru 
Deheleanu, ca și după alţi autori însemnați, care s-au ostenit 
mai înainte cu o asemenea muncă. 

La întocmirea lucrării de față am urmat această metodă: 

In prima parte am făcut o scurtă istorie a vechilor erezii, 
ca şi a diferitelor abateri de la dreapta credinţă mai de curând 
ivite la noi. 

In a doua parte, așa cum s-a și petrecut, am prezentat, sub 
forma dialogului, convorbirea unui preot ortodox cu membri ai 
unor culte neortodoxe (neoprotestante), preotul dând răspunsuri 
cu dreaptă deslușire a credinței ortodoxe şi scoțând la lumină 
erorile intervenite în discuţie. 

In partea a treia, am încercat o recapitulare a primelor 
două părţi printr-un îndrumător biblic precis cu trimiteri mai 
numeroase la Sfânta Scriptură, în temeiul sfintei noastre 
credinţe. 

Acum la încheiere, simt nevoia să fac această mărturisire: 

Dintru începutul plămădirii acestui neam, noi așa ne știm, 
români și creștini ortodocși. Așa ne-am născut. Și avem datoria 
să păstrăm curat şi deplin ce am moștenit de la străbuni, ca de 
la Dumnezeu. Dacă suntem obște ortodoxă română, să nu uităm 
niciodată evlavia, râvna și jertfa domnitorilor, strămoșilor și 
părinţilor noştri, cu care ei au apărat de-a lungul aproape a 

două mii de ani, patria și credinţa ortodoxă, care le-au fost date 
drept sfântă moştenire de la Domnul nostru Iisus Hristos, prin 
Duhul Sfânt, în Biserica Sa dreptmăritoare. 

Nu vrem să stricăm liniștea nimănui în cele ale 
conştiinţei, dar nici nu vrem să fim călcaţi în picioare şi 
batjocoriţi de sectele venite din afară, care, prin prozelitismul 
lor, vor a ne depărta de moștenirea străbună, în care noi simţim 
că stă unitatea adâncă a Neamului nostru. 

Pentru noi, patria şi Ortodoxia sunt „grădina Raiului” 
dată nouă de Dumnezeu pentru ca să „lucrăm în ea și să o 
păzim” cu sfinţenie (Fac. 2, 15). 


Arhimandrit CLEOPA ILIE 


Sfânta Mănăstire Sihăstria 
Anul 1991 


Partea întâi 


SCURTĂ PRIVIRE ISTORICĂ 


DESPRE CREDINȚĂ 


Capitolul 1” 
Vechi erezii 


Când cineva își ară ogorul său și seamănă în el sămânța 
cea bună, grâu, orz sau altceva, vede după o vreme începând să 
răsară semințele. Dar odată cu ele încep a se ivi ici-colo, pe 
ogorul său, și alte buruieni străine de felul celor semănate de el. 
Mai târziu, crescând grâul sau orzul, cresc odată cu ele și acele 
buruieni străine și, cu vremea, încep a se arăta cine sunt: unele 
neghine, altele măzărichi, altele pălămizi, altele spini și, dacă el 
nu va avea grijă să le plivească și să le smulgă la vreme, în 
timpul secerișului cu prea puţin folos se va alege. Tot așa s-a 
întâmplat şi se întâmplă şi azi cu țarina Bisericii lui Hristos. 

Știm că chiar de la începutul creștinismului, Mântuitorul 
nostru lisus Hristos și sfinții Săi ucenici și apostoli au semănat 
sămânţa cea bună a Cuvântului vieţii (| loan 1, 1) în țarina 
lumii acesteia, dar nu după multă vreme a apărut lângă sămânța 
cea bună şi neghina celui rău (Matei 13, 25). Aşa de pildă, 
primul colţ al neghinei celei rele a fost Simon Magul, care, 
văzând pe Sfinţii Apostoli cum făceau mari minuni prin darul 
Preasfântului Duh și prin punerea mâinilor pe bolnavi, a adus 
bani ca să cumpere și el acest dar, spre a face și el minuni și 
vindecări (Fapte 8, 9-24). Tot de timpuriu începe să apară 
blestematul eres al nicolaiţilor, înființat de Nicolae, pribeagul 
antiohian, despre care amintește Mântuitorul către episcopul 
Bisericii din Efes (Apoc. 2, 6). 


Aici se va folosi foarte des termenul de Biserică într-un mod 
impropriu - pentru catolici, protestanți și neoprotestanţi -,pentru că de fapt 
există o singură Biserică, cea adevărată, cea una, Biserica Ortodoxă, de care 
toate celelalte confesiuni sunt despărțite (n.ed.). 

Iarăşi sectarismul începe să răsară în cele patru grupări 
din Corint, care aveau tendinţe spre erezii (I Cor. 1, 10-13; 3, 
3-9; 4, 6; 10, 13). Apoi s-a ivit și între iudeo-creștini înclinarea 
spre erezie, de vreme ce cereau cu stăruinţă a se respecta și în 
Legea Nouă multe obiceiuri din legea mozaică în care 
crescuseră, în opoziţie cu învăţătura sănătoasă și adevărat 
creștină, descoperită Apostolului Pavel (I Cor. 11, 23; 15, 
3; Gal. 1, 11-12). 

Tot atunci se iviră și unii „creștini” care tăgăduiau 
posibilitatea și necesitatea învierii morţilor (trupurilor) la 
Judecata de apoi sau alţii ce se numeau „neognostici”, care 
opreau de la căsătorie și de la mâncarea de carne, socotind 
materia ca pe ceva necurat (I Tim. 4, 1,4). 

Acestea au fost doar câteva începuturi de erezii și secte” 
pomenite în Sfânta Scriptură chiar din vremea Sfinţilor 
Apostoli. lar dacă vom trece în timpul postapostolic (patristic), 
vedem că buruienile blestemate ale ereziilor au început a crește, 
a se îndesi și a înăbuși sămânţa cea bună și curată a Evangheliei 
lui Hristos’. 

Dintre aceștia cei dintâi au fost gnosticii, foarte puternici 
în sec. I; apoi montaniștii sau pepuzienii în sec. II; arienii și 
macedonienii în sec. III; după aceea în sec. IV au fost 
nestorienii și apolinariștii, ca și eunomienii; apoi monofiziţii în 
sec. V; origeniștii, condamnaţi în sec. VI; monoteliţii în sec. 
VII şi începând cu sec. VIII, iconoclaștii. 

Pe lângă aceste erezii amintite, au tulburat și au hărțuit 
Biserica lui Hristos, încă din primele secole, și alte numeroase 
secte și erezii, precum au fost: sabelienii, eudoxienii, marcioniţii, 
valentinienii, jumătăţenii (care ţineau jumătate din dogmele cele 
spurcate ale lui Arie), pnevmatomahii (luptătorii împotriva 
Sfântului Duh), urmașii lui Macedonie, marcelienii, hiliaștii 
(vechii mileniști), neasemănaţii, meletienii, novaţienii, donatiștii, 


? Cuvântul «sectă», indiferent de originea şi semnificaţia lui etimo- 
logică, înseamnă azi o grupare religioasă creștină, despărțită de Biserică, 
având învățături dogmatice și morale aparte, precum și o organizare și un 
cult propriu, toate întemeiate pe o înţelegere și interpretare greșită a Sfintei 
Scripturi. 

? Despre toţi aceștia și despre alţii nepomeniţi aici, se poate vedea 
mai pe larg în Z. B. U., de Pr. Prof. Ioan I. Rămureanu, Pr. Prof. Milan 
Şesan, Pr. Prof. Teodor Bodogae; Pidalionul de la Neamț, ed. 1844. 

patrusprezecinii, protopaschiții, frigii, pelagienii, evrocratiștii, 


maniheii, eustațienii și mulți alții. 

Aşadar, în cele de până aici, s-au arătat două grupuri de 
erezii: una din timpul biblic, de pe vremea Sfinților 
Apostoli, și alta din timpul patristic - de pe vremea Sfintelor 
şi marilor Sinoade Ecumenice și locale ale Bisericii lui 
Hristos celei dreptmăritoare. Sfinții Părinți din acele vremi 
au dus o luptă aprigă cu aceste erezii şi le-au combătut cu 
multă iscusință duhovnicească prin scrierile, viața şi 
cuvântările lor. 

Acestea au fost principalele erezii şi secte până la 


marea schismă din anul 1054. 


Capitolul 2 
Marea schismă‘ 


Schisma dintre Bizanţ și Roma a fost,  negreșit, 
evenimentul cel mai tragic al istoriei Bisericii; lumea creștină 
s-a rupt în două jumătăţi, iar această sciziune, ce durează încă, 
a determinat în bună măsură destinul Răsăritului, ca și cel al 
Apusului. Biserica de Răsărit, care este esențialmente adevărata 
Biserică a lui Hristos, şi-a văzut limitat câmpul cultural și 
geografic de acţiune; pe plan istoric ea s-a confundat doar cu 
lumea bizantină. 

Cât despre Biserica de Apus, ea a pierdut echilibrul doc- 
trinar și ecleziologic al creștinismului primar, iar acest deze- 
chilibru a provocat Reforma din secolul al XVI-lea. 

La originea schismei se găsesc, legate indisolubil, cauze 
sau motive teologice și neteologice, dar vom vedea că raţiunile 
propriu-zis feologice vor fi în final determinante, deoarece ele 
vor împiedica soluţionarea dificultăţilor și vor provoca eșecul 


* Acest capitol s-a întocmit de redacţia editurii, folosindu-se sursele: 
John Meyendorff, Biserica Ortodoxă ieri şi azi, Bucureşti, 1996; I.B.U. voi. 
I; I.B.R. voi. I și III, de Pr. Prof. Dr. Mircea Păcurariu; Mitropolit Irineu 
Mihălcescu, Teologia luptătoare, ediţia a H-a, 1994; Ne vorbeşte Părintele 
Cleopa, vol. 3, Episcopia Romanului, 1996. 

tentativelor de unificare. Ele constituie, până în ziua de azi, 
obstacolul major de care se împiedică bunăvoința „ecumenică”. 

Incepând încă din secolul al IV-lea, între Răsăritul şi 
Apusul creştin se făcea simțită o tensiune ecleziologică ce 
privea statutul papei de la Roma în Biserică. Această tensiune 
latentă a crescut de-a lungul timpului, transformându-se 
câteva secole mai târziu într-o opoziție deschisă. 

Disputa va avea ca fundal politic apariția, în Occident, a 
Imperiului carolingian (franc), iar conflictele vor izbucni atunci 
când interesele politice ale Imperiului franc se vor uni cu 
pretențiile de jurisdicție universală ale papilor, lucru care 
nemulțumea pe bizantini’. 


Spre sfârșitul secolului al VIII-lea, Carol cel Mare, regele 
franc, a început să emită pretenţii la titlul de împărat roman. 
Neobţinând recunoașterea din partea Bizanțului, el a decis să 
surpe autoritatea Constantinopolului. Unul din mijloacele la 
care a recurs a fost acuzaţia de erezie: împăratul Răsăritului nu 
putea să mai pretindă succesiunea împăraţilor creștini, deoarece 
„venera icoanele și mărturisea că Sfântul Duh purcede «de la 
Tatăl prin Fiul» și nu «de la Tatăl și de la Fiul». Aceste acu- 
zaţii aduse de Carol în celebrele Cărţi caroline adresate papei în 
792, se opuneau în mod clar deciziilor celui de-al șaptelea 
Sinod Ecumenic de la Niceea (787) și deschideau interminabila 


* Papa devenise din 754-755 şi șef de stat. Regele francilor, Pepin cel 
Scurt, care fusese chemat de papă in ajutorul său, ii dăruiește acestuia din 
urmă "teritoriul cucerit de la longobarzi, în Italia centrală, sub denumirea de 
„Patrimonium Sancti Petri”. Creându-și astfel un stat terestru, papa se 
emancipează de sub puterea politică a Bizanțului, ba mai mult, face 
concurență Imperiului Bizantin, în calitatea lui de șef al unui stat numit 
Republica Romanorum. 

Pentru susținerea și justificarea creării unui stat papal terestru, papii 
s-au bazat pe două documente neautentice: 

1. Donatio Constantini, prin care pretindeau că împăratul Constantin 
cel Mare ar fi donat Papei Silvestru I, Italia și cetăţile ei, drept recompensă 
pentru că l-ar fi vindecat de lepră prin baia botezului. Actul a fost dovedit 
neautentic în secolul al XV-lea de către canonicul Laurenţiu Valla din 
Florenţa, deoarece se știe, după istoricul Eusebiu de Cezareea, că împăratul 
Constantin cel Mare s-a botezatpe patul de moarte, cu câteva zile înainte de 
moartea sa, survenită la 22 mai 337, lângă Nicomidia; 

2. Decretaliile pseudo-isidoriene, o colecţie de canoane și decrete, în 
parte autentice, în parte falsificate și în parte “imaginate, atribuite pe nedrept 
lui Isidor de Sevifia (636). Aceste decretalii au folosit papei și pentru 
susținerea supremaţiei papale. 

controversă greco-latină asupra lui Filioque (adăugarea în Crez 
la formula „Duhul Sfânt, Care de la Tatăl purcede” a expresiei 
„Şi de la Fiul”, care nu există în original). Mai mulți episcopi și 
teologi franci s-au lansat atunci într-o controversă antigreacă 
sub patronajul curţii de la Aix-la-Chapelle. 

Din fericire, Biserica Romei, acceptând patronajul politic 
pe care Carol i-l oferea, s-a opus cu fermitate atacurilor sale 
doctrinare împotriva Răsăritului. Papa Adrian I (772-795) și 
Leon al II-lea (795-816) au luat apărarea Sinodului de la 
Niceea și au respins cu tărie introducerea lui Filioque în 
Simbolul de credință. Totuşi, în noaptea de Crăciun a anului 
800, Papa Leon al III-lea l-a încoronat la Roma ca <împărat 
roman al Apusului» pe Carol cel Mare, ceea ce a dus la o 
schismă politică între Apus şi Răsărit. 

In secolul al VIII-lea și mai ales în secolele al X-lea și al 
XI-lea, episcopii Romei sunt aproape în întregime dominați de 
împărații franci; papi îndrăzneţi vor reuși totuși să se 
împotrivească. Dar, deși marii papi reformatori căutau 
independenţa Bisericii, ei erau moștenitorii unei civilizaţii 
carolingiene care se definise pe sine prin opoziţie cu Răsăritul și 
se dezvolta în afara tradiţiei Sfinţilor Părinţi ai Bisericii, doar 
latină și occidentală, această civilizaţie era comună papilor și 
împăraţilor Apusului. 

Papa Nicolae I (858-867) a fost un astfel de luptător 
hotărât. El a vrut să întemeieze un imperiu spiritual mondial, în 
fruntea căruia să troneze „urmașul Sfântului Petru”. El susţinea 
că deţinătorul „Scaunului apostolic” ar fi primit de la lisus 
Hristos dreptul de a păstori pe toţi credincioșii, ca unicul 
legiuitor al Bisericii, ca judecătorul suprem care poate să judece 
şi să cheme spre justificare în faţa tronului său, nu numai pe 
clericii diferitelor dieceze, ci și pe episcopi, mitropoliți, ba 
chiar și pe patriarhi, dar nu poate fi judecat de nimeni, iar 
hotărârile sale aveau valoarea și puterea canoanelor. Acest 
punct de vedere a fost afirmat de sinodul roman de la 863. Se 
mai preciza și că orice abatere de la o dispoziție papală atrage 
după sine lovirea cu anatema. 

Deși a căutat să separe puterea spirituală de cea lumească, 
el s-a simţit judecătorul și duhovnicul suprem și nediscutat al 
principilor lumești, în chestiuni de natură bisericească. El a 

împins pretenţiile jurisdicţionale și împotriva titularului Scaunu- 
lui de la Constantinopol, amenințând cu depunerea pe Patriarhul 
Fotie. 


Desigur că aceste pretenţii ale papilor au creat tensiuni 
între Apus și Răsărit. Dar nu erau numai acestea. Grecii îi 
acuzau pe apuseni pe de altă parte și de unele practici necano- 
nice: celibatul clericilor, consumarea de animale sugrumate şi 
de sânge, postul de sâmbătă, mâncarea de ouă și brânză în 
sâmbetele și duminicile  Păresimilor, introducerea  «missei» 
romane, mai scurtă, în locul Liturghiei ortodoxe, pictarea 
Mântuitorului sub oma unui miel, și mai ales învățătura că 
Sfântul Duh purcede «de la Tatăl și de la Fiul» - învăţătură ce 
fusese impusă în tot imperiul carolingian. 

Totodată exista și disputa privind provinciile Illiricului 
Occidental, Italia de Sud (Calabria), Sicilia și Creta, ce fuseseră 
trecute de împăratul Leon III Isaurul sub jurisdicţia Constanti- 
nopolului, pentru că fusese acuzat de papă ca eretic, și asupra 
cărora papa emitea pretenţii permanent. 


Un alt focar de conflict dintre Răsărit și Apus era faptul 
că cea mai mare parte a ţărilor slave, fiind pe punctul de a 
adopta religia creștină, ezitau în fața presiunilor politice și 
religioase venite din partea celor două imperii rivale: Bizanțul 
şi Imperiul franc. Pe rând, țarii bulgarilor au primit sau au 
alungat clerul bizantin sau german (ce impunea noilor convertiți 
latina ca limbă liturgică, și un ritual apusean care avea în 
Liturghie cântarea simbolului de credință cu Filioque), supu- 
nându-se jurisdicțional fie Constantinopolului, fie Romei (unde 
Filioque nu fusese încă admis). 


Papa loan al VIII-lea a înțeles pericolul ce-l reprezenta 
pentru unitatea creștină atitudinea predecesorilor săi imediaţi și 
a dat dreptate grecilor în problema limbilor liturgice și în cea a 
lui Filioque. Trimișii săi la Constantinopol au condamnat 
laolaltă cu întreaga Biserică a Răsăritului faimosul adaos „și de 
la Fiul” la simbol. Sinodul din 879-880 reprezintă un model al 
felului în care Biserica Ortodoxă înţelege unitatea creștinilor: o 
unitate în credință, căreia primatul roman îi poate fi o mărturie. 

Totuși cele două popoare, grecii şi romanii, cu predispo- 
ziţii și înclinații diferite, deosebiți prin limbă, cultură și 

civilizaţie, ajung în secolul al IX-lea să nu se mai înţeleagă, să 
se privească chiar cu răceală și resentimente. 

Papalitatea s-a amestecat și în disputele ivite la Constanti- 
nopol în jurul ocupării Scaunului patriarhal, mărind astfel ura 
Răsăritului contra Apusului. Împăratul Roman I Lekapenos a 
ridicat în 933 la patriarhie pe fiul său Teofilact, înlăturând pe 
venerabilul Patriarh Trifon. Pentru ca acţiunea lui să fie 
canonică, a crezut potrivit să se adreseze Bisericii Romei, 
rugând pe Papa loan al XI-lea să recunoască pe noul patriarh. 
Papa s-a grăbit să satisfacă dorința împăratului. După moartea 
nevrednicului Teofilact, patriarhii următori n-au voit să se 
supună Romei, așa încât dezacordul dintre Roma și Constanti- 
nopol a devenit și mai pronunţat. 

In 1014 împăratul Henric al II-lea al germanilor a venit la 
Roma pentru a fi încoronat de papa Benedict al VIII-lea și a 
obţinut ca la încoronare să fie adoptat un rit germanic, adică în 
Liturghie crezul să fie cântat cu Filioque. Ca urmare, din 
ordinul Patriarhului Serghie al II-lea, numele papei a fost șters 
din dipticele Bisericii din Constantinopol. Deci încă de la 
începutul secolului al XI-lea comuniunea în cele sfinte era 
efectiv ruptă între cele două „Rome” 

Această stare de puternică tensiune ce se instalase între 
Apus și Răsărit (mai ales disputele din Italia de Sud, apoi, pe 
lângă cele vechi, noile „inovaţii” ale latinilor, dintre care 
amintim introducerea unor obiceiuri mozaice în creștinism, 
întrebuințând azima în locul pâinii dospite la săvârşirea Sfintei 
Euharistii, şi altele), l-au hotărât pe Împăratul Constantin 
Monomahul să convoace un sinod la Constantinopol. 

Dar în secolul al XI-lea, spre deosebire de secolele 
anterioare, când tensiunile între Roma și Constantinopol se 
atenuaseră, situaţia avea această latură tragică, că, din pricina 
ignoranței reciproce, Apusul și Răsăritul pierduseră criteriul 
ecleziologic comun ce le permitea altădată să se înţeleagă. 
Pentru unii, Scaunul Romei era criteriul unic al adevărului, 
pentru ceilalți, Duhul Adevărului odihnea asupra întregii 
Biserici și se exprima în mod natural pe calea sinodală. 

Papa Leon al IX-lea a acceptat propunerea împăratului 
Constantin Monomahul şi a trimis la începutul lui ianuarie 1054 
o delegaţie papală la Constantinopol, în frunte cu cardinalul 

Humbert. Nenorocirea a fost că acesta, un om mândru și 
încrezut, nu-i putea suferi pe greci - spre exemplu, epitetele 
injurioase «câine murdar, mușcă-ţi limba» adresate lui Nichita 
Pectoratul, stareţul Mănăstirii Studion, care scrisese câteva 
scrisori împotriva latinilor, arată îndestul ura lui faţă de greci; 
chiar cercetătorii și istoricii catolici se miră cum de a putut papa 
trimite în delegaţie la Constantinopol niște soli atât de aroganțţi, 
violenţi şi mândri. 

Împăratul i-a primit cu onoruri, ceea ce a mărit și mai 
mult orgoliul delegaților. Humbert și ceilalți au fost găzduiţi la 
Mănăstirea Studion din Constantinopol. Patriarhul Mihail 
Cerularie, știind că nu se poate aștepta la nimic bun din partea 
delegaților latini, le-a comunicat că toate chestiunile și 
neînțelegerile bisericești vor fi discutate în sinod (totodată el 
punea și la îndoială autenticitatea scrisorilor oficiale ale delega- 
ţilor, deoarece papa era în acel moment prizonier al norman- 
zilor,si nu putea, se pare, să semneze scrisori oficiale). 


In fața reticențelor Patriarhiei bizantine, cardinalul 
Humbert a compus un act de excomunicare, pe care l-a pus pe 
Sfânta Masă din Biserica Sfânta Sofia, prin care se aduceau 
grecilor acuzaţiile cele mai grave, învinuirea cea mai absurdă 
fiind aceea că grecii ar fi scos (!) din Simbolul Credinței 
învăţătura că «Duhul Sfânt purcede și de la Fiul» - Filioque -, 
când oricine știe că Sfânta Scriptură, Sfinţii Părinţi și Sinoadele 
ecumenice vorbesc lămurit numai de purcederea dintr-un singur 
izvor, din Dumnezeu-Tatăl, iar nu din două izvoare, din Tatăl 
şi din Fiul. 

Din faptul că au adus învinuiri neîntemeiate grecilor prin 
actul de anatematizare din 16 iulie 1054, se vede clar că 
delegaţii papali nu veniseră la Constantinopol să trateze frăţește 
într-un sinod, ci să impună. In fond învinuirile aduse erau 
simple pretexte, căci dincolo de diferenţele dogmatice, rituale și 
disciplinar-canonice, dincolo de răceala sufletească, dincolo de 
patimile politice şi slăbiciunile omenești, adevăratul motiv al 
dezbinării religioase din 16 iulie 1054 îl constituie concepția 
ecleziologică greșită a catolicilor despre primatul papal, prin 
care episcopul de Roma se situează deasupra tuturor episcopi- 
lor şi credincioşilor, această concepţie fiind susținută cu tărie în 

continuare de către papă. 

Patriarhul Constantinopolului convocând sinodul, acesta a 
anatematizat la 24 iulie pe cardinalul Humbert, delegația 
romană, pe papa Leon al IX-lea şi Biserica romană. 

Este drept, cum spun mulți cercetători, că contemporanii 
n-au socotit atât de grave evenimentele din 1054, ci că abia mai 
târziu, prin cucerirea Constantinopolului, la 13 aprilie 1204, 
când cavalerii occidentali ai Cruciadei a IV-a au jefuit și 
pângărit Bizanțul, despărțirea creată s-a adâncit tot mai mult. 

In secolele XIII-XV, sub presiunea crescândă a islamului, 
care amenința din ce în ce mai mult Imperiul Bizantin, s-au 
făcut unele încercări de unire între Constantinopol și Roma, 
deoarece papa impunea, ca primă condiție pentru a se primi un 
ajutor militar din Apus, unirea cu Roma. 

Astfel, cea mai importantă încercare a avut loc la Sinodul 
de la Ferrara-Florența, din 1438-1439, unde răsăritenii au fost 
nevoiți să accepte cele „patru puncte florentine" (1. Papa este 
capul întregii Biserici; 2. Săvârşirea Sfintei Impărtășanii se face 
şi cu pâine nedospită (azimă); 3. Duhul Sfânt purcede de la 
Tatăl și de la Fiul, «Filioque»; 4. Purgatoriu - în afară de rai și 
iad mai există un loc curățitor). Dar, deşi din cauza presiunilor 
politice, majoritatea participanţilor au semnat un act de unire, 
Biserica Ortodoxă nu l-a recunoscut niciodată. 

Aşadar, toate încercările de unire între Apus și Răsărit au 
fost și sunt sortite eșecului, câtă vreme nu se va reveni în Apus 
la tradiţia Sfinţilor Părinţi. Căci, în ceea ce privește primatul 
papal, critica antiromană nu se referă la Apostolul Petru însuși 
şi la poziţia sa personală în grupul celor doisprezece şi în 
Biserica primară, ci la natura succesiunii sale. De ce Biserica 
Romană ar fi putut poseda privilegiul exclusiv al acestei 
succesiuni, atunci când Noul Testament nu dădea nici o 
informaţie despre sacerdoţiul lui Petru la Roma? Oare Antiohia 
şi mai ales Ierusalimul, unde Petru, conform cărții Faptelor 
Apostolilor, a jucat un rol de prim plan, nu ar fi avut mai mult 
decât Roma dreptul de a se numi „Scaunul lui Petru"? 

Desigur, bizantinii recunoșteau Romei un primat onorific, 
dar acest primat nu avea, ca unică origine, faptul morţii lui 
Petru la Roma, ci un ansamblu de factori, între care cei mai 
importanţi erau aceia că Roma era o Biserică „foarte mare, 
foarte veche și cunoscută de toţi”, după expresia Sfântului 

Irineu din Lyon; că în ea se păstrau mormintele a doi apostoli 
„corifei”, Petru și Pavel, şi mai ales faptul că era capitala 
Imperiului Roman: faimosul canon 28 al Sinodului IV ecumenic 
din Calcedon insista tocmai asupra acestui din urmă punct. 

In alţi termeni, primatul roman nu era un privilegiu 
exclusiv și divin, o putere pe care episcopul Romei o posedă în 
virtutea unei porunci exprese a lui Dumnezeu, ci o autoritate 
formală, recunoscută de Biserică prin sinoade. 

Fără îndoială că papa nu putea, în aceste condiţii, să se 
bucure de un privilegiu de infailibilitate; dacă prezenţa sa, sau 
cea a trimișilor săi, era considerată necesară pentru ca un sinod 
să fie „ecumenic”, adică să fie cu adevărat reprezentativ pentru 
episcopatul întregului imperiu - prezenţa altor mari Biserici era 
de altfel considerată ca la fel de necesară -, opinia sa nu era 
niciodată socotită ca adevărată de la sine. 


Bisericile Răsăritului puteau trăi veacuri la rând în afara 
comuniunii romane fără să se îngrijoreze prea mult de această 
situaţie, iar al VI-lea Sinod ecumenic nu a avut nici o reţinere 
în a condamna memoria papei Honorius pentru susținerea pe 
care acesta o acordase ereziei monotelite. 

Pentru bizantini nu se putea pune problema de a considera 
cuvintele lui Hristos, adresate lui Petru - Tu ești Petru, şi pe 
această piatră voi zidi Biserica Mea (Matei 16, 18); Paşte oile 
Mele (loan 21, 15-17) etc. - ca putându-se raporta doar la 
episcopii Romei și numai la ei. Interpretarea romană nu poate fi 
întâlnită, într-adevăr, în nici un comentariu patristic al Sfintei 
Scripturi, Sfinţii Părinţii văzând în aceste cuvinte mai ales 
recunoașterea de către Hristos a credinței în lisus, Fiul lui 
Dumnezeu, mărturisită pe drumul Cezareei. Petru este piatra 
Bisericii în măsura în care el mărturisește această credinţă. lar 
toţi cei ce-l au ca model pe Petru și mărturisirea sa, sunt și ei moş- 
tenitori ai făgăduinţei: pe ei, pe credincioși, este clădită Biserica. 

Această interpretare generală, pe care o întâlnim la Sfinţii 
Părinţi, primeşte totuși o corecție ecleziologică în literatura 
patristică: episcopii - toți episcopii - sunt într-adevăr investiţi 
cu un dar special al învățăturii. Însăși funcţia lor constă în a 

proclama adevărata credinţă. Ei sunt deci ex officio succesorii 
lui Petru. Această concepţie, pe care o găsim exprimată cu 
claritate de Sfântul Ciprian al Cartaginei (secolul al III-lea) și 

pe care o regăsim de-a lungul întregii istorii a tradiţiei Bisericii, 
a fost reluată de teologii bizantini. 

Deci în conflictul ce opunea Apusul și Răsăritul era în ca- 
uză o profundă divergență ecleziologică. Această divergență pri- 
vea natura puterii în Biserică și, în fond, natura Bisericii însăși. 

Pentru Răsărit, Biserica este, înainte de toate, o comuni- 
tate în care Dumnezeu este prezent sacramental; Sfintele Taine 
sunt modalitatea prin care sunt comemorate moartea și învierea 
Domnului și prin care a doua Sa venire este anunţată și 
anticipată. Or, plenitudinea acestei realități - deci, totodată, 
plenitudinea adevărului și a slujirii - este prezentă în fiecare 
Biserică locală, în fiecare comunitate creștină reunită în jurul 
mesei euharistice și având în fruntea sa un episcop, succesor al 
lui Petru și al celorlalți apostoli. 

Intr-adevăr, un episcop nu este succesorul unui singur 
apostol și are puţină importanţă faptul că Biserica sa a fost 
întemeiată de loan, Pavel sau Petru, sau că are o origine mai 
recentă și mai modestă. Funcţia pe care o ocupă presupune că 
învăţătura sa este conformă propovăduirii comune a apostolilor 
cărora Petru le era purtător de cuvânt, că el ocupă la masa 
euharistică însuși locul Domnului, că este, după cum scria în 
secolul I Sfântul Ignatie al Antiohiei, „icoană a Domnului” în 
comunitatea pe care o conduce. Aceste sarcini episcopale sunt 
esențialmente aceleași la Ierusalim, la Constantinopol sau la 
București, iar Dumnezeu nu ar putea acorda unei Biserici 
privilegii aparte, pentru că El le dăruiește ruturor plenitudinea. 

Bisericile locale nu sunt totuși comunităţi izolate unele de 
altele; ele sunt unite prin identitatea lor de credință și 
mărturisire. Această identitate se manifestă mai cu seamă cu 
ocazia sfinţirilor episcopale ce necesită reunirea mai multor 
episcopi. Pentru a face mai eficace mărturia Bisericilor, pentru 
a rezolva problemele comune, sinoadele locale s-au reunit 
periodic începând cu secolul al III-lea și treptat s-a stabilit între 
Biserici o „ordine” de fapt. 

Această „ordine” ce comporta un primat onorific - cel al 
Romei, apoi cel al Constantinopolului - și primate locale 
(mitropoliți, azi conducători ai Bisericilor „autocefale”) este 
totuși  susceptibilă de modificări; ea nu este de esență 
ontologică, nu încalcă identitatea fundamentală a Bisericilor 

locale și este supusă formal mărturisirii unanime a unei unice 
credințe ortodoxe. Altfel spus, un primat eretic va pierde în 
mod necesar orice drept al primatului. 


Se vede astfel unde se afla rădăcina însăși a schismei 
dintre Răsărit și Apus. In Apus, papalitatea, la capătul unei 
lungi evoluţii de-a lungul timpului, pretinde, conform hotărâri- 
lor din 1870, o infailibilitate doctrinară și, în același timp, o 
jurisdicție „imediată” asupra credincioșilor. Episcopul Romei 
susține deci că este criteriul vizibil al adevărului și conducător 
unic al Bisericii universale, fără ca totuși să posede puteri 
sacramentale diferite de cele ale altor episcopi. 

In Biserica Ortodoxă, nici o putere de drept divin nu ar 
putea exista în afara și deasupra comunităţii euharistice locale 
constituită de ceea ce numim azi o „dieceză”. Ierarhia 
episcopilor și relaţiile dintre ei sunt reglate de canoane și nu au 
un caracter absolut. Nu există deci nici un criteriu vizibil al 
adevărului, în afara consensului Bisericilor, care își găsește cea 
mai naturală expresie în sinodul ecumenic. Totuși chiar acest 
sinod - am văzut aceasta mai sus - nu are o autoritate de la 
sine, în afara și deasupra Bisericilor locale, și nu este decât 
expresia și mărturia acordului comun. O adunare formal 
„ecumenică” poate chiar să fie respinsă de Biserică (exemple: 
Efes 449, Florenţa 1439). Permanenţa adevărului în Biserică 
este deci un fapt de ordin supranatural, asemănător în toate 
privințele realității Sfintelor Taine. Eficacitatea sa este 
accesibilă experienței religioase, însă nu examenului rațional, şi 
nu ar putea fi supusă normelor de drept. 


Unitatea Bisericii este înainte de toate o unitate în credință 
şi nu o unitate de administrație; într-adevăr, unitatea adminis- 
trativă nu poate fi decât expresia unei comune fidelități față de 
adevăr. Dacă unitatea de credință ar fi putut fi determinată de 
un organism vizibil şi permanent, controversele dogmatice ale 
primelor secole, sinoadele și luptele Părinților nu ar fi avut nici 
un sens. Incă și azi, orice realipire la Biserică a comunităţilor 
separate de ea presupune în mod unic și inevitabil acordul lor 
asupra credinţei. 


Intre Roma și Ortodoxie, orice viitor dialog va trebui deci 
în mod necesar să fie purtat asupra rolului pe care îl acordă încă 
ecleziologia romană Bisericii locale și episcopatului. 

După Conciliul Vatican I, papa este judecătorul ultim în 
materie doctrinară şi, pe de altă parte, exercită o jurisdicție 
„imediată" asupra tuturor catolicilor. lar după Conciliul 
Vatican II - în ciuda speranțelor care erau cu privire la acest 
conciliu, și cu toate că afirmației categorice din 1870 i se aduce 
o oarecare corectivă (aducând o definiție a episcopatului care, 
în unele privințe, coincide cu principiile ecleziologiei ortodoxe) 

-, papa Paul al VI-lea a subordonat colegialitatea episcopală 
autorității primatului papal, ceea ce nu se întâmplase la 
Conciliul I Vatican, zicând că „Colegiul sau corpul episcopal - 
se subliniază în acea hotărâre de la Conciliul II - nu are 
autoritate decât numai împreună cu pontiful roman, succesorul 
lui Petru, iar puterea primatului acestuia rămâne întreagă asupra 
tuturor, fie păstori, fie credincioși". 


Biserica Catolică învață greşit următoarele puncte 


doctrinare mai importante: 

a) Filioque. Catolicii zic că Duhul Sfânt purcede și de la 
Tatăl şi de la Fiul. Această greşeală dogmatică este cea mai 
grea. Sfântul Evanghelist Ioan spune că Duhul Sfânt purcede de 
la Tatăl şi este trimis în lume prin Fiul (Ioan 15, 26); 

b) Purgatoriul. Intre rai și iad zic că ar fi un foc curățitor 
numit purgatoriu, în care merg sufletele celor ce nu și-au ispășit 
pe pământ anumite păcate, apoi se duc în rai. Nu scrie în Sfânta 
Scriptură și nici Sfânta Tradiţie nu vorbește despre așa ceva; 

c) Supremaţia papală. Papa este considerat de ei capul 
suprem al Bisericii creștine, mai mare decât toți patriarhii, 
adică locţiitorul lui Hristos pe pământ, numindu-se urmașul 
Sfântului Petru - poziţie nerecunoscută de Biserica Universală; 

d) Infailibilitatea papală. Conciliul I Vatican din 1870 
a recunoscut „infailibilitatea papală”, zicând că papa nu poate 
greşi ca om, în materie de credinţă, când predică, făcându-l 
egal cu Dumnezeu, ceea ce iarăși este o dogmă nouă, respinsă 
de Biserica Ortodoxă; 


“ Infailibilitatea papală a fost combătută cu multă îndârjire de unii din 
marii teologi catolici, ca: Friedrich, Dollinger, Hefele și alţii, chiar in 
sinodul din Vatican, și îndată după aceea a și făcut să se rupa de Biserica 
Romei o parte din fiii ei din diferite țări, care s-au constituit in Biserică 
aparte sub numele de Vechi Catolici. 

e) Azimile. Săvârşirea Sfintei Euharistii cu azimă, ca 
evreii, în loc de pâine dospită; 

f) Imaculata concepție. Ei spun că Maica Domnului 
este născută de la Duhul Sfânt, fără păcat strămoșesc; 

g) Transsubstanțierea. La sfințirea Sfintelor Daruri 
catolicii nu fac rugăciunea de invocare a Sfântului Duh, cum 
facem noi la Sfânta Epicleză. Ei zic că Darurile se sfințesc 
singure, când se zice: Luaţi mâncaţi... și celelalte. Nu au 
rugăciunea de pogorâre a Duhului Sfânt peste Daruri; 

h) Celibatul preoților. Preoții catolici nu se căsătoresc. 
Sunt celibatari, împotriva hotărârilor Sinoadelor ecumenice, care 
au decis ca preoții de mir să aibă familie. Iar hirotoniile lor se fac 
în alt chip, nu prin punerea mâinilor - cum au predanisit Sfinții 
Apostoli și Sfinții Părinți -, ci prin ungere, ca în Legea Veche; 

i) Indulgențele papale. Învățătura despre indulgente, 
care arată că prin cumpărarea unor bilețele, date de papă, se 
iartă păcatele. Ei afirmă că sfinții lor au prea multe fapte bune, 
n-au ce face cu ele, le dau papei, iar el vinde aceste merite 
prisositoare spre iertarea păcatelor oamenilor care nu au destule 
fapte bune; 

j) Mirungerea. Catolicii nu miruiesc copiii imediat după 
Botez, ci la șapte-opt ani și numai arhiereii au dreptul acesta. 

Totodată mai greşesc și cu următoarele”: 

- împărtășania pruncilor nu o dau îndată după botez, ci o 
amână până ajung la un număr de ani, din care cauză mulţi 
dintre copii mor neîmpărtășiţi; 

- împărtășirea credincioșilor fără ca să fie spovediţi; 

- împărtășirea laicilor numai cu Trupul, nu și cu Sângele 
Domnului; 

- administrarea Botezului prin turnare şi stropire cu apă, 
iar nu prin afundare; 

- îngăduinţa de a se mânca lapte, ouă și brânză în Postul 
Mare și oricând carne de animale sugrumate; 


împotriva infailibilităţii papale s-a ridicat și curentul zis modernist din 
teologia catolică, iar în unele ţări nu s-au promulgat oficial nici până azi 
actele sinodului din Vatican, prin care papa este declarat infailibilil. Totuși 
infailibilitatea a fost recunoscută și în aceste ţări în chip tacit. 


' Extrase din Arhim. Cleopa Ilie, Cuvânt de lămurire în legătură cu 
rătăcirile  stiliştilor. 

- dezlegarea miercurii și a vinerii și a primelor două zile 
ale Postului Mare; 

- nerespectarea pravilei și a tradiţiei bisericești cu privire 
la gradele de rudenie la săvârșirea căsătoriilor; 

- săvârșşesc mai multe liturghii într-o zi la același altar; 

- preoţii și diaconii lor nu se împărtăşesc din același potir 
cu credincioșii ca la noi; 

- se împărtășesc unii pentru alţii; 

- chipul călugăresc care după pravile este unul, ei l-au 
divizat într-o serie de ordine și congregații; 

- din cauza celibatului clerului, moralitatea publică suferă. 

Chiar și în cult, ea a introdus unele inovaţii care o 
depărtează mult de Biserica primelor veacuri, ca de pildă:lipsa 
proscomidiei la «missa» romană, statuile, muzica instrumentală, 
adorarea inimii Domnului nostru lisus Hristos, limba latină ca 
unică limbă de cult și altele". 

Aşadar, pentru aceste abateri dogmatice, canonice, 
liturgice și tradiţionale, noi numim pe catolici schismatici și nu 
putem să ne unim cu ci atâta vreme cât continuă să propovă- 
duiască în continuare aceste erezii”. 


Uniaţia 
. n . ._. . Y 
Uniația este o modalitate de prozelitism practicată de 
Biserica Romano-Catolică, prin care aceasta a încercat 
atragerea creştinilor ortodocşi aflați sub vremelnică stăpânire 


“Amănunte asupra ființei și abaterilor de la credință, disciplină, cult, 
etc. ale romano-catolicismului, ca și ale protestantismului, se găsesc în 
Irineu Mihălcescu: La Theologie symbolique au point de vue de l'Eglise 
orthodoxe-orientale, Bucharest et Paris 1932, în Vladimir Guette: Expunerea 
doctrinei Bisericii Ortodoxe de răsărit, tradusă de Mitropolitul Iosif 
Gheorghian, București, 1893 şi în N. Lopuhin: Creștinismul apusean, tradus 
de Episcopul Nicodim (viitorul patriarh al României). 

” Dacă un catolic trece la ortodocși, nu i se mai face botezul. In 
cadrul unei slujbe speciale el mărturisește în fața preotului, în biserică, 
lepădarea de ereziile și greșelile catolice și faptul că acceptă mărturisirea de 
credință ortodoxă. Apoi este miruit cu sfântul și marele Mir și i se citește 
dezlegarea rânduită. Dacă un ortodox trece la catolici, trebuie să primească 
botezul papistaș. Se face catolic, dar își pierde sufletul. Cu catolicii încă nu 
am ajuns la unire. Au cedat ei în favoarea noastră până acum vreo 13 
puncte, dar mai sunt zece puncte mai importante care ne despart (Ne 
vorbește Părintele Cleopa, vol. 9, Episcopia Romanului, 1999, p. 127-128). 

catolică la o formă de catolicism. Această formă presupunea 
acceptarea conducerii papale şi a câtorva dogme catolice, 
păstrându-se însă folosirea ritului ortodox și a limbii originare. 
Toate acestea erau îngăduite de către Roma în vederea 
latinizării ulterioare a creştinilor uniţi. 

Papalitatea a aplicat această strategie în diferite spaţii 
geografice și în diferite momente ale istoriei, folosindu-se în 
special de ordinul iezuit și de metodele acestuia; în urma unei 
asemenea strategii a fost întemeiată şi Biserica Unită din Ardeal. 

Biserica Unită sau Biserica Greco-Catolică din Transilvania 
a apărut oficial în luna martie, anul 1701, la Viena, în urma 
presiunilor Bisericii Romano-Catolice - reprezentată în special 
prin iezuiţi - și a monarhiei habsburgice, asupra clerului 
românesc din Ardeal, condus de mitropolitul Atanasie. 

A apărut din slăbiciunea unora din preoţii și protopopii 
români, care au cedat în fața promisiunilor de îmbunătăţire a 
stării lor materiale - căci şi ei erau consideraţi iobagi, ca și toți 
românii - și a constrângerilor politice, religioase, de multe ori 
însoţite de forța armată, împotriva ortodocșilor. 

Stăpânirea austriacă catolică instaurată peste Transilvania 
dorea să dobândească aderenţi în rândul populaţiei autohtone, 
care era majoritar românească și ortodoxă. Până în acest 
moment, naţiunile recunoscute în Transilvania erau maghiarii, 
sașii și secuii, românii având statutul de toleraţi. Noua stăpânire 
habsburgică, pentru a-și consolida dominaţia, a început o luptă 
pentru a slăbi puterea calvinilor și a întări confesiunea catolică, 
care - între cele patru religii recepte: catolică, calvină, luterană 
și unitariană - era cea mai slabă. Astfel s-au decis să sporească 
numărul catolicilor, aducându-i pe românii ortodocși sub 
influenţa Scaunului papal. 

La început iezuiţii au pus o singură condiţie pentru unirea 
românilor ortodocşi cu Biserica Romei, aceea de a accepta 
primatul papal, promițând să nu se atingă în nici un fel de 
dogmele, legea și cultul Bisericii Ortodoxe. In același timp ei 
au fluturat înaintea clerului român (preoţi și protopopi) mai multe 
avantaje materiale. 


Mitropolitul Atanasie, deși ezita în legătură cu unirea, 
fiind chemat la Viena și constrâns, a cedat presiunilor iezuite și 
ale curţii de acolo, în frunte cu împăratul Leopold I, și a semnat 

actul de unire cu Roma. lezuiţii au venit și cu un text falsificat 
de ei, în care se spunea că mitropolitul Atanasie și protopopii 
români au acceptat patru puncte de cedare: a) papa este capul 
întregii Biserici; b) folosirea azimei la săvârșirea „missei”; c) 
introducerea adaosului Filioque în simbolul credinței; d) dogma 
purgatoriului. 

După semnarea actului de unire cu Roma, mitropolitul 
Atanasie a fost din nou hirotonit ca preot, apoi episcop, de 
cardinalul catolic Kollonich şi de episcopii catolici din Gyor 
(Raab) şi Nitra, fiind apoi supus mitropolitului catolic de 
Esztergom (Strigoniu). I-a fost dat un salariu anual de 4000 de 
florini, titlul de consilier imperial, precum și un lanț de aur 
împodobit cu cruce și cu portretul împăratului, pentru - ziceau 
ei - „meritele sale înalte și speciale..., pentru învățătura și 
erudiția lui, pentru viața lui exemplară şi pentru celelalte virtuți 
ale sale", deși la venirea în Viena, pentru a-l putea șantaja ca să 
fie de acord să primească unirea, i-au adus tot felul de acuze 
privind viața lui particulară. 

I s-a impus şi un teolog iezuit pe lângă el, fără știrea 
căruia nu putea face nimic, acesta cenzurându-i orice acțiune și 
dictându-i ce trebuie şi ce nu trebuie să facă. I s-a interzis 
corespondența cu Ţările Române, iar dreptul de a numi pe 
episcopii uniți s-a dat împăratului. 

Aproape toți românii au protestat energic: „Noi, părinte, 
papistași morți, iar vii nu vom fi..., gata suntem sângele să ni 
se verse, decât legea părinților noștri să pierdem", ziceau 
credincioşii din Șcheii Brașovului într-un protest adresat lui 
Atanasie. La fel credincioșii din Călata spuneau: „Noi, tot 
satul, legea şi religia noastră în care ne-am născut, nu o 
părăsim. E treaba popilor cu care religie vreau să se unească; 
noi nu ne amestecăm în aceasta, dar dacă vom vedea că vreau 
să introducă la noi înnoiri, unul ca acela nu va mai fi popa 
nostru”. Și la fel a fost în tot poporul ortodox. 

Patriarhul de la Constantinopol, Calinic II, împreună cu 
sinodul său, l-au anatematizat pe Atanasie în ședința sinodală 
din 5 august 1701. Atanasie a încercat să revină la Biserica 
Ortodoxă în anul 1711 - și se poate spune că aproape o 
jumătate de an a încetat practic unirea cu Roma -, dar apoi a 
cedat din nou presiunilor catolice. 

In această unire nu a fost la mijloc nici o inspiraţie 
dumnezeiască sau vreo chemare „de Sus", cum pretindeau 
iezuiţii, ci numai dorinţa de obţinere a unor avantaje pentru 
români, după cum se vede și din cuvintele episcopului unit 
Inochentie Micu, care zicea: „Eu şi clerul meu ne-am unit sub 
condiţia de a obţine acele beneficii și foloase de care se bucură 
romano-catolicii, altfel, dacă nu ni se dau, ne facem orice”. 

De altfel și un răspuns al Curţii de la Viena vorbește de 
nesinceritatea unirii cu Roma a românilor: „Pe faţă, în adunări 
şi în convorbiri particulare, popii înșiși sau preoţii înşişi declară 
adeseori că ei n-au depus jurământul pentru unire și pentru 
lepădare de la schismă, ci numai ca să poată fi liberi de 
judecata domnilor de pământ, de servicii şi de contribuţii; se 
vede aceasta și din faptul că în realitate se servesc toţi de cărţi 
schismatice (ortodoxe, n.n.), din care vorbesc poporului, 
slujesc Liturghia, în care se neagă în chip fățiș că Sfântul Duh 
purcede de la Fiul și nu adaugă nici în Simbolul niceean 
Filioque; ...absolut nici unul dintre popi nu învaţă și nu 
instruiește poporul, fie în mod particular, fie în biserică, despre 
cele patru puncte. Numai când se ivește vreo cauză, vreun 
litigiu, vreo contribuţie proprie de ordin lumesc, se refugiază 
toţi la imunitatea unirii, ca la o ancoră sacră”. 


După unirea cu Roma a început o perioadă neagră de 
prigonire a ortodocșilor, și de către catolici, și de către unii din 
episcopii uniţi, sprijiniți de trupele imperiale: biserici furate de 
la ortodocși și date uniţilor - deși uniţii erau numai câţiva faţă 
de marea masă a ortodocșilor -, amenzi, arestări, bătăi, ucideri. 

In timpul luptelor pentru păstrarea credinţei ortodoxe au 
pătimit și Sfinţii Martiri și Mărturisitori, ieromonahii Visarion 
Sarai și Sofronie de la Cioara, preoţii loan din Galeș și Moise 
Măcinic din Sibiel, credinciosul Oprea Miclăuș din Săliște, 
canonizaţi în 1992 de Biserica Ortodoxă ca sfinți. 

Dar nu numai ei, ci a pătimit întregul popor românesc, 
dând multe jertfe pe altarul dreptei credințe, acestea culminând 
cu distrugerea a 150 de biserici, mănăstiri și schituri (cele de 
lemn fiind arse, cele de piatră fiind dărâmate cu tunurile) de 
către generalul Bukow, trimis de către împărăteasa Maria 
Tereza pentru a sprijini uniatismul. In felul acesta a încetat 
practic viața monahală din Transilvania. 

Intre presiunile la care erau supuși românii, a fost, de 
exemplu, reglementarea pentru cei ce voiau să treacă la Orto- 
doxie, fie uniți”, fie catolici. Această reglementare dispunea ca 
aceia care doreau să părăsească confesiunea catolică sau unită, 
să facă o catehizare de șase săptămâni în învățătura catolică (sau 
unită), plătind câte un zlot pe zi celor care-i catehizau (!). 

Dar în ciuda tuturor opreliștilor, care practic făceau 
imposibilă întoarcerea românilor uniţi la Ortodoxie, s-a pornit 
totuși o puternică mișcare de revenire în Ţara Hațegului, deci 
tocmai acolo unde parohiile au fost trecute forțat la unire, în 
1761. Episcopul unit Grigore Maior a fost nevoit să ceară 
sprijinul guvernului și al autorităţilor militare pentru întoarcerea 
poporului la uniaţie. 

Același lucru s-a întâmplat și în Ţara Făgărașului, unde 
vicarul Ignatie Darabant a avut nevoie de sprijinul armatei 
habsburgice pentru stăvilirea mișcării de întoarcere la Ortodoxie. 

Peste puţin timp, la 20 august 1782, împăratul Iosif II a 
dat așa numita Patentă de unire, prin care dispunea ca fiecare 
Biserică să rămână cu credincioșii pe care îi avea și să nu se 
mai facă prozelitism. De fapt, măsura a fost luată numai 
împotriva Bisericii Ortodoxe, care nu putea primi credincioși 
uniţi. In schimb Biserica Unită a continuat și în viitor acțiunea 
prozelitistă, folosindu-se de sprijinul permanent al autorităţilor 
de stat. 

La 1798 s-a încercat o refacere a Bisericii Ortodoxe, 
făcându-se un memoriu inițiat de oameni de seamă ortodocși și 
uniţi. Memoriul lor a ajuns la episcopul catolic Batthyani Ignacz 
din Alba Tulia, la guvernatorul Transilvaniei Banffi și la 
împărat, care, în 1800, a dispus clasarea dosarului, ţinând 
seama de propunerea celui din urmă, că dezbinarea românilor 
este de folos statului, care poate să-i stăpânească mai ușor. 

Până spre sfârșitul secolului XVIII, cărţile de cult (Litur- 
ghierul,  Molitfelnicul, Evanghelia, Apostolul,  Penticostarul, 
Octoihul, Triodul, Mineiele, Ceaslovul, Psaltirea...) tipărite de 
uniţi, păstrau în întregime rânduielile liturgice ortodoxe. Sub 


o ză : 5 pN Horda aa a 

i Mulţi dintre cei ce trecuseră la uniaţie, de bună voie sau siliți, cât 
și cei din satele ce fuseseră declarate în mod arbitrar unite, voiau să se 
întoarcă la Ortodoxie. 

episcopul loan Bob (instalat în 1784), s-a început tipărirea 
cărţilor de slujbă și de învăţătură cu un conţinut catolicizant. 
Tot el a introdus cele mai multe numiri catolicizante în Biserica 
Unită din Transilvania. 


De pe la sfârșitul secolului al XVIII-lea, prigoana uniţilor 
susținuți de autorităţile catolice asupra ortodocșilor s-a atenuat, 
ortodocșii și uniţii militând pentru ca națiunea română să-și 
obţină drepturile ei. Episcopii Vasile Moga de la Sibiu și loan 
Lemeni de la Blaj au înaintat împreună mai multe memorii către 
autorităţile de stat prin care cereau drepturi naţionale și sociale 
pe seama păstoriţilor lor. In hotărârile Adunării Naţionale 
Românești de la Blaj din 3/15 mai 1848, se preconiza o singură 
Biserică românească (deci desființarea celei unite) și reactivarea 
vechii Mitropolii a Transilvaniei. Insă episcopii uniţi loan 
Lemeni de la Blaj și Vasile Erdelyi de la Oradea s-au opus, și 
cu sprijinul catolicilor și al Curţii de la Viena au oprit procesul 
de refacere a unităţii ortodoxe. 


In anii următori, s-au făcut trei încercări pentru deplina 
catolicizare a Bisericii Unite din Transilvania și pentru totala ei 
supunere papei și Congregaţiei „De Propaganda Fide”. Astfel, 
trei concilii ţinute tainic, în anii 1872, 1682 și 1900, la Blaj, au 
încercat o totală catolicizare a doctrinei, cultului și organizării 
Bisericii Unite. 

Din mărturisirile de credinţă ale acestor trei concilii con- 
statăm că ele primeau întreaga învăţătură a Bisericii Catolice, 
inclusiv hotărârile Conciliului de la Trident (1543-1563), ale 
Conciliului I Vatican (1869-1870), de asemenea și infailibili- 
tatea papei etc. Mărturisirea Conciliului din 1900 se încheia 


prin cuvintele: „Mai încolo, primesc și mărturisesc toate 
celelalte câte le primește și le mărturisește Sfânta Biserică a 
Romei..., peste acestea, promit şi jur ascultare adevărată 


pontificelui roman, următorului fericitului Petru, principele 
apostolilor și vicarul lui lisus Hristos”. 


Deci cele trei «Concilii provinciale» au introdus dogme 
noi, catolice, în Biserica românească Unită din Transilvania. 
Supunând-o cu totul Scaunului papal, ea şi-a pierdut și puţina 
independenţă care i-a mai rămas, grăbind procesul de încor- 
porare a ei în Biserica Romano-Catolică. 

Mulţi intelectuali uniți au luat o atitudine energică 
împotriva hotărârilor adoptate de aceste «Concilii», care au avut 
loc fără ştirea clerului şi a credincioşilor uniți. De pildă, 
profesorul Nicolae Densuşianu, cel care a descoperit 
<<manifestul de unire» din 1698, califica sinoadele de la 1872, 
1882 şi 1900, într-o broșură tipărită la Braşov, ca „adevărate 
adunări secrete pentru schimbarea religiunei strămoșești a 
poporului român din Mitropolia Alba Iuliei". El constata că sub 
Atanasie Anghel nu s-a primit nici o dogmă catolică, pe când 
acum „se primiră toate dogmele catolice, toată credința 
catolică, declară pe papa de suprem cap ierarhic cu puteri 
absolute și infailibil în Mitropolia de Alba Iulia. Episcopul 
Atanasie fusese silit de grelele împrejurări de atunci și el făcuse 
o unire cu Roma în sens naţional. Mitropolitul Vancea însă, 
fără să fie constrâns de evenimente politice ori de altă natură, 
făcu o unire exclusiv în sens catolic și în contra voinţei 
poporului român”.In acest fel, conchidea Densușianu, „unirea 
cea adevărată, catolică, cu Biserica Romei nu o făcu episcopul 
Atanasie, ci mitropolitul Vancea”. 

Dar această catolicizare forțată și-a însușit-o numai o 
parte a clerului, îndeosebi teologii cu studii în instituţiile de 
învățământ catolic (Budapesta, Viena, Roma) și unii intelectuali 
înstrăinaţi de neamul și credința strămoșească. Poporul român 
unit și-a păstrat însă vechea sa tradiţie ortodoxă, fără să știe 
nimic de hotărârile secrete ale vlădicilor și ale celorlalți teologi. 

In secolul XIX și până în anul 1918 existase o conlucrare 
între clerul şi credincioșii ortodocși și uniți pentru slujirea 
intereselor poporului român, ei luptând împreună în momentele 
cele mai importante din viaţa poporului român (la revoluţia din 
1848, în anii 1892-1894 și la Marea Unire din 1918). Mulţi 
doreau ca în 1918, odată cu unitatea statală, să se înfăptuiască 
şi unitatea bisericească. 

Din nefericire au fost și cazuri în care Mitropolia Blaju- 
lui, ca și episcopiile ei sufragane, și politicienii greco-catolici 
au încercat în felurite chipuri să împiedice mișcarea de revenire 
la Biserica străbună. 

Apoi, prin Concordatul dintre statul român și Vatican, 
semnat în 1927, Biserica românească Greco-Catolică (Unită), 
care era considerată până atunci, chiar de Scaunul papal, ca o 

Biserică autonomă, cu caracter naţional românesc (recunoscută 
. . . . . 2 . . 
şi de art. 22 din Constituția din 1923), devenea un simplu «rit> 
al Bisericii Catolice, astfel că își pierdea caracterul național și 
autonomia. Episcopii uniţi erau numiţi acum de Vatican, încăl- 
cându-se vechiul drept tradiţional și canonic al Arhiepiscopiei 
Blajului de a propune trei candidaţi, din care autoritatea de stat 

să numească pe unul. 


Totuși, în anii dinaintea celui de-al doilea război mon- 
dial, s-au manifestat mai multe tendinţe de revenire a uniţilor 
la Biserica Ortodoxă. Mişcarea de reîntoarcere la sânul 
Bisericii Ortodoxe era puternică în rândul credincioșilor, căci 
zeci de sate, în frunte cu preoţii lor, au revenit la Biserica 
strămoșească; și pe lângă aceste treceri în masă au fost mii de 
treceri individuale. 


La 27 februarie 1939 a avut loc o mare adunare la Alba 
Iulia cu aproximativ 50.000 de participanţi, în frunte cu 
Mitropoliţii Nicolae Bălan de la Sibiu și Alexandru Nicolescu 
de la Blaj, în cadrul căreia s-a semnat un act privind unirea 
celor două Biserici românești și s-a hotărât să se înceapă 
tratativele în vederea reunificării; din nefericire, înţelegerea 
încheiată atunci nu s-a putut transpune în faptă, căci în curând a 
izbucnit al doilea război mondial. 

Mișcarea de revenire a clerului şi a credincioșilor s-a 
intensificat după al doilea război mondial. In 1948, Mitropolitul 
Nicolae Bălan, la cuvântarea rostită la Blaj cu ocazia aniversării 
a 100 de ani de la Marea Adunare de la Blaj din Câmpia 
Libertăţii, a adresat chemări credincioșilor uniţi „de a se 
întoarce acasă”. Ca urmare a acestei stări de spirit, 36 de 
protopopi și preoţi, delegaţi de 430 de colegi de-ai lor, au ţinut 
o  consfătuire la Cluj, hotărând revenirea la Biserica 
strămoșească și ruperea legăturilor cu Biserica Romei. 


La 21 octombrie 1948, la Catedrala Încoronării din Alba 
Iulia s-a întrunit o mare Adunare Naţională bisericească, în 
prezenţa Patriarhului Justinian și a întregului Sinod, prin care 
s-a consfințit desfiinţarea Bisericii Unite și reîntregirea Bisericii 
Ortodoxe Române din Transilvania. 

Credincioșilor uniţi nu le-a fost greu să revină la Biserica 
mamă, Biserica Ortodoxă, pentru că ei nu respectau practic cele 
impuse de catolici. 

Dar o parte a clerului şi numeroși intelectuali n-au aderat 
la această reîntregire. Desfiinţându-se eparhiile unite în toamna 
aceluiași an, preoţii respectivi s-au angajat în diferite slujbe de 
stat, iar credincioșii nereveniţi au preferat să se roage în biserici 
romano-catolice. 


Greșelile „uniţilor” sunt următoarele: 

a) Consideră pe papă drept cap al Bisericii lui Hristos. 

Este o mare greșeală și străin de adevăr să-l recunoști pe 
papă drept cap al Bisericii, căci singurul Cap al Bisericii este 
Hristos, iar noi suntem mădularele Trupului Său, care este 
Biserica cea una, adevărată, sobornicească și apostolească, căci 
Unul este Dumnezeu, Unul este şi  Mijlocitorul între 
Dumnezeu și oameni: Omul Hristos lisus (1 Tim. 2, 5). 

lar de vreun vicar al lui Hristos, noi nu ştim, căci Hristos 
nu ne-a părăsit, ci este cu noi în veacul veacului. Și nici Sfinții 
Părinți de vreun vicar al lui Hristos n-au știut, nici toţi 
patriarhii și nici chiar Sfântul Apostol Petru, care se ia de 
catolici drept mărturie, n-au ştiut de una ca aceasta, ci 
sobornicește totdeauna au povăţuit Biserica, Duhul Sfânt 
stându-le într-ajutor. Chiar Sfântul Petru, cum arată Faptele 
Apostolilor, cu smerenie s-a plecat cuvintelor celor insuflate de 
Dumnezeu ale Sfântului Apostol Pavel, când acesta i-a stat 
împotrivă pentru cei netăiaţi împrejur (Gal. 2, 11-21). 

lar dacă stăruie să se cheme că este fără de greșeală, noi 
nu primim una ca aceasta, fiindcă numai Unul Dumnezeu nu 
poate greşi; și prin darul Lui, la fel și Biserica, cea una, 
călătorește fără de greșeală, căci Duhul Sfânt o povăţuiește pe ea. 

Și nu se poate nici a-l recunoaște pe papă drept întâi- 
stătător şi a avea comuniune cu el, chiar dacă ai păstra în 
toate celelalte dreapta credință, căci nu te poţi împărtăși cu 
cel ce cugetă, face şi învaţă cele potrivnice dreptei credinţe; 

b) Sfânta Impărtășanie se poate face și cu pâine nedospită 
- azimă -, ca evreii; 

c) Duhul Sfânt purcede de la Tatăl și de la Fiul (Filioque). 

In această privință Cuviosul Paisie de la Neamţ spune 
următoarele: „...Pentru că este cugetarea catolicilor pentru 
Unul Dumnezeu în Treime, rea, nedreaptă și potrivnică Sfintei 
Scripturi, și întru aceasta este deopotrivă cu Arie și cu toți 

ceilalți eretici. Şi dacă cineva mărturisește astfel precum că 
«Duhul Sfânt purcede de la Tatăl și de la Fiul», pentru acela nu 
este nădejde de mântuire, chiar dacă ar îndeplini toate poruncile 
lui Hristos, chiar dacă încă și pe morţi i-ar învia, pentru că 
defăimează cu rea slavă Duhul Sfânt şi două pricini socotește a 
fi în Dumnezeire, una a Tatălui și alta a Fiului"; 

d) In afară de rai și iad mai există un loc curăţitor, numit 
purgatoriu. 

„Purgatoriu nu este. Catolicii zic că între rai și iad ar fi 
un foc curăţitor, unde merge sufletul câteva sute de ani și se 
curăță acolo, apoi trece în rai. Nu există așa ceva. Noi avem 
Evanghelia Judecăţii, pe care o au și ei, dar nu arată trei locuri, 
ci numai două - raiul și iadul. Mântuitorul, când va sta pe 
Scaunul slavei Sale şi va aduna toate popoarele de la zidirea 
lumii să le judece, îi va despărți pe dânșii, precum desparte 
păstorul oile de capre. Și va pune pe drepţi de-a dreapta Sa și 
pe păcătoşi de-a stânga Sa... Și vor merge păcătoşii în munca 
veșnică, iar drepţii în viaţa veșnică. 

Deci nu putem zice că sunt trei locuri, ci numai două: 
munca veșnică sau viața veșnică”. 

Pe lângă aceste patru puncte, reamintim că la trei sinoade 
tainice de la sfârșitul secolului XIX, s-a hotărât primirea 
întregii învățături catolice. 

Având în vedere toate aceste lucruri, se vede că uniaţia 
este o catolicizare lentă și o mișcare subversivă făcută cu scop 
politic pentru a aduce pe ortodocși sub ascultarea Romei. 


Capitolul 3 
Noi erezii şi secte 


Protestantismul, apărut în secolul al XVI-lea în cadrul 
Bisericii Romano-Catolice, a dat naștere unei Biserici Refor- 
mate și unei Biserici Luterane, care au pătruns şi în ţara noastră 


" Sfântul Paisie de la Neamţ, Cuvinte şi scrisori duhovniceşti, vol. l, 
Editura «Tipografia Centrală», Chișinău, 1998, p. 67. 


" Ne vorbeşte Părintele Cleopa, vol. 3, 1996, p. 63. 

in special prin minoritățile etnice din Transilvania, maghiarii și 
germanii. Mai târziu au pătruns și sectele neoprotestante. 


1. Baptiştii 

Numele şi-l iau de la învăţătura lor despre botez (bapto = 
a afunda), susținând că botezul trebuie împărtășit numai 
adulţilor. Ei sunt urmași ai anabaptiștilor lui Thomas Munzer 
din Germania de prin anii 1533- 1534. Intemeietorul sectei 
baptiste este un fost pastor puritan”, englezul John Smith. Din 
cauza persecuțiilor din partea Bisericii Anglicane împotriva 
tuturor nonconformiștilor, John Smith fuge în Olanda în anul 
1606. Aici face cunoștință cu rătăcirile mennoniţilor, care 
învățau că botezul trebuie dat numai vârstnicilor și numai prin 
cufundare și că jurământul și serviciul militar sunt oprite. 


In scurt timp trecu şi el la această sectă, botezându-se a 
doua oară, împreună cu ceilalţi însoțitori ai săi, nu prin 
cufundare, ci prin turnare (stropire). In anul 1611 se întoarce 
din nou în Anglia și înființează noua sectă „baptistă”, numită a 
„baptiştilor generali" „ spre deosebire de cea a „baptiștilor 
particulari”, condusă de John Spilsburg, care susțineau botezul 
prin cufundare. 

Cam deodată cu baptiştii englezi au luat fiinţă în America 
baptiștii americani. Întemeietorul acestora a fost tot un englez, 
Roger Williams, fost puritan, care, nemulțumit de dezbinarea 
baptiștilor englezi şi neputând suporta persecuțiile Bisericii An- 
glicane, în anul 1631 fuge în America de Nord, unde înființează 
secta „baptiștilor regulari", cu alți 12 membri, care se botezară 
unul după altul prin cufundare. Baptismul a fost persecutat și în 
America până în anul 1783, dar, după proclamarea indepen- 
denței S.U.A., i s-a dat deplină libertate religioasă. 

Ca și baptiștii englezi, și baptiștii americani s-au dezbinat 
între ei, astfel încât în prezent se pot întâlni peste zece feluri de 


© Regele Angliei Henric al VIH-lea s-a ridicat împotriva papei, 


pentru că acesta nu i-a desfăcut prima căsătorie și prin acel faimos „Non 
possumus" i-a refuzat căsătoria cu Ana Boleyn. Din această pricină s-a 
produs ruptura cu papalitatea, născându-se Biserica Anglicană (1534). Mai 
târziu s-a produs o reformă și în Biserica Anglicană. Cei ce au primit noua 
reformă s-au numit „conformiști”, iar cei care n-au recunoscut-o, s-au numit 
„nonconformiști”.  Nonconformiștii s-au dezbinat la rândul lor în 
prezbiterieni sau puritani, congregaţionaliști sau independenţi ș. a. 

baptiști: baptiștii vechi, baptiștii voinţei libere, baptiștii sâmbă- 
tari, baptiștii celor șase principii, discipolii lui Hristos, baptiștii 
unitarieni, baptiștii scufundători, Biserica lui Dumnezeu etc, 
numele fiecărei secte ilustrând principiul generator al ereziei; în 
general sectele se alipesc de un anume aspect al credinţei și îl 
absolutizează în dauna celorlalte. 


In sec. XIX baptismul trece din Anglia în Germania. Din 
Germania baptismul trece în Ungaria, iar de aici începe a face 
ravagii printre românii din Ardeal, îndeosebi judeţele Arad și 
Bihor, ungurii sprijinind răspândirea baptismului la noi în ţară. 

lată ce scrie deputatul ungur Almay Oliver în ziarul Aradi 
Kozlony în anul 1913: „Chestiunea naţională românească ar 
trebui dezvoltată în așa chip ca poporul român să fie dezlegat de 
sub conducerea preoţilor români. E de mare însemnătate faptul 
că chestiunea românească, cel puţin în parte, poate fi rezolvată 
cu ajutorul baptismului. Baptismul poate ajunge la cuceriri de 
necrezut înjudeţul Arad..." 

Nu este de mirare că primii predicatori baptiști printre 
români au fost unguri. Prin anul 1888 baptistul Kronyai Mihaly 
predica prin Curtici, jud. Arad, și Talpoș, Bihor, iar prin alte 
comune activau Toth Istvân, Csopjâk Attila și alții. 

Nici celelalte provincii românești n-au rămas nemolipsite, 
deși în măsură mai mică. Astfel, după 1916, baptismul a 
pătruns în Bucovina, Moldova și Muntenia, așa că astăzi sunt în 
țară câteva ramuri ale sectei baptiștilor. 

Cultul lor constă în rugăciuni, în cântece religioase și mai 
ales în predici. La cultul dumnezeiesc se practică uneori și 
„Cina Domnului”, o ceremonie care constă în „împărtășirea” 
cu pâine și cu vin. Cultul public este săvârșit în „casele de 
rugăciuni”, în care se fac evanghelizările de după masă și 
seara, cu deosebire duminica. 


Învățăturile baptiștilor sunt în majoritate cele ale protes- 
tanţilor: 

a) nu recunosc Sfânta Tradiţie și cele șapte Sfinte Taine; 

b) sunt împotriva cinstirii sfintelor icoane, a Sfintei Cruci, 
a sfintelor moaște, a rugăciunilor pentru morţi, a jurământului, 
a postului, a simbolurilor liturgice ș.a.; 

c) dreptul și puterea disciplinară o are adunarea; 

d) sunt rigoriști, neîngăduitori faţă de cei ce păcătuiesc; 

e) botezul îl aplică numai celor vârstnici și se săvârşeşte 
numai printr-o singură scufundare (el nu iartă păcatele); 

f) fiecare are dreptul și priceperea de a tâlcui Sfânta 
Scriptură; 

g) nu au decât trei sărbători: Crăciunul, Pastile și 
Rusaliile; 

h) sunt împotriva cinstirii Maicii Domnului și a sfinţilor. 

Toate aceste învățături le au și celelalte secte, cu deose- 
birea că acelea au în plus și altele, specifice lor. 


2. Adventiștii 

Işi au numele de la cuvântul latinesc adventus=venire, 
deoarece îi preocupă mult venirea a doua a Domnului și în 
special data exactă a ei. De dată mai recentă decât baptiștii, 
secta lor a fost întemeiată de William Miller, fermier din 
America, născut la 1782 în orașul Pitsfield. Părinţii lui au fost 
baptiști săraci și nu i-au putut da o cultură înaltă; însă lui îi 
plăcea să înveţe și, în urma unei lecturi bogate, a ajuns să fie 
liber cugetător. 

Grozăviile războiului anglo-american din 1812-1816, la 
care a luat și el parte, l-au făcut să se apropie de Sfânta 
Scriptură și să devină credincios baptist ca și părinţii lui. Dar 
citind cu multă stăruință Biblia și neavând pricepere și pregătire 
destulă pentru înţelegerea ei, a scos din ea fel de fel de rătăciri, 
cum ar fi că venirea a doua va fi între 1 martie 1643 și 1 martie 
1644; atunci Hristos va întemeia pe pământ o împărăție de o 
mie de ani (mileniul) cu cei drepţi care vor învia; iar la sfârșitul 
mileniului vor învia și cei păcătoși și vor fi judecaţi ș.a. 

Data venirii a doua a stabilit-o pornind de la Daniel (8, 
14), unde proorocul spune iudeilor că până la curăţire vor trece 
2400 de zile. Prin zile, Miller a înţeles ani, iar prin curățirea 
templului a înţeles întemeierea mileniului. Socoteala a început-o 
de la anul 457 î.d.Hr., fiindcă în acest an a început robia 
babilonică. De la această dată și până la Hristos vor mai trece 
restul până la cifra de 2300 ani, adică încă 1843 de ani, după 
care va urma venirea a doua și mileniul. 

Proorocia aceasta și-a anunțat-o Miller încă din anul 1833 
prin broşura sa „Invederare din Sfânta Scriptură a venirii a 

doua a lui Hristos în anul 1843". Același lucru l-a vestit apoi 
revista „Semnele timpului”, scoasă în 1840 de Iosua Himes, un 
adventist fanatic, apoi în „Strigătul din miezul nopţii” (1842). 

Dar profeția lui Miller nu s-a împlinit, ceea ce a tulburat 
foarte mult pe aderenţii săi numiţi adventiști. Miller și-a 
recunoscut în public greșeala sa şi a socotelilor sale, dar totuși a 
continuat să afirme că venirea a doua trebuie să fie în curând. 
Un ucenic al lui Miller, pe nume S. Snow, a căutat să împace 
pe adventiști, spunând pe baza textului de la Levitic (12, 29) că 
mai trebuie să adauge încă șapte luni şi zece zile, și că data de 
10 octombrie 1844 este data sigură a venirii a doua. De data 
aceasta a fost anunţată prin reviste, ziare și conferinţe și era așa 
de mult crezută, încât aderenţii ţărani şi-au lăsat cerealele pe 
câmp nerecoltate, iar cei de la oraș își vindeau casele și tot ce 
aveau. 

Noaptea de 9 spre 10 octombrie 1844 a fost așteptată cu 
mari emoţii. Adventiștii s-au adunat într-o sală mare din orașul 
Boston, așteptând sunetul trâmbiţei îngerești care avea să 
vestească lumii a doua venire a Domnului. Dar noaptea aceasta 
a trecut ca toate celelalte nopţi, iar adventiștii, văzându-se 
înșelați și de data aceasta, au părăsit secta în masă. Insuși 
Miller a mărturisit public că a greșit și a sfătuit pe adepţii săi să 
treacă la baptiști, însă baptiștii nu i-au primit. 

Aderenţii care au mai rămas au început apoi a se împărţi 
şi a se organiza în diferite grupuri separate, ca: adventiștii 
Evangheliei, creștinii adventului, uniunea adventului etc. Unii 
dintre ei au strămutat apoi data venirii a doua pentru anul 1874. 

Astăzi adventiștii sunt de două feluri: adventiștii de ziua a 
șaptea și adventiștii reformiști, fiecare continuând să fie 
preocupaţi de noi calcule în vederea aflării datei celei de a doua 
veniri, ignorând cuvântul Mântuitorului după care nimeni nu 
poate afla și nu poate ști ziua aceasta (Matei 24, 36). 


A. Adventiștii de ziua a şaptea 

Intemeictorul acestei secte a fost Joseph Bates, căpitan de 
vapor, şi mai ales soții James şi Hellen White, toţi din 
America. Această femeie, Hellen White, socotită profetesă a 
sectei, fiind bolnavă de isterie, avea adesea halucinaţii, aiureli, 
pe care le socotea drept descoperiri dumnezeiești; ea a călătorit 


SCURTĂ PRIVIRE ISTORICĂ 47 


prin toate centrele mai însemnate din America și Europa, 
răspândind pretutindeni învățătura adventistă. 

Despre datele stabilite de Miller și Snow, privitor la aşa- 
zisa a doua venire, susținea că ele nu au în vedere venirea a 
doua, ci curățirea templului ceresc de păcatele fiilor lui 
Dumnezeu (Evrei 9, 23) şi că acel timp este și de judecată, 
(I Petru 4, 17) şi de aceea sfârșitul lumii va fi curând sau, după 
Apocalipsă (14, 6-7), a și sosit. Previziunile și fixarea datei au 
continuat, fiind propuși pe rând anii: 1845, 1849, 1851, cea din 
urmă fiind certificată și de o „viziune” a lui H. White. Tot 
printr-o „viziune cerească" a profetesei, adventiștii au preluat 
serbarea sâmbetei de la baptiștii de ziua a șaptea, în 1860 secta 
luându-și denumirea de „Adventiștii de ziua a șaptea”. 

Din America adventismul de ziua a şaptea a pătruns în 
Europa, unde și-a format comunităţi organizate și case de 
edituri, susținând o vie propagandă prin ziare și reviste. Ei au 
școli confesionale și seminarii, iar centrul de propagandă îl au 
în orașul Hamburg (Germania), pentru Europa. In România, 
adventismul a fost adus la anul 1870 de Mihail Czehovschi, fost 
preot romano-catolic, care a activat mai întâi la Pitești, ca 
reprezentant al adventiștilor de duminică. 

Adventismul de ziua a șaptea a fost adus mai apoi și de 
alți străini, mai întâi în Dobrogea, iar prin 1890 pătrunde în 
București. Propaganda rămâne însă fără rezultate remarcabile, 
fiind susţinută numai de străini până în anul 1906, când 
studentul în medicină Petre Paulini se convertește la adventism, 
primind botezul de la adventiștii sâmbătari. El este prima 
victimă dintre intelectualii români. In scurtă vreme el ia 
conducerea sectei și o organizează, susținând-o printr-o propa- 
gandă în care nu a omis nici unul din mijloacele cele mai 
jisnitoare la adresa Bisericii și a clerului nostru. In 1920 s-au 
organizat sub denumirea de „Uniunea comunităţilor evanghelice 
ale adventiștilor de ziua a șaptea”. Mai multe comunităţi 
alcătuiesc o  „Conferinţă” de obicei comunităţile dintr-o 
provincie. lar „Conferinţele” la un loc alcătuiesc Uniunea. 
Cartea lor de cult principală este „Imnurile creștine”. 


Invăţăturile caracteristice ale adventiştilor sunt: 
a) Cunoașterea datei exacte a venirii a doua; 

b) Mileniul - sau împărăţia de o mie de ani a lui Hristos 
pe pământ, cu cei drepți; 

c) Nu există iad, nici suflet nemuritor; 

d) Serbarea sâmbetei; 

e) Obligativitatea Testamentului Vechi, relativ la legile 
despre mâncăruri curate și necurate; 

f) Domnia lui Antihrist de 1260 de zile (Apoc. 12, 6) este 
de 1260 de ani și anume între 538-1798 (domnia papalității). 
Alte rătăciri sunt cele comune tuturor sectelor. 


B. Adventiștii reformiști 

Adventiștii reformiști sau, pe numele lor întreg, „Mișcarea 
reformatoare a adventiștilor de ziua a șaptea”, sunt o fracțiune 
născută din sânul adventiștilor de ziua a șaptea. După moartea 
„profetesei” H. White (1915), s-au ivit mai multe femei 
adventiste, care se pretindeau a fi chemate să o înlocuiască. 
Dintre acestea a reușit să se impună Margareta Rowen din Los 
Angeles (California), care susținea că adventismul trebuie supus 
unei schimbări, așa cum i s-a descoperit ei, și anume: 
adventiștii cu adevărat creştini nu trebuie să pună mâna pe 
arme, ca să ajute statele în planurile lor războinice. Adventiștii 
care în timpul războiului au luat arma în mână, au părăsit calea 
adevărului. Războiul început în 1914, spunea ea, este ultimul 
război, fiindcă trăim vremurile cele de apoi, când sfârșitul lumii 
este aproape. De aceea nici căsătoria nu este admisă, ca una ce 
de acum înainte nu mai are nici un rost; de asemenea se 
interzice mâncarea de carne. 

Așa s-a născut adventismul reformat sau rowenismul, prin 
anul 1916, ca o mișcare reformistă în sânul adventiștilor de ziua 
a şaptea. Din America adventismul a trecut în Germania, iar de 
aici mai departe, ajungând pe la noi în 1917-1918 prin 
mijlocirea unui soldat cu numele Kremer, căsătorit cu o 
nemţoaică reformistă din Hamburg. Totuși n-a reușit să prindă 
teren, din cauza atitudinii lui faţă de stat. Secta a fost interzisă, 
fapt pentru care nu și-a putut face propaganda decât pe ascuns 
sau prin foile lor „Păzitorul adevărului” și „Solul misionar”. 
Invăţăturile reformiste sunt expuse în broşura „O scurtă 
lămurire a principiilor adventiștilor de ziua a șaptea, mișcare de 
reformă” (București, tip. Cultura, 1924), fiind combătută de 

Petre Paulini, conducătorul celorlalți adventiști în broșura 
„Profeţi falși și profeţii mincinoase”. 


3. Martorii lui Iehova 

Martorii lui Iehova sau studenţii în Biblie, ziși şi 
mileniști”* sau russeliști, este una din cele mai periculoase secte 
care acționează şi în ţara noastră. Adepții ei s-au numit 
„russeliști”, după numele întemeietorului, „mileniști”, ca unii 
care răspândesc învăţătura despre „mileniu”, „studenţi în 
Biblie”, ca unii ce ar studia mai serios decât ceilalți Biblia și în 
fine „martorii lui Iehova", ca singurii „mărturisitori” ai lui Iehova. 

Întemeietorul sectei lor a fost Carol Russel, comerciant 
din America, născut la Pittsburg, statul Pennsylvania, în 1852, 
din părinţi irlandezi, prezbiterieni, emigraţi în America. Ajun- 
gând în contact cu adventiștii, ei s-au molipsit de învăţăturile 
acestora despre inexistența iadului și despre apropiata a doua 
venire a Domnului pentru așezarea împărăției de 1000 de ani pe 
pământ. Russel s-a apucat să cerceteze Biblia și a ajuns la 
concluzia că aceste învățături ar fi conforme cu ea și că venirea 
a doua nu se va face în scopul judecății, ci al restabilirii sau al 
restaurării, iar mileniul are un caracter purificator. 

In 1872 înființează un cerc al „studenţilor în Biblie” - 
făcând începutul sectei -, iar în anul 1874 scrie cartea „Scopul 
şi modul venirii a doua a Domnului”. Anul 1874 era data fixată 
de adventiști pentru venirea a doua a Domnului în trup. Profeţia 
însă nici de data aceasta nu s-a împlinit, ceea ce a descurajat pe 
aderenţi. Russel însă le furnizează explicaţia că Hristos a venit, 
dar numai în duh, și nu L-a văzut nimeni, că a venit precum 
însuși spunea că va veni: „ca un fur”, nevăzut. De la 1874 la 
1878, spunea el, sunt cei trei ani și jumătate (Apoc. 14, 14-20). 
Apoi, în 1878 a început să-şi arate marea Sa putere și să 
întemeieze împărăţia Sa, iar în primăvara anului 1878 au înviat 
Apostolii, dar și ei sunt asemenea lui Hristos, ființe spirituale 
invizibile ochiului omenesc. 


Deși la început a colaborat cu adventiștii, în cele din urmă 
Russel se desparte de ei și în anul 1879 înființează revista 


4 Numele de mileniști nu poate fi specific acestei secte, deoarece mai 
sunt și alte secte mileniste, și anume toate care au rătăcirile privitoare la 
mileniu (împărăţia de o mie de ani). 

„Turnul de veghe”, scrisă de el și tradusă în mai multe limbi, 
între care și română. El a scris apoi și cărți pe care le-a 
răspândit prin mijlocirea Societății de Biblie şi de tractare: 
„Turnul de veghe”, din Brooklin (Statele Unite), înființată și 
condusă de el în acest scop, în acest oraş avându-și domiciliul și 


Russel. 


Dar scrierea doctrinară de temelie a lui Russel este 
„Studii în Scriptură”, în șapte volume. Și Russel s-a înșelat în 
socoteli. El și-a prevestit moartea, fixând-o pentru anul 1914, 
când avea să fie și venirea a doua; dar n-a murit decât doi ani 
mai târziu, în 1916, călătorind prin California. 

La noi în ţară, iehoviștii au pătruns mai întâi prin mijlo- 
cirea unor unguri în Ardeal. Prin 1920, un român din America, 
loan B. Sima, molipsit de doctrina „martorilor”, este trimis în 
România ca să organizeze secta. Neobţinând nici aprobarea 
necesară, o organizează pe baze comerciale, înființând la Cluj 
casa de editură „Viaţa”. Insă în 1927, convins că iehoviștii - 
sub masca religioasă - tind spre anarhism, părăsește secta, 
demascându-i toate planurile. Incercările iehoviștilor americani 
de a-l împăca rămân zadarnice. Conducerea sectei o iau niște 
unguri, iar propaganda şi-o susțin prin revista „Turnul de 
veghe” și prin alte reviste și broșuri fără de autor, fără 
indicarea datei, editurii etc. La adunările lor cântă din cartea 


„Imnurile zorilor mileniului”?. 


" In anul 1961 a apărut propria lor traducere a Bibliei în limba 
engleză, în care își introduc ereziile lor; cea mai grosolană fiind aceea că 
lisus Hristos nu este Dumnezeu, ci una din creaturi. Această organizaţie 
sectară a devenit una din cele mai bogate din lume. Scopul fundamental al 
iehoviștilor este de a aduce cât mai mulţi oameni în „singurul adăpost”, care 
este secta lor. De aceea ei umblă din casă în casă ca să-i determine pe 
oameni să intre în secta lor, împărțindu-le din belșug publicaţiile Societăţii 
„Turnul de veghe”. Sub masca unei organizaţii religioase se ascunde una din 
cele mai mari întreprinderi economice, bazată pe o îngrozitoare exploatare a 
credulităţii adepților săi, transformați, printr-o strategie bine pusă la punct, 
în ființe fără voinţă proprie, care execută orice dispoziţii sau ordine primite 
de sus, cu un fanatism rar întâlnit și foarte periculos. Este suficient să 
amintim că după credința „martorilor', orice organizaţie în afară de cea a 
lor este satanică. Cât despre convingerile lor religioase, acestea sunt atât de 
rătăcite față de dogmele creștine, încât cu greu ar putea cineva să-i 
recunoască fie și caracterul de sectă creștină. Aceasta pentru că „martorii lui 
Iehova" resping principalele învățături și practici ale credinţei. 

Învățăturile specifice iehoviștilor sunt: 

a) Cunoașterea exactă a datei venirii a doua; 

b) Mileniul - împărăţia lui Hristos de o mie de ani; 

c) Nu există suflet nemuritor, omul neavând suflet, ci 
lund suflet (adică ființă vie, sufletul nefiind altceva decât viaţa); 


deci nu există nemurire. Invierea este un dar deosebit al lui 


Dumnezeu dat celor aleși ai Săi; 

d) Nu există iad și chinuri veșnice; păcătoșii la înviere 
vor fi nimiciţi; învierea va fi o restaurare sau o restabilire la loc 
a lucrurilor, aşa cum le-a făcut Dumnezeu la început; 

e) Sfântul Duh nu este o persoană a dumnezeirii, ci numai 
o energie a Tatălui - deci nu există Sfânta Treime; 

f) lisus Hristos este o creatură a lui Dumnezeu pe pământ. 
El a fost numai om și ca om a murit pe cruce pentru totdeauna; 

g) Nu există nici o sărbătoare. 

Celelalte rătăciri sunt comune cu ale altor sectari, având 


mai multe puncte comune cu adventiștii. 


4. Penticostalii 

Se mai numesc și „tremurători” sau „spiriţi”, sau își mai 
spun „Biserica lui Dumnezeu Apostolică”. Numele de penticos- 
tali vine de la cuvântul grecesc „penticosta”, care înseamnă 
Cincizecime. Ei susțin că toți membrii sectei lor au botezul cu 
Duhul Sfânt și cu foc, pe care l-au primit Apostolii la Cincize- 
cime prin pogorârea Duhului Sfânt („spirit", cum zic ei). 

Li se mai zice „tremurători” din cauza tremurărilor pe 
care le manifestă sub pretinsa influenţă a Sfântului Duh pogorât 
asupra lor, și „spiriţi”, fiindcă pretind a avea pe Sfântul Duh în 
darul vorbirii în limbi, ca și Apostolii după Cincizecime. 

Făcând din această credință punctul central al vieţii și 
învăţăturii lor, au reconsiderat toate celelalte puncte ale 
credinţei creștine în funcţie de acesta, subordonându-le ca 
importanţă și prioritate acestuia, constituindu-se astfel în sectă. 

Originea sectei este tot în America, datând de abia de la 
începutul secolului al XX-lea, fiind înființată din sânul 


După ei lisus Hristos este o creatură a lui Dumnezeu pe pământ. El 
n-ar fi înviat ci în locul lui ar fi înviat Arhanghelul Mihail. Resping 
Biserica,preoţii,icoanele,sfinţii,crucea.Nu au un cult propriu-zis,acesta 
fiind inlocuit de răspândirea produselor Societăţii „Turnul de veghe 

baptiștilor de predicatorul baptist Carol Parham. Acesta a 
început să propovăduiască rătăcirea că Sfântul Duh se revarsă 
din nou cu putere la o apropiată a doua pogorâre a Sa și că, la3 
ianuarie 1911, S-a și pogorât deja peste 13 persoane. 


In România, secta penticostală a venit direct din America 
prin câţiva români de acolo, printre care câștigase teren încă 
înainte de 1910, fiind susţinută și propagată chiar printr-o 
revistă în limba română, „Vestitorul Evangheliei”, redactată în 
orașul Akron - Ohio, de un oarecare Paul Budeanu, român 
originar din judeţul Arad. 


Paul Budeanu a tradus în românește mărturisirea de 
credință a penticostalilor, intitulată „Declararea fundamentului 
adevărat al Bisericii lui Dumnezeu”. Cu Pavel Budeanu stăteau 
în legătură penticostalii din România, al căror șef a fost de la 
început loan Bododea din Brăiliţa, fost predicator, propaganda 
susținându-și-o prin reviste editate de el, ca „Glasul adevărului” 
și „Ştiinţa Sfinţilor”. 


Învățăturile specifice penticostalilor sunt următoarele: 

a) Credinţa în mileniu; 

b) Pe lângă botezul cu apă este de trebuință și cel cu 
Duhul Sfânt și cu foc, pe care l-au primit Apostolii la 
Cincizecime și prin care se primește darul vorbirii în limbi; 

c) Pentru ca Biserica să nu fie moartă trebuie să aibă 
darul Sfântului Duh, iar pentru a obţine acest dar, se cere 
rugăciune şi post, adică nemâncare; 

d) Botezător poate fi numai cel ce are darul vorbirii în 


limbi (în timp ce la baptiști și la alte secte poate fi numai cel 
rânduit de comunitate); 


e) Slujbele duhovnicești sunt cele ale predicatorilor, 
proorocilor şi prezbiterilor - aleși din Biserică și ordinaţi 
(sfințiți ca preoţi prin punerea mâinilor). Ordinaţiunea nu se 
poate pierde; 

f) In adunări pot vorbi și femeile; 

g) Sfântul Duh purcede și de la Fiul; 

h) Păcătoșii daţi afară din adunare nu mai pot fi reprimiţi, 

In celelalte puncte ale credinţei se aseamănă cu ceilalți 
eretici, îndeosebi cu baptiștii, din rândul cărora s-au format. 

Cultul este simplu: câteva cântări, însoţite de vorbirea în 
limbi și predici (toate acestea au loc într-o atmosferă plină de 
neorânduială, așa cum se vede din capitolele tratând despre 
vorbirea în limbi - glosolalia)'“. 


5. Nazarenii sau Pocăiţii 

Numele de nazareni sau nazarineni provine din afirmaţia 
lor că urmează pe lisus Nazarineanul nu numai în cuvinte, ci şi 
în fapte. Se numesc pocăiţi deoarece susțin că pocăința este 
temeiul mântuirii și că numai ei fac adevărata pocăință. 

Adevăratul doctrinar şi întemeietor al sectei este Samuel 
Frohlich, din Elveţia, născut în anul 1803 din părinţi săraci 
(calvini). El a studiat teologia calvină la Zurich şi a ajuns pastor 
calvin în Elveţia; tinereţea și-a petrecut-o în destrăbălări. Apoi, 
după cum mărturisește el, la Pastile anului 1825 i S-ar fi arătat 
Dumnezeu îndemnându-l la o viaţă curată. Ca pastor era iubit 
de păstoriţii săi fiindcă era conştiincios și predica regulat și cu 
foarte mult zel. Deși încă pe când era student teolog strecurase 
rătăciri prin predicile sale, la început a rămas totuși în cadrul 
învățăturilor calvine; până la urmă însă încetul cu încetul devine 


baptist, deși nu oficial. 

El cra pastor calvin, dar rostea predici baptiste, până 
când, descoperindu-i-se rătăcirile, a fost depus. Din acest moment 
Frohlich devine baptist pe faţă și în anul 1832 întemeiază o 


'* Intre timp au apărut numeroase alte secte care au preluat de la 
penticostali interesul pentru „experienţa Duhului Sfânt”. Amintim câteva 
dintre acestea: Adunarea lui Dumnezeu, Biserica lui Dumnezeu, Biserica lui 
Dumnezeu a  Profeţiei, Biserica Internaţională a Evangheliei, Biserica 
Baptistă Penticostală a Voii Libere, Biserica Penticostală Internaţională 
Unită și multe altele. In mare, doctrina acestor secte este asemănătoare celei 
baptiste, dar se diferenţiază prin câteva puncte, în primul rând prin accentul 
ce-l pun pe „pogorârea Sfântului Duh" asupra lor. 

Unele secte penticostale susțin două trepte ale experienţei harului: 
„nașterea din nou” și „botezul cu Duhul Sfânt”, iar altele adaugă încă una, 
cea a „sfinţirii”. Penticostalii dau o importanță deosebită glosolaliei sau 
„vorbirii în limbi”, susținând că această harismă, ce presupune autonomia 
limbii care vorbește fără vreo legătură cu mintea, este semn că cel ce o 
posedă a primit „botezul Sfântului Duh”, treapta ultimă a stării de har. 
Alături de  glosolalie, penticostalii mai susțin că puterea Duhului se 
manifestă în ei și prin „profeție și darul vindecărilor minunate”. Diversitatea 
foarte mare a sectelor penticostale presupune, după cum este lesne de bănuit, 
şi o mare diversitate de învățături specifice. 

„sfântă comună” (die heilige Gemeinde) cu 38 de aderenţi, foști 
credincioşi de-ai lui în calvinism, pe care i-a botezat din nou, 
prin cufundare. Astfel s-a întemeiat prima „comună nazareană” 
având în frunte pe însuși întemeietorul și doctrinarul ei, 
Frohlich, care în cinci scrieri a stabilit principiile doctrinare ale 
sectei sale. El susţine că Biserica a devenit concubină a statului, 
cu care cochetează și de la care primește plata de stat, de aceea 
se cere o Biserică nouă. 


Din Elveţia nazarenismul a pătruns în Ungaria în 1910 
adus de niște ucenici ai lui Frohlich, mai ales prin părţile 
învecinate cu Transilvania (orașul Hodmezovâsârhely). De aici 
a pătruns apoi la românii din Ardeal, mai ales în judeţele 
mărginașe: Arad, Bihor, Bekes. Totuși, la noi secta n-a reușit 
să se răspândească prea mult. Până astăzi ea numără puţini 
aderenţi, din cauza atitudinii sale față de stat fiind interzisă. 
Cartea lor de cântări este intitulată „Noua harfă a Sionului”. 


Învățătura nazarineană în cea mai mare parte seamănă cu 
cea a baptiștilor, caracteristicile ei principale fiind: 

a) Mileniul (ca la adventiști, russeliști și penticostali); 

b) Neadmiterea jurământului, deoarece poate fi îndestulă- 
toare făgăduinţa fără de jurământ; 

c) Neîngăduinţa de a face uz de armă în război; 

d) Imposibilitatea de a mai păcătui după botez; 

e) Neprimirea din nou în comunitate a celor ce au fost 
excluși; 

f) Toate instituţiile publice sunt locașuri ale lui Antihrist. 
Tot asemenea este și şcoala, care nu are nici un rost, deoarece 
copiii după ce primesc botezul nu mai pot păcătui; ei ajung la 
fericirea raiului și n-au nevoie de a fi educați în școli; 

g) Nu există predicatori aleși, ci fiecare poate predica, 
dacă este iluminat de Duhul Sfânt; 

h) Sunt două categorii de credincioși: „prietenii și pri- 
etenele”, care sunt aderenţi încă nebotezaţi ai sectei; și „fraţii și 
surorile” sau aderenţii botezați, care își zic „tu” între ei; 

i) Rigorism în ceea ce priveşte viaţa privată și bucuriile 
ei, ș.a.m.d. 

In celelalte părţi ale doctrinei lor se aseamănă întru totul 
cu baptiștii. 


SCURTĂ PRIVIRE ISTORICĂ 55 


6. Evangheliştii 

Evangheliștii sau „creştinii după Evanghelie" și-au luat 
numele acesta sub pretextul că toată viața lor este în perfectă 
armonie cu Sfânta Evanghelie. Secta a apărut în Elveția la 
sfârșitul secolului XIX, unde poartă numele de Chretiens - 
creştini. La noi a fost adusă la începutul acestui secol de nişte 
străini, mai întâi prin părțile Sibiului (Cisnădie), apoi în 
București şi lași. 

In capitală a început a prinde teren şi a se organiza sub 
numele de „Reunions evangeliques francaises". Revista prin care 
au încercat să se introducă în cercuri cât mai largi era intitulată 
„La Reunion de Croyants pour le Culte” și era editată în 
București, iar secta a început a prinde teren mai cu seamă după 
ce a căzut victimă Grigorie Constantinescu, fiu de ofiţer trimis 
în Elveţia spre a se perfecționa într-o meserie, dar a revenit 
după patru ani ca predicator evanghelist. Mobilizat în războiul 
din 1916-1918, ajunge prin lași unde începe să activeze, 
reușind să facă o casă de rugăciuni. Capitala Moldovei devine 
centrul organizaţiei sectei, datorită lui Grigorie Constantinescu, 
devenit predicator șef. De aici rătăcirile sectei se coboară prin 
judeţele învecinate, „creștinii după Evanghelie” organizându-se 
apoi într-o uniune a cărei conducere centrală se mută din nou la 
București, împreună cu Grigorie Constantinescu. 

Învățăturile lor sunt expuse în broșurile „Memoriu sau 
scurtă expunere a punctelor de doctrină ale Comunităţilor creș- 
tine” și „Memoriu sau scurtă expunere a doctrinei Creștinilor 
după Evanghelie”. 

Rătăcirile proprii evangheliștilor sunt următoarele: 

a) Botezul este unul, dar are trei fețe: 

- botezul apei, care nu mântuiește; 

- botezul Sfântului Duh, care poate fi primit înainte, 


deodată sau după cel al apei; 

- botezul în moartea Domnului, care este starea cea mai 
înaltă de sfințenie la care poate ajunge un credincios; 

b) Sunt patru judecăţi: 

- a celor credincioși, făcută în cer cu mult înainte de 
judecata cea mare a păcătoșilor; 

- a celor în viaţă, la venirea a doua a Domnului, când va 
începe mileniul şi când se vor despărţi oile de capre; 

- a păcătoşilor, la sfârșitul mileniului; 

- a îngerilor răi; 

c) Deși înlătură Sfânta Tradiţie, admit totuși că există trei 
ceruri: cerul dintâi sau atmosfera, cu norii și zarea albastră; 
cerul al doilea, sau al stelelor, din jurul globului pământesc; 
cerul al treilea este raiul lui Dumnezeu, în care sălășluiesc 
îngerii și sufletele drepţilor și care este locul de odihnă și de 
așteptare. La judecata din urmă, cerul dintâi și al doilea vor 
arde și tot pământul va fi mistuit de foc, numai cerul al treilea 
va rămâne; 

d) La venirea a doua se va face convertirea iudeilor cu 
atâta putere, încât va fi „o adevărată înviere din morţi”; 

e) Mileniul. 

Evangheliștii n-au ca celelalte secte o organizaţie centrală, 
fiind prea puţini. Celelalte rătăciri sunt comune cu ale 
baptiștilor şi ale altor secte. 


7. Secerătorii 

Secerătorii sau „Creștinii ultimelor zile”, se numesc astfel 
deoarece se socotesc a fi chemaţi să facă secerișul creștinis- 
mului, să secere ce au semănat alţii, potrivit cuvintelor 
Domnului, că: Altul este cel ce seamănă şi altul cel ce seceră 
(loan 4, 37). Originea sectei este întunecoasă. La noi în ţară a 
fost adusă de Alexandru Torok, ungur din Budapesta, de 
meserie rotar. Pripășit prin Timișoara, el începe propaganda 
printre baptiști și adventiști, cu scopul de a unifica toate sectele 
în una singură care să se numească „Secerătorul”, dar neobţi- 
nând rezultate, prin anul 1924 se întoarce din nou la Budapesta. 

Din fericire, secta este prea puţin răspândită și cunoscută 
la noi, de aceea nu cunoaștem și nici nu ne interesează alte 
rătăciri ale ei. 


8. Inochentiştii 

Aceștia își au originea de la călugărul Inochentie (loan 
Levizor), moldovean din judeţul Soroca, născut în anul 1873. 
Ca sectă datează de prin anul 1910. El și-a făcut noviciatul la 
Mănăstirea Dobrușa, judeţul Orhei, de unde apoi, după 4 ani de 

ascultare ca frate, a trecut împreună cu alţi tovarăși pe la alte 
mănăstiri de prin Rusia (Kiev și Petrograd). După câtva timp se 
întoarce din nou în Basarabia și se așază la Mănăstirea Chiteam 
(Noul Neamţ), iar de aici în scurtă vreme trece la mănăstirea 
din Balta (în apropiere de Nistru), la invitaţia stareţului acestei 
mănăstiri. 

In anul 1909 și 1910 Inochentie a primit hirotonia în 
diacon și respectiv în preot la Balta. Moldovenii făceau aici 
mari pelerinaje la mormântul fostului stareţ Teodosie Leviţchi, 
socotit ca sfânt, făcător de minuni. (Acesta, născut în 1791 și 
mort în 1645, fiind sub impresiile revoluţiei franceze din 1789, 
predicase impresionant și convingător apropierea sfârșitului 
lumii și a  înfricoșatei judecăţi).  Pelerinilor moldoveni, 
Inochentie le predica și le făcea slujba în limba română, cu o 
ținută plină de evlavie și de convingere, încât tot mai mulți 
pelerini veneau la Balta. Slujbele în limba română a lui 
Inochentie au făcut însă pe arhiepiscopul Serafim al Chișinăului 
să pună la cale transferarea lui de la Balta într-un loc unde să 
nu mai aibă prilej de a predica și sluji românește, și anume la 
una din Mănăstirile Valaam sau Solovăţ de la Marea Albă. 


Inochentismul a pătruns la noi în judeţele Fălciu, Tutova, 
Covurlui și chiar în București, unde s-au încercat tratative cu 
Tudor Popescu şi D. Cornilescu”, şefii tudoriștilor. Inochen- 
tiştii nu au un principiu de credință și nici vreo doctrină 
specifică, sistematică, ci sunt cu totul inculţi și deci incapabili 
de a-și formula vreo mărturisire de credință, practicând mai 
mult un misticism religios. 


Începuturile activităţii lui Inochentie erau alimentate de 
rătăciri. In predicile lui de la Balta, susținea că este trimis de 
fostul stareţ de mare faimă, Teodosie, ca să pregătească pe 


” Dumitru Cornilescu era fiu de învăţător din judeţul Mehedinţi. 


După terminarea Seminarului Central şi a Facultăţii de Teologie din 
Bucureşti, în 1916, se călugărește și este hirotonit ierodiacon în eparhia 
Hușilor. De aici trece la Stăncești, judeţul Botoșani, la principesa Raluca 
Calimachi, pe care o cunoscuse la București. Aceasta - educată în Anglia - 
pusese la dispoziţie fonduri din averea ei pentru a susţine o propagandă 
protestantă încă de prin 1914-1915. La Stăncești, Cornilescu, având totul la 
dispoziţie, traduce Sfânta Scriptură și se perfecționează în propaganda 
religioasă cu nuanţe protestante. După terminarea războiului din 1914-1918, 
trece la București, alături de Tudor Popescu. 

oameni pentru ziua sfârşitului, când ei vor fi judecați de 
Teodosie. După Inochentie, sfârșitul lumii avea să fie în anul 
1913, de aceea îndemna pe oameni să nu se căsătorească, iar pe 
cei căsătoriți îi îndemna să nu aibă copii și să-și lase averile. 
Cei bolnavi - zicea el - să se ungă cu untdelemn din candela de 
la mormântul lui Teodosie şi să se roage. 

Împărtășea pe oameni în urma predicii sale fără a fi spo- 
vediţi. Este posibil ca Inochentie să fi practicat și alte rătăciri. 
Totuși intenţia lui nu a fost de a crea o mișcare religioasă 
despărțită de Biserică sau o sectă. Biografii minuţioși ai lui Ino- 
chentie susțin că Inochentie nu a fost de loc creatorul mișcării 
de la Balta *. Abaterile lui Inochentie menţionate mai sus n-au 
rămas la dimensiunile lor iniţiale, căci poporul habotnic le-a 
exagerat și le-a înmulțit din ce în ce mai tare, până când sepa- 
rarea de Biserică a devenit în chip evident un fapt împlinit. 


Rătăcirile la care au ajuns aderenţii admiratori fanatici ai 
lui Inochentie sunt următoarele: 

a) Inochentie este un sfânt sau un prooroc (după unii 
Sfântul Ilie, după alţii un sfânt mare în care s-a întrupat Sfântul 
Duh, iar după alţii este Hristosul creștin, mai mare decât 
Hristosul evreu). El a avut puteri miraculoase. Pe cei care nu 
cred în el, îi așteaptă iadul; 

b) Există un Duh Sfânt masculin care este Inochentie și 
unul feminin, care este sora lui Inochentie; 

c) Omul trebuie să păcătuiască pentru ca să aibă apoi de 
ce să se pocăiască și ca Dumnezeu să aibă de ce să-l ierte; 

d) Sfinţii Arhangheli Mihail, Gavriil, Rafail și alţii se 
întrupează în fraţii predicatori; 

e) Viaţa lor este în comun și se numesc „fraţi”; 

f) Cultul lor nu este unitar, căci deși unii - cei mai mulţi 
- respectă cultul ortodox chiar participând la el, în schimb alţii 
sunt, fie prea rigoriști, îmbrăcaţi mai mult călugărește și 
printr-un ascetism exagerat își schimonosesc trupul, smulgându-și 
unghiile și părul, fie prea libertini, adunându-se în peșteri 
subterane unde practică adevărate orgii. In genere, ei preţuiesc 
pomenile și slujbele pentru morţi; 


$ Conform lucrării lui N.  Popovschi, Mişcarea de la Balta sau 


inochentismul, Chişinău, 1926, p. 9. 

g) Sunt împotriva calendarului îndreptat, făcând corp 
comun cu stiliștii 


9. Tudoriștii 

Întemeietorul sectei a fost Tudor Popescu, fost preot 
ortodox în București, la biserica Sfântul Ștefan, zisă „Cuibul cu 
barză”. Originar din judeţul Prahova, era un preot zelos și 
conştiincios. Insă prin anul 1919 a început să alunece, fiind 
împotriva cultului sfinţilor. Rătăcirile lui se înmulțesc și se 
accentuează, mai ales după ce se împrietenește şi colaborează 
cu icrodiaconul D. Cornilescu, molipsit de protestantism. 
Având darul vorbirii, prin predicile lui patetice atrage tot mai 
mulţi credincioși la biserica lui. 

Sfântul Sinod, sesizat de rătăcirile de la „Cuibul cu 
barză”, l-a caterisit pe preotul T. Popescu (sentinţa 152 din 2 
aprilie 1924). D. Cornilescu rupsese deja orice legătură cu 
Biserica și plecase în străinătate, unde se pare că s-ar fi căsă- 
torit, dând dovadă de câtă vocaţie avusese pentru monahism. 

Doctrina lor era un amestec de învățături protestante, fără 
a avea ceva nou și original. Cultul consta, ca și la toate sectele, 
din predici, cântări, citiri biblice și rugăciuni, ajungând cu 
timpul să aibă și casă de rugăciune. 

A fost singura sectă înființată la noi în ţară din sânul 
Bisericii Ortodoxe Române. In decursul anilor, secta respectivă 
a dispărut”. 


10. Teosofii 

Numele lor provine de la învățătura pe care o numesc 
teosofie, adică înţelepciune divină. Locul de baștină al teosofiei 
este probabil India, timpul apariţiei ei fiind îndepărtat. 

In Europa, teosofia s-a ivit prin anul 1875, datorită 
rusoaicei Helena Petrovna Blavatsky, o femeie de moravuri 


9 i SI 3 seat A în fie, i AIR 

” Casă bună cu inochentiștii fac și cei din „Turma lui Ilie", care au 
aceleaşi abateri sectare. 

"20 si F T 3 i P : u A 

Intre grupările mai noi care parazitează Biserica Ortodoxă, mai 

amintim: Turma lui Ilie; mişcarea vladimiristă; „lucrarea lui taica Visarion 

Iugulescu"; pseudo-isihaștii lui Ghelasie; „sfânta treime de la Cocoșu”; o 

parte din „Oastea Domnului”, care nu ascultă de preoţi; „Noul Ierusalim" 
de la Pucioasa (n. ed.). 

ușoare, conștientă de starea păcătoșeniei sale. In urma unei 
călătorii în America de Nord, H.P. Blavatsky ajunge la New 
York, unde intră în legătură cu spiritiștii. Făcând cunoștință cu 
colonelul J. Olcott, înființează la New York, împreună cu 
acesta, o societate teosofică. Din New York, H. P. Blavatsky 
pleacă în India, unde a convertit un baron - de Palme -, care la 
moartea sa lasă societăţii teosofice o avere considerabilă. 


Teosofia a pătruns și la noi, centre teosofice mai 
însemnate fiind la București (cu Zoe Palade, Maria Sachelarie, 
Mircea Neniţescu etc), Craiova, Timișoara ș.a. Teosofii sunt 
împărţiţi în câteva secte greu de deosebit una de alta. In general 
se apropie de spiritiști, cu care uneori pot fi ușor confundați. 
Fiind un sistem filosofic religios, teosofia poate pătrunde numai 
în clasa cultă. 


Temeiurile învăţăturii teosofice sunt expuse în cartea lui 
H. P. Blavatsky: „Secret doctrine” (Doctrina secretă). 


Iată câteva puncte din doctrina teosofică: 

a) Legea generală a naturii este legea karmei, pe baza 
căreia fiecare faptă are urmări, care sunt apoi cauze ale altor 
fapte sau activităţi, iar acestea la rândul lor devin iarăși 
cauze ale altor fapte și așa mai departe, până ce urmează 
liniștea deplină, în care încetează orice activitate; 

b) Sufletul după moarte se reîntrupează (reîncarnează) de 
mai multe ori spre a se curaţi, până când ajunge desăvârșit și 
egal cu Dumnezeu. Starea aceasta de perfecţiune este nirvana, 
sau suprema fericire și constă în împreunarea sufletelor într-un 
tot unitar, în Dumnezeire. Reîncarnarea este necesară tuturor, 
în scopul purificării și perfecţionării; 

c) Moartea nu este altceva decât trecerea sufletului dintr-un 
corp în altul, sau dintr-o viaţă în alta. Pe patul de moarte, omul 
chiar își poate alege părinţii din viața în care urmează să se 
reîncarneze. Când omul moare, sufletul părăsește corpul fizic și 
îmbracă un corp astral; apoi trece într-un corp mintal, luând o 
formă infinită și devenind astfel o ființă eterică, fără sex; 

d) Tot ce există, există în mod necesar, căci evoluează 
spre bine; 

e) Nu există iad sau munci. Mântuirea vine în mod 
necesar, prin evoluţia sufletului în șirul de vieţi prin care trece, 

până ce ajunge în nirvana. Suferințele prin care evoluează omul 
in diferitele lui vieţi către nirvana, acesta este iadul; 

f) In nirvana toţi vom fi una; 

g) Dumnezeu nu este transcendent, ci imanent, în natură; 

h) Nu există îngeri răi sau diavoli. Mânia, invidia, rău- 
tatea, deșertăciunea, răzbunarea etc, iată dracii din noi; alții nu 
mai există; 

i) lisus Hristos n-a fost Fiul lui Dumnezeu și Răscum- 
părător al lumii, pentru că oamenii se răscumpără singuri, 
purificându-se prin reîncarnări. El a fost numai o pildă de 
perfecţiune; 

j) Fiecare epocă își are Mântuitorul ei propriu, potrivit cu 
gradul de civilizaţie și de dezvoltare spirituală a ei. Astfel a fost 
Buda în epoca lui, apoi în altă epocă Iisus Hristos, iar acum, în 
epoca modernă, când doctrinele lui Buda şi Hristos au rămas 
neîndestulătoare și se cere un nou mântuitor cu o doctrină mai 
potrivită nivelului intelectual înalt al epocii, acesta este 
Krishnamurti; 

k) Se înlătură dogmele și autorităţile bisericești; 

I) Orice religie, într-o oarecare măsură relativ mică, este 
expresia voinţei lui Dumnezeu și descoperă o oarecare parte de 
adevăr. lar teosofia este adevărul curat și întreg; 

m) Lumea aceasta va trece printr-o prefacere cosmică, 
transformându-se într-un continent nou, regenerat; 

n) Mai există o lume astrală, în care vom ajunge și noi, 
ce cuprinde locuitori, animale și alte fiinţe; sufletele oamenilor 
se duc acolo ca spirite; 

o) Nu numai oamenii, ci toate vieţuitoarele au suflet 
nemuritor, și de aceea nu se cuvine a fi ucise; consumarea de 
carne de animale este interzisă; 

p) Scopul ultim al vieţii este „frăţia universală”, care nu 
este un vis, o concepţie poetică, ci o condiţie esenţială, și de 
aceea trebuie să existe; 

r) Scopul pe care îl urmărește teosofia este de a forma 
un sâmbure de înfrățire universală, fără deosebire de rasă, 
limbă, credință etc. In societatea teosofică poate intra 
oricine, de orice credinţă; 

s) Limbajul tehnic și ideile fundamentale ale teosofilor 
provin, după ei, din vechile secrete ale Cabalei, care li s-ar fi 

transmis prin viu grai până azi, întreagă şi neschimbată, chiar 
cu magia şi astrologia ei. 

In toată doctrina teosofică, influența budismului este 
vizibilă şi covârșitoare, teosofia fiind mult mai apropiată de 
budism decât de creștinism. Cu creștinismul n-are aproape 
nimic comun. De aceea ea nu este o sectă creștină, ci o sectă 
religioasă și filosofico-mistică, ivită și printre creştini, având la 
bază un amestec întunecos de idei luate din riturile popoarelor 
orientale. 


11. Spiritiştii”! 

Denumirea le provine din faptul că prin anumite 
experienţe fac comunicări cu spiritele (sufletele) morţilor. Ca și 
teosofii, sunt o sectă religioasă  filosofico-mistică, având o 
doctrină foarte îndepărtată de cea creștină, deși ei pretind a fi 
creștină. 

Testamentul Vechi face amintire de practici spiritiste, ca 
de pildă de cazul lui Saul cu vrăjitoarea din Endor (I Regi 28, 
7-20; IV Regi 21, 6, ș.a.). Ele însă erau interzise cu asprime, 
ca fiind contrare religiei date de Dumnezeu (Deut. 18, 9-12). 
Spiritismul s-a practicat chiar și în primele veacuri creștine, 
începând de la Simon Magul (Fapte 8, 9) și de la vrăjitorul 
Elima (Fapte 13, 8); desigur a fost practicat între păgâni și în 
continuare, până târziu, am putea spune până în zilele noastre. 
Deși spiritismul nu este în spiritul doctrinei ortodoxe, totuși 
mulţi creștini s-au molipsit de el, practicându-l alături de 
creștinism.  Spiritismul vechi s-a întemeiat pe practici şi 
experimente, fără a avea o doctrină cristalizată. Abia spiritismul 
modern încearcă să aibă o atare doctrină, deși nu chiar unitară. 


Spiritismul modern își are începuturile în America de 
Nord. Prin 1846, în locuinţa unui cetăţean numit Weckman, din 
orășelul Hydesville, statul New York, au început să se audă 
pocnituri misterioase în mobilă, uși, pereţi etc. Neputând afla 
cauza lor, Weckman se mută în altă locuinţă, iar în locul lui, în 
1847, se mută familia Fox. Pocniturile continuară, până ce noii 
locatari intrară, prin intermediul loviturilor, în comunicare cu 


” Despre spiritism a se vedea mai pe larg la I. Petreuţă, Spiritismul 


Timişoara, Tip. „Luceafărul”, 1945. 


i IRTĂ PRIVIRE ISTORICĂ 63 


acel spirit, care le transmitea mai apoi tot felul de mesaje. Apoi 
fetele familiei Fox se mutară la New York, într-o locuinţă mai 
încăpătoare, unde continuară comunicarea cu spiritele, servind 
ca intermediare (medii) între spirite și oamenii care așteptau 
răspunsul de la spirite. La această clară înșelare demonică au 
fost atrase după aceea o mulțime de oameni, mai întâi din 
America și apoi din Europa. 

In România au căzut în rătăcirea spiritistă, printre alţii, B. 
P, Hașdeu și Dr. Istrati. 

Doctrinarul spiritismului este juristul și medicul Hippolyte 
de Nisard Rivail, cunoscut sub pseudonimul de Allan Kardec. 
Cartea lui „Le livre des esprits" (Cartea spiritelor) este socotită 
ca biblia spiritiștilor. Spiritiştii n-au o doctrină unitară, deși 
fiecare doctrinar pretinde a o avea prin comunicări de la 
spiritele cele mai luminate. 

Ei însă au câteva puncte comune, cum ar fi: 

a) Dumnezeu este mărginit; El Şi-a primit existenţa din 
haos, deci nu este din eternitate. El este spirit, sau mai corect, 
o asociaţie infinită de spirite divine, devenite, printr-o lungă 
evoluţie, perfecte și luând toate la un loc forma de sferă, cea 
mai desăvârșită formă din univers; 

b) Mai sunt și alți dumnezei, inferiori și subordonați 
Dumnezeului suprem, dar mai mari ca îngerii. Fiecare soare, 
sistem planetar şi planetă își are dumnezeul său, supus Dumne- 
zeului suprem. Dumnezeu nu este atotștiutor, decât numai 
indirect, prin informaţiile pe care le primește de la ceilalți 
dumnezei, pe calea undelor și pe care aceștia le-au primit de la 
spiritele mai desăvârșite. Dumnezeii solari poartă numirea de fii 
ai lui Dumnezeu (nu însă și cei planetari); 

c) Există mai multe Sfinte Treimi. Așa de pildă, pe una o 
alcătuiesc Dumnezeul central, cel solar și cel planetar. Aceasta 
este treimea centrală, superioară. Mai este apoi una, solară, 
inferioară aceleia, iar alta, planetară, inferioară celei solare. De 
altfel toate forțele din lume lucrează treimic, căci forța 
treimică: pozitivă, negativă şi neutră, este întâlnită peste tot; 

d) Dumnezeu este numai un arhitect, iar nu creator al 
lumii, căci lumea nu este creată din „nimic”, ci este făcută din 
ceva ce a existat mai înainte și care în ultima analiză este 

aceeași cu Dumnezeu. Din acest „ceva” Dumnezeu a format o 
materie vie - primul eter sau fluid -, din care au fost făcute 
apoi toate câte există în lume; 

e) Din acest eter au fost formate spiritele. Aceste spirite 
evoluează prin reîncarnări și apoi prin evoluţie spirituală, 
cum evoluează îngerii, până când vor ajunge dumnezeii. Pe 
toate corpurile cerești există spirite: pe unele mai mult, iar 
pe altele, spirite mai puţin evoluate. Spiritele superioare se 
pot reîntrupa între oameni, pentru a grăbi evoluţia acestora; 

f) Există patru universuri. Ele se învârt în jurul sferei 
divine centrale, formând în jurul acesteia o cruce. Ele sunt 
despărțite unul de altul printr-o materie fluidică și sunt create de 
Dumnezeu, din substanța preexistentă, sau din El însuși. 
Dumnezeu creează și astăzi, nu însă direct, ci prin mijlocirea 
spiritelor superioare. lar când creează, suferă și El, pentru că 
nu există creaţie fără durere; 

g) Există şi providenţă divină, dar tot indirectă; 

h) lisus Hristos este un spirit superior şi este dumnezeul 
solar al nostru. La această treaptă a ajuns și El prin evoluţie. 
Hristos nu a adus mântuirea, pentru că fiecare om trebuie să-și 
ispăşească singur păcatele sale, după dreptate, sau după legea 
talionului. Dacă El ne-a învăţat să iertăm, a făcut-o în favoarea 
victimei, pentru ca aceasta să nu mai caute într-o altă viață 
răzbunarea cuvenită; 


i) Biserica nu este infailibilă. Ea a greșit de multe ori și 
nu poate să mântuiască pe nimeni prin taine sau altceva, 
mântuirea făcându-se prin reîntrupări și evoluţie; 

j) Duhul omului, creat de Dumnezeu, a trecut prin pietre, 
plante și animale, până a devenit duh uman, care apoi a trecut 
prin mai multe forme, până a ajuns la forma de om; 

Perispiritul este compus din două corpuri: unul astral și 
altul mintal. Corpul fizic este de asemenea format din două 
părţi: una cărnoasă și alta eterică, o copie a celei cărnoase, 
numită de aceea și dublul eteric, invizibil ochiului fizic, dar 
vizibil vederii astrale, pe care o au unele persoane; 

k) Moartea este mutarea spiritului din trup împreună cu 
perispiritul; 

D) Odată despărțit de trup, spiritul este dus până acolo 
unde sunt și alte spirite la fel cu el din punct de vedere moral și 

intelectual. Ele pot comunica cu cei de pe pământ și pot să-i in- 
fluenţeze. Unele sunt bune (îngerii păzitori), altele rele (dracii); 

m) După o anumită vreme, spiritul se reîncarnează, spre a 
se purifica și evolua. Reîncarnarea, precum și locul, familia, 
starea, sexul și alte condiţii ale reîncarnării, sunt hotărâte de 
spiritele superioare; tot de acestea sunt hotărâte și durata vieţii 
şi întâmplările din ea, toate în conformitate cu faptele lui din 
viaţa dinainte, în scopul ispăşirii și al evoluării; 

n) Nu au temple sau case pentru cult. 

După toate aceste învățături şi practici, sunt mulți spiritiști 
care susțin totuși că spiritismul” reprezintă cea mai autentică 
doctrină a lui Hristos. In fond însă spiritismul nu este altceva, 
decât un amestec ciudat de budism, deism, politeism, panteism, 
animism și creştinism”. 


Concluzii 


Din această scurtă privire istorică de mai sus asupra 
sectelor, rezultă următoarele concluzii: 

1. Toate sectele sunt de dată recentă, căci istoria nu le 
cunoaşte, după cum - poate tocmai de aceea - nici ele nu 
cunosc şi nu recunosc istoria. Deci n-au dovada unei 
continuităţi apostolice - de la Apostolii Domnului - și n-au în 
ele garanția adevărului. 

2. Aproape toate sectele au fost născocite de oameni 
neînvățați, sau cel puțin fără o pregătire îndestulătoare, 
necesară înțelegerii și aprofundării Scripturii. Pregătirea lor nu 
le-ar fi putut garanta competenţa tâlcuirii nici măcar a unui 
articol de ziar sau a unui text profan oarecare, oricât de 
iluminaţi sau preţioși s-ar pretinde a fi. Ei vorbesc în numele 
religiei cam cu aceeași competenţă cu care ar vorbi lăcătușşii în 
numele agriculturii, semidocţii și analfabeţii în numele științei și 
al progresului, sau agricultorii în numele astronomiei. De 
necontestat este faptul că doctrinele lor n-au reprezentat un pas 
înainte în tâlcuirea și aprofundarea Bibliei, ci dimpotrivă, au dat 


22 : v v taca . A . gs 
O variantă modernă a spiritismului, care a luat amploare în ultimii 


ani în SUA, este „channeling"-ul (n. ed.). A : 

* Acest scurt istoric al sectelor din România s-a întocmit folosindu-se 
Sectologia Părintelui dr. Petru Deheleanu de la Arad, socotind-o a fi cea mai 
completă; Pidalionul de la Neamţ, ed. 1844, şi alte surse. 

dovadă numai de nepricepere și de misticism fanatic și 
bolnăvicios. 


3. Cele mai multe secte din ţara noastră sunt de 
provenienţă străină, unele din ele fiind sădite cu scop vădit 
împotriva neamului nostru românesc. 


4. Unele s-au născut din liberalismul protestant, ca reacţie 
împotriva îngrădirilor dogmatice ale Bisericii Catolice, iar altele 
provin dintr-un habotnicism care n-a fost mulțumit cu gradul de 
pietate și disciplină al Bisericii Ortodoxe”. 

5. Fiecare sectă a căutat să aducă ceva nou, propriu 


numai ei, prin care să se caracterizeze și să se deosebească de 
toate celelalte secte. 


6. Fiecare sectă aparte, precum și toate la un loc, sunt 
numai forme diferite de manifestare ale neînlăturatului secta- 
rism, care de veacuri a bântuit şi a hărțuit Biserica lui Hristos și 


apoi cu rușine s-a stins prin puterea şi înţelepciunea lui Hristos, 
care este Capul și Mirele Bisericii. 


Capitolul 4 
Stiliştii”? 


In anul 1923 s-au adunat la Constantinopol, într-un sinod, 
reprezentanţi ai tuturor Bisericilor Ortodoxe. Acolo, cercetând 
cu frica lui Dumnezeu și cu amănunţime chestiunea calenda- 
rului iulian și văzând că prin îndreptarea lui nu se aduce nici o 
ştirbire dogmelor, canoanelor Bisericii și rânduielilor Sfinţilor 
Părinţi, și că prin rămânerea în urmă a calendarului de la 21 la 
8 martie, se calcă rânduiala stabilită de Sfântul și Marele Sinod 
Ecumenic de la Niceea, au hotărât cu toţii să îndrepte 


calendarul iulian și să aducă echinocțiul de la 8 martie la 21 
martie, cum este acum. 


“Alti sectari la noi in tară mai sunt: lipovenii, stundiștii molocanii 


s.a.,dar fiindca sunt prea putini la noi si nu constitue o primejdie pentru credinta noastra 
nu ne-am ocupt de ei cu multa atentie. 


3 Acest scurt istoric s-a intocmit de redactia editurii,pe baza lucrarii 
Arhim.Cleopa Ilie,Cuvinr de lamurire in legatura cu ratacirile stilistior. 

Hotărârea a fost primită de toate Bisericile Ortodoxe care 
au luat parte la sinod, prin mitropoliţii, episcopii și delegaţii 
lor, urmând ca fiecare Biserică să facă îndreptarea calendarului 
când va găsi vremea potrivită. 

Astfel, în anul 1924, la 10 martie, au îndreptat calendarul 
Patriarhia ecumenică de Constantinopol și Biserica Greciei. 
Apoi, pe rând, Patriarhia Alexandriei, Patriarhia Antiohiei şi în 
anul 1924, în octombrie, a îndreptat calendarul și Biserica 
noastră Ortodoxă Română, socotind ziua de 1 octombrie drept 
14 octombrie, sărind peste cele 13 zile cu care rămăsese în 
urmă calendarul iulian, de la Sfântul Sinod de la Niceea. 

lar Sfintele Paști le serbăm odată cu creștinii ce ţin stilul 
vechi din celelalte țări, pentru unitatea și pacea Bisericilor 
noastre surori în dreapta credinţă, care încă nu au îndreptat 
calendarul, precum Biserica Rusă, Biserica Ierusalimului, 
Biserica Serbiei ș.a. Ele încă n-au trecut în mod practic la 
îndreptarea calendarului vechi, dar la vreme potrivită îl vor 
îndrepta, după cum a fost înţelegerea tuturor Bisericilor 
Ortodoxe la Constantinopol din anul 1923 și la Consfătuirea 
panortodoxă din 1948 ţinută la Moscova, care au ajuns la 
înţelegere în această privință și care au hotărât obligatoriu ca 
clerul și credincioșii din fiecare ţară ortodoxă să ţină stilul 
bisericesc local pe teritoriul unde se găsesc. Adică în țara în 
care se ține calendarul îndreptat, acela să rămână mai departe, 
iar în ţara unde încă se mai ţine stilul vechi, acela să rămână în 
folosință până la vremea potrivită, când va fi întocmit și 
recunoscut calendarul cel mai desăvârșit pentru toată Ortodoxia. 

Și acestea toate s-au hotărât de mai-marii păstori ai 
Bisericii Răsăritului numai pentru a se ţine unitatea şi pacea 
dintre Bisericile dreptmăritoare peste care Duhul Sfânt i-a pus 
pe ei păstori. 

Pentru a fi mai întemeiate cele arătate mai sus în privința 
hotărârii Consfătuirii Panortodoxe de la Moscova relativ la 
tinerea calendarului în țară la noi, dăm mai jos cuprinsul 
raportului nr. 60 din 8 august 1954, al Bisericii Ruse din 
București, către Cabinetul înalt Prea Sfinţitului Patriarh al 
Komâniei, București: 

La adresa nr. 439 din 7 august 1954, am onoarea a vă 
comunica, că Biserica Ortodoxă Rusă din Bucureşti prăznuieşte 

toate sărbătorile creştineşti de peste an după calendarul 
îndreptat, adică pe stil nou, după cum se prăznuiesc aceste 
sărbători în întreaga Biserică Ortodoxă Română. 


Superiorul Bisericii Ruse - București 
Pr. C. TOMESCU 


Se vede dar clar că nu numai Biserica Ortodoxă Română 
ţine stilul îndreptat, ci chiar și bisericile rusești care se află 
pe teritoriul ţării noastre țin sărbătorile după calendarul 
îndreptat, potrivit înţelegerii de la Moscova din anul 1948. 

Și acum trebuie să înțelegem că această hotărâre care s-a 
luat la Consfătuirea panortodoxă de la Moscova este un mijloc 
de pace și de unire între Bisericile Ortodoxe din toată lumea în 
ce privește îndreptarea calendarului și este făcută cu chibzuinţă 
sinodicească și tradiţie canonică, deoarece noi știm din sfintele 
canoane și din învăţăturile Sfinţilor Părinţi că Biserica noastră 
dreptmăritoare în toate vremurile de-a lungul istoriei a folosit 
două mijloace de a mântui sufletele: scumpătatea și iconomia 
sau pogorământul. Scumpătatea este cel mai bun dreptar al 
sfintelor canoane din Biserica Ortodoxă, iar iconomia - 
pogorământul - este al doilea mijloc și care uneori pogoară mai 
mult sau mai puţin din îndreptarul scumpătăţii cu scopul sfânt 

de a folosi Biserica pe alte căi. 


De 60 de ani stiliștii lucrează orice taină și orice sfințire 
în bisericile lor fără arhiereu și fără ierarhie, și prin urmare, 
dacă ei n-au ierarhi, nici preoţii lor nu se pot numi preoți, nici 
Biserica lor Biserică și nici creștinii cei botezați de ei nu se pot 
zice cândva creștini. Pentru că unde nu este ierarhie și arhiereu, 
nici sfințenie nu este, nici mântuire. Fiindcă izvorul tuturor 
sfinţirilor și darurilor vine numai prin arhiereu. Așadar, dacă ei 
se numesc pe sineşi Biserică dreptmăritoare și tradiţională, să 
ne spună în care Biserică dreptmăritoare s-au mai lucrat 
vreodată Sfintele Taine fără arhiereu? 


lar dacă ei zic că au arhiereu, să ne spună care este 
episcopul lor, cine l-a hirotonit și unde își are reședința? Căci 
canonul 13 al Sinodului I—II (861) zice: „Semănăturile de 
zâzanii eretice, aruncându-le diavolul cel rău în Biserica lui 
Hristos, și acestea fiind tăiate din rădăcină cu sabia Duhului, a 

venit pe altă cale de uneltire, apucându-se a despărți trupul lui 
Hristos prin tulburarea schismaticilor. Sfântul Sinod zăgăzuind 
şi această vrăjmășie a lui, a hotărât de acum înainte ca, preot 
ori diacon, de ar îndrăzni a se depărta de împărtășirea 
episcopului și nu-i va pomeni numele la sfinţitele rugăciuni ale 
liturghiilor, precum s-a predanisit Bisericii, să se considere 
aceasta ca osândire asupra episcopului său, ca pentru oarecare 
vinovăţii, înainte de a fi cercetat și judecat de sinod; unul ca 
acesta, să se supună caterisirii şi să se lipsească de toată cinstea 
ieraticească. Căci cel ce este rânduit în ceata preoţiei și răpește 
judecata  mitropoliţilor și osândește însuși mai înainte de 
judecată, după a sa socoteală, pe părintele și pe episcopul său, 
acela nu este vrednic nici de demnitatea preotului şi nici de 
numele de preot, iar cei ce vor urma acestuia, de vor fi dintre 
cei ierosiţi, să cadă din demnitatea lor; iar de vor fi monahi ori 
mireni, desăvârșit să se afurisească din Biserică, până când, 
desfăcând legătura cu schismaticii, se vor întoarce la episcopul 
lor”. 

Incă să citească ei și canoanele: 18 al Sin. IV ec. și 6 al 
Sin. II ec. și să înţeleagă că singuri, rupându-se de ascultarea 
episcopilor și hulind Biserica și pe conducătorii ei, au căzut sub 
anatema care o arată sfintele canoane 17 ale Sin. VII ec, 3, 4, 
al Sin. IV ec, 31 Apost., 31 și 34 al Sin. VI, 1 al Sin. I-II, 5 
şi 6 Gangra și 5 Antiohia, asupra celor ce nu ascultă de 
episcopii lor. 

Decât a judeca ei pe episcopii și mitropoliţii din Biserica 
noastră Ortodoxă, mai bine ar întoarce ochiul asupra lor, ca 
să-şi cunoască grelele vinovăţii canonice pe care le au, că au 
rupt legătura duhovnicească cu Biserica Ortodoxă și se conduc 
după mintea lor cea întunecată de mândrie, de ură şi de 
nesupunere. 


Stiliştii au şi grave abateri canonice. lată care sunt cele 
mai grave: 

a) Nu ascultă de hotărârea Patriarhiei Ecumenice din 
Constantinopol, din anul 1923, care a hotărât îndreptarea 
calendarului celui vechi: Canonul 3 al Sin. Il ec; 28 al Sin. IV 
ec; 36 Trulan; 

b) Consideră calendarul sfânt și fac din aceasta o dogmă; 

c) Nu ascultă nici de Patriarhia Ierusalimului: Canonul 34 
Apostolic; 2 al Sin. II ec; 12 al Sin. IV ec; 36 Trulan; 19 
Antiohia; 

d) Nu ascultă de Sinodul Bisericii Ortodoxe Române și de 
hotărârea întâi-stătătorilor tuturor Bisericilor Ortodoxe, care 
s-au adunat la Moscova în anul 1948; 

e) Preoţii lor, precum și creștinii conduși de ei, se 
depărtează de la slujirea şi împărtăşirea cu preoții și ierarhii 
noștri, din ură, mândrie, răzvrătire şi neascultare; 

f) Botează și cunună a doua oară, săvârșind o mare erezie 
şi greșeală dogmatică; Canonul 47 Apostolic; 48, 72 Cartagina; 
1, 47, 91 al Sfântului Vasile cel Mare; stiliștii nu au Sfântul și 
Marele Mir, pentru că nici episcop nu au care să li-l sfințească, 
şi din această cauză ung copii cu untdelemn de prin candele, 
când îi botează, și prin aceasta falsifică botezul și duc în eroare 
pe creştinii care dau copiii pe mâna lor ca să-i boteze; 

g) Au rupt legătura duhovnicească cu ierarhia canonică a 
Bisericii Ortodoxe Române: Canonul 31 al Sfinţilor Apostoli; 
13, 14 şi 15 ale Sin. I-II din Constantinopol; 6 al Sin. IH ec; 3 
al Sin. IHI ec; 18 al Sin. IV ec; 31 și 34 Trulan; 5 Antiohia; 
10, 11 Cartagina; 

h) Hulesc și defaimă patriarhii, episcopii și preoţii 
Bisericii care ţin stilul nou, numindu-i „catolici”, „lipsiţi de 
har", eretici”, căzând astfel sub osânda canoanelor: 31, 39 
Apostolic; 18 al Sin. I ec; 8 al Sin. IV ec; 34 Trulan; 58 
Laodiceea; 7 Cartagina etc; 

i) Au făcut mănăstiri fără aprobarea Sfântului Sinod; 

j) Preoţii stiliști se duc prin sate străine și fac slujbe pe 
ascuns, fără să ţină seama de aprobarea episcopului locului și a 
parohului din acele parohii, căzând prin aceasta sub osânda 
canoanelor 34 Apostolic; 4, 6, 7 al Sin. I ec; 2, 3 al Sin. Il 
ec; 8 al Sin. III ec; 28 al Sin. IV ec; 36, 39 Trulan; 9 
Antiohia. 

Acestea sunt câteva din greșelile și abaterile canonice ale 
celor ce ţin stilul vechi în ţara noastră. 

Stiliştii sunt consideraţi schismatici, adică dezbinaţi de 
Biserica Ortodoxă, căci au călcat legile bisericești adminis- 
trative,  organizându-și mănăstiri și biserici deosebite, fără 


aprobarea Sfântului Sinod. lar dacă îndrăznesc să boteze a doua 

oară, atunci se fac eretici, potrivit cu canonul 47 Apostolic și 


alte canoane. 

Aceşti stiliști care sunt nesupuși Bisericii până în ziua de 
azi, rămân o fracțiune schismatică. Dar să se știe că, în 
decursul istoriei, calendarul a mai fost schimbat de cinci ori 
până acum, și când va fi nevoie, iar o să se schimbe. 


Capitolul 5 


Credinţe păgâne” 


Imediat după schimbările din 1989 şi-au făcut apariţia în 
țara noastră diferite secte și mișcări paracreștine”, care au 
înflorit în «lumea liberă». 

New Age (Noua Eră) 

Una din mișcările cele mai amenințătoare pentru 
creștinism, foarte puţin cunoscută la noi, este New Age. In 
mare măsură mișcarea este influențată de ideile Societăţii 
Teosofice, întemeiată în 1875 la New York de rusoaica Helena 
Petrovna Blavatsky. New Age încorporează deja mii de 
organizaţii din lume, având ca prim plan construirea unei „noi 
ordini a lumii” ce urmărește în final controlul asupra lumii. 

Mișcarea a declarat intenţiile de făurire a „noii ordini a 

lumii” în 1975, activând în ascuns până atunci. Amintim câteva 
din principiile „Noii Ere": stabilirea unui sistem economic 
mondial unic; o taxă universală; o autoritate mondială care să 
controleze proviziile de hrană ale lumii; datoria de a subordona 
viaţa personală unui directorat universal; arianismul, adică 
supremaţia rasei Vestului; avortul; însămânţarea artificială; 
limitarea și controlarea numărului de copii; purificarea - acţiu- 
ne de exterminare a celor ce nu vor accepta ideile mișcării etc. 


* Acest scurt istoric al noilor mișcări paracreștine din România s-a 
întocmit de redacţia editurii, folosindu-se cartea Biserica și sectele, ed. 
Ortoxos  Kypseli, București, 1992; Ierom. Serafim Rose, Ortodoxia şi 
religia viitorului, Chișinău, 1995 ș.a. 

27 . ce A vn " 

para-creștin; para = „pe lângă", „contra" (<fr. para-, gr. para). 


72 CÃLÃUZÃ IN CREDINȚA ORTODOXĂ 


New Age câștigă, mai ales în Apus, tot mai mulţi 
simpatizanți și adepţi prin afișarea de activități pacifiste, 
ecologiste, urmărirea unei alimentaţii sănătoase și condiţii fizice 
perfecte, prin practici oculte, în mare parte de provenienţă 
orientală, ca: meditaţia transcedentală, yoga, terapii de 
relaxare, hipnoză, vindecare psihică, vedenii ș.a. Drogurile 
sunt considerate ca «unelte de transformare». Urmărește o 
„nouă ordine" a lumii, care va sta sub semnul zodiei 
Vărsătorului, ordine ce vizează o totală răsturnare a valorilor 
lumii actuale, prin tendințe de relativizare a adevărului, a 
identităţilor, de împăcare a contrariilor, de sincretism etc. In 
această lume înțelesurile noţiunilor de bine și de rău vor fi 
descompuse și pierdute, iar Lucifer stăpân. 

Mișcarea vrea să înlocuiască Dumnezeul Bibliei prin 
zeități păgâne reînviate, promovează credinţa în O.Z.N.-uri și 
în fiinţe extraterestre. Actul religios central al Mișcării New 
Age este «iniţierea», actul de consacrare lui Lucifer care este 
„Conducătorul Omenirii”. 

Folosește ca simboluri zvastica, numărul 666, curcubeul 
ş.a. Intre mijloacele de răspândire și acomodare cu ideile sale 
amintim: muzica (mari concerte în aer liber cu «staruri» ale 
muzicii moderne), casete audio, video, literatură și filme, în 
special de ficţiune (E.7., Războiul Stelelor ș.a.), jocuri pe 
calculator și jocuri de societate etc. 


Ideile Mișcării New Age fac casă bună cu erezii și rătăciri 
ca: Martorii lui Iehova, Mormonii, Moon, Bahai, Yoga Ş.a.; cu 
organizaţii internaţionale ca: O.N. U., U.N.E.S. C. O., Consiliul 
Internațional al Bisericilor, Čonüsia Trilaterală, “Pranema- 
soneria, Green Peace, Mişcarea Feministă etc. 


New Age este un curent care tinde să integreze toate 
mişcările spiritualiste şi religiile existente astăzi în lume, de la 
satanism la yoga şi de la reînvierea miturilor păgâne la credința 
în O.Z.N.-uri. Concepții contradictorii îşi găsesc locul în 
această paradigmă deoarece ideea centrală este că toate 
formează un întreg în interiorul căruia fiecare religie sau sectă 
își are locul ei. Această idee este falsă, întrucât Adevărul 
absolut nu poate fi compus și contradictoriu, el este Unic și 
Personal în lisus Hristos. 

Mișcarea îşi croiește porți de intrare și în România, în 
special în cercuri din marile centre universitare. 


Biserica unificării 

Numele complet al acestei secte este „Asociaţia Sfântului 
Duh pentru Unificarea Creștinătăţii Mondiale”. A fost înfiinţată 
de coreeanul Sun Myung Moon. Secta a luat proporţii începând 
cu 1971, an în care Moon se stabilește în America. Acesta 
pretinde că a avut o viziune și că a fost însărcinat de Dumnezeu 
să continue lucrarea Mântuitorului Hristos pe care Acesta n-a 
mai putut-o îndeplini pentru că a fost răstignit. Moon se 
socotește pe sine ca al doilea Mesia sau al treilea Adam, care va 
duce la îndeplinire planul lui Dumnezeu de unificare a omenirii. 
Prin nașterea lui și mai ales prin constituirea „familiei 
adevăraţilor părinţi”, pe care acesta a format-o prin căsătoria cu 
o tânără de 18 ani, el afirmă că s-a intrat în Noua Eră, în Epoca 
de Aur, a regenerării neamului omenesc. 

„Domnul” și „mesia” acestei epoci este Moon. Secta 
promovează cultul lui Moon, numindu-l «părinte», așa cum îl 
numesc și pe Dumnezeu. Mai spun că Biblia nu este completă, 
ea trebuie întregită cu cartea lui Moon, „Principiile Divine”. 

Secta număra aproximativ două milioane de adepţi, cu 
toţii puși în slujba necondiționată a «părintelui» lor și a «familiei 
adevărate». 

De menţionat că Moon, ajungând a fi deţinătorul unor 
averi fabuloase, proprietarul unor mari întreprinderi, desfășoară 
o activitate mascată, prin intermediul unor organisme 
internaţionale create de el, care aparent nu au nimic de-a face 
nici cu Biserica, nici cu credința, ca de exemplu: Congresul 
internațional pentru Unitatea Oamenilor de Știință (ICUS), 
Academia Profesorilor pentru Pacea Mondiala (PWPA), 
Congresul Mondial al Mijloacelor de informare în masă 
(WMC), Fundația Internațională pentru Ajutor şi Prietenie 
(IRFF). Numărul acestor organizaţii depășește în toată lumea 
cifra de 100. Sunt atât de ascunși, încât reușesc să aducă la 
congresele acestor organizaţii chiar teologi ortodocși, după 
mărturia unui specialist grec. Nu-i de mirare deci că în ultimul 
timp «teologi» ai Bisericii Uhnificării au conferenţiat în două 
rânduri, după 1990, la Facultatea de Teologie Ortodoxă din 

București. Această sectă ne poate da măsura rătăcirilor, a 
blasfemiilor care se aduc lui Dumnezeu de oameni ce pretind a 
fi creștini și încearcă să <încreștineze» și pe alţii. 


Mormonii 

Mormonii, organizați în așa-zisă „Biserica lui lisus 
Hristos a Sfinţilor ultimelor zile”, au apărut în America în anul 
1830. Intemeietorul sectei este Joseph Smith Jr. Acesta ar fi 
fost beneficiarul unor «descoperiri», după cum urmează: în anul 
1820 i se arată că toate confesiunile creștine, toate sectele pe 
care el le cunoscuse - Presbiteriană, Metodistă, Baptistă - sunt 
greșite și nu trebuie să urmeze nici una. In 1823 i se arată un 
personaj ca un înger, numit Moroni, care declară în „vedenia” 
respectivă că este fiul lui Mormon (de la care se va trage 
ulterior numele sectei), susținând că Mormon ar fi fost un 
profet apărut pe continentul american în secolul IV d. Hr. 
Acesta avea să-i dea o însărcinare din partea lui „Dumnezeu”. 
Apoi i-ar fi vorbit de o carte, scrisă pe plăci de aur, cuprinzând 
istoria foștilor locuitori ai continentului american, dar și 
„Evanghelia veșnică” în întregime, după cum ar fi fost predată 
de Mântuitorul vechilor locuitori. 

Lui Smith i se îngăduie să intre în posesia cărții abia peste 
patru ani, deci în 1827, când începe traducerea ei, fără să fi 
cunoscut limba în care aceasta era scrisă - zicând că era un 
amestec de egipteană, chaldeeană, asiriană și arabă -, și fără ca 
vreo altă persoană în afară de Joseph Smith să o fi văzut 
vreodată. După ce Smith a tradus cartea, îngerul care îi apăruse 
în vedenie a venit și a luat acele plăci de la el, așa că acum nu 
mai există nici o mărturie autentică a provenienţei textului la 
care ei fac referință permanent (Cartea lui Mormon). 


Apoi pretind că în 1829 ar fi venit trei din apostoli și l-ar 
fi hirotonit pe J. Smith, care la rândul lui îl hirotonește pe 
Oliver Cowdery, astfel cei doi devenind primii membri ai 
viitoarei secte. In 1844, Joseph Smith este ucis, succesorul lui 
fiind Brigham Young. Acesta se instalează împreună cu adepţii 
sai în statul Utah, în Vestul Americii, într-un ţinut sălbatic, care 
a devenit actualmente centrul internaţional al mormonilor cu 
capitala la Salt Lake City. 

La moartea lui B. Young, numărul mormonilor ajunsese 
la 150.000”, la sfârșitul secolului trecut (1898) erau 254.000”, 
iar astăzi sunt peste patru milioane de mormoni în toată lumea. 

Mormonii se folosesc de 4 cărți: Biblia, al cărui text după 
părerea lor a fost atât de poluat și pervertit de-a lungul 
secolelor, încât cu greutate mai poţi afla un verset în forma lui 
originară; de aceea ei se sprijină mai mult pe celelalte cărți 
«sacre»: Cartea lui Mormon, pe care o socotesc a fi „Cuvântul 
lui Dumnezeu”, învățătură şi testamente, care conţine 138 de 
revelații, toate fundamentând învățături specifice ale mormo- 
nilor și Mărgăritar de mare preţ. Şeful sectei este considerat și 
profet și președinte. 

Doctrina mormonilor este un amestec de elemente 
creștine, budiste, iudaice, gnostice, teosofice etc, încât cu greu 
ar putea cineva să-i mai socotească creștini, deși folosesc 
principalele puncte de doctrină ale creștinilor, toate însă 
răstălmăcite. Mormonii sunt de fapt politeiști și sincretiști. Ei 
cred în mai mulți dumnezei. După credinţa lor, Dumnezeu 
însuși a fost la început om, un om ca toţi ceilalți, care a devenit 
Dumnezeu așa cum vor deveni și alți oameni. Mântuirea este 
condiţionată de credinţa în lisus ca Hristos, în Joseph ca profet, 
în Brigham ca succesor al acestuia. In cele din urmă cel care dă 
«paşaport» pentru împărăţia lui Dumnezeu este Joseph Smith: 
„Nici un bărbat și nici o femeie nu va intra în împărăţia 
cerească a lui Dumnezeu fără consimțământul lui Joseph 
Smith”. 

Mormonii sunt o sectă apocaliptică. Adepții lor se cred 
sfinți pământeni și se cred chemaţi să salveze întreaga umanitate. 

Cercetează registrele din primării, oficii de stare civilă, 
parohii, declarând că vor să-i „boteze” și pe cei morţi, pentru a 
beneficia și cei morţi de apartenenţa la secta lor, și astfel de 
viața veșnică. 

Sunt selectaţi de preferință în rândul tinerilor, în special 
studenţi. Duc o viață austeră, nu beau, nu fumează, dar acceptă 
poligamia. Dau 10 la sută din tot ceea ce câştigă comunităţii, 
pentru o așa-zisă „pensie a eternității”. Toate fondurile se 


* Vezi Concise Guide to Today's Religions, England, 1990, p. 86. 
” Vezi Marea Enciclopedie Greceasca, voi. 17, p. 383. 

adună în SUA, de unde sunt distribuite unde cred ei necesar. 
Au un deosebit zel misionar, activând în ultimii ani cu 
preferință în Europa de Est. Sunt prezehţi și în România, 
având centrul în București. Misionarii, care sunt băieţi și fete 
între 19-26 de ani, pot fi recunoscuţi prin ecusonul pe care îl 
poartă la piept. 


Baha'i 

După 1989 și-a intensificat prozelitismul la noi „noua 
religie”, Baha'i. Întemeietorul și marele profet al acesteia este 
Baha'u'llah, născut în Teheran, capitala Iranului. Acesta fusese 
profeţit de Bab, care ar fi fost un fel de premergător al lui 
Baha'u'llah. Noua religie este caracterizată de un puternic 
sincretism religios. Hristos, Fiul lui Dumnezeu, este socotit a fi 
doar un profet între ceilalți. Marii profeţi și întemeietori de 
religii sunt socotiți de bahai ca mesageri ai aceluiași Dumnezeu, 
pentru diferite epoci istorice: „Din epocă în epocă, câte un 
mare Revelator al lui Dumnezeu - un Krishna, un Zoroastru, 
un Moise, un lisus, un Mahomed - apare în Orient, ca un soare 
spiritual, pentru a lumina inimile întunecate ale oamenilor şi a 
le trezi sufletele adormite”. 


Bahaii afirmă că adevărurile etice și relaţiile sociale 
păstrate de la vechile religii sunt perimate azi, de aceea este 
nevoie de a asculta și a face parte din noua religie. „Marele 
educator” s-a stins din viaţă în 1892, după o lungă perioadă de 
întemniţare, în urma unui atac de febră, încredințându-l prin 
testament pe fiul său, Abdu'l-Baha, ca reprezentant și interpret 
al tuturor învățăturilor şi scrierilor sale. 

„Noua religie”, Bahai, are astăzi un virulent caracter 
prozelitist în întreaga lume. 


Yoga 

Yoga nu este o simplă gimnastică nevinovată, cum vrea să 
se înţeleagă la prima vedere, ci o practică păgână, vrăjitoreas- 
că, prin care se invocă în mod conștient sau inconștient forțe 
malefice (draci), prin acele mantre din limba sanscrită pe care 
mintea nu le înţelege (Mantra = vers vedic cu valoare magică, 
adică vrăjitoresc) și prin poziţiile (asane) corporale adoptate. 

Yoghinii cred în zei și se închină lor (nu cred în 
Dumnezeul creștinilor). Pentru ei omul este o manifestare a 
unei zeități, nu o creaţie a lui Dumnezeu ca persoană. La ei 
noţiunile de bine și de rău sunt relative și iluzorii. 

Mai zic că destinul (karma) fiecăruia trebuie „ispășit” 
într-un număr (ciclu) oarecare de vieţi. Apoi printr-o 
depersonalizare completă și prin „meditaţie și asceză” omul 
trebuie să-și realizeze singur transcendenţa, ei afirmând că totul 
stă în puterea omului și că resursele necesare se găsesc în sine. 

Tot sistemul yoga se bazează pe demonica idee a 
identităţii dintre om și Dumnezeu (în sensul că sufletul și 
Dumnezeu sunt de aceeași natură). La această falsă identitate 
trebuie să ajungă yoghinul - bolnav de mândrie -, în stările lui 
de așa-zisă meditaţie spirituală. 


„Yoga creștină” 

Yoga hindusă este cunoscută în Vest de mai multe 
decenii, ea dând naștere, mai ales în America, la nenumărate 
secte și mai ales la nenumărate forme de terapii, care nu-și 
afirmă nici un conţinut religios. 

Esenţială în Yoga nu este atât disciplina în sine, cât 
meditaţia la care trebuie să se ajungă. Trebuie însă să se știe că 
şi cel care nu urmărește decât aspectul fizic al practicii Yoga, 
se predispune deja către anumite atitudini spirituale și 
experienţe demonice, de care nici măcar nu este conștient. 

Prin anii 50, un călugăr francez benedictin și-a notat 
experienţele încercate, pe când se străduia să facă din Yoga o 
practică creştină”. (De la Conciliul II Vatican au pătruns multe 
practici religioase orientale în mănăstirile catolice). 

Bineînţeles că această idee de «yoga creștină» este o idee 
păgână, căci scopul ascuns al acestei practici este de a folosi 
tehnica yoga sub numele de «meditaţie creștină», pentru a obţine 
efecte de relaxare, mulțumire și pasivitate mintală, care să 
favorizeze receptarea fără impedimente a ideilor și 
experienţelor cu finalitate demonică. 

Spre exemplu, potrivit practicantului așa-zisei  «yoga- 
creștine», exerciţiile produc un efect de un calm excepţional și o 


* J.M. Dechanet, Christian Yoga, Harper Row, New York, 1972, 
prima trad. engleză a apărut în 1960. 

stare cuforică de sănătate, care îi îngăduie să facă mai mult 
bine, în planul fizic și spiritual. 

Înșelăciunea este aşa de mare, încât călugărul catolic ce 
practica yoga scria că: „Persoana relaxată este gata să vibreze 
la atingerea Duhului Sfânt și să primească cu bucurie ceea ce 
Dumnezeu binevoiește să o lase să simtă”, crezând că această 
«cuprindere» este cea mai înaltă formă a contemplării creștine. 
Și astfel credea că „în fiecare zi exerciţiile și întreaga disciplină 
Yoga facilitează curgerea în mine a harului lui Hristos”, 
totodată zicând că „foamea de Dumnezeu crește în permanenţă, 
la fel și setea de dreptate și dorinţa arzătoare de a fi creștin în 
adevăratul sens al cuvântului”. 


Oricine înţelege natura înșelăciunii diavolești sau a falsei 
experiențe duhovnicești. Potrivit Sfântului Ignatie Briancianinov, 
există două forme principale de înșelăciune diavolească. Prima 
şi cea mai spectaculoasă dintre ele apare atunci când cineva se 
luptă să dobândească un înalt nivel spiritual şi să se 
învrednicească chiar de viziuni, fără să se fi curăţit de patimi, 
bazându-se exclusiv pe înţelepciunea sa. Unei asemenea 
persoane diavolul îi dăruiește «viziuni» pe măsură. 

Există însă și o formă de înșelăciune diavolească mai 
obișnuită și mai puţin spectaculoasă, care nu oferă victimelor ei 
viziuni extraordinare, ci doar exaltate „sentimente religioase”. 
Aceasta se întâmplă, după cum scrie episcopul Ignatie, „atunci 
când inima dorește și se străduiește să obţină bucuria 
cugetărilor sfinte și dumnezeiești, nefiind încă pregătită pentru 
ele”. Cel care nu are o inimă înfrântă, cel care se bazează pe 
faptele sale și pe vrednicia sa, cel care nu se ţine strâns de 
învăţătura Bisericii Ortodoxe, ci urmează unei alte «tradiţii», pe 
baza căreia își formează propria concepţie de viață, acela este 
stăpânit de înșelăciune diavolească. 


In descrierea acestei mostre de „Yoga creștină” se 
identifică tocmai trăsăturile persoanei, care, din punct de vedere 
spiritual, rătăcește, fie în direcţia religiilor păgâne, fie în cea a 
experienţelor «creștine» sectare. In amândouă aceste direcţii 
avem de-a face cu aceeași „deschidere” și cu aceeași dorință de 
a fi „cuprins” sau „apucat” de un „duh”; aceeași căutare, nu de 
Dumnezeu, ci de „consolări spirituale”, aceeași auto-intoxicare 

care este luată drept „stare de graţie”; aceeași ușurință de 
necrezut cu care oricine devine deodată „contemplativ” și 
„„mistic”; aceleași „revelații mistice” și stări pseudo-spirituale. 

Orice persoană, cât de puţin avizată asupra trăirii 
duhovnicești ortodoxe, vede că acest biet „yoghin creștin” este 
victima unor demoni mai mărunți, care îi pândesc pe căutătorii 
de „experienţe spirituale”. El a căzut pradă propriilor sale 
„închipuiri religioase” produse de o minte bolnavă și de o inimă 
total nepregătită pentru purtarea unui război nevăzut contra 
înșelăciunilor diavolești. 

Nici o ramură din yoga nu are nimic comun cu practicile 
creștine, deși se vehiculează o legătură între rugăciunea lui lisus 
şi așa-numita „yoga creștină”, ci dimpotrivă, sunt împotriva 
creștinismului, împotriva poruncilor lui Dumnezeu; cum este și 
cazul practicii Tantra-Yoga (desfrâu în comun), care este 
practicată din nefericire și în ţara noastră de un număr de tineri, 
sub conducerea „spirituală” - ca să nu zicem demonică - a lui 
Gregorian Bivolaru și care practic a distrus mii de tineri naivi și 
creduli. 

„Sunt unii oameni care numesc comuniune mistică 
plăcerea trupească săvârșită în comun... Părtașii la des- 
frânare, fraţii destrăbălării, falsifică cuvintele lui Dumnezeu! 
„„„Acești oameni, de trei ori ticăloși, îmbracă în cuvinte 
sfinte comuniunea trupească și afrodisiacă și cred că ea îi 
urcă în Împărăţia lui Dumnezeu..." 


„Zen-ul creştin” 

Mulţi creștini occidentali, având același sentiment de 
adâncă nemulțumire față de „creștinismul” occidental, în general, 
şi dorința de a-l îmbogăţi cu dimensiunea unei contemplaţii 
pierdute, au apelat la practica zen. 

Tehnica zen-ului japonez este foarte asemănătoare cu 
yoga indiană, din care de fapt și derivă, deși este cu mult mai 
simplă. Este vorba tot de o postură corporală (dar lipsește 
varietatea posturilor fizice din yoga), de o tehnică a respirației, 
de repetarea unei formule „sacre” după dorinţă, precum și alte 
mici detalii caracteristice zen-ului. 


" Clement Alexandrinul, Stromate, Stromata a III-a, cap. IV. 

Scopul este însă identic cu cel din yoga: Părăsirea 
gândirii raţionale și atingerea unei stări de liniște și de 
meditaţie calmă. 

Ei consideră că chiar şi cei începători în meditaţia zen au 
posibilitatea să atingă «senzaţii de comuniune» și să aibă senti- 
mentul unei prezenţe supranaturale, împreună cu savoarea unei 
„tăceri mistice”; la fel, susţin că prin zen, starea de contem- 
plaţie, care le era rezervată doar câtorva „mistici” iniţiaţi, este 
lărgită, astfel încât „cu toţii au viziuni și ajung la «satori» 
(iluminare)”. 

Autorul cărţii „Christian Zen” (Zen creștin)”, un preot 
catolic irlandez, vorbeşte de o înnoire a creștinismului, 
afirmând că aceste experienţe pot fi dobândite de oricine, fie el 
creștin sau necreștin. Și cu adevărat, la o Convenţie pe temele 
meditaţiei Zen, care a avut loc lângă Kyoto, autorul spune că: 
„Lucrul surprinzător a fost absenţa desăvârșită a unei credinţe 
comune, care să-i unească pe cei prezenţi. Pe nimeni nu inte- 

resa câtuși de puţin ce credea sau ce nu credea celălalt și nimeni 
nu a pomenit nici măcar o singură dată numele lui Dumnezeu”. 

Experiențele de „iluminare” avute de cei ce practică zen- 
ul sunt esenţial aceleași cu experienţele „cosmice” întâlnite în 
şamanism şi în multe alte religii păgâne. Autorul cărţii citate 
chiar a fost surprins să constate că experienţele Zen sunt foarte 
asemănătoare cu cele penticostale, ceea ce l-a determinat să 
primească „Botezul Duhului” la una din „întâlnirile harisma- 
tice". Apoi recomandă penticostalilor, pentru a-și „elibera poten- 
ţialul uman de iluminare psihică”, să practice meditaţia zazen. 


Motivele pentru care Ortodoxia respinge aceste practici 
sunt aceleași ca și în cazul yogăi așa-zis creștine. Deosebirea 
între „Zen-ul creștin” și „Yoga creștină” este că primul este 
mai popular și nu atât de ezoteric ca cea de-a doua. Persoanele 
capabile să afirme că experienţele agnostic-păgâne, de tip zen, 
pot constitui „baza unei reînnoiri mistice creștine”, sunt cu totul 
străine de adevărata şi marea tradiţie patristică ortodoxă, care 
presupune o credință arzătoare, convingeri adevărate şi luptă 
intensă ascetică. 


2 William Johnston, Christian Zen, Harper Row, New York, 1971. 

Toate acestea se întâmplă pentru că trăim vremuri când 
proorocul mincinos se află și în persoana câte unui ins, poate 
bine intenţionat, dar ignorant, care, cu convingerea că luptă 


pentru fericirea aproapelui, nu face altceva decât să-l împingă la 
dezastru psihic şi spiritual. 


Meditaţia transcendentală 

Tehnica de meditaţie orientală cunoscută sub numele de 
„Meditaţie Transcendentală"”” (pe scurt MT) a fost adusă în 
America de un yoghin indian, pe nume Maharishi Mahesh 
Yogi, începând să capete un puternic avânt mai ales după 1961. 
Amintim că și grupul de muzică „Beatles” a practicat MT, 
sporindu-i astfel mult publicitatea. 

In 1975 mișcarea a atins apogeul în America, cu aproape 
10.000 de cursanţi în fiecare lună și cu peste 600.000 de 
simpatizanți. In toţi acești ani ea s-a folosit intens în cadrul 
armatei, în învățământul de stat, în închisori, spitale, anumite 
grupuri religioase, și chiar în interiorul unor parohii ale 
Arhiepiscopiei grecești din America, fiind considerată o formă 
neutră de „terapie mintală”, compatibilă cu orice practică sau 
credință religioasă. 

Cursurile MT sunt numite „cursuri despre cum să fii 
fericit fără să încerci cu adevărat”. Maharishi însuși le 
numește tehnici care sunt foarte ușoare, fiind aspru criticat 
de alți yoghini hinduși pe motivul că vulgarizează vechea 
tradiţie indiană Yoga și că pune la îndemâna maselor, pentru 
bani, practici ezoterice milenare. In scopurile, premisele şi 
rezultatele sale, MT nu diferă semnificativ de „Yoga crești- 
nă” sau de „Zen-ul creștin”, ci diferă doar printr-o simplifi- 
care extremă a tehnicilor și a întregii sale filosofii, prin 
ușurința cu care se ajunge la rezultatele dorite. 

Propovăduitorii acestei practici zic că „MT nu necesită 
nici un fel de convingeri, capacitate de înţelegere sau coduri 
morale și nici măcar să fii de acord cu filosofia sau ideile sale”, 
şi că „ea este pur și simplu o tehnică, care se bazează pe 
tendinţa naturală a minţii de a căuta fericirea și plăcerea... In 


J Robbins şi D. Fisher, Calm fără pastile - meditaţia 
transcendental de la A la Z, Peter H. Wyden, Inc.; New York, 1972. 

timpul meditaţiei transcendentale mintea cursantului trebuie să 
urmărească exact lucrul care i se pare mai firesc și mai plăcut 
în acel moment". Totodată ei pun accent pe faptul că este 
esențial ca la început persoana să nu-și folosească deloc 
capacitatea de gândire intelectuală. 


Tehnica concepută de Maharishi este aceeași în toate cen- 
trele MT din lume: După două cursuri introductive, persoana 
plătește taxa și apoi merge la „iniţiere”. în „camera de ini- 
tiere", după ceremonie (care este în limba hindusă), i se cere să 
se închine de mai multe ori portretului guru-lui lui Maharishi. 

Traducerea ceremoniei nu este niciodată dezvăluită celor 
ce se inițiază; ea este cunoscută doar de învăţători şi de cei care 
sunt ei înșiși iniţiatori. 

Această ceremonie nu este nimic altceva decât 
tradiționalul ritual hindus de închinare la zei (puja), în care se 
includ guru-ul zeificat al lui Maharishi și întregul șir de 
„maeștri” prin care el însuși și-a primit iniţierea. 

Și iată cum este introdus agnosticul modern, de cele mâi 
multe ori pe nesimţite, în sfera practicilor hinduiste; el este 
condus spre a executa un gest la care strămoșii săi creștini nu ar 
fi consimţit niciodată, preferând să fie mai curând uciși în cele 
mai sângeroase torturi. Acest gest se numește închinare la idoli, 
în plan spiritual, explicaţia succesului spectaculos al meditaţiei 
transcendentale constă în „simpla” comitere a acestui păcat 
capital și nu neapărat în respectarea tehnicii psihice în sine. 


Odată iniţiat, practicantul MT meditează zilnic un anumit 
timp, lăsându-și mintea să se desfășoare liber și repetând 
„mantra” cât mai des consideră el necesar; experienţele care 
apar fiind supuse frecvent controlului maestrului. 

Hindușii având pretenţia că MT nu înlocuiește alte religii, 
ci „le întărește” pe cele care există deja, indiferent de credinţa 
practicanţilor, mulți pseudo-creștini s-au lăsat înșelaţi de această 
practică demonică, gândind că MT le adânceşte propria religie 
şi o îmbunătățește cu noi înţelesuri. 

MT este o fază a interesului pentru ocultism din socie- 
tatea umană în a doua parte a secolului XX. lar rezultatele 
acestui interes sunt și ele grăitoare. Deși în reclamele și 
publicaţiile lor se arată mereu instructori şi practicanți zâmbind 
cu gura până la urechi și plesnind de sănătate, s-au dat 


SCURTĂ PRIVIRE ISTORICĂ 83 


publicităţii nenumărate cazuri de instructori şi discipoli MT, 
care au fost loviți de maladiile obișnuite ale celor care se ocupă 
cu practici oculte: boli mintale și nervoase, sinucideri, tentative 
de crimă, posedări de natură demonică. 

In 1978, Curtea Federală a Statelor Unite a luat până la 
urmă hotărârea că MT este într-adevăr de natură religioasă și 
deci predarea ei în școli este interzisă'*. Această decizie va 
limita fără îndoială și mai mult influența MT în care mulţi vor 
continua poate să vadă o formă de meditaţie compatibilă cu 
creștinismul; atitudine care, din păcate, există și constituie și ea 
un trist semn al vremilor. 


„Noua spiritualitate” faţă în faţă cu Creștinismul 

Prezenţa cultelor orientale s-ar putea exemplifica la 
nesfârșit; în fiecare an apar culte noi sau variante noi ale altora 
vechi. Insă ce se remarcă în plus este că, pe lângă cultele 
specific religioase, se manifestă prezența din ce în ce mai 
intensă, în ultimele decenii mai ales, a așa-numitelor culte de 
conștiință (culte care se pretind nereligioase). 

Aceste grupuri de „terapie mintală” includ organizaţii, 
precum „Erhard Seminars Training”, „Rolfing”, „Silva Mind 
Control” (Controlul mintal Silva), „Lifespring” (Izvorul Vieţii) 
şi încă multe alte forme de „seminarii” (întâlniri) și „bio- 
feedback” (biorăspuns), care oferă o „descătușare a tensiunilor” 
şi o „captare a potenţialelor ascunse” ale omului, exprimate 
într-un jargon „știinţific” de secol XX, mai mult sau mai puţin 
plauzibil. De asemenea, se menţionează și alte mișcări de 
„conștiinţă”, care sunt mai puţin la modă astăzi, de la „Știința 


ym "35 


creștină” și „Ştiinţa mintală" până la „Scientologie"”. 


* Vezi MT in court „MT în faţa instanţei”. 

5 Tot aici mai amintim și alte terapii și mișcări paranormale, de care 
bunii creștini trebuie să se ferească: radiestezia, bioenergia, medicina holistă 
cu toate ramurile ei (homeopatia, acupunctura, reflexologia - care folosesc 
„energii vindecătoare” pentru a „reface armonia forțelor vitale în fiecare 
celulă umană”, pentru a „echilibra energetic organismul”, a intra în 
„armonie cu energiile cosmice” și a „regenera armonia în organismul 
suferind” -, antroposofia, remediile florale, diagnosticul bolilor cu ajutorul 
pendulului, a  chiromanţiei, a energiilor spirituale,  cristaloterapia, 
cromoterapia șa.), și toate terapiile care au ca scop folosirea „energiilor și 
puterilor cosmice” pentru realizarea „armoniei” dintre Dumnezeu și om, sau 
„refacerea echilibrului energetic” al omului, hipnoza, terapia regresivă, 

Toate aceste mișcări sunt incompatibile cu Crești- 
nismul. Creștinii ortodocşi nu trebuie să aibă absolut nimic 
de-a face cu ele. 

Și iată de ce suntem atât de categorici: 

1. Aceste mișcări nu au nici o fundamentare în tradiţia și 
practica creștină, ci sunt pur și simplu fructul religiilor păgâne 
orientale sau al practicilor spiritiste moderne, mai mult sau mai 
puţin diluate, și prezentate adesea ca fiind „lipsite de conţinut 
religios". 

Nu numai că învățătura lor este greșită și în totală 
discordanță cu doctrina creștină despre viața duhovnicească, 
dar, prin experienţele lor religios-păgâne și prin experimentele 
lor psihiste, ele pun în pericol sănătatea mintală a celor care le 
devin victime, ducând la dezastru psihic și la pierderea 
sufletului pentru totdeauna, știind că fără Hristos și fără 
Biserică nu este mântuire. 


yn 


2. Mai precis, experiențele de „tăcere spirituală" pe care 
le oferă diferitele tipuri de meditație, fie cele așa-zis lipsite de 
conținut religios (precum meditaţia transcendentală, unele 
forme de Yoga și Zen și cultele seculariste), fie cele cu conținut 
religios păgân (precum Hare Krishna, „Divine Light Mission", 
„Organizația celor 3H" etc), conduc în întregime într-o zonă 
spirituală „cosmică" unde partea cea mai profundă a persona- 
lității umane intră în contact cu ființe spirituale reale. 

Aceste ființe, pentru omul aflat în starea de după căderea 
din rai, nu sunt altceva decât demonii sau spiritele căzute, care 
se află în cea mai mare apropiere față de om”. 

3. Partea cea mai periculoasă a acestor „inițieri" constă în 
aceea că ele scapă controlului conștient al voinței omului; 
astfel, odată „inițiat" în aceste „culte de conștiință”, este adesea 
cu neputinţă să te mai opui participării la experiențe psihice 
nedorite. 

Rezultă că „noua conștiință religioasă" este un dușman al 
Creștinismului cu mult mai puternic și mai periculos decât au 


dianetica, urinoterapia, ufologia, parapsihologia, toate terapiile de prove- 
nienţă păgan-orientală, folosirea zodiacului, a astrologiei, a ocultismului 
credinţa in reincarnare, destin ș.a. 


* Vezi Sfântul Ignatie Briancianinov: Despre înșelare și Experienţe 
Ascetice. 

fost vechile erezii din trecut. Deoarece atunci când se pune 
accentul pe experiență în detrimentul doctrinei, atunci însăși 
învățătura după care putem distinge și identifica binele de rău, 
cade sau devine inoperantă, iar duhurile necurate au cale liberă 
de atac, datorită pasivităţii și „deschiderii” pe care le exaltă 
toate aceste noi culte; ele nu fac altceva decât să transforme 
persoana umană în unealtă pasivă a manifestărilor demonice. 

Faptul acesta este demonstrat de numeroasele studii care 
s-au făcut asupra acestor „culte de conștiință”. Ele dau în 
vileag evoluţia progresivă a acestor experiențe, care la 
început sunt „bune” sau „neutre”, pentru a deveni în final 
ciudate, terifiante și în ultimă instanţă indubitabil demonice. 
Chiar latura strict fizică a unor discipline psihice, precum 
Yoga, este periculoasă pentru că aceasta derivă din ea și 
predispune la atitudini şi experimente psihice și demonice care 
sunt de fapt scopul iniţial și permanent al practicii Yoga. 

Puterea de seducţie a „noii conștiințe religioase” este atât 
de mare încât ea se poate înstăpâni chiar și asupra acelora care 
afirmă cu tărie că sunt creștini. Nu este vorba aici doar despre 
cei care se complac în sincretismele sau combinaţiile artificiale 
dintre creștinism și cultele orientale la care ne-am referit mai 
sus, ci, mai grav, este vorba și despre cei care se consideră pe 
ei înșiși niște creștini înflăcăraţi. Profunda ignorare a autenticei 
trăiri creștine din zilele noastre creează condiţiile proliferării 
unei false spiritualităţi creștine, a cărei natură este strâns 
înrudită cu „noua conștiință religioasă”. 


Părinţii contemporani ai Bisericii Ortodoxe au stabilit ca: 
Cei ce practică yoga, zen, bioenergie, radiestezie sau altceva 
asemănător acestora (care acceptă reîncarnarea, destinul sau 
predestinaţia), să se supună canoanelor pentru vrăjitori, până 
la îndreptare. 
koko k 


Pe lângă aceste erezii, secte şi mişcări paracreştine și 
parareligioase prezentate mai sus - noi rezumându-ne doar la 
prezentarea sumară a celor mai mari și mai cunoscute -, mai 
sunt și altele, destul de numeroase, care au apărut și în ţara 
noastră, în special după anul 1969, toate având scopul de a 

amăgi pe credincioşii Bisericii: Căci mulți vor veni în numele 
Meu, zicând: Eu sunt Hristos, şi pe mulți îi vor amăgi... Căci 
se vor ridica hristoşi mincinoşi şi prooroci mincinoşi şi vor da 
semne mari şi chiar minuni, ca să amăsgească, de va fi cu 
putință, şi pe cei aleşi (Matei 24, 5, 24). 


Capitolul 6 
Ecumenismul' 


Mișcarea ecumenică, care din 1948 a primit denumirea de 
Consiliul Ecumenic al Bisericilor CEB (sau Consiliul Mondial 
al Bisericilor CMB), este de origine engleză și americană”, şi 
își are rădăcinile în lumea anglicană și protestantă din a doua 
jumătate a secolul al XIX-lea. Ea a fost precedată de un număr 
de organizaţii anglicane și protestante, care militau pentru 
apropierea și colaborarea Bisericilor, îndeosebi pentru înlătu- 
rarea războaielor dintre popoare. 


Au fost mai multe adunări generale ale CEB, unde s-au 
pus în discuţie multe subiecte. S-a arătat și că CEB nu este și nu 
va trebui niciodată să devină o supra-Biserică, adică nu este 
Una Sfântă, despre care vorbesc mărturisirile de credinţă, ci 
are doar menirea să «ajute» „Bisericile” spre a-și găsi 
unitatea în Hristos. Totodată s-a specificat că hotărârile luate, 
fie de adunarea generală, fie de alte organisme ale consi- 
liului, nu aduc nici o atingere libertăţii Bisericilor membre, 
care erau libere să le accepte sau să le respingă. 


” Acest capitol s-a întocmit folosindu-se următoarele surse: John 


Meyendorff, Biserica Ortodoxă ieri şi azi, Bucureşti, 1996, p. 187; IBU. 
vol. II, București, 1993. 


Biserica Catolică nu este membru al CEB, întrucât cercurile 
Vaticanului, în frunte cu papa, înţeleg unirea catolicilor cu alţi creștini 
numai ca o subordonare a acestora autorităţii supreme a pontifului roman; 
aceasta o arată lămurit Decretum de  Oecumenismo (Decretul despre 
Ecumenism) şi Decretum de Eclesiis Orientalibus Catholicis (Decretul 
despre Bisericile orientale catolice) - este vorba de Bisericile unite cu Roma 
-, ambele promulgate la 21 octombrie 1964, în care uniatismul este dat ca 
model pentru situația pe care ar avea-o Bisericile Ortodoxe în eventuala lor 
«unire ecumenică» cu Biserica Catolică. 

Insă cu toate acestea, delegaţii Bisericii Ortodoxe au avut 
mult de luptat împotriva pretențiilor protestanților de a tran- 
sforma CEB într-o suprastructură eclezial-universală sau într-un 
sinod al tuturor Bisericilor și denominaţiunilor creștine. 

Doctrina oficială a organizaţiei afirmă că „CEB reprezintă 
o asociaţie frățească de Biserici, care mărturisesc pe Domnul 
lisus Hristos ca Dumnezeu și Mântuitor, după Scriptură, și se 
străduiesc să răspundă împreună la chemarea lor comună pentru 
slava singurului Dumnezeu - Tatăl, Fiul și Sfântul Duh”. 

După zeci de ani de consfătuiri, discuţii, întruniri și 
congrese, se constată că ele sunt departe de a fi realizat unitatea 
de credinţă în lisus Hristos, pentru ca toţi creștinii din lume să 
mărturisească cu o inimă și într-un glas: „Cred întru Una, 
Sfântă, Sobornicească și Apostolească Biserică”. 

In afară de Consiliul Ecumenic, mai sunt și alte 
organizaţii mondiale care sub masca ecumenismului încearcă să 
reunească toate confesiunile creștine și necreștine într-o 
supraconfesiune lipsită de har - și deci lipsită de mântuire - și 
având ca aspirație numai scopuri sociale. 


„Din punct de vedere ortodox, ecumenismul creștin nu 
poate să fie deci o căutare a unităţii cu orice preţ pe baza unui 
minim numitor comun; ceea ce-i va uni pe creștini este 
plenitudinea adevărului, căci Hristos este plenitudinea şi 
niciodată El nu-și va abandona Biserica“. Prezenţa ortodocșilor 
în sânul mișcării ecumenice este expresia unui imperativ de 
iubire frățească față de toţi cei ce se reclamă ai lui Hristos, dar 
această iubire, venită de la Dumnezeu, nu poate să fie o 
iubire fără adevăr”. 

„Se cere de asemenea membrilor Bisericii Ortodoxe, să 
fie cu mare grijă ca nu cumva să renunţe la ceva din tradiţia 


* Cât despre cei ce au schimbat sau schimbă cele primite de la Sfinţii 
Părinţi - într-o măsură cât de mică -, iată ce scrie Sf. Ignatie Teoforul în 
Epistola către Policarp, episcopul Smirnei: „Tot cel ce vorbește împotriva 
celor statornicite, chiar dacă este vrednic de credință, chiar de postește, 
chiar de trăiește feciorelnic, chiar de face minuni, chiar dacă are darul 
proorociei, să ţi se arate ție ca un lup îmbrăcat în piele de oaie, lucrând 


stricăciunea oilor”. 
” John Meyendorff, Biserica Ortodoxă ieri şi azi, București, 1996, p. 

noastră milenară, din învăţăturile Sfinților Părinţi și mai 
ales din dogmele Bisericii Ortodoxe, stabilite şi apărate de 
atâţia sfinţi și cu atâta jertfă. 

Că dacă Sfinţii Părinţi întruniţi la cele șapte Sinoade 
ecumenice și la cele unsprezece sinoade locale în primele 
veacuri creștine nu ar fi fost cu mare atenţie la apărarea 
dogmelor și învățăturilor credinţei ortodoxe, noi astăzi poate nu 
mai eram creștini ortodocși. Deci trebuie să fim cu luare aminte 
ca jertfa Sfinţilor noștri Părinţi să nu fie zadarnică. Altfel ne 
pierdem și noi mântuirea și dezbinăm și pe credincioșii Bisericii 
Ortodoxe, atât de statornici, evlavioși și devotați”. 


* 


Reţinerile ortodoxe față de Consiliul Ecumenic sunt 
întemeiate pe temerea, conștientă sau inconștientă, de a vedea 
Biserica Ortodoxă legată de o instituţie pe care, de fapt, nu o 
reprezintă, deşi statutele Consiliului şi declaraţiile reiterate de 
conducătorii săi afirmă că Bisericile membre își păstrează 
întreaga libertate, doctrinară și administrativă. 


Participarea ortodocșilor trebuie văzută bineînțeles în 
lumina adevărului afirmat cu tărie de Sfinţii Părinţi ai Bisericii, 
căci ar fi un pericol foarte mare să acceptăm relativismul, 
superficialul și secularismul ca principii ale angajării noastre 
ecumenice. „In afara Bisericii nu există mântuire. Casa lui 
Dumnezeu este una singură și este cu neputinţă să se 
mântuiască cineva în altă parte decât în Biserică” zice Sf. 
Ciprian al Cartaginei; de asemenea, Fericitul Augustin spune: 
„Mântuirea ni se dă prin Biserică, iar cei ce sunt în afara 
Bisericii nu vor primi viaţa veșnică”. „In afara Bisericii se 
poate să ai trepte ierarhice, taine, «Aliluia» şi «Amin», 
Evanghelie, credință și să propovăduiești pe Dumnezeu în trei 
ipostasuri, dar mântuire poţi să ai exclusiv în Biserica 
Universală și Dreptmăritoare”. La fel, Sfântul Irineu de Lyon 
spune: „Unde este Biserica, acolo este și Duhul Sfânt, iar unde 
este Duhul Sfânt, acolo este Biserica și tot harul, iar Duhul 


Sfânt este Adevărul; cei care se depărtează de la Biserică (...) 


40 


Ne vorbeşte Părintele Cleopa, vol. 6, Episcopia Romanului, 1998,p 138 

se pedepsesc pe ei înșiși, și tocmai despre ei spune Sfântul 
Apostol Pavel că după prima și a doua mustrare îndepărtează-te 
de ei". 

Este incontestabil că poziția ecleziologică a Bisericii 
Ortodoxe acordă participării sale o semnificaţie esențialmente 
diferită față de cea pe care o întâlnim la comunităţile născute 
din Reformă: ortodocşii şi protestanții nu văd în Consiliul 
Ecumenic aceeaşi realitate. 

Protestanţii, pentru care Biserica rămâne esențialmente „o 
comunitate a păcătoşilor iertaţi”, consideră în general că 
dezbinările creştinilor în istorie sunt dezbinări ale Bisericii 
însăși. Ei zic că unitatea Bisericii despre care vorbește Crezul 
nu este deplin realizată de nici una dintre confesiunile creștine, 
ci fiecare dintre acestea trebuie să o caute. Tocmai aceasta ar fi 
funcţia Consiliului Ecumenic: mulțumită lui, Biserica, apro- 
piindu-se de unitate, va deveni mai pe deplin Biserică; ea s-ar 
„Ccăi” pentru păcatul împotriva unităţii de care s-a făcut 
vinovată și ar ajunge astfel la o mai mare fidelitate fată de 
Dumnezeu. In expunerile lor ecumenice, numeroși responsabili 
protestanți insistă neobosit asupra necesităţii ca toate Bisericile 
să renunţe la orice exclusivism dogmatic, la orice „nu putem" 
doctrinar, zicând totodată că: „Intr-un anume sens, putem 
considera Biserica precum o facem în cazul credinciosului 
individual, despre care se poate spune că este drept și păcătos în 
același timp...”. 

Bineînţeles că ortodocșii nu pot accepta această teologie a 
Bisericii în același timp „drepte și păcătoase”: taina Bisericii 
constă, într-adevăr, tocmai în faptul că împreună, oamenii 
păcătoşi alcătuiesc Biserica infailibilă, Trup al lui Hristos, 
templu al Duhului, stâlp și temei al adevărului. Nu se poate 
face deci nici o analogie între individ, membru păcătos, și 
Biserică - Trup al lui Hristos. 

Atitudinea protestantă apare ortodocșilor ca o negare a 
deplinei și realei prezenţe a lui Hristos în Biserică, ca un refuz 

al făgăduinţei pe care El a făcut-o ucenicilor Săi: Jar când va 
veni Acela, Duhul Adevărului, vă va călăuzi la tot adevărul 
(loan 16, 13). Acest adevăr deplin este deci prezent într-o 
Biserică vizibilă, care este unică, sfântă, universală şi apos- 
tolică, de care celelalte confesiuni creştine sunt despărțite. 

Unitatea creștină este o unitate cu Hristos în Duhul Sfânt și nu o 
unitate a oamenilor care s-ar fi pierdut în istorie. Această 
unitate este în Biserica unică ce nu va putea fi divizată de 
neînțelegerile omenești. 

Oamenii nu pot împărţi Biserica lui Dumnezeu şi apoi să 
o reunifice. Ei pot s-o părăsească, apoi să revină în sânul ei. De 
aceea Biserica Ortodoxă cheamă pe ceilalți creștini tocmai la 
o astfel de reîntoarcere: reîntoarcerea la credinţa Sfinților 
Apostoli și a Sfinţilor Părinţi, pe care ea a păstrat-o pe 
deplin. Din această perspectivă, Consiliul ecumenic este înainte 
de toate un loc al întâlnirii, al mărturisirii, al dialogului și 
eventual al colaborării practice. Participarea ortodocșilor nu 
semnifică deci că Biserica Ortodoxă, ca realitate dumnezeiască 
în istorie, poate adăuga ceva esenţial la ceea ce are deja, ci 
semnifică faptul că ortodocșii, ca indivizi - impertecţi și 
păcătoși - pot să arate celorlalți creștini adevărata cale către 
unitate. Tot ortodocșii (deși sunt într-o minoritate absolută în 
CEB) au reușit să facă să se aprobe declaraţia că „adeziunea 
unei Biserici la Consiliul Ecumenic nu implică faptul că, din 
acel moment, ea consideră propria concepţie asupra Bisericii ca 
fiind relativă... Faptul de a lua parte la Consiliu nu implică 
faptul că fiecare Biserică trebuie să le considere pe celelalte ca 
Biserici în adevăratul și deplinul sens al cuvântului...”. 


Aceste condiţii, exprimate cu absolută claritate, permit 
Bisericii Ortodoxe să participe la mișcarea ecumenică fără să 
renunţe la conștiința că este singura adevărată Biserică și fără 
să-și modifice atitudinea fundamentală faţă de alte comunităţi 
creștine. Totuși protestanții, majoritari în „Mișcare”, dezvoltă o 
teologie ecumenică proprie, fapt ce a determinat pe ortodocși, 
în 1950 spre exemplu, să se abţină de la declaraţia comună și să 
declare separat: „Credem că doar întoarcerea la credința vechii 
Biserici, unită și indivizibilă, a celor șapte Sinoade ecumenice, 
adică la moștenirea comună, neîntinată și neschimbată, poate să 
ducă la reunificarea dorită de toţi creștinii dezbinaţi. Căci doar 
comuniunea și unitatea creștinilor în credința comună poate 
avea ca rezultat comuniunea lor în Sfintele Taine și unitatea lor 
indisolubilă în iubire, ca mădulare ale unuia și aceluiași trup al 
Bisericii lui Hristos... Suntem nevoiţi să ne declarăm 
profunda convingere că doar Biserica Ortodoxă a păstrat 

plenară şi intactă credința împărtăşită odinioară sfinţilor. 
Nu datorită vreunui merit omenesc, ci pentru că Dumnezeu a 
dorit să-Și păstreze «comoara aceasta în vase de lut, ca să se 
învedereze că puterea covârșitoare este a lui Dumnezeu» 


(UI Cor. 4, 7)". 

Făcându-se om în istoria vizibilă, Fiul lui Dumnezeu a 
întemeiat pe pământ o comunitate vizibilă, posedând în mod 
tainic plenitudinea harului mântuirii. Această plenitudine este 
prezentă în fiecare comunitate ce mărturisește adevărata cre- 
dință. Concepţia protestantă după care unitatea și plenitudinea 
Bisericii aparţine fie unui „dincolo invizibil”, fie unui viitor 
eshatologic, apare ortodocșilor ca o negare a realității mântuirii, 
ca un refuz a ceea ce însuși Dumnezeu ne-a dăruit. 

Reprezentanţii ortodocși au avut libertatea de a-și exprima 
opiniile în adunările Consiliului Ecumenic, dar consiliul fiind 
dominat de majoritatea protestantă, ortodocșii nu pot purta o 
discuţie eficace cu aceștia“, astfel că organizaţia alunecă într-o 
direcţie incompatibilă cu principiile ortodocșilor și probabil că 
în cele din urmă va face imposibilă prezenţa acestora 


* Amintim spre exemplu și „legalizarea” la a patra adunare a CMB 
(1983), cu toată opoziţia ortodocșilor, a preoţiei feminine. 

* Protestele și vocile ortodocșilor au devenit în timp din ce în ce mai 
putin auzite. lată ce spun doi ierarhi în legătură cu a VIl-a adunare generală, 
care a avut loc în 1991: „Se constată, așa cum am sesizat de mult, tendinţe 
de adâncire a protestantismului și nicidecum o dorinţă sfântă spre unitate în 
Hristos și unire sinceră” (I.P.$. Mitropolit Bartolomeu al Calcedonului, 
actualul Patriarh Ecumenic); „In curând în CMB nimeni nu se va mai 
interesa de teologie... Duhul Sfânt pentru «ecumenism» este o temă, 
nicidecum o persoană a Sfintei Treimi, de aceeași ființă cu Tatăl și cu Fiul" 
( P.S. Mitropolit loannis Zizioulas al Pergamului). 

lar după a opta adunare generală a CMB (1998), iată ce remarca un 
reprezentat al Bisericii Ortodoxe Ruse, Pr. Ilarion Alfeev: „Ortodocșii nu 
pot influenţa activităţile CMB, pentru că ei reprezintă o minoritate. Ce să 
mai spun despre cinstirea Maicii Domnului sau a icoanelor? Acestea nu pot 
fi discutate pentru că «divizează» (adică sunt contra unităţii „Bisericilor” 
n n.). Dar despre limbajul inclusiv sau despre hirotonia femeilor? Acestea 
nu divizează? Ca să nu mai vorbim și de recentele practici șamanice 
promovate la o ședință a Adunării de la Harare (1998) la care secretarul 
general al CMB, dr. Conrad Reiser, a încheiat ceremonia de deschidere a 
decadei ecumenice de solidaritate cu femeile cu un act de vindecare în 
tradiţia șamanică din Coreea. 

lată în ce lumină trebuie văzute hotărârile recente ale Bisericilor 
Ortodoxe ale Georgiei, Bulgariei și Serbiei, de a se retrage complet din 

Cititorul va fi putut înţelege ceea ce are poziţia ortodoxă 
original și particular în raport cu creștinii Occidentului. Faţă de 
Biserica romană, ca și faţă de protestanți, Ortodoxia se 
propune ca adevărata Biserică de care creștinii Occidentului 
s-au separat. Există deci aici un exclusivism la fel de definitiv 
ca și cel al Romei, dar în numele unei înţelegeri diferite a 
Bisericii. 

Dezvoltarea papalității, ce a culminat în dogma infailibi- 
lităţii papale, a conferit romano-catolicismului o structură 
monolitică și un criteriu permanent al adevărului care, de fapt, 
este în acord cu o mare suplețe doctrinară și liturgică, Roma 
cere tuturor creștinilor acceptarea criteriului însuşi, mai mult 
decât pe cea a unui sistem doctrinar. 

In ceea ce privește Biserica Ortodoxă, care nu posedă un 
criteriu infailibil și permanent al adevărului, nici o structură 
monolitică, ea vede unitatea în comuniunea de credinţă căreia 
însăși Biserica - sau mai curând Duhul, mereu prezent în 
Biserică - îi este criteriul unic. Duhul adevărului sălășluiește în 
comunitatea credincioșilor legaţi prin iubire și, dacă El se 
exprimă natural prin gura celor ce posedă o harismă a 
învățăturii - episcopii -, El aparţine Bisericii în calitatea sa de 
Trup. Acest Trup este pe deplin prezent oriunde este slujită 
Euharistia, în fiecare Biserică locală, și nici o putere, doar 
aceea a Duhului, nu s-ar putea impune de la sine poporului lui 
Dumnezeu unit în lisus Hristos. 


Creștinul este fundamental liber, liber printr-o adevărată 
libertate, care-i permite să accepte Adevărul pe care Dumnezeu 


mișcarea ecumenică. Aceste Biserici locale au înţeles că participarea lor la 
CMB devine inoportună și antiortodoxă. 

Așadar participarea acum la CEB a Bisericii Ortodoxe, se lovește de 
însăși concepţia care există în interiorul CEB-ului. Sfinţii Părinţi au avut, 
într- adevăr, discuţii cu cei necredincioși, dar numai de pe poziţia de a le 
arăta unde și ce greşesc. Rugăciunile lor „împreună" cu ereticii erau, spre 
exemplu, de felul rugăciunii Sfântului Ilie, avandu-i alături pe proorocii lui 
Baal, și coborârea focului din cer a fost dovada că „rugăciunea" lor nu a 
fost primită de Dumnezeu, sau ca rugăciunea Sfântului Vasile cel Mare, 
care, pentru a dovedi că credința ortodoxă este cea adevărată, a deschis prin 
rugăciune ușile bisericii în fața ereticilor. 


De asemenea un mare neajuns al rugăciunilor în comun și a slujbelor 
ecumenice este sminteala credincioşilor de rând, care pierd conştiinţa 
apartenenţei la singura Biserică adevărată și duce apoi și la relativizarea 
adevărurilor dogmatice (de credinţă). 

i L-a revelat; el este deci de asemenea responsabil de acest 
adevăr; el l-a descoperit și l-a păstrat în Biserică, în comu- 
niunea cu Duhul, în supunerea rațională față de autoritatea 
doctrinară a Bisericii, în legătura de iubire cu fraţii săi. Această 
libertate a ortodoxului în raporturile sale cu Dumnezeu face 
posibil pentru el dialogul cu orice creștin, protestant sau catolic, 
si-l face să-i atragă pe fraţii săi dezbinaţi nu către un „criteriu” 
oarecare - Roma sau sola Scriptura -, ci către un adevăr viu, 
către experiența comuniunii liturgice, către Biserică ca templu 
al Duhului. Insă, pe de altă parte, responsabilitatea cu care se 
simte personal învestit îl face extrem de sensibil la chestiunile 
doctrinare. Nu doar că nu va accepta punerea în discuţie a 
dogmelor Bisericii, dar va considera că orice schimbare, 
oricare ar fi aceasta, în ritul și administraţia Bisericii, îl 


privește personal. 

lar ca o concluzie la acest capitol, redăm aici și opinia 
Părintelui Profesor Dumitru Stăniloae, înregistrată pe bandă 
magnetică în anul 1992; „...Participarea Bisericii noastre la 
acest Consiliu Ecumenic trebuie să urmărească un singur scop: 
să apropie creștinismul mondial de creștinismul originar, care 
s-a păstrat în Biserica Ortodoxă de-a lungul a două mii de ani" 


Capitolul 7 


DESPRE CREDINŢĂ! 


Să știți că nu toată credinţa în Dumnezeu este bună. Auzi 
ce spune marele Apostol Pavel: fiule Tit, mustră-i cu asprime 
(pe creștini), ca să fie sănătoşi în credință (Tit 1, 13). Poate să 
creadă cineva în Dumnezeu și credinţa lui să nu-i aducă nici un 
folos, dacă nu crede cum mărturisește Biserica, adică credinţa 
adevărată ortodoxă. Și dracii cred în Dumnezeu. Nu spune 
Apostolul Iacov (cap. 2, 19) că şi demonii cred şi se 
cutremură? Dar ce le folosește diavolilor credinţa, dacă ei nu 
fac voia lui Dumnezeu? 


Primul fel de credință este credinţa dreaptă, adică 
ortodoxă”, singura care este lucrătoare şi mântuitoare. 

Apoi este credința schismatică. Credinţă schismatică au 
catolicii. Biserica Catolică înseamnă biserica universală, dar nu 
mai este dreaptă, adică ortodoxă, căci au schimbat unele dogme 
stabilite de Sfinţii Apostoli și Sfinţii Părinţi la cele șapte 
Sinoade ecumenice. Din această cauză ei s-au rupt de credinţa 
şi crezul ortodox şi cred în papă. 


Schismatici sunt şi cei cu stilul vechi de la noi. Ei au 
credință ortodoxă, exact ca noi, dar fiindcă nu ascultă de 


Biserică, se numesc dezbinaţi. Până nu se întorc înapoi, să 
asculte de Sfântul Sinod, sunt afurisiți de Biserică. 


Apoi este credința eretică. Și sectarii cred, dar asta este 
credinţă eretică. Dacă cineva strâmbă credinţa ortodoxă, ea nu 


1 Predică extrasă din cartea Ne vorbeşte Părintele Cleopa vol.3 


Episcopia Romanului, 1996, p. 7-11. 


? Ortodoxă < (gr.) ortos = dreaptă, (gr.) dom = credință, slăvire. 

mai este dreaptă și nu-i plăcută lui Dumnezeu. Că marele 
Apostol Pavel spune așa: Pace peste cei ce vor umbla cu 
dreptarul acesta (Gal. 6, 16), adică cu dreapta credinţă, și peste 
toți aleşii lui Dumnezeu. Şi iar zice: Fiule Timotei, lupră-te 
lupta cea bună a credinței... (1 Tim. 6, 12); suferă ca un bun 
ostaş al lui lisus Hristos..., că cine nu se luptă după lege, nu se 
încununează Ul Tim. 2, 3, 5). 

Deci este o luptă și o credință lucrătoare, când se face 
după legea lui Dumnezeu. Aceasta este credința dreaptă. lar 
dacă nu-i credința dreaptă, aceea este credință eretică sau 
schismatică sau strâmbă, adică cu abatere de la dreapta credință 
ortodoxă. 

Protestanţii zic sola fide, adică mântuirea numai prin 
credință. Omul se mântuiește numai prin credinţă, fără fapte, 
zic ei. Oare nu auzi ce spune Apostolul Iacob? Credinţa fără 
fapte este moartă (cap. 2, 20), precum și faptele fără credinţă. 
Deci credința care nu este unită cu faptele bune nu este 
mântuitoare; că și diavolii cred, dar nu fac voia lui Dumnezeu. 

Aţi auzit ce spune marele Apostol Pavel? Acea credință 
este mântuitoare, care se lucrează prin dragoste. Credinţă 
cunoscătoare au și dracii, iar credinţa lucrătoare o au numai 
creştinii cei buni. Credinţa care este împodobită și îmbrăcată 
cu faptele bune este credință lucrătoare, care aduce mântuire 
sufletului. Numai credința care se lucrează prin dragoste, 
numită credință ortodoxă lucrătoare, îl poate mântui pe om. 

Deci să nu vă înșelaţi cu ideile sectarilor, care vin din 
sânul Bisericii Protestante, care zic că numai credinţa, adică 
sola fide, ajunge pentru mântuire și cred că pot să-și facă de 
cap, că n-au nevoie de sfat. Sau sola gratia, care înseamnă 
mântuirea numai prin har. Nu este adevărat! 

A zis apostolul: In har sunteți mântuiţi (Efes. 2, 8). Da. 
Dar același apostol care a zis aceasta, a spus și: Toţi vom sta 
înaintea divanului lui lisus Hristos, ca să luăm fiecare după 
cum a lucrat, după faptele lui UL Cor. 5, 10; Apoc. 20, 12). Ai 
auzit că cere fapte? 

Și Mântuitorul spune în Evanghelie: Când va şedea Fiul 
Omului pe scaunul slavei Sale... şi va răsplăti fiecăruia după 


96 CĂLĂUZĂ ÎN CREDINȚA  ORIODOXĂ 


faptele lui (Matei 16, 27; 19, 28); şi în Psalmul 61 zice: Că Tu 
vei răsplăti fiecăruia după faptele lui (v. 11). Auzi ce le spune 
lor Hristos? Toată fapta bună sau rea o va trage Dumnezeu la 
judecată. Şi în multe părți ale Scripturii veți găsi aceasta. Deci 
numai credința dreaptă este mântuitoare, dacă este unită cu 
faptele. 


Auzi ce spune Sfântul Apostol Iacov: Dacă un frate sau o 
soră sunt goi şi lipsiți de hrana cea de toate zilele, şi cineva 
dintre voi le-ar zice: Mergeţi în pace! Incălziți-vă şi vă săturați, 
dar nu le dați cele trebuincioase trupului, care ar fi folosul? 
(Iacov 2, 15-16). Ferească Dumnezeu! Dumnezeu putea să-l 
miluiască fără să-l trimită la tine. Dar l-a trimis la tine să vadă 
dragostea ta, să vadă credința ta, că tu vrei să-l ajuţi, să-l 
hrănești, să-l primeşti ca pe un străin în casa ta şi să-l adăpi. 

Deci credinţa ortodoxă unită cu fapta bună este credință 
mântuitoare. lar acea credință în care nu-ţi pasă de durerea 
aproapelui tău, este credinţă stearpă, nelucrătoare și nu aduce 
mântuire, căci credința fără fapte este moartă (lacov 2, 17, 20). 

Credinţa mozaică este credința evreilor primită prin 
proorocul Moise. Ei nu cred în lisus Hristos, Mântuitorul 
lumii, refuzând Legea cea Nouă adusă de El și de aceea 
prigonesc pe creștini. 

Altă credinţă este credința păgână, a celor ce nu cred în 
adevăratul Dumnezeu. Cele mai mari religii păgâne sunt: maho- 
medanismul, budismul, brahmanismul, parsismul, hinduismul, 
şintoismul etc. Ei se închină la alți dumnezei, care sunt idoli 
sau diavoli. Ce zice Psalmistul David? Că toți dumnezeii 
neamurilor sunt idoli (Ps. 95, 5); şi iarăşi: Idolii păgânilor sunt 
argint şi aur, lucruri făcute de mâini omeneşti; gură au şi nu 
vor grăi... (Ps. 134, 15-17) şi celelalte. Deci cine crede în alți 
dumnezei şi nu se închină Dumnezeului Celui în Treime, 
Tatălui și Fiului și Sfântului Duh, Dumnezeu Care a făcut cerul 
şi pământul, acela are credinţă păgână. 

Credința creștină poate fi uneori superstiţioasă, alteori 
fanatică. Oamenii care cred în vrăjitorii, în descântece, în vise, 
în vedenii și alte năluciri, aceștia sunt oameni superstiţioși și au 
credință bolnavă sau stricată. 

In Cartea înțelepciunii lui Isus, fiul lui Sirah, la capitolul 
34 se spune: Precum este cel ce aleargă după vânt şi vrea să 
prindă umbra sa, aşa este omul care crede în vise. Că pe mulți 
visele i-au înşelat şi au căzut cei care au nădăjduit în vise. Cel 
ce crede în vise este asemenea celui ce merge la vrăjitori. 

Credinţa fanatică este credinţa care urăște pe alţii în 
numele lui Dumnezeu și nu are la bază dreapta socoteală. Are 
un elan în toate: în post, în nevoinţă, în milostenie, în lepădarea 
de sine, în metanii, dar n-are dreaptă socoteală în ceea ce face. 

Fanatismul este asemenea cu un om care încarcă o mașină 
cu fel de fel de bunătăţi și pe urmă îi dă drumul la o vale mare, 
Fără frână. Se duce și unde ajunge, se răstoarnă. Gata! Așa-i 
credinţa fanatică. Deci este o credinţă care nu are echilibru, o 
credință fără dreaptă socoteală. O ia într-o parte și mai încolo 
se răstoarnă. 

Nu așa! Toată fapta bună trebuie s-o conducă dreapta 
credință în lisus Hristos și dreapta socoteală sau cumpăna 
dreaptă. Dumnezeiasca Scriptură zice: „Nu te abate nici la 
dreapta, nici la stânga. Calea de mijloc este cale împărătească”. 


CREDINȚA ORTODOXĂ: 


Auzim întotdeauna în Simbolul Credinței, că noi, orto- 
docșii, credem întru una sfântă, sobornicească și apostolească 
Biserică. Una, nu o sută. Băgaţi de seamă! Vai și amar de cei 
care s-au despărțit de Biserica lui Hristos. Nu există o mie de 
Biserici! Una este: Biserica Sobornicească Ortodoxă în întreaga 
lume! Cei ce s-au despărţit de Biserică nu au mântuire. Biserica 
este stâlp şi întărire a adevărului. Biserica este Trupul lui Hristos, 
al cărui cap este în ceruri. 

Cei ce s-au rupt de Biserică și au trecut la vreo sectă 
oarecare, n-au mântuire în vecii vecilor, măcar de-ar face orice 


* Predică extrasă din cartea Ne vorbește Părintele Cleopa vol. 6, 


Episcopia Romanului, 1998, p. 7-10. 

faptă bună! Pentru că același apostol a spus: Credinţa este 
moartă fără fapte şifaptelefără dreapta credință sunt moarte! 

Sfântul Efrem Sirul zice: „Când mintea a părăsit scopul 
blagocestiei - adică al dreptei credinţe -, toate faptele bune nu 
mai folosesc”. Și fachirii cei din India și bonzii și yoghinii 
postesc și se roagă, dar pentru cine? Pentru satana, nu pentru 
Hristos. Nu primește Dumnezeu nici o faptă bună, dacă nu 
se face după dreptarul Ortodoxiei. 

Auzi ce spune marele Apostol Pavel? Pace peste cei ce 
vor umbla cu dreptarul acesta şi peste tot alesul lui Dumnezeu, 
adică cei ce umblă în dreapta credinţă. Nu este mântuire afară 
de Biserică! Biserica-i Trupul lui Hristos. la să vă dau o pildă: 
lată că acest copac, să zicem că este încărcat cu roade până în 
vârf, sau cu flori; și deodată o ramură a lui se rupe și cade pe 
pământ, încărcată de flori sau de roade. Să-mi spuneţi mie, 
mlădiţa aceea mai poate rodi? Mai poate înflori mai departe? 
Nu! Dar de ce-i bună? Se usucă și în foc se aruncă. 


Hristos a spus că El este Trupul Bisericii. Fu sunt vița, 
voi Sunteţi mlădițele (loan 15, 5). Toată mlădiţa care rămâne în 
viţă, aduce roadă multă. Și aceea care se rupe și cade din viţă, 
se taie - zice - și în foc se aruncă. Așa este cu oricine s-a rupt 
de Biserică. In general, orice sectă ar fi, care s-a rupt de 
Biserică, este sortită focului celui veșnic. Nu mai are seva 
Duhului Sfânt! 


Hristos este trunchiul, este corpul copacului. El a dat 
Duhul Sfânt în Biserica Sa prin punerea mâinilor. Toţi apostolii 
au fost episcopi, şi ei, prin punerea mâinilor, au sfinţit alţi epis- 
copi, cum au fost Tit, Timotei, Filimon și ceilalți. Prin punerea 
mâinilor,  arhiereul trimite mai departe, prin succesiunea 
apostolică, Duhul Sfânt peste toţi preoţii și diaconii, iar preotul, 
după ce a primit Duhul Sfânt la hirotonie, prin celelalte Taine 
cuvenite lui, sfințește pe toţi credincioșii. Pe altă cale nu vine 
Duhul Sfânt în sufletul omului, decât numai și numai pe calea 
pe care a arătat-o Hristos. 

Hristos le spune Apostolilor: „Nu voi M-aţi ales pe Mine, 
ci Eu v-am ales pe voi". Oare când alege Dumnezeu, poate să 
greșească? Cine știe inimile și rărunchii fiecăruia mai bine ca 

Dumnezeu? Când a ales El 12 apostoli și alți 70, apoi aleși 
sunt! Și nu numai că i-a ales, dar le-a dat mari puteri și 
privilegii, că nu la tot omul și la tot sectarul a dat Hristos 
putere să lege și să dezlege păcatele lumii sau să boteze sau să 
facă minuni sau să scoată dracii sau să facă alte semne! Nu! 
Acestor 12 Apostoli pe care i-a ales, le-a spus: Sfați în 
Ierusalim, până vă veţi îmbrăca cu putere de sus! Până a venit 
Duhul Sfânt în chip de limbi ca de foc și i-a îmbrăcat cu putere. 
Ce spun nebunii de penticostali că au botezul cu Duhul 
Sfânt? Anatema acestei păreri blestemate! Numai Apostolii au 
Botezul cu Duhul Sfânt și cu foc, că lor li s-a dat putere să 
predice, să înveţe şi să propovăduiască. Și le-a spus: întru 
numele Meu draci veţi scoate şi în limbi noi veţi grăi. Şi mai 
departe, lor le-a dat putere să facă minuni, lor le-a dat putere să 
predice și tot lor, la Apostoli, le-a dat putere să lege şi să 
dezlege păcatele lumii. Ce zice Sfântul Evanghelist loan? A 
suflat asupra lor şi le-a zis: Luaţi Duh Sfânt! Cărora veţi ierta 
păcatele, se vor ierta lor şi cărora le veți ţine, vor fi ținute! 
Deci numai prin Biserică se poate face iertarea 
păcatelor; numai Biserica are putere, prin preoţii şi arhiereii 
săi, să lege și să dezlege păcatele lumii. Nu vă înșelaţi de 
nebunii aceia care vă învaţă că pot ei ierta păcatele afară de 
preot și de episcop! Niciodată să nu credeţi minciunile lor! 
Hristos a dat putere Apostolilor Săi, și Apostolii, prin 
punerea mâinilor, au dat putere la episcopi și la preoţi. Deci 
fără preot nu este mântuire, fără preot nu este iertare și 
dezlegare! Fără harul preoţiei și al arhieriei nu este Biserică, că 
zice Sfântul Ciprian: „Fără arhierei, Biserica nu este 
Biserică, și fără preot, creștinul nu se poate numi creștin”. 
Deci ţineţi-vă de Biserica lui Hristos, care de două mii de 
ani stăpânește miliarde de suflete! Nu ieşiţi din corabia 
mântuirii! Nu vă băgaţi în luntre sparte și vă aruncaţi în valurile 
iadului și să vă pară că vă mântuiţi afară de Biserică! Cine este 
afară de Hristos, acela este afară de Biserică! Cine este afară de 
Biserică, acela este afară de Hristos! Pentru că Biserica este 
Trupul lui Hristos, rămâneţi în Hristos, rămâneţi în «viță», în 

trunchiul și trupul lui Hristos, care este Biserica și nu va 
înșelaţi că mai este mântuire afară de Biserică! 
Dumnezeu să vă ajute! Amin. 


CREDINŢA NEAMULUI ROMÂNESC“ 


Să știți că rădăcina și viaţa poporului nostru, înaintea lui 
Dumnezeu, este credința cea dreaptă în Hristos, adică 
Ortodoxia. Noi ne-am încreștinat de aproape două mii de ani, 
din timpul Sfântului Apostol Andrei. 

Coloniștii romani, cărora le-au predicat Sfinţii Apostoli 
Petru și Pavel la Roma și cei din Grecia, când au venit aici cu 
legiunile romane, au adus credința ortodoxă. Eram daci pe 
atunci; strămoşii noștri sunt dacii și romanii, din care ne tragem 
noi, românii. De atunci, de când am primit sfânta și dreapta 
credință în Dumnezeu, poporul nostru a avut viaţă. Până atunci 
a fost mort; numai cu trupul era viu, iar cu sufletul era mort. 
Viaţa poporului român este dreapta credinţă în lisus Hristos. 

Băgaţi de seamă! Ca popor creștin de două mii de ani de 
când suntem noi, am avut toată administrația noastră și toată 
tradiţia noastră sfântă. Să ţinem cu tărie la credința ortodoxă. 

Aţi văzut dumneavoastră, de la primii voievozi creștini ai 
românilor, de când sunt cele trei Ţări Române, Moldova, 
Muntenia și Transilvania, toţi au fost creștini ortodocși. 

Aţi văzut pe Mihai Viteazul? Mama lui a fost călugăriţă. 
Lângă mormântul lui Mircea cel Bătrân, care a întemeiat 
Mănăstirea Cozia, veţi găsi o lespede de piatră pe care scrie: 
„Aici odihnește Monahia Teofana, mama lui Mihai Viteazul”. 
Ai auzit? El domn peste trei principate și mama lui călugăriţă! 

Apoi și Ștefan cel Mare. Dacă mergeţi la Mănăstirea 
Probota, făcută de Petru Rareș, unde este și îngropat, veţi 
vedea lângă dânsul scris: „Aici odihnește roaba lui Dumnezeu, 


„__* Predică extrasă din cartea Ne vorbește Părintele Cleopa vol. 3, 
Episcopia Romanului, 1996, p. 36-41. 

Monahia Maria Oltea, mama lui Ștefan cel Mare”. Ei domni și 
mamele lor călugăriţe! 

Vedeţi voi câtă legătură era atunci între credință și 
conducere? Cel ce conducea ţara avea mamă călugăriță și frate 
călugăr. Așa trebuie să murim! Au cunoscut că totul este 
deșertăciune. Dar erau adevăraţi domni. „Oricât ar fi, viaţa asta 
este umbră și vis! Este o scurtă trecere! Dar eu când mor, mă 
duc la o viaţă care nu are sfârșit. Cine are să se roage pentru 
mine?” Așa cugetau înaintașii... 

Ai văzut că toţi își făceau câte o mănăstire și mormânt în 
mănăstire? Fericiţi și de trei ori fericiți au fost domnii noștri 
ortodocși: Ștefan cel Mare și Sfânt, la Putna; Ieremia Movilă și 
Gheorghe Movilă, la Suceviţa; Petru Rareş, la Probota; 
Lapuşneanu, la Slatina; Alexandru cel Bun, la Bistriţa; Mircea 
cel Bătrân, la Cozia. Ai auzit unde era inima lor? Unde este 
inima ta, acolo va fi şi comoara ta (Matei 6, 21; Luca 12, 34). 
Pentru aceea au făcut ei mănăstiri, ca să fie pomeniţi veșnic la 
Sfânta Liturghie. 

Ștefan cel Mare n-a fost baptist! Mircea cel Bătrân n-a 
fost evanghelist sau adventist! Alexandru cel Bun n-a fost 
martorul lui Iehova; nebunii ăștia care au ieșit acum. Nici o 
sectă nu exista în ţara noastră pe atunci. Aceștia au venit din 
străinătate, plătiţi de masoni, să ne strice dreapta credinţă și 
originea și rădăcina noastră de popor ortodox. 

Ce spune Sfântul Efrem Sirul? „Cu omul eretic să nu 
vorbeşti, în casă să nu-l primeşti, la masă cu el să nu stai, bună 
ziua să nu-i dai”. Aceștia sunt înaintemergătorii lui Antihrist. 
Că Mântuitorul a spus efesenilor prin Apostolul Pavel: Biserica 
este Trupul lui Hristos, iar cap al Bisericii este Hristos (Efes. 
I, 22-23). Fiecare sectar care s-a despărţit de Biserică, s-a 
despărţit de Hristos. Este om al satanei. 

Evanghelia spune: /n vremea de apoi vor ieşi hristoși 
mincinoși şi prooroci mincinoși şi pe mulți vor înşela (Matei 24, 
11). Păziţi-vă de sectari, care dau broșuri prin trenuri, prin gări 
şi prin cutiile de poștă și unde văd oameni dau gratuit otrava 
lor. Când vei vedea o carte că nu are aprobarea Sfântului Sinod 
şi nu are cruce pe ea, dă-o pe foc, chiar Biblie dacă este! Dacă-i 

sectară și scrie să nu vă închinaţi la icoane, dă-o pe foc! Nici un 
păcat nu ai! Aceasta este otrava semănată de înaintemergătorii 
lui Antihrist. Toate sunt otravă! 

Să ţineţi credința pe care aţi supt-o de la piepturile 
maicilor voastre! Să ţineţi credința pe care o avem de două mii 
de ani! Nu vă luaţi după slugile satanei, care vin din Apus cu 
milioane de dolari. Ei cumpără pe cei proști şi nelămuriţi în 
credinţă, să rupă unitatea și sufletul poporului român și vor să 
facă cele mai mari erezii și nebunii în ţara asta. 

Păziţi-vă de nebunii aceştia! Au case de rugăciuni, dar 
acolo-i casa satanei. Unde nu sunt preoţi și arhierei, nu este 
Hristos. Că Mântuitorul a spus așa la Apostoli: Luaţi Duh 
Sfânt! Cărora veţi ierta păcatele, le vorfi iertate şi cărora le 
veți ține, ținute vor fi (loan 20, 22-23). Nu la sectari le-a spus 
aceasta, ci la Apostoli, la episcopi și la preoţi. Căci Apostolii, 
prin punerea mâinilor și prin succesiunea apostolică, au dat 
darul Duhului Sfânt la toţi preoţii, prin hirotonii. 

Deci băgaţi de seamă, că sectarii nu au ierarhie canonică; 
n-au pe Duhul Sfânt în ei; n-au cele șapte Sfinte Taine, nu 
cinstesc pe Maica Domnului și Sfânta Cruce și nu au mântuire. 
De aceea feriți-vă de sectari. Auzi ce spune Apostolul Pavel 
preoţilor şi arhiereilor? Luaţi aminte de voi şi de turma voastră, 
întru care v-a pus pe voi Duhul Sfântpăstori (Fapte 20, 28). 

Celor doisprezece Apostoli, pe care i-a ales Hristos, când 
S-a înălţat la cer, le-a spus: Szați în Ierusalim până vă veţi 
îmbrăca cu putere de sus! (Luca 24, 49). Şi la Duminica Mare, 
după zece zile, a venit peste ei Duhul Sfânt de sus, în chip de 
limbi ca de foc. Pe urmă, vorbeau toate limbile de sub cer. Și 
după ce i-a îmbrăcat cu putere de sus, i-a trimis, zicând: 
Mergând, propovăduiţi Evanghelia la toată lumea, botezându-i 

pe ei în numele Tatălui şi al Fiului şi al Sfântului Duh. Cel ce 

va crede şi se va boteza, se va mântui, iar cine nu va crede, se 

va osândi (Matei 28, 19; Marcu 16, 15-16). 

Deci Biserica lui Hristos are ierarhie canonică, Duhul 
Sfânt este în Biserică și cap al Bisericii este Hristos. Toţi 
sectarii care s-au rupt de Hristos și nu merg la Biserică, sunt fiii 

lui antihrist și înaintemergători ai satanei. Să nu vă luaţi după 
ei ! Să nu spuneţi că nu v-am arătat adevărul! 

Să ţinem credința noastră pe care au ţinut-o toţi voievozii 
noștri și toţi protopărinţii noștri și toţi românii cei adevăraţi. 
Dacă vrei să fii fiu adevărat al lui Hristos și al Ţării Românești, 
să ţii credinţa cea dreaptă, ortodoxă, pe care o ținem de două 
mii de ani. Dacă nu, nu ești fiu al lui Hristos și al Bisericii, ci 
ești străin de neamul românesc. Nu poţi fi cetăţean creștin și 
român, dacă nu ai dreapta credinţă în Hristos. Eşti străin. Nu 
ești fiu al ţării. Că fiu adevărat al României este cel care-i 
ortodox, pentru că Biserica Ortodoxă predomină în ţara noastră 
de două mii de ani. 

lar pe cei care sunt sectari să nu-i primim în casele 
noastre. Ei, care s-au rupt din Biserica Ortodoxă și s-au făcut 
sectari, nu sunt fii adevăraţi ai ţării noastre, nici ai Bisericii, 
ci sunt înaintemergători ai satanei. Așa să știți! Sunt prooroci 
mincinoși, care vor să vă rupă de credința cea dreaptă şi să 
ducă la pierzare poporul nostru blând. Ţineţi dreapta credință 
şi nu ascultați de ei! 

Ţara noastră românească a fost ortodoxă dintotdeauna și 
trebuie să ţină linia Ortodoxiei. Ortodocși ne-am născut de la 
origine, de la colonizarea Daciei, ortodocși am trăit timp de 
două mii de ani și ortodocși trebuie să stăm până la moarte! 
Asta este adevărata credinţă ortodoxă a României. Nu primiţi 

nimic din afară, că toţi vor să ne strice unitatea neamului, a 
credinței și a Bisericii. Toţi aceștia sunt vrăjmașii Crucii lui 
Hristos. 

Dumnezeu să vă binecuvinteze pe toţi, prin harul Duhului 
Sfânt, ca să moșteniţi viaţa cea veșnică întru lumina și slava 
Preasfintei Treimi. Amin. 


Partea a doua 

DESPRE BISERICĂ 


După ce în cele de până aici am arătat istoria unor secte, 
mai vechi și mai noi, precum și istoria unor învățături păgâne 
care bântuie în ţara noastră, în cele ce urmează voi face o expu- 
nere a doctrinei noastre ortodoxe relativ la întrebările sectarilor. 

Pricina care m-a făcut să pun această lucrare sub forma 
unui dialog cu sectarii a fost următoarea: nu de mult, într-una 
din zile, m-am pomenit în chilia mea cu un predicator adventist 
din Bacău, care, la stăruința unui dascăl cunoscut al meu, a venit 
până aici, însoţit de dascăl și de un alt om - anume Ion Lazăr -, 
care de curând trecuse la adventiști. Pe acesta bunul dascăl s-a 
luptat să-l aducă până aici împreună cu predicatorul său 
adventist, zicându-i că dacă predicatorul va dovedi în faţa unui 
preot că adevărul este de partea lui, apoi omul să rămână la ei; 
iar de nu, apoi să revină la Biserica și credința lui ortodoxă. 


Inţelegând de la tânărul dascăl pricina venirii lor, am 
început discuţia în cele ale credinţei cu predicatorul adventist, 
de faţă fiind și omul care venise să se lămurească. Așa că după 
o discuţie cu întrebări și răspunsuri, predicatorul şi-a luat 
geanta și pălăria, pregătindu-se de plecare, iar creştinul, care 
ascultase cu luare aminte cele discutate de noi, i-a zis: 
„Cumetre, eu nu mai merg cu dumneata, ci rămân aici, că 
Dumnezeu m-a adus aici, ca să nu mă rătăcesc!” La care 
predicatorul i-a răspuns, ieșind pe ușă: „Eu nu am cu cine vorbi 
aici, că nu sunt înţeles!” 

Astfel, omul a rămas aici cu dascălul și a mers la Sfânta 
Biserică, apoi, după o sfătuire mai cu temei, i-am dat și o 

broșură în care se combăteau rătăcirile adventiste și așa, împre- 
ună cu dascălul, a plecat, urmând Biserica pe care o părăsise. 

Aşadar, aducându-mi aminte de multele întrebări puse de 
predicatorul adventist, m-am gândit ca în cele ce urmează, să 
răspund - măcar mai pe scurt -, atât lui, cât și la alți sectari, 
sub forma unui dialog între preot și sectar, în acest fel: 

Preotul: Pentru care pricină ai venit aici dumneata? 

Sectarul: Am venit aici ca să-ţi arăt adevărul! 

Preotul: Da, adevărul este bine de a se căuta întru toate. 
Dar cam despre ce vrei să întrebi mai întâi? 

Sectarul: Să-mi spui dumneata, mai întâi, ce este Biserica? 

Preotul: Ascultă, omule. Biserica este așezământul sfânt, 
întemeiat de Cuvântul cel întrupat al lui Dumnezeu, spre 
sfințirea și mântuirea oamenilor’. 

Sectarul: Eu vreau să știu cum înțelegeți voi, ortodocșii, 
cuvântul Biserică din Sfânta Scriptură. 

Preotul: la aminte, omule, cele ce-ţi spun: Cuvântul 
Biserică în dumnezeiasca Scriptură are mai multe înţelesuri şi 
mai multe numiri. lar Sfânta Scriptură se folosește când de un 
înțeles, când de altul, când de o numire, când de alta. 

Sectarul: Care sunt acele înţelesuri și numiri diferite 
ale Bisericii în Sfânta Scriptură? 

Preotul: Mai întâi, prin cuvântul Biserică, Sfânta Scriptură 
a Noului Testament înţelege ierarhia superioară și conducătoare 
a Bisericii, pe care a întemeiat-o Mântuitorul nostru lisus Hristos. 

Sectarul: Care este acea ierarhie superioară și conducă- 
toare pusă de Mântuitorul în Biserică? 

Preotul: Această ierarhie o formează Sfinţii Apostoli și 
urmașii lor: episcopii, preoţii, diaconii (Matei 18, 18; Fapte 6, 
3-6; 20, 28; loan 20, 22-23; Efes. 4, 11-12; I Tim. 3, 1-12; 
4, 14; Apoc. 21, 14; Evrei 13, 17). Ierarhia bisericească are 
obârșia în însuşi Domnul nostru lisus Hristos (Matei 10, 1; 
Luca 10, 1) și în pogorârea Sfântului Duh peste apostoli la 
Cincizecime. Nici unul dintre ei nu şi-a luat singur cinstea, ci 
cei chemaţi de Dumnezeu, ca și Aaron, zice Sfântul Apostol 
Pavel (Evrei 5, 4). Și El (lisus Hristos) a dat pe unii apostoli, 

pe alții prooroci, pe alții evangheliști, pe alții păstori şi 


1 Cf. învățătura de credință Ortodoxă, întreb. 259, p. 154. 

învăţători, spre desăvârşirea sfinților, la lucrul slujirii, la 
zidirea trupului lui Hristos (Efes. 4, 11-12). Comunitatea 
Bisericii este organizată ierarhică. Biserica face deosebire între 
păstori și turmă, cler și popor, împreună slujitori sau lucrători 
cu Dumnezeu (I Cor. 3,9). 

Sectarul: Când a pus Mântuitorul această ierarhie în 
Biserică? 

Preotul: Atunci când a zis către Apostolii Săi: Cine vă 
ascultă pe voi, pe Mine Mă ascultă, şi cine se leapădă de voi, 
de Mine se leapădă (Luca 10, 16); și iarăși, când a zis: 
Precum M-a trimis pe Mine Tatăl, vă trimit şi Eu pe voi (loan 
20, 21; 17, 18 ş.a.). 

Sectarul: Ce puteri deosebite a dat Mântuitorul acestei 
ierarhii superioare și conducătoare a Bisericii? 

Preotul: Mântuitorul a înzestrat cu multe puteri și daruri 
această ierarhie superioară a Bisericii Sale (I Cor. 12, 28). 

Sectarul: Care sunt acele puteri și daruri de care spui? 

Preotul: Mântuitorul mai întâi a dat ucenicilor Săi puterea 
de a lega și a dezlega păcatele oamenilor, în cer și pe pământ 
(Matei 18, 18; loan 20, 22-23); le-a dat puterea disciplinară în 
Biserică de a pedepsi pe cei vinovaţi de călcarea poruncilor lui 
Hristos (| Cor. 5, 4-5; I Tim. 1, 20; Matei 16, 18-19); i-a 
îmbrăcat cu putere de sus la Pogorârea Sfântului Duh (Luca 24, 
49; Fapte 2, 2-4), i-a binecuvântat pe ei cu prilejul înălțării 
Sale la cer (Luca 24, 51); i-a trimis să propovăduiască 
Evanghelia la toată zidirea și să boteze în numele Sfintei Treimi 
- al Tatălui, al Fiului și al Sfântului Duh (Matei 28, 18-20). 

Sectarul: Care e cea mai mare autoritate în Biserică? 

Preotul: Cea mai mare autoritate în Biserică sunt 
episcopii ca urmași direcţi ai Sfinţilor Apostoli, despre care 
Sfântul Apostol Pavel zice în Scrisoarea I către Corinteni (12, 
28): Și pe unii i-a pus Dumnezeu în Biserică, întâi pe apostoli, 
al doilea pe prooroci, al treilea pe învățători... Fericitul 
Teodorit al Cirului, lămurind textul din I Timotei 3, 13, spune 
că «pe cei ce se numesc acum episcopi, îi numeau atunci 
Apostoli; cu trecerea timpului numele de Apostol s-a rezervat 
însă Apostolilor cu adevărat, iar cel de episcop s-a dat celor 
numiţi odinioară Apostoli». Sfântul Ciprian susține că fără 

episcop nu este Biserică”. Episcopul este centrul puterii 
duhovnicești şi capul văzut al Bisericii dintr-o anumită regiune. 
Sinodul episcopilor este autoritatea cea mai mare a Bisericii 
dintr-o parte a creștinătății, iar sinodul ecumenic este autoritatea 
cea mai înaltă a Bisericii Ortodoxe. 

Sectarul: Dar cum se mai înţelege cuvântul Biserică în 
Sfânta Scriptură? 

Preotul: Prin cuvântul Biserică în Sfânta Scriptură se mai 
înţelege și totalitatea credincioșilor care sunt botezați în numele 
Preasfintei Treimi (al Tatălui, al Fiului și al Sfântului Duh), 
care se mântuiesc prin păzirea și lucrarea tuturor poruncilor lui 
Hristos şi care urmează întru toate așezământul pus de 
Mântuitorul și de sfinţii Săi apostoli în Biserică (Matei 16, 18; 
Efes. 2, 19-22; 4, 11-15; Col. 1, 18-20). 

Sectarul: Care sunt mărturiile din Sfânta Scriptură care 
adeveresc numirea Bisericii sub acest înţeles? 

Preotul: Biserica ca totalitatea credincioșilor (păstor și 
turmă la un loc) are prea multe mărturii scripturistice, între 
care este și aceasta: Ci precum într-un Singur trup avem multe 
mădulare şi mădularele nu au toate aceeași lucrare, aşa şi noi, 
cei mulți, un trup Suntem în Hristos şi fiecare suntem mădulare 
unii altora (Rom. 12, 4-5). Acest „trup” este Biserica, iar 
Hristos este Capul Trupului, adică al Bisericii (Col. 1, 18; 
1, 24; Efes. 1, 22-23; 4, 25; 5, 23; I Cor. 12, 27 ș.a.). 

Sectarul: Cum se mai înțelege cuvântul Biserică în Sfânta 
Scriptură? 

Preotul: Prin cuvântul biserică, în Sfânta Scriptură se mai 
înțelege şi biserica (materială) ca lăcaş de închinare. 

Sectarul: Ce înţelegeţi prin biserică - lăcaș de închinare? 

Preotul: Prin biserică - lăcaș de închinare se înţelege 
locul sfânt menit cultului divin public, precum era templul din 
Vechiul Testament. Numele de «biserică» în acest înțeles îl 
întâlnim în multe locuri ale Sfintei Scripturi. Mântuitorul a 
cinstit încă de copil acest loc sfânt, adică biserica - lăcaș de 
închinare, căci de la vârsta de 12 ani a venit cu părinţii Lui să 
se închine în templu (Luca 2, 46-48). 


* Sfântul Ciprian, Scrisoarea 66, C.V., p. 583 

Această biserică - lăcaş de închinare Mântuitorul a numit-o 
«casă a Mea» (Matei 21, 13) și în fiecare zi învăța poporul 
intr-însa (Ioan 18, 20). Numele de biserică în înțelesul de lăcaş 
de închinare publică îl găsim iarăși în Faptele Sfinților 
Apostoli, unde se spune că Pavel şi Varnava, ajungând în 
Antiohia, ...au stat acolo un an întreg, adunându-se în biserică 
si învățând mult popor (Fapte 11, 26). De asemenea, Apostolul 
Pavel zice, referindu-se tot la acest înțeles: Căci mai întâi aud 
că,atunci când vă adunați în biserică, între voi sunt dezbinări, 
si în parte cred (| Cor. 11, 18). Că în toate Bisericile sfinților 
(creştinilor), femeile voastre să tacă în biserică... căci este 
ruşinos ca femeile să vorbească în biserică (| Cor. 14, 34-35). 
In toate textele de mai sus, înțelesul cuvântului biserică este clar 
şi el arată lăcaşul de adunare pentru cultul public. 

Sectarul: Şi care alte nume se mai dau Bisericii în Sfânta 
Scriptură? 

Preotul: Biserica se mai numește și ogorul lui Dumnezeu 
(| Cor. 3, 9), casa Domnului (Efes. 2, 19-22), Mireasa lui 
Hristos (II Cor. 11,2; Apoc. 21, 2, 9; 22, 17 ș.a.), adunarea 
cuvioşilor (Ps. 149, 1) sau a oamenilor drepți (Ps. 110, 1), 
adunarea celor întâi născuţi (Evrei 12, 23), turma lui Hristos 
(loan 10, 16), sfeșnic de aur (Apoc. 1, 20; 2, 1), cetatea lui 
Dumnezeu (Ps. 86, 2; Apoc. 3, 12), cetatea Dumnezeului celui 
viu (Apoc. 21, 2; 22, 19), stâlp şi temelie a adevărului (1 Tim. 
3, 15), sfatul sfinților (Ps. 88, 6), trupul lui Hristos (Efes. 1, 
22-23; Col. 1, 24), zidire dumnezeiască (| Cor. 3, 9), Biserică 
slăvită (Efes. 5, 27), Mireasa Mielului (Apoc. 19, 7; 21, 9); 
patria lui Dumnezeu pe pământ (Efes. 3, 15); casa Dumnezeului 
lui Iacov (Isaia 2, 3), casa lui Hristos (Evrei 3,6), Ierusalimul 
cel Nou (Apoc. 3, 12; 21, 2), casa lui Dumnezeu (I Tim. 3, 15; 
livrei 10, 21) ș.a. 

Biserica se înfățișează ca un cer nou și pământ nou, cum 
a văzut Isaia (65, 17), Petru (II Petru 3, 13) şi loan în 
Apocalipsă (21, 1). Biserica este deci o lume nouă. 

Sectarul: Dar câte Biserici aveţi voi, ortodocșii? 

Preotul: Biserica lui Hristos este una, deoarece Mântui- 
torul a întemeiat o singură Biserică (Matei 16, 18), nu mai 
multe, pentru că Biserica are un singur Cap, pe lisus Hristos, 
ca fiind înfățișată ca o singură Mireasă a lui Hristos (Efes. 5, 

27), ca o casă a lui Dumnezeu și a lui Hristos (Evrei 3, 6; 10, 
21), ca un trup unic al lui Hristos (Rom. 12, 5), ca o singură 
turmă (loan 10, 16; 21, 15). Biserica se numește sfântă pentru 
că sfânt este Capul ei, Mântuitorul nostru lisus Hristos (Efes. 5, 
25, 27), şi în ea locuiește Duhul Sfânt. 


Sectarul: Dar cum poate fi Biserica voastră sfântă, dacă 
la voi se adună prin biserici tot felul de păcătoşi și nelegiuiţi? 

Preotul: Inţelege, omule, că păcătoşii nu ating sfințenia 
Bisericii. Misiunea Bisericii tocmai aceasta este, de a face 
îndreptarea păcătoşilor. Toţi oamenii sunt păcătoşi, aşa că nici 
unul nu poate spune că e lipsit de păcate (Fac. 8, 20; Pilde 20, 
9; lov 14, 4; Iacov 3, 2; I loan 1, 8). Știu că voi, sectarii, aveţi 
pretenţia că în comunitatea voastră se adună numai oamenii 
sfinți. Dar să știi că nu aveţi dreptate. Vezi pe marele Apostol 
Pavel, care era vas al alegerii (Fapte 9, 15-16), și care zice 
despre sine că este cel dintâi păcătos între păcătoşi (| Tim. 1, 15). 

Mântuitorul a asemănat Biserica Sa, în diferite pilde, cu 
țarina care cuprinde grâu și neghină (Matei 13, 24-30, 36), cu 
năvodul care prinde și pești buni și pești răi (Matei 13, 47-50), 
iar marele Apostol Pavel spune că Biserica este casă în care se 
găsesc vase de cinste și vase de necinste (II Tim. 2, 20). 
Mântuitorul nu a venit să cheme pe cei drepţi, ci pe cei păcătoși 
la pocăință, căci nu cei sănătoși au nevoie de doctor, ci cei 
bolnavi (Matei 9, 12). 

Sectarul: Dar de ce ziceţi voi, ortodocșilor, că Biserica 
voastră este sobornicească și apostolească? 

Preotul: Prin cuvintele «Biserică sobornicească», noi 
arătăm că Biserica noastră are menirea de a se răspândi în toată 
lumea, cuprinzând pe credincioșii din toate locurile, din toate 
timpurile şi de la toate popoarele, ca o încununare a poruncii 
Mântuitorului, Care a zis: Mergând, învățați toate neamurile... 
(Matei 28, 19). Sfântul Apostol Pavel spune galatenilor și 
colosenilor că în Biserica lui Hristos nu se face deosebire de 
neam între credincioși: Nu mai este elin și iudeu, tăiere 
împrejur şi netăiere împrejur, barbar, scit, rob ori slobod, ci 
toate şi întru toți Hristos (Col. 3, 11; Gal. 3, 28). Biserică 
sobornicească înseamnă unirea tuturor cu totul. Fiecare membru 
şi toţi la un loc stau în unire cu Biserica întreagă și aceasta cu 
fiecare membru. 

I se mai spune sobornicească pentru că învăţătura ei este 
conformă cu întregul adevăr primit de la Hristos, spre deosebire 
de sectă sau de erezie, care are numai o parte de adevăr. Ea 
este sobornicească sau universală (catolică) pentru că deţine 
adevărul unic și universal. Ortodoxia nu este numai dreaptă 
credință, ci şi deplină credință, adică adevărul întreg. De aceea 
i se spune sobornicească. Cu acest înţeles găsim cuvântul prima 
dată la Sfântul Ignatie purtătorul de Dumnezeu, care zice că: 
„Unde este Hristos, acolo este şi Biserica sobornicească"!. 

lar «apostolică» se numește Biserica Ortodoxă pentru că 
ea a fost întemeiată de Mântuitorul prin Sfinţii Apostoli (Efes. 
2, 20) şi a fost răspândită în lume și organizată de la început tot 
prin Sfinţii Apostoli. Apoi, pentru că păstrează neschimbată 
învățătura dată de lisus Hristos și de Duhul Sfânt prin Sfinţii 
Apostoli. Şi, în sfârșit, pentru că păstrează darurile Sfântului 
Duh de la Sfinţii Apostoli prin succesiune, adică păstrează 
legătura harului neîntreruptă, de la apostoli și până astăzi, 
succesiune numită apostolică. 

Apostolicitatea Bisericii este mărturisită atât de Sfânta 
Scriptură, cât și de Sfânta Tradiţie; ei i se mai zice apostolică și 
pentru că ea este zidită pe temelia apostolilor şi a proorocilor, 
piatra din capul unghiului fiind însuşi lisus Hristos, întru Care 
foată zidirea bine alcătuită creşte, întru lăcaş sfânt, în Domnul 
(Efes. 2, 20-22; I Petru 2, 4; Apoc. 21, 14). Ea trăiește viaţa 
in Hristos, așa cum a învăţat de la Sfinţii Apostoli, care sunt cei 
mai autorizaţi interpreţi ai cuvintelor Mântuitorului. 

Acelaşi apostol îndeamnă pe credincioşii săi să se 
depărteze de învăţătura şi de învățătorii care nu se sprijină pe 
Sfinţii Apostoli. El scrie tesalonicenilor: Drept aceea, fraților, 
staţi neclintiți şi ţineţi predaniile pe care le-aţi învățat, fie prin 
cuvânt, fie prin epistola noastră (II Tes. 2, 15). Tot Sfântul 
Apostol Pavel spune lui Tit: De omul eretic, după întâia şi a 
doua mustrare, depărtează-te (Tit 3, 10). 

Sectarul: Ce înţelegeţi voi, ortodocșii, prin Biserica 
biruitoare și luptătoare și de ce ziceţi voi că sunt două Biserici, 
una în cer și alta pe pământ? 


* Vezi pe larg în Invățătura de credinţă Ortodoxă, întreb. 279, p. 167. 

Preotul: Nu ai dreptate, omule, în cele ce zici și nu 
înţelegi cele ce întrebi. Noi nu zicem că sunt două Biserici, ci 
una, după cum ţi-am arătat mai sus. Dar noi mărturisim că 
Biserica cea una a lui Hristos se împarte în două părţi: una 
văzută și pământească, a celor vii, și alta nevăzută sau a celor 
adormiţi. Amândouă acestea alcătuiesc o singură Biserică, 
având același Cap, pe Hristos (Rom. 14, 7-9; Efes. 1, 10; 
Matei 22, 32; 28, 18; Luca 15, 10; Filip. 2, 10; Efes. 2, 19; 
Col. 2, 10; Evrei 12, 23). 

Aşadar, înţelege că Biserica celor vii sau pământească, 
văzută, se mai numește și Biserica luptătoare, fiindcă membrii 
ei sunt încă în luptă cu puterile vrăjmașe ale răului (Efes. 6, 
11-13; Gal. 5, 17; I Petru 2, 11 ş.a.). lar prin Biserica 
biruitoare, noi înţelegem Biserica pe care o formează toţi 
îngerii și sfinţii din ceruri, care au biruit puterile celui rău și au 
trecut în lumea cea nevăzută și cerească (Evrei 12, 23; Efes. 5, 
27; Apoc. 21, 10 ș.a.). 

Biserica este una singură, dar ea cuprinde pe cei vii de pe 
pământ, cât și pe cei care au adormit în dreapta credinţă, care și 
ei sunt vii cu sufletul și slăvesc pe Dumnezeu alături de îngeri, 
şi se roagă pentru mântuirea lumii întregi. 


XX 


Credinciosul: Dar când a întemeiat Mântuitorul Biserica Sa? 

Preotul: Mântuitorul nostru lisus Hristos a întemeiat 
Biserica Sa prin însăși jertfa Sa pe Cruce (Fapte 20, 28) și 
învierea din morţi. A făcut-o văzută în a cincizecea zi după 
învierea Sa, la Cincizecime, sau Rusalii, când a trimis pe Duhul 
Sfânt în chip de limbi ca de foc asupra sfinţilor Săi ucenici și 
apostoli, care prin cuvântul propovăduirii lor au organizat și au 
întărit prima obşte de credincioși (Fapte 1, 8; 2, 41-44). Dar 
Biserica în înţeles larg a existat și în Vechiul Testament‘. 

Credinciosul: Dar cum înfățișează descoperirea dumneze- 
iască legătura dintre Hristos și Biserica Sa? 

Preotul: Descoperirea dumnezeiască ne arată că Mântui- 
torul este capul Bisericii, iar Biserica este trupul Lui. Aşa ne 


* Cf. învățătura de credință Ortodoxă, întreb. 261, p. 154. 

învaţă Sfântul Apostol Pavel, zicând: ...și, mai presus de toate, 
L-a dat pe El cap Bisericii, care este trupul Lui, plinirea Celui 
ce plineşte toate întru toți (Efes. 1, 22-23). EI este capul 
trupului, al Bisericii; EI este începutul, întâiul născut din morți, 
ca să fie El cel dintâi întru toate. Căci în El a binevoit 
(Dumnezeu) să sălășluiască toată plinirea. Şi printr-însul toate 
cu Sine să le împace, fie cele de pe pământ, fie cele din ceruri, 
făcând pace prin EI, prin sângele Crucii Sale (Col. 1, 18-20). 

Același apostol al neamurilor, adresându-se romanilor şi 
corintenilor, îi numește pe ei mădulare ale Trupului lui lisus 
Hristos, adică ale Bisericii (Rom. 12, 5; I Cor. 12,27). 

Sfânta Tradiţie susţine de la început că Hristos este capul 
Bisericii, iar aceasta este trupul Lui. 

Credinciosul: Ce înseamnă cuvintele «trupul lui Hristos» 
sau «trupul Domnului»? 

Preotul: Trupul lui Hristos sau „Trupul Domnului”, 
căruia Sfinţii Părinţi îi spun și „Trupul tainic al Domnului” este 
semnul văzut al mântuirii noastre, adică al întrupării Fiului lui 
Dumnezeu. Biserica a luat naștere prin întruparea lui Hristos. 
Biserica este dumnezeiască și omenească, asemenea lui lisus 
Hristos, Care a fost Dumnezeu și om. De aceea ea este o 
prelungire tainică a întrupării Domnului, ea conţine viața 
Mântuitorului. Hristos S-a răstignit pentru noi cu trupul, pentru 
ca prin învierea în veac „să ridice steagul” (Isaia 5, 26), pentru 
sfinții și credincioșii Săi, fie la iudei, fie la păgâni, într-un 
singur trup al Bisericii Sale“. 

Sfântul Apostol Pavel ne arată în Epistola către Galateni, 
cap. 4, că noi suntem membre ale trupului lui Hristos, care este 
Biserica. Mântuitorul însuși ne-a anunţat că noi trebuie să ne 
hrănim cu Trupul Său, atunci când a întemeiat Taina Euha- 
ristiei, iar apoi ne-a arătat că El este Viţa din care noi facem 
parte ca mlădiţe (loan 15, 1-6). Deci noi creștinii suntem parte 
din trupul Domnului, care este Biserica. 


Credinciosul: Dar cum prelungește Biserica întruparea 
Mântuitorului? 

Preotul: Biserica prelungește întruparea Mântuitorului prin 
neîntrerupta prezenţă a Fiului lui Dumnezeu cel întrupat în sânul 
ei și prin lucrarea Sfântului Duh în mădularele ei (loan 14, 16). 

In calitatea Lui de cap nevăzut al Bisericii, Domnul nostru 
lisus Hristos conduce Biserica și este în Biserică permanent, 
prin continua Sa întrupare pe altarele în care se săvârşeşte 
Sfânta Liturghie. Căci Hristos este nu numai cap al Bisericii, ci 
şi trup al ei, dându-Se pe Sine spre cuminecare credincioșilor. 
lar Duhul Sfânt, ca „Domnul de viaţă Făcătorul”, o însufleţește. 

Asemenea Mântuitorului cel în două firi, Biserica are 
două înfățișări: una văzută, fiindcă oamenii fac parte din ea cu 
trupuri, și alta nevăzută, care este lucrarea Sfântului Duh al lui 
Hristos sau dumnezeiescul har, izvorul vieţii, lucrării și unităţii 
ei. El este cel care face posibilă transformarea pâinii și a 
vinului euharistie în Trupul și Sângele Domnului. 

Sfântul Apostol Pavel scrie efesenilor: ...Silindu-vă să 
păziți unitatea Duhului, întru legătura păcii. Este un trup şi un 
Duh, precum şi chemaţi aţi fost la o singură nădejde a chemării 
voastre (Efes. 4, 3-4). 

Fericitul Augustin spune: „Ceea ce este sufletul pentru 
trupul omului, aceasta este Duhul Sfânt pentru trupul lui 
Hristos, care este Biserica. Sfântul Duh lucrează în toată 
Biserica, așa cum lucrează sufletul în toate mădularele unui 
singur trup”. 

Credinciosul: Dar cum ne facem membri ai trupului 
tainic al Domnului, adică ai Bisericii? 

Preotul: Noi ne facem membri ai Bisericii prin harul 
Sfintelor Taine, îndeosebi prin Sfântul Botez și prin Sfânta 
Impărtăşanie. 

Prin Sfântul Botez noi ajungem mădulare ale Bisericii, 
murind și înviind în chip tainic cu Hristos. Prin Sfânta 
Împărtășanie ne facem purtători de Hristos, înzestrați cu puteri 
duhovnicești pe drumul desăvârșirii. Mântuitorul zice: Cel ce 
mănâncă Trupul Meu şi bea Sângele Meu, rămâne întru Mine şi 
Eu întru el (loan 6, 56). - 

Tâlcuind aceste cuvinte, Sfântul Chirii al Alexandriei 
spune: „Primind în noi Trupul, trupește și duhovnicește, pe 


” Fer. Augustin, Cuvântarea 267, 4, 4, Migne, P.L., XXXVIII, col. 1231. 

Fiul cel după fire și adevărat, unit după ființă cu Tatăl... am 
primit mărirea de a ne face părtași și de a ne împărtăși cu firea 
cea mai presus de toate...”. „Dacă vrei să înţelegi Trupul lui 
Hristos, ascultă pe apostolul, care zice credincioșilor: ...iar voi 
sunteți trupul lui Hristos şi mădulare (fiecare) în parte (| Cor. 
6, 15; 12, 27). Dacă deci voi sunteți Trupul și mădularele lui 
Hristos, taina voastră este așezată pe masa Domnului: primiţi 
taina voastră! Răspundeţi „Amin” la ceea ce sunteţi și răspun- 
zand subscrieţi. Căci auzi: „Trupul lui Hristos” și răspunzi 
„Amin". Fii mădular al Trupului lui Hristos pentru ca 
Aminul» să fie adevărat". „Credincioșii cunosc Trupul lui 
Hristos, dacă nu neglijează să fie trupul lui Hristos. Să fie 
trupul lui Hristos, dacă vor să trăiască din Duhul lui Hristos. 
Din Duhul lui Hristos nu trăiește decât trupul lui Hristos... O, 
taină a evlaviei! O, semn al unităţii! O, lanţ al dragostei! Cine 
vrea să trăiască, are unde și ce să trăiască. Să se apropie, să 
creadă; să fie întrupat Lui, ca să fie viu"'" 

Credinciosul: Dar de ce trebuie să credem în Biserică? 

Preotul: Credem în Biserică pentru că ne unește cu 
Dumnezeu, pentru că în ea se află neîncetat Hristos și Sfântul 
Duh și pentru că ea nu greșește, fiind infailibilă. 

Credem în ea și pentru frumuseţea și înălțimea scopurilor 
pe care ea le urmărește: acela de a ne pregăti pentru mântuire și 
acela de a ne mijloci această mântuire. Viaţa Bisericii este, în 
întregime, o luptă pentru mântuire, cum ne mărturisesc Sfânta 
Scriptură și Sfânta Tradiţie: Luaţi Duh Sfânt; cărora le veți 
ierta păcatele, le vor fi iertate; şi cărora le veţi ţine, vor fi 
ținute, ne spune Sfânta Evanghelie (loan 20, 22-23). 

Sfântul Ciprian susține că în afară de Biserică nu este 
mantuire" şi cel ce nu are Biserica drept mamă, nu poate avea 


pe Dumnezeu de Tată” 


* Sfântul Chirii al Alexandriei, Comentar la loan, 11, 12, 
Migne, P.G., LXXIV, col. 565. 

” Fericitul Augustin, Cuvântarea 272, Migne, P.L., XXXVIII, 
M.I 1246. 

" Fericitul Augustin, Comentar la Evanghelia după loan, 26, 
I \. Migne, P.L., XLV, col. 1612, 1613. 

"Sfântul Ciprian, Scrisoarea 73, 21, C, V, 3, 2, p.605. 

Credinciosul: Oare despărţirea Bisericii apusene de cea 
răsăriteană nu a dus la ruperea unităţii Bisericii? 

Preotul: Despărțirea n-a atins unitatea Bisericii; pentru că 
această unitate nu se poate destrăma niciodată, oricare ar fi 
numărul și calitatea ereticilor care se smulg de la sânul 
Bisericii. Ereziile și schismele, oricât de multe și de mari ar fi 
ele, nu pot împărţi Biserica cea una, pentru că ea stă strâns 
unită cu Capul ei, care este lisus Hristos. Unitatea Bisericii este 
mai presus de fire și ea nu poate fi zdruncinată de nimeni”, căci 
Mântuitorul a zis lui Petru: ...pe această piatră voi zidi Biserica 
Mea și porțile iadului nu o vor birui (Matei 16, 18). Porţile 
iadului, după mărturia Sfântului Atanasie cel Mare, sunt gurile 
ereticilor, care niciodată nu vor putea să biruiască Biserica lui 
Hristos cea dreptmăritoare. 


Credinciosul: Dar de ce se numește Biserica sfântă? 

Preotul: Biserica este numită sfântă pentru că sfânt este 
Capul ei, Mântuitorul nostru lisus Hristos, pentru că sfinte sunt 
mijloacele mântuirii, Duhul Sfânt, Care sălășluiește în Biserică 
până la sfârșitul veacului, învăţătura propovăduită și Trupul 
Domnului, care este Sfinţenia însăși şi care se dăruiește 
continuu pe altarele ei. Sfântul Apostol Pavel zice: ...Hristos a 
iubit Biserica şi S-a dat pe Sine pentru ea, ca s-o sfințească, 
curățind-o cu baia apei prin cuvânt, şi ca s-o înfățişeze Sieşi 
Biserică slăvită, neavând pată sau zbârcitură, ori altceva de 
acestfel, ci ca să fie sfântă şi fără de prihană (Efes. 5, 25-27). 

Sfântul Irineu scrie: „Unde este Biserica, acolo este și 
Duhul Sfânt şi unde este Duhul Sfânt, acolo este și Biserica și 
tot harul". Biserica este fără pată și fără “zbârcitură. 
Bisericile, zice Origen, sunt ca luminătorii în lume (Filip. 2, 
15). Cel mai rău membru al Bisericii nu poate fi comparat cu 
nimeni din adunările omenești" 


° Cf. învățătura de credință Ortodoxă, întreb. 276, p. 165 

“ Sfântul Irineu, Contra ereziilor, 3, 24, 1, Migne, P.G., VII, col 966 
“ Rufin, Comentar la Simbolul Apostolic, 39, Migne, P.L., XXI col 375 
'* Origen, Contra lui Cels, 3, 29, Migne, P.G., XI, col 957 

Credinciosul: Ce se înțelege prin „ortodoxie"? 

Preotul: Cuvântul „ortodoxie”, frate, este de origine 
greacă, format din orthos și doxa, adică dreapta credinţă, 
închinare adevărată, sobornicească, învățătură care se plasează 
în continuitatea directă şi neîntreruptă a Tradiţiei apostolice, 
prin intermediul teologiei patristice şi neopatristice și care 
formează credința comună a Bisericii neîmpărţite din primul 
mileniu. Ortodoxia se identifică cu însăși tradiţia apostolică, așa 
cum a fost confirmată, interpretată și dezvoltată prin consensul 
Bisericii Universale. De fapt, didascalia - adică regula de 
credinţă apostolică - a fost criteriul de bază al Ortodoxiei. 

De aceea, orice ruptură în continuitatea Tradiţiei apostolice 
a fost considerată ca o corupţie sau abandonare a Ortodoxiei, 
care poate să ia forma fie a unei erezii, fie a unei „confesiuni” 
separate. 

Credinciosul: Dar unde se găsește expusă exact învăţă- 
tura credinței ortodoxe? 

Preotul: Scurt, dar cuprinzător, expunerea exactă a credin- 
tei ortodoxe se găsește în Dogmatica Sfântului loan Damaschin. 

Credinciosul: Dar prin care mijloace s-a menţinut până 
in zilele noastre învăţătura de credință ortodoxă exactă şi 
neschimbată? 

Preotul: Aici, frate, ar fi multe de vorbit, dar așa, cât 


mai pe scurt, îţi voi spune: Sfânta credinţă cea dreptmăritoare a 
Dicţionar. de teologie Ortodoxă, de Preot Dr. loan Bria, București, 


1981, p. 272-277. 

Bisericii lui Hristos (Ortodoxia) s-a menţinut neschimbată, de-a 
lungul veacurilor, prin învăţătura Sfintei Scripturi și prin Sfânta 
Tradiţie apostolică, prin hotărârile celor cinci Sinoade 
Apostolice”; prin învăţăturile canoanelor celor șapte Sinoade 
ecumenice și ale celor locale, deoarece, după învățătura dumne- 
zeiescului părinte loan Gură de Aur, „Cârma Bisericii lui 
Hristos sunt dumnezeieştile canoane"; apoi prin Pravilele 
Bisericești, aşa cum a fost Pravila Mare Bisericească, 
Indreptarea Legii, 1652, Pravila de la Govora, 1640, Pravila lui 
Vasile Lupu ș.a. 

Credinciosul: Dar ce înseamnă Sinod ecumenic și local și 
prin ce se deosebesc ele? 

Preotul: Sinod ecumenic se cheamă acela la care iau parte 
patriarhii, mitropoliţii, episcopii și alţi conducători spirituali ai 
Bisericii din toată lumea creștină. Acest sinod este judecător 
prea înalt al pricinilor bisericești, ca cel ce urmează Bisericii 
sobornicești, adică a toată lumea“; și iarăşi: Sinod ecumenic 
este acela la care se vor uni, într-o singură mărturisire a 
credinţei, toţi patriarhii și episcopii lumii creștine” i 

Credinciosul: Dar sinodul local ce este și prin ce se 
deosebeşte de cel ecumenic? 

Preotul: Sinodul local este acela la care iau parte 
episcopii dintr-o țară sau numai dintr-o parte a lumii creştine. 
El se deosebeşte de cel ecumenic prin faptul că acesta se poate 
întruni numai la porunca celor ce conduc țările, pe când cel 
local se întruneşte din porunca celui dintâi episcop“. 

Credinciosul: Au mai fost şi alte mijloace prin care 
Ortodoxia și-a menținut unitatea și integritatea? 

Preotul: Multe și felurite au fost mijloacele spirituale și 
administrative prin care Sfânta Ortodoxie și-a păstrat până în 
zilele noastre unitatea, precum: 


? Vezi Sfântul loan Damaschin, Dogmatica, trad. de Preot Dr. D. 
Fecioru și Prof. Dr. Olimp Căciulă, Bucureşti, 1938, p. 26-27. 

* Vezi Pidalionul de Neamţ, ed. 1844, fila 7. 

* Vezi Dumnezeieştile Dogme ale Bisericii Ortodoxe, M-rea Neamţ, 
1816, p. 30; cf. şi învățătura de credință creştină ortodoxă, ed. 1952, p. 167. 

* Vezi Pidalionul de Neamţ, ed. 1844, fila 75. 

‘S Vezi Dumnezeieştile Dogme, p. 29. 

- Constituirea cultului bizantin din secolele VI-VIII, în 
care locul principal l-au ocupat Liturghiile bizantine. Acest rit a 
jucat un rol capital în menţinerea unităţii cultice și spirituale a 
Ortodoxiei; 

-Apoi, sinteza dogmatică făcută de Sfântul loan 
Damaschin (secolul VIII) și mai ales aportul său teologic în 
criza iconoclasmului provocată de islamism; 

-Contribuția teologică a Patriarhului Fotie (820-895) și 
mai ales enciclica sa din 867, în care acuză de erezie pe papa 
Nicolae I (858-867); 

-Sinodul local din 879-880, care restaurează pe Fotie şi 
deci reconcilierea cu Biserica Romană (papa loan al VIII-lea, 872- 
889); 

- Activitatea misionară în Europa centrală a fraţilor mace- 
doneni Chiril(869) și Metodie(884), «apostolii slavilor», 
trimiși de împăratul bizantin Mihail al II-lea, la cererea 
prinţului Rostislav; 

-Rezistența ortodocșilor împotriva Sinoadelor unioniste 
(Lion 1274; Ferrara - Florența 1438 - 1439), care aveau un 
caracter antiortodox; 

-Sinodul de la Constantinopol din 1459 sub Ghenadie 
Scolasticul - cel dintâi patriarh după căderea Constantinopolului 
(1453) care a respins unirea de la Florenţa, cu toate că 
Împăratul loan al VIII-lea o recunoscuse; 

-Adăugăm înnoirea isihastă din secolul XIV, care a 
condus la formarea adevăratei teologii bizantine. Isihasmul a 
fost ilustrat de mari teologi și mistici, ca: Sfântul Maxim 
Mărturisitorul (sec. VII), Sfântul Simion Noul Teolog (sec. 
XI), Sfântul Grigorie Sinaitul (sec. XIV), Sfântul Grigorie 
Palama, Arhiepiscopul Tesalonicului. Doctrina Sfântului 
Grigorie Palama despre distincţia între esența lui Dumnezeu ca 
atare, inaccesibilă spiritului creat, și energiile divine necreate, 
prin care omul se împărtășește direct din viața dumnezeirii - 
doctrină aprobată de sinoadele de la Constantinopol din 1341, 
1347 şi 1351 -, constituie o nouă precizare patristică a 
Ortodoxiei; 

- Sub influenţa Ortodoxiei neopatristice din secolul XIV, 
care are un caracter defensiv în faţa teologiei scolastice latine, 
se încearcă o oarecare disociere a Bisericii de imperiu, deoarece 

termenii «simfonici» stabiliți de împăratul Justinian (527-565) 
deveniseră prea rigizi; 

-Sinodul de la Constantinopol, din 1484, fixează Taina 
Mirungerii ca modalitate de primire a catolicilor la Ortodoxie; 

- Doctrina despre Sfintele Taine capătă o formă defini- 
tivă, mai ales datorită lui Simion al Tesalonicului (sec. XV); 

- Comentariul critic asupra protestantismului, făcut de 
Patriarhul Ieremia al II-lea la răspunsul dat teologilor luterani 
de la Tubingen (care trimiseseră patriarhului în 1573-1574 
«Confesiunea de la Augsburg»); 

- O prezentare a Ortodoxiei, făcută de Patriarhul de mai 
târziu al Alexandriei, Mitrofan Kritopoulos (1630-1639), într-o 
„Mărturisire de credinţă” (1625), adresată teologilor protestanți 
din Helmstad; 

-In 1629, Patriarhul Chirii Lucaris publică la Geneva o 
«Mărturisire de credință», în care își însușește principalele 
doctrine ale calvinismului. O serie de sinoade locale condamnă 
această Mărturisire: Constantinopol (1638), Kiev (1640), lași 
(1642), Ierusalim (1672) și iarăși Constantinopol (1691); 

- Mărturisirea Ortodoxă a lui Petru Movilă, Mitropolitul 
Kievului (1633-1646), discutată și interpretată de Sinodul de la 
lași din 1642, este tradusă în grecește de teologul Meletie 
Sirigul și aprobată de Sinodul de la Constantinopol din 1643; 

- Altă «Mărturisire de credință» care a ţinut Ortodoxia pe 
drumul ei cel drept a fost și cea a Patriarhului Dositei și actele 
Sinodului de la Ierusalim din 1672. Acest sfânt sinod a respins 
calvinismul lui Chirii Lucaris; 

- Tot patriarhul Dositei publică în România o colecţie de 
texte teologice bizantine; 

-Apoi sinoadele locale din secolul XVII (lași 1642, 
Moscova 1666-1667 și Ierusalim 1672) au adus o contribuţie 
importantă la redescoperirea materiei sacramentale a Bisericii şi 
la punerea în valoare a caracterului dinamic al Tradiţiei, ceea ce 
n-a fost întotdeauna și pretutindeni înţeles în mod corect; 

-Sinodul de la Moscova condamnă pe «vechii credin- 
cioși», care reduceau Ortodoxia la o religie ritualistă; 

-Formarea Bisericilor uniate (sau greco-catolice) se 
realizează prin presiunea autorităţilor politice din Polonia și 
Austria, în regiuni ortodoxe: Brest (1596), Ujhorod (1649), 

Mucacevo (1664), Transilvania (1701). Rezistenţa ortodocșilor 
a arătat nu numai că Orientul nu poate fi o simplă dieceză 
romană, dar și că exista o contradicţie de fond între sistemul 
Bisericilor locale în răsărit și sistemul papal în apus; 

-Un sinod al patriarhilor orientali din 1755 declară 
invalidat botezul latinilor și al armenilor, fapt pentru care 
aceștia vor fi primiţi la Ortodoxie prin rebotezare; 

- «Filocalia», marea colecţie de texte de spiritualitate, 
apare în 1782 la Veneţia, editată de către Nicodim Aghioritul 
(1749-1808, canonizat în 1955), împreună cu Macarie din Corint; 

-Starețul Paisie  Velicikovski (1722-1794) traduce în 
slavonă Filocalia, care apare la Moscova în 1793 și care a 
salvat Ortodoxia rusă de latinizare; 

-In 1848 patriarhii răsăritului publică o enciclică în care 
condamnă «papismul» ca erezie; 

-In același sens, Patriarhul Antim, în răspunsul dat în 

1894 la enciclica Papei Leon al XIII-lea «Praeclara Gratula- 
tionis», condamnă dogma catolică despre «Imaculata concepţie» 
si cea despre infailibilitatea papală’; 

Au mai ajutat la menţinerea nealterată şi neschimbată a 
Ortodoxiei, de-a lungul vremilor, și următoarele: 

a) școlile teologice de grad universitar; 

b) seminariile teologice; 

c) sinoadele locale și naţionale; 

d) adunările eparhiale; 

e) conferințele protopopilor și ale consiliilor parohiale; 

f) predicile rostite de preoţi spre luminarea poporului la 
orașe şi la sate; 

g) unele asociaţii bisericești cu caracter misionar; 

h) viața canonică și tipiconală a monahilor din toate 


sfintele mănăstiri, precum și 

i) educaţia pe care părinţii creștini ortodocși au dat-o 
copiilor lor pentru a ţine cu toată sfințenia dreapta credinţă în 
care s-au născut. 

Acestea sunt, pe scurt, mijloacele spirituale prin care 
Ortodoxia s-a ţinut pe drumul cel drept până în zilele noastre. 

7” Vezi mai pe larg în Dicţionar de teologie ortodoxă, p. 273-277 ş.a. 

Sectarul: Ce înțelegeţi voi și ce înțelegere aveţi despre 
Sfânta Scriptură? 

Preotul: Noi prin Sfânta Scriptură înţelegem colecţia 
cărţilor sfinte ale Vechiului și Noului Testament, care au fost 
scrise sub insuflarea Duhului Sfânt, într-un răstimp de aproape 
1800 de ani, adică de la Moise (circa 1700 de ani înainte de 
Hristos) până la autorul Apocalipsei (circa 100 de ani după 
Hristos)'. Insă să se ştie că Sfânta Scriptură este primul izvor al 
descoperirii dumnezeiești. 


Sectarul: Dar de ce voi, arhiereii și preoţii, nu daţi voie 
creștinilor - care sunt membri ai Bisericii ca și voi - să citească 
sau să predice în public cuvântul lui Dumnezeu din Scripturi? 

Preotul: Orice creștin are voie să citească Sfânta 
Scriptură, dar nu oricine are dreptul de a învăţa și de a tălmăci 
cuvântul Scripturii. Dreptul acesta îl are numai Biserica, care 
este stâlp şi temelie a adevărului (| Tim. 3, 15). 

Deci oricine învaţă în Biserică trebuie să înveţe așa cum a 
învăţat Biserica dintotdeauna. Pentru aceasta trebuie oameni 
bine pregătiţi, cunoscători ai dreptei credinţe. De ce dreptul de 
a învăţa îl au numai episcopii, preoţii și diaconii, este ușor de 
înţeles, când ne gândim că Mântuitorul a dat puterea de a învăța 
sfinților și păstorilor (Matei 28, 20). Nu mulțimilor, ci numai 

apostolilor. Apostolii erau trimiși de Hristos să înveţe. lar 


Hronograful lui Gheorghe Kedrinos, trad. rom. de Mitropolitul 
Veniamin Costachi, Mănăstirea Neamţ, 1837, p. 44-45. 

Sfântul Apostol Pavel spunea: Şi cum vor propovădui, de nu 
vor fi trimişi? (Rom. 10, 15). 

Deci dreptul la propovăduire îl are numai cel trimis. Or, 
episcopii sunt urmașii legitimi ai apostolilor. Sfântul Pavel îi 
încredințează Episcopului Timotei din Efes sarcina de a învăţa 
în Biserică, și nu tuturor credincioșilor din Efes. Același 
apostol spune corintenilor: Oare toți sunt apostoli? ...Oare toți 
învățători? (| Cor. 12, 29). Tot Apostolul Pavel spune despre 
episcop, preot și diacon, că trebuie să fie destoinic a învăţa pe 
alții (I Tim. 3, 2; Tit 1, 9). Nu spune însă același lucru despre 
toţi credincioșii. El face distincţie între păstor și turmă, între cei 
care învaţă și cei care ascultă. Episcopul, preotul şi diaconul, 
nu pot învăţa ce vor, ci ceea ce a învăţat Biserica întotdeauna. 
Ei învaţă în numele Bisericii. Fiindcă nu oricine are destulă 
pricepere și înţelegere ca să tâlcuiască Scriptura. Acest lucru îl 
arată luminat marele Apostol Petru în epistola sa, când vorbește 
de epistolele marelui Apostol Pavel și zice că: în ele sunt unele 
lucruri cu anevoie de înțeles, pe care cei neştiutori şi neîntăriți 
le răstălmăcesc, ca şi pe celelalte Scripturi, spre a lor 
pierzare (II Petru 3, 16). 

Sectarul: Nu este adevărat că creștinii - ca membri ai 
Bisericii - nu au voie să predice și să tâlcuiască Scripturile. 
Orice creștin știe să tâlcuiască Sfânta Scriptură, fiind luminat de 
Duhul Sfânt; și acest lucru se poate înțelege limpede din cele 
scrise: Jar voi, ungere aveți de la Cel Sfânt şi ştiţi toate. ...Cât 
despre voi, ungerea pe care ați luat-o de la El rămâne întru voi 
si n-aveţi trebuință ca să vă învețe cineva... (I loan 2, 20, 27). 

Preotul: Ascultă, omule, Sfânta Scriptură este ca o 
fântână cu adâncime fără fund, fiindcă în ea este cuprinsă 
înţelepciunea lui Dumnezeu care nu are margini. Dacă cineva 
însetat ar veni la o fântână și ar vrea să bea toată apa, s-ar îneca 
în ea; dar dacă va scoate din ea cu ciutura și apoi de acolo va 
bea cu paharul, se va răcori fără de primejdie. Cine este omul 
acela nebun care ar voi să se bage într-o apă adâncă, fără să știe 
să înoate? Sfânta Scriptură are «oase», după cum spun Sfinţii 

Părinţi ai Bisericii, și nimeni, având dinţii înţelegerii sale de 
lapte, să nu îndrăznească a sparge cu ei oasele cele tari ale 
Scripturilor dumnezeiești, căci se vatămă pe sine și se pierde. 

Dumneata nu ai citit în Sfânta Scriptură cele despre 
famenul etiopian? Acesta citea pe Proorocul Isaia și când l-a 
întrebat Apostolul Filip dacă înţelege cele ce citește, el a zis: 
...Cum aş putea să înțeles, dacă nu mă va călăuzi cineva? 
(Fapte 8, 31). la seama, căci şi cuvântul «ungere», despre care 
ai amintit dumneata, înseamnă vărsarea Sfântului Duh în Sfânta 
Taină a Mirungerii, îndată după primirea Botezului (Fapte 
4, 27; II Cor. 1, 21; loan 16, 13; Rom. 8, 9 etc), iar 
cuvintele «știți toate» înseamnă tot ceea ce ţine de adevărul 
creștin şi de mântuire, precum și tot ceea ce este în legătură cu 
antihrist şi cu răspânditorii lui, despre care este vorba în 
versetele următoare: I loan 2, 22; 4, 2-3. Așadar, nu trebuie a 
o lua fiecare după capul său în tâlcuirea Scripturilor, căci vă 
rătăciţi, mergând din rătăcire în rătăcire. 

Sectarul: Orice creștin are dreptul și chiar datoria să 
tâlcuiască singur Sfânta Scriptură, căci așa ne-a poruncit nouă 
Mântuitorul, zicând: Cercetaţi Scripturile, că socotiți că în ele 


aveţi viață veşnică. Şi acelea sunt care mărturisesc despre Mine 
(loan 5, 39). 


Preotul: la seama, omule, că mulţi începători de erezii 
din vechime - Arie, Nestor, Eutihie, Apolinarie, Origen ș.a. 
- au îndrăznit a se afunda în marea Scripturii cea fără de 
fund și s-au înecat duhovnicește, pierzându-se pe sine și pe 
toţi cei care i-au urmat. Nu toţi au vârsta duhovnicească la 
fel și, de aceea, nu toţi pot înţelege Sfânta Scriptură la fel. 

Sfânta Scriptură cuprinde trei înţelesuri: 
| „_1) înţelesul trupesc, după literă (gramatical), obștesc sau 
istoric; 

2) înţelesul sufletesc, alegoric, metaforic; 

3) înţelesul spiritual (duhovnicesc), anagogic sau mistic. 

Așadar, după cum spun Sfinţii Părinţi cei vechi ai 
Bisericii, cei simpli la cunoștință să se mulțumească cu înţelesul 
cel obștesc și istoric (după litera Scripturii), cei mai înaintați să 
pătrundă cu înţelegerea și în sufletul Scripturii, iar cei 
desăvârșiți cu fapta și înţelegerea pot cuprinde înțelesurile cele 
mai adânci ale Sfintei Scripturi. Pentru aceasta și marele Pavel, 
arătând că înţelepciunea cea desăvârșită a Scripturilor se cuvine 
celor desăvârșiţi, zicea: ...și înfelepciunea o propovăduim la cei 
desăvârșiți, dar nu înțelepciunea acestui veac, nici a 

stăpânitorilor acestui veac, care sunt pieritori. Ci propovăduim 
înțelepciunea de taină a lui Dumnezeu, ascunsă, pe care 
Dumnezeu a rânduit-o mai înainte de veci, spre slava 
noastră (| Cor. 2, 6-7). 

Sectarul: Nu este nevoie ca cineva să aibă multă știință 
spre a putea pricepe învăţăturile Sfintei Scripturi, căci și celor 
neînvăţaţi li se descoperă înțelepciunea acestor învățături, după 
cum arată Mântuitorul prin cuvintele: Te slăvesc pe Tine, 
Părinte,... căci ai ascuns acestea de cei înţelepţi şi pricepuți şi 
le-ai descoperit pruncilor (Matei 11, 25). 

Preotul: Da, le-a descoperit Dumnezeu înţelepciunea Sa 
acelora pe care i-a cunoscut că sunt prunci cu răutatea, dar nu 
cu mintea și cu înţelegerea - adică celor desăvârșiţi în toată 
fapta bună și care ajunseseră la nerăutatea pruncilor. La acest 
lucru îndeamnă și marele Pavel pe creștinii din Corint, zicând: 
Fraților, nu fiți copii la minte. Fiţi copii când e vorba de 
răutate. La minte însă, fiți desăvârşiți (I Cor. 14, 20). 

Sectarul: Dumnezeu a osândit înțelepciunea și știința 
oamenilor, după cuvântul scris: Infelepciunea celor înţelepţi se 
va pierde şi istețimea celor isteţi va pieri (Isaia 29, 14). Şi 
apostolul zice: ...Unde este înțeleptul? Unde este cărturarul? 
Unde este cercetătorul acestui veac? Au n-a dovedit Dumnezeu 
nebună înţelepciunea lumii acesteia? (| Cor. 1, 19-20). Deci nu 
este posibil ca Dumnezeu să fi rezervat tâlcuirea Sfintei 
Scripturi numai unor oameni cu știință de carte, așa cum 
susțineţi voi, preoţii ortodocși. 

Preotul: Aici, la cele ce arăţi dumneata spre a dovedi că 
Dumnezeu a osândit înțelepciunea și știința omenească, trebuie 
sa știi că nu toată ştiinţa și înţelepciunea a osândit-o Dumnezeu, 
ci numai înţelepciunea cea deșartă a veacului acestuia și 
nicidecum înţelepciunea cea duhovnicească. Dacă ar fi după 
afirmaţia dumitale și a tuturor sectarilor care cugetă cele 
asemenea cu dumneata, atunci ar însemna să fie osândită și 
înţelepciunea lui Solomon, a lui Isus, fiul lui Sirah, a 
Mântuitorului, a Sfinţilor Prooroci și Apostoli, cărora li s-a 
poruncit să fie înfelepți ca șerpii şi nevinovaţi ca porumbeii 
(Matei 10, 16). Dar nu este deloc așa. Ci voi, sectarii, după 
cuvântul Domnului, mult vă răfăciți, neștiind Scripturile, nici 
puterea lui Dumnezeu (Matei 22, 29). 

Credinciosul: De ce Sfânta Scriptură se mai numește si 
Biblie? 

Preotul: Cuvântul „Biblie” este de origine grecească și 
înseamnă „cărți” sau „carte”. „Cărţile” sau „cartea” Sfintei 
Scripturi şi-au păstrat de-a lungul veacurilor numele grecesc de 
Biblie, atât pentru că Sfânta Scriptură a fost scrisă o bună parte 
în limba greacă, cât și pentru că, la început, în primele veacuri 
ale creștinismului, învăţătura cuprinsă în ea a fost propovăduită 
mai ales în graiul grecesc, așa cum arată documentele timpului, 
îndeosebi Sfânta Tradiţie. Acest cuvânt, Biblie, care e cel mai 
întrebuințat atât de creștini, cât și de necreștini, înfățișează deci 
Sfânta Scriptură ca pe o carte în sine, singura care de-a lungul 
istoriei și-a păstrat acest nume fără alt adaos și pe care noi 
credincioșii o socotim cartea cea mai presus de toate celelalte 
cărţi sau cartea cărţilor, cartea pe care, dacă n-o putem numi 
cea mai mare ca întindere, o putem numi cea mai prețioasă, 
pentru cuprinsul și roadele ei în sufletele noastre”. 


Credinciosul: Prin ce se deosebește Sfânta Scriptură de 
celelalte cărți? 

Preotul: Iată prin ce: 1. Mai întâi Sfânta Scriptură, pe 
care o poate citi oricine, cuprinde în sine învățături folositoare 
şi mântuitoare de suflete. Sfânta Scriptură niciodată nu poate 
minţi, deoarece Duhul Sfânt n-a înșelat pe slujitorii Săi, 
proorocii'. Oamenii nu puteau cunoaște prin firea și prin mintea 
lor lucruri așa de mari și de dumnezeiești, ci numai printr-un 
dar coborât de sus asupra oamenilor sfinți. 


2. Sfânta Scriptură are o unitate desăvârșită. Același suflu 
dumnezeiesc se simte la citirea tuturor cărţilor ei, deși acestea 
sunt așa de deosebite între ele prin lucrurile despre care 
vorbesc. Fiind dată prin Sfântul Duh, Sfânta Scriptură cuprinde 
adevărul. Nimic nedrept sau prefăcut nu se află într-însa“. 


? Cf. învățătura de credință Ortodoxă, întreb. 30, p. 181. 

` Sfântul Ipolit, Comentar la Daniil, 4, 6, CB 1, 1, col. 198; Fericitul 
Augustin, Scrisoarea 28, 3, 3, Migne, P.L., XXXIII, col. 112. 

* Sfântul Clement Romanul, Scrisoarea I către Corinteni, 45, 2, 3, 
Migne, P.G., I, col. 300. 

Sfânta Scriptură nu se contrazice, cum se contrazic 
învățătorii şi scrierile păgâne“. Dacă scrierile proorocilor sunt 
de acord cu Evangheliile, este pentru că toţi au vorbit insuflați 
de un singur Duh, al lui Dumnezeu. 

3. Sfânta Scriptură are o putere covârșitoare, prin care a 
prefăcut și preface nenumărate suflete păcătoase în sfinţi. 
Sfântul Apostol Pavel zice despre deosebita putere a Sfintei 
Scripturi: Căci cuvântul lui Dumnezeu este viu şi lucrător şi 
mai ascuţit decât orice sabie cu două tăișuri, şi străbate până 
la despărțirea sufletului şi a duhului şi a mădularelor şi a 
măduvei, şi este judecător cugetelor şi gândurilor inimii (Evrei 
4, 12). 

Fericitul Ieronim, mare traducător și tâlcuitor al Sfintei 
Scripturi, se pronunţă astfel: „Te rog, spune-mi ce e mai sfânt 
ca acest cuvânt (al lui Dumnezeu)? Ce e mai plăcut ca această 
plăcere? Ce mâncări, ce feluri de miere sunt mai dulci decât 
cunoașterea înțelepciunii lui Dumnezeu, decât pătrunderea în 
locurile Sale ascunse, decât privirea la ideea Ziditorului și la 
cuvintele Stăpânului tău... decât ca aceste cuvinte ale Stăpânu- 
lui, pline de înţelepciune duhovnicească, să înveţe pe oameni! 
Aibă ceilalți averile lor, beie din cupe împodobite cu pietre 
preţioase, strălucească în stofe de mătase..., fie neputincioși în 
a-și răpune bogăţiile prin felurite plăceri! Desfătarea noastră să 
stea în a medita la Legea Domnului ziua și noaptea, a bate la 
ușa care ni-i deschisă, a primi pâinile Sfintei Treimi și a merge 
pe valurile vieţii, având pe Domnul călăuză”?. 

Credinciosul: Oare Sfânta Scriptură ne poate călăuzi ea 
singură pe calea mântuirii? 

Preotul: Sfânta Scriptură nu ne poate călăuzi ea singură 
pe calea mântuirii, atât pentru că ea n-a fost dată omenirii de la 
început, cât și pentru că, atunci când a fost dată, ea n-a fost 
singura autoritate în această privință, ci a avut înaintea ei și 


* Sfântul Iustin Martirul şi Filosoful, Dialogul cu iudeul Trifon, 65, 
2, Migne, P.G., VI, col. 625; Sfântul Epifanie, Contra ereziilor Panarion, 
/0), 7, Migne, P.G., XLII, col. 349. 

“ îndemn către Greci, cap. 8, Migne, PG, VI, col. 256. 

7 Sfântul Teofil al Antiohiei, Către Autolic, 3, 12, Migne, P.G., VI, 
QOL. 1137. 

* Fericitul Ieronim, Scrisoarea 30, 13 CV, 54, I, pag. 248. 

apoi odată cu ea Sfânta Tradiţie, în vatra mereu caldă a obștii 
religioase, sau a Bisericii. Cu mult înainte de a începe Moise să 
scrie primele cărţi ale Vechiului Testament, a existat o evlavie a 
obștii religioase, chiar mai veche decât aceea a patriarhilor. 
Cărţile Noului Testament încep să apară după mai bine de zece 
ani de la întemeierea Bisericii. Ele apar în sânul acesteia. 
Biserica alege cărțile insuflate încă din veacul I după Hristos. 
Biserica este autoritatea superioară și hotărâtoare în această 
privinţă, precum și în tâlcuirea textului biblic. Ea este stâlpul şi 
temelia adevărului (| Tim. 3, 15), ea ţine „canonul neclintit al 


adevărului”. 


In ea lucrează Duhul Sfânt pentru păstrarea neîntinată a 
adevărului mântuitor. „Unde este Biserica, zice Sfântul Irineu, 
acolo este și Duhul lui Dumnezeu și unde este Duhul lui Dum- 
nezeu, acolo este Biserica și tot harul, iar Duhul este adevărul"". 

lată de ce Sfânta Scriptură nu poate, ea singură, să ne 
călăuzească pe calea mântuirii, ci numai în Biserică, împreună 
cu Sfânta Tradiţie. 

Credinciosul: Ce înţelegem prin „canonul” cărţilor Sfintei 
Scripturi? 

Preotul: Prin „canonul” cărţilor Sfintei Scripturi, înţele- 
gem totalitatea cărţilor sfinte insuflate de Dumnezeu, mai precis 
lista acestor cărţi. Cuvântul „canon” n-a avut acest înţeles de la 
început. El e împrumutat din limba ebraică, prin mijlocirea 
celei grecești, și însemna, printre altele, „dreptar” sau 
„regulă”. Cu aceste două înţelesuri îl găsim întrebuințat și în 
Noul Testament. Sfântul Apostol Pavel, după ce dă anumite 
sfaturi duhovnicești galatenilor, adaugă: Şi câți vor umbla după 
dreptarul acesta, pace şi milă asupra lor şi asupra Israelului lui 
Dumnezeu (Gal. 6, 16). Se numesc, apoi, „canoane”, cu înţeles 
de „rânduială”, hotărârile privitoare la disciplina bisericească și 
anumite cărţi care intră în rânduială slujbelor bisericești. Cărțile 
Sfintei Scripturi cuprinzând „canonul”, adică regula de credinţă 
şi de viaţă, au fost numite „canoane” cu acest înțeles, dar și cu 
înţelesul de totalitate sau de listă a scrierilor care conţin aceste 


” Sfântul Irineu, Contra tuturor ereziilor, 1, 9, 4, Miene, PG VII 
col. 545 B. 


“ Sfântul Irineu, op. cit., 3, 24, 1, Migne, P.G., VII, col. 966. 

rânduieli. Cuvântul „canon” are acest înţeles atât la vechii 
iudei, cât și la primii creștini. 

Există un canon al cărţilor Vechiului Testament și un 
canon al cărților Noului Testament'. 

Credinciosul: Ce cuprinde canonul cărţilor Vechiului Testament? 


Preotul: Cărţile care intră în canonul Vechiului Testament 


sunt 39 şi anume: 

1. Facerea; 2. Ieşirea; 3. Leviticul; 4. Numerii; 5. Deuteronomul 
(a doua lege); 6. Cartea lui Iosua (Isus Navi); 7. Cartea Judecătorilor; 8. 
Cartea Rut; 9. Cartea întâi a Regilor (sau întâia a lui Samuil); 10. Cartea 
a doua a Regilor (sau a doua a lui Samuil); 11. Cartea a treia a Regilor 
(sau întâia a Regilor); 12. Cartea a patra a Regilor (sau a doua a 
Regilor); 13. Cartea întâia Paralipomena (a Cronicilor); 14. Cartea a 
doua Paralipomena (a Cronicilor); 15. Cartea întâi a lui Ezdra; 16. 
Cartea lui Neemia (a doua Ezdra); 17. Cartea Esterei; 18. Cartea lui 
Iov; 19. Psalmii; 20. Pildele lui Solomon; 21. Ecclesiastul; 22. Cântarea 
Cântărilor, 23. Isaia; 24. Ieremia; 25. Plângerile lui Ieremia; 26. 
lezechiel; 27. Daniel; 28. Osea; 29. Amos; 30. Miheia; 31. Ioil; 32. 
Avdie; 33. Iona; 34. Naum; 35. Avacum; 36. Sofonie; 37. Agheu; 38. 
Zaharia; 39. Maleahi. 


lar cărţile canonice ale Noului Testament sunt în număr 


de 27 şi anume: 
1. Sfânta Evanghelie după Matei; 
2. Sfânta Evanghelie după Marcu; 
3. Sfânta Evanghelie după Luca; 
4. Sfânta Evanghelie după loan; 
5. Faptele Sfinţilor Apostoli; 
6. Epistola Sfântului Apostol Pavel către Romani; 
7. Epistola I a Sfântului Apostol Pavel către Corinteni; 
8. Epistola a Il-a Sfântului Apostol Pavel către Corinteni; 
9. Epistola Sfântului Apostol Pavel către Galateni; 
10. Epistola Sfântului Apostol Pavel către Efeseni; 
11. Epistola Sfântului Apostol Pavel către Filipeni; 
12. Epistola Sfântului Apostol Pavel către Coloseni; 
13. Epistola I a Sfântului Apostol Pavel către Tesaloniceni; 
14. Epistola a H-a a Sfântului Apostol Pavel către Tesaloniceni; 
15. Epistola I a Sfântului Apostol Pavel către Timotei; 
16. Epistola a Il-a a Sfântului Apostol Pavel către Timotei; 

17. Epistola Sfântului Apostol Pavel către Tit; 

18. Epistola Sfântului Apostol Pavel către Filimon; 

19. Epistola Sfântului Apostol Pavel către Evrei; 

20. Epistola Sobornicească a Sfântului Apostol Iacov; 

21. Epistola I Sobornicească a Sfântului Apostol Petru; 

22. Epistola a Il-a Sobornicească a Sfântului Apostol Petru; 

23. Epistola I Sobornicească a Sfântului Apostol loan; 

24. Epistola a Il-a Sobornicească a Sfântului Apostol loan; 

25. Epistola a III-a Sobornicească a Sfântului Apostol Ioan; 

26. Epistola Sobornicească a Sfântului Apostol Iuda; 

27. Apocalipsa Sfântului loan Teologul. 

Credinciosul: In afară de cărţile canonice ale Sfintei 
Scripturi, mai sunt și alte cărți? 

Preotul: In afară de cele 39 de cărți canonice ale 
Vechiului Testament, mai sunt și alte cărți necanonice, pe care 
Biserica, socotindu-le folositoare și ziditoare de suflet, le-a 
recomandat spre citire catehumenilor, adică celor care se 
pregăteau să primească credința creștină. De aceea ele au fost 
păstrate în Sfânta Scriptură după cărţile canonice. Ele sunt pline 
de înțelepciune duhovnicească și de aceea Biserica le folosește 
pe unele din ele chiar la sfintele slujbe. 

Aceste cărți sunt: 


1. Cartea lui Tobit; 2. Cartea luditei; 3. Cartea lui Baruh; 4. 
Epistola lui leremia; 5. Cântarea celor trei tineri; 6. Cartea a treia a 
lui Ezdra; 7. Cartea înţelepciunii lui Solomon; 8. Cartea înţelepciunii 
lui Isus, fiul lui Sirah (Ecclesiastul), 9. Istoria Susanei; 10. Istoria 
omorârii balaurului și a sfărâmării lui Bel; 11. Cartea întâi a 
Macabeilor; 12. Cartea a doua a Macabeilor; 13. Cartea a treia a 
Macabeilor; 14. Rugăciunea Regelui Manase. 


Dintre toate acestea, sunt suplimente sau adaosuri la 
cărţile canonice: 


Cântarea celor trei tineri (din cartea lui Daniel); Rugăciunea 
Regelui Manase (la sfârșitul cărții a doua Paralipomena sau Cronici); 
Psalmul 151 (necanonic, la Cartea Psalmii); Istoria Susanei și Istoria 
idolului Bel şi a balaurului (suplimente sau adaosuri necanonice la 
cartea Daniel). Iar la cartea Esterei: Visul lui Mardoheu; Decretul lui 
Artaxerxes și Rugăciunea lui Mardoheu și a Esterei. Acestea sunt 
toate cărţile necanonice din Sfânta Scriptură. 


Capitolul 4 


DESPRE SFANTA TRADITIE' 


Sectarul: Ce este Sfanta Traditie,pe care voi,ortodocsii,o socotiti al doilea izvor al descoperirii 
dumnezeiesti si o puneti in egalitate cu al dumnezeiasca Scriptura? 
Preotul:Sfânta Tradiţie sau Sfânta Predanie este învăţătu- 
ra dată de Dumnezeu prin viu grai Bisericii, din care o parte s-a 
fixat în scris, mai târziu. Ca și Sfânta Scriptură, Sfânta Tradiţie 
cuprinde descoperirea dumnezeiască trebuitoare mântuirii noastre. 
Ea este viaţa Bisericii în Duhul Sfânt și curentul viu al vieţii 
Bisericii, fiind al doilea izvor al descoperirii dumnezeiești și, ca 
atare, având aceeași autoritate ca și Sfânta Scriptură. 
De la Adam și până la Avraam au trecut 3387 de ani’, şi 
cu 430 de ani cât au stat israeliții robi în Egipt (Gal. cap. 3), 
fac 3817 ani.In acești ani, nici Sfânta Scriptură nu a fost și nici 
sâmbăta nu s-a ţinut ca sărbătoare de vreun popor. Timp de 
atâtea mii de ani, oamenii cei credincioși şi aleși ai lui 
Dumnezeu s-au povăţuit pe calea mântuirii numai prin Sfânta 
Tradiţie, adică după învăţătura despre Dumnezeu însușită prin 
viu grai; și numai vreme de 1700 de ani - cât a fost de la Moise 
până la venirea Domnului - s-au călăuzit și de Sfânta Scriptură 
a Vechiului Testament. 
După cum mai înainte de a se scrie cărţile Vechiului 
Testament lumea s-a povăţuit la cunoașterea lui Dumnezeu și la 
' Sectarii nu recunosc Sfânta Tradiţie. 
°? Hronograful de la Neamț, ed. 1837, p. 44-45. 

calea mântuirii numai prin Sfânta Tradiţie (predania prin viu 
grai), tot astfel, mai înainte de a se scrie cărţile Noului 
Testament, Sfânta Tradiţie a fost dreptarul după care primii 
creștini s-au povăţuit la calea mântuirii. Primul care a semănat 
învățăturile Noului Testament prin viu grai în urechile 
oamenilor a fost însuși Mântuitorul nostru lisus Hristos, Care, 
trei ani și jumătate cât a vestit Evanghelia Sa, nu a scris nimic, 
ci neîncetat în această vreme a învăţat poporul. lar după ce Și-a 
împlinit ascultarea către Părintele Său, pe apostolii Săi nu i-a 
trimis să scrie, ci să propovăduiască la toată lumea Evanghelia, 
spunându-le: Drept aceea, mergând, învățați toate neamurile, 
botezându-le în numele Tatălui şi al Fiului şi al Sfântului Duh, 
învățându-le să păzească toate câte v-am poruncit vouă. Și iată, 
Eu cu voi Sunt în toate zilele, până la sfârșitul veacului. Amin. 
(Matei 28, 19-20). 

Din ziua întemeierii ei, anul 33 d.Hr., și până în anul 44 
d.Hr., când Sfântul Matei a scris prima Evanghelie, Biserica s-a 
condus fără Scriptura Noului Testament, s-a condus prin Sfânta 
Tradiţie, din care o parte va fi consemnată mai târziu în scris. 
De asemenea, au fost multe scrieri despre care s-a pretins că 
sunt inspirate și scrise de Sfinţii Apostoli, dar Biserica a fost 
aceea care le-a admis, le-a recunoscut sau nu ca fiind inspirate, 
deoarece ea trăia adevărul Evangheliei mai înainte ca el să fi 
fost scris, îl trăia prin Tradiţie. 

Așadar, iată ce este Sfânta Tradiţie: izvorul și rădăcina 
ambelor Testamente - al celui Vechi și al celui Nou - și de 
aceea noi o numim al doilea izvor al descoperirii dumnezeiești 
şi o socotim ca având aceeași autoritate și însemnătate ca și 
Sfânta Scriptură. 


Sectarul: Sfânta Scriptură este cuvânt dumnezeiesc și nu 
este iertat a o înlocui sau a o schimba cu Tradiţia, care este 
cuvânt omenesc, pentru că scrie în Evanghelie: De ce și voi 
călcați porunca lui Dumnezeu pentru datina voastră? lar apoi: 
„ați desființat cuvântul lui Dumnezeu pentru datina voastră. 
Fățarnicilor, bine a proorocit despre voi Isaia, când a zis: 
«Poporul acesta... zadarnic Mă cinstesc ei, învățând învățături 
ce sunt porunci ale oamenilor» (Matei 15, 3, 6-9; Marcu 7, 
13). De aceea nu este voie să înlocuim și să schimbăm sau să 

adăugăm noi la Legea lui Dumnezeu, cuprinsă în Sfânta 
Scriptură, prin cuvântul omenesc al Tradiţiei. 

Preotul: Nu este deloc adevărat ceea ce spui dumneata, 
căci Legea lui Dumnezeu nu este cuprinsă toată numai în Sfânta 
Scriptură. Auzi ce spune dumnezeiescul Evanghelist loan, că 
Sunt şi alte multe lucruri pe care le-a făcut lisus şi care, dacă 
s-ar fi scris cu de-amănuntul, cred că lumea aceasta n-ar 
cuprinde cărțile ce s-ar fi scris. Amin (loan 21, 25). Iarăşi, 
același Evanghelist loan scrie în una din epistolele sale: Multe 
având a vă scrie, n-am voit să le scriupe hârtie şi cu cerneală, 
ci nădăjduiesc să vin la voi şi să vorbesc gură către gură, ca 
bucuria noastră să fie deplină (II loan 1, 12). Așadar vezi că 
dumnezeiescul evanghelist mai mult se bucura cu ucenicii săi 
când avea posibilitate să le vorbească prin viu grai (predanie), 
decât atunci când le trimitea ceva în scris, iar voi, sectarii, 
ţineţi orbește și nebunește numai la cele scrise şi nu băgaţi de 
seamă că atât Mântuitorul cât și mulţi dintre apostoli n-au lăsat 
nimic în scris, ci au propovăduit prin viu grai. Cred că despre 
voi a proorocit marele Prooroc Isaia că uitându-vă, vă veți uita, 
dar nu veți vedea (Isaia 6, 9). 


Sectarul: Creștinii nu trebuie să se lase ademeniţi de alte 
învățături omenești înșelătoare, deosebite de cele dumnezeiești 
ale Sfintei Scripturi, căci așa ne îndeamnă apostolul: Luaţi 
aminte să nu vă fure minţile cineva cu filosofia şi cu deşartă 
înşelăciune din predania omenească, după înțelesurile cele 
slabe ale lumii şi nu după Hristos (Col. 2, 8). Aşadar datoria 
noastră este să ne ferim de înșelăciunea predaniei (tradiției) 
omenești. 

Preotul: Dumneata, după cât văd, ești prea sucit la minte 
şi la înţelegere și nu poţi face nici măcar această deosebire, de a 
înțelege care sunt învăţăturile cele cu predanie omenească și 
care sunt cele cu predanie apostolică și evanghelică. Ai adus 
aici un citat al Sfintei Scripturi care se referă la predania 
învățăturilor omenești și la filosofia cea deșartă a veacului de 
acum, și care nu are nici o legătură cu Sfânta Tradiţie cea 
evanghelică și apostolică a Bisericii lui Hristos. Apoi în dosul 
acestui citat, rău înțeles de dumneata și de cei cu aceeași 
înțelegere asemenea dumitale, îţi ascunzi viclenia și otrava 

eresului care te stăpânește și te învaţă a te împotrivi Predaniei 
celei apostolice a Bisericii celei dreptmăritoare. Sfânta Tradiţie 
nu este predanie omenească, nici filosofie și nici deșartă 
înșelăciune, ci este Cuvântul lui Dumnezeu care s-a predat nouă 
prin viu grai. Marele Apostol Pavel ne învaţă și ne îndeamnă să 
ținem cu tărie predaniile, zicând: Deci, dar, fraților, staţi 
neclintiți şi ţineţi predaniile pe care le-aţi învățat, fie prin 
cuvânt, fie prin epistola noastră (II Tes. 2, 15). lar voi, 
sectarii, îndemnați pe creștinii cei neîntăriți să hulească și să 
lase predaniile apostolești și bisericești, neînţelegând că însăși 
Sfânta Scriptură este un rod al Duhului Sfânt, care a crescut din 
rădăcina și din pomul Sfintei Tradiţii. 

Sectarul: Sfânta Scriptură ne este de ajuns pentru credință 
şi pentru mântuirea noastră și deci nu avem nevoie și de Tradi- 
ție. Așa rezultă din cuvintele Apostolului Pavel către Timotei: 
De mic copil cunoşti Sfintele Scripturi, care pot să te înfelep- 
fească spre mântuire, prin credința cea întru Hristos lisus. 
Toată Scriptura este insuflată de Dumnezeu şi de folos spre 
învățătură, spre mustrare, spre îndreptare, spre înțelepțirea cea 
întru dreptate... (II Tim. 3, 15-16). Cuvintele sunt limpezi; 
oricare adaos la Sfânta Scriptură este de prisos. 


Preotul: Aici este vorba numai de Scriptura Vechiului 
Testament, căci cea a Noului Testament nu era încă scrisă. 
Pavel îi scrie lui Timotei că Vechiul Testament îi poate servi ca 
cel mai bun învățător pentru întărirea credinţei în Hristos şi 
pentru educarea în creștinism. După tâlcuirea voastră, a 
sectarilor, ar urma ca nici cărțile Noului Testament - care în 
marea lor majoritate aveau să fie scrise în perioada ce a urmat 
acestei scrisori adresate de Apostolul Pavel lui Timotei - să nu 
fie primite, ci să ne ţinem numai de cele ale Vechiului 
Testament, despre care amintește aici Marele Pavel lui Timotei. 


Sectarul: Nu putem admite Tradiţia, pentru că în ea au 
intrat cu vremea multe elemente false și astfel, mai ales astăzi, 
nu mai putem deosebi Tradiţia cea adevărată şi apostolică de 
cea falsă. 


Preotul: Ascultă, omule! Nu crede în această privință 
minţii tale, nici celor întunecaţi la înţelegere asemenea ţie. 
Crede cele ce auzi de la noi, că Biserica lui Hristos a statornicit 

adevărurile de credinţă - dezvoltate de-a lungul Tradiţiei - prin 
canoanele Apostolice, prin canoanele Sfintelor Sinoade ecume- 
nice, ale celor locale, ale cărţilor simbolice, prin mărturisirile 
de credinţă”, întocmite de sfinți arhierei făcători de minuni, 
statornicind dreptarul sfintei credinţe ortodoxe, care era atacată 
de multe cete eretice existente în acele vremuri. 

Cât privește neschimbarea și nealterarea Sfintei Tradiţii, 
aceasta se poate controla în baza următoarelor condiţii: 

1. Să nu cuprindă în sine contraziceri; să nu se contrazică 
cu Tradiţia apostolică sigură; să nu se contrazică cu Sfânta 
Scriptură. Numai fără astfel de contraziceri este posibil ca o 
învăţătură oarecare din Tradiţie să provină de la Mântuitorul 
sau de la Sfinţii Apostoli, care au fost sub înrâurirea directă a 
Sfântului Duh. 

2. Să fi fost ţinută de Bisericile apostolice și să aibă 
continuitate neîntreruptă și controlată până astăzi. 

3. Să fi fost recunoscută și urmată totdeauna de întreaga 
Biserică ecumenică. 

4. Să fie în perfect acord cu toţi, sau dacă nu, cel puţin cu 
cea mai mare parte a părinţilor și învăţătorilor bisericești. 

Când o tradiţie nu împlinește aceste condiţii, ea nu poate 
fi adevărată și sfântă, deci nu poate fi admisă sau urmată. 

Sectarul: Cu toate aceste verificări pe care ziceţi că le-a 
făcut și le face Biserica Ortodoxă referitor la adeverirea 
Tradiţiei, noi mai siguri suntem pe învăţăturile cuprinse în 
Sfânta Scriptură. Căci primii creștini primeau numai cele scrise 
in Sfânta Scriptură, după cum este scris: Aceștia (iudeo-creștinii 
din Bereea) erau mai buni la suflet decât cei din Tesalonic; ei 
au primit cuvântul cu toată osârdia, în toate zilele, cercetând 
Scripturile, dacă ele sunt așa (Fapte 17, 11). De aici urmează 
că noi trebuie să ținem numai învăţăturile pe care le găsim 

scrise în Sfânta Scriptură. 

Preotul: Dumneata și cei asemenea dumitale înţelegeţi 
sucit și cu rătăcire și vă lăudaţi că ţineţi numai învăţăturile 
scrise în Sfânta Scriptură. lar marele Apostol Pavel vă 


Printre care și „Mărturisirea Ortodoxă”, închegată și formulată 
definitiv la sinodul de la Iași (1642). 

rușinează pe voi, căci el laudă pe creștinii din Corint nu pentru 
că ţineau învățăturile cele scrise, ci pentru că își aduceau aminte 
de el și ţineau cu tărie la învăţăturile cele nescrise pe care le 
primiseră prin Predanie (Tradiţie) de la el, scriindu-le: Fraților, 
vă laud că în toate vă aduceţi aminte de mine și ţineţi 
predaniile cum vi le-am dat (| Cor. 11,2). Oare cum este bine: 
să facem ca voi și să ținem numai învăţăturile scrise, sau să 
urmăm pe marele Apostol Pavel, care laudă pe cei ce ţin 
predaniile nescrise? Ba mai mult, noi vă dovedim că Sfinții 
Apostoli și Evangheliști au crezut și au predicat multe din 
Sfânta Tradiţie pe care o moșteniseră din vechime și care 
lucruri nu se găsesc scrise în Sfânta Scriptură. Voi vă lăudaţi că 
ţineţi numai cele scrise, însă Apostolii propovăduiesc și din cele 
nescrise în Sfânta Scriptură. 

Sectarul: Unde se vede că Apostolii ar fi predicat afară 
de cele ce sunt scrise în Sfânta Scriptură? 

Preotul: lată câteva dovezi: Sfântul Apostol Iuda, în 
epistola sa cea sobornicească, printre altele zice: Dar Mihail 
Arhanghelul, când se împotrivea diavolului, certându-se cu el 
pentru trupul lui Moise, n-a îndrăznit să aducă judecată de 
hulă, ci a zis: «Să te certe pe tine Domnul (1, 9). la caută 
dumneata în toată Sfânta Scriptură și vezi dacă vei afla scrise 
aceste cuvinte. Dar și mai jos, în aceeași sfântă epistolă, același 
apostol amintește de proorocia lui Enoh, zicând: Dar și Enoh, 
al şaptelea de la Adam, a proorocit despre aceştia, zicând: 
Iată, a venit Domnul cu zecile de mii de sfinți ai Lui, ca să facă 
judecată împotriva tuturor şi să mustre pe toți nelegiuiții de 
toate faptele nelegiuirii lor, în care au făcut fărădelege, şi de 
toate cuvintele de ocară pe care ei, păcătoşi, netemători de 
Dumnezeu, le-au rostit împotriva Lui (Iuda 1, 14-15). 


Dar nu numai Iuda Apostolul vorbește din Tradiţie, ci şi 
marele Pavel, în epistola a doua către Timotei, iată ce zice: 
După cum lannes şi lambres s-au împotrivit lui Moise, aşa şi 
aceştia stau împotriva adevărului, oameni stricaţi la minte şi 
netrebnici pentru credință (II Tim. 3, 8). Și iarăși, marele 
Apostol Pavel, adresându-se preoţilor din Efes, le zice: ...să vă 
aduceți aminte de cuvintele Domnului lisus, căci El a zis: Mai 
fericit este a da, decât a lua (Fapte 20, 35). 

Acum te întreb pe dumneata, care crezi numai cele scrise, 
de unde au luat acești doi apostoli - Iuda și Pavel - cuvintele de 
mai sus, căci nicăieri în Sfânta Scriptură nu le vei afla scrise? 
Vezi cum Apostolii au vorbit și au folosit Sfânta Tradiție și cum 
greşiți voi, hulind învățătura cea nescrisă a Sfintei Tradiții? 

Sectarul: Totuși, nu este cu putință ca Sfânta Tradiție să 
se fi putut păstra până astăzi în întregime și în toată curăţenia ei 
de la început și de aceea noi avem garanție mai mult în 
învăţăturile scrise din Sfânta Scriptură. 

Preotul: Omule, nu fii surd la înţelegerea celor bune. Ai 
văzut în cele de mai sus că marele Apostol Pavel laudă pe 
creștinii din Corint pentru că au ţinut cu tărie predaniile cele 
nescrise, așa cum le primiseră din gura lui. Ai auzit că 
Apostolii înșiși au folosit în propovăduirea lor cuvinte direct din 
Sfânta Tradiţie, cum sunt cele cu proorocia lui Enoh și celelalte. 
Ţi-am arătat încă și prin ce mijloace s-a păstrat de-a lungul 
veacurilor Sfânta Tradiţie și care sunt semnele care garantează 
nealterarea și curăţenia ei, și totuşi dumneata la toate ai rămas 
neînţelegător şi nesimţitor, spunându-mi că nu ai garanţie decât 
în cele scrise. Acest lucru mă face să-ţi spun: Deschide, omule, 
urechile tale cele de gând și auzi pe același mare Apostol Pavel, 
care îndeamnă și sfătuiește pe creștinii din Tesalonic să fie 
foarte atenţi și vigilenţi în păstrarea Sfintei Tradiţii, zicându-le: 
Fraților, staţi neclintiți şi ţineţi predaniile pe care le-aţi învățat, 
fie prin cuvânt, fie prin epistola noastră (II Tes. 2, 15). Iar în 
alt loc: Chiar dacă noi sau un înger din cer v-ar vesti altă 
Evanghelie decât aceea pe care v-am vestit-o, să fie anatema 
(Gal. 1, 8). Inţelege deci că anatema este tăiere de la trupul 
tainic al Bisericii lui Hristos și pogorâre de viu în iad cu dracii, 
şi sub această înfricoșată osândă ești tu și toţi ereticii sectari, 
care asemenea ţie nu voiesc a crede învăţăturile cele 
propovăduite și vestite de apostoli prin viu grai. 


Sectarul: Cum a putut a se păstra vreme de mii de ani 
aceeași normă a Sfintei Tradiţii în Biserică, de vreme ce preoţii 
si scriitorii voștri bisericești schimbă de la zi la zi adevărul 
Sfintei Scripturi și predaniile apostolice, care la început au 
existat curate și nealterate? După cum, dacă iei în mână o Biblie 
chiar de acum 50 de ani și o pui alături cu cele de azi, nu mai 

seamănă nicidecum, tot așa au făcut arhiereii și preoții voştri și 
cu alte cărţi sfinte și cu Sfânta Tradiţie, pe care voi, ortodocșii, 
vă lăudaţi că o ţineţi așa cum aţi moștenit-o de la apostoli. 

Preotul: Nu este deloc adevărat ceea ce susții dumneata. 
Biserica lui Hristos este ocrotită de Duhul Sfânt și nu poate 
greși (Matei 10, 17-20; loan 14, 16-26; 15, 26; 16, 12-14; 
I Tim. 3, 15 ș.a.), fiind condusă în chip nevăzut de însuși 
întemeietorul ei, lisus Hristos, până la sfârșitul veacurilor 
(Matei 28, 20 ș.a). Dacă unii scriitori bisericești, fie arhierei, 
preoţi sau laici, au tradus Biblia din alte limbi sau au îndreptat 
vreun cuvânt învechit în felul lui de a se exprima, în limba de 
azi a poporului nostru, apoi aceasta a fost o îndreptare și 
corectare de exprimare, iar nu o schimbare de fond a textului 
biblic. Dacă ar învia astăzi un român de pe vremea lui Mircea 
cel Bătrân sau a Marelui Ștefan și ai vrea să vorbești cu el, 
aproape că ţi-ar părea că este din altă nație, căci nu se mai 
vorbește azi întocmai limba poporului nostru cu cea care se 
vorbea atunci. Tot astfel și cărțile de pe atunci, trecând vremea, 
s-au corectat de scriitori după vorbirea de azi, dar nu s-a 
schimbat înţelesul lor scripturistic și tainic. 


Ţi-am spus mai înainte că temeiurile pe care se reazemă 
Sfânta Tradiţie și prin care se asigură păstrarea curăţeniei ei 
originale și transmiterea ei peste veacuri au fost: simbolurile 
vechi de credință, canoanele apostolice, definițiile dogmatice 
ale celor șapte Sinoade ecumenice ş.a. 


Aici mai adaug că în păstrarea neschimbată a Sfintei 
Tradiţii avem şi alte mărturii de mare importanţă, precum sunt: 

l. Literatura patristică. Scrierile Sfinţilor Părinţi și ale 
apologeţilor din vechime sunt pline de astfel de mărturii, care 
dovedesc că Sfânta Tradiţie s-a bucurat totdeauna, în Biserica 
creștină, de aceeași înaltă preţuire: 

- Sfântul Ignatie Teoforul, Părinte Apostolic, ucenic al 
apostolilor (107 d.Hr.), după cum ne mărturisește istoricul 
Eusebiu din Cezareea“, îndemna pe credincioşii de pe vremea sa 
să se ferească de învăţăturile ereticilor și să păzească numai 
Tradiţia apostolică; 


* Eusebiu din Cezareea, Istoria bisericească, cartea III, c. 36, n. 2. 

- Sfântul Policarp, episcop al Smirnei, tot un Părinte 
Apostolic (156 d.Hr.), după mărturia aceluiași istoric”, a predat 
credincioșilor săi aceleași cuvinte (învățături) pe care le-a auzit 
el direct de la apostoli; 

- Hegesip, ne mărturisește tot Eusebiu de Cezareea”, s-a 
sârguit să adune la un loc toate tradiţiile apostolice, și a adunat 
mai multe din ele în cinci cărți, care însă cu timpul s-au 
pierdut; 

- Sfântul Irineu (202 d.Hr.) mărturisește pentru tradiţie 
în scrierile sale: „Toţi care voiesc să cunoască adevărul, trebuie 
să se îndrepte către Tradiţia apostolică, în toată lumea cunos- 
cută"”; 

- Origen (254 d.Hr.) scria: „Să fie păstrată Tradiţia 
bisericească predată prin ordinea succesiunii de la apostoli, care 
există în biserici până în ziua de astăzi”. 

- Sfântul Vasile cel Mare (379) mărturisea: „Dintre 
dogmele şi propovăduirile păstrate în Biserică, unele le avem 
din doctrina cea scrisă, iar altele le-am primit din Tradiţia 
apostolilor, prin succesiune, în taină, nescrise; și acelea și 
acestea au aceeași putere către evlavie". 

- Sfântul Epifanie (403 d.Hr.) zicea: „Trebuie păstrată 
Tradiția, pentru că nu este cu putință a afla toate în Sfânta 
Scriptură; Sfinții Apostoli au depus unele în scrisori, altele în 
Tradiție...". 

- Sfântul Ioan Gură de Aur ( 407) scrie: „De aici (din II 
Fes. 2, 15) se vede că Apostolii n-au predat toate prin scrisoa- 
re, ci multe fără scrisori, dar și acestea nescrise sunt demne de 
crezare. Dacă este Tradiţie, atunci nu căuta nimic mai mult”. 

- Sfântul Grigorie de Nyssa (394) scria: „Avem 
Tradiţia ajunsă la noi de la părinţi, ca o moștenire prin 
succesiune de la apostoli, transmisă prin sfinţii ce au urmat". 


$ 


Idem, cartea V, c. 20, n. 4. 
Idem, cartea IV, c. 8, n. 1. 
Sfântul Irineu de Lyon, Adversus Haereses III, cap. XX, 4, n. 1-2 


* Sfântul Vasile cel Mare, Despre Sfântul Duh, c. 27. 


6 


F 


” Sfântul loan Gură de Aur, Omilia IV, nr. 2 la epistola a doua cătreTesaloniceni. 


" Sfântul Grigorie de Nyssa, Contra lui Evnomie, cartea a IV-a. 

- Clement Alexandrinul (215 d.Hr.) zice: „Aceia care 
explică Scriptura contra Tradiţiei bisericești, au stricat norma 
adevărului". 


- Tot așa de hotărât în această privință scria și Sfântul 
Ciprian (258): „Dacă ne vom îndrepta noi la izvorul Tradiţiei 
dumnezeiești, atunci se va curma rătăcirea omenească""?. 

2. Practica veche a Bisericii este, de asemenea, o impor- 
tantă mărturie despre valoarea Sfintei Tradiţii și despre preţui- 
rea pe care a avut-o ea de la început până astăzi. 

3. In Biserică, încă de la început s-au ivit eretici, care, 
pentru a-și susține părerile (rătăcirile), susțineau că practicile 
lor fac parte din Tradiţia apostolică, socotind-o și ei ca având 
aceeași autoritate ca și Sfânta Scriptură. Cei care i-au combătut, 
nu au negat valoarea Tradiţiei, ci au dovedit numai că practicile 
şi tradiţiile ereticilor erau false și nu puteau avea autoritatea 
Tradiţiei adevărate apostolice. 


Să nu se uite că mărturiile de mai sus oglindesc în ele 
credința din vremea apostolilor și imediat următoare până în 
secolul al IV-lea. Practica veche a Bisericii este, de asemenea, 
o importantă mărturie despre valoarea Sfintei Tradiţii și despre 
prețuirea pe care a avut-o de la început până azi. 

Așadar trebuie ţinută cu mare sfințenie Sfânta Tradiţie, 
deoarece în Sfânta Scriptură nu este cu putinţă a afla toate cele 
spre mântuire. Sfânta Scriptură ne învaţă multe să facem, dar 
nu ne arată cum. De exemplu, ne cere să ne botezăm, dar nu ne 
arată și cum; să ne mărturisim, dar nu și cum; să ne 
împărtășim, dar nu și cum; să ne cununăm, dar nu și cum; să 
ne rugăm, dar nu și cum, și unde, și când; să facem semnul 
Sfintei Cruci pe faţa noastră, după cea scrisă: S-a însemnat 

peste noi lumina feței Tale, Doamne (Ps. 4, 6), dar nu ne arată 
şi cum. 

Dar cine ne-a învăţat pe noi, prin scriere, să ne închinăm 
spre răsărit? Care Scriptură ne arată graiurile chemării Sfântului 
Duh de la sfinţirea Preacuratelor Daruri, adică la sfinţirea pâinii 
şi a paharului euharistic? Care învăţătură din Sfânta Scriptură 


" Clement Alexandrinul, Strommata, lib. 1, cap. 7. 
? Sfântul Ciprian, Epistola 74. 


nitSPRE SFÂNTA TRADIȚIE 143 


ne arată să facem binecuvântarea apei botezului și sfințirea 
Hrismei (Sfântul și Marele Mir)? Care Scriptură ne învaţă 
despre întreita afundare a celui ce se botează și lepădările de 
satana de la Botez? 

Rugăciunea de doxologie către Sfânta Treime (adică 
Slavă Tatălui și Fiului și Sfântului Duh) din care Scriptură 
ne-a rămas nouă? Și apoi același mare Sfânt Vasile, după ce ne 
arată acestea, zice că: „Dacă ne-am apuca noi a lăsa cele 
nescrise, din obiceiuri, ca pe unele ce nu ar avea putere mare, 
am greși la înseși cele mai de frunte, păgubind Evanghelia. 
Așadar obiceiul ce-l ţine Biserica nescris, ca unul ce este de 
origine apostolică și folosit de Sfinţii Părinţi ca Predanie rămasă 
de la ei în Biserica lui Hristos, are putere de lege"”. 

Așadar trebuie reţinut că importanţa și folosul Sfintei 
Tradiţii provine din raportul strâns ce există între ea și Sfânta 
Scriptură, căci într-adevăr, ele stau într-un raport de strânsă 
legătură și de întregire reciprocă, bazat pe faptul că amândouă 
cuprind în ele Sfânta Descoperire și sunt pentru noi izvoarele 
acesteia. Prin urmare: a) este cu neputinţă să se contrazică între 
ele și b) este cu neputinţă să nu existe între ele raporturi de 
reciprocitate. 

Sfânta Scriptură are numai în Sfânta Tradiţie mărturia cea 
mai sigură pentru canonul cărţilor ei și pentru caracterul ei 
dogmatic (inspiraţia ei divină), iar Sfânta Tradiţie numai prin 
Sfânta Scriptură își poate dovedi curăţenia adevărurilor ei. 


EA k > 


Credinciosul: Dar cum a luat naștere Sfânta Tradiţie? 

Preotul: Despre aceasta ţi-am spus la început, dar la 
acelea mai adaug a-ţi spune: Să știi că la începutul Bisericii, 
învăţătura a venit de la Dumnezeu prin Domnul nostru lisus 
Hristos, Fiul lui Dumnezeu și Dumnezeu adevărat. lisus Hristos 
era astfel învăţătura și predica vie. Prin predica lor, Apostolii 
s-au făcut și ei vestitori ai adevărului. Ei puneau la temelia 


© Sfântul Vasile cel Mare, canoanele 87 și 91, Pidalionul de Neamţ, 
1844, f. 431-435. 

credinței lor, și a acelora pe care-i converteau, aceeași 
Evanghelie ieșită din plinătatea cunoașterii vieții dumnezeiești 
de către Hristos, cu Care Apostolii petrecuseră împreună și în 
care trăiau acum. 


Sfântul Apostol Pavel arată că predica apostolică este 
însuși cuvântul lui lisus Hristos, rostit prin gura Sfinţilor 
Apostoli și zice: ...dar cum vor chema numele (Aceluia) în Care 
încă n-au crezut? Și cum vor crede în Acela, de Care n-au 
auzit? Si cum vor auzi fără propovăduitor? Și cum vor 
propovădui de nu vor fi trimişi ? Deci, credinţa este din auzire, 
iar auzul, prin cuvântul lui Dumnezeu (Rom. 10, 14-17). 

Credinciosul: Dar cum se numește Tradiţia încredințată 
de-a dreptul Sfinţilor Apostoli? 

Preotul: Tradiţia încredinţată de-a dreptul Sfinţilor Apostoli 
poartă numele de Tradiție Apostolică. Din această Tradiţie, sau 
cu ajutorul ei, s-a dezvoltat Tradiția bisericească. 

Credinciosul: Dar cum s-a dezvoltat Tradiţia bisericească? 

Preotul: Cum ţi-am spus mai sus. Sfinţii Apostoli n-au 
primit Scriptura, ci Tradiţia (prin viu grai de la însuși 
Mântuitorul nostru lisus Hristos). lar Biserica la rândul ci a 
primit-o de la Sfinţii Apostoli, care au dat-o primilor episcopi, 
iar aceștia, celor de după ei, până azi“. Tradiția, zice Sfântul 
Irineu, a ajuns până la noi prin supravegherea Bisericii, fără a 
se născoci scrieri, căci ea este o practică foarte deplină, 
neprimind nici adaos, nici micșorare. 


Fericitul Augustin spune că adevărurile Tradiției care se 
păstrează pe întreg pământul, au fost încredințate fie de Sfinții 
Apostoli, fie de Sinoadele ecumenice". Ceea ce ține Biserica 
Universală și n-a fost stabilit prin Sinoade, ci a fost totdeauna 
păstrat, a fost dat prin autoritatea apostolică“. Este deci o 
Tradiţie Apostolică şi este o Tradiţie bisericească, în strânsă 
legătură una cu alta. Semnul adevăratei Tradiţii este neîntreru- 
perea. „Marii (teologi) ai lumii, zice Fericitul Augustin, au 
ținut ce au găsit în Biserică. Ce au învăţat de la înaintașii lor, 


" Sfântul Irineu, Contra ereziilor, 2, 9, 1, Migne, P.G., VII, col. 734. 
'* Fer. Augustin, Scrisoarea 54, 1, 1, Migne, P.L., XXXIII, col. 200. 
'* Idem, Despre Botez, 4, 24, 31, Migne, P.L., XLIII, col. 174. 

au învățat și ei pe alții. Ce au primit de la părinți, aceea au dat 
fiilor". De aceea trebuie crezut numai acel adevăr de credință 
care nu se depărtează întru nimic de Tradiţia Apostolică și 
Bisericească”. 

Credinciosul: Ce legătură este între Biserică și Sfânta 
Tradiţie? 

Preotul: Biserica păstrează Tradiţia. lar Tradiţia unește și 
întărește Biserica. După moartea ultimului Apostol, viața în 
Duhul nu s-a împuţinat, căci Mântuitorul făgăduise Apostolilor 
şi urmașilor acestora că va fi cu ei până la sfârșitul veacurilor și 
Duhul Sfânt îi va ajuta să înţeleagă tot adevărul și să-l apere 
neștirbit (loan 16, 13). De aceea și Sfânta Tradiţie s-a numit și 
ținerea de minte vie a Bisericii. Tradiţia fiind viaţa Bisericii, 
Biserica este spaţiul Tradiţiei. 

Credinciosul: Dar unde se află cuprinsă Sfânta Tradiţie? 

Preotul: Sfânta Tradiţie se află cuprinsă în: 

1. Definiţiile dogmatice și canoanele celor șapte Sinoade 
ecumenice și ale celor nouă sinoade locale, în frunte cu 
Simbolul Credinței alcătuit la Sinoadele de la Niceea (325) și 
Constantinopol (381); 

Cele 85 de canoane apostolice; 

. Scrierile Sfinţilor Părinţi; 

. Mărturisirile de credinţă ale martirilor; 

. Definiţiile dogmatice împotriva ereziilor; 

. Cărţile de slujbă ale Bisericii; 

. Mărturiile istorice și arheologice referitoare la credinţa 
creștină apostolică”. 

Credinciosul: Care estre datoria noastră față de Sfânta 
Tradiţie? 

Preotul: Datoria noastră principală faţă de Sfânta Tradiţie 
este de a păstra cu sfințenie și neatins cuprinsul ei la fel cu 
acela al Sfintei Scripturi, așa cum au făcut Părinţii din cele mai 
vechi timpuri”. 


DNAN 


" Idem, împotriva lui îulian, 2, 10, 34, Migne, P.L., XLIV, col. 697. 
'* Origen, Despre principii, 1, Pref. 2, Migne, P.G., XI, col. 116. 
” învățătura de credință Ortodoxă, întreb. 57, p. 37. 

* Vezi învățătura de credință Ortodoxă, întreb. 62, p. 38. 


146 CĂLĂUZĂ ÎN CREDINȚA ORTODOXĂ 


Credinciosul: Care sunt semnele adevăratei Tradiții? 

Preotul: Semnele adevăratei Tradiții le arată Vincențiu de 
Lerin, zicând aşa: „In Biserica Universală trebuie mare grijă, 
ca acel lucru să-l ținem, care a fost crezut pretutindeni, totdea- 
una, de toți... Lucrul acesta va fi așa, dacă urmăm universali- 
tatea, vechimea şi consensul. Vom urma universalitatea în 
chipul acesta, anume, dacă' mărturisim că singură această 
credință este adevărată, pe care întreaga Biserică o mărturiseşte 
pe pământ. Vom urma vechimea dacă nu ne depărtăm deloc de 
acele înțelesuri, pe care se știe că le-au practicat sfinții înaintași 
şi Părinții noştri. Vom urma şi consensul, dacă, chiar în 
vechime, ținem definițiile și părerile tuturor sau aproape ale 
tuturor preoţilor și învăţătorilor deopotrivă” 

Tradiţia trebuie să vină de la Apostoli. Așa înțelegem 
vechimea ei. Ea trebuie să fi fost totdeauna și pretutindeni în 
Biserică, fără schimbare. 


* Vincențiu de Lerin, Commonitorium, 2, Migne, PL L col 639- 
învăţătura de credinţă Ortodoxă, întreb. 63, p. 40. 


Capitolul 5 


DESPRE CULTUL SFINȚILOR 
ȘI AL ÎNGERILOR! 


Sectarul: Pentru care pricină voi, ortodocșii, vă închinaţi 
la îngeri și la sfinţi și îi puneţi pe ei mijlocitori către Dumnezeu 
pentru mântuirea voastră? Căci nu există decât un singur 
Mijlocitor între Dumnezeu și oameni, lisus Hristos. Apostolul 
ne învaţă clar în această privinţă: Unul este Dumnezeu, Unul 
este şi Mijlocitorul între Dumnezeu şi oameni: omul Hristos 
Iisus (| Tim. 2, 5). Deci nici îngerii, nici sfinţii, nimeni în afară 
de Hristos nu poate mijloci de la Dumnezeu mântuirea noastră. 

Preotul: Ascultă, omule, noi nu ne închinăm la sfinţi și 
la îngeri ca și lui Dumnezeu. Inchinarea pe care o aducem 
noi sfinţilor și îngerilor este numai o cinstire (venerare), iar 
lui Dumnezeu ne închinăm și îi slujim cu desăvârșită 
închinare, care se mai numește și „latrie” sau „adorare”. Noi 
venerăm pe sfinţii lui Dumnezeu pentru că ei sunt prieteni și 
casnici ai lui Dumnezeu, după cum este scris: Voi sunteți 
prietenii Mei, dacă faceţi ceea ce vă poruncesc (loan 15, 14). 

lar despre Avraam citim de asemenea: Și a crezut 
Avraam lui Dumnezeu şi i s-a socotit lui ca dreptate şi a fost 
numit prieten al lui Dumnezeu (lacov 2, 23). Şi marele 
Apostol Pavel scrie efesenilor: Deci, dar, nu mai sunteți 
străini şi locuitori vremelnici, ci Sunteţi împreună cetățeni cu 
sfinții şi casnici ai lui Dumnezeu (Efes. 2, 19). Așadar, ca pe 


' Sectarii nu admit cultul sfinţilor și al îngerilor. 

niște prieteni ai lui Dumnezeu și casnici ai Lui îi cinstim 
(venerăm) pe sfinţi. Incă mai știm că sfinţii sunt proslăviţi de 
Dumnezeu în ceruri (Luca 20, 36); sfinții vor judeca lumea 
(| Cor. 6, 2; Matei 19, 28; Evrei 12, 22-23); sfinţii, încă pe 
pământ fiind, aveau darul proorociei (III Regi 14, 1-17), vezi și 
proorocia lui Elisei asupra lui Ghiezi (IV Regi 5, 25-27). 
Sfinţii, încă în viaţa aceasta fiind, se rugau lui Dumnezeu 
pentru oameni. Astfel, Avraam s-a rugat pentru Abimelec (Fac. 
20, 7), Moise s-a rugat lui Dumnezeu pentru popor ș.a. 

Sectarul: Dar cum pot sfinţii și îngerii să fie mijlocitori la 
Dumnezeu pentru mântuirea oamenilor, de vreme ce noi trebuie 
să așteptăm mântuirea numai de la Hristos, Mântuitorul și 
Mijlocitorul mântuirii noastre, după cum este scris: Și întru 
nimeni altul nu este mântuirea, căci nu este sub cer nici un alt 
nume, dat între oameni, în care trebuie să ne mântuim noi 
(Fapte 4, 12)? Așadar nu este nevoie să ne adresăm sfinţilor, 
când vrem să dobândim mântuirea. 


Preotul: Dimpotrivă, acest lucru este prea de nevoie, căci 
sfinții lui Dumnezeu au posibilitatea, în cer, de a mijloci la 
Dumnezeu pentru oameni și de a contribui la mântuirea 
acestora. Aceasta se arată luminat din cuvântul Apocalipsei, 
care zice: Şi când (Mielul) a luat cartea, cele patru ființe și cei 
douăzeci şi patru de bătrâni au căzut înaintea Mielului, având 
fiecare alăută şi cupe de aur pline cu tămâie, care sunt 
rugăciunile sfinților (Apoc. 5, 8). Așadar rugăciunile sfinţilor 
sunt duse la Dumnezeu, iar sfinţii nu se roagă numai pentru ei, 
ci și pentru oameni, după cum am arătat mai sus că s-a rugat 
Avraam pentru Abimelec, Moise pentru popor și după cum se 
ruga marele Apostol Pavel pentru creştinii din Filipi, către care 
scrie: Mulţumesc Dumnezeului meu, ori de câte ori îmi 
amintesc de voi, căci totdeauna, în toate rugăciunile mele, mă 
rog pentru voi toți, cu bucurie (Filip. 1, 3-4). Și iarăși: 
Mulţumim lui Dumnezeu totdeauna pentru voi toți şi vă 
pomenim în rugăciunile noastre, aducându-ne aminte neîncetat, 
înaintea lui Dumnezeu, Tatăl nostru, de lucrul credinței 
voastre... (I Tes. 1, 2-3). Şi iarăşi: Pentru aceasta, ne şi 
rugăm pururea pentru voi, ca Dumnezeul nostru să vă facă 
vrednici de chemarea Sa... (II Tes. 1, 11). Şi iarăși: Nu încetez 
a mulțumi pentru voi, pomenindu-vă în rugăciunile mele, ca 

Dumnezeu... să vă dea vouă duhul înțelepciunii... (Efes. 1, 
16-17). Şi iarăși: Aceasta şi cerem în rugăciunea noastră: 
desăvârşirea voastră (II Cor. 13, 9). Iar lui Timotei îi scrie: 
Mulţumesc lui Dumnezeu, Căruia li slujesc din strămoşi, cu 
cuget curat, că te pomenesc neîncetat, zi şi noapte, în 
rugăciunile mele (II Tim. 1,3). 

De asemenea, în Vechiul Testament este scris: ...iar robul 
Meu, lov, să se roage pentru voi; din dragoste pentru el, voi fi 
îngăduitor, ca să nu Mă port cu voi după nebunia voastră, 
întrucât n-aţi vorbit despre Mine aşa de drept cum a vorbit 
robul Meu, lov (lov 42, 8). 

Deci iată, din cele de până aici se vede clar că sfinții au 
posibilitatea să mijlocească la Dumnezeu cele spre mântuirea 
noastră, precum și faptul că ei și în viață, cât și după moarte, se 
roagă în cer pentru cei de pe pământ, mijlocind pentru ei cele 
spre folos, după cele scrise în Sfânta Scriptură: Acesta este 
iubitorul de frați, proorocul lui Dumnezeu, leremia, care mult se 
roagă pentru popor şi pentru sfânta cetate Ul Mac. 15, 14). Și 
Daniel prin vedenie se ruga lui Dumnezeu (Dan. 10, 11-21). 


De asemenea, Dumnezeu trimite pe îngerii Săi în ajutorul 
celor ce se roagă Lui (Fac. 24, 7). Dumnezeu trimite pe îngerul 
Său la Daniel și îl scapă din gura leilor (Dan. 6, 23). Și marele 
Apostol Pavel arată că îngerii sunt slujitorii lui Dumnezeu, pe 
care El îi trimite spre ajutorul celor ce vor să moștenească 
mântuirea (Evrei 1, 14). Cine primește pe sfinţi, primește pe 
Hristos (Matei 10, 40-41). 

Aşadar, din mărturiile scripturistice de mai sus ţi-am 
arătat că sfinţii și îngerii pot să mijlocească la Dumnezeu pentru 
noi, oamenii, prin rugăciunile lor, ca niște prieteni ai lui 
Dumnezeu (loan 15, 14), ca niște iubiţi ai lui Dumnezeu (Dan. 
10, 19) și ca niște casnici ai lui Dumnezeu (Efes. 2, 19). 

Sectarul: Voi, ortodocșii, prin închinarea și slujirea la 
îngeri și la sfinţi, umbriţi slava și cinstea ce I se cuvine numai 
lui Dumnezeu. Apostolul Pavel mustră și oprește cu asprime pe 
coloseni, care făceau așa, căci, lăsând închinarea la Dumnezeu, 
se închinau și slujeau îngerilor, scriindu-le: Nimeni să nu vă 
smulgă biruinţa printr-o prefăcută smerenie şi printr-o fățarnică 
închinare la îngeri..., în loc să se țină strâns de capul (Hristos) 
de la care trupul tot - prin încheieturi şi legături, îndestulându-se 


150 CĂLĂUZĂ ÎN CREDINŢA ORTODOXĂ 


şi întocmindu-se -, sporeşte în creşterea lui Dumnezeu (Col. 2, 
18-19). 

Preotul: Nici o umbrire sau micşorare nu se aduce slavei 
lui Dumnezeu prin venerarea și cinstirea slugilor Lui. Mai 
întâi, că una este închinarea (adorarea) pe care o aducem noi lui 
Dumnezeu, cum mai sus am arătat, și alta este cinstirea 
(venerarea) pe care o aducem noi îngerilor și sfinților lui 
Dumnezeu, ca unor slugi și prieteni iubiți ai lui Dumnezeu. 
Apoi, însuși Duhul Sfânt ne îndeamnă să lăudăm pe Dumnezeu 
prin sfinţii Lui, zicând: Lăudaţi pe Domnul întru sfinții Lui 
(Ps. 150, 1). 

Noi, când cerem ajutorul și mijlocirea sfinţilor și a îngerilor 
în rugăciunile noastre, tot pe Dumnezeu îl slăvim, deoarece și 
sfinţii la rândul lor duc cererile și rugăciunile noastre, împreună 
cu rugăciunile lor, la Dumnezeu (Fapte 9, 32-42; 20, 9-12, 36; 
28, 3-9; Apoc. 5, 8). Însuși Dumnezeu a proslăvit pe sfinţii 
Săi (Rom. 2, 10) şi i-a îmbrăcat pe ei cu slava Sa: Și slava pe 
care Tu Mi-ai dat-o, le-am dat-o lor, ca să fie una, precum Noi 
suntem una (loan 17, 22) și le-a zis lor: Cel ce vă ascultă pe 
voi, pe Mine Mă ascultă, şi cel ce se leapădă de voi, se leapădă 
de Mine (Luca 10, 16). Sau: Cine vă primeşte pe voi, pe Mine 
Mă primeşte, şi cine Mă primeşte pe Mine, primeşte pe Cel ce 
M-a trimis pe Mine. Cine primeşte prooroc în nume de prooroc, 
plată de prooroc va lua, şi cine primeşte pe un drept în nume 
de drept, răsplata dreptului va lua (Matei 10, 40-41). 


Aceste mărturii dovedesc până unde ajunge hula și rătă- 
cirea tuturor celor care, lepădându-se de cinstirea sfinţilor și a 
îngerilor - care sunt slugi iubite ale lui Dumnezeu -, nu-și dau 
seama că, de fapt, ei se leapădă de însuși Dumnezeu, Ziditorul 
tuturor. Vai de hula și de nebunia voastră. 

Sectarul: Sfinţii, chiar dacă pot, nu vor să mijlocească la 
Dumnezeu pentru mântuirea noastră. Căci iată, Avraam n-a 
vrut să mijlocească la Dumnezeu pentru bogatul nemilostiv, 
deși acesta îl rugase stăruitor (Luca 16, 24-31). 

Preotul: N-a vrut, căci nu era cazul, deoarece păcatul 
bogatului nemilostiv era împotriva Duhului Sfânt, care nu are 
iertare nici în veacul de acum, nici în cel viitor, pentru că, 
păcătuind mereu cu încredere prea mare în mila lui Dumnezeu 
şi nepocăindu-se, a murit în această stare (Matei 12, 31-32). 

Sectarul: Sfânta Scriptură ne arată că sfinții și îngerii 
resping închinarea față de ei, spre a nu fi știrbită și umbrită 
închinarea faţă de Dumnezeu, Căruia Singur I se cuvine cinste 
deosebită și închinare. In Sfânta Scriptură ni se spune despre 
Apostolul Petru: Şi când a fost să intre Petru, Corneliu, 
intimpinându-l, i s-a închinat, căzând la picioarele lui. lar 
Petru l-a ridicat, zicându-i: Scoală-te. Şi eu sunt om (Fapte 10, 
25-26). Iar despre Pavel și Varnava: Jar preotul lui Zeus, care 
era înaintea cetății, aducând la porți tauri şi cununi, voia să le 
aducă jertfă împreună cu mulțimile. Şi auzind Apostolii Pavel şi 
Varnava, şi-au rupt veşmintele, au sărit în mulțime, strigând şi 
zicând: Bărbaţilor, de ce faceți acestea? Doar şi noi suntem 
oameni, asemenea pătimitori ca voi... (Fapte 14, 13-15). 

Asemenea se întâmplă şi cu îngerii, cum este de pildă 
îngerul care i-a făcut Apostolului Ioan descoperirile din 
Apocalipsă: Şi am căzut înaintea picioarelor lui, ca să mă 
închin lui. Și el mi-a zis: Vezi să nu faci aceasta! Sunt 
împreună-slujitor cu tine şi cu frații tăi, care au mărturia lui 
Iisus. Lui Dumnezeu închină-te, căci mărturia lui lisus este 
duhul proorociei (Apoc. 19, 10). Iar altă dată: Și eu, Ioan, sunt 
cel ce am văzut şi am auzit acestea, iar când am auzit şi am 
văzut, am căzut să mă închin înaintea picioarelor îngerului care 
mi-a arătat acestea. Şi el mi-a zis: Vezi să nu faci aceasta! Căci 
sunt împreună-slujitor cu tine şi cu frații tăi, proorocii, şi cu cei 
ce păstrează cuvintele cărții acesteia. Lui Dumnezeu închină-te! 
(Apoc. 22, 8-9). Deci atât sfinții, cât și îngerii, refuză orice 
închinăciune ce li se aduce, ştiind că ea se cuvine numai lui 
Dumnezeu. 


Preotul: In Faptele Apostolilor cap. 10, vers. 25-26, 
Apostolul Petru respinge închinarea ce i-a adus-o Corneliu, sub 
cuvânt că el este om, deoarece Corneliu îl socotise că este mai 
mult decât om, adică zeu. Sutașul roman era familiarizat cu 
noțiunea de zei, ca unul ce fusese păgân. Deci, socotind pe 
Petru ca pe un trimis al lui Dumnezeu, el era foarte înclinat a-l 
socoti ca zeu - iar dacă nu ca zeu, cel puțin ca pe un om 
superior celorlalți oameni sau semizeu -, căruia el credea că i 
se cuvenea nu venerare, ci adorare, ca zeilor, ceea ce Petru a 
refuzat să i se aducă. 

In citatul din Faptele Apostolilor (14, 13-15), Pavel și 
Varnava resping închinarea ce li s-a adus pentru același motiv 
ca și mai sus, căci erau socotiți ca zei și li s-ar fi adus adorare, 
nu venerare. Contextul ne spune clar că locuitorii pământului 
din Listra, uimiţi de minunea vindecării ologului din naștere de 
către Pavel, în văzul tuturor au strigat: Zeii, asemânându-se 
oamenilor, s-au coborât la noi. Şi ziceau de Varnava că este 
Zeus, iar de Pavel că este Hermes, de vreme ce era «purtătorul 
cuvântului» (Fapte 14, 11-12). Astfel, este lesne de înțeles 
refuzul apostolilor de a fi adoraţi ca niște zei, de vreme ce ei 
tocmai împotriva zeilor predicau întoarcerea la Unicul 
Dumnezeu (Fapte 14, 15-17). Și acestea zicând, abia au potolit 
mulțimile, ca să nu le aducă jertfă (Fapte 14, 18), se spune în 
continuare. 


In al treilea citat (Apoc. 19, 10), îngerul descoperitor al 
vedeniilor apocaliptice respinge închinarea ce i-a adus-o 
Apostolul și Evanghelistul loan. Respingerea este motivată: 
Sunt împreună-slujitor cu tine..., adică sunt egal cu tine, ca 
slujitor al lui Dumnezeu, cum ești și tu, deci suntem în 
raporturi de egalitate și nu se cuvine să primesc de la tine 
închinare, mai cu seamă că și tu ești aici, nu în trup, ci în «duh» 
(Apoc. 1, 10), adică în stare îngerească; şi în plus, și tu ca 
mine ești în «duhul proorociei», care constă în a mărturisi pe 
lisus. Al doilea motiv al refuzului este exprimat în cuvintele: 
«Lui Dumnezeu te închină». Dumnezeu era de față și îngerul 
descoperitor I-ar fi adus o jignire dacă ar fi primit pentru sine, 
chiar în faţa lui Dumnezeu, închinare de la loan. 


Chiar și între oameni este jignitor a respecta prea mult pe 
un înalt slujitor al unui conducător de ţară, când acel 
conducător este de faţă. Totdeauna, toată atenţia și toată cinstea 
se îndreaptă către cel ce este mai-marele tuturor, atunci când el 
este prezent. Dar aceasta nu înseamnă că cei din jurul lui nu ar 
fi și ei oameni de mare cinste. 


In citatul din urmă (Apoc. 22, 8-9), de asemenea, îngerul 
exprimă chiar mai limpede decât în citatul dintâi, egalitatea sa 
cu Apostolul loan și necuviința ce ar face-o primindu-i 
închinarea. 


Astfel, în toate citatele de mai sus invocate de voi, 
sectarii, în motivarea învățăturilor voastre greșite, refuzul 

sfinților și al îngerilor de a li se aduce închinare își are 
explicație proprie şi particulară: Apostolii Petru, Pavel și 
Varnava au refuzat a li se aduce adorarea ca unor zei, iar nu 
cinstirea sau venerarea pe care sfinții o primesc; iar îngerul 
descoperitor a respins închinarea lui Ioan, pentru egalitatea pe 
care o avea cu el, ca împreună-slujitor al lui Dumnezeu. 

Insă în ce priveşte cinstirea și venerarea pe care oamenii o 
aduc sfinţilor și îngerilor lui Dumnezeu, acestea sunt primite de 
ei,după cum se poate vedea în diferite locuri ale dumnezeieștii 

Scripturi. Un prim exemplu se poate vedea atunci când a treia 
căpetenie trimisă de împăratul Ohozia, cu cei cincizeci de 
oameni ai lui, venind și căzând în genunchi înaintea lui Ilie, l-a 
rugat, zicând: <Omul lui Dumnezeu, să nu fie trecut cu vederea 
de ochii tăi sufletul meu şi sufletul acestor cincizeci de robi ai 
tai” (IV Regi 1, 13). Și iarăși: ..„fiii proorocilor cei din 
Ierihon... au ieşit înaintea lui (Elisei) şi i s-au plecat până la 
pământ (IV Regi 2, 15). Şi iarăși: Atunci împăratul 
Nabucodonosor a căzut cu fața la pământ şi s-a închinat 
înaintea lui Daniel... (Dan. 2, 46). Şi iarăși, vedem că Valaam 
s-a închinat și a căzut cu fața la pământ... înaintea îngerului 
Domnului (Num. 22, 31). 

Iarăşi vedem că îngerul Domnului a primit închinare de la 
Isus al lui Navi, care a căzut cu fața la pământ și i s-a închinat 
(Iosua 5, 14- 15). Îngerii au primit închinare de la Lot (Fac. 19, 

Dincer Domnului a primit închinare de la Manoe și femeia 
lui, care i s-a închinat lui până la pământ, iar îngerul Domnului 
s-a înălțat cu para focului de pe jerifelnic (Jud. 13, 18-21). 
Îngerul Domnului a primit închinare de la David și de la 
bătrânii poporului (I Paral. 21, 16-18). Îngerul Domnului a 
primit închinare de la Daniel Proorocul (Dan. 8, 18; 10, 9-15). 

lată că în cele de până aici ţi-am răspuns la cele ce ai 

afirmat dumneata, că îngerii și sfinții lui Dumnezeu nu voiesc a 

primi închinare de la oameni. Citește cu atenţie locurile indicate 
din Sfânta Scriptură și vei înţelege destul de clar că nu ai 
dreptate în cele ce susţii, și că atât sfinţii lui Dumnezeu, cât și 
îngerii Lui, primesc cinstire și venerare de la oameni, fără ca 
această venerare a lor să aducă vreo mâhnire lui Dumnezeu. 
Căci cum S-ar putea supăra Dumnezeu când vede pe prietenii 
Lui cei iubiți și pe casnicii Săi că se slăvesc în numele Lui, 

când El însuşi i-a proslăvit pe ei (Rom. 2, 10) și i-a înzestrat cu 
puteri minunate şi cu daruri deosebite? 

Sectarul: Care sunt aceste daruri și puteri deosebite cu 
care Dumnezeu a înzestrat pe sfinții Săi? 

Preotul: Mai întâi de toate sunt puterile date lor de a face 
minuni, după cum scrie: Minunat este Dumnezeu întru sfinții 
Lui, Dumnezeul lui Israel (Ps. 67, 36) și iarăși: Sfinții care sunt 
pe pământul Lui, minunată a făcut Domnul toată voia întru ei 
(Ps. 15, 3). 

Oare nu prin mâna proorocului Său, Moise, a bătut 
Dumnezeu Egiptul (leș. 7, 10-12), a prefăcut apa în sânge (7, 
20-21), a adus broaște (8, 6), tăuni (8, 24), ciuma vitelor (9, 
3), băşici usturătoare, grindină și foc (9, 8, 18, 33), lăcuste 
(10, 4-6), întuneric (10, 21), moartea primilor născuţi (12, 29- 
30), i-a trecut pe evrei prin Marea Roșie (14, 15-16), l-a 
pierdut pe faraon și pe ostașii lui (14, 27)? 

Și nu tot prin mâna lui Moise a învins pe Amalec (leş. 
17), a îndulcit apele Merei (leș. 15), a scos apă din piatră la 
Horeb (leş. 17, 6), a făcut să înghită pământul pe Core și Datan 
(Num. 16, 28, 33), a vindecat prin șarpele de aramă (Num. 
21), a izvorât apă din piatră la Cadeş (Num. 20)? 

Apoi, prin Iosua Navi: oprirea apelor Iordanului (Iosua 3, 
11-17), căderea zidurilor lerihonului (Iosua 6, 6-20); prin 
Ghedeon: nimicirea madianiţilor (Jud. 7, 16-23); prin Samson: 
leul sfâșiat (Jud. 14), filistenii uciși, porţile Gazei luate și 
dărâmarea templului lui Dagon (Jud. 16, 28-31); prin Samuel: 
tunet și ploaie peste seceriș (I Regi 12, 16-18); prin Ilie 
Proorocul: seceta cea mare (III Regi 17, 1), înmulţirea fainii și 
a untdelemnului văduvei (III Regi 17, 14), învierea fiului 
văduvei din Sarepta Sidonului (III Regi 17, 17-23), coborârea 
focului din cer peste jertfe (III Regi 18, 36-38), deschiderea 
cerului și ploaie mare (III Regi 18, 41-42). 


Se mai arată prin Ilie: Ohozia, pedepsit cu moartea (IV 
Regi 1, 16), despărţirea apelor Iordanului cu cojocul (IV Regi 
2, 8); prin Elisei: despărţirea apelor Iordanului (IV Regi 2, 14), 
curățirea apelor lerihonului (IV Regi 2, 19-23), copiii din Betel 
sfâșiaţi de urși (IV Regi 2, 23-24), învierea fiului șunamitencei 
(IV Regi 4, 32-35), vindecarea lui Neeman (IV Regi 5, 10-14), 
Ghiezi lovit cu lepră (IV Regi 5, 27), omul înviat prin oasele 

lui Elisei (IV Regi 13, 21); iar prin Isaia, vindecarea lui 
Iezechia (IV Regi 20, 1-7). 

Cei doisprezece sfinți apostoli au săvârşit diferite 
vindecări (Matei 10, 1; Marcu 3, 14-15; 6, 7, 13; Luca 9, 1-2, 
6), cei şaptezeci de ucenici au făcut diferite minuni (Luca 10, 9, 
17) Apoi, alte nenumărate minuni ale apostolilor (Marcu 16, 
20;Fapte 2, 43; 5, 12, 16), vindecarea ologului (Fapte 3, 2-8), 
moartea lui Anania și a Safirei (Fapte 5, 1-10), vindecări de 
bolnavi (Fapte 5, 15-16), vindecarea slăbănogului Enea (Fapte 
9,34), învierea Tavitei (Fapte 9, 36-41), minuni mari (Fapte 8, 
7,13), redarea vederii lui Saul (Fapte 9, 17-18; 22, 11-13), 
orbirea lui Elimas (Fapte 13, 11), învierea lui Eutih (Fapte 20, 
9-12), vindecarea tatălui lui Publius (Fapte 28, 8) și alte 
nenumărate minuni și puteri pe care nu este nici vreme, nici loc 
a le pomeni. 

Iată dar, omule, cu ce puteri și cu ce daruri a împodobit 
Dumnezeu pe sfinții Săi, atât în Vechiul, cât și în Noul 
Testament. Pentru aceasta, voi încheia cuvântul despre minunile 

sfintilor lui Dumnezeu cu ce zice Duhul Sfânt: Minunat este 
Dumnezeu întru sfinții Lui, Dumnezeul lui Israel (Ps. 67, 36). 

Iar dacă venerăm și pe îngerii lui Dumnezeu întocmai ca 
pe sfinți, apoi trebuie arătat că multe și preaslăvite minuni a 
făcut Dumnezeu în lume prin mijlocirea sfinților Săi îngeri, ca 
de pildă: îngerul Domnului a condus pe israeliți din Egipt (leş. 
14, 19; 23, 20; 32, 34; 33, 2; Num. 20, 16); nimicirea 
Sodomei şi a Gomorei, de asemenea, s-a făcut prin îngeri (Fac. 

19,13); molima în Ierusalim (II Regi 24, 15-17; I Paral. 21, 
14-16); nimicirea oștirii asiriene (IV Regi 19, 35; II Paral. 32, 
21;Isaia 37, 36); Irod lovit de moarte (Fapte 12, 23); vestirea 
zămislirii lui lisus Hristos (Matei 1, 20-21; Luca 1, 31); 
vestirea nașterii lui Hristos (Luca 2, 10); Învierea Domnului 
(Matei 28, 5-7); Înălţarea, şi tot prin ei se va face vestirea celei 
de a doua veniri a Domnului (Fapte 1, 11); zămislirea Sfântului 
loan Botezătorul (Luca 1,13-36); îngerii slujeau lui lisus 
Hristos (Matei 4, 11; Marcu 1, 13); ei au vestit păstorilor 
Nașterea Domnului (Luca 2, 9); ei au vestit sfintelor mironosiţe 
Învierea Domnului (Matei 28, 1-7); ei vor despărţi pe cei drepţi 
de cei nedrepţi în ziua Judecăţii celei de apoi (Matei 13, 39-42; 
24, 31) şi încă nenumărate minuni și puteri ale lui Dumnezeu 

s-au făcut, se fac şi se vor face prin sfinţii Lui îngeri, până la 
sfârșitul veacurilor. i 

Aceste binefaceri ale lui Dumnezeu făcute de El prin 
sfinții Săi îngeri ne obligă să-i cinstim, ca pe cei ce slujesc cu 
milă şi cu blândeţe la mântuirea noastră (II Petru 2, 11; Iuda 1, 
9; Ps. 67, 17; 90, 11; 102, 21 ș.a.). 


x k k 


Credinciosul: Avem temeiuri să credem că sfinții 
mijlocesc pentru noi în rugăciunile lor? 

Preotul: Ți-am arătat pe larg în cele de mai sus despre 
acest lucru, cu trimiteri din Sfânta Scriptură. Dar pentru a fi 
mai întemeiat despre acest adevăr, îţi mai spun și cele ce 
urmează: Noi vedem din Sfânta Scriptură că sfinţii lui 
Dumnezeu, încă în viaţă fiind, se rugau și mijloceau către 
Dumnezeu pentru oameni. Așa auzim pe marele Apostol Pavel 
zicând: Mulţumesc Dumnezeului meu, ori de câte ori îmi 
amintesc de voi, căci totdeauna, în toate rugăciunile mele, mă 
rog pentru voi toţi, cu bucurie (Filip. 1, 3-4; I Tes. 1, 2-3; 
II Tes. 1,11; Efes. 1, 16-18; 3, 14-21; II Cor. 13,9; II Tim. 
1,3 ş.a.). 


Credinciosul: Dar pentru care pricină Dumnezeu 
primește pe sfinți și pe îngeri să se roage și să mijlocească 
pentru mântuirea oamenilor, de vreme ce numai Mântuitorul 
nostru lisus Hristos este singurul Mijlocitor între Dumnezeu și 
oameni (I Tim. 2, 5)? 

Preotul: Dumnezeu primește cererile și mijlocirile care se 
fac către El, prin rugăciunile sfinţilor și ale îngerilor, fiindcă El 
voiește a-i slăvi pe ei, precum şi ei îl slăvesc în cer şi pe 
pământ. Acest lucru îl adeverește Sfânta Scriptură când zice: Eu 
slăvesc pe cei ce Mă slăvesc pe Mine (| Regi 2, 30). Şi fiindcă 
sfinții au pătimit împreună cu El în această viaţă, se vor slăvi 
împreună cu El, după cum este scris, ca să-și arate bogăția 
slavei Sale spre vase ale milei, pe care mai dinainte le-a 
pregătit spre slavă (Rom. 9, 23). Deci sfinţii care au slăvit pe 
Dumnezeu în trupul și sufletul lor (I Cor. 6, 20; Filip. 1, 20) 
prin faptele lor cele bune (Matei 5, 16) și au suferit chinuri 
pentru slava lui Dumnezeu (loan 21, 19), aceștia se slăvesc de 

Dumnezeu și au primit de la Dumnezeu nu numai slavă, ci și 
darul de a face minuni mari, chiar și mai mari decât a făcut 
Mântuitorul nostru lisus Hristos când era cu noi pe pământ. 

Acest adevăr Însuși Mântuitorul cu proorocie mai înainte 
ni l-a spus nouă, zicând: Cel ce crede în Mine, va face şi el 
lucrurile pe care le fac Eu şi mai mari decât acestea va face... 
(loan 14, 12). Noi ne închinăm sfinţilor lui Dumnezeu, nu ca 
unora care ar fi prin fire dumnezei și binefăcători, ci ca unor 
robi și slujitori ai lui Dumnezeu, care au dobândit de la El 
deplină încredere, încât orice vor cere primesc de la El, ca unii 
ce I-au păzit poruncile (I loan 3, 21-22). 

Noi venerăm (cinstim) pe sfinţii lui Dumnezeu fiindcă 
Însuși Împăratul Dumnezeu Se simte cinstit văzând că sluga Lui 
iubită este cinstită nu numai ca o slugă, ci și ca prieten al lui 
Dumnezeu (Ps. 138, 17; loan 15, 14). 

„Noi credem că Domnul nostru lisus Hristos este unicul 
nostru Mijlocitor și că El S-a dat pe Sine preţ de răscumpărare 
pentru toţi și cu Sângele Său a făcut împăcarea omului cu 
Dumnezeu, şi că El este îngrijitorul, Mângâietorul și curăţitorul 
păcatelor noastre. Mărturisim, de asemenea, că sfinţii intervin 
pentru noi în rugăciuni și cereri și, înaintea tuturor, Preacurata 
Maică a lui Dumnezeu-Cuvântul. 

Tot astfel zicem și despre sfinţii îngeri și păzitorii noștri, 
despre apostoli, prooroci, martiri, drepţi și despre toţi aceia pe 
care i-a preamărit El, ca pe niște slugi credincioase ale Sale, cu 
care împreună îi numărăm și pe arhierei şi pe preoţi, ca unii ce 
împreună stau la dumnezeiescul altar, precum şi pe bărbaţii 
drepţi, distinși prin virtute. 

A ne ruga unii pentru alții și că mult poate rugăciunea 
dreptului (Iacov 5, 16) și că Dumnezeu ascultă mai mult pe cei 
sfinți, decât pe cei ce rămân în păcate - aceasta din sfintele 
cărţi ne învăţăm (loan 9, 31). 

Mărturisim că sfinții sunt ajutători și mijlocitori pentru 
noi înaintea lui Dumnezeu, nu numai aici în timpul petrecerii 
lor cu noi, ci încă mult mai mult după moarte, când ei, după 
îndepărtarea «oglinzii» - de care pomenește Sfântul Apostol 
Pavel -, privesc curat Sfânta Treime și nemărginita Lui lumină. 
Căci precum noi nu ne îndoim că sfinţii profeţi, fiind încă în 
trup muritor, au văzut lucrurile cele cerești, prin care se 

prevesteau cele viitoare, tot asemenea nu ne îndoim, dar și 


neclătinat credem şi mărturisim că îngerii și sfinții - care au 
devenit ca nişte îngeri -, cu ajutorul nemărginitei lumini 


dumnezeiești văd nevoile noastre"?. 


Credinciosul: Dar unde spune în Sfânta Scriptură că 
Dumnezeu îi ascultă pe sfinţi când ei se roagă pentru noi? 

Preotul: Am arătat că sfinţii sunt slăviți de Dumnezeu 
cu cinste (Rom. 2, 10), că vorjudeca lumea (I Cor. 6, 3), că 
sunt iubiți de Dumnezeu (Dan. 10, 19). lar cum că sfinții 
sunt ascultați de Dumnezeu când se roagă pentru noi, caută 
în dumnezeiasca Scriptură la citatele pe care ţi le însemnez 
aici: Fac. 20, 7; lov 42, 8; I Regi 7, 9; Ier. 15, 15; Iacov 5, 
10, 15; Apoc. 8, 3-5; II Tim. 1, 3; Dan. 10, 11-21. De 
asemenea caută despre mijlocirea îngerilor pentru noi la: 
Fac. 24, 7; Dan. 3, 19-25; Evrei 1, 14; Num. 20, 16; Fac. 
19, 12-13; II Regi 24, 16-17; I Parai. 21, 14-16; leş. 14, 
19; 23, 20; 32, 34; 33, 2 ş.a. 

Dar vei găsi şi încă alte multe mărturii în această 
privință în Sfânta Scriptură, care confirmă cele de mai sus. 
Să nu rămâi la îndoială în această privință, ca să nu te 


osândești şi tu ca ceice stau împotrivaadevărului învederat și dovedit. 


Capitolul 6 


DESPRE PREACINSTIREA 
SFINTEI FECIOARE MARIA! 


Sectarul: Dar pe Maria, Maica lui lisus Hristos, de ce 
voi, ortodocșii, o cinstiți atât de mult și vă închinaţi la ea ca la 
Dumnezeu? 

Preotul: Noi pe Preasfânta Fecioară Maria și Născătoarea 
de Dumnezeu o cinstim mai mult decât pe toţi sfinţii și îngerii, 
dar totuși nu-i aducem slujire ca lui Dumnezeu. Cinstirea ce i 
se dă ei se numește preacinstire (supravenerare), și ei i se 
cuvine această preacinstire pentru că ca este Maica lui 
Dumnezeu, nu numai o «prietenă» a Lui, asemenea celorlalți 
sfinți. De aceea se spune în cântarea bisericească (axionul): 
«Ceea ce ești mai cinstită decât heruvimii și mai slăvită fără de 
asemănare decât serafimii». Ea este mai presus decât sfinţii și 
îngerii, deoarece și îngerii și oamenii i se închină. Astfel, i s-a 
închinat ei arhanghelul Gavriil, la Buna Vestire (Luca 1, 
28-29), şi în acelaşi chip i s-a închinat ei şi Sfânta Elisabeta, 
maica Sfântului loan Botezătorul (Luca 1, 40-43). Insăși Sfânta 
Fecioară, prin Duhul Sfânt, proorocește că pe ea o vor ferici 
toate neamurile: Că, iată, de acum mă vor ferici toate 
neamurile, că mi-a făcut mie mărire Cel Puternic... (Luca 1, 
48-49), adică cinstirea ei este voită de Dumnezeu. 


Sectarul: Nu trebuie să dăm prea multă cinstire Fecioarei 
Maria, pentru că nici însuși Fiul ei, lisus Hristos, n-a cinstit-o. 
Aceasta se vede din cuvintele Mântuitorului, redate de Sfântul 


' Sectarii nu admit preacinstirea Maicii Domnului. 

Evanghelist Matei în textul următor: Cineva I-a zis: Iată, mama 
Ta şi fraţii Tăi stau afară, căutând să-Ți vorbească. lar El i-a 
zis: Cine este mama Mea şi cine sunt frații Mei? Și, întinzând 
mâna către ucenicii Săi, a zis: lată mama Mea şifrații Mei. Că 
oricine va face voia Tatălui Meu Celui din ceruri, acela îmi 
este frate şi soră şi mamă (Matei 12, 47-50). Deci faptul că 
Fecioara Maria I-a fost mamă nu are nici o importanță. In fața 
Lui, legăturile Sale de sânge sau de rudenie trupească n-au nici 
un preț și nici o precădere față de legăturile Sale spirituale cu 
cei ce fac voia Tatălui, oricine ar fi aceștia. 


Preotul: Aici este vorba de altceva și anume că, în afară 
de înrudirea trupească, mai există și o altă înrudire cu Hristos, 
mult mai mare şi mai importantă, înrudirea sufletească, ce 
constă în a face voia lui Dumnezeu. Această înrudire însă nu 
desființează și nu micșorează pe cea trupească. Deosebirea stă 
numai în aceea că înrudirea sufletească și-o poate câştiga 
oricine, împlinind voia Tatălui. Inrudire înseamnă nu numai o 
legătură de sânge, trupească, ci și o legătură de dragoste și de 
unitate sufletească. Cel ce face voia lui Dumnezeu, acela devine 
sufletește înrudit cu Dumnezeu, deoarece Li este cu totul atașat 
lui Dumnezeu. 


Astfel, prin cuvintele de mai sus, Mântuitorul nici n-a 
înlăturat înrudirea Sa cea trupească cu Maica Sa, nici n-a 
micșorat cinstirea ce i se cuvenea unei mame de la fiul ei, ci 
numai a căutat să accentueze că cealaltă înrudire cu El, cea 
sufletească, deși este de mai mare preţ, o poate realiza totuși 
orice credincios*. Așadar, a fost un cuvânt de îndemn și de 
încurajare la adresa mulțimii, iar nu unul de dispreţ la adresa 
Maicii Sale. Mântuitorul nostru lisus Hristos, cât a fost cu 
Maica Sa pe pământ, pururea o asculta și o iubea şi era supus 
faţă de ea (Luca 2, 51) și oricând îi cerea ceva, nu se arăta 
neascultător față de ea. Astfel, vedem că la nunta din Cana 
Galileii, la cererea Mamei Sale, El a făcut prima minune, 
prefacând apa în vin (loan 2, 3-10). 


Apoi a avut mare grijă de Maica Sa, chiar și când era 
răstignit pe Cruce; purtându-i de grijă, a dat-o spre îngrijire 


* Maica Domnului a fost și singura care a împlinit desăvârșit voia lui 
Dumnezeu (n.ed.). 

celui mai iubit dintre toţi ucenicii Săi, Sfântului loan Evan- 
ghelistul, după cum este scris: Deci lisus, văzând pe Maica Sa 
şi pe ucenicul pe care îl iubea stând alături, a zis mamei Sale: 
„Femeie, iată fiul tău» Apoi a zis ucenicului: «lată mama ta} 
Si din ceasul acela ucenicul a luat-o la sine (loan 19, 26-27). 
Vezi că Mântuitorul, nici în vremea cea grea a suferințelor Sale 
de pe Cruce, nu a neglijat purtarea de grijă față de Maica Sa, 
care L-a născut și L-a crescut? Și cum oare ar fi putut să 
dispreţuiască pe Mama Sa, când însuși Dumnezeu a dat poruncă 
sa cinstim pe tată și pe mamă, după cum s-a scris: Cinsteşte pe 
tatăl tău şi pe mama ta (Deut. 5, 16)? 

Sectarul: Dar de ce voi o numiţi pe Maria pururea 
fecioară, de vreme ce însuși Fiul său a numit-o femeie, ceea ce 
înseamnă că a fost căsătorită, iar nu fecioară, căci așa se 
adeverește din cuvântul Scripturii: Deci lisus, văzând pe mama 
Sa şi pe ucenicul pe care îl iubea stând alături, a zis mamei 
Sale: Femeie, iată fiul tău! (loan 19, 26). Tot așa o numește, 
dispreţuitor, și la nunta din Cana Galileii: A zis ei lisus: Ce ne 
priveşte pe mine şi pe tine, femeie? (loan 2, 4). In acest caz, 
nici nu o putem socoti mai de cinste și nu îi putem aduce un 
cult deosebit. 

Preotul: In primul citat, nicidecum nu este vorba de 
dispreț, ci, dimpotrivă, se vede cum Mântuitorul s-a îngrijit de 
soarta ei, încredințând-o spre purtare de grijă Apostolului loan, 
ştiind că El se va înălța la cer, pentru ca să o îngrijească la 
bătrâneţile ei. Acest lucru nu este o necinstire, ci, cu adevărat, 
o mare cinstire și respect față de Mama Sa, căreia nici în 
chinurile de pe Cruce nu uită să-i poarte de grijă, datorită 
dragostei celei mari pe care o avea faţă de ea, ca mamă. 

lar dacă o numește «femeie», nicidecum nu o face în 

înţeles de femeie căsătorită sau în semn de dispreţ, ci numai în 
înţeles de gen. Căci tot așa s-au adresat și cei doi îngeri Mariei 
Magdalena la mormânt: Femeie, de ce plângi? (loan 20, 12- 
13). lar cei doi bărbaţi, care s-au arătat la înălţarea la cer a 
Domnului, au zis către apostoli: Bărbaţi galileieni, de ce staţi 
privind la cer? (Fapte 1, 11). Nici îngerii, nici cei doi bărbaţi 
n-au adresat disprețuitor cuvintele «femeie» sau «bărbaţi», ci 
dimpotrivă, în chip mângâietor. 

Sectarul: Dar unde spune în Sfânta Scriptură că Maria, 
mama lui lisus, a fost fecioară și pururea fecioară, așa cum o 
numiţi voi, ortodocșii, pe ea? 

Preotul: Că a născut fiind fecioară, Sfânta Scriptură ne 

arată în acest fel: Când arhanghelul Gavriil a venit în Nazaret și 
i-a binevestit ei că va naște pe Fiul lui Dumnezeu (Luca 1, 35), 
intrând la ea, a numit-o: plină de har şi binecuvântată între 
femei (Luca 1, 28). lar ea, văzându-l, s-a tulburat de cuvântul 
lui şi cugeta în sine: Ce fel de închinăciune poate să fie 
aceasta? Și îngerul i-a zis: Nu te teme, Marie, căci ai aflat har 
la Dumnezeu. Și iată, vei lua în pântece şi vei naşte Fiu, şi vei 
chema numele lui lisus. Acesta va fi mare şi Fiul Celui 
Preaînalt se va chema și Domnul Dumnezeu îi va da Lui tronul 
lui David, părintele Său. Şi va împărați peste casa lui Iacov în 
veci şi Împărăţia Lui nu va avea sfârşit. Şi a zis Maria către 
înger: Cum va fi aceasta, de vreme ce eu nu ştiu de bărbat? Și 
răspunzând, îngerul i-a zis: Duhul Sfânt se va posori peste tine 
şi puterea Celui Preaînalt te va umbri; pentru aceea şi Sfântul 
Care se va naşte din tine, Fiul lui Dumnezeu se va chema (Luca 
1, 29-35). 

Ai auzit, omule rătăcit, cum arhanghelul s-a închinat 
Fecioarei Maria numind-o pe ea plină de har și binecuvântată 
între femei şi că ea a aflat mare har de la Dumnezeu, că n-a 
cunoscut bărbat, că a fost umbrită de puterea Celui Preaînalt și 
că a zămislit și a născut din Duhul Sfânt pe Fiul lui Dumnezeu? 
Apoi ai mai auzit că, deși era fecioară neștiind de bărbat, îngerul 
Domnului nu i-a zis «binecuvântată ești tu între fecioare», ci 
între femei, prin aceasta nearătând dispreţ faţă de Preasfânta 
Născătoare de Dumnezeu, cea «plină de har», ci descoperind o 
veche taină: „zdrobirea capului șarpelui prin femeie” (Fac. 3, 
15) și că ea va fi acea tainică și duhovnicească Evă care va 
naște pe Noul Adam, Hristos, Care va aduce viaţa în lume? 

Dumnezeieştii Părinţi ai Bisericii zic că Hristos S-a numit 
sămânță a femeii (Fac. 3, 15), ca Cel ce nu S-a născut din 
sămânță de bărbat, ci de la Duhul Sfânt și din Preacuratele 
sângiuri ale Preasfintei Fecioare Și-a luat trup. 

Aşadar, câtă nebunie și rătăcire este în capul sectarilor 
care hulesc pe Preasfânta și Preacurata Fecioară Maria, cea 
neispitită de bărbat, punând-o pe ea în rândul femeilor celor 

măritate, pe cea plină de dar, pe cea care a aflat har de la 
Dumnezeu și este binecuvântată între femei (Luca 1, 28)! 

Vor vedea acești hulitori și stricaţi la minte și la înţelegere 
sectari în ziua cea mare a Judecăţii de apoi, când această 
Impărăteasă și Fecioară Maria va sta de-a dreapta tronului 
Fiului său cu mare și negrăită slavă, după cum Psalmistul a 
arătat, zicând: Șezut-a împărăteasa de-a dreapta Ta, îmbrăcată 
in haină aurită şi prea înfrumusețată...  Pomeni-vor numele tău 
in tot neamul... (Ps. 44, 11, 20-21). 

Și ce zici tu, ereticule, oare pentru că arhanghelul Gavriil a 
numit-o pe ea femeie, zicând: binecuvântată ești tu între femei, 
apoi pentru aceasta zici că Fecioara Maria era femeie 
căsătorită, așa cum o numiţi voi cu hulă și nebunie ereticească? 
Oare n-a zis ea la închinarea îngerului că «nu știu de bărbat» 
(adică este fecioară)? 

Sau când Dumnezeu a zidit-o pe Eva din coasta lui Adam 
(Fac. 2, 21-22) și a adus-o la el, iar el a numit-o pe ea «femeie» 

oare și atunci Eva era femeie căsătorită, fiindcă o numise 
Adam «femeie»? Oare nu era atunci Eva fecioară zidită din 
trupul cel feciorelnic al lui Adam, fără de împreunare de 
femeie? Așadar, dacă Eva a fost zidită de Dumnezeu fecioară, 
iar însuși Dumnezeu și Adam pe această fecioară, Eva, o 
numesc «femeie» (Fac. 2, 22-23), apoi nu o numește pe ea 
«femeie», în înțeles că era femeie căsătorită, cum rău și 
nebunește înțelegeţi voi, sectarii, cuvântul «femeie». 

Ci atât Dumnezeu, cât și Adam au zis Evei «femeie» - 
atunci când ea era fecioară -, ca să arate prin acest cuvânt că ea 
era parte femeiască, nu bărbătească, și prin cuvântul femeie a 
arătat genul ei feminin. Deci nicidecum nu se înțelege că 
Dumnezeu și Adam, pe cea luată din coasta lui Adam - și care 
atunci era fecioară - au numit-o femeie în înțeles de femeie 
măritată (căsătorită), aşa cum voi rătăcit și rău înţelegeţi 
cuvântul femeie în Sfânta Scriptură. Căci precum Eva era 
fecioară, atunci când i s-a zis «femeie», tot astfel Eva cea 
tainică şi duhovnicească, Preacurata Fecioară Maria, care a 
născut pe Noul Adam, Hristos, fecioară este în vecii vecilor, cu 
toate că Sfânta Scriptură o numește pe ea «femeie», arătând prin 
aceasta genul ei feminin. 

Atunci Adam, prin lucrarea lui Dumnezeu, a născut întru 
feciorie din trupul său femeie fără de femeie (adică fără a se 
împreuna cu femeie), iar la plinirea vremii, firea femeiască, 
prin lucrarea Sfântului Duh, a născut bărbat fără de bărbat, în 
feciorie născând Fecioara și rămânând fecioară, precum și la 
început a născut Adam întru feciorie femeie fără de femeie, 
rămânând întru feciorie. Căci așa a binevoit Dumnezeu, ca 
întru Fecioara Maria să dea împrumut firii lui Adam celui vechi 
prin Noul Adam Cel născut din Fecioară, Care a venit în lume 
şi S-a îmbrăcat în firea noastră din negrăita Sa milă și bunătate, 
pentru ca să izbăvească pe vechiul Adam, cu tot neamul lui, din 
osândă și din moarte. Căci precum întru Adam toți mor, aşa 
întru Hristos toți vor învia (| Cor. 15, 22; Rom. 5, 8; loan 3, 
16; 5, 24). 


Deci ia aminte, omule rătăcit - tu și cei asemenea ţie -, 
că Sfânta Scriptură nu numește pe Maica Domnului «femeie» 
(Luca 1, 43) în sensul de femeie căsătorită, cum rău și sucit 
înţelegeţi voi, ci, prin cuvântul «femeie», Sfânta Scriptură arată 
numai genul feminin al Sfintei Fecioare Maria și totodată arată 
în chip umbros și tainic că ea este femeia aceea prin care se va 
zdrobi capul șarpelui (Fac. 3, 15) şi prin care va veni mântuirea 
neamului omenesc. 


La cele de mai sus trebuie adăugate și următoarele: 


1. Fiind Maică a Mântuitorului, Fecioara Maria a fost și 
este mijlocitoare a mântuirii. 


2. Zămislind de la Duhul Sfânt pe Mântuitorul în pân- 
tecele ei, a fost cu totul curăţită de păcate, ca nici un alt om, 
oricât de sfânt ar fi fost. 


3. Fiindu-i prezisă de Dumnezeu cinstirea ei - ca nici o 
altă cinstire a vreunui om -, Sfânta Fecioară Maria trebuie 
socotită ca cea dintâi dintre sfinţi, așa cum loan Botezătorul este 
cel mai mare între prooroci (Luca 7, 28), deoarece venirea lui a 
fost profeţită de alţi profeţi (Mal. 3,1; Isaia 40, 3). 

Pentru toate acestea, Sfintei Fecioare Maria i se cuvine o 
cinstire mai mare decât altor sfinţi, o preacinstire, ea fiind 
împărăteasa și cununa tuturor sfinţilor. lar cum că și după 
naștere a rămas fecioară, citește și vezi cele proorocite despre 
ea de Proorocul lezechiel (44, 1-3). 

Sectarul: Nu trebuie să dăm prea multă cinstire Fecioarei 

Maria, și nici nu poate fi preavenerată ca fecioară, pentru că a 
mai avut și alţi copii, care sunt numiţi de Sfânta Scriptură «fraţi 
si surori» ai lui lisus, iar lisus este numit «întâiul născut» (Matei 
1, 25), de unde urmează că Maria a mai avut ulterior și alţi fii. 
Si într-adevăr Biblia ne vorbește de niște «fraţi» ai Domnului și, 
de asemenea, despre «surorile» Lui, când redă cuvintele 
iudeilor, nedumeriţi de persoana minunată a Domnului: Au nu 
este Acesta fiul teslarului ? Au nu se numeşte mama Lui Maria şi 
fraţii Lui: Iacov şi losi şi Simon şi luda? Și surorile Lui au nu 
sunt toate la noi? (Matei 13, 55-56; Marcu 6, 3). Atunci de ce 
să falsificăm adevărul numind-o pe Maica Domnului «Pururea 
Fecioară» şi venerând-o ca atare? 

Preotul: In citatul prim, expresia <întâiul născut» nu 
înseamnă numaidecât că trebuie să presupunem și existența 
altora născuţi ulterior (al doilea, al treilea etc). Acesta este un 
fel de a vorbi al Vechiului Testament, unde <întâiul născut» se 
numește cel ce deschide întâi pântecele, indiferent dacă va mai 
avea și alți fraţi sau nu (leș. 13, 2) și unde adeseori numeralul 
cardinal (1, 2, 3 etc.) este înlocuit ori întrebuințat amestecat cu 
cel ordinal (întâiul, al doilea, al treilea). Ebraismul acesta a 
intrat și în felul de vorbire al Noului Testament. In cazul de faţă 
«întâiul născut» înseamnă «unul născut», în sens de «unicul 
născut». 

Alt înțeles este exclus, deoarece, dacă într-adevăr Iisus ar 
mai fi avut și alți frați naturali (fii ai Mariei) n-ar fi lăsat-o pe 
Maica Sa în grija unui apostol, ci în grija vreunui frate al Său. 
In citatul al doilea, se spune de „frați" și de „surori" ai 
Domnului. „Frații" sunt chiar amintiți cu numele și sunt în 
număr de patru, iar „surorile" (la plural) trebuie să fi fost cel 
puțin două. In Sfânta Scriptură sunt amintiți de mai multe ori 

(vezi Matei 12, 47-50, Marcu 3, 31; Luca 8, 19; Ioan 2, 12; 7, 
3; Fapte 1, 14; I Cor. 9, 5; Gal. 1, 19). Ei însă în nici un caz 
nu au putut fi frați naturali ai lui lisus Hristos și fii ai Mariei, 
mama lui lisus, pentru că: 
1. După o veche și unanimă tradiţie, Maria, mama lui 
lisus, a rămas după naștere fecioară, așa cum a fost prefigurată 
în vedenia Proorocului lezechiel (44, 1-3). 

2. Mama acestor așa-ziși frați ai Domnului este o altă 
persoană decât Fecioara Maria, căci este numită în Sfânta 
Scriptură Maria sau cealaltă Marie (adică deosebită de Maria, 
Maica Domnului, și de Maria Magdalena) sau sora mamei Lui, 
Maria lui Cleopa, fiind amintită chiar alături de Maica 
Domnului și în apropierea ei. 


lată textele biblice lămuritoare: Şi erau acolo multe femei, 
privind de departe... între care era Maria Magdalena şi Maria, 
mama lui lacov și a lui losi, și mama fiilor lui Zevedeu (Matei 
27, 55-56). Iacov și losi sunt doi din cei patru „fraţi” ai 
Domnului (Matei 13, 55). Mama lor așadar este o altă persoană 
decât Maria, mama lui lisus. Evanghelistul continuă apoi: După 
ce a trecut sâmbăta..., au venit Maria Magdalena şi cealaltă 
Marie, ca să vadă mormântul (Matei 28, 1). Aici iarăși este 
vorba de «cealaltă Marie», care nu poate fi alta decât mama 
„fraţilor” Domnului și despre care a fost vorba și în textul 
precedent.In chip asemănător scriu și ceilalți evangheliști: Și 
erau şi femei care priveau de departe; între ele: Maria 
Magdalena, Maria, mama lui Iacov cel Mic şi a lui losi, şi 
Salomeea (Marcu 15, 40). lar Maria Magdalena şi Maria, 
mama lui losi, priveau unde L-au pus (Marcu 15, 47). 

Același evanghelist scrie apoi: Şi după ce a trecut ziua 
sâmbetei, Maria Magdalena, Maria, mama lui Iacov, şi 
Salomeea au cumpărat miresme, ca să vină să-L ungă (Marcu 
16, 1). Apoi, în alt text: Jar ele erau: Maria Magdalena şi 
Ioana şi Maria lui lacov şi celelalte împreună cu ele, care 
ziceau către apostoli acestea (Luca 24, 10). Şi, în sfârşit, altul: 
Si stăteau lângă crucea lui lisus, mama Lui şi sora mamei Lui, 
Maria lui Cleopa, şi Maria Magdalena (loan 19, 25). 


In toate textele de mai sus este vorba de aceleaşi femei 
care au luat parte la evenimentele Patimilor și ale Invierii 
Domnului. Toate sunt pomenite cu numele, numai Maria, 
mama lui lacov şi a lui Tosi (doi din „frații" Domnului - Matei 
13, 55) este numită în ambele locuri Maria, mama lui Iacov, 
apoi alteori mama lui Tosi, sau cealaltă Marie, iar în alte 
locuri, sora mamei Lui, Maria lui Cleopa. Dar după adevăr 
este vorba de aceeaşi persoană, căci totdeauna este numită 
«Maria». Deci „frații Domnului", având altă mamă decât pe 

Maria, mama lui lisus, nu pot fi fii ai Fecioarei Maria și fraţi 


naturali ai lui lisus. 
3. „Fraţii Domnului” nici ei înșiși nu se numesc «fraţi», ci 
«robi» și «slujitori ai lui lisus», anume după toată probabilitatea 
căci certitudine deplină nu există - doi dintre ei, lacov și 
Iuda, sunt autorii celor două epistole sobornicești, numite «a lui 
Iacov» și respectiv «a lui Iuda». Or, acolo ei se numesc fiecare 


«rob» (Iacov 1, 1) și «slujitor» (Iuda 1, 1) ai Domnului lisus, iar 


nu «fraţi». 

4. Dacă ar fi fost fraţi naturali ai Săi, Hristos i-ar fi făcut 
apostoli; ori ei n-au fost dintre cei doisprezece apostoli. Deși 
mulţi presupun că aceștia doi dintre „fraţii Domnului”, anume 
lacov și Iuda, ar fi identici cu cei doi apostoli dintre cei 
doisprezece care poartă acest nume (Apostolul Iacov, connumit 
la fel cu „fratele Domnului” ce/ Mic, în toate listele apostolilor, 
iar Iuda „fratele Domnului” ar fi fost Apostolul Iuda Tadeul), 
totuși, aceasta este o simplă presupunere, neîndestulător de 
întemeiată, mai ales că ei înșiși nu se numesc «apostoli», după 
cum nu se numesc nici «fraţi ai Domnului»; iar despre apostoli 
vorbesc la persoana a treia (Iuda 1, 17). Despre Iacov, „fratele 
Domnului”, se știe numai că a fost dintre cei șaptezeci de 
apostoli și cel dintâi episcop al Ierusalimului și că se bucura de 
cea mai mare autoritate, atât în faţa credincioșilor, cât și în faţa 
apostolilor (Fapte 12, 17; 15, 13), în timp ce Apostolul Iacov al 
lui Zevedeu fusese ucis (Fapte 12, 2); iar despre celălalt Iacov 
nu mai putem ști nimic. 

5. Hristos ar fi încredinţat în grija lor pe Fecioara Maria, 
iar nu în grija Apostolului loan, care, oricum, era mai străin 
acesteia decât un fiu al ei. 

6. „Fraţii Domnului” nu pot fi nici măcar fraţi vitregi ai 
lui lisus sau fii ai lui Iosif dintr-o căsătorie anterioară a 
acestuia, deoarece: 

a) Nicăieri nu se spune și nicăieri nu se poate presupune 
că Iosif ar mai fi fost căsătorit și înainte și că ar fi devenit 
văduv prin divorţ. Știm din Tradiţie doar atât, că era «drept». 

b) Mama „fraţilor Domnului”, după cum s-a văzut mai 
sus, trăia și era în apropierea intimă a Maicii Domnului, ceea 
ce ar fi fost exclus - pentru motive lesne de înţeles - dacă ea ar 

fi fost cândva soția lui Iosif, acum divorțată. 

7. Ţinând seama de faptul că peste tot în Orient, dar în 
special la iudei, cuvântul «frate» se întrebuința și în înţeles mai 
larg, de «văr» sau de alte rudenii mai apropiate sau mai 
îndepărtate, ca de exemplu la Facere (13, 8), unde Avraam îl 
numește pe Lot «frate», deși îi era numai nepot de frate (Fac. 
11, 27), trebuie să admitem că și „fraţii Domnului” au fost - 
probabil - veri ai lui lisus, dar nu veri primari, pentru că deși 
mama lor este numită «soră» a Maicii Domnului (loan 19, 25), 
ea nu putea să fi fost soră bună a acesteia, deoarece purta 
același nume cu Maria, și foarte rar se obișnuia în vechime ca 
două surori sau doi frați să poarte același nume. Ci cuvântul 
«soră» trebuie să aibă aici, de asemenea, înţelesul de vară, 
probabil vară primară”. In acest caz, fiii ei, numiţi „fraţii 
Domnului”, ar putea fi cel mult veri secundari ai lui lisus 
Hristos. 


Sectarul: Din cele arătate până aici, s-ar putea crede că 
Fecioara Maria, Maica lui lisus Hristos, a rămas pururea 
fecioară și nu a mai avut alţi copii în afară de lisus, dacă nu 
ar fi scris în Sfânta Scriptură că Iosif n-a cunoscut-o pe ea, 
numai până ce a născut pe Cel întâi Născut, pe Iisus Hristos, 
lăsând astfel a se înţelege că apoi ea ar fi putut avea și alți 
copii. 

Preotul: Sfânta Scriptură zice într-adevăr: Și n-a cunos- 
cut-o pe ea până ce a născut pe Fiul său Cel Unul Născut, 
Căruia I-a pus numele lisus” (Matei 1, 25); dar luaţi aminte și 
înţelegeţi că, în Sfânta Scriptură, expresia până când înseamnă 
veșnicie. Căci zice Domnul: Iară, Eu sunt cu voi în toate zilele, 
până la sfârșitul veacului (Matei 28, 20). Oare aceasta în- 
seamnă că se va despărți de noi după sfârșitul veacului acestuia? 
Oare nu zice dumnezeiescul Apostol Pavel: Şi astfel (după 
obșteasca înviere) pururea vomfi cu Domnul (| Tes. 4, 17)? 

Iar în alt loc al Sfintei Scripturi este scris: Zis-a Domnul 
Domnului meu: şezi de-a dreapta Mea până ce voi pune pe 
vrăjmaşii Tăi aşternut picioarelor Tale (Ps. 109, 1). Oare 


? Este exclus ca cuvântul «soră» să aibă aici înţelesul de cumnată, 
deoarece Fecioara Măria era singură la părinţi. Ar putea însemna, totuși, 
cumnată după losif, care nu este exclus să fi avut vreo soră măritată. 

* Sfânta Scriptură, ediţia 1914. 

aceasta înseamnă că după aceea Mântuitorul nostru lisus Hristos 
nu va şedea de-a dreapta Tatălui spre a împărați cu El peste 
toate veacurile, știind bine că împărăția Lui nu va avea sfârşit 
(Luca 1, 35)? 

Iar dacă în alt loc al Sfintei Scripturi se zice că Noe a dat 
drumul corbului din corabie spre a vedea dacă a scăzut apa, și 
zburând corbul nu s-a mai întors până când s-a uscat apa pe 
pământ (Fac. 8, 7), aceasta înseamnă că s-a mai întors la 
corabie vreodată? 

larăși se arată în dumnezeiasca Scriptură că Micol, fata 
lui Saul (soţia lui David), nu a născut fiu până în ziua în care a 
murit (II Regi 6, 23). Oare înseamnă că a mai născut fii după ce 
a murit, pentru că se zice «până când»? 

Aşadar deschide ochii minţii asupra acestor mărturii, 
alese din multe altele ale Sfintei Scripturi, și înţelege că 
cuvântul până când în Sfânta Scriptură înseamnă veșnicie şi, 
după cum Mântuitorul Hristos veșnic va fi cu apostolii Săi și cu 
toţi cei ce împlinesc poruncile Lui, după cum El veșnic va sta 
de-a dreapta Tatălui împărăţind în împărăţia Sa cea fără de 
sfârșit, după cum corbul în veci nu s-a mai întors pe corabia lui 
Noe și după cum în veci Micol, fiica lui Saul, nu a mai născut 
fii după ziua în care a murit, tot astfel Iosif cel drept și temător 
de Dumnezeu, veșnic (în veac) nu a cunoscut-o pe aceea care a 
fost fecioară înainte de naștere, a fost fecioară în naștere și a 
rămas pururea fecioară, Preasfânta și Preacurata Fecioara Maria, 
Născătoarea de Dumnezeu și Maica Luminii, Impărăteasa 
îngerilor și a oamenilor. 


La acestea să mai adăugăm și observaţia că expresia «până 
când» nu limitează nicidecum durata stării de feciorie a Mariei, 
ci, dimpotrivă, este folosită tocmai să accentueze faptul că lisus 
Hristos S-a născut din fecioară fără de bărbat. De aceea unele 
ediţii ale Noului Testament folosesc și traducerea: fără să fi 
cunoscut-o pe ea Iosif, Maria a născut pe Fiul său Cel Unul 
Născut... ceea ce înseamnă același lucru, aşa cum am arătat 
mai sus. 


Sectarul: In Sfânta Scriptură ni se spune, în mai multe 
locuri, că noi creștinii nu avem decât un singur Mijlocitor al 
mântuirii, pe lisus Hristos. Or voi, ortodocșii, vă adresaţi 
Maicii Domnului, zicând: «N-avem alt ajutor afară de tine»; și 

ziceţi: «Preasfântă Născătoare de Dumnezeu, mântuiește-ne pe 
noi», ceea ce este o mare greșeală, că puneţi pe Maica Domnu- 
lui ca și pe Mântuitorul, mijlocitoare a mântuirii voastre. 

Preotul: In această privință ţi-am dat lămuriri pe larg, 
când am vorbit despre cultul sfinților. lar în ce privește 
adresarea noastră către Maica Domnului în acest chip: «Nu 
avem alt ajutor în afară de tine», prin aceasta noi nu tăgăduim 
unicitatea lui Hristos ca Mijlocitor al mântuirii noastre 
obiective, dar nu neglijăm nici folosul oricărui alt ajutor în 
legătură cu mântuirea noastră subiectivă (a se vedea capitolul 15 
al acestei cărţi). 


Înţelesul acestei adresări este următorul: „Tu ne poţi da 
cel mai mare ajutor la mântuirea noastră subiectivă; un alt 
ajutor mai mare nu găsim la nici un alt sfânt”. Sau: „Nu avem 
pe altcineva care să ne poată ajuta atât de mult cât ne poți ajuta 
tu, ca Maică a Mântuitorului nostru". lar cuvintele de 
rugăciune adresate ei: «Preasfântă Născătoare de Dumnezeu, 
mântuiește-ne pe noi» înseamnă: «Înduplecă pe Fiul Tău să ne 
mântuiască», sau «Izbăveşte-ne pe noi». In limba greacă, limba 
în care au fost scrise toate cărţile Noului Testament, ca și 
cărţile de cult ortodox, verbul «a mântui» înseamnă și a izbăvi 
de rău, de necaz, de ispită, de strâmtorare. 


Deci, «Preasfântă Născătoare de Dumnezeu, mântuiește- 
ne pe noi» înseamnă: «ajută-ne cu rugăciunile tale să ne izbăvim 
de rele, de necaz, de lucrările diavolului, de patimi». Așadar, 
prin «mântuiește-ne pe noi» nu înțelegem «iartă-ne păcatele», ci 
«roagă-te Fiului tău pentru mântuirea noastră». Cu neputinţă 
este ca preacinstirea Maicii Domnului să supere pe Fiul ei, 
Căruia prin aceasta nu-l scădem nimic din adorarea ce I se 
cuvine, ci, dimpotrivă, toată preacinstirea Maicii Domnului 
trece de partea Fiului său, Care a ales-o și a sfinţit-o pe ea spre 
a-l fi Lui Maică. 


Deci ia aminte, omule încurcat la înţelegere și rătăcit de 
la adevăr, cele ce am a-ţi spune. In cele de până aici ţi-am 
arătat, cu mărturii din Sfânta Scriptură, cinstea, slava şi 

. . . . . . . E 
darurile date de Dumnezeu Preasfintei Sale Maici și ai auzit că 
Dumnezeu, încă îndată după căderea lui Adam și a Evei, a 
prevestit că Maica Domnului va fi acea «femeie-fecioară» care 
va zdrobi capul şarpelui (Fac. 3, 15). Apoi, despre ea s-a 

proorocit că va fi acea fecioară care va naște pe Emanuel- 
Dumnezeu (Isaia 7, 14); ea va fi mijlocitoare a intrării în lume 
a Mântuitorului nostru lisus Hristos (ler. 31, 21-23); ei i s-a 
închinat arhanghelul Gavriil și a numit-o pe ea «plină de har» și 
binecuvântată între femei» (Luca 1, 28); ei i s-a închinat 
Elisabeta, maica Sfântului loan Botezătorul, numind-o «cea 
binecuvântată între femei» și «Maica Domnului meu» (Luca 1, 
40-43); fericit este pântecele și sânul ei, că a purtat și a alăptat 
pe Mântuitorul lumii, Hristos (Luca 11, 27-28); Mântuitorul, 
ca Fiu al ei, o asculta și-i era supus (Luca 2, 51); prima minune 
a tăcut-o Mântuitorul la nunta din Cana Galileii, la rugămintea 
ei (loan 2, 3-10); Mântuitorul S-a îngrijit de soarta ei, chiar și 
atunci când El suferea înfricoșatele chinuri pe Cruce, 
incredințând-o spre purtare de grijă celui mai iubit dintre toți 
apostolii Săi (loan 19, 26-27); ea însăși, prin Duhul Sfânt, a 
proorocit că toate neamurile o vor ferici și-i vor aduce cult 
pentru mărirea cu care a învrednicit-o Dumnezeu pentru 
smerenia ei (Luca 1, 48-49); însuşi numele ei înseamnă 
«Doamnă, Stăpână» în limba ebraică. 

Această Doamnă și Împărăteasă- Fecioară va sta de-a 
dreapta tronului Fiului său în ziua Judecăţii de apoi (Ps. 44, 
11); ea a zămislit și a născut din Duhul Sfânt pe Fiul lui 
Dumnezeu (Luca 1, 35), fiind umbrită de puterea Celui 
Preaînalt (Luca 1, 35) și rămânând fecioară și după naștere 
(ez. 44, 1-3); ea este «mai cinstită decât heruvimii și mai 
slăvită fără de asemănare decât serafimii» (Axionul). Ea n-a mai 
avut și alţi fii în afară de lisus Hristos, Mântuitorul lumii (loan 
20, 12-13; Fapte 1, 11), iar mama așa-zișilor «frați și surori ai 
Domnului» nu este Maica Domnului, ci Maria lui Cleopa 
(Matei 27, 55-56; Marcu 15, 40, 47; 16, 1; loan 19, 25 ș.a.); 
„Fraţii Domnului” sunt numai rudenii cu El, iar nu fraţi naturali 
ai Lui, căci în vechime la iudei, rudeniile de aproape se ziceau 
fraţi (Fac. 13, 8). Mama „fraţilor Domnului”, Maria lui 
Cleopa, se numește soră cu Maica Domnului, tot în acest sens 
de rudenie apropiată (loan 19, 25 ș.a.). 

Așadar, după ce ai văzut mărturiile Sfintei Scripturi 
despre aceste adevăruri privitoare la Maica Domnului, dacă ai 
avea mintea ta curăţită de întunericul ereziei și de păcate, ai 
putea înțelege prealuminat, pentru care pricină noi, creștinii 

ortodocși din Biserica lui Hristos cea dreptmăritoare, aducem 
preacinstire Preasfintei Fecioare Maria. Rugându-ne ei, o 
punem pe ea mijlocitoare către Fiul său și Dumnezeul nostru, 
spre a ne ajuta prin mijlocirea preaputernicelor sale rugăciuni, 
pe care le face pururea către Dumnezeu pentru tot neamul 
omenesc şi mai ales pentru toți cei binecredincioși. 

Dar fiindcă ochii minții voastre, a sectarilor, de mult i-a 
închis satana ca să nu vadă lumina adevărului și v-aţi făcut 
asemenea păsărilor și corbilor de noapte, care la întuneric văd, 
iar la lumină orbesc, așa și voi, având întunecate mințile 
voastre de duhurile înșelăciunii, întunericul îl socotiți lumină, 
iar lumina întuneric. lar că adevărul acesta este, ascultă ce-ţi 
zic: De ce nu cinstiţi voi, sectarilor, pe Maica Domnului, când 
însăși dumnezeiasca Scriptură vă arată că și Arhanghelul 
Gavriil a cinstit-o pe ea cu închinăciune (Luca 1, 29)? 

De ce n-o cinstiți voi, sectarilor, pe Maica Domnului, 
care este Biserica Împăratului slavei, cea mai desfătată decât 
cerurile, căci ea pe Dumnezeu, a Cărui slavă nu o cuprinde nici 
cerul, nici pământul, L-a purtat în pântece? (II Paral. 2, 6). 
Pentru care pricină voi, sectarilor, nu cinstiţi pe Maica 
Domnului care, după mărturia Sfintei Scripturi și a 
arhanghelului binevestitor, este «plină de har» (Luca 1, 28)? 


Pentru care pricină voi, rătăciţilor cu mintea, socotiți 
pe Maica Domnului ca pe o femeie de rând, pe aceea care a 
aflat «har de la Dumnezeu» și care este «binecuvântată între 
femei» (Luca 1, 28-30)? Pentru care pricină voi, sectarilor, 
sunteți atât de împietriţi și orbi la înţelegere și nu cinstiţi pe 
Maica Domnului, pe care, prin Sfântul Duh, a mărturisit-o 
Elisabeta că este Maica Domnului și binecuvântată între 
femei (Luca 1, 40-43)? Dacă voi ziceţi că credeţi cele scrise 
în Sfânta Scriptură, apoi de ce nu preacinstiţi pe Maica 
Domnului, când Scriptura vă arată că pe ea „o vor ferici 
toate neamurile”, pentru mărirea pe care a făcut-o Dumnezeu 
ei (Luca 1, 48-49)? 

Pentru care pricină voi, sectarilor, şi cei asemenea vouă 
eretici, aţi ajuns la atâta întuneric de neînțelegere, că în loc de a 
cinsti și a venera pe Maica Dumnezeului Celui viu, voi o huliţi, 
şi în nebunia voastră o socotiți ca pe o femeie de rând? Sfântul 
Duh o arată pe ea în psalmi ca pe o împărăteasă a îngerilor și a 

toată făptura, stând de-a dreapta scaunului Fiului ei în haină 
aurită şi prea înfrumusețată (Ps. 44, 10), iar voi, sectarilor, o 
numiţi că este o femeie oarecare de rând, ca toate femeile. 

Duhul Sfânt arată în Sfânta Scriptură că Maica Domnului 
va fi pomenită din neam în neam și popoarele o vor lăuda pe ea 
in veacul veacului (Ps. 44, 20-21), iar voi, blestemaţilor sectari 
şi prooroci mincinoși, pe care v-a orbit satana, nu voiţi să o 
lăudaţi şi să o preacinstiţi pe Maica Domnului. Duhul Sfânt 
arată că toată slava fiicei Împăratului (a Maicii Domnului) este 
înlăuntru, îmbrăcată cu ţesături de aur și prea înfrumuseţată 
(Ps. 44, 15). Prin slava dinlăuntru arată că ea este cămara 
Duhului Sfânt, Preacurată, iar voi, sectarilor nebuni, o huliţi pe 
Maica Domnului și o necinstiţi. 

Maica Domnului este acea fecioară care a născut pe 
Emanuel-Dumnezeu (Isaia 7, 13) şi voi, întunecaţilor, ziceţi că 
este o femeie oarecare ca toate femeile. Duhul Sfânt prin gura 
Proorocului lezechiel o arată pe Maica Domnului ca „ușă 
încuiată”, prin care nimeni nu va trece decât Dumnezeul lui 
Israel, și după trecere, încuiată va rămâne (lez. 44, 1-3), adică 
Fecioară va fi înainte de naștere, Fecioară în naștere și după 
naștere pururea va rămâne fecioară, iar voi, întunecaţilor la 
minte și la înțelegere, orbiți de satana, ziceţi că Maica 
Domnului a mai avut și alţi fii în afară de Fiul lui Dumnezeu, 
pe Care L-a născut. 

Mai bine ar fi ca voi, toţi ereticii și sectarii, să vă legaţi 
câte o piatră de moară de grumaji şi să vă aruncaţi în mare 
(Matei 18, 6-7; Marcu 9, 42; Luca 17, 1-2), decât să se 
smintească sufletele bunilor creștini cu minciunile și hulele 
voastre cele drăcești și blestemate. Cum ar fi putut oare Iosif 
cel drept și temător de Dumnezeu (Matei 1, 19) să îndrăznească 
a se atinge de Preasfânta Fecioară după nașterea lui Hristos, 
mai ales după ce el a primit descoperirea de la Insuși 
Dumnezeu, prin îngerul Său, că Cel ce S-a zămislit în pântecele 
Fecioarei este de la Duhul Sfânt (Matei 1, 19-21) și că Cel 
zămislit din Duhul Sfânt va fi Mântuitorul lumii, Hristos (Matei 

1.21)? 

Oare dreptul și temătorul de Dumnezeu Iosif - căruia i se 
descoperise de la Dumnezeu că Fecioara Maria, logodnica sa, a 
zămislit de la Duhul Sfânt și a înţeles că prin ea Dumnezeu va 

lucra la mântuirea neamului omenesc, la zdrobirea capului 
şarpelui (Fac. 3, 15) şi că ea este Fecioara cea proorocită de 
Duhul Sfânt prin Sfântul Prooroc Isaia, care va naște pe 
Emanuel, Dumnezeul și Mântuitorul lumii (Isaia 7, 14) - mai 
putea el cugeta ceva din cele omenești asupra ei? Tocmai de 
aceea Iosif cel drept și temător de Dumnezeu (Matei 1, 19) s-a 
arătat atât de osârduitor şi ascultător și a slujit cu atâta osteneală 
atât Pruncului Dumnezeu, de la naştere la fuga în Egipt“ şi la 
întoarcerea de acolo (Luca 2, 1, 4- 6; Matei 2, 13-23), precum 
şi în ceilalți ani ai vieţii sale, cât şi Maicii Domnului, pentru că 
își dădea desăvârșit seama de chemarea ce o avea el de a sluji 
Preasfintei Fecioare, prin care Dumnezeu a venit în lume cu 
trup, să mântuiască neamul omenesc. 


Deci, mute să fie gurile tuturor ereticilor și ale sectarilor 
care aduc hule asupra Impărătesei Îngerilor şi a Maicii lui 
Dumnezeu și asupra dreptului şi temătorului de Dumnezeu 
Iosif, în cele ce rău și nebunește socotesc că a mai avut și alți 
fii Preasfânta și Preacurata Fecioară Maria, Născătoarea de 
Dumnezeu, cea «plină de har» (Luca 1, 28-29). 


*k k k 


Credinciosul: Dar ce înseamnă în Simbolul Credinței 
Ortodoxe cuvintele: „S-a întrupat de la Duhul Sfânt şi din 
Maria Fecioara și S-a făcut om", și anume de ce spune în chip 
deosebit „S-a întrupat" și în chip deosebit „S-a făcut om”? 

Preotul: „S-a întrupat” înseamnă cu deosebire „S-a 
zămislit”, ca început al întrupării, iar „S-a făcut om" înseamnă 
cu deosebire arătarea Fiului lui Dumnezeu ca om între oameni 
prin naşterea din Sfânta Fecioară Maria. Dar prin cuvântul „S-a 
întrupat", Sfinții Părinți, care au alcătuit Simbolul, au ținut mai 


* Vezi că și îngerul lui Dumnezeu, la fuga în Egipt, îi spune Sfântului 
și dreptului Iosif: Scoală-te, ia Pruncul şi pe mama Lui (Matei 2, 13). Acum 
nu mai spune ca mai înainte: Pe femeia ta (Matei 1, 20 - ed. 1914), ci pe 
mama Lui. După ce nașterea s-a săvârșit, după ce bănuiala a dispărut, iar 
bărbatul s-a încredinţat, îngerul îi vorbește deschis; nu-L mai numește pe 
Prunc copilul lui, nici pe Fecioară femeia lui, ci: ia Pruncul şi pe mama Lui 
şi fugi în Egipt. (Sfântul loan Gură de Aur, Omilii la Matei, P.S.B, 
București, 1994, p. 104) (n. ed.). 

ales să spună cu hotărâre că Fiul lui Dumnezeu Și-a alcătuit 
trup adevărat, nu numai unul părut, cum spuneau unii eretici, și 
de aceea n-a venit cu el din cer, ci l-a luat din Sfânta Fecioară 
Maria. lar prin cuvântul „S-a făcut om", au ţinut să sublinieze 
că Fiul n-a luat numai un trup fără suflet sau fără minte, cum 
spuneau alţi eretici, ci S-a făcut om deplin, cu trup și suflet 
cuvântător. 

Credinciosul: Dar ce înseamnă: „de la Duhul Sfânt și din 
Maria Fecioara?” Care este partea Duhului Sfânt și care a 
Fecioarei Maria în întruparea Cuvântului? 

Preotul: Fiul lui Dumnezeu S-a zămislit ca om din 
Fecioară. Deci S-a zămislit fără de sămânță bărbătească. Dar 
această zămislire minunată nu s-ar fi putut face fără lucrarea 
Duhului Sfânt. Duhul Sfânt a făcut ca Fecioara să zămislească 
fără sămânță bărbătească pe Fiul lui Dumnezeu ca om. Acest 
adevăr îl arată nouă dumnezeiasca Scriptură când zice: Tată 
îngerul Domnului i s-a arătat în vis, srăind: «losife, fiul lui 
David, nu te teme a lua pe Maria, logodnica ta, că ce s-a 
zămislit într-însa este de la Duhul Sfânt» (Matei 1, 20). De 
aceea spune Simbolul: «şi S-a întrupat de la Duhul Sfânt și din 
Maria Fecioara». 

Desigur, alta este partea Duhului Sfânt și alta a Fecioarei 
Maria în întruparea Fiului lui Dumnezeu. Sfântul Duh nu-l dă 
acestuia firea omenească de la sine, ba nici măcar o parte din 
ea. Intr-un asemenea caz, Fecioara Maria ar fi fost numai un 
vas ales prin care ar fi venit Fiul lui Dumnezeu cu un trup adus 
întreg, sau în parte, din Cer, care deci n-ar mai fi fost un trup 
adevărat omenesc, luat din trup omenesc. 

Dar Duhul Sfânt dă Fecioarei puterea să-L zămislească 
fără de sămânță bărbătească și deci fără de păcat Şi a zis Maria 
către înger: «Cum va fi mie aceasta, de vreme ce eu nu ştiu de 
bărbat?» Și răspunzând, îngerul a zis: «Duhul Sfânt Se va 
pogori peste tine şi puterea Celui Preainalt te va umbri» (Luca 

1, 34-35)'. 

Credinciosul: Dar Duhul Sfânt a fost singur în Fecioara 
Maria, când aceasta a zămislit pe Fiul lui Dumnezeu ca om? 


° învățătura de credință Ortodoxă, întreb. 175, p. 108. 
‘< Idem, 176, p. 108-109. 


CĂLĂUZĂ ÎN CREDINȚA ORTODOXĂ 


Preotul: N-a fost singur. In acest caz ea ar fi zămislit un 
om despărţit de Dumnezeu. Ci însuși Fiul lui Dumnezeu era din 
acest moment în ea, Duhul Sfânt fiind nedespărţit de El. Fiul 
lui Dumnezeu a fost nedespărţit de firea Sa omenească din 
prima clipă a existenţei ei, din clipa zămislirii. De aceea spune 
Simbolul despre El însuși că „S-a întrupat", adică Şi-a alcătuit 
din Fecioara Maria firea omenească. Dar Duhul Sfânt i-a dat 
putere Mariei să-L primească pe Fiul lui Dumnezeu în ea, ca pe 
Cel ce începe să-Și alcătuiască trupul din ea. Căci Dumnezeu 
lucrează asupra oamenilor totdeauna prin Duhul Sfânt. 

Sfântul loan Damaschin spune: „Duhul Sfânt S-a pogorât 
peste ea... dându-i puterea de a primi Dumnezeirea Cuvântului 
şi puterea de a naște. Atunci a umbrit-o înţelepciunea ipostatică 
şi Puterea Prea înaltului Dumnezeu, adică Fiul lui Dumnezeu, 
Cel de o ființă cu Tatăl, ca o sămânță dumnezeiască și Şi-a 
alcătuit Luiși din sângiurile ei trup însufleţit”. 

Credinciosul: Dar cine a fost Fecioara Maria? 

Preotul: Fecioara Maria a fost o fecioară din seminţia lui 
David, din care trebuia, după făgăduinţa dumnezeiască, să Se 
nască Mântuitorul. Ea trăise în curăţie desăvârşită şi era 
logodită cu Iosif, un bărbat bătrân din aceeași seminţie, dar ea 
avea de gând să trăiască în feciorie, căci se făgăduise lui 
Dumnezeu să ducă o viaţă de fecioară. De aceea, când îngerul 
îi aduce vestea că va naște pe Fiul lui Dumnezeu, ea întreabă: 
Cum va fi mie aceasta, de vreme ce nu ştiu de bărbat? (Luca 1, 
34). Deşi îngerul nu-i spusese cum va naște, ca să poată 
înțelege că aceasta se va întâmpla în viitor, ea totuși se miră, 
pentru că era hotărâtă să nu știe de bărbat. 


Ea zămislește pe Fiul lui Dumnezeu ca fecioară. Sfânta 
Scriptură ne spune că după ce S-a aflat având în pântece, Iosif 
se gândea s-o părăsească, dar îngerul Domnului i s-a arătat în 
vis, spunându-i să nu-i fie teamă să ia pe logodnica lui, că ceea 
ce s-a Zămislit într-insa este de la Duhul Sfânt (Matei 1, 20). 
Așadar Sfânta Maria a fost Fecioară înainte de naștere, 
Fecioară în naștere și după naștere a rămas pururea Fecioară!. 


' Dogmatica, cartea III, cap. 2, trad. cit, p. 147. 
° învățătură de credință Ortodoxă, întreb. 178-179, p. 109-110. 

Credinciosul: Dar de ce a fost nevoie de logodnic 
Fecioarei Maria, dacă ea a trăit pururea în feciorie până la 
moarte și n-a mai avut copii? 

Preotul: Ca să înţelegi acest lucru, ascultă, frate, pe 
dumnezeiescul Părinte loan Damaschin, care în această privință 
zice așa: „Dușmanul mântuirii noastre, diavolul, pândea fecioa- 
rele din cauza profeţiei lui Isaia care spune: lată fecioara va 
avea în pântece şi va naşte fiu şi vor numi numele lui Emanuel, 
care se tălmăceşte: «cu noi este Dumnezeu» (Isaia 7, 14). 

lar Cel care prinde pe cei înţelepţi în viclenia lor (lov 5, 
13; I Cor. 3, 19), ca să amăgească pe cel care se îngâmfă 
totdeauna cu înţelepciunea, face ca să fie logodită tânăra cu 
Iosif, este dată de preoţi „cartea cea pecetluită celui care știe 
carte” (Isaia 29, 11). (Așadar) logodna a fost păzitoare a 
fecioarei și înșelăciune a celui care pândea fecioarele””. 

Credinciosul: Dar nașterea Fecioarei Maria a fost după 
legile firii, adică a născut cu dureri, ca orice femeie? 

Preotul: Nașterea Pururea Fecioarei Maria a fost după 
legile firii, dar mai presus de firea nașterii, căci ea nici dureri 
nu a avut la naștere, nici cheile fecioriei ei nu s-au stricat prin 
naștere. Căci după cum Adam a născut femeie fără de femeie, 
așa și acum Fecioara Maria naște pe Noul Adam Hristos, fără 
de împreunare de bărbat. Căci Hristos Fiul lui Dumnezeu Se 
naște fără de Tată din femeie și fără de mamă din Tată. Potrivit 
legii nașterii, pentru că s-a născut din femeie; mai presus de 
natura nașterii, pentru că S-a născut fără Tată. Potrivit legii 
nașterii, pentru că S-a născut la timpul sorocit nașterii - adică 
atunci când a împlinit nouă luni și trece în a zecea mai presus 
de legea nașterii, căci S-a născut fără să pricinuiască durere, 
într-adevăr, aceleia căreia nu i-a precedat plăcerea, nu i-a urmat 
nici durerea, potrivit proorocului care zice: Înainte de a simţi 
dureri, a născut (Isaia 66, 7). Şi iarăși: Înainte de a veni 
vremea durerilor, ea a fugit şi a născut fiu (Isaia 66, 7)”. 


Credinciosul: Dar pentru ce noi numim pe Fecioara 
Maria Născătoare de Dumnezeu? 


” Dogmatica, cartea a IV-a, cap. 14, trad. cit., p. 274. 
” Ibidem. 

Preotul: Și în cele de mai înainte ţi-am arătat, și în cele 
ce urmează îţi spun așa: Noi numim pe Preacurata Fecioară 
Maria «Născătoare de Dumnezeu», pentru că Cel ce S-a născut 
din ea, după firea omenească, este Însuși Fiul lui Dumnezeu și 
Dumnezeu. lisus Hristos este o singură persoană în două firi: 
este persoana lui Dumnezeu Cuvântul, Care ca Dumnezeu, sau 
ca persoană a firii dumnezeiești, este născut dinainte de veci din 
Tată, iar ca om, sau ca persoană a firii omenești, este născut în 
timp din Fecioara Maria. Una și aceeași persoană S-a născut și 
din Tatăl și din Maria: din Tatăl după firea dumnezeiască, și 
din Maria după firea omenească. Deci, tot Fiul lui Dumnezeu 
S-a făcut și Fiul Mariei. Nu se poate spune că din Fecioara s-a 
născut numai firea omenească a lui Hristos, căci nu se naște o 
fire, ci se naște o persoană prin acea fire. lar persoana firii 
omenești a lui lisus Hristos era însuși Fiul lui Dumnezeu. 

Dacă n-am recunoaște că Fecioara Maria este Născătoare 
de Dumnezeu, n-am socoti persoana născută din ea și 
Dumnezeu, ci numai om. lar dacă lisus ar fi fost numai om, nu 
ne-ar fi putut mântui. Întreaga noastră mântuire îşi are deci 
temelia in faptul că Sfânta Fecioară Maria a fost cu 
adevărat Născătoare de Dumnezeu". 

Credinciosul: Dar în ce chip îi zicem noi Fecioarei Maria 
„Maică a lui Dumnezeu"? 

Preotul: Dar cum să nu fie Maică a lui Dumnezeu aceea 
care a născut pe Dumnezeu întrupat? 

Credinciosul: Unde numește Sfânta Scriptură pe Fecioara 
Maria, Maică a lui Dumnezeu? 

Preotul: Vezi în Sfânta Evanghelie la Luca, cap. 1, 43; şi 
oriunde vei auzi de mama lui lisus, înțelege că despre Maica lui 
Dumnezeu este cuvântul, deoarece lisus Hristos este Fiul lui 
Dumnezeu şi adevărat Dumnezeu, Care a avut drept Maică pe 
pământ pe Preacurata Fecioară Maria. 

Credinciosul: Aș vrea să știu mai precis care sunt 
mărturiile Sfintei Scripturi care ne dovedesc nouă că trebuie a 
cinsti și a ne închina Preasfintei și Preacuratei Fecioare Maria? 


i învățătură de credință Ortodoxă, întreb. 187, p. 114. 

Preotul: Ascultă, frate, unele din mărturiile Sfintei 
Scripturi care ne arată nouă că suntem datori de a supravenera 
si a ne închina Preasfintei Fecioare Maria: 

1. Mai întâi noi o supravenerăm și ne închinăm 
Preasfintei Fecioare Maria, pentru că Insuși Dumnezeu a 
învrednicit-o pe ea de cinstea cea mai mare, de a fi Maică 
Fiului Său și a naște pe Mesia; și a vestit lucrul acesta prin 
proorocii Săi (vezi Fac. 3, 15; Isaia 7, 14; ler. 23, 5-6; 31, 4; 
Iez. 44, 1-3 ş.a.). 

2. Noi cinstim și ne închinăm Preasfintei Fecioare Maria, 
deoarece însuși Arhanghelul Gavriil, când a fost trimis de la 
Dumnezeu să-i binevestească că va naște pe Mesia, Mântuitorul 
lumii, i s-a închinat ei și a numit-o pe ea plină de har și 
binecuvântată între femei (Luca 1, 26-29). 

3. Noi cinstim pe Maica Domnului, pentru că și Sfânta 
Elisabeta, maica Sfântului loan Botezătorul, a cinstit-o pe ea și 
a numit-o: Maică a Domnului şi binecuvântată între femei 
(Luca 1, 40-43). 

4. Noi cinstim și preavenerăm pe Maica Domnului, 
pentru că și Fiul ei, Hristos Dumnezeul nostru, a cinstit-o pe ea 
din copilărie și i S-a supus ei (Luca 2, 51). 

5. Noi cinstim și preavenerăm pe Maica Domnului și 
pururea Fecioara Maria, pentru că și Mântuitorul nostru lisus 
Hristos, chiar atunci când era în chinuri, răstignit pe Cruce, a 
avut mare grijă de ea și a dat-o pe ea în seama celui mai iubit 
ucenic al Său, spre a-i purta de grijă la cele de trebuinţă (loan 
19, 26-27). 

6. Noi cinstim pe Maica Domnului, pentru că și oamenii 
din mulţime au cinstit-o și au fericit-o pe ea, iar Fiul ei a întărit 
această cinstire, zicând așa este (Luca 11, 27-28). 

7. Noi cinstim și preavenerăm pe Maica Domnului, 
pentru că ea însăși prin Duhul Sfânt a mărturisit că i-a făcut ei 
mărire Cel puternic și că de acum o vor ferici (pe ea) toate 
neamurile (Luca 1, 48-49). 

8. Noi cinstim pe Maica Domnului, căci a fost cinstită și 
ascultată de Fiul ei, ca mamă a Lui; căci lisus Mântuitorul, 
plinind porunca care zice: Cinsteşte pe tatăl tău şi pe mama ta 
(Deut. 5, 16), a cinstit pe mama Sa și a purtat grijă de ea în 


180 CĂLAUZĂ ÎN CREDINȚA ORTODOXĂ 


toată vremea vieţii Sale, până și la moartea Sa de pe Cruce 
(loan 19, 26-27). 

9. Noi cinstim pe Maica Domnului și o preavenerăm, 
pentru că ea va sta în ziua Judecăţii de apoi de-a dreapta Sfintei 
Treimi, după mărturia Sfântului Duh care zice: De față a stătut 
împărăteasa, de-a dreapta Ta, în haină aurită şi prea 
înfrumusețată (Ps. 44, 11-14). 

10. Noi cinstim pe Maica Domnului, pentru că ea a fost 
preacinstită de Dumnezeu mai mult decât toată făptura, 
deoarece a născut pe Ziditorul tuturor făpturilor văzute și 
nevăzute, Care ne-a răscumpărat pe noi din moarte (Rom 5, 
17-19; 3, 23-24). 

11. Noi cinstim pe Maica Domnului, căci ea, zămislind 
de la Duhul Sfânt și fiind umbrită de puterea Celui Preaînalt, a 
fost curăţită cu totul de păcate, mai mult decât oricare alt sfânt 
ce stă înaintea lui Dumnezeu, deoarece nu a avut numai un dar 
de la Dumnezeu, ci a fost plină de har (Luca 1, 29-35). 

12. Noi cinstim pe Maica Domnului mai mult decât pe 
oricare alt sfânt, deoarece înțelegem că ea a născut și a alăptat 
pe Sfântul Sfinţilor, pe lisus Hristos, Dumnezeul nostru și 
Mântuitorul nostru (Dan. 9, 24; I Regi 2, 2). 

13. Noi cinstim pe Preacurata Fecioară Maria, căci și 
Biserica lui Hristos o cinstește și-i cântă ei „Ceea ce ești mai 
cinstită decât heruvimii şi mai mărită fără de asemănare decât 
serafimii...” (Axion). 

lată, frate, puţine din cele prea multe mărturii ce se 
găsesc în Sfânta și dumnezeiasca Scriptură despre preavene- 
rarea (preacinstirea) Fecioarei Maria. Cred că acum te-ai 
lămurit şi în această privinţă. 


CAPITOLUL 7 
DESPRE 


CINSTIREA SFINTELOR MOAȘTE 


Sfintele moaște sunt rămășițele pământești făcătoare de 
minuni ale unora dintre sfinți. Noi le cinstim ca pe niște obiecte 
în care Dumnezeu își arată puterea minunată a harului Său. Cât 
au fost pe pământ, sfinţii au avut în ei harul Duhului Sfânt într-o 
măsură foarte mare, făcând - prin el - adeseori minuni, harul 
acesta avându-l într-o măsură mai mare în sufletele lor și în 
viaţa cerească la care s-au dus. Dar precum sfântul poate sta în 
legătură cu oamenii care se roagă lui, ajutându-i în chip 
minunat, cu atât mai mult păstrează el însuși o anumită legătură 
cu trupul său, care a fost și el lăcașul Duhului Sfânt, precum 
spune Apostolul: ...nu știți că trupul vostru este templu al 
Duhului Sfânt care este în voi...? (| Cor. 6, 19). 


Sfânta Scriptură ne spune despre minuni făcute prin trupu- 
rile sfinţilor în vremea vieţuirii lor pământești, mărturisind 
despre puterea ce era în ele. O femeie s-a vindecat de curgerea 
sângelui ei numai prin atingere de haina Mântuitorului (Matei 
9, 21; Marcu 5, 28; Luca 8, 43-44; Matei 14, 36), și mulţi 
oameni se vindecau numai atingându-se de ştergarele și de 
trupul Apostolului Pavel (Fapte 19, 11-12), iar alţii, numai prin 
trecerea umbrei trupului Apostolului Petru peste ei (Fapte 5, 15). 

Sectarul: Dar trupurile sfinților şi al Mântuitorului au 
făcut minuni cât erau în viață, fiindcă erau în ele sufletele care 


aveau credință; dar după moarte ce putere are un trup mort ca 
să facă minuni? 

Preotul: Ți-am arătat că trupurile oamenilor credincioși 
sunt lăcașuri ale Duhului Sfânt care locuiește în ele, apoi că 
același Duh Sfânt prin trupurile sfinţilor face minuni, atât cât 
sfinții sunt în viaţă, cât și după moarte. O dovadă că trupurile 
sfinților și după moarte au putere de la Dumnezeu de a face 
minuni ne-o dă Sfânta Scriptură, arătându-ne că oasele 
Proorocului Elisei învie un mort (IV Regi 13, 21). 

Sectarul: Închinarea la moaște înseamnă idolatrie, iar 
aceasta este oprită răspicat de porunca I şi a I-a din Decalog. 
Aceste porunci sunt categorice: Eu sunt Domnul Dumnezeul 
tău... Să nu ai alți dumnezei afară de Mine! Să nu-ţi faci chip 
cioplit şi nici un fel de asemănare a nici unui lucru din câte 
Sunt în cer, Sus, şi din câte sunt pe pământ, Jos... Să nu te 
închini lor, nici să le slujești... (leş. 20, 2-5; Deut. 5, 6-9). 
Trupurile venerate sunt tocmai «asemănări» din cele oprite în 
aceste porunci. 

Preotul: Nici sfintele moaște nu sunt idoli sau zei ori 
asemănări ale lui Dumnezeu, şi nici închinarea la ele nu este 
idolatrie. Căci dacă Insuși Dumnezeu le proslăvește prin 
puterea minunată ce le-o dă, și noi trebuie să le cinstim, 
deoarece prin aceasta cinstim pe Dumnezeu, Care le-a dat 
putere, şi suntem datori să cinstim puterea dumnezeiască din 
ele, iar nu pe ele însele ca atare. Noi nu le ridicăm sfintelor 
moaște biserici, cum făceau păgânii zeilor și idolilor lor, ci pe 
locul descoperirii lor ridicăm biserici lui Dumnezeu şi 
proslăvim pe Dumnezeu prin ele. Prima și a doua poruncă 
înlătură cinstirea idolilor, dar nu și pe a sfintelor moaște, căci 
prin sfintele moaște noi nu înlocuim pe Dumnezeu, așa cum îl 
înlocuiesc păgânii idolatri, prin idolii lor. 

Sectarul: Cei ce se ating de cadavre devin necuraţi timp 
de şapte zile. Deci atingerea de moaște, sărutarea lor, nu aduce 
sfințire, întărire etc, ci necurăţie, prin care - chiar și indirect - 
cineva poate să necurăţească însăși biserica. Așa ni se spune și 
în Sfânta Scriptură: Cel ce se va atinge de trupul mort al unui 
om, să fie necurat şapte zile. Acesta să se curețe cu această apă 
în ziua a treia şi în ziua a şaptea şi va fi curat; iar de nu se va 
curați... nu va fi curat. Tot cel ce se va atinge de trupul mort al 
unui om şi nu se va curaţi, acela va întina lăcașul Domnului... 

(Num. 19, 11-13; Lev. 21, 10-11; Num. 9, 6-11). 

Preotul: Numai cadavrele din Vechiul Testament spurcau 
pe cei ce se atingeau de ele, pentru că erau sub păcat și sub 
blestem. Totuși, nici chiar acelea nu erau toate spurcate: căci 
trupul mort al lui Iosif n-a spurcat pe Moise când acela l-a luat 
cu sine din Egipt (leș. 13, 19); cadavrul lui Elisei Proorocul n-a 
spurcat pe cel care a fost așezat în mormânt peste el, ci l-a 
înviat (IV Regi 13, 20-21 ș.a.). In Noul Testament, trupurile 
(cadavrele) creștinilor nu mai sunt spurcate, pentru că ele sunt 
biserici sau lăcașuri ale Sfântului Duh (I Cor. 6, 19-20; 3, 16- 
17) și astfel ele sunt curăţite de blestemul care era asupra lor. 
Prin urmare, ele nu mai spurcă pe cei ce se ating de ele. 

Dar să știi că toate cazurile de neatingere a anumitor 
lucruri socotite ca spurcate, au alcătuit o învățătură aparţinând 
numai Vechiului Testament, care în Testamentul Nou nu mai 
are valoare. Apostolul scrie: Dacă deci ați murit împreună cu 
Hristos pentru înțelesurile cele slabe ale lumii, pentru ce 
atunci, ca şi cum aţi vieţui în lume, răbdați porunci ca acestea: 

Nu lua, nu gusta, nu te atinge! - toate lucruri menite să piară 
prin întrebuințare - potrivit unor  rânduieli şi învățături 
omeneşti? (Col. 2, 20-22). In Vechiul Testament erau și alte 
lucruri «necurate» care necurățeau pe om prin atingerea de ele. 
Aşa erau, de pildă, hainele și patul celor care aveau curgere de 
sânge (Lev. cap. 15) sau animalele socotite în Vechiul Tes- 
tament ca necurate (Lev. 11, 24-25 ș.a.). Sectarii voştri înșiși 
se ating adesea de ele, dar niciodată nu se socotesc spurcațţi și 
nu se curăţesc după prescrierile Vechiului Testament. 


Sectarul: Menirea trupurilor moarte este de a fi îngropate 
şi de a se preface, prin putrezire, în pământul din care au fost 
luate, iar nu de a fi sustrase acestei legi a naturii. Căci scris 
este: In sudoarea feței tale îți vei mânca pâinea ta, până te vei 
întoarce în pământul din care eşti luat; căci pământ eşti şi în 
pământ te vei întoarce (Fac. 3, 19). Și ca pulberea să se 
întoarcă în pământ cum a fost, iar sufletul să se întoarcă la 
Dumnezeu, Care l-a dat (Eccl. 12, 7). Atunci de ce tocmai 
trupurile sfinţilor să le sustragem de la această menire a lor și 
de la legile naturii care le privesc şi pe ele ca și pe orice altă 
materie? 


Preotul: Intr-adevăr, legea stricăciunii trupurilor moarte 
este o lege generală, dar, ca orice lege, ea este în primul rând 

pentru cei păcătoşi (I Tim. 1, 9). Neputrezirea trupurilor sfin- 


tilor este o dovadă că și legea aceasta - prin excepţiile ce le 
face - privește mai mult pe cei păcătoși. De altfel, însăși Biblia 
ne marturisește că excepţii de la această lege au mai fost și că 
Dumnezeu, în anumite cazuri, ridică puterea ei. Așa, de pildă, 
prin voia și puterea lui Dumnezeu, trupurile lui Enoh şi al lui 
Ilie n-au fost îngropate în pământ spre a putrezi, ci au fost luate 
la cer , căci zice Cartea Sfântă: Si a plăcut Enoh lui Dumnezeu 
si apoi nu s-a mai aflat, pentru că l-a mutat Dumnezeu (Fac. 5, 
24) şi iarăși: Nici unul nu s-a făcut ca Enoh pe pământ, pentru 
că şi el afost răpit de pe pământ (Sir. 49, 16). 

Și Apostolul Pavel grăiește, de asemenea: Prin credință, 
Enoh afost luat de pe pământ ca să nu vadă moartea, și nu s-a 
mai aflat, pentru că Dumnezeu îl strămutase, căci mai înainte 
de a-l strămuta, el a avut mărturie că a bineplăcut lui 
Dumnezeu (Evrei 11, 5). Tot așa și despre Ilie ni se spune: Pe 
când mergeau ei (Ilie și Elisei) așa pe drum și grăiau, deodată 
s-a ivit un car şi cai de foc şi, despărțindu-i pe unul de altul, a 
ridicat pe Ilie în vârtej de vânt la cer (IV Regi 2, 11; Sir. 48, 12). 

Despre Melchisedec, apoi, nu avem nici un indiciu în 
Biblie că ar fi fost îngropat vreodată, căci era fără tată, fără 
mamă, fără spită de neam, neavând nici început al zilelor, nici 
sfârșit al vieţii (Evrei 7, 3; Fac. 14, 18). Dar peste toate, însuși 
trupul Mântuitorului, care a fost întru totul asemenea trupurilor 
noastre, în afară de păcat (Evrei 2, 17; 4, 15 ș.a.), n-a suferit 
putrezire în pământ şi totuși s-a înălțat la cer. Prin urmare, 
Dumnezeu a făcut și face, cu trupurile sfinților, excepţie de la 
legea generală - pe care tot El a dat-o - a îngropării şi a 
putrezirii în pământ. Istoria creștinismului încă e bogată în 
mărturii asemănătoare celor din Biblie în această privinţă. 


Sectarul: Trupurile moarte, dacă nu putrezesc mai întâi 
în pământ, nu vor putea învia. De aceea, împiedicând procesul 
descompunerii lor, se înlătură posibilitatea învierii lor, căci zice 
Sfântul Apostol Pavel: Dar va zice cineva: Cum înviază morții? 
Și cu ce trup au să vină? Nebun ce eşti! Tu ce semeni nu dă 
viață, dacă nu va fi murit. Şi ceea ce semeni, nu este trupul ce 
va să fie, ci grăunte gol, poate de grâu, sau de altceva din 
celelalte; iar Dumnezeu îi dă un trup, precum a voit, şi fiecărei 
semințe, un trup al Său... Aşa este şi învierea morților: Se 

seamănă (trupul) întru Stricăciune, înviază întru nestricăciune; 
se seamănă întru necinste, înviază întru slavă; se seamănă întru 
slăbiciune, înviază întru putere; se seamănă trup firesc, înviază 
trup duhovnicesc... (| Cor. 15, 35-44; loan 12, 24). Deci este 
absolut necesar ca trupurile să putrezească în pământ spre a 
putea învia. Atunci, dar, de ce să oprim de la putrezire, și deci 
de la înviere, tocmai trupurile sfinţilor? 


Preotul: In citatul acesta este vorba de schimbarea pe 
care trebuie să o sufere toate trupurile pentru a putea trece, din 
timp, în eternitate, adică pentru a putea fi adaptate eternității. 
Schimbarea aceasta se face de obicei prin moarte. Totuși, sunt 
şi excepţii de la această regulă (Enoh şi Ilie), după cum ţi-am 
spus mai sus, și aceștia sunt schimbaţi la trup, fără să fi trecut 
prin moarte, precum apostolul zice: lată, taină vă spun vouă: 
Nu toți vom muri, dar toţi ne vom schimba, deodată, într-o 
clipeală de ochi, la trâmbița cea de apoi (| Cor. 15, 51-52; I 
Tes. 4, 15-17). Astfel se vede că Dumnezeu poate găsi și alte 
căi și mijloace pentru schimbarea trupurilor noastre, fără ca să 
le treacă numaidecât prin moarte și putrezire. 


Sectarul: Toate trupurile moarte trebuie înmormântate, 
căci și în Testamentul Vechi, toţi drepţii au fost înmormântați, 
iar uneori trupurile lor au fost chiar ascunse, tocmai pentru a nu 
fi venerate. Așa de pildă, despre trupul lui Moise aflăm 
următoarele: Şi a murit Moise, robul lui Dumnezeu, acolo, în 
pământul Moabului, după cuvântul Domnului; şi a fost îngropat 
în vale, în pământul Moabului, în fața Bet-Peorului, dar nimeni 
nu ştie mormântul lui nici până în ziua de astăzi (Deut. 34, 5- 
6). Pe atunci iudeii erau înclinați spre idolatrie și ușor ar fi 
putut cădea în această idolatrie a venerării trupului lui Moise, 
ştiut fiind cât de apreciat a fost Moise înaintea poporului. Deci, 
dacă i-au ascuns trupul, este tocmai ca nu cumva, avându-l 
înaintea ochilor, să-l venereze. 


Preotul: Și după Testamentul Nou, trupurile sfinților sunt 
îngropate, ca și ale tuturor creștinilor, și numai acelea din ele 
care fac minuni sunt dezgropate și li se dă o cinste deosebită, 
dar nu adorare, ca lui Dumnezeu. Prin această cinstire ele nu 
sunt idolatrizate, căci a venera nu este același lucru cu a 
idolatriza. In Testamentul Vechi au fost ascunse moaștele lui 
Moise și poate și ale altor drepţi, pentru că iudeii, într-adevăr, 

fiind înclinați spre idolatrie, avându-le, le-ar fi zeificat ca pe 
viţelul de aur (leș. 32, 1-35, Deut. 9, 16), sau ca pe șarpele de 
aramă (IV Regi 18, 4). Pentru evitarea acestor rătăciri, era bine 
sa rămână ascunse trupurile unor bărbaţi sfinți și drepţi, ca 
Moise, despre care, de altfel, știm că însuși Arhanghelul Mihail 
căuta să nu-l lase în stăpânirea diavolului (luda 1, 9). Pe atunci 
trupul mort era socotit ca necurat, căci încă nu sosise Hristos cu 
harul Său sfinţitor și deci trupul omenesc era încă nerăscumpă- 
rat de sub stăpânirea diavolului. Totuși, iudeii cinsteau și tru- 
purile morţilor, fiindcă le îngrijeau mormintele (Matei 23, 29). 

Incă să ştii și aceasta, că Biserica a cinstit din primele 
veacuri osemintele mucenicilor, adunându-le cu mare evlavie și 
grijă și zidind altarele bisericilor peste ele, iar mai târziu, 
ingrijindu-se ca în altarul fiecărei biserici, ca și în sfântul 
antimisde pe altar, să se pună o părticică din sfintele moaște, 
ceea ce se face până azi. 

Epistola Bisericii din Smirna despre martiriul Sfântului 
Policarp, episcopul acelei cetăţi(156), spune: „Noi am strâns 
oasele lui ca pe un odor mai scump decât aurul și decât pietrele 
scumpe și le-am așezat unde se cuvine; aici ne vom aduna cu 
bucurie și Domnul ne va da nouă să sărbătorim ziua nașterii 
sale mucenicești, spre cinstirea biruinţei și spre întărirea altor 
luptători"!. Se înţelege că cinstirea sfintelor moaște se îndreaptă 
tot spre Dumnezeu, a Cărui putere sălășluiește în ele. „Cinstim 
moaștele mucenicilor ca să adorăm dumnezeiește pe Acela ai 
Cărui ucenici sunt, și cinstim pe slujitori în așa fel, ca cinstea 
lor să treacă asupra Stăpânului, Care a zis: Cine vă primeşte pe 
voi, pe Mine Mă primeşte” (Matei 10, 40). 


Credinciosul: Aș vrea să-mi dovediţi mai clar cu mărturii 
din Sfânta Scriptură despre cinstirea Sfintelor moaște. 

Preotul: Eu cred că ai înţeles destul de clar din cele ce 
ti-am vorbit până aici. Dar pentru a completa pe cele dinainte, 
îți mai spun și acestea: Noi cinstim sfintele moaște (trupurile 


' Eusebiu de Cezareea, Istoria bisericească, IV, 15. 
* Fericitul Ieronim, Epistola către Prezbiterul Rupenu, 37, 1. 

sfinților) care nu au putrezit și au rămas, prin darul lui 
Dumnezeu, ca niște daruri duhovniceşti Bisericii lui Hristos, 
pentru aceste motive: 


1. Că prin ele lucrează Dumnezeu diferite minuni și 
semne (Marcu 16, 17-18; IV Regi 13,21); 

2. Că trupurile sfinţilor sunt biserici și lăcașuri ale 
Duhului Sfânt (| Cor. 6, 19; 3, 16-17; II Cor. 3, 17); 

3. Noi cinstim trupurile sfinților, deoarece chiar hainele 
de pe trupurile celor sfinţi și basmalele cu care se ștergeau 
ei de sudori, făceau minuni (Luca 8, 43-44; Matei 14, 36; 
9. 21; Fapte 19, 11-12); 


4. Noi cinstim trupurile sfinților, căci ei și numai cu 
umbra lor vindecau pe cei bolnavi (Fapte 5 „ 15); 

5. Noi cinstim osemintele și sfintele moaște ale sfinţilor, 
fiindcă oasele lor chiar și după moarte pot să facă minuni (IV 
Regi 13, 21); 


6. Noi cinstim sfintele moaște ale sfinților, fiindcă și 
Dumnezeu cinsteşte moartea sfinților Săi (Ps. 115, 6); 

7. Noi cinstim sfintele moaşte ale sfinților ca pe nişte 
trupuri sfinte ale fiilor lui Dumnezeu (loan 1, 12); 

8. Noi cinstim sfintele moaşte ale sfinților ca trupurile 
unor fii ai lui Dumnezeu și moștenitori ai lui Dumnezeu prin 
lisus Hristos (Gal. 4, 7; Rom. 8, 17); 


9. Noi cinstim trupurile și sfintele moaște ale sfinților ca 
pe niște trupuri ale prietenilor lui lisus Hristos (loan 15, 14); 

10. Noi cinstim trupurile sfinţilor ca trupurile unor 
dumnezei după harul lui Dumnezeu, deoarece sfinţii sunt și ei 
dumnezei puşi de Dumnezeu pe acest pământ (leş. 7, 1); 

11. Noi cinstim moaştele sfinţilor deoarece Dumnezeu a 
locuit întru ele (II Cor. 6, 16; Lev. 26, 12-13); 

12. Noi cinstim moaștele sfinţilor, pentru că sufletele lor 


sunt în mâna lui Dumnezeu şi nu se va atinge de ele moartea 
(Inţel. 3, 1); 


13. Noi cinstim moaștele sfinţilor, pentru că ei s-au 
ostenit în veacul de acum și vor trăi până la sfârșit (Ps. 47, 13; 
83, 5). 


lată, frate, puţine din cele prea multe mărturii din Sfânta 
Scriptură care ne arată că suntem datori a cinsti sfintele moaște 
şi osemintele sfinților lui Dumnezeu. 


Capitolul 8 


DESPRE 
CULTUL SFINTELOR ICOANE 


Sfânta Scriptură oprește închinarea la chipuri cioplite și la 
alte asemănări văzute (leș. 20, 4; Lev. 26, 1; Deut. 5, 8; Fapte 
17, 29). Dar prin aceasta oprește numai închinarea întemeiată 
pe socotința că însăși aceste chipuri trebuie cinstite ca 
dumnezei, adică opreşte închinarea la idoli. Nu oprește însă 
cinstirea unor semne și înfățișări ale lui Dumnezeu și ale 
sfinților, când această cinstire nu rămâne la materia din care 
sunt făcute, ci duce gândul nostru la Dumnezeu sau la sfântul 
închipuit prin ele. Am văzut la capitolul despre cinstirea 
sfintelor moaște cinstirea ce se dădea unor brâie și ștergare de 
pe trupul Apostolului Pavel. 

In Vechiul Testament ni se spune despre doi heruvimi 
sculptați, așezați deasupra chivotului Legii, sau de heruvimii 
brodaţi în catapeteasma din lăcașul sfânt (leș. 25, 18-22; 26, 31 
ctc). Inaintea lor se tămâia și se făceau închinăciuni (Iosua 7, 
6; leș. 30, 1, 7, 8). Precum ne ajutăm de cuvânt ca să ne 
ridicăm la cele mai presus de cuvânt, tot așa ne folosim și de 
icoană, ca să ne ridicăm mai presus de icoană. Și precum 
Dumnezeu vrea ca auzul nostru să se sfințească prin cuvinte 
curate, așa vrea ca și vederea noastră să se sfințească prin 
icoane cuvioase, ca prin amândouă aceste simţiri superioare, să 
pătrundă în suflet gânduri curate. 

Sectarul: Nu trebuie să ne închinăm icoanelor, pentru că 
Dumnezeu este cu totul diferit de icoane, oricât de preţios ar fi 
materialul din care sunt făcute și oricât de artistic ar fi 

executate. Apostolul Domnului grăiește lămurit: Dacă suntem 
neamul lui Dumnezeu, nu trebuie să socotim că dumnezeirea 
este asemenea aurului sau argintului sau pietrei cioplite de 
meșteșugul şi de iscusința omului (Fapte 17, 29). 

Preotul: Aici nu cultul sfintelor icoane se înlătură, ci 
înţelegerea greșită a păgânilor de a confunda pe Dumnezeu cu 
materia cioplită artistic a chipurilor de idoli, reprezentând pe 
zeii păgânilor atenieni. Apostolul Pavel tocmai vrea să le arate 
învăţaţilor atenieni în cuvântarea sa din Areopag, că dacă noi, 
oamenii, - după cum și ei înșiși credeau - «suntem neam al lui 
Dumnezeu», adică avem suflet imaterial, care este chipul lui 
Dumnezeu în noi, de aici putem deduce că Dumnezeu este și El 
imaterial ca și sufletul nostru pe care îl avem de la El și după 
care suntem înrudiţi cu El; și deci Dumnezeu nu poate fi socotit 
identic sau confundat cu materia statuilor de zei din templele 
păgâne ale Atenei. Pe baza acestei deducţii a minţii trebuie să 
spunem că Dumnezeu este eterogen (de altă natură) față de 
materia statuilor, și de aceea este absurd a-L confunda cu o 
statuie oarecare, oricât de preţios este materialul din care este 
turnată și oricât de genială este creaţia artistului care a executat-o. 


In Ortodoxie susţinem întocmai acest adevăr. Avem 
icoane sfinţite din aur și argint etc, executate cu măiestrie și cu 
talent, dar nu susţinem defel că Dumnezeu este identic și 
omogen (de aceeași natură) cu aurul și argintul icoanei care-l 
reprezintă chipul. Noi învăţăm că există un singur Dumnezeu, 
iar sfintele icoane au cu totul altă semnificaţie decât aceea de a 
fi confundate cu Dumnezeu sau cu sfântul al cărui chip îl 
reprezintă. Ca urmare, învăţătura noastră cu privire la sfintele 
icoane este identică cu cea din citatul de mai sus și nicidecum în 
contrazicere cu el, anume că dacă și cel din urmă om este mult 
superior și eterogen tuturor statuilor și icoanelor care-i 
reprezintă chipul, cu atât mai puţin Dumnezeu ar putea fi 
omogen cu icoanele chipului Său. Dar prin aceasta nu se 
ştirbește cu nimic cinstirea sfintelor icoane. 


Sectarul: Icoanele, ca și idolii, sunt simple obiecte mate- 
riale, neputincioase, iar Dumnezeu a osândit pe cei ce nădăjdu- 
iesc vreun ajutor de la ele, căci zice psalmistul: Idolii neamuri- 
lor Sunt argint şi aur, lucrurifăcute de mâini omeneşti. Gură au 
şi nu vor grăi; ochi au şi nu vor vedea; urechi au și nu vor auzi. 

că nu este duh în gura lor. Asemenea lor să fie toți cei ce-i fac pe 
dinsii şi toți cei ce se încred în ei (Ps. 134, 15-18; 113, 12-16). 
Preotul: Citatul acesta al Sfintei Scripturi se referă numai 
la idoli și în nici un caz la sfintele icoane. lar dacă sfintele icoa- 
ne sunt idoli, atunci și cei doi heruvimi din Vechiul Testament, 


precum și chipurile de heruvimi, cusute pe catapeteasma de 
acolo, sunt idoli. Adevărul însă este că nici unele, nici altele nu 


sunt idoli. Dacă chipurile de heruvimi au fost poruncite să se 
facă chiar de Dumnezeu, nu este cu putinţă ca sfintele icoane să 
fie oprite de El. Şi dacă cei ce le-au cinstit și li s-au închinat în 
Testamentul Vechi, la porunca directă a lui Dumnezeu - în 
timp ce idolatria era foarte aspru interzisă -, n-au putut cădea 
nicidecum sub osândă, atunci nu pot fi osândiţi nici cei ce 
cinstesc sfintele icoane. Idolii, într-adevăr, sunt neputincioşi, 
dar sfintele icoane adeseori au dat dovada că au în ele putere 
dumnezeiască de a face minuni, punând în uimire uneori o lume 
întreagă. Acest fapt este foarte grăitor în sine însuși privitor la 
atitudinea pe care trebuie să o avem faţă de sfintele icoane. 

Sectarul: Cinstirea lui Dumnezeu în icoane și mai ales 
cinstirea icoanelor cu chipul lui Dumnezeu pe ele, este ceva 
păgânesc, pentru că numai păgânii și-au făcut asemănări ale lui 
Dumnezeu în diferite feluri și li s-au închinat, după cum ne 
mărturisește Apostolul Pavel: (Păgânii) au schimbat slava lui 
Dumnezeu Celui nestricăcios cu asemănarea chipului omului 
celui stricăcios şi al păsărilor şi al celor cu patru picioare şi al 
fârâtoarelor (Rom. 1, 23). Or, este absurd să ne întoarcem la 
idoli sau la un astfel de păgânism. 


Preotul: Aici este vorba de idoli şi de rătăcirile păgânilor 
relativ la credinţa în Dumnezeu, iar nu de sfintele icoane ale 
creștinilor, care sunt cu totul altceva. In sfintele icoane, crești- 
nii niciodată nu L-au închipuit pe Dumnezeu în asemănarea 
omului stricăcios, sau ca animal cu patru picioare, sau ca 
târâtor, ci, dimpotrivă, L-au zugrăvit aşa cum S-a descoperit El 
oamenilor. Prin aceasta, creștinii și-au făcut o idee mai clară, 
mai intuitivă și mai precisă despre adevăratul Dumnezeu. 
Tocmai din acest motiv, sfintele icoane au fost întotdeauna un 
mijloc foarte potrivit pentru adâncirea evlaviei, mai ales la 
neștiutorii de carte, dar și la oricare om. Prin aceasta și artiștii 

pictori și-au pus talentul în slujba și spre mărirea lui 
Dumnezeu, Care i-a înzestrat pe ei. 

Sectarul: Dumnezeu nu poate fi văzut de oameni; de 
aceea nimeni nu știe cum este El și nu-l poate zugrăvi faţa în 
icoane și a face o asemănare a chipului Său adevărat, căci 
Domnul a zis: ...nu poate vedea omul fața Mea şi să trăiască 
(leș. 33, 20), iar Evanghelistul loan, la fel, a zis: Pe Dumnezeu 
nimeni nu L-a văzut vreodată (loan 1, 18; I loan 4, 12). 
Apostolul Pavel a zis, de asemenea: Cel ce singur are nemurire 
(Dumnezeu) şi locuiește intru lumină neapropiată; pe Care nu 
L-a văzut nimeni dintre oameni, nici nu poale să-L vadă; a 
Căruia este cinstea şi puterea veşnică. Amin! (| Tim. 6, 16). 

Preotul: Este adevărat că pe Dumnezeu nimeni nu-L poate 
vedea în fiinţa Sa, așa cum este, deoarece El este Duh (loan 4, 
24), nevăzut ochiului material al omului şi este nemărginit, încât 
nu numai ochiul, dar nici mintea sau priceperea omului nu-L 
poate cuprinde, pentru că ar rămâne copleșită de maiestatea 
infinită a ființei Lui. De aceea, nu este de mirare dacă este cu 
neputinţă să-L poată vedea cineva așa cum este. Arhiereii Ve- 
chiului Testament, când intrau o dată pe an în Sfânta Sfintelor, 
unde Se arăta în lăcașul Său văzut (în templu), tămâiau mult, 
potrivit unei rânduieli dumnezeiești, ca să nu vadă cumva pe 
Dumnezeu și să moară (leș. 30, 10; Lev. 16, 2, 12-13). 


Dar trebuie știut că icoana are ca model pe însuși lisus 
Hristos, Care la ai Săi a venit (loan 1, 11) şi în mijlocul lor şi 
cu ci a trăit. Cei trei apostoli au căzut la pământ când lisus 
Hristos, pe Muntele Tabor, Și-a arătat strălucirea dumnezeirii 
în trupul Său (Matei 17, 6); străjerii de la Mormântul Domnului 
au căzut la pământ și ...s-au făcut ca nişte morți, când au văzut 
trupul îndumnezeit al lui lisus Hristos înviat din mormânt 
(Matei 28, 4); Apostolul Pavel a căzut orbit la pământ, cândi 
S-a arătat Hristos- Dumnezeu pe drumul spre Damasc (Fapte 9, 
3-8 ș.a.). Astfel, vederea lui Dumnezeu a rămas, pentru 
oamenii muritori și mărginiţi, ceva cu neputinţă. 

Totuși Biblia - şi chiar istoria - ne mărturisesc că au 
existat adeseori teofanii, hristofanii sau pnevmatofanii (cazuri 
când Dumnezeu-Tatăl, Hristos ori Duhul Sfânt S-au arătat). Nu 
cumva este o contrazicere între aceste arătări și cele spuse mai 
sus, că Dumnezeu nu poate fi văzut de oameni? Nu! Căci dacă 

oamenilor le este cu neputinţă a vedea vreodată ființa lui 
Dumnezeu, în schimb, Dumnezeu Se poate face văzut ochiului 
si minții omenești în diferite chipuri sau sub diferite forme, fără 
ca omul să moară. Astfel: 

1. Pe Dumnezeu-Tatăl L-a văzut Avraam în chipul a trei 
călători la stejarul Mamvri (Fac. 18, 1-3); L-a văzut Iacov, 
care a zis apoi: Am văzut pe Dumnezeu în față şi mântuit a fost 
sufletul meu (Fac. 32, 30); L-a văzut Moise tot în chip de om, 
grăind cu el «față către faţă», cum ar grăi cineva cu prietenul 
său (leş. 33, 11); tot Moise L-a văzut în Muntele Horeb, în 
rugul ce ardea și nu se mistuia (leș. 3, 2-4); L-a mai văzut apoi 
Isaia Proorocul, după cum însuși mărturisește: ...am văzut pe 
Domnul... Vai mie, că sunt pierdut! Sunt om cu buze spurcate şi 
locuiesc în mijlocul unui popor cu buze necurate. Și pe Domnul 
Savaot L-am văzut cu ochii mei! (Isaia 6, 1, 5); L-a văzut 
Sfântul Prooroc Daniel în chip de om bătrân și într-un cadru 
foarte minunat (Dan. 7, 9-10); iarăși, Amos Proorocul ne 
mărturisește zicând: Văzut-am pe Domnul stând lângă altar (9, 
1). Și tot așa Miheia zice: Am văzut pe Domnul stând pe tronul 
Său, şi toată oştirea cerească stătea lângă EI, la dreapta şi la 
stânga Lui (III Regi 22, 19). 


Însuși Dumnezeu a anunţat că Se va arăta unora în chip 
văzut, după cum spune Sfânta Scriptură: Apoi a zis (lui Aaron 
și surorii lui, Mariam): Ascultați cuvintele Mele: De este între 
voi vreun prooroc al Domnului, Mă arăt lui în vedenie şi în 
somn vorbesc cu el. Nu tot aşa am grăit şi cu robul Meu 
Moise... Cu el grăiesc gură către gură, la arătare şi aievea, iar 
nu în ghicituri, şi el vede fața Domnului... (Num. 12, 6-8). 

2. Pe Dumnezeu-Fiul L-au văzut în chip de om 
preamărit: Daniel Proorocul (Dan. 7, 13-15); diaconul Ștefan 
(Fapte 7, 55-56); Apostolul Pavel, pe drumul Damascului 
(Fapte 9, 3-5), precum și dumnezeiescul Evanghelist loan 
(Apoc. 1, 8, 12-13, 20 ș.a.). 

3. Pe Dumnezeu-Duhul Sfânt L-au văzut mulțimile atât la 
Botezul Domnului, în chip de porumbel (Matei 3, 16; Luca 3, 
21-22), cât și Apostolii la primele Rusalii creștine, în chip de 
limbi ca de foc (Fapte 2, 1-4). 

După toate acestea este ușor de înţeles că nu este cu 
neputinţă de a zugrăvi în icoane chipul lui Dumnezeu sau al 

vreunei Persoane a Sfintei Treimi, așa cum fiecare dintre aceste 
Persoane a binevoit a se descoperi oamenilor. 

Sectarul:  Închinătorii la icoane sunt sub puterea 
diavolului și vor primi de la Dumnezeu pedeapsa cea mai mare, 
căci scris este: i i s-a dat ei să insufle duh chipului fiarei, ca 
chipul fiarei să şi grăiască şi să omoare pe toţi câți nu se vor 
închina chipului fiarei (Apoc. 13, 15). Apoi mai departe: Şi 
fiara a fost răpusă şi, cu ea, proorocul mincinos, cel ce făcea 
înaintea ei semnele cu care amăgea pe cei ce au purtat semnul 
fiarei şi pe cei ce s-au închinat chipului ei. Amândoi (fiara și 
proorocul cel mincinos, care este fiara a doua) au fost aruncați 
de vii în iezerul de foc, unde arde pucioasă. lar ceilalți 
(închinători la chipul fiarei) au fost uciși cu sabia care iese din 
gura Celui ce şade pe cal, şi toate păsările s-au săturat din 
trupurile lor (Apoc. 19, 20-21). Astfel de pedepse vor primi 
toţi cei ce se lasă amăgiţi închinându-se la icoane. 


Preotul: Nu sunt deloc adevărate cele ce ai urzit în 
deșertăciunea minţii tale, căci nu închinătorii la sfintele icoane 
vor fi pedepsiţi de Dumnezeu, ci închinătorii diavolului, care 
sunt sub puterea lui și i s-au închinat și i-au slujit. Aceștia 
împreună cu cel căruia i s-au supus vor lua o dreaptă pedeapsă 
de la Dumnezeu. Căci în citatele de mai sus, „chipul fiarei” nu 
înseamnă chipul lui Dumnezeu, al Fiului sau al sfinților Săi 
zugrăviți în icoane sfinte, ci înseamnă chipul diavolului sau al 
lui antihrist, iar acesta este o persoană puternică (mai probabil o 
colectivitate de astfel de persoane în colaborare), care, înainte 
de venirea a doua a Domnului, va acţiona cu furie împotriva lui 
lisus Hristos și a Bisericii Sale, fiind în Slujba și puterea 
diavolului; în acesta va predomina un caracter bestial de fiară, 
în locul simțămintelor omenești. Fiara dintâi este antihrist (om 
diavolesc sau diavol întrupat), apărut în lume sub aspect politic 
de stăpânitor (Apoc. 13, 1-10). lar fiara a doua este antihrist 
sub o apariţie religioasă, de profet mincinos (Apoc. 13, 11-18). 
Diavolul, prin antihristul, sub o formă sau alta, caută să 
întoarcă pe oameni de la închinarea la chipul lui Dumnezeu, 
către închinarea chipului său. Acesta este înțelesul citatului de 
mai sus, și este de la sine înţeles că închinarea din urmă, și nu 
cea dintâi, este oprită cu amenințarea celor mai cumplite 
pedepse. 

Sectarul: Dacă icoanele sunt plăcute lui Dumnezeu și sunt 
învrednicite de puterea harului dumnezeiesc, de ce nu pedep- 
sește Dumnezeu pe cei ce le hulesc, le profanează și le distrug? 

Preotul: Dumnezeu nu pedepsește îndată pe păcătoşi și pe 
hulitori. El îi rabdă îndelung, pentru că nu vrea moartea 
păcătoşilor, ci întoarcerea şi îndreptarea lor. De aceea le dă 
timp de pocăință. Nici chiar pe cei ce hulesc sau distrug Biblia 
nu-i pedepsește îndată, după cum nici pe cei ce au răstignit pe 
Fiul Său nu i-a pedepsit îndată. 

Insă îi așteaptă pe toţi, în viaţa de dincolo, și numai la 
Judecata cea de apoi va răsplăti fiecăruia după faptele lui (lov 
34, 11; Rom. 14, 10; II Cor. 5, 10; Ps. 61, 11; Pilde 24, 12). 


x k k 


Credinciosul: Dar prin închinarea la icoane, noi ajungem 
a ne închina oamenilor. Căci a ne închina la chipurile sfinților, 
care au fost oameni ca și noi, înseamnă că slujim făpturilor și 
ne închinăm lor, nu lui Dumnezeu. 

Preotul: Nu-i deloc așa cum gândești frăția ta. Eu ţi-am 
arătat mai sus că noi nu ne închinăm la icoane ca lui 
Dumnezeu, nici nu le cinstim pe ele ca pe niște dumnezei, cum 
făceau închinătorii de idoli. 

Noi ne ajutăm prin privirea la sfântul făcut pe icoană, 
spre a ne ridica mintea noastră la sfântul respectiv de dincolo de 
icoană şi îl rugăm să se roage pentru noi. Adu-ţi aminte că şi 
noi suntem făcuţi după chipul lui Dumnezeu (Fac. 1, 26-27), 
iar sfinţii lui Dumnezeu, care s-au desăvârșit în faptele bune, au 
ajuns într-o măsură să fie și după asemănarea lui Dumnezeu; 
căci toți am fost făcuţi după chip, dar după asemănare rămâne 
la voința noastră și la harul lui Dumnezeu. Cine se silește să 
ajungă desăvârșit în fapta cea bună, se face și el dumnezeu după 
har. lar cum că și oamenii se numesc, în acest fel, dumnezei, 
ne arată Sfânta Scriptură, când zice: Eu am zis: «Dumnezei 
sunteţi şi toți fii ai Celui Preaînalb» (Ps. 81, 6). 

Deci de aceea cinstim (venerăm) icoanele sfinţilor lui 
Dumnezeu, ca ale unor dumnezeii după har. Li cinstim prin ele 
pe cei ce au pe Dumnezeu în ei. 

Credinciosul: Dar nu se supără Dumnezeu când noi 
cinstim icoanele sfinţilor și ne închinăm lor? 

Preotul: Nicidecum, căci Dumnezeu slăvește pe cei ce îl 
slăvesc pe El în cer și pe pământ, că auzi ce zice: Viu sunt Eu, 
zice Domnul... numai pe cei ce Mă vor slăvipe Mine îi voi slăvi 
(| Regi 2, 30; Isaia 60, 21; Pilde 3, 35; Col. 3, 4; II Tes. 2, 
14; II Tim. 2, 10; I Petru 1, 7; 5, 10 ş.a.). Aşadar înţelege că 
Dumnezeu se preaslăvește în lume prin faptele cele bune ale 
sfinţilor (vezi Matei 5, 16; I Petru 2, 12) și El preaslăvește atât 
pe pământ, cât și în cer, pe cei ce-L preaslăvesc pe El (Ps. 149, 
5; loan 17, 24; II Tes. 1, 10; I loan 3, 2 ș.a.). 

Deci înţelege că noi, cinstind icoanele Mântuitorului, ale 
Maicii Domnului sau ale sfinţilor, facem acest lucru spre slava 
lui Dumnezeu, după cum ne învaţă marele Apostol Pavel, 
zicând: De aceea ori de mâncaţi, ori de beţi, ori altceva de 


faceţi, toate spre slava lui Dumnezeu să lefaceţi (| Cor. 10, 31; 
Filip, 2, 15; I Petru 2, 12 ş.a.). 

Credinciosul: Dar icoanele sunt lucruri făcute de oameni, 
şi unde se arată în Sfânta Scriptură că Dumnezeu a dat poruncă 
a se face lucruri de mâini omenești spre slava Lui ? 

Preotul: Dacă vrei să știi despre acest lucru cât mai pe 
larg, citește cu atenţie în Sfânta şi dumnezeiasca Scriptură în 
aceste locuri: leș. 25, 1-40; 26, 1- 37; 27, 1-21; 28, 1-39; Evrei 
8, 5 ş.a. Dacă vei citi cu luare aminte la locurile pe care ți le-am 
însemnat, vei înțelege destul de clar și luminat că Dumnezeu a 
poruncit să se facă multe lucruri care să fie cinstite de oameni 
spre slava Lui’. In toate a făgăduit Dumnezeu să fie prezent. 


Credinciosul: Dar unde se arată în Sfânta Scriptură că 
Dumnezeu a dat poruncă a se cinsti aceste lucruri făcute de 
mâini omenești și a se pune în faţa lor candele, sfeșnice cu 
lumânări aprinse și a se tămâia înaintea lor, așa cum fac preoţii 
noștri prin biserici și creștinii prin casele lor? 

Preotul: Eu despre aceasta ţi-am arătat mai sus, dar ca să 
fii mai încredințat, ascultă, frate: 

Donneen a poruncit lui Moise să facă cortul mărturiei, 
şi a făgăduit că în acel cort sfânt Se va arăta între ei, zicând: Și 


'Tot des ia aceasta vezi si la Sfântul loan Damaschin, Dogmatica, 
cap. 16, p. 2 84. 

vei face Mie lăcaş sfânt, şi Mă voi arăta intre voi (leş. 25, 
1-8). In acest cort sfânt a poruncit Dumnezeu, pe lângă alte 
multe lucruri, să fie puși doi heruvimi, zicând: Apoi săfaci doi 
heruvimi de aur turnați... Să pui un heruvim la un capăt şi un 
heruvim la celălalt capăt al capacului... (leş. 25, 18-19); iar 
„chivotul legii să-l faci din lemn de salcâm: de doi coţi şi 
jumătate de lung şi de un cot şi jumătate de lat şi de un cot şi 
jumătate de înalt (leş. 25, 10). Apoi, în faţa acestui chivot al 
legii cu cei doi heruvimi, a dat poruncă să se facă sfeșnic de aur 
curat, zicând: Să faci Sfeşnic din aur curat. Sfeşnicul să-l faci 
bătut din ciocan: fusul, brațele, cupele, nodurile şi florile lui să 
fie dintr-o bucată (leş. 25, 31). Dar nu numai sfeșnic a poruncit 
să fie înaintea chivotului celui cu heruvimi, ci și candele, 
zicând: Să-ifaci şapte candele şi să pui în el candelele acestea, 
ca să lumineze latura din faţa lui (leş. 25, 37); şi iarăşi zice: Şi 
Sfeșnicul să-l duci înăuntru şi să aprinzi într-însul candelele lui. 
Să  aşezi jerifelnicul cel de aur pentru  tămâiere înaintea 
chivotului legii (leş. 40, 4-5). Sfeşnicul l-a aşezat în cortul 
adunării, în fața mesei, în partea de miazâ-zi a cortului (leş. 
40, 24) şi a aprins candelele lui înaintea Domnului, precum 
poruncise Domnul lui Moise (leş. 40, 25) și a aşezat jertfelnicul 
cel de aur în cortul adunării, înaintea perdelei, şi a aprins pe el 
tămâie mirositoare, cum poruncise Domnul lui Moise (leş. 40, 
26-27) ș.a. Vezi, frate, că cu porunca lui Dumnezeu a făcut 
Moise și cortul mărturiei, şi chivotul legii, şi heruvimii, şi 
sfeșnicul, și candelele înaintea chivotului legii, și tămâierea cea 
cu miresmele tămâierii. 


Oare nu erau toate acestea lucruri făcute de mâini 
omenești pe care le-a poruncit Însuși Dumnezeu? Oare nu s-au 
făcut toate cu porunca lui Dumnezeu și spre slava Sa? Iar 
această poruncă n-a fost dată împreună cu făgăduinţa că El va 
locui și se va descoperi în ele? 

Credinciosul: Dar unde se scrie în Sfânta Scriptură că 
aceste lucruri făcute de mâini omenești în cortul mărturiei au 
fost sfinţite la porunca lui Dumnezeu și că oamenii se închinau 
înaintea lor și aprindeau candele și lumânări, cum fac preoţii în 
biserici și creștinii, prin casele lor, înaintea icoanelor? 

Preotul: Auzi ce zice Dumnezeu lui Moise: Și săfaci din 
acestea mir pentru ungerea Sfântă, mir alcătuit după meşteşugul 

făcătorilor de aromate; acesta va fi mirul pentru Sfânta ungere. 
Să ungi cu el cortul adunării, chivotul legii și toate lucrurile din 
cort, masa şi toate cele de pe ea, sfeşnicul şi toate lucrurile lui, 
jertfelnicul tămâierii, jertfelnicul arderii de tot şi toate lucrurile 
lui şi baia şi postamentul ei. Şi să le sfințeşti pe acestea şi va fi 
sfințenie mare; tot ce se va atinge de ele se va sfinți (leş. 30, 
25-29). 


Credinciosul: Dar unde scrie că oamenii se închinau la 
aceste lucruri sfinţite, cum fac preoţii și creștinii noștri în fața 
icoanelor? 


Preotul: Dacă ai fi citit cu atenţie Sfânta Scriptură, nu 
mai era nevoie să mă întrebi și de acest lucru. Dar și la această 
întrebare îţi voi răspunde cât mai pe scurt. Auzi ce zice Sfânta 
Scriptură în această privință: Atunci David s-a sculat de la 
pământ, s-a spălat, s-a uns şi şi-a schimbat hainele şi s-a dus în 
casa Domnului (biserica) şi s-a închinat şi s-a rugat Lui Ul 
Regi, 12, 20). Vezi și pe Isus al lui Navi, care și-a sfâșiar 
veșmintele sale, a căzut cu fața la pământ înaintea chivotului 
Domnului şi a stat aşa până seara, şi el şi bătrânii lui Israel, şi 
şi-au presărat cenușă pe capetele lor (losua 7, 6; Num. 20, 6; 
Apoc. 19, 4). Tot cu porunca lui Dumnezeu s-a făcut și șarpele 
de aramă (vezi Num. 28, 8,9). 


Credinciosul: Dar unde scrie de aprinderea lumânărilor 
înaintea acestor lucruri sfinte, la porunca lui Dumnezeu? 

Preotul: Auzi ce spune Sfânta Scriptură în privinţa 
aprinderii lumânărilor înaintea lucrurilor sfințite, la porunca lui 
Dumnezeu: Şi a grăit Domnul cu Moise şi a zis: Porunceşte 
fiilor lui Israel să-ți aducă untdelemn de măsline, curat şi 
limpede, pentru candele, ca să ardă sfeşnicul necontenit, 
înaintea perdelei din cortul adunării, şi-l va aprinde Aaron şi 
fiii lui înaintea Domnului, ca să ardă totdeauna, de seara până 
dimineața. Acesta este așezământ veşnic în neamul vostru. 
Candelele să le pună în sfeşnicul cel de aur curat de dinaintea 


Domnului, ca să ardă sfeşnicul de seara până dimineața (Lev. 
24, 1-4). 


Şi în alt loc scrie așa: Pe el (pe jertfelnic) Aaron va arde 

tămâie mirositoare în fiecare dimineață, când pregăteşte 
. j . 4 

candelele. Când va aprinde Aaron seara candelele, iar va arde 

miresme. Această tămâiere neîntreruptă se va face pururea 
înaintea Domnului, din neam în neam (leş. 30, 7-8, ș.a.). 

Credinciosul: Dar unde se scrie în Sfânta Scriptură că au 
voie creștinii să ţină aceste icoane sfinţite prin casele lor? Că 
dacă sunt sfinţite, apoi să le ducă la biserică, iar nu să le ţină în 
casele lor, unde se fac atâtea fărădelegi. 

Preotul: Sfânta Scriptură ne arată că chiar chivotul 
Domnului stătea într-un cort (vezi II Regi 7, 2), şi era ţinut 
uneori prin casele oamenilor: Şi a rămas chivotul Domnului în 
casa lui Obed-Edom  Gateanul trei luni şi a binecuvântat 
Domnul pe Obed-Edom şi toată casa lui (II Regi 6, 11; vezi și 
la 7, 6 ș.a.). 

Credinciosul: Dar unde se arată în Sfânta Scriptură că 
aceste lucruri sfinţite (icoanele) pot să facă minuni? 

Preotul: Ai văzut mai sus că Dumnezeu a binecuvântat 
casa și toate lucrurile lui Obed-Edom, pentru că a ținut chivotul 
Domnului în casa Sa, și iarăși Dumnezeu a dat putere acestor 
lucruri făcute de mâini omenești - și sfinţite la porunca Lui - să 
facă minuni și să pedepsească pe cei răi, care nu le-au dat lor 
cinstea cea cuvenită (vezi despre aceasta pe larg la cartea I-a 
Regi, cap. 5, 1-8 ş. a.). 

Credinciosul: Am înțeles, din cele de până aici, că 
Dumnezeu a poruncit a se face diferite lucruri de mâini 
omenești, care s-au sfinţit tot la porunca lui Dumnezeu, și că 
sfintele icoane sunt lucruri prin care Se slăvește Dumnezeu în 
Biserica Sa și prin casele creștinilor. 

Incă am mai înţeles că Dumnezeu a dat poruncă de a se 
aprinde candele și lumânări în sfeșnice și a se tămâia sfintele 
icoane și a se închina înaintea lor cei credincioși, după cum aţi 
arătat că și în Legea Veche se făcea acest lucru, înaintea 
lucrurilor făcute de mâini omenești și sfinţite spre slava Sa. 

Iarăşi am înţeles că Dumnezeu, prin lucrurile cele făcute 
cu porunca Lui, spre slava Sa, face minuni, binecuvântând pe 
cei credincioși care ţin aceste lucruri sfințite în casele lor și 
pedepsind pe cei răi care nu le cinstesc pe ele, aşa cum a 
pedepsit pe filistenii care au luat chivotul Legii Domnului în 
robie și l-au pus în casa lui Dagon și nu i-au dat cinstea 
cuvenită (I Regi 5, 1-8 ș.a). 


Capitolul9 
DESPRE 
VENERAREA SFINTEI CRUCI 


Sfânta Cruce este altarul pe care s-a adus jertfa cea 
adevărată pentru oamenii din toate timpurile. lisus Hristos a 
fost și jertfă adevărată și preotul care a adus-o, câștigând 
prin ea mântuirea noastră, după cum ne adeverește Sfânta 
Scriptură, zicând: Jar Hristos, venind Arhiereu al bunătăților 
celor viitoare..., nu cu sânge de fapi şi de viței, ci cu însuşi 
Sângele Său, şi a dobândit o veşnică răscumpărare. Căci 
dacă sângele țapilor şi al taurilor şi cenuşa junincii,  Stropind 
pe cei spurcaţi, îi sfințește spre curățirea trupului, cu cât mai 
mult Sângele lui Hristos, care, prin Duhul cel veşnic, S-a 
adus lui Dumnezeu pe Sine, jertfă fără de prihană, va curați 
cugetul vostru de faptele cele moarte, ca să slujiți 
Dumnezeului Celui viu (Evrei 9, 11-14). 


Sfântul Chirii al Ierusalimului zice: „Mântuitorul a suferit 
toate aceste patimi ca să împace prin Sângele Crucii pe cele din 
cer şi pe cele de pe pământ (cf. Col. 1, 20). Din pricina 
păcatelor eram duşmani ai lui Dumnezeu, şi Dumnezeu 
hotărâse ca păcătosul să moară. Trebuia să se întâmple una din 
două: sau Dumnezeu, ca Unul ce-Şi îndeplinește spusele, să-i 
omoare pe toți, sau să anuleze hotărârea, ca Unul ce este iubitor 
de oameni. Totuşi, priveşte la înțelepciunea lui Dumnezeu! A 
menținut cu adevărat și hotărârea și Și-a arătat cu putere și 
iubirea de oameni! In trupul răstignit pe lemnul Crucii, Hristos 
a luat păcatele, pentru ca prin moartea Lui noi să murim pentru 
păcate și să trăim pentru dreptate (I Petru 2, 24). Nu era om de 

rând Cel ce a murit pentru noi. Nu era oaie necuvântătoare. Nu 
era înger, ci Dumnezeu întrupat! Nu era atât de mare 
nelegiuirea păcătoşilor, pe cât de mare era dreptatea Celui Care 
a murit pentru noi!" 

Să se mai știe și aceasta, că în Sfânta Scriptură cuvântul 
Cruce are două înţelesuri: 

a) un înţeles spiritual (întrebuințat mai rar); înţelesul 
spiritual al cuvântului cruce este redat în cuvintele Mântui- 
torului: Oricine voiește să vină după Mine, să se lepede de 
sine, să-şi ia crucea şi să-Mi urmeze Mie (Marcu 8, 34). Și cel 
ce nu-şi ia crucea şi nu-Mi urmează Mie, nu este vrednic de 
Mine (Matei 10, 38). 

b) un înțeles material, propriu sau obișnuit, însemnând 
lemnul Crucii sau crucea de lemn, compusă din două lemne 
puse de-a curmezișul, cum au fost cele pe care a fost răstignit 
Mântuitorul. 

Înţelesul material este folosit mai des în Sfânta Scriptură. 
El este evident în texte precum sunt următoarele: Și, ducân- 
du-Și crucea, a ieşit la locul ce se cheamă al Căpățânii, care 
evreiește se zice Golgota (loan 19, 17). Şi ieșind, au găsit pe un 
om din Cirene, cu numele Simon; pe acesta l-au silit să ducă 
crucea Lui (Matei 27, 32; Marcu 15, 21). Şi stăteau lângă 
crucea lui lisus mama Lui şi sora mamei Lui, Maria lui Cleopa, 
şi Maria Magdalena (loan 19, 25). Mântuieşte-Te pe Tine 
însuți, coborându-Te de pe Cruce (Marcu 15, 30; Ioan 19, 31). 

In înțelesul obișnuit, în vorbirea de toate zilele (nu și în 
Sfânta Scriptură), cruce mai înseamnă și semnul crucii făcut cu 
mâna dusă la frunte, la piept și la cei doi umeri (vezi capitolul 
următor). 

Crucea, ca mijloc de mântuire a oamenilor, a fost 
prefigurată și în Vechiul Testament, prin «şarpele de aramă» 
(Num. 21, 9) și arătată de Mântuitorul în Noul Testament (loan 
3, 14-15). 

Sectarul: Crucea este o spânzurătoare și este cu totul 
nefiresc să cinstim un obiect care a servit drept spânzurătoare 
unei persoane iubite de noi. Cum este posibil să cinstim noi 


' Sfântul Chirii al Ierusalimului, Cateheze, vol. II, Cateheza a XIII-a, 
p. 349. 

obiectul care a servit ca instrument de chinuire pentru 
Mântuitorul nostru? 

Preotul: Noi trebuie să cinstim Sfânta Cruce cât se poate 
mai mult, deoarece lisus Hristos a iubit Crucea și a îmbrăţișat-o 
cu iubire și a ars pe ea păcatul nostru, ca pe un altar. Crucea 
arată rușinea noastră, iar nu a Domnului; din partea Domnului 
arată iubire. Deci gândul la ea ne face, pe de o parte, să ne 
rușinăm și să ne căim de păcatele noastre și să luptăm împotriva 
lor, îmbrăţișând și noi Crucea cum a îmbrăţișat-o Domnul; iar 
pe de altă parte, să ne înduioșăm de dragostea Lui cu care ne-a 
mântuit prin ea de păcatele noastre și să o slăvim. Așadar, 
desigur că obiectele care ne aduc întristare şi durere pentru 
pierderea unei persoane scumpe, noi nu le cinstim, dar Crucea 
Domnului nu ne-a adus întristare, ci bucurie și mântuire. Căci 
ea n-a fost, cum socotiți voi, sectarilor, o simplă spânzurătoare, 
ci a fost altar de jertfă pe care s-a adus cea mai mare și mai 
prețioasă jertfă cu putinţă, pentru mântuirea noastră. 


Sectarul: Trebuie să cinstim pe Hristos, iar nu Crucea 
Lui, pe care Ela murit. 

Preotul: Dar și în Vechiul Testament a fost cinstit nu 
numai David, ci și sabia cu care a ucis pe Goliat, căci și ea a 
fost ținută cu mare cinste în cortul sfânt lângă efod, după cum 
spune: Și a zis David către Abimelec: «N-ai cumva la îndemână 
vreo suliță sau vreo sabie? Căci eu nu mi-am luat nici Sabia, 
nici altă armă...». Preotul însă a răspuns: «lată sabia lui Goliat 
filisteanul, pe care l-ai ucis în Valea Stejarului; ea este învelită 
într-o haină, după efod...» (| Regi 21, 8-9). Deci cu atât mai 
mult trebuie să cinstim noi Sfânta Cruce, așezând-o în biserici, 
fiindcă altă armă ca ea, împotriva celui rău, nu există, ea fiind 
o sabie neasemănat mai puternică decât sabia lui David, căci 
prin ea a fost biruită puterea satanei. De aceea și Marele 
Apostol o numește puterea lui Dumnezeu, zicând: Cuvântul 
crucii, pentru cei ce pier, este nebunie; iarpentru noi, cei ce ne 
mântuim, este puterea lui Dumnezeu (I Cor. 1, 18). 


Sectarul: Dacă este vorba să cinstim Crucea, atunci 
trebuie să cinstim nu numai Crucea, ci și piroanele, cununa de 
spini, pe Pilat și pe Iuda, pe arhiereii Ana și Caiafa, pe ostașii 
batjocoritori, pentru că tot atât au contribuit și aceștia, cât și 
Crucea, la mântuirea noastră. 

Preotul: Nu trebuie să cinstim pe Pilat, pe luda, pe 
arhierei, pe ostașii batjocoritori și ucigași ai Domnului, pentru 
că trebuie să ţinem seama de intenţia pe care au avut-o ei când 
au contribuit la patimile și la moartea Domnului. Scopul lor era 
de a-L batjocori, de a-L rușina și de a-L chinui, omorându-L ca 
să nu mai fie. Cât privește cununa de spini, piroanele etc, noi 
le cinstim și pe acestea, dar nu ca pe Cruce, pentru că nicăieri 
în Sfânta Scriptură nu ni se spune că am fi fost împăcaţi cu 
Dumnezeu prin ele, și nici n-au fost prefigurate în Vechiul 
Testament precum a fost Crucea. lată deci pentru ce cinstim 
Sfânta Cruce mai mult decât pe acestea. 

Sectarul: Dacă este vorba să cinstim Crucea lui Hristos, 
atunci trebuie să cinstim numai Crucea cea adevărată, pe care a 
fost răstignit Domnul lisus, iar nu și toate crucile făcute de 
oameni, pentru că acestea, fiind lucrate de oameni păcătoși, nu 
pot fi sfinte și vrednice de a fi venerate. 

Preotul: Dar atunci și cu Biblia ar trebui să facem tot așa. 
Astăzi avem foarte multe Biblii și, prin asemănare cu cele ce 
spui dumneata, ar trebui să o respectăm numai pe cea originală, 
iar nu și pe toate celelalte tipărite de culegători și de tipografi 
păcătoși sau necreștini. Aceasta ar fi însă ceva de neînțeles 
pentru un om cu mintea întreagă, cum de neînțeles este și 
obiecțiunea de mai sus a dumitale. 

Sectarul: Crucea nu trebuie păstrată în afară, pe piept, în 
biserici și în case etc, ci înlăuntrul nostru, în suflet. 

Preotul: Cine o are în suflet, când o vede în afară se 
bucură. Cea din afară întărește pe cea dinlăuntru, căci totdeauna 
obiectele din afară trezesc și întăresc sentimentele cele 
dinlăuntru. De altfel, și crucea dinlăuntrul nostru, ca simțământ 
de evlavie, a fost produsă tot prin cea din afară. Dacă nu este în 
afară, nu poate fi nici înlăuntrul nostru. Cine este următor al 
Crucii lui Hristos, iubește şi crucea cea dinlăuntru și cinstește 
cu evlavie și semnul ei din afară. 


Credinciosul: Dar care a fost scopul Domnului de a 
binevoit să moară pe Cruce? 

Preotul: La această întrebare ne răspunde dumnezeiescul 
Părinte Maxim Mărturisitorul, zicând: „Acesta a fost aşadar 
scopul Domnului, ca pe de o parte să asculte de Tatăl până la 
moarte, ca un om, pentru noi păzind porunca iubirii, iar pe de 
altă parte să biruiască pe diavolul, pătimind de la el prin 
cărturarii și fariseii puși la lucru de el. Astfel, prin faptul că S-a 
lăsat de bună voie învins, a învins pe cel ce nădăjduia să-L 
învingă și a scăpat lumea de stăpânirea lui"?. 

Credinciosul: Mai este vreun loc în Sfânta Scriptură 
care arată despre puterea Crucii şi că de ea s-a slujit 
Mântuitorul spre mântuirea noastră? 

Preotul: Da, este. Auzi pe marele Apostol Pavel care 
se laudă cu Crucea Domnului și o socotește pe ea putere a lui 
Dumnezeu, zicând: Cuvântul Crucii, pentru cei ce pier, este 
nebunie; iar pentru noi, cei ce ne mântuim, este puterea lui 
Dumnezeu (| Cor. 1, 18). Şi iarăși zice: lar mie, să nu-mi fie 
a mă lăuda, decât numai în Crucea Domnului nostru lisus 
Hristos, prin care lumea este răstisnită pentru mine, şi eu 

pentru lume (Gal. 6, 14). 


lar cum că prin Cruce s-a omorât vrajba și cum că prin 
Cruce a împăcat Mântuitorul pe oameni cu Dumnezeu, ascultă 
când zice: Căci El este pacea noastră, El care a făcut din cele 
două - una, surpând peretele din mijloc al despărţiturii..., ca, 
întru Sine, pe cei doi să-i zidească într-un singur om nou și să 
întemeieze pacea, şi să-i împace cu Dumnezeu pe amândoi, 
uniți într-un trup, prin cruce, omorând prin ea vrăjmăşia (Efes. 
2, 14-16). Şi iarăși zice: Căci în El a binevoit (Dumnezeu) să 
sălășluiască toată plinirea. Şi printr-însul toate cu Sine să le 
împace..., făcând pace prin El, prin sângele crucii Sale (Col. 
1, 19-21). Şi iarăși zice: Șiergând zapisul ce era asupra 
noastră, care ne era potrivnic cu rânduielile lui, şi l-a luat din 
mijloc, pironindu-l pe cruce.  Dezbrăcând (de putere)  începă- 
foriile şi stăpâniile, le-a dat de ocară în văzul tuturor, biruind 
asupra lorprin cruce (Col. 2, 14-15). 


Prin cruce S-a înălțat lisus Hristos la mărire (Filip. 2, 
8-9; Luca 24, 26; loan 17, 1). Dacă crucea ar fi fost lucru de 
rușine pentru El, nu S-ar fi înălţat pe ea. 


” Cuvinte ascetice, Filocalia, vol. II, cap. XIX, p. 9. 


Capitolul 10 


DESPRE 
SEMNUL SFINTEI CRUCI 


Orice creștin care este adevărat fiu al Bisericii celei 
dreptmăritoare a lui Hristos și care trăiește în viaţă cu evlavie şi 
frică de Dumnezeu, când începe o sfântă rugăciune sau o 
termină, la începutul citirii unei cărţi sfinte, la începutul și 
sfârșitul unui lucru, la plecarea în călătorie și la întoarcerea din 
ea, când este tulburat de vreo frică, de vreo veste rea sau de 
oarecare gânduri rele, când se scoală și se culcă, când stă la 
masă și când se ridică de la masă, se însemnează pe sine cu 
semnul Sfintei Cruci, pe care îl face cu mâna pe faţa sa, 
aducându-și aminte de puterea cea nemăsurată a Celui ce a 
sfințit Crucea cu Preacurat și Preascump Sângele Său și ne-a 
lăsat-o nouă ca pe o armă nebiruită împotriva diavolului și ca pe 
un semn dumnezeiesc, după cum scrie în Scriptură: Dar-ai 
celor ce se tem de Tine semn ca să fugă de la fața arcului (Ps. 
59, 4) și iarăși:  .. .însemnatu-s-a peste noi lumina feței Tale, 


3 
Doamne (Ps. 4, 6). 

Noi știm că la rugăciune trebuie să ia parte și trupul 
nostru, cu toate mădularele sale. Intre acestea, mâinile au un rol 
important în exprimarea rugăciunii. lată câteva mărturii din 
Sfânta Scriptură: 

1. Iacov a binecuvântat cu mâinile șale (așezate în chipul 
crucii) pe fiii lui Iosif, după cum este scris: ...luând Iosif pe cei 
doi fii ai săi, pe Efraim cu dreapta sa în fața stângii lui Israel, 
iar pe Manase cu stânga sa în fața dreptei lui Israel, i-a 

apropiat de el. Israel însă şi-a întins mâna sa cea dreaptă şi a 
pus-o pe capul lui Efraim, deşi acesta era mai mic, iar stânga 
şi-a pus-o pe capul lui Mânase. Inadins şi-a încrucișat mâinile, 
deși Manase era întâiul născut. Şi i-a binecuvântat... (Fac. 48, 
13-15). 

2. Hristos a binecuvântat cu mâinile pe copii și pe apos- 
toli. Despre binecuvântarea copiilor ne vorbește Sfânta Scrip- 
tură astfel: Și, luându-i în brațe, i-a binecuvântat, punându-și 
mâinile peste ei (Marcu 10, 16). lar despre binecuvântarea 
apostolilor ne spune: ...i-a dus afară până spre Betania, şi, 
ridicându-Și mâinile, i-a binecuvântat (Luca 24, 50). 

3. Apostolii au așezat diaconi, preoţi și episcopi prin 
rugăciune și punerea mâinilor (Fapte 6, 6; 14, 23; I Tim. 4, 
14), fapt pentru care taina preoţiei era numită «punerea mâinilor 
preoţiei». Tot prin rugăciuni și punerea mâinilor împărtășeau 
Apostolii Sfânta Taină a Sfântului Mir (a împărtășirii Sfântului 
Duh celor botezați) (Fapte 19, 5-6; 8, 14-17 ș.a.). Împărtășirea 
Sfântului Duh în această Taină se numea, de asemenea, 
«punerea mâinilor», spre deosebire de cea de mai sus care se 
chema «punerea mâinilor preoţiei». 

Prin urmare, la rostirea rugăciunii, trupul ia și el parte 
îndeosebi prin acest mădular al său care este mâna. Trebuința 
de a lua parte şi trupul sau cel puţin un organ al trupului, la 
rostirea rugăciunii, rezultă din îndemnul apostolului: S/ăviți, 
dar, pe Dumnezeu în trupul vostru şi în duhul vostru, care sunt 
ale lui Dumnezeu (I Cor. 6, 20). Şi în alt loc: Vreau deci ca 
bărbaţii să se roage în tot locul, ridicând mâini sfinte, fără de 
mânie şi fără şovăire (| Tim. 2, 8). 

In Testamentul Vechi, de asemenea se practica rugăciunea 
prin participarea trupului, ca, de pildă, prin îngenunchere, ple- 
carea capului, lovirea pieptului cu mâna, ridicarea mâinilor ș.a. 
Psalmistul zice: Așa Te voi binecuvânta în viața mea, şi în 
numele Tău voi ridica mâinile mele (Ps. 62, 5). Semnul Crucii 
în Vechiul Testament a fost prefigurat în binecuvântarea lui 
Iacov (Fac. 48, 14), în minunea despărțirii apelor Mării Roșii și 
a înecării lui faraon, în ţinerea mâinilor lui Moise în chipul 
Crucii în timpul luptei cu Amalec (leş. 17, 11-12). 


In Noul Testament, semnul Crucii se face astfel: se îm- 
preună primele trei degete de la mâna dreaptă - simbolizând 

Sfânta Treime - (degetul mare, arătătorul și cel mijlociu), iar 
celelalte două degete se țin strânse în palmă - simbolizând cele 
două firi ale Mântuitorului, firea dumnezeiască și omenească. 
Apoi se duc la frunte, la piept, la umărul drept și la urmă la 
umărul stâng, rostind cuvintele: In numele Tatălui (la frunte) și 
al Fiului (la piept) și al Sfântului Duh (de la un umăr la altul), 
după care zicem «Amin!» 

«In numele Tatălui» înseamnă cinstirea lui Dumnezeu- 
Tatăl, Stăpânul tuturor. Coborârea mâinii la piept rostind 
cuvintele «și al Fiului» înseamnă coborârea Fiului lui Dumnezeu 
pe pământ pentru mântuirea noastră. lar ducerea mâinii de la 
umărul drept la cel stâng, rostind cuvintele «şi al Sfântului 
Duh», înseamnă împăcarea noastră cu Dumnezeu și împreu- 
narea cu El, prin harul Sfântului Duh adus nouă de Dumnezeu- 
Fiul. 

Sectarul: Nu avem trebuință de semnul Crucii făcut cu 
mâna, pentru că Dumnezeu nu cere slujirea mâinilor omenești, 
căci cei ce se închină lui Dumnezeu trebuie să I se închine în 
duh şi în adevăr și nu în trup, după cuvântul apostolului: 
Dumnezeu... fiind Domnul cerului şi al pământului, nu 
locuieşte în temple făcute de mâini, nici nu este slujit de mâini 
omeneşti, ca şi cum ar avea nevoie de ceva, El dând tuturor 
viață şi suflare şi toate... (Fapte 17, 24-25). lar Mântuitorul a 
vorbit femeii samarinence: Dar vine ceasul şi acum este, când 
adevărații închinători se vor închina Tatălui în duh şi în 
adevăr, că şi Tatăl astfel de închinători îşi doreşte. Duh este 
Dumnezeu şi cei ce I se închină, trebuie să I se închine în duh 
şi în adevăr (Ioan 4, 23-24). Deci, închinarea trebuie să fie în 
duh și nu în trup, cu duhul, iar nu cu mâna, în semnul Crucii. 

Preotul: In citatul prim nu este vorba de semnul Sfintei 
Cruci făcut cu mâna. Aici se spune numai că pe Dumnezeu nu 
trebuie să-L slujim cu ostenelile mâinilor noastre, cum am sluji 
pe oarecare om mai mare al nostru. Dumnezeu nu are nevoie de 
asemenea slujitori, omul fiind atât de mic faţă de EI, încât în 
privinţa aceasta, ca și de altfel în orice privință, nu-L poate 
ajuta cu nimic. 

In citatul al doilea, de asemenea, este vorba de cu totul 
altceva, şi anume, că în curând se va începe o epocă nouă, în 
care închinarea lui Dumnezeu (cultul dumnezeiesc) va fi mai 

aproape de desăvârşire, mai adevărată (lăuntrică și spirituală), 
iar nu ca până atunci, aproape numai formală (exterioară și 
materială), legată de un anumit fel de lăcaș (templul), de o 
anumită localitate (Ierusalim, respectiv Garizim), de o anumita 
naţiune (iudei, respectiv, samarineni). Căci Dumnezeu este Duh 
şi ca atare nu poate fi cuprins între zidurile unui templu 
oarecare, fie în Ierusalim, pe Muntele Sion, fie în Samaria, pe 
Muntele Garizim, şi monopolizat acolo. El este pretutindeni și 
de aceea închinarea nu trebuie să fie legată de ceva material sau 
mărginit, ci trebuie să se facă <în duh», adică să fie internă 
(spirituală), cum nici la samarineni, nici la iudei nu fusese până 
atunci. Această închinare <în duh» este o închinare <în adevăr» 
sau adevărată - și aceasta va trebui să fie căutată și practicată. 
Dar prin aceasta nu înseamnă că se înlătură cultul exterior, ci 
numai că se pune mai multă bază pe cel interior, atât de 
nesocotit mai înainte; căci și cultul extern este necesar, dat fiind 
natura dublă a făpturii noastre, trupească și sufletească (Matei 
6, 5-6; Rom. 12, 1; I Cor. 6, 15). 

Dacă voi, sectarii, cereți de la noi numai închinare în 
duh, pentru ce voi, când vă rugați, plecați genunchii, vă plecați 
capetele, vă bateți piepturile, vă ridicați mâinile, vă împreunați 
mâinile amândouă și alte multe manifestări de acestea aveți în 
vremea rugăciunii? Pentru că și acestea sunt asemănătoare cu 
facerea semnului Crucii cu mâna, fiind participări ale trupului 
vostru la rugăciune. Oare credeți voi că vă puteți ruga vreodată 
fără ca trupul vostru să ia parte la osteneala rugăciunii? Dacă 
ați fi niște duhuri fără de trup, v-am crede, dar nefiind, 
niciodată nu vom crede aceste afirmații neîntemeiate pe adevăr. 
Ca și îngenuncherea, ca și plecarea capului, ca și metania sau 
ca și ridicarea mâinilor în sus la rugăciune, tot așa şi semnul 
Sfintei Cruci făcut cu mâna, este un semn care arată o ţinută 
religioasă sau o stare sufletească de evlavie în fața lui 
Dumnezeu, Căruia trebuie să-l slujim și cu sufletul și cu trupul 
nostru (I Cor. 6, 20; Filip. 1, 20). 

Potrivnicii Crucii și ai semnului ei sunt vrăjmașii Crucii 
lui Hristos (Filip. 3, 18-19). Semnul Sfintei Cruci va vesti 
venirea a doua a Mântuitorului nostru lisus Hristos, după 
mărturia Sfintei Scripturi, care zice: Atunci se va arăta pe cer 
semnul Fiului Omului şi vor plânge toate neamurile pământului 

şi vor vedea pe Fiul Omului venind pe norii cerului, cu putere 
şi cu slavă multă (Matei 24, 30-31). Acel semn este Crucea, 
deoarece ea este semnul puterii și al biruinţei lui Hristos 
(| Cor. 1, 18; Col. 2, 15). Cu adevărat atunci se vor ruşina cu 
rușine veșnică și căință toţi vrăjmașii și hulitorii Sfintei Cruci; 
dar atunci căinţa lor nu le va mai folosi. 

Satana urăște foarte mult semnul Sfintei Cruci, căci este 
arma cea nebiruită cu care Hristos a biruit și a prădat iadul, și 
de aceea îndeamnă pe toţi cei rătăciți de la adevăr și care îi 
slujesc lui, să hulească și să vrăjmășească Crucea lui Hristos, 
căci, după cum câinele fuge de băţul cu care a fost lovit, tot așa 
şi diavolul fuge de Crucea care îi amintește că prin ea a fost 
biruit . 


k*k k k 


Credinciosul: Dar prin care semn a mai fost prefi- 
gurată Crucea Domnului nostru lisus Hristos în Sfânta 
Scriptură? 

Preotul: Crucea a fost închipuită cu taină in Legea 
Veche prin semnul „I” (Tau), care-i apăra pe cei ce îl aveau 
pe frunte (Iez. 9, 4-6). Pentru noi, creștinii, crucea este 
pecetea lui Dumnezeu care păstrează nevătămați pe cei ce o 
au însemnată pe frunțile lor (Apoc. 7, 2-3). Vezi și la 
Apocalipsă 9, 4. 


' Sfântul Chirii al Ierusalimului, Cateheze, voi. II, Cateheza a XIII-a, 


p. 256. 

DESPRE RUGĂCIUNILE 
PENTRU CEI RĂPOSAŢI 


Îndată după sfârșitul fiecărui om, sufletul lui merge la 
judecată. Această judecată care se face cu fiecare suflet în parte 
se numește judecata particulară şi se deosebește de judecata cea 
de obște sau universală, care se va face cu toți oamenii odată la 
sfârșitul lumii și după învierea trupurilor. Prin această judecată 
particulară se cercetează starea în care iese omul din viața 
pământească, și dacă această stare este bună, sufletul este dus 
de îngeri la fericire, iar dacă este rea, este luat de duhurile 
necurate la chinuri. 


Fericirea la care sunt duși cei găsiţi vrednici se numește 
sânul lui Avraam (Luca 16, 22) sau rai (Luca 23, 43), iar 
chinurile la care sunt supuși necredincioșii și păcătoșii se 
numește iad (Luca 16, 23). Că această judecată și trimitere a 
sufletelor la rai sau la iad are loc îndată după moarte, vedem 
din cuvintele Mântuitorului către tâlharul de pe cruce: ...astăzi 
vei fi cu Mine în rai (Luca 23, 43) sau din cuvintele Apostolului 
Pavel: este rânduit oamenilor, o dată să moară, iar după aceea 
să fie judecata (Evrei 9, 27). Același lucru îl arată marele 
Apostol Pavel și atunci când zice: ...doresc să mă despart de 
trup şi să fiu împreună cu Hristos, şi aceasta e cu mult mai bine 
(Filip. 1, 23) și iarăși: Căci pentru mine viață este Hristos şi 
moartea, un câștig (Filip. 1, 21). 

Dintre vechii scriitori bisericești care vorbesc despre 
judecata particulară deosebit de cea de obște, amintim pe 
Tertulian, care zice: „Sufletul (păcătosului după moarte) mai 

întâi trebuie să încerce judecata lui Dumnezeu, ca unul ce a fost 
pricinuitorul tuturor celor ce le-a făcut, dar el trebuie să aștepte 
și trupul său, ca să primească răsplata și pentru ceea ce a făcut 
cu ajutorul trupului, care s-a supus poruncilor lui"'. Incă 
trebuie de știut și acest lucru: dacă cineva la judecata 
particulară ar fi fost găsit vrednic de chinuri și de pedeapsă și 
dacă unul ca acesta este creștin și fiu al Bisericii lui Hristos, 
mai are o portiță de scăpare - prin mijlocirea celor vii - din 
chinurile la care a fost pedepsit de Dumnezeu. 

Sectarul: Este exclusă posibilitatea intervenţiei celor vii 
pentru cei morţi, știut fiind că Dumnezeu va judeca pe fiecare 
după faptele lui și după dreptate, dând fiecăruia răsplata 
cuvenită propriilor sale fapte. O judecată făcută pe baza 
intervenţiei altora n-ar mai fi dreaptă. Sfântul Apostol Pavel 
vorbește lămurit: Pentru că noi toți trebuie să ne înfățișăm 
înaintea scaunului de judecată al lui Hristos, ca să ia fiecare 
după cele ce afăcut prin trup, ori bine, ori rău (II Cor. 5, 10). 
Cuvinte asemănătoare cu acestea găsim destule în Sfânta 
Scriptură și anume în toate textele privitoare la Judecata de apoi. 

Preotul: Nu sunt deloc adevărate cele ce cugeti dumneata 
şi cei asemenea dumitale. Că Dumnezeu va răsplăti fiecăruia 
după faptele sale, este adevărat (Ps. 61, 11), dar că posibilitatea 
de a ne ruga pentru cei morţi este exclusă, acest cuvânt este cu 
totul străin de adevăr. Noi vedem că în Sfânta Scriptură se pune 
mare preţ pe rugăciunea unora pentru alții. Dacă ar fi așa cum 
gândești dumneata, că n-ar avea nici un folos rugăciunea unora 
pentru alţii, atunci nici marele Apostol Pavel n-ar fi trebuit să 
îndemne cu rugăminte pe ucenicul său, Timotei, spre un lucru 
ca acesta, scriindu-i: Vă îndemn deci, înainte de toate, să faceți 
cereri, rugăciuni,  mijlociri, mulțumiri, pentru toți oamenii 
(| Tim. 2, 1). lar Sfântul Apostol Iacov spune: Mărturisiţi-vă 
deci unul altuia păcatele şi vă rugați unul pentru altul, ca să vă 
vindecaţi, că mult poate rugăciunea stăruitoare a dreptului 
(Iacov 5, 16). Sfântul Apostol Pavel cere să se facă rugăciune și 
pentru el (Efes. 6, 19). 

Dar dacă rugăciunile noastre folosesc celor vii, care 
pricină ar fi să nu le folosească și celor morţi, odată ce ei 


Silvestru de Canev, Dogmatica, voi. V, p. 94. 

trăiesc cu sufletele lor și de vreme ce Același Dumnezeu le 
ascultă și pe unele şi pe altele? La mărturiile de mai sus se pot 
adăuga și altele directe, din Vechiul Testament. Astfel, în 
Cartea a doua a Macabeilor (12, 42-45) se arată că s-a adus 
jertfă pentru ostașii cei morţi și apoi se zice: Drept aceea, sfânt 
şi cucernic gând a fost, că a adus jertfă de curăție pentru cei 
morţi, ca să se slobozească de păcat (II Mac. 12, 46). lar 
Sfântul Prooroc Baruh spune: Doamne, Afofţiitorule,  Dumne- 
zeul lui Israel, auzi rugăciunea celor ce au murit ai lui Israel... 
Nu-Ți aduce aminte de nedreptățile părinților noştri... (3, 4-5). 

In chipul cel mai limpede vorbeşte despre aceste rugăciuni 
Sfânta Tradiţie, începând din primele secole ale Bisericii, după 
cum arată și conţinutul Sfintelor Liturghii. Sfântul loan Gură de 
Aur arată că Apostolii chiar au rânduit să se facă la Liturghie 
pomenire pentru cei morţi, zicând: „Nu degeaba au rânduit 
Apostolii să se facă înaintea Tainei celei înfricoșătoare pome- 
nirea celor plecaţi. Știau că mult le folosește, multă binefacere 
aduce celor morţi. Când stă poporul şi plinătatea preoțească cu 
mâinile ridicate și în faţă stă Jertfa cea înfricoșătoare, cum nu 
vor îndupleca pe Dumnezeu pentru cei adormiţi? Dar aceasta, 
numai pentru cei plecaţi în credinţă”. 

Sfântul loan Gură de Aur spune că rugăciunile ajută 
numai celor adormiţi în credință. La Proscomidie (la Sfânta 
Liturghie) se pomenesc toţi cei adormiţi „întru nădejdea învierii 
și a vieţii de veci”. Se poate spune deci că rugăciunile folosesc 
numai sufletelor acelora care au plecat de aici nu de tot moarte, 
ca mădulare ale Bisericii, ci având în ele o anumită credinţă ca 
rădăcină a virtuţilor și oarecare silinţe de a o dezvolta în virtuţi; 
celor ce au săvârșit, așadar, unele fapte bune ca început al 
virtuţilor și al slăbirii patimilor, dar nu au făcut binele așa de 
statornic, sau așa de mult timp, încât să fi ajuns la deprinderi 
bune sau virtuţi care să cumpănească asupra patimilor. 


Cu alte cuvinte, rugăciunile folosesc celor ale căror puteri 
nu s-au ruinat slujind numai patimilor, ci au avut și o oarecare 
obișnuinţă a binelui, cu care s-au dus de aici. Ele folosesc chiar 
şi celor ce n-au dus o viaţă de credinţă și n-au avut fapte bune, 


? Sfântul loan Gură de Aur, Omilii la Epistolele Sfântului Apostol 
Pavel, Omilia a IV-a, la Filipeni. 

dar la sfârșitul vieţii au găsit puterea să se căiască, însă nu așa 
de cutremurător ca să li se prefacă ființa dintr-o dată și în 
întregime, ca a tâlharului de pe cruce, în care caz s-ar fi dus în 
rai. 

Sectarul: Dumnezeu chiar osândește pe cei ce se bizuiesc 
pe intervenţiile altor oameni în favoarea mântuirii lor. Căci 
acestea zice Domnul: Blestemat fie omul care se încrede în om 
şi îşi face sprijin din trup omenesc şi a cărui inimă se 
depărtează de Domnul (ler. 17, 5). 

Preotul: In acest citat sunt blestemaţi și osândiţi numai 
acei oameni care își pun nădejdea mântuirii lor exclusiv în 
ajutorul de la oameni și nu în cel de la Dumnezeu - față de care 
sunt îndepărtați cu inima lor -, fapt pentru care își merită toată 
osânda de la Dumnezeu, iar nu cei ce așteaptă și de la oameni 
mijlociri pentru ei către Dumnezeu. Căci atunci ar trebui să 
socotim sub această osândă și pe marele Apostol Pavel, care de 
multe ori cere de la credincioșii săi rugăciuni către Dumnezeu 
pentru el, precum și el însuși face pentru alţii și nădăjduiește în 
folosul acestor rugăciuni, așa cum am arătat la învăţătura 
noastră despre cultul sfinţilor. Deci este cu neputinţă ca în baza 
textului invocat de voi, sectarii, să puteţi nega posibilitatea și 
necesitatea de a ne ruga pentru morţi, mai ales că în acest citat 
adus de dumneata este vorba de altceva. 


Sectarul: Rugăciunile pentru morţi sunt nefolositoare și 
de prisos, neavând nici un rezultat, căci cuvântul biblic este 
limpede: Şi iarăși a zis Domnul: «Să nu intri în casa celor ce 
jelesc şi să nu te duci să plângi şi să jeleşti cu ei.-. „Și vor 
muri cei mari şi cei mici în pământul acesta, şi nu vor fi 
îngropați, şi după ei nimeni nu va plânge, nimeni nu-și va face 
tăieturi, nici se va tunde pentru ei. Nu se va frânge pentru ei 
pâine de jale ca mângâiere pentru cel mort; şi nu li se va da 
cupa mângâierii ca să bea după tatăl lor şi după mama lor» 
(ler. 16, 5-7). 

Preotul: Aici este vorba numai de cei păcătoși care sunt 
vinovaţi de păcate grele, ceea ce înseamnă că pentru morţii cei 
mai puţin păcătoși se poate frânge pâinea întru pomenirea lor 
(vezi lămurirea în context, cu deosebire v. 10-13). Altfel, din 
citatul de mai sus ar urma ca morţii să nu fie nici îngropaţi, dar 
nici vouă nu vă convine o asemenea rânduială ieșită din comun. 

Sectarul: Cum poate cineva să scoată pe altul din iad, 
prin pomeniri, de vreme ce este scris: Că nu este întru moarte 
cel ce Te pomeneşte pe Tine. Și în iad cine Te va lăuda pe 
Tine? (Ps. 6, 5). 

Preotul: Da, se poate mântui cineva şi din iad, dar nu 
prin suferințele purgatoriului - cum spun romano-catolicii 
ci prin Jertfa Răscumpărării, care s-a făcut pentru vii și pentru 
morţi. Căci Dumnezeu are puterea să scoată sufletele din iad, 
după cum scrie: Eu omor și înviez, Eu rănesc şi Eu 
tămăduiesc (Deut. 32, 39, Cântarea a II-a a lui Moise, v. 57). 
Și iarăși: Domnul omoară şi învie; El coboară la iad şi iarăşi 
scoate (| Regi 2, 6; Ps. 48, 16; Rom. 14,9; I Cor. 15, 19; I 
Tim. 2, 6; Evrei 11, 19; I loan 2, 2; Apoc. 1, 18). 

Puterea și iertarea lui Dumnezeu, Care împlinește «orice» 
vom cere de la El (Marcu 11, 24; loan 14, 13), sunt fără 
margini, iar bunătatea Lui este atât de mare, că numai El poa- 
te schimba osânda veşnică a omului. Așadar Biserica se roagă 
numai lui Dumnezeu, ca El să scoată din iad pe cei osândiţi, și 
nădăjduiește tare la mila Lui și la atotputernicia Lui. 

Noi știm că Dumnezeu ne cere să iubim pe semenii 
noștri și privește cu plăcere la această iubire a noastră. Nu 
este faptă mai mare ca iubirea, și din iubire noi ne rugăm 

pentru alţii. 

Rugăciunea Bisericii găsește cu atât mai mare ascultare la 
Dumnezeu, cu cât în rugăciunea ei se împletesc glasurile 
sfinților din cer cu ale credincioșilor de pe pământ și cu însuși 
glasul Maicii Domnului. Biserica este într-o  nesfârșită 
rugăciune pentru mădularele sale: pentru noi toți se roagă 
îngerii și apostolii, mucenicii și patriarhii și, mai presus de 
toate, Maica Domnului nostru lisus Hristos - și această sfântă 
unire este viaţa Bisericii. 


Însuşi Mântuitorul ne adeverește că nu va trece cu 
vederea rugăciunile noastre, mai ales când pe acestea le facem 
din iubire către aproapele nostru. El însuși zice: Toate câte 
cereți rugându-vă, să credeţi că le-aţi primit şi le veţi avea 
(Marcu 11, 24); aşadar rugăciunea pentru morţi este nu numai 
un semn și o întărire a iubirii, ci și o probă a credinţei noastre, 
căci tot Mântuitorul a zis: De poți crede, toate sunt cu putință 
celui ce crede (Marcu 9, 23). 

Sectarul: Sfânta Scriptură spune răspicat că între iad și 
rai există o prăpastie de nctrecut, după cuvântul Domnului din 
parabola bogatului nemilostiv și a săracului Lazăr: Şi peste 
toate acestea, între noi şi voi s-a întărit prăpastie mare, ca cei 
care voiesc să treacă de aici la voi să nu poată, nici cei de 
acolo să treacă la noi (Luca 16, 26). Dacă adevărul este acesta, 
apoi cum ziceţi voi, ortodocșii, că puteţi scoate pe cineva din 
iad şi cum puteţi voi să treceţi această netrecută prăpastie și să 
mutaţi pe unii de acolo în cealaltă parte, de la rău la bine? Oare 
acest lucru este posibil? 

Preotul: Și noi învăţăm că între rai și iad este o prăpastie 
de netrecut, așa cum ne-a spus Mântuitorul. Dar această 
prăpastie nu are puterea de a opri rugăciunile noastre pe care le 
facem către Dumnezeu pentru cei morţi și nu face ca 
rugăciunile noastre către Dumnezeu - făcute din iubire pentru 
fraţii noștri - să fie nefolositoare. Noi nu presupunem - ca 
romano-catolicii - că există purgatoriul; noi zicem că numai 
pentru cei ce au păcate de moarte (nemărturisite), trecerea din 
iad la rai este imposibilă. Pentru cei ce au păcate mai uşoare, 
această cale nu este definitiv închisă, deoarece abia la Judecata 
de apoi se va hotărî definitiv cine este pentru rai și cine este 
pentru iad, fiind de la sine înţeles că, după această judecată, 
unul osândit pentru iad nu va mai putea trece în rai. Știm că 
pentru cei vinovaţi de păcate de moarte, rugăciunile noastre 
sunt oprite, ca fiind nefolositoare: Este și păcat de moarte; nu 
zic să se roage pentru acela (I loan 5, 16), dar nu tot așa este 
situaţia pentru celelalte suflete, pentru care noi ne rugăm și 
avem datoria de a ne ruga. 

Deci pomenirile celor morţi se legitimează tot prin 
legătura iubirii, ca orice rugăciune. Noi suntem împreună 
cetățeni cu sfinții şi casnici ai lui Dumnezeu, zidiți fiind pe 
temelia apostolilor şi a proorocilor, piatra cea din capul 
unghiului fiind însuşi lisus Hristos (Efes. 2, 20). In virtutea 
acestei «cetăţenii», noi îl rugăm ca să ierte pe fraţii noștri care 
au trecut în lumea cealaltă. 

Noi nu ne rugăm pentru cei care au făcut păcate împotriva 
Duhului Sfânt, cum sunt ereticii, cei nebotezaţi, necredincioșii 
şi cei ce s-au opus adevărului cu știință și voință, cei ce s-au 
ucis în duel, sinucigaşii etc, căci acestora nu li se iartă păcatele 

nici în lumea aceasta, nici în cealaltă (Matei 12, 31-32). Dar 
pentru cei cu păcate care se pot ierta în lumea cealaltă noi ne 
rugăm, fiindcă trebuie să ne iubim veșnic (I Cor. 13, 3). 

Apostolul spune: Ce a murit, a murit păcatului o dată 
pentru totdeauna... (Rom. 6, 10), iar Simeon Tesaloniceanul 
comentează astfel: „Celor adormiţi le sunt mai de folos 
liturghiile, iar celelalte mai puţin îi ajută (pentru că omul 
murind a încetat de la păcat), iar prin jertfă se împărtășesc cu 
Hristos, se umplu de dumnezeiască veselie, de dar și se 
izbăvesc cu dumnezeiască milă de toată durerea. Deci, mai 
înainte de toate, să se facă Liturghie pentru dânsul, și după 
aceea, de va avea avuţie, să se dea milostenie săracilor, să se 
ajute la zidirea sfintelor biserici și altele care sunt spre 
mântuirea lui”. 

Și mai spune: „...Miridele” care se scot la Liturghie şi po- 
menirile care se fac pentru cei răposați, îi unesc cu Dumnezeu 
şi-i împărtăşesc cu El nevăzut. Drept aceea, folosindu-se foarte 
mult, se mângâie atât frații cei ce cu pocăință s-au mutat întru 
Hristos, cât şi sfintele suflete ale sfinților se bucură pentru 
aceste pomeniri care se fac pentru dânșii, unindu-se cu Hristos 
prin Sfânta Liturghie mai curat și mai luminat; și împărtășin- 
du-se mai mult cu darurile Lui, se roagă pentru noi. Deci, 
pentru această pricină, Dumnezeu a lucrat sfânta jertfă și a dat-o 
spre mântuirea și luminarea oamenilor, ca toţi să fim cu Dânsul 
una, cum S-a făgăduit. De aceea sfinţii se roagă pentru cei care 
îi pomenesc prin săvârșirea de jertfe întru cinstirea lor și se fac 
mijlocitori pentru dânșii, rugându-se ca și aceștia să se 
împărtășească cu Hristos ca și ei. Din acest motiv trebuie să 
facem pomenirea celor răposaţi, pentru că dragostea unește pe 
cei vii cu cei morţi și să pomenim pe sfinţi, ca, bucurându-i, să 
se facă și ei rugători veseli pentru noi către Dumnezeu”. 

Cât despre purgatoriul închipuit de romano-catolici, noi 
nu avem dovezi temeinice nici din Sfânta Scriptură, nici din 
Sfânta Tradiţie. Sfânta Scriptură numai două locuri ne arată 
luminat, raiul și iadul. In Sfânta Tradiţie, Sfinţii Părinţi nu 
admit purgatoriul. De pildă: 


* Miridele sunt părticele care se pun pe sfântul disc alături de Sfântul 
Agneţ intru pomenirea celor vii și a celor morţi. Prin ele credinciosul 
participă la harul sfinţitor al jertfei Mântuitorului. 

- Marele Atanasie (373) zice: „Este o nebunie a crede 
în al treilea loc în cealaltă viață” (Cartea I). 

- Fericitul Augustin (f430) scrie: „Nu este vreun loc 
mijlociu, ca cineva care nu este cu Hristos, să poată fi 
altundeva decât cu diavolul”. (Despre merit și păcat). 

- Apoi știm că Sinodul al V-lea Ecumenic din Constan- 
linopol (553) a osândit pe Origen, Didim cel Orb şi Evagrie 
Ponticul, care învățau că pedepsele viitoare vor avea sfârșit. 

Dacă pe atunci Biserica ar fi avut vreo cunoștință despre 
existența purgatoriului, ar fi făcut vreo amintire de el, ca fiind o 
excepţie de la veșnicia muncilor. 

Nemărginita bunătate a lui Dumnezeu, împreună cu Jertfa 
Euharistică, cu rugăciunile Bisericii şi cu milostenia la cei 
săraci, sunt de ajuns pentru mântuirea celor ce nu și-au făcut în 
viața aceasta canonul pocăinţei şi au murit în dreapta credinţă. 

E k 


Credinciosul: Dar cum se face că rugăciunile Bisericii 
pot ajuta unora să se mântuiască de chinuri înainte de 


Judecata cea din urmă? 

Preotul: Da, rugăciunile Bisericii pot ajuta unora să se 
mântuiască după moarte. Deoarece chinuirile ce le suferă 
păcătoşii după moarte înainte de învierea cu trupurile nu sunt 
definitive ca după Judecata cea din urmă, ci sunt provizorii, ca 
să se lase omenirii din Biserică prilejul să se întărească în 
dragoste prin rugăciunile pentru cei morţi, care nu se mai pot 
ajuta ei singuri, ci sunt ajutați prin dragostea altora. Chinurile 
înainte de Judecata cea din urmă nu sunt nici definitive, nici așa 
de mari ca cele de după Judecata cea de apoi, când vor fi 
răbdate și în trup'. 

Credinciosul: Unii spun că și sfinţii și îngerii se roagă 
pentru cei morți în dreapta credinţă. Dar de unde au înţeles 
ei acest lucru? 

Preotul: Marele Apostol Pavel ne arată că însuși 
Mântuitorul «Se roagă pentru noi» (Rom. 8, 34) după cum și 
Însuşi Duhul Se roagă pentru noi (Rom. 8, 26-27). lar cum 


“ învățătura de credință Ortodoxă, întreb. 346 p. 167. 

că și sfinţii se roagă pentru noi, vezi la Apocalipsă unde 
spune: Și când a luat cartea, cele patru ființe şi cei douăzeci 
şi patru de bătrâni au căzut înaintea Mielului, având fiecare 
alăută şi cupe de aur pline cu tămâie, care sunt rugăciunile 
sfinților (Apoc. 5, 8). Şi iarăși, sfinţii se roagă pentru noi și 
sunt ascultați de Dumnezeu (Fac. 20, 7; lov 42, 8; I Regi 7, 
9; ler. 15, 15; Iacov 5, 16; II Petru 1, 13-15; Apoc. 8, 3-4 
ș.a.). Dar nu numai că se roagă sfinţii și îngerii pentru noi, 
ci și bucurie seface înainte îngerilor lui Dumnezeu pentru un 
păcătos care se pocăieşte (Luca 15, 10). 


Capitolul 12 


DESPRE 
SIMBOLURI ȘI RITURI 


Simbolul este un semn care închipuie ceva sau un obiect 
care închipuie altceva decât este el de fapt. In cele ce urmează 
ne vom referi numai la semne simbolice, nu și la obiecte 
simbolice. 

Rit sau ritual (ceremonie) înseamnă o lucrare simbolică 
sfântă sau o înșiruire treptată de semne simbolice sfinte, prin 
care se exprimă fie un adevăr de credinţă, fie un sentiment 
religios sau o atitudine de evlavie, fie o întâmplare sfântă, o 
rugăciune ș.a. 

Simbolurile sfinte și riturile sunt expresii sau exteriorizări 
şi întăriri ale cultului divin, cultul divin intern devenind prin ele 
extern. Simbolurile și riturile sunt absolut necesare, întregind 
modul de închinare către Dumnezeu, prin faptul că pun la 
contribuţie nu numai sufletul, ci și trupul nostru, dându-i și 
acestuia o parte activă din cultul divin; fără ele, cultul nu este 
întreg. Și după cum numai ele singure, fără participarea activă 
a sufletului, nu au prea mare valoare, tot astfel nici cultul 
spiritual, dacă înlătură cu totul partea aceasta a riturilor și a 
simbolurilor, nu este întreg și nici nu poate fi întreg, după cum 
un suflet fără trup sau un trup fără suflet nu poate fi o ființă 
omenească întreagă. 

Pentru a aprecia valoarea riturilor, trebuie să știm și să 
ținem seama de faptul că trupul însoțește întru totul sufletul, 
participând la orice stare și lucrare a acestuia. Astfel, la bucurie 

omul râde, la necaz plânge, la frică tremură și se îngălbenește; 
după expresia feţei sale se poate cunoaște sufletul cuiva sau 
diferite stări ale sale. Acest adevăr îl arată și Sfânta Scriptură 
când zice: Inima  veselindu-se,  înseninează  fața..., iar duhul 
posomorât usucă oasele (Pilde 15, 13; 17, 22); și iarăși: 
Înţelepciunea unui om îi luminează fața, iar cruzimea feţei lui îl 
face urâcios (Eccl. 8, 1). lar despre ucigașul Cain ne spune: 
Atunci a zis Domnul Dumnezeu către Cain: «Pentru ce te-ai 
întristat şi pentru ce s-a posomorât fața ta? Când faci bine, 
oare nu-ți este fața senină? lar de nu faci bine, păcatul bate la 
uşăä...>. Și a pus Domnul Dumnezeu semn lui Cain (o privire 


de ucigaș) ca fot cel care îl va întâlni să nu-l omoare (Fac. 4, 
6-7, 15). 


Așa cum la crimă a luat parte și trupul, tot așa a fost 
părtaş și la starea sufletului după înfăptuirea crimei. lar semnul 
care i l-a pus Dumnezeu lui Cain nu poate fi altul decât privirea 
de ucigaș, astfel încât după expresia feţei și a privirii lui să 
poată fi recunoscut ca ucigaș. Mântuitorul încă a grăit: Din 
prisosul inimii grăieşte sura (Matei 12, 34). 

Așa fiind, atât semnul Sfintei Cruci cât și alte semne 
simbolice şi rituri sunt necesare, la închinarea către Dumnezeu 
trebuind să ia parte și trupul, ca unul ce este și el de la 
Dumnezeu. Cuvântul inspirat grăiește: Căci ați fost cumpăraţi 
cu preţ! Slăviți, dar, pe Dumnezeu în trupul vostru şi în duhul 
vostru, care Sunt ale lui Dumnezeu (I Cor. 6, 20). Şi în alt loc: 
Vă îndemn, deci, fraţilor..., să înfățişaţi trupurile voastre ca pe 
o jertfă vie, sfântă, bine plăcută lui Dumnezeu, ca închinarea 
voastră cea duhovnicească (Rom. 12, 1). Astfel, pe Dumnezeu 
trebuie să-L preamărim şi cu trupul, aducându-l închinare din 
partea întregii noastre fiinţe. 


Sectarul: Dumnezeu este Duh și de aceea cultul nostru 
trebuie să fie în duh și adevăr, iar nu în semne și în mișcări 
simbolice ale trupului sau în ritualele externe. Așa ne-a învăţat 
Mântuitorul: Dar vine ceasul, şi acum este, când adevărații 
închinători se vor închina Tatălui în duh şi în adevăr, că şi 
Tatăl astfel de închinători îşi doreşte. Duh este Dumnezeu şi cei 


ce I se închină, trebuie să I se închine în duh şi în adevăr (loan 
4, 23-24). 

Preotul: La acest citat ţi-am dat lămuriri la capitolul 10 - 
„„Despre semnul Sfintei Cruci” - deci nu mai este nevoie să-ți 
vorbesc acum. 

Sectarul: Trupul nu are nici un preț și, ca atare, nici 
simbolurile și riturile trupești nu pot fi de vreun folos, căci zice 
Mântuitorul: Duhul este cel ce dă viață; trupul nu foloseşte la 
nimic. Cuvintele pe care vi le-am spus sunt duh şi Sunt viaţă 
(loan 6, 63). lar apostolul de asemenea vorbește: Căci 
deprinderea trupească la puțin foloseşte, dar dreapta credință 
spre toate este de folos, având făgăduinţa vieţii de acum şi a 
celei ce va să vină (| Tim. 4, 8). 

Preotul: In citatul întâi (loan 6, 63) nu se amintește nimic 
despre nefolosirea riturilor și a simbolurilor și nu se neagă 
preţul trupului în ceea ce privește participarea lui la rugăciune, 
ci se spune numai că cele zise despre mâncarea Trupului şi a 
Sângelui Mântuitorului în Sfânta Împărtășanie (vezi contextul 6, 
32-64) trebuie înţelese duhovnicește, iar nu trupește, adică nu 
în sensul că omul, pentru ca să aibă viață veșnică, trebuie să 
mănânce din carnea lui lisus. Nu! Ci în Sfânta Cuminecătură 
aducătoare de mântuire, omul mănâncă și bea Însuși Trupul și 
Sângele Domnului, sub chipul pâinii și al vinului. Unii din 
ascultători crezuseră că lisus le poruncește să-l sfâșie Trupul și 
să-L mănânce și să-l bea Sângele în înţeles propriu, ceea ce mai 
ales la iudei era un păcat foarte grav. Mântuitorul însă caută 
să-i lămurească mai bine despre ce este vorba. 

In citatul al doilea (I Tim. 4, 8), de asemenea este vorba 
de cu totul altceva. Aici se combate rătăcirea unor vechi eretici 
(gnostici), care propovăduiau și practicau abţinerea totală de la 
căsătorie sau de la datoria căsătoriei, apoi abţinerea de la 
mâncarea de carne ş.a. (vezi 4, 1-7). Apostolul combate 
rătăcirea aceasta, spunând că abţinerea totală, din scârbă, de la 
toate acestea este un păcat - deoarece Dumnezeu pe toate le-a 
făcut curate -, arătând că o abţinere cu măsură de la acestea 
este bună, însă să fie scurtă ca durată, spre a nu duce la patimi 
și la păcate mai grele (I Cor. 7, 5-9). Nu spune că abținerea 
parţială a trupului nu folosește la nimic, ci dimpotrivă, că 
folosește puţin. Așadar aici nu este vorba nicidecum despre 
înlăturarea riturilor și a simbolurilor. 

Sectarul: Nu trebuie să ne bizuim pe trup, ci pe duh, căci 
bizuirea pe trup este fără de valoare în faţa lui Dumnezeu, după 
cum este scris: Pentru că noi suntem tăierea împrejur, noi cei 
ce slujim în Duhul lui Dumnezeu şi ne lăudăm întru Hristos 
lisus şi nu ne bizuim pe trup (Filip. 3, 3). Deci nici noi nu 
trebuie să ne bizuim pe rituri și pe simboluri trupești. 

Preotul: Aici nu este vorba despre rituri și despre 
simboluri creștine, ci de prea marea încredere a iudeilor în cele 
trupești - ca de pildă tăierea împrejur -, cu care ei se lăudau și 
credeau că aceasta le este de ajuns pentru mântuire. Apostolul 
combate această greșită înțelegere a lor, arătând că creștinii nu 
se bizuiesc pe ceva trupesc și nefolositor, ci în slujirea lui 
Dumnezeu cu duhul, adică cu credință, rugăciune, evlavie, 
fapte bune etc, dintre care însă nu sunt excluse riturile și 
simbolurile. Textul, așadar, nu este împotriva participării 
trupului la rugăciune prin diferite poziţii și semne simbolice, ci 
înţelesul lui este cu totul altul. 

Și la urmă vă întreb: Dacă voi, sectarii, sunteţi împotriva 
riturilor şi a simbolurilor, pentru ce totuși practicaţi unele rituri 
(la adunările publice, la rugăciunile particulare, la botezuri și la 
toate slujbele)? Și de ce nu încetaţi de a le huli pe ale noastre, 
care sunt de Tradiţie apostolică, iar nu ca ale voastre, făcături 
de minţi omenești? 


x k k 


Credinciosul: Mai aveți ceva de spus în privința 
simbolurilor şi a riturilor? 

Preotul: Este plină dumnezeiasca și Sfânta Scriptură de 
simboluri, prin care se înțeleg cele adevărate prin cele 
închipuite. Iată de exemplu simbolurile Duhului Sfânt: El se 
numeşte apă: Isaia 12, 3; Ioan 3, 5; apă vie: Isaia 58, 11; Ier. 
2, 13; 17, 13; Ioan 4, 10; 7, 37-39; Apoc. 7, 17; 21, 6; 22, 1, 
17 ş.a.; apă roditoare: Isaia 27, 3; 41, 18; 44, 3-4; apă care 
potoleşte setea: Isaia 35, 7; 45, 8; 41, 17, 18; 55, 1; apă 
curățitoare; Num. 31, 23; Iez 16, 9; 36, 25; Efes. 5, 26; Evrei 
10, 22; apă tainică şi din destul: Isaia 58, 11; Ioan 4, 14; apă 
dată în dar: Isaia 55, 1; 3 Regi 19, 12; Ier. 23, 29; Matei 3, 

11; Luca 3, 16; vânt: Ioan 3, 8; vântul care suflă unde vrea: 
Ioan 3, 8; vânt puternic: III Regi 19, 12; Fapte 2, 2; porumbel: 
Matei 3, 16; Marcu 1, 10; Luca 3, 22; Ioan 1, 32; pecete: 
Efes. 1, 13; 4,30; II Cor. 1, 22; și altele multe. 

Credinciosul: Dar mai sunt și alte simboluri în afară de 
cele care închipuiesc pe Duhul Sfânt? 

Preotul: Sunt foarte multe. Unele închipuind pe cei 
credincioşi, ca: miei: Isaia 40, 11; Ioan 21, 15; Matei 10, 
16; vulturi: Ps. 102, 5; Isaia 40, 31; pomi roditori: Ps. 1, 3; 
Ier. 17, 8; cerbi: Ps. 17, 33; Avac. 3, 19; smochini buni: 
Ier. 24, 2-7; oi: Ps. 77, 52; 91, 7; Zah. 13, 4; Matei 25, 33; 
26, 31; Ioan 10, 11, 16; 21, 16, 17 ș.a. 

Despre rituri vezi la Isaia 1, 10, 11, 13, 14, 15; Ieş. 
capitolele 37, 38, 39, 40; Lev. 8, 6, 7; 11, 12, 13, 14, 15, 
16, 17, 18, 36; cap. 9, 1-24; cap. 23, 17, 18, 19 ş.a. 


Capitolul 13 


DESPRE POST 


Postul - după mărturisirea marelui Vasile - este cea mai 
veche poruncă dată omului de Dumnezeu. Căci zice acest mare 
părinte al Bisericii lui Hristos:  „Cucerește-te și sfiește-te, 
omule, de bătrâneţea și vechimea postului, pentru că de o 
vechime cu lumea este porunca postului. Căci în rai s-a dat 
această poruncă, atunci când a zis Dumnezeu lui Adam: Din 
toți pomii din rai poți să mănânci, iar din pomul cunoștinței 
binelui şi răului să nu mănânci, căci, în ziua în care vei mânca 
din el, vei muri negreşit (Fac. 2, 16-17)". 

Prin cuvântul «post» noi înţelegem o înfrânare de la toate 
mâncărurile - iar în caz de boală, numai de la unele -, precum 
şi de la toate băuturile, de la toate lucrurile lumești, de la toate 
dorinţele rele, pentru ca să poată face creștinul rugăciunea lui 
mai cu ușurință şi să împace pe Dumnezeu, încă și pentru ca să 
omoare poftele trupești și să câștige harul lui Dumnezeu'. 
Postul este o faptă de virtute, cu lucrare de înfrînare a poftelor 
trupului și de întărire a voinţei, o formă de pocăință, deci un 
mijloc de mântuire. 

Dar în același timp este și un act de cult, adică o faptă de 
cinstire a lui Dumnezeu, pentru că este o jertfă - o renunțare de 
bună voie de la ceva care ne este îngăduit - izvorâtă din iubirea 
şi din respectul pe care le avem față de Dumnezeu. Postul este 
şi un mijloc de desăvârșire, de omorâre a voii trupului, un semn 
văzut al râvnei şi al sârguinţei noastre spre asemănarea cu 


' Mărturisirea Ortodoxă, Partea a Ill-a, Răsp. la întreb, a 7-a. 

Dumnezeu și cu îngerii Săi, care nu au nevoie de hrană. 
„Postul este lucrul lui Dumnezeu, căci Lui nu-l trebuie hrană”?. 

Rostul postului este folosul trupului și al sufletului, pentru 
că întărește trupul și curăţește sufletul, păstrează sănătatea 
trupului și dă aripi sufletului. De aceea și Legea Veche îl 
recomandă și îl impune de atâtea ori (leş. 34, 28; Deut. 9, 18; 
Jud. 20, 26; I Regi 7, 6; Isaia 58; Ioil 2, 15). Și Isus, fiul lui 
Sirah, zice: Nu fi nesățios în nici o desfătare, și nu te apleca la 
mâncăruri multe. Că în mâncărurile cele multe va fi durere şi 
nesațiul va veni până la îngrețoșare. Pentru nesaț mulți au 
pierit; iar cel înfrânat îşi va spori viața (37, 32-34). 

Mântuitorul Însuși a postit patruzeci de zile și patruzeci de 
nopţi în pustie, înainte de a începe propovăduirea Evangheliei 
(Matei 4, 2; Luca 4, 2), şi tot Mântuitorul ne învață cum să 
postim (Matei 6, 16-18). El ne spune că diavolul nu poate fi 
izgonit decât cu post și rugăciune (Matei 17, 21; Marcu 9, 29). 
Posteau, de asemenea, Sfinţii Apostoli și ucenicii lor (Fapte 13, 2- 
3; II Cor. 6, 5); ei au rânduit postul pentru creștini. Moise a 
postit patruzeci de zile şi patruzeci de nopţi (leş. 34, 28; Deut. 
9, 9-18); Ilie Proorocul la fel a postit patruzeci de zile (III Regi 
19, 8); Daniel de asemenea a postit (Dan. 9, 3; 10, 3). 


Din Sfânta Scriptură aflăm cum trebuie să fie postul 
pentru a fi bineprimit de Dumnezeu (Isaia 58, 6-8; Matei 6, 
16-18), aflăm că postul este de folos în vremea judecăților lui 
Dumnezeu (Ioil 1, 14; 2, 11-12; Iona 3, 4-7), în vreme de 
nenorociri și primejdii (II Regi 1, 12; Est. 4, 3) şi este bun în 
vederea izbăvirii de primejdii viitoare (I Ezdra 8, 21-23; Est. 
4, 3-16; Ioil 2, 12; Iona 3, 4-5). Postul este bun în vremea 
suferințelor Bisericii (Matei 9, 15; Luca 5, 33-35), în vremea 
suferințelor pricinuite de alţii (Ps. 34, 12-13), în vederea 
consacrării sfinţiţilor slujitori (Fapte 13, 3; 14, 23). Postul 
trebuie însoţit de rugăciune (II Regi 12, 16; I Ezdra 8, 23; 
Neem. 1, 4; Ioil 2, 15-17; Dan. 9, 3; Luca 2, 37; I Cor. 7, 5), 
de mărturisirea păcatelor (I Regi 7, 6; Neem. 9, 1-2; Dan. 9, 
3-6) şi de smerenie (Deut. 9, 18). Postul este bun pentru 
întoarcerea la Dumnezeu (II Parai. 20, 3; Isaia 58, 6; Ioil 2, 


* Sfântul Simeon Tesaloniceanul, Răspuns la întrebarea 54, p. 327. 
” Aşezămintele Sfinţilor Apostoli, Cartea a V-a, cap. XIII. 

12), ca și în vreme de întristare (Jud. 20, 26; II Regi 1, 12; Ps. 
34, 12-13; 68, 12; Dan. 10, 2-3). 

Sfinţii Părinţi ai Bisericii lui Hristos laudă și recomandă 
postul cu “multă stăruinţă. lată ce spune Sfântul loan Gură de 
Aur: „Postul potoleşte zburdălnicia trupului, înfrânează poftele 
cele nesăţioase, curăţește și înaripează sufletul, îl înalță și-l 


> nă 


ușurează 


Postul se împarte în mai multe feluri și anume: 

a) Ajunare desăvârşită - adică atunci când nu mâncăm și 
nu bem nimic, cel puţin o zi întreagă. 

b) Postul aspru sau uscat - sau ajunarea propriu-zisă, 
când mâncăm numai spre seară mâncăruri uscate: pâine şi apă, 
fructe uscate, seminţe etc. 

c) Postul obișnuit sau comun - când mâncăm la orele 
obișnuite, dar numai mâncăruri de post, adică ne înfrânăm doar 
de la mâncărurile „de dulce” (carne, pește, brânză, lapte, ouă, 
vin, grăsime ș.a.). 

d) Postul ușor (dezlegarea) - când dezlegăm la untdelemn 
și vin, iar uneori dezlegăm şi la pește, icre, așa cum este 
prevăzut în Tipicul Mare al Bisericii, la anumite sărbători care 
cad în cursul posturilor de peste an. 

Posturile de o zi în cursul anului sunt: Miercurea și 
Vinerea, ziua înălțării Sfintei Cruci (14 septembrie), ziua tăierii 
Capului Sfântului loan Botezătorul (29 august), precum și 
ajunul Botezului Domnului (5 ianuarie), post așezat din vremea 
când catehumenii se pregăteau prin post şi rugăciuni pentru 
primirea botezului. 

lar posturile de mai multe zile ale Bisericii lui Hristos 
celei  dreptmăritoare sunt: Postul Mare, Postul Nașterii 
Domnului, Postul Sfintei Marii (Maicii Domnului) și Postul 
Sfinţilor Apostoli; rânduiala după care se ţin aceste sfinte patru 
posturi este scrisă în Tipicul cel Mare al Bisericii. 

Sectarul: Omul poate să mănânce orice mâncare, fiindcă 
mâncarea nu spurcă pe om. De aceea nu trebuie să facem 
deosebire între mâncărurile de post și cele de frupt (de dulce), 
fiindcă toate sunt la fel de curate, după cum a spus Mântuitorul: 
Nu ceea ce intră în gură spurcă pe om, ci ceea ce iese din 


* Omilia a X-a la Cartea Facerii, cap. I. 

gură, aceea spurcă pe om... Şi Petru, răspunzând, T-a zis: 
Lămureşte-ne nouă pilda aceasta. El a zis: Acum şi voi sunteți 
nepricepuţi? Nu înțelegeți că tot ce intră în sură se duce în 
pântece şi se aruncă afară? lar cele ce ies din gură, pornesc 
din inimă şi acelea spurcă pe om... (Matei 15, 11, 15-18). 
Deci nu are rost să facem deosebire între mâncăruri, ca și când 
prin unele (cele de post) ne-am mântui, iar prin altele (cele de 
dulce) ne-am spurca și ne-am osândi. 

Preotul: Este adevărat că nu prin mâncăruri se spurcă 
omul, pentru că ele toate sunt curate. Dar aceasta nu înseamnă 
că nu trebuie să mai existe post. In cele de mai sus ţi-am arătat 
dumitale - din Sfânta și dumnezeiasca Scriptură - că postul este 
cea mai veche poruncă dată omului de Dumnezeu, apoi ţi-am 
dat numeroase citate biblice ca mărturii despre legea postului și 
folosul lui. 

Scopul postului nu este numai de a face deosebiri între 
unele mâncăruri, ci de a disciplina trupul și puterile sufletești, 
spre ușurare și curăţire de păcate. Dacă Sfinţii Prooroci, Sfinţii 
Apostoli și toţi sfinţii lui Dumnezeu ar fi cugetat asemenea 
nebunii cum cugetaţi voi, sectarii cei blestemaţi, despre post, 
apoi ei nu ar mai fi postit atât de mult în viaţa lor și nici nu ar fi 
lăsat oamenilor învățătură să postească. Știu că vouă, tuturor 
rătăciţilor sectari, vă convine să tâlcuiţi rău și sucit învățăturile 
Sfintei Scripturi, pentru a face pântecele vostru dumnezeu și a-i 
sluji lui cu tot felul de mâncăruri, fără opreală și osebire. 
Stricaţi legea lui Dumnezeu pentru pântecele vostru și învăţaţi 
pe oameni să nu postească pentru ca să vă faceţi vrednici de 
mai mari chinuri în gheena focului, dezlegând posturile cele 
puse de Sfinţii Prooroci și Apostoli în Biserica lui Hristos. 

Citatul invocat aici de dumneata nu are nimic cu 
dezlegarea posturilor, ci se referă numai la obiceiul fariseilor și 
al cărturarilor de a nu mânca cu mâinile nespălate. Mântuitorul 
tâlcuiește sfinţilor Săi ucenici și apostoli cele ce nu înțelegeau, 
spunându-le că a mânca cineva cu mâinile nespălate (situaţie în 
care se aflau ei atunci) nu este un lucru necurat, căci necurăţia 
omului nu vine din afară, ci dinlăuntru, adică din inima lui, așa 
cum adesea din inima fariseilor și a cărturarilor făţarnici ieșeau 
cuvinte pline de hulă, de ură, de zavistie și pizmă la adresa 
Mântuitorului, și acelea erau care îi spurcau pe ei. 

Pentru aceasta Dumnezeul și Mântuitorul nostru, văzând 
în inima lor această necurăție duhovnicească, îi mustra 
numindu-i «orbi», «morminte văruite», «fățarnici» ș.a. Acești 
farisei orbi și cărturarii aveau nevoie de a-și spăla inima lor de 
ură, de zavistie, de pizmă, de făţărnicie, pentru a se putea 
curaţi înaintea lui Dumnezeu. lar ei cu fățărnicie se arată 
râvnitori în obiceiurile lor de a-și spăla negreșit mâinile când 
stau la masă, ca și cum acesta ar fi fost lucrul cel mai de seamă 
şi plăcut lui Dumnezeu. Așadar, acesta este înțelesul adevărat al 
textului invocat de dumneata, iar nu cel cugetat de voi, 
rătăciţilor sectari, care răstălmăciţi scripturile spre a voastră 
pierzare (II Petru 3, 16-17). 


Aşadar Mântuitorul prin cuvintele citatului de mai sus, 
invocat de dumneata, n-a zis către ucenicii Săi «să nu mai 
postiţi» și nici nu putea să spună aceasta, câtă vreme El, fiind 
fără de păcat (Matei 27, 24; loan 8, 46; II Cor. 5, 21; Evrei 4, 
15 ș.a.), a postit pentru noi și pentru mântuirea noastră timp de 
patruzeci de zile și patruzeci de nopţi (Matei 4, 2; Luca 4, 2). 

Sectarul: Este o erezie condamnată de Sfânta Scriptură a 
opri pe cineva de la anumite mâncăruri, atâta vreme cât ele sunt 
bune și curate și mai ales că au de la Dumnezeu menirea de a fi 
consumate. Căci scrie apostolul: Aceștia (învățătorii mincinoși 
ce se vor ivi) opresc de la căsătorie şi de la unele bucate, pe 
care Dumnezeu le-a făcut, spre gustare cu mulțumire, pentru 
cei credincioși şi pentru cei ce au cunoscut adevărul, pentru că 
orice făptură a lui Dumnezeu este bună şi nimic nu este de 
lepădat, dacă se ia cu mulțumire; căci se sfințește prin cuvântul 
lui Dumnezeu și prin rugăciune... Căci deprinderea trupească 
la puțin foloseşte, dar dreapta credință spre toate este de folos, 
având făgăduinţa vieţii de acum și a celei ce va să vină (| Tim. 
4, 3-5, 8). 

Preotul: Și în acest citat voi, sectarilor, trageţi cenușa pe 
turta voastră. Vă convine să mâncaţi mereu de toate, fără de 
osebire, să dezlegaţi frâul postului și să faceţi largă calea 
pântecelui vostru și a celor înșelaţi de voi. Dar pe noi ne învaţă 
Mântuitorul nostru Dumnezeu că dracii nu ies din oameni decât 
numai prin rugăciune şi prin post (Matei 17, 21). Ne învaţă și 
sfinţii Săi ucenici și apostoli, că ei slujeau Domnului postind, 
după cum este scris: Și pe când slujeau Domnului şi posteau... 

și iarăși: Atunci, postind şi rugându-se, şi-au pus mâinile peste 
ei şi i-au lăsat să plece (Fapte 13, 2, 3); și iarăși spune marele 
Apostol Pavel, arătând că nici în suferinţele sale nu lasă postul: 
„„„în bătăi, în temniță, în tulburări, în osteneli, în privegheri, în 
posturi (II Cor. 6, 5). 

Deci de cine trebuie să asculte creștinii? De Hristos, 
Dumnezeul nostru și de sfinţii și dumnezeieștii Lui apostoli, sau 
de voi, blestemaţilor prooroci mincinoși, care stricaţi și 
răstălmăciţi înţelesul Scripturii spre a voastră pierzare (II Petru 
3, 16-17)? Vai de voi, orbilor și nebunilor sectari, care 
închideţi ochii minţii voastre la lumina adevărurilor celor ce 
luminează în Scripturi! lar voi, ca și corbii cei de noapte, ca 
huhurezii și bufniţele cele de prin păduri, numai la întuneric 
vedeţi, iar la lumină sunteţi orbi. Vai și de acei creștini care vă 
ascultă pe voi, căci împreună cu voi, orbilor, vor cădea în 
groapă! (Matei 16, 3; 23, 16-19; Luca 6, 41; Matei 7, 3). 

Citatul adus de tine aici, prin care ţi se pare ţie că răstorni 
cele nerăsturnate, nu se referă nicidecum la anularea postului. 
Ci prin el se mustră rătăcirea vechilor eretici din acea vreme 
(gnosticii), care, asemenea vouă fiind orbi și rătăciţi, opreau cu 
desăvârșire căsătoria și mâncarea de carne. lar acest lucru nu-l 
făceau pentru o vreme, cum facem noi în vremea postului, ci 
pentru totdeauna opreau căsătoria, spre a nu se înmulţi 
«materia», iar carnea o socoteau ca pe ceva necurat. Așadar, 
înțelegeţi voi, sectarilor, și treziți-vă din somnul rătăcirii 
voastre, pentru că în citatul adus de voi aici, nicidecum marele 
Apostol Pavel nu se împotrivește postului, ci aduce lămuriri 
acelor rătăciţi eretici «gnostici», care tulburau pacea Bisericii lui 
Hristos, așa cum faceţi și voi astăzi. Oare cum ar fi putut 
marele Apostol Pavel să vorbească împotriva postului, dacă el 
în toată vremea vieţii sale a postit și s-a nevoit (Fapte 9, 9; 13, 
3; II Cor. 6, 5, ș.a.)? 

Sectarul: Postul este ceva indiferent, neutru; nu este nici 
bun, nici rău, și, ca atare, prin el nu ne putem face noi mai 
plăcuţi lui Dumnezeu. Apostolul grăiește lămurit: Dar nu 
mâncarea ne va pune înaintea lui Dumnezeu. Că nici dacă vom 
mânca, nu ne prisoseşte, nici dacă nu vom mânca, nu ne 
lipseşte (| Cor. 8, 8). Căci Împărăția lui Dumnezeu nu este 
mâncare şi băutură, ci dreptate şi pace şi bucurie în Duhul 

Sfânt (Rom. 14, 17). lată de ce nu este nici un păcat a nu ţine 
post. Cine îl ţine nu face rău și cine nu-l ţine, iarăși nu face 
rău; nici a-l ţine nu este vreo virtute, nici a nu-l ţine nu este 
vreun păcat. 


Preotul: Așa ţi se pare dumitale, dar deloc nu este așa. 
Iarăşi ai adus un citat din Sfânta Scriptură prin care voiești a te 
justifica în faţa postului. Zici că postul pe nimeni nu face mai 
plăcut lui Dumnezeu. Cine te-a învăţat astfel de erezii? Cine a 
făcut pe niniviteni să nu piară și să întoarcă hotărârea cea 
dreaptă a lui Dumnezeu spre milă, dacă nu postul? Așadar 
postul și pocăința au făcut pe Dumnezeu să Se milostivească și 
să nu piardă pe cei peste 120.000 de oameni care au postit 
împreună cu vitele lor și cu împăratul lor și boierii lui (Iona 3, 
5; 4, 11). Au nu cu postul și cu rugăciunea a bineplăcut David, 
împăratul și proorocul lui Dumnezeu, după căderea lui în 
desfrânare și ucidere? Auzi ce zice: lar eu, când mă supărau 
ei, m-am îmbrăcat cu sac şi am smerit cu post Sufletul meu (Ps. 
34, 12-13) și iarăși: Că cenușă am mâncat în loc de pâine (Ps. 
101, 10). Şi în alt loc: Genunchii mei au slăbit de post şi trupul 
meu s-a istovit de lipsa untdelemnului (Ps. 108, 23). Au nu cu 
postul au plăcut cei trei tineri lui Dumnezeu și nu i-a ars 
cuptorul Babilonului (Dan. 1, 8; 3, 25-26)? Au nu cu postul a 
închis Daniel gurile leilor în groapă (Dan. 6, 23-24)? Dar nu 
ajunge vremea și nici nu este aici locul a-ți arăta câţi dintre 
oameni s-au făcut plăcuţi lui Dumnezeu cu postul; și mai zici că 
pe nimeni postul nu-l face mai plăcut lui Dumnezeu. 


Apoi să știi că amândouă aceste citate pe care le-ai adus 
aici ca mărturie împotriva postului nu se referă deloc la oprirea 
de a posti, ci la oprirea de mâncare de carne jertfită idolilor 
(vezi contextul ambelor citate: I Cor. 8, 10; 10, 25-27). Vezi 
acolo că cei ce s-au scandalizat de mâncarea celor jertfite la 
idoli erau iudeo-creșştinii, care încă ţineau cu mare strictețe la 
Legile Vechiului Testament cu privire la mâncăruri (Lev. 11; 
Deut. 14). Aceștia nu mâncau carne jertfită idolilor și voiau să 
oprească și pe creștinii proveniţi dintre păgâni de la acest lucru; 
cu acest prilej marele Apostol Pavel a scris cele de mai sus, pe 
care dumneata, ca şi toți sectarii, le tâlcuiești sucit și rău. 


Sectarul: Nici postirea nu este folositoare și nici 
nepostirea nu este vreun păcat; pentru aceasta cei ce postesc nu 

trebuie să osândească pe cei ce nu postesc, după cuvântul 
apostolului: Cel ce mănâncă să nu disprețuiască pe cel ce nu 
mănâncă; iar cel ce nu mănâncă să nu osândească pe cel ce 
mănâncă, fiindcă Dumnezeu l-a primit. Cine eşti tu, ca să 
judeci pe sluga altuia ?... Și cel ce mănâncă, pentru Domnul 
mănâncă, căci mulţumeşte lui Dumnezeu; și cel ce nu mănâncă, 
pentru Domnul nu mănâncă, şi mulțumește lui Dumnezeu (Rom. 
14, 3-6). Nimeni deci să nu vă judece pentru mâncare sau 
băutură, sau cu privire la vreo sărbătoare sau lună nouă sau la 
Sâmbete, care sunt umbră celor viitoare, iar trupul (este) al lui 
Hristos (Col. 2, 16-17). Astfel, nici ortodocșii, care se ţin a fi 
drepţi, nu sunt îndreptăţiţi a aduce vreo învinuire celor cărora 
legea lor - bazată pe cuvântul apostolului - nu-i obligă să 
postească, și nici a-i condamna. 

Preotul: Și în citatele acestea, ca și în celelalte de mai 
sus, dumneata nu ai nici un fel de dreptate și înţelegere; întâiul 
citat, ca şi cele pe care le-ai invocat mai înainte, nu oprește şi 
nu anulează postul. El vorbește numai despre deosebirea dintre 
mâncărurile oprite și neoprite, sau curate și necurate, potrivit 
rânduielilor - acum desfiinţate - ale Vechiului Testament. lar în 
citatul al doilea se combate părerea iudeo-creștinilor care 
învinuiau pe acei dintre păgâno-creștini care mâncau din carnea 
cea jertfită idolilor; iar marele Apostol Pavel le arată că de 
acum înainte să nu se mai facă deosebire între mâncăruri, 
deoarece pentru mântuire acest lucru nu mai are nici o 
însemnătate, știut fiind că în Noul Testament nu mai există 
nimic necurat. Deci chestiunea în cauză era de a aplana şi a 
linişti tulburările, neînțelegerile și conflictele care se iviseră 
între iudeo-creștini și păgâno-creștini, în special în privinţa 
mâncării şi în general în problema obligativităţii și a 
neobligativităţii Legii Mozaice în creștinism. Contextul și 
textele paralele lămuresc îndeajuns despre ce este vorba în cele 
invocate de dumneata. 

Dacă voi, sectanţii, aţi citi Sfânta Scriptură cu atenţie 
totdeauna, din analiza contextelor - făcută cu chibzuinţă 
duhovnicească - aţi înţelege clar și textele care sunt în legătură 
cu ele și nu v-aţi rătăci. Dar voi citiți numai textul singur și vă 
mulţumiţi cu părerea și înţelegerea voastră despre el, și de aici 
vă vine vouă tot eresul și rătăcirea pe care apoi o semănaţi în 

urechile altora, şi vai de cei ce vă ascultă, căci împreună cu voi 
vor merge în gheena. 

Sectarul: Postul adevărat este numai cel zis «negru», care 
constă în reținerea totală - pe un timp determinat - de la orice 
mâncare și băutură. lar acest post se ține după libera alegere, 
după împrejurări și după posibilitatea fiecăruia, dar nicidecum 
în zile rânduite de alţii sau în anumite răstimpuri ale anului, așa 
cum faceţi voi, ortodocșii. 


Preotul: Nici Biserica noastră nu osândește postul «negru»; 
dimpotrivă, îl recomandă ca având bune temeiuri biblice. Dar, 
fiindcă acest fel de post este foarte greu și nu fiecare om îl 
poate practica - din diferite motive întemeiate -, Biserica a 
rânduit ca numai celălalt fel de post, care de asemenea are 
temeiuri biblice, să fie obligatoriu pentru fiecare creștin. 

Sectarul: Ce mărturii și temeiuri biblice are postul 
vostru, al ortodocșilor? Deoarece voi ați pus o mulțime de 
posturi în diferite vremi ale anului și prin aceasta aţi împovărat 
cu grele sarcini poporul creștin care, dacă ar ţine atâtea posturi 
câte sunt rânduite de conducătorii Bisericii, apoi ar trebui 
aproape tot timpul anului să postească. Dar acest lucru l-aţi pus 
numai pe popor, căci voi - preoții și arhiereii voştri - sunteţi 
fariseii și cărturarii de altădată, că puneţi poveri grele și nici cu 
degetul vostru nu le ridicaţi, fiindcă voi nu faceţi din cele ce 
ziceţi; ştim noi că popii şi cei mai mari ca ei nu postesc, dar pe 
umerii poporului pun sarcini cu anevoie de purtat (Matei 23, 3). 


Preotul: Nu sunt deloc fără temeiuri scripturistice și 
tradiționale posturile rânduite nouă de Biserică. Dimpotrivă, noi 
avem temeiuri foarte bune și numeroase în Sfânta Scriptură și în 
Sfânta Tradiţie despre sfintele noastre posturi. Dumneata citește 
și vezi în Sfânta Scriptură că și în Vechiul Testament exista o 
anumită rânduială în ceea ce privește vremea posturilor, căci 
erau anumite răstimpuri de peste an în care se făceau diferite 
posturi. Astfel: 

1. Se postea de două ori pe săptămână (joia și lunea) în 
amintirea suirii și coborârii lui Moise de pe Muntele Sinai cu 
Tablele Legii. Fariseul din pilda Mântuitorului se lăuda de 
asemenea că postește de două ori pe săptămână (Luca 18, 12), 
vrând să spună prin aceasta că el ţine cu stricteţe rânduiala 
privitoare la ţinerea postului și că, prin aceasta, e plăcut lui 

Dumnezeu. Postul lui era însă numai trupesc, deoarece sufletul 
lui era plin de mândrie, fapt pentru care postul lui trupesc nu-i 
era de nici un folos; 

2. Se postea în ziua împăcării (în ziua a zecea a lunii a 
șaptea - Tișri) după cum însuși Dumnezeu a rânduit: Aceasta 
să fie pentru voi lege veşnică: în luna a şaptea, în ziua a zecea 
a lunii, să postiți şi nici o muncă să nu faceți..., căci în ziua 
aceasta vi se face curăţire, ca să fiți curaţi de toate păcatele 
voastre, înaintea Domnului, şi curați veţi fi (Lev. 16, 29-30). 
Acest post este amintit și în Noul Testament (Fapte 27, 9); 

3. Mai existau apoi și alte zile sau răstimpuri fixe la care 
era rânduit post după cuvântul Domnului prin proorocul: Așa 
zice Domnul Savaot: Postul din luna a patra, a cincea, a şaptea 
şi a zecea vor fi pentru casa lui Iuda spre veselie şi bucurie şi 
zile bune de sărbătoare... (Zah. 8, 19). 

Așadar ca și în Vechiul Testament, și în cel Nou, Sfânta 
Biserică a rânduit anumite răstimpuri și zile în care postul să fie 
obligatoriu pentru toţi creștinii, ca astfel și în privinţa aceasta să 
fie o bună rânduială după cuvântul apostolului: Toate să sefacă 
cu cuviință şi după rânduială (| Cor. 14, 40), căci Dumnezeu 
nu este al neorânduielii, ci alpăcii (| Cor. 14, 33). 

lar cât privește cele ce ai zis dumneata, că preoţii și 
arhiereii noștri nu postesc, acesta nu este lucrul nostru de a-i 
judeca, că scris este: Nu judecaţi, ca să nu fiţi judecați (Matei 
7, |; Luca 12, 14; I Cor. 4, 5). Noi avem poruncă de la Hristos 
să facem cele ce spun conducătorii Bisericii, dacă vrem să ne 
mântuim (Matei 23, 2). 


X ks 


Credinciosul: Dar cum trebuie ţinut postul cel adevărat 
după învăţătura Bisericii Ortodoxe? 

Preotul: Postul cel adevărat, frate, nu trebuie să-l postim 
numai cu trupul, ci și cu sufletul. Adică nu numai să mâncăm 
de post, ci și înfrânându-ne totodată și de la patimi, păcate și 
ispite. Odată cu înfrânarea de la mâncărurile de dulce, să ne 
silim a ne curaţi nu numai trupul, ci și sufletul, petrecând în 
rugăciuni și pocăință. Postul întreg, adevărat și desăvârșit este 


CĂLĂUZĂ ÎN CREDINȚA ORTODOXĂ 


deci nu numai trupesc, ci și sufletesc. Postul de bucate 
împreunat cu celelalte fapte bune este adevărat post. Așa ne 
învață Biserica în Cântările Postului Mare, zicând: „Să postim 
post bineplăcut Domnului; postul cel adevărat este înstrăinarea 
de răutăţi, înfrânarea limbii, lepădarea mâniei, depărtarea de 
pofte, de clevetire, de minciună și de jurământ mincinos. 


Lipsirea acestora este postul cel adevărat şi bineprimit”?. 


lar Sfântul loan Gură de Aur zice: „Postiţi? Arătaţi-mi-o 
prin fapte. Cum? De vedeţi pe sărac, aveţi milă de el; un 
dușman, împăcaţi-vă cu el; un prieten înconjurat de un nume 
bun, nu-l invidiaţi, o femeie frumoasă, întoarceţi capul. Nu 
numai gura și stomacul să postească, ci și ochii și urechile și 
picioarele și mâinile voastre și toate mădularele trupului vostru. 
Mâinile voastre să postească, rămânând curate de hrăpire și de 
lăcomie; picioarele, nealergând la priveliști urâte şi în calea 
păcătoşilor. Ochii, neprivind cu ispitire frumuseţile străine... 
Gura trebuie să postească de sudalme și de alte vorbiri 


ruşinoase”“. 


°? Triod ed. 1946, p. 139-140. 
* Sfântul loan Gură de Aur, Adpopulum antiocheum, Cuv. 3, Migne, 
PG. XLIX, col. 53. 

Jurământul nu este oprit atunci când se face după voia lui 
Dumnezeu, adică atunci când nu se face pentru un lucru de 
nimic, și când cel ce jură este hotărât să spună adevărul. Însuşi 
Dumnezeu S-a jurat pe Sine, după cum spune Sfânta Scriptură: 
Dumnezeu când a dat făsăduință lui Avraam... S-a jurat pe 
Sine însuşi (Evrei 6, 13). Mântuitorul S-a jurat, de asemenea, 
la judecată, că este Fiul lui Dumnezeu (Matei 26, 63-64). 
Asemenea și Sfinţii Apostoli s-au jurat, întărind prin aceasta 
adevărurile propovăduite (Rom. 1, 9; II Cor. 1, 23; Gal. 1, 20 
ş.a.). Când Mântuitorul spune: Să nu vă juraţi nicidecum... Ci 
cuvântul vostru să fie: Ceea ce este da, da; şi ceea ce este nu, 
nu; iar ce este mai mult decât acestea, de la cel rău este (Matei 
5, 34-37), El nu oprește desăvârșit jurământul, ci numai 
jurământul cel nedrept și cel făcut cu ușurință pentru lucruri de 
nimic, neînsemnate și neadevărate. 

Jurământul drept și făcut pentru lucruri înalte, fiind o 
faptă de slujire lui Dumnezeu - căci prin el se recunoaște că 
Dumnezeu este Atotștiutor și Atotprezent -, de bună seamă că 
trebuie ţinut cu sfințenie. Călcarea lui este păcat și este 
jurământ mincinos (Zah. 5, 4). De aceea creștinul trebuie să se 
ferească de a jura cu ușurință sau mincinos (Despre jurământ în 
Legea Veche, vezi la Ieşire 22, 9-11). 

Sectarul: Jurământul nu poate fi admis, fiindcă prin el se 
calcă porunca a treia a Decalogului: Să nu iei numele Domnului 
Dumnezeului tău în deşert, că nu va lăsa Domnul nepedepsit pe 
cel ce ia în deşert numele Lui (leş. 20, 7). 

Preotul: Jurământul nu poate fi o luare în deșert a 
numelui lui Dumnezeu, ci dimpotrivă el este o cinstire a lui 
Dumnezeu, deoarece prin el I se recunoaşte lui Dumnezeu 
autoritatea supremă, dreptatea Lui și puterea Lui pedepsitoare. 
Numai atunci poate fi jurământul o luare în deșert a numelui lui 
Dumnezeu și deci o călcare a poruncii a treia, când el este făcut 
strâmb sau când e întrebuințat abuziv şi pentru lucruri de nimic. 
Aceste jurăminte strâmbe și făcute în grabă pentru lucruri 
neînsemnate sunt cu adevărat hule la adresa numelui (fiinţei) lui 
Dumnezeu, şi deci sunt în directă opoziţie cu porunca a treia. 
Dar jurământul drept este ca o rugăciune, ca o invocare 
cuviincioasă și evlavioasă a lui Dumnezeu pentru stabilirea 
adevărului și pentru înlăturarea minciunii. Jurământul este un 
factor necesar triumfului adevărului în lume, prin mijlocirea 
atotştiinței și atotputerniciei lui Dumnezeu. Așa cum este cu 
neputinţă ca rugăciunea evlavioasă să fie oprită, tot așa cu 
neputinţă este să fie oprită invocarea evlavioasă și cucernică a 
numelui lui Dumnezeu în jurământul drept. 


Sectarul: Dacă jurământul este bun, ca act prin care se 
recunoaște puterea lui Dumnezeu și prin care se cere de la El 
pedepsirea minciunii, atunci același lucru s-ar putea spune și 
despre înjurături, căci și în ele se cere intervenţia pedepsei 
dumnezeiești și, prin aceasta, se recunoaște puterea și dreptul 
lui Dumnezeu de a pedepsi răul. Or, așa ceva ar fi un mare 
păcat. 

Preotul: Mă minunez de dumneata cât de încâlcit ești la 
pricepere şi cât de departe stai de înţelegerea adevărului. Așa 
faceţi voi sectarii cu toate în înţelegerea Sfintelor Scripturi și de 
aceea pururea rămâneţi în rătăcirile voastre. Jurământul drept, 
luând ca martor numele lui Dumnezeu, nu este tot una cu a-L 
înjura pe El. Cine oare se va împăca cu un asemenea înţeles 
nebun? Injurăturile nu se fac spre slava și cinstirea lui 
Dumnezeu, nici din evlavie şi preţuire a dreptăţii și atotștiinţei 
Lui, sau spre a se stabili prin ele vreun adevăr, ci ele se fac 
spre a se huli și a necinsti numele lui Dumnezeu sau al sfinţilor 
Lui sau al vreunui lucru sfânt. Ele nu caută altceva decât 
pedepsirea aproapelui nostru, care de multe ori este și fără 
vină. Jurământul drept se face din frică de Dumnezeu și din 

mare consideraţie față de dreptatea și atotștiința Lui, iar 
înjurăturile se fac din mândrie, din răutate și din ura noastră 
faţă de aproapele. 

Așa fiind, înjurătura nu este un act de adorare și cinstire a 
lui Dumnezeu, ci un act doveditor al răutăţii sufletului nostru, 
al urii și al dorinţei noastre de răzbunare asupra acelora pe care 
îi urâm. Totodată, înjurătura este o luare în deșert a numelui lui 
Dumnezeu, prin care noi îl chemăm ca pedepsitor al lucrurilor 
părute nouă nedrepte şi prin aceasta - în nebunia noastră - noi 
am voi să facem pe Dumnezeu părtaş al răutăţii noastre de a 
pedepsi pe acela pe care noi îl urâm, lucru care este cu totul 
spre jignirea dreptăţii lui Dumnezeu. Așadar, analizând aceste 
lucruri, putem înțelege destul de clar că înjurăturile sunt numai 
de la diavolul și deci nu le putem pune în cântar cu jurământul 
drept, care se face spre slava dreptăţii lui Dumnezeu. 

Sectarul: Dar voi, ortodocșii, mai aveţi obiceiul să faceţi 
şi niște jurăminte, așa zise «solemne». Ce rost mai au și 
acestea? Ce temei scripturistic au ele? Şi de ce faceţi aceste 
jurăminte, mai ales prin biserici? De ce la aceste jurăminte 
întrebuinţaţi Evanghelia, Crucea, lumânările ş.a.? 

Preotul: Jurământul solemn are multe temeiuri scriptu- 
ristice, între care sunt și acestea: Fac. 14, 22-23; Ieş. 6, 8; II 
Regi 8, 31-32; Apoc. 10, 5-6 șa. Noi îl facem în biserică, 
pentru că așa se făcea și în Legea Veche (vezi Num. 5, 11-22 
ș.a.). Il facem la nevoie și în afară de biserică, dar mai ales în 
faţa Sfintei Evanghelii, a Sfintei Cruci, cu lumânări aprinse și 
în fața preotului, fiindcă fără biserică, fără Evanghelie și mai 
ales fără Sfânta Cruce, este ca și fără Dumnezeu. Şi deci fără 
acestea el rămâne ca o simplă formă pompoasă și o paradă 
omenească, care impresionează numai la suprafață, iar nu în 
fond și hotărâtor. Despre puterea și adeverirea jurământului 
drept, atât în Legea Veche, cât și în cea Nouă, sunt edificatoare 

şi alte numeroase texte (Fac. 22, 16-17; 24, 2-9; leș. 22, 9-10; 
Num. 14, 23; I Regi 24, 22-23; Isaia 45, 23; 65, 15-16; Ier. 7, 
8-9; Amos 6, 8; Matei 26, 63-64; II Cor. 1, 23; Gal. 1, 20; 
Filip. 1, 8; II Tim. 2, 14; 4, 1-2; Evrei 6, 13-17). 

Credinciosul: Dar votul sau făgăduinţa ce este? 

Preotul: Făgăduința sau votul este aproape de jurământ și 
este îndatorirea cu care creștinul se leagă de bună voie în fața 
lui Dumnezeu să facă o faptă de o deosebită vrednicie morală, 
ca o recunoștință pentru binefacerile primite. Făgăduința nu 
poate cuprinde fapte la care omul este deja îndatorat prin 
porunci și nici fapte lipsite de preţ moral. Făgăduința se poate 
face de orice credincios și este un mijloc pentru întărirea voinţei 
în virtuți, pentru arătarea evlaviei adevărate și duce la 
desăvârșirea morală, precum citim în Sfânta Scriptură: Cel ce 
va face făgăduinţă, se va prețui sufletul său Domnului (Lev. 27, 
2). 

Credinciosul: Dar unde se văd în Sfânta Scriptură 
dovezi despre făgăduinţă? 

Preotul: In Sfânta Scriptură găsim multe pilde de 
făgăduințe făcute de bărbați  evlavioși. Astfel, Iacov, 
deșteptându-se din visul său, făgăduiește că piatra care i-a 
slujit drept căpătâi, o va face altar de închinare lui Dumnezeu 
(Fac. 28, 20-22). lar Sfântul Apostol Pavel și-a tuns părul 
capului său, pentru împlinirea unei făgăduințe (Fapte 21, 23- 
27; 18, 18). 

Făgăduinţa făcută trebuie împlinită, căci altfel înseamnă 
lipsă de credință şi de ascultare pe care le datorăm lui 
Dumnezeu. Acest lucru îl adeverește Sfânta Scriptură când 
zice: lar de te vei lega cu făgăduință Domnului Dumnezeului 
tău, să nu întârzii a o împlini, căci Domnul Dumnezeul tău o 
va cere de la tine şi păcat vei avea asupra ta (Deut. 23, 21). 
Și iar se scrie: Mai bine este a nu făgădui, decât a făgădui şi 
a nu împlini (Eccl. 5, 4). 


"Cf. învățătura de credință Ortodoxă, întreb. 125, p. 440-441. 

DESPRE 
CONDIŢIILE MÂNTUIRII SUBIECTIVE 


Protestanţii și împreună cu ei neoprotestanţii, sectarii de 
la noi, care aproape toţi au luat fiinţă în sânul protestantismului, 
învață că mântuirea subiectivă este condiționată numai de harul 
divin (sola gratia), anume de harul <justificării», după Calvin, 
sau de harul credinţei, adică al «încrederii» (după Luther), prin 
care omului, ori i se atribuie ori i se impută meritele 
Mântuitorului nostru lisus Hristos. Deci, în general, ei spun că 
mântuirea vine numai prin credință (solafide), care, și ea, este 
tot din harul lui Dumnezeu și astfel, la urma urmelor, omul nu 
are propriu-zis nici un merit personal la opera mântuirii sale. 

Biserica noastră dreptmăritoare de Răsărit însă învaţă că 
mântuirea subiectivă - individuală - nu este numai un dar și 
nici un Simplu act, ci este un proces şi o lucrare care se 
dezvoltă treptat și se înfăptuieşte prin împreună-lucrarea a doi 
factori: Dumnezeu și omul însuși . Din partea lui Dumnezeu 
este necesar harul divin, iar din partea omului sunt necesare 
credinţa și faptele bune. Deci condiţiile mântuirii noastre 
subiective sunt: harul divin de la Dumnezeu și credinţa și 
faptele bune ale omului. 


Mântuirea obiectivă s-a realizat numai prin lisus Hristos, iar 
mântuirea subiectivă, numită în limbajul Noului Testament și «îndreptare», 
«sfințire», sau «mântuire» în sens mai restrâns, se înfăptuieşte ca o urmare a 
celei obiective, prin acţiunea noastră de a ne impropria sau de a ne însuși 
mântuirea obiectivă, prin eforturile noastre personale. 

Din partea lui Dumnezeu, harul divin este absolut 
necesar, fiindcă toți au păcătuit şi sunt lipsiți de slava lui 
Dumnezeu; îndreptându-se în dar cu harul Lui, prin răscum- 
părarea cea în Hristos lisus (Rom. 3, 23-24; 5, 15-17). Căci 
Dumnezeu este Cel ce lucrează în voi şi ca să voiți şi ca să 
săvârşiți, după a Lui bunăvoință (Filip. 2, 13). Căci în har 
sunteţi mântuiţi, prin credință, şi aceasta nu e de la voi: este 
darul lui Dumnezeu; nu din fapte, ca să nu se laude nimeni. 
Pentru că a Lui făptură Suntem, zidiţi în Hristos lisus spre fapte 
bune, pe care Dumnezeu le-a gătit mai înainte, ca să umblăm 
întru ele (Efes. 2, 8-10). 


Din toate aceste cuvinte rezultă că harul divin este de 
neapărată trebuinţă pentru mântuirea subiectivă. Acest adevăr 
rezultă şi din cuvintele Mântuitorului: Eu sunt vița, voi sunteți 
mlădițele. Cel ce rămâne în Mine şi Eu în el, acela aduce roadă 
multă, căci fără Mine nu puteţi face nimic. Dacă cineva nu 
rămâne în Mine, se aruncă afară ca mlădița şi se usucă; şi le 
adună şi le aruncă în foc şi ard. Dacă rămâneţi întru Mine şi 
cuvintele Mele rămân în voi, cereţi ceea ce voiţi și se va da 
vouă (loan 15, 5-7; 1, 12). 

Așadar, harul de la Dumnezeu este pentru noi ceea ce 
pentru mlădiță este sucul pe care-l are din viţă. Din partea 
omului se cere credință mântuitoare, adică credința care este 
lucrătoare prin dragoste (Gal. 5, 6); fără această contribuţie a 
omului, mântuirea nu-i vine nimănui de-a gata. Credinţa 
cunoscătoare în Dumnezeu, fără de fapte bune, o au și diavolii, 
căci şi ei cred şi se cutremură (Iacov 2, 19). 

Faptele bune sunt amintite și ele în Sfânta Scriptură ca 
unele ce sunt necesare pentru mântuire. Biblia este foarte 
bogată în texte care confirmă cu stăruință că mântuirea este 
condiționată și de faptele noastre cele bune (Matei 16, 27; 25, 
34-45; loan 5, 29; Rom. 2, 6-13; II Cor. 5, 10; Iacov 2, 
14-26; I Tim. 6, 18-19; Apoc. 20, 12-13 ș.a.). 

Sectarul: Harul divin lucrează singur mântuirea omului și 
fără putinţa unei împotriviri, adică în mod irezistibil. Deci nu 
poate fi vorba nici de libertate, nici de vreun merit al omului în 
ceea ce priveşte mântuirea lui. Așa rezultă din parabola 
Mântuitorului: Și a zis stăpânul către slugă: leşi la drumuri şi 
la garduri şi silește să intre, ca să mi se umple casa (Luca 14, 

23). Iar altă dată a zis Mântuitorul: Nimeni nu poate să vină la 
Mine, dacă nu-l va trage Tatăl, Care M-a trimis, şi Eu îl voi 
învia în ziua cea de apoi (loan 6, 44). In același înţeles zice și 
Sfântul Apostol Pavel: Căci Dumnezeu este Cel ce lucrează în 
voi şi ca să voiți şi ca să sSăvârșiți, după a Lui bunăvoință 
(Filip. 2, 13). Din toate acestea rezultă că nu există libertatea 
voinţei și că mântuirea o dă numai Dumnezeu, după cum zice 
înțeleptul Solomon, regele: Asemenea unui curs de apă este 
inima regelui în mâna Domnului, pe care îl îndreaptă încotro 
vrea (Pilde 21, 1; Iez. 36, 26). 

Preotul: Voi, sectarilor, aţi tăiat o fărâmă (câteva texte) 
din corpul Sfintei Scripturi și vi se pare că aţi luat totul. Dar nu 
este deloc așa, căci ne-a rămas și nouă destul din tezaurul cel 
preasfânt și fără de margine, de unde luând cele potrivite în 
cazul de faţă, vom răspunde astfel: 

Dumnezeiasca și Sfânta Scriptură ne învaţă luminat că 
omul a fost făcut de Dumnezeu și încununat de El cu voie 
liberă, după cum ne învaţă Sfântul Duh când zice: Doamne, 
căci cu arma buneivoiri ne-ai încununat pe noi (Ps. 5, 12); iar 
în alt loc zice: (Dumnezeu) din început a făcut pe om şi l-a 
lăsat în mâna sfatului său (Sir. 15, 14); şi iarăși: Pus-a înaintea 
ta foc şi apă, şi ori la care vei vrea, vei întinde mâna ta (Sir. 
15, 16); şi iarăși: Înaintea oamenilor este viața şi moartea şi 
oricare le va plăcea li se va da (Sir. 15, 17). lar în alt loc 
Sfânta Scriptură ne spune: Tată, eu vă pun astăzi înainte 
binecuvântare şi blestem:  Binecuvântare veți avea dacă veți 


asculta poruncile Domnului Dumnezeului vostru... (Deut. 11, 
26-27). Şi în alt loc zice: Iată eu astăzi ţi-am pus înainte viața 
şi moartea, binele şi răul... Ca martori înaintea voastră iau 


astăzi cerul şi pământul: viață şi moarte ţi-am pus eu astăzi 
înainte, și binecuvântare şi blestem. Alege viaţa ca să trăieşti tu 
şi urmaşii tăi (Deut. 30, 15, 19). 

Libertatea voinței omului și dependenţa mântuirii de 
lucrarea liberă și voluntară a lui se văd luminat și din cuvintele 
Mântuitorului: /erusalime, lerusalime, care omori pe prooroci 
şi cu pietre ucizi pe cei trimişi la tine; de câte ori am voit să 
adun pe fiii tăi, după cum adună pasărea puii săi sub aripi, dar 
nu ați voit (Matei 23, 37; vezi şi 11, 20). Iar tânărului bogat i-a 

Zis: ...de vrei să intri în viață, păzeşte poruncile (Matei 19, 17; 
vezi și Evrei 4, 11; Rom. 2, 4). 

Și prin marele Prooroc Isaia vorbeşte Dumnezeu: De veți 
vrea şi Mă veți asculta, bunătăţile pământului veţi mânca. lar 
de nu veţi vrea şi nu Mă veți asculta, atunci sabia vă va 
mânca... (Isaia 1, 19-20); şi iarăși către tânărul bogat a zis 
Mântuitorul: Dacă voiești să fii desăvârșit, du-te, vinde averea 
ta, dă-o săracilor şi vei avea comoară în cer... auzind cuvântul 
acesta, tânărul a plecat întristat, căci avea multe avuţii (Matei 
19, 21-22). lată deci că el a fost liber să refuze comoara din 
cer. Și în alt loc zice Mântuitorul: Dacă vrea cineva să vină 
după Mine, să se lepede de sine, să-și ia crucea şi să-Mi 
urmeze Mie (Matei 16, 24; Marcu 8, 34; Luca 9, 23 ş.a.). 

Așadar, în toate aceste citate se arată categoric și limpede 
că Dumnezeu l-a făcut pe om cu voie liberă și de sine 
stăpânitoare și nu silește voia nimănui de a veni la mântuire. 
Căci dacă voia omului ar fi forțată spre mântuire, orice 
pedeapsă sau răsplată în viaţa viitoare ar fi fără rost, iar 
Dumnezeu ar înceta de a mai fi Judecător drept, cum adeseori îl 
numește dumnezeiasca Scriptură. Așa încât voi, sectarilor, 
rătăciți mult,  neînțelegând Scripturile, nici puterea lui 
Dumnezeu (Matei 22, 29). Dacă mântuirea noastră s-ar face 
fără voia noastră proprie, atunci cum trebuie înţeles ceea ce 
zice marele Apostol Pavel: ...noi toți trebuie să ne înfățişăm 
înaintea Scaunului de judecată al lui Hristos, ca să ia fiecare 
după cele ce a făcut prin trup, ori bine, ori rău (II Cor. 5, 10; 
vezi și I Cor. 3,8). 

Sectarul: Dumnezeu a hotărât din eternitate soarta 
fiecăruia. Astfel, pe unii îi mântuiește, iar pe alţii îi osândește, 
potrivit hotărârii sau predestinaţiei Sale absolute, din veci. Deci 
condiţia mântuirii noastre subiective este numai prehotărârea 
necondiționată și din veci a lui Dumnezeu în acest sens, potrivit 
căreia harul lucrează automat și irezistibil la mântuirea noastră. 
Cuvintele Sfântului Apostol Pavel sunt hotărâtoare în acest 
sens: Şi nefiind ei încă născuţi (Isav și Iacov) și nefăcând ei 
ceva bun sau rău, ca să rămână voia lui Dumnezeu cea după 
alegere, nu din fapte, ci de la Cel care cheamă, i s-a zis ei 
(Rebecăi) că «cel mai mare va sluji celui mai mic», precum este 

scris: «Pe Iacov l-am iubit, iar pe Isav l-am urât». Ce vom zice 

dar? Nu cumva la Dumnezeu este nedreptate? Nicidecum! Căci 
grăieşte către Moise: «Voi milui pe cine vreau să-l miluiesc şi 
Mă voi îndura de cine vreau să Mă îndur». Deci, dar, nu este 
nici de la cel care voiește, nici de la cel ce aleargă, ci de la 
Dumnezeu care  miluieşte. Căci Scriptura zice lui Faraon: 
«Pentru aceasta chiar te-am ridicat, ca să arăt în tine puterea 
Mea şi ca numele Meu să se vestească în tot pământul». Deci, 
dar, Dumnezeu pe cine voiește îl miluieşte, iarpe cine voiește îl 
împietreşte. Imi vei zice deci: De ce mai dojeneşte? Căci voinței 
Lui cine i-a stat împotrivă? Dar, omule, tu cine eşti care 
răspunzi împotriva lui Dumnezeu? Oare făptura va zice Celui ce 
a făcut-o: De ce m-ai făcut aşa? Sau nu are olarul putere peste 
lutul lui, ca din aceeaşi frământătură să facă un vas de cinste, 
iar altul de necinste? (Rom. 9, 11-21). Același apostol mai zice 
apoi: Binecuvântat fie Dumnezeu... Cel ce, întru Hristos, ne-a 
binecuvântat pe noi... Precum întru El ne-a şi ales, înainte de 
întemeierea lumii, ca să fim sfinți şi fără de prihană înaintea 
Lui... (Efes. 1, 3-4). 

De aici, de asemenea, rezultă că mântuirea se face potrivit 
alegerii sau hotărârii din veci a lui Dumnezeu. Căci mai zice 
apostolul: Jar noi... datori suntem totdeauna să mulțumim lui 
Dumnezeu pentru voi, că v-a ales Dumnezeu dintru început, 
spre mântuire... la care v-a chemat prin Evanghelia noastră, 
spre dobândirea slavei Domnului nostru lisus Hristos (II Tes. 
2, 13-14). Şi în alte locuri tot așa: Ci propovăduim înțelep- 
ciunea de taină a lui Dumnezeu, ascunsă, pe care Dumnezeu a 
rânduit-o mai înainte de veci, spre slava noastră (| Cor. 2, 7). 
Căci cine te deosebeşte pe tine? Şi ce ai, pe care să nu-l fi 
primit? lar dacă l-ai primit, de ce te făleşti, ca şi cum nu l-ai 
fi primit? (1 Cor. 4, 1). Căci Dumnezeu este Cel ce lucrează în 
voi şi ca să voiți şi ca să săvârşiți, după a Lui bunăvoință 
(Filip. 2, 13). Deci chestiunea este clară: nimeni nu se mântu- 
iește decât pe temeiul alegerii din veci sau al predestinației 
dumnezeiești. Omul, în viața aceasta, îşi urmează soarta pe care 
i-a hotărât-o Dumnezeu, fără putinţa de a o schimba sau a o 
înlocui. 


Preotul: Sfânta Scriptură are locuri tari sau, cum zice 
Sfântul Grigorie de Nyssa, are «oase tari» (Comentariu la Viaţa 
lui Moise). lar voi, sectarii, voiţi să spargeţi oasele Scripturii cu 

dinţii de lapte ai înţelepciunii voastre; dar acest lucru niciodată 
nu se va putea. Voi, împreună cu toţi protestanții voştri, v-aţi 
băgat în adâncul Scripturii fără a putea înota în oceanul fără de 
fund al înţelepciunii lui Dumnezeu. Așa au păţit Origen, Arie, 
Macedonie, Nestorie,  Sabelie, Dioscor, Eutihie și toți 
începătorii de eresuri din vechime, care s-au înecat în marea 
cea fără de fund a Sfintei Scripturi. Nu adâncimea Scripturii a 
fost pricina înecării lor, a căderii lor, ci ei înșiși și-au fost 
pricină de a nu fi putut înota cu slaba lor pricepere în 
adâncimea tainelor ei. 


Sfânta Scriptură fiind ca un izvor sau ca o fântână fără de 
fund a înțelepciunii lui Dumnezeu, din ea ni se cuvine a ne 
adăpa şi a lua cu măsură, numai după puterea noastră de 
înțelegere şi după vârsta noastră duhovnicească. Şi aşa, după 
cum din fântână scoatem mai întâi cu ciutura, apoi din ciutură, 
punem în cană și apoi în pahar, pentru a ne potoli setea noastră 
cea trupească, la fel se cade a face și cu setea noastră cea 
duhovnicească, atunci când ea ne silește a bea din oceanul cel 
fără de fund al înţelepciunii lui Dumnezeu, din Sfânta 
Scriptură. Căci de vom scotoci în înțelesurile ei cele 
duhovnicești mai presus de curăţia minţii și a inimii noastre, ne 
vom prăpăstui din cauza mândriei și a iscodirii noastre de a 
cerca cele mai presus de noi și de puterea noastră de înţelegere 
în cele duhovnicești. Dacă noi, de pildă, am vedea un copil de 
clasa întâi chinuindu-se să ştie și să predice la alții ceea ce încă 
nu știu cei din facultate, ce lucru nepotrivit și de râs ar fi! La 
fel și cu mult mai rău este cel ce vrea să tâlcuiască și să 
deslușească cele grele ale Sfintei Scripturi cu o minte grosolană 
şi neluminată de Duhul Sfânt. 


Dumnezeieștii Prooroci și Apostoli, precum și Sfinţii 
Părinţi ai Bisericii lui Hristos, au ajuns cu curăţia vieţii la 
nevinovăția pruncilor și cu înţelepciunea la starea de bărbaţi 
desăvârșiți (I Cor. 13, 11-12; Efes. 4, 13), și totuși nu au 
îndrăznit a cerca cele necercate ale înţelepciunii lui Dumnezeu 
din Sfânta Scriptură; ci faţă de înțelesurile cele prea înalte ale ei, 
au rămas în uimire cu mintea, zicând: Câr s-au mărit lucrurile 
Tale, Doamne, adânci cu totul sunt gândurile Tale (Ps. 91, 5); 
şi iarăși: Mare este Domnul nostru şi mare este tăria Lui şi 
priceperea Lui nu are hotar (Ps. 146, 5); şi în alt loc: Nu ştii 

tu, sau n-ai aflat tu că Domnul este Dumnezeu veşnic, Care a 
făcut marginile pământului, Care nu oboseşte şi nici nu îşi 
sleiește puterea? Că înțelepciunea Lui este nemărginit de 
adâncă (Isaia 40, 28). Il auzim și pe vasul alegerii, pe marele 
Pavel, cu multă mirare zicând: 0, adâncul bogăției şi al 
înțelepciunii şi al ştiinţei lui Dumnezeu! Cât sunt de necercetate 
judecăţile Lui şi cât de nepătrunse căile Lui! Căci cine a 
cunoscut gândul Domnului sau cine a fost sfetnicul Lui? (Rom. 
11, 33-34). 

Deci înţelege, omule, că acest adânc fără de fund al 
înţelepciunii lui Dumnezeu nu poate fi atins de nici o minte 
raţională a zidirilor Lui din cer și de pe pământ. Cu atât mai 
mult - nici cu participare - la cei ce nu și-au curăţit mintea și 
inima lor de patimi și vor să pătrundă în adâncul înțelegerilor 
din Scripturi, fără de lumina harului lui Dumnezeu. Voi, 
sectarilor, ați desfiinţat posturile și pravilele cele de rugăciune 
rânduite de Sfinţii Apostoli și voiţi - cu duh de suprafaţă, 
lumesc și trupesc - a tâlcui cele duhovnicești. Dacă voi ați mai 
lua aminte la învăţăturile Sfinţilor Părinţi, poate că v-aţi 
înţelepţi, căci unul dintre ei zice: „Nu stă cunoștința lui 
Dumnezeu și a celor duhovnicești în pântecele plin” (Sfântul 
Isaac Sirul); iar un altul: „Pe mintea cea subţire o gonește afară 
umflarea pântecelui” (Sfântul Grigorie Teologul). Sau: „Din 
sămânța sudorii postului crește spicul întregii înţelepciuni” 
(Sfântul loan Scărarul). Înţelegeţi dar, voi, sectarilor, că cine 
iscodește Sfintele Scripturi mai presus de mistra de curăție a 
minții şi a inimii lui și mai presus de vârsta lui duhovnicească, 
unul ca acesta ajunge la hulă, nebunie și eres (Sfântul Efrem 
Sirul). Şi marele Grigorie Teologul zice în această privinţă: 

„Privirea la cele înalte fără de frâu, poate și în prăpăstii să ne 
dea nouă brânci”. 

Aşadar voi, sectarilor protestanți, care aţi distrus posturile 
şi slujbele cele sfinte ale Bisericii Sobornicești și Apostolești și 
aţi început a tâlcui Sfânta Scriptură după părerea cea rătăcită a 
voastră și nu după lumina harului lui Dumnezeu și după 
învăţătura Sfinţilor Părinţi, aţi ajuns prin această iscodire 
trufașă să cădeţi în prăpastia ereziilor și, din cauza trufiei 
voastre, niciodată nu voiţi a veni întru recunoașterea rătăcirii în 
care aţi căzut. 

Dumneata ai adus citatele de mai sus, care vi se par vouă, 
sectanţilor, că sunt ca o temelie a predestinaţiei pe care o 
susțineţi spre a voastră pierzare, dar adevărul este cu totul altul 
în legătură cu cele susţinute de voi. Citatul întâi (Rom. 9, 11- 
21), prin care vi se pare vouă că se recunoaște și se arată mai 
înainte alegerea și predestinaţia dintre Iacov și Isav, se referă la 
chemarea oamenilor, la harul și îndreptarea cea în lisus Hristos. 
Apostolul Pavel vrea să dovedească prin acest exemplu că 
chemarea și îndreptarea oamenilor nu depinde numai de «faptele 
legii», ci și de bunătatea lui Dumnezeu care cheamă, prin harul 
Său, pe toţi oamenii la mântuire, fie iudei, fie păgâni (vezi v. 
22-24), şi fără harul lui Dumnezeu, oamenii nu pot face nimic 
în ceea ce privește mântuirea lor. Dacă totuși se spune aici că 
Dumnezeu dă oamenilor harul Său numai din nemărginita Lui 
bunătate și că hotărăște cu totul liber soarta oamenilor chiar 
înainte de nașterea lor, prin aceasta se pune accent pe 
importanța condiţiei obiective a mântuirii sau sfințirii noastre, 
fără să se mai repete și condiţia subiectivă: libertatea omului de 
a conlucra cu harul divin prin credinţă și fapte bune, și nu se 
mai repetă nici ideea că la baza hotărârii soartei fiecăruia stă 
preştiința lui Dumnezeu; dar ea este subînțeleasă, deoarece 
apostolul zice că pe unii Dumnezeu îi pedepsește și-i 
împietrește, după ce aceștia s-au făcut «vase ale mâniei» (adică 
vrednici de a fi împietriţi după dreptatea lui Dumnezeu) și după 
ce Dumnezeu i-a răbdat îndelung (vezi v. 22). 


Dumnezeu știe totul dinainte, de aceea n-a trebuit ca să 
treacă mai întâi timpul pentru a ști că dintre cei doi fii ai lui 
Isaac, unul va fi purtător al făgăduinței Sale mesianice. Și 
atunci nu este nici o mirare că zice: Pe Iacov l-am iubit și pe 
Isav l-am urât. lar dacă se zice apoi că Dumnezeu miluiește pe 
cine vrea și iarăși că osândește pe cine vrea, noi trebuie să ne 
întrebăm: oare pe cine vrea Dumnezeu să miluiască și pe care 
oameni vrea să-i osândească? Oare iubește El numai pe aceia 
care au fost în mod arbitrar predestinaţi la mântuire și care în 
viaţă pot să fie răi? Și osândește numai pe cei reprobaţi de El 
arbitrar, care totuși în viaţă pot fi buni? Sau vrea Dumnezeu ca 
din unii buni să facă răi, iar din alţii răi să facă buni, fără nici o 
dreaptă judecată? Dar în acest caz, unde sunt dreptatea, nepăr- 
tinirea, înţelepciunea și alte însușiri atribuite lui Dumnezeu? 

Nici măcar între oameni nu e cu putință așa ceva, iar când 
totuși se practică între ei arbitrariul, acesta este o pacoste și o 
nenorocire. 

In celelalte texte, de asemenea, nu se vorbește despre 
predestinaţie la mântuirea cea veșnică, ci despre alegerea sau 
chemarea la harul pe care l-a adus Hristos, nu pe baza 
vredniciei noastre, ci numai din bunătatea lui Dumnezeu. 
Această chemare nu este mărginită, adică dată numai unora (așa 
cum zic predestinaţianiștii că este predestinaţia), ci se referă la 
toţi oamenii (se vorbește numai la plural), deși nu toţi sunt aleși 
sau chemaţi în înţeles de predestinare. In acest înţeles, zice 
Sfântul Apostol Pavel: Că acesta este lucru bun şi primit 
înaintea lui Dumnezeu, Mântuitorul nostru, Care voieşte ca toți 
oamenii să se mântuiască şi la cunoştinţa adevărului să vină. 
Căci unul este Dumnezeu, unul este şi  Mijlocitorul între 
Dumnezeu şi oameni: omul Hristos lisus, Care S-a dat pe Sine 
preț de răscumpărare pentru toţi, mărturia adusă la timpul său 
(I Tim. 2, 3-6). Dacă s-ar înţelege și aici predestinaţia absolută 
la mărirea cerească, această predestinaţie ar trebui să o înțe- 
legem - după litera și spiritul textului - ca nelimitată, şi atunci 
ar însemna că mântuirea vine automat asupra tuturor oamenilor. 
Or, este știut că nu toţi se mântuiesc și înșiși predestinaţianiștii 
susțin că numărul celor predestinaţi la mântuire este limitat. 

Adevărul este însă că Hristos a adus mântuirea (obiectivă) 
tuturor, dar mântuirea subiectivă nu se dă tuturor, ci numai 
celor ce și-o câștigă. La mântuirea obiectivă au fost predestinaţi 
toți oamenii, dar la cea subiectivă numai cei pe care i-a 
prevăzut Dumnezeu că o vor merita. 

Am văzut că harul divin nu lucrează în noi cu de-a sila 
(irezistibil), şi că noi avem o contribuţie în lucrarea mântuirii 
noastre. Prin urmare, despre o predestinaţie absolută și 
necondiționată nu poate fi vorba. lată, dar, care este adevărul în 
ceea ce privește predestinaţia, soarta sau „datul” omului. 

A. Sfânta Scriptură vorbeşte adeseori direct despre o 
oarecare predestinaţie, numind-o uneori: «sfat» (Fapte 2, 23); 
<«preștiința» și «prehotărâre» (Rom. 8, 29); «taina voii lui 
Dumnezeu» (Efes. 1, 9); «sfatul voii lui Dumnezeu» (Efes. 1, 
11); «taina cea din veac ascunsă» (Col. 1, 26; Efes. 3, 9); 
«cartea vieţii» (Luca 10, 20; Apoc. 20, 15 ș.a.). 

Dar această predestinaţie este condiţionată de viaţa şi 
faptele omului și este bazată pe preștiinţa lui Dumnezeu. Căci 
Sfânta Scriptură vorbește despre anumite vrednicii ale celor 
predestinaţi, sau, în orice caz, direct sau indirect, despre alte 
motive decât o simplă hotărâre arbitrară, pentru care unii se 
mântuiesc, iar alţii se osândesc. Doar Sfânta Scriptură spune 
textual: ...șfim că Dumnezeu toate le lucrează spre binele celor 
ce iubesc pe Dumnezeu, al celor care sunt chemaţi după voia 
Lui; căci pe cei pe care i-a cunoscut mai înainte, mai înainte 
i-a şi hotărât să fie asemenea chipului Fiului Său... lar pe care 
i-a hotărât mai înainte, pe aceştia i-a şi chemat, şi pe care i-a 
Chemat, pe aceştia i-a şi îndreptat; iarpe care i-a îndreptat, pe 
aceștia i-a şi mărit (Rom. 8, 28-30). 


Știm apoi că la Judecata de apoi vor exista anumite criterii 
după care vor fi judecaţi toţi și că nu vor fi judecaţi arbitrar 
(Matei 25, 34-46), hotărârea fiind luată în funcţie de vrednicia 
sau nevrednicia cu care fiecare om s-a conformat acestor 
criterii, pentru ca judecata să fie cât mai dreaptă. Apostolul 
zice: Pentru că noi toţi trebuie să ne înfățişăm înaintea 
scaunului de judecată al lui Hristos, ca să ia fiecare după cele 
ce a făcut prin trup, ori bine, ori rău (II Cor. 5, 10; I Cor. 3, 
8). Aceasta însă zic: Cel ce seamănă cu zsârcenie, cu zgârcenie 
va şi secera, iar cel ce seamănă cu dărnicie, cu dărnicie va şi 
secera (II Cor. 9, 6; vezi și Matei 16, 27; 7, 21; 20, 16; loan 
3, 36; 6, 47; 6, 54; Rom. 2, 6-11; 8, 17; I Cor. 9, 27; II Tim. 
2, 20; I Petru 1, 10 ș.a.). 


Sfânta Scriptură confirmă și indirect această învăţătură. 
Astfel, ea repetă adeseori că Dumnezeu nu vrea moartea, ci 
mântuirea păcătosului (Iez. 18, 23; 33, 11; II Petru 3, 9; I Tim. 
2, 4; Rom. 3, 29-30; 1 Cor. 8, 6; Efes. 4, 6), că toţi oamenii 
sunt chemaţi la mântuire (Matei 28, 19; Rom. 10, 18; II Cor. 
5, 15; I Tim. 2, 6; I Petru 3, 9 ș.a.) și că Dumnezeu a înmulţit 
harul Său spre a copleși păcatul și spre a da tuturor oamenilor 
posibilitatea de a se mântui (Rom. 5, 15; loan 3, 16). Toate 
acestea ar fi cu neputinţă, dacă numărul aleșilor ar fi limitat. 

B. Istoria, prin Părinţii bisericești și prin alți oameni de 
mare autoritate, precum și Sfânta Tradiţie, prin toate învăţătu- 
rile ei, atestă că aceasta a fost întotdeauna în Biserică tâlcuirea 
învățăturii despre predestinaţia dumnezeiască. 

- Sfântul Irineu ( 202) zice: „Dumnezeu, Care pe toate 
le ştie înainte, a pregătit... locuința corespunzătoare; căci 
acelora care caută lumina cea netrecătoare și năzuiesc spre ea, 
le dă cu îndurare această lumină”. 

-Sfântul loan Gură de Aur ( 407) spune: „Dumnezeu 
ne-a predestinat pe noi nu numai din iubire, ci și pentru faptele 
noastre cele bune; căci dacă mântuirea ar depinde numai de 
iubire, atunci ar trebui ca toți să se mântuiască, pentru că 
Dumnezeu pe toţi îi iubește, iar dacă mântuirea ar depinde 
numai de faptele noastre cele bune, atunci venirea lui Hristos și 
tot ce a făcut El pentru mântuirea noastră ar fi de prisos". 

-De asemenea, Sfântul lIlariu ( 366) scrie: „Aceia pe 
care Dumnezeu i-a prevăzut, pe aceia i-a și predestinat". 
„Alegerea nu este deci rezultatul unei judecăţi indiferente, ci 
este o separare, stabilită după aprecierea meritelor”. 

- Fericitul Ieronim ( 420) zice: „Despre care Dumnezeu 
a știut că vor fi în viaţa lor asemenea Fiului Său, pe aceia i-a și 
predestinat a fi asemenea Lui întru mărire” 

-Sfântul Ambrozie ( 397) arată: „Dumnezeu n-a 
predestinat decât numai după ce a cunoscut; cărora le-a 
prevăzut vrednicia, acelora le-a predestinat și răsplata”. 

Însăși raţiunea sănătoasă, cum s-a văzut în răspunsurile la 
obiecţiunile anterior făcute, exclude posibilitatea unei predesti- 


nări absolute și necondiționate. 


X k * 


Credinciosul: Dacă harul ne este totdeauna de neapărată 
trebuință pentru mântuire și dacă mântuirea este un dar al lui 
Dumnezeu dat prin har, mai avem și noi vreo parte la lucrarea 


mântuirii noastre? 
Preotul: Da, avem şi noi o parte. Deşi harul este de 
neapărată trebuință pentru mântuirea noastră, totuși el nu ne 


“Adv. haer. lib. IV, c. 39 n. 4 în Mg. P. G., 7, 1111. 
? In Ephes. horn. 1 n. 2, în Mg. P. G, 62. 11 s. 

* In Ps. 67 n. 10 în Mg. P. L., 9. 449. 

` In Ps. 64 n. 5 în Mg. P. L., 9. 415. 

* In Rom. 8, 29 în Mg. P. L., 29, 736. 

’ De fide lib. V. C. 3 Mg. P. L., 16. 533 s. 

poate mântui singur. Noi nu suntem nişte buşteni sau nişte 
pietre, cu care face Dumnezeu ce voiește. Dacă harul ar lucra 
singur, ar însemna că ne duce singur (fără voie) la mântuire. In 
acest caz, dacă unii nu se mântuiesc, aceasta n-ar fi din pricina 
lor, ci a harului care nu-i silește. Aceasta este însă o învăţătură 
a calvinilor, numită predestinaţie (mai înainte rânduire). După 
această învăţătură, Dumnezeu a hotărât din veci să mântuiască 
pe unii oameni și să-i piardă pe alții, după cum îi place Lui, nu 
după cum vor lucra ei în chip liber cu harul. Celor pe care a 
hotărât să-i mântuiască le dă harul, care îi silește să lucreze 
după voia Lui, celorlalți nu li-l dă’. 

Credinciosul: Dar învățătura Bisericii noastre care este? 

Preotul: i-am arătat pe larg mai înainte, la care mai 
adaug: Să ştii că: Dumnezeu voiește ca toți oamenii să se 
mântuiască şi la cunoştinţa adevărului să vină (I Tim. 2, 4). 
Dar harul nu sileşte pe nimeni. Oamenii au libertatea să-l 
primească și să conlucreze cu el, sau să-l respingă. Cei dintâi se 
mântuiesc, iar cei din urmă nu’. Tată, stau la uşă şi bat; de va 
auzi cineva glasul Meu şi va deschide uşa, voi intra la el şi voi 
cina cu el şi el cu Mine, citim în Apocalipsă (3, 20). Astfel, 
deşi oamenii nu se pot mântui singuri, ci prin har, totuşi atârnă 
şi de libertatea lor ca să lase să pătrundă harul în ei, sau nu, și 
să se mântuiască, sau nu. De aceea mulți sunt chemați, dar 
puțini aleși (Matei 20, 16). Deci Dumnezeu voiește mântuirea 
tuturor oamenilor. El lucrează însă după dreptate, nu după 
bunul plac. El îi mântuieşte sau osândeşte pe oameni după 
faptele lor. 


Ține minte, fiule, cu tărie cele ce ai auzit, spre a rămâne 
adevărat ortodox și a fi lămurit în ceea ce ai întrebat. 


$ învățătura de credință Ortodoxă, întreb. 243, p. 144. 
” Ibidem, întreb. 244, p. 145. 


Capitolul 16 


DESPRE 
CELE SAPTE SFINTE TAINE 


Înţelepciunea şi-a zidit sieşi 

casă şi a întărit-o pe şapte stâlpi 

(Pilde 9, 1) 

Taina este o lucrare sfântă, instituită de Dumnezeu 

întrupat, prin care, într-o formă văzută, se împărtăşeşte 
primitorului harul divin nevăzut. 

Cele șapte Sfinte Taine ale Bisericii lui Hristos celei 
dreptmăritoare sunt următoarele: 

1. Botezul. 2. Mirungerea. 3. Împărtășania (Cuminecătura). 
4. Spovedania (Pocăinţa). 5. Preoţia (Hirotonia). 6. Nunta 
(Căsătoria). 7. Maslul. 

Înainte de a vorbi despre însemnătatea celor șapte Taine, 
vom însemna pe scurt câte ceva despre simbolul numărului 
şapte în Vechiul şi Noul Testament, căci numărul șapte 
pecetluiește o mulțime de acte din Sfânta Scriptură. 

Aşa, de pildă, în ziua a şaptea s-a odihnit Dumnezeu de 
toate lucrurile Sale pe care le făcuse (Fac. 2, 1-2); șapte 


perechi de animale și păsări curate a poruncit Dumnezeu lui 
' Cultele neoprotestante nu recunosc nici numărul celor șapte Sfinte 
Taine, nici însușirea lor sfmţitoare. 
? Vezi Teologia dogmatică şi simbolică, Bucureşti, 1958, voi. II, p.827 

Noe să bage în corabie înainte de a începe potopul (Fac. 7, 
2-3). Iarăşi i-a spus că după șapte zile va veni potopul (Fac. 6 
şi 7). In luna a şaptea și în ziua a 27-a s-a oprit corabia pe 
Munţii Ararat (Fac. 8, 4). După şapte zile a dat drumul Noe a 
doua oară ponimbelilui din corabie, iar acesta s-a întors având 
în cioc o ramură de măslin verde (Fac. 8, 10), iar în luna a 
doua, în 27 ale acestei luni, pământul era uscat (Fac. 8, 14). 
Avraam a dat lui Abimelec împăratul șapte mielușele, ca 
mărturie între ei amândoi (Fac. 21, 28-30). Iacov patriarhul s-a 
închinat de șapte ori cu faţa la pământ în faţa fratelui său Isav 
(Fac. 33, 1-3). 

Faraon a visat șapte vaci grase și şapte slabe, șapte spice 
pline și şapte seci (Fac. 41). Lui Moise i-a spus Dumnezeu că 
între alte lucruri ce va face pentru sfântul lăcaș să facă și un 
sfeșnic de aur curat și deasupra lui să pună șapte candele ca să 
lumineze (leş. 25, 31-37). Tot lui Moise i-a poruncit 
Dumnezeu să spună israeliților să numere șapte săptămâni de 
zile (Lev. 23, 15), iar a cincizecea zi să le fie sărbătoare sfântă, 
înainte de a mânca Pastele, șapte zile să mănânce pâine 
nedospită (leș. 12, 19). Pe lângă alte daruri ce aveau poruncă să 
le aducă, în acea zi trebuiau să aducă șapte miei (Lev. 23, 15- 
18). Apoi să numere șapte săptămâni de ani, iar al cincizecilea 
să fie an de slobozire (Lev. 25, 8-10; Isaia 61, 1-4; Luca 4, 
16-21). Pe Mariam, sora lui Moise, fiindcă a cârtit, șapte zile a 
lovit-o Dumnezeu cu lepră (Num. 12). 


Lui losua Navi i-a poruncit Dumnezeu să pună șapte 
preoţi cu șapte trâmbiţe să înconjoare lerihonul de şapte ori, iar 
a şaptea oară să sune în trâmbiţă de șapte ori și vor cădea 
zidurile lerihonului (Iosua 6).In șapte zile s-a plinit sfințirea lui 
Aaron și a fiilor săi de către Dumnezeu, prin Moise (Lev. 8, 
33-35). De șapte ori în zi, David Proorocul lăuda pe Dumnezeu 
(Ps. 118, 164). Ieremia a proorocit că evreii vor fi robi 
șaptezeci de ani în Babilon (ler. 25, 11-12; 29, 10). Șapte 
candele cu șapte braţe a văzut Sfântul Prooroc Zaharia (Zah. 4, 
1-2). Şapte funii, ca pe o aţă putredă a rupt Samson, cel ce 
avea șapte șuviţe de păr care-i dădeau putere (Jud. 13-16). 


Șapte sunt darurile Duhului Sfânt: 


1. Înţelepciunea; 2. Înțelegerea; 3. Sfătuirea; 4. Tăria; 5. 
Cunoștinţa; 6. Buna credinţă; 7. Frica (Isaia 11, 2-3). 

Şapte sunt stâlpii peste care înțelepciunea lui Hristos a 
zidit casa Sa (Biserica) (Pilde 9, 1). Şaptezeci au fost bărbații 
care au tradus Biblia pe vremea faraonului Ptolemeu Filadelful 
(283 î.d.Hr.). De şapte ori s-a scăldat Neeman Sirianul în 
Iordan și s-a curățit de lepră (IV Regi 5, 14). 

Apoi, în Noul Testament, Mântuitorul poruncește să 
iertăm de şaptezeci de ori câte șapte (Luca 17, 3-4; Matei 18, 
22). Orânduiala Bisericii lui Hristos tot pe numărul șapte este 
întemeiată: 

1. apostolii; 2. proorocii; 3. învățătorii; 4. făcătorii de 
minuni; 5. cei ce au darul tămăduirilor; 6. cei ce au darul 
vorbirii în limbi; 7. cei ce au darul de a tălmăci sau a explica 
Sfintele Scripturi norodului (I Cor. 12, 28-30). 

Şapte sunt duhurile care stau înaintea lui Dumnezeu și a 
scaunului Său de domnie (Apoc. 1, 4). Şapte sunt sfeșnicele 
cele de aur dinaintea Mântuitorului și şapte sunt stelele din 
dreapta Sa (Apoc. 2, 1). Șapte sunt Bisericile cărora i s-a spus 
Sfântului loan Evanghelistul să le scrie (Apoc. 1, 11). Şapte 
sunt urgiile apocaliptice (Apoc. 15, 6-8; 16). Șapte peceţi avea 
cartea pe care a văzut-o dumnezeiescul loan Evanghelistul în 
mâna lui Dumnezeu (Apoc. 5, 1-4). Șapte sunt duhurile lui 
Dumnezeu pe care le trimite în tot pământul (Apoc. 5, 6) în 
Biserici (Apoc. 1,4). 

Șapte sunt păcatele de moarte: 1. mândria; 2. iubirea de 
argint (zgârcenia);, 3. desfrânarea; 4. pizma sau invidia; 5. 
lăcomia; 6. mânia; 7. lenea (neîngrijirea sufletului). 

Mielul (Hristos) care S-a junghiat este vrednic ca să ia: 1. 
puterea; 2. bogăţia; 3. înţelepciunea; 4. tăria; 5. cinstea; 6. 
slava; 7. binecuvântarea (Apoc. 5, 12). 

Acestea puţine fiind enumerate din cele multe ce 
evidenţiază însemnătatea simbolică a numărului șapte în Sfânta 
Scriptură, în cele ce urmează ne vom ocupa de cele șapte Sfinte 
Taine ale Bisericii lui Hristos. 

Să începem a zice: Ce înseamnă cuvântul taină? Cuvântul 
taină are înţelesul de a strânge și a închide gura celor ce se 
învață, ca nimenea din cei neînvățaţi să nu o descopere pe 
dânsa, după porunca dată de Mântuitorul care zice: Nu dați cele 
sfinte câinilor, nici nu aruncați mărsăritarele voastre înaintea 

porcilor, ca nu cumva... întorcându-se, să vă sfâşie pe voi 
(Matei 7, 6). Şi în alt chip, Taină se zice de la «mă învăţ și 
învăţ cele sfinte». Pentru aceasta și Mântuitorul, întrebându-L 
ucenicii Săi pentru ce grăiește în pilde, a zis: ...vouă vi s-a dar 
să cunoaşteţi tainele împărăției Cerurilor (Matei 13, 11; Luca 
13, 10). Iarăşi, cuvântul taină se referă la multe alte evenimente 
şi realităţi înfățișate în Sfânta Scriptură. 

Aşa de pildă, taină se numește și rânduiala întrupării lui 
Dumnezeu-Cuvântul (Col. 1, 26). Tot astfel, Sfântul Dionisie 
Areopagitul, în trimiterea sa către Gaius, scrie: „Și prin aceas- 
ta, taina (întrupării) lui Hristos a rămas ascunsă, nefăcându-se 
înțeleasă nici unei raţiuni şi nici unei minţi, ci chiar spusă 
rămâne negrăită și chiar înțeleasă, rămâne necunoscută”. Incă 
se zice taină și învăţătura Sfintei Evanghelii, după cum zice 
Marele Pavel:  ...prin descoperire mi s-a dat în cunoștință 
această taină (Efes. 3,3). 


Se mai zice taină cea a dreptei credinţe, după cea scrisă: 
„CU adevărat, mare este taina dreptei credințe (| Tim. 3, 16). 
Incă numim taină și învierea Mântuitorului nostru lisus Hristos 
şi învierea cea din morţi a toată firea omenească și a doua 
venire a Domnului şi alte numeroase înțelesuri are cuvântul 
taină în Sfânta Scriptură. Taină se mai numește un lucru 
oarecare sfințit ce cade sub simţire, având în sine acoperită 
puterea dumnezeiască“. Acestea sunt câteva mărturii despre ce 
este taina și în câte feluri se poate înţelege ea. 


Dar când se vorbește de Sfintele Taine ale Bisericii, 
înţelegem pe cele șapte Sfinte Taine, care sunt lucrări sfinte, 
întemeiate de Domnul nostru lisus Hristos, lucrări prin care, în 
mod nevăzut, se comunică celor ce se împărtășesc din ele harul 
mântuitor nevăzut. 


Sfântul Dionisie  Areopagitul, Epistola a IH-a către Gaius 
Terapeutul. 

Gavriil, Mitropolitul Filadelfiei din Monemvasia,  Tâlcuirea celor 
şapte Taine, trad. Veniamin Costachi, Mitropolitul Moldovei, lași, 1807, 
cap. 2, 3, 4, p. 1, 4. 


Capitolul 17 


DESPRE 
TAINA SFÂNTULUI BOTEZ 


Adevărat, adevărat zic ție, 
de nu se va naşte cineva din apă 
şi din Duh, nu va putea să intre 
întru împărăția lui Dumnezeu 

(Ioan 3, 5) 


Botezul este Taina în care, prin întreita cufundare în 


apă, în numele Sfintei Treimi, cel ce se botează se 
curățeşte de păcatul strămoșesc şi de toate păcatele făcute 
până la botez, se naşte la o viață spirituală nouă şi devine 
membru al trupului tainic al Domnului, al Bisericii lui 
Hristos. 


Botezul din apă și din Duh își are originea în profețiile 
Vechiului Testament, deoarece Domnul nostru lisus Hristos a 
venit să împlinească tot ce s-a proorocit în Lege și în prooroci 
(Matei 5, 17). Incepându-și lucrarea Sa mesianică, Domnul 
nostru lisus Hristos a făcut o mulțime de semne și minuni 
dumnezeiești, tămăduind bolile și scoțând demonii din cei ce îl 
rugau. Vestea minunilor s-a dus departe, punând pe gânduri pe 
mulţi, căci așa ceva nu se mai pomenise (Matei 9, 32-38; loan 
9, 32-33), şi în acest context de împrejurări, Sfânta Scriptură 
ne spune că între farisei era un om cu numele Nicodim, un 
fruntaș al iudeilor. Acesta a venit noaptea la lisus și l-a zis: 
învățătorule, ştim că de la Dumnezeu ai venit învăţător; că 

nimeni nu poate face aceste minuni, pe care lefaci Tu, dacă nu 
este Dumnezeu cu el. Răspuns-a lisus şi i-a zis: Adevărat, 
adevărat zic ție: De nu se va naşte cineva de sus, nu va putea 
să vadă împărăția lui Dumnezeu. lar Nicodim a zis către el: 
Cum poate omul să se nască, fiind bătrân ? Oare poate să intre 
a doua oară în pântecele maicii sale şi să se nască? lisus a 
răspuns: Adevărat, adevărat zic ţie: De nu se va naşte cineva 
din apă şi din Duh, nu va putea să intre în Împărăția lui 
Dumnezeu. Ce este născut din trup, trup este... (loan 3, 1-6). 

Deci nașterea din nou înseamnă nu a intra din nou în 
pântecele maicii, ci a avea botezul din apă și din Duhul Sfânt, 
pe care l-au primit și îl dau apostolii Domnului, cărora le-a zis 
Domnul după învierea Sa: Mergeţi în toată lumea și 
propovăduiţi Evanghelia la toată făptura. Cel ce va crede şi se 
va boteza, se va mântui; iar cel ce nu va crede, se va osândi 
(Marcu 16, 15-16); și în altă parte spune: ...mergând, învățați 
toate neamurile, botezându-le în numele Tatălui şi al Fiului şi 
al Sfântului Duh,  învățându-le să păzească toate câte v-am 
poruncit vouă; şi iată, Eu cu voi sunt în toate zilele, până la 
sfârşitul veacului. Amin. (Matei 28, 19-20). 

lată dar că botezul cu apă și cu Duhul Sfânt este 
obligatoriu pentru «orice făptură» și nu numai pentru unii, cum 
spun sectarii cei rătăciți. 

Sectarul: In Sfânta Scriptură numai două Taine sunt 
pomenite: Botezul și Cina Domnului; celelalte pe care le-ai 
înşirat dumneata până acum sunt niște născociri omenești şi 
de aceea noi nu le putem admite. lar cât priveşte botezul, nu 
este o taină, ci un simbol, o lucrare simbolică în care se 
închipuieşte curățirea de păcate și prin care numai se întă- 
rește credinţa, fiind doar o dovadă pe care o dă cineva în 
afară, pentru faptul că a făcut pocăință, sau este o moștenire, 
o pecete a pocăinţei. Dar curățirea păcatelor nu o face bote- 
zul, ci credinţa, care prin botez este pecetluită și confirmată. 

Credinţa și nu botezul este agentul care transformă pe om 
în făptură nouă, mântuindu-l, după cum rezultă din cuvintele 
îngerului către Corneliu, că prin credința în cele ce îi va spune 
Apostolul Petru, se va mântui cu toată casa sa (Fapte 11, 14), 
sau din cuvântul Apostolului Pavel către temnicerul din Filipi: 
Crede în Domnul lisus şi te vei mântui tu şi casa ta (Fapte 16, 

31). Deci credinţa este cea care a adus mântuire, iar botezul i-a 
urmat numai ca un simbol al convertirii și al credinței sau ca o 
pecete a terminării pocăinţei. 

Preotul: Botezul creștin este o Taină sfântă, iar nu un 
simbol, deoarece Mântuitorul a numit Botezul «naștere de sus», 
in urma căruia omul se curăţește de păcate și se sfințește (loan 
3, 3-7). Sfântul Apostol Pavel îl numește «înnoire» a vieţii 
(Rom. 6, 3-5), făcută prin lucrarea Sfântului Duh (Tit 3, 5). 
Apostolul Petru spune și mai lămurit că botezul este împărtășit 
spre iertarea păcatelor (Fapte 2, 38) şi că nu este numai un 
simbol sau o spălare a trupului care să închipuiască spălarea sau 
curățirea sufletului - cum vi se pare vouă, sectarilor - ci este o 
naștere adevărată. Botezul, zice el, vă mântuiește astăzi și pe 
voi, nu ca ştergere a necurăţiei trupului, ci ca deschiderea 
cugetului bun către Dumnezeu... (I Petru 3, 21). 

Chiar și dacă nu ni s-ar spune, ar fi totuși de la sine 
înţeles că toate aceste urmări ale botezului se fac prin lucrarea 
Sfântului Duh, și astfel Botezul nu este un simbol, ci o Taină, 
adică o lucrare pe care o face Dumnezeu asupra noastră prin 
apa sfinţită. 

Despre Botez ni se mai spune că poate fi săvârșit numai 
de apostoli sau de cei ce au darul preoţiei, pentru că numai 
apostolilor le-a poruncit Mântuitorul să boteze (Matei 28, 19) și 
numai despre ei și despre persoane care au avut darul preoţiei 
ni se spune în Sfânta Scriptură că au botezat (I Cor. 1, 16; 
Fapte 8, 36-38; 16, 12-15; 16, 32-33 ș.a.). lar despre cele 
şapte Sfinte Taine ale Bisericii ţi-am răspuns mai pe larg în 
discuţia anterioară. 

Sectarul: Botezul trebuie să fie aplicat numai adulţilor, 
pentru că, pe de o parte, cei ce-l primesc trebuie să aibă mai 
întâi credință și pocăință și abia apoi să se boteze, iar, pe de 
altă parte, cei ce îl aplică trebuie mai întâi să propovăduiască 
credinţa și pocăinţa şi abia apoi să boteze. Căci iată ce spune 
Sfânta Scriptură propovăduitorilor:  ...mergând, învățați toate 
neamurile,  botezându-le în numele Tatălui şi al Fiului şi al 
Sfântului Duh,  învățându-le să păzească toate câte v-am 
poruncit vouă... (Matei 28, 19-20). Deci întâi trebuie să 
propovăduiască și abia apoi să boteze. lar despre cel ce 
voiește să primească Botezul, zice: Cel ce va crede și se va 

boteza, se va mântui; iar cel ce nu va crede, se va osândi 
(Marcu 16, 16). Altă dată li se adresează direct și le zice: 
Pocăiţi-vă şi să se boteze fiecare dintre voi în numele lui 
lisus Hristos, spre iertarea păcatelor voastre, şi veţi primi 
darul Duhului Sfânt (Fapte 2, 38). Deci cel ce vrea să 
primească botezul, trebuie mai întâi să aibă credinţă şi să 
facă pocăință. 

Preotul: Nu este deloc așa cum rău cugeti dumneata. Am 
spus de la început că Botezul creștin își are originea în Vechiul 
Testament. Astfel, Dumnezeu i S-a arătat lui Avraam când 
acesta era în vârstă de 99 de ani și, între altele, i-a spus că pe 
toată partea bărbătească să o taie împrejur, iar pe copiii de parte 
bărbătească ce se vor naște de aici încolo, să-i taie împrejur în a 
opta zi de la naștere. lar cel ce nu se va tăia împrejur să fie 
nimicit (Fac. 17, 10-14). Deci Dumnezeu nu i-a zis lui Avraam 
pentru copii și tineri, să se taie împrejur când vor fi maturi, sau 
ca el, de 99 de ani, ci toată partea bărbătească, de orice vârstă 
ar fi, să o taie împrejur, iar pe nou-născuţi, a opta zi după 
nașterea lor. Voi, sectarilor, ziceţi că botezul pruncilor nu are 
valoare, căci ei nu știu când au fost botezați. Dar ce știa Isaac, 
pruncul lui Avraam, la opt zile? Desigur, nimic. Dar știau tatăl 
şi mama sa și de aceea Isaac, când s-a făcut mare, n-a spus că 
el nu ştie când l-au tăiat împrejur și că trebuie să-l taie din nou 
împrejur, ci i-a crezut pe părinţii lui. Așa trebuie să fie și 
Botezul - cum de fapt practică Sfânta Biserică Ortodoxă -, știut 
fiind că tăierea-împrejur închipuia Botezul din Legea Nouă 
(Col. 2, 11-13). Însuși Mântuitorul nostru lisus Hristos S-a 
botezat cu botezul Legii Vechi, la opt zile după nașterea Sa 
(Luca 2, 21). 


Altă preînchipuire din Vechiul Testament prin care se 
arată că la plinirea vremii trebuie să se boteze și copiii, este 
scoaterea israeliților din Egipt și trecerea lor prin Marea Roșie, 
de la bătrân până la cel mai mic prunc. Că aceasta închipuie 
botezul tuturor, adeverește și marele Apostol Pavel, zicând: 
Căci nu voiesc, fraţilor, ca voi să nu ştiţi că părinţii noştri 
(israeliţii) au fost toți sub nor şi că toți au trecut prin mare. Și 
toți, întru Moise, au fost botezați în nor şi în mare (I Cor. 10, 
1-2). Va să zică «toţi», deci și copiii, căci Moise spunea lui 
Faraon: Vom merge cu cei tineri şi cu cei bătrâni ai noştri, cu 

fii noştri, cu fiicele noastre... (leş. 10, 9). Aşa încât norul și 
marea (apa) însemnau «apa și Duhul Sfânt», în care trebuie să 
fie botezat oricine (loan 3,5). 

Trecând la Noul Testament, auzim pe Domnul nostru 
lisus Hristos spunând apostolilor, înainte de răstignirea Sa, că 
Tatăl le va trimite pe Mângâietorul, adică pe Duhul Sfânt, în 
numele Fiului și îi va învăţa toate lucrurile (loan 14, 16-17, 
26). Şi venind Duhul Sfânt în ziua Cincizecimii (adică 
Duminica), la ora nouă dimineaţa, peste apostoli, ei au propo- 
văduit poporului ceea ce-i învăța Duhul Sfânt, spunându-le să se 
pocăiască și fiecare din ei să fie botezat în numele Domnului 
nostru lisus Hristos, căci vouă este dată făgăduinţa şi copiilor 
voştri... Şi au fost botezate ca la trei mii de suflete (Fapte 2, 
39, 41). 

Auziţi voi, sectarilor, și să vă intre în urechi adevărul 
acesta: vouă este dată făgăduinţa (Botezului) şi copiilor voştri. 
Deci şi a copiilor, nu cum rătăcit învăţaţi voi pe oameni. Și 
când spune că s-au botezat, nu spune că au botezat trei mii de 
bărbaţi și de femei, ci «trei mii de suflete», ceea ce înseamnă că 
au fost și copii de ai celor botezați. Desigur, Apostolii predicau 
celor mari, însă, fiind ei inspirați de Duhul Sfânt, spuneau că și 
a copiilor este «făgăduinţa», și ascultătorii credeau, ca și 
Avraam lui Dumnezeu. 

lată câteva cazuri de familii botezate cu copiii lor: Lidia a 
fost botezată şi ea şi casa ei (Fapte 16, 14-15); temnicerul, 
luându-i la sine (pe Pavel și pe Sila), în acel ceas al nopții, a 
spălat rănile lor şi s-a botezat el şi toţi ai lui îndată (Fapte 16, 
33); Crispus,  mai-marele sinagogii, a crezut în Domnul, 
împreună cu toată casa sa (Fapte 18, 8). Iarăşi zice Sfântul 
Apostol Pavel: Am botezat și casa lui Ștefana (I Cor. 1, 16). 
Când zice «toată casa», se înțelege de la sine că este vorba de 
toată familia, până la cel mai mic, după cum zice Isus Navi: Eu 
însă şi casa mea vom sluji Domnului... (Iosua 24, 15). 

Domnul Hristos a arătat, de asemenea, că trebuie botezați 
copiii de mici, deoarece atunci când l-au adus niște copilași ca 
să Se roage pentru ei, iar Apostolii opreau pe cei ce i-au adus, 
Domnul i-a certat, zicându-le: Lăsați copiii şi nu-i opriți să vină 
la Mine, că a unora ca aceștia este împărăţia cerului. Și pu- 
nându-Și mâinile peste ei, S-a dus de acolo (Matei 19, 13-15). 

Deci dacă Dumnezeu cheamă și pe copii de mici la mântuire, 
pentru ce voi, sectarilor rătăciţi, vă lepădaţi de ei și îi opriţi de 
a veni la Dumnezeu prin Sfântul Botez? Vai de cei cărora le 
mor copiii nefiind botezați prin apă și prin Duhul Sfânt, căci cei 
ce nu au fost botezați se vor osândi (Marcu 16, 15-16). 

Sectarul: Da, dar copiii numai cu Botezul, fără credinţă, 
nu se pot mântui! Scriptura spune nu numai despre Botez, ci şi 
despre credinţă că este trebuitoare spre mântuirea cuiva. Auzi 
ce zice: Cel ce va crede şi se va boteza, se va mântui; iar cel ce 
nu va crede, se va osândi (Marcu 16, 15-16). Deci este clar: 
copiii, neavând credință, nu au nici dreptul de a fi botezați. 

Preotul: Nu este deloc adevărat ceea ce spuneţi voi, 
sectarilor rătăciţi de la adevăr și orbi la înţelegere. Intr-adevăr, 
copiii nu pot crede la vârsta când sunt botezați, dar nici nu pot 
tăgădui și nici nu pot refuza pe Hristos. Nu se mântuiește numai 
acela care crede, ci el trebuie să se și boteze. Așa cum în 
Vechiul Testament tăierea împrejur se făcea în baza credinţei 
părinţilor, tot așa Botezul se face pe temeiul credinţei părinţilor 
sufletești, care sunt nașii (Marcu 9, 36-37). Copiii nu au 
credință, dar au nașii lor. Nașii sunt persoane în vârstă care 
însoțesc pe prunc la botez și fac cuvenita mărturisire de credinţă 
în locul lor. Nașii sunt părinţii sufletești ai pruncilor care se 
botează și care se nasc prin Botez la o viaţă nouă în Duhul. 

Aşa cum părinţii trupești ai pruncului l-au născut pe el 
spre viaţa trupească, după cum scrie: Ce este născut din trup, 
trup este (loan 3, 6), tot așa naşii sunt părinţii sufletești ai 
pruncilor care se botează, garanţi și chezași în faţa lui 
Dumnezeu și a Bisericii Sale, garantând că pruncul (finul) va fi 
crescut în credinţa creștină și va fi un bun credincios!. 

Sectarul: Dar unde scrie în Sfânta Scriptură că nașii pot 
fi chezași pentru mântuirea altora și că prin credinţa lor se pot 
mântui copiii? 

Preotul: Mântuitorul spune: ...din gura a doi sau trei 
martori să se statornicească tot adevărul (Matei 18, 16; I Tim. 
5, 19). Deci pe baza credinţei părinţilor, a nașilor și a celorlalţi 
martori care sunt la botezul pruncului, preotul botează pruncul. 


' Sfântul Simeon Tesaloniceanul, Despre Sfintele Taine, cap. LXII, p. 7. 

Iar fiindcă ai întrebat unde se găsesc în Sfânta Scriptură mărturii 
prin care să se arate cum credința unora a mântuit pe alţii, din 
cele multe, îţi voi spune unele: 

Prin credinţa sutașului roman s-a vindecat sluga sa (Matei 
8, 13). Robul nu credea, dar prin credinţa stăpânului său a 
dobândit de la Mântuitorul sănătatea sa. 

Patru oameni aduc la Mântuitorul un slăbănog: Și Iisus, 
văzând credința lor, a zis slăbănogului: Îndrăzneşte, fiule! 
lertate sunt păcatele tale! Apoi a zis: Scoală-te, ia-ți patul şi 
mergi la casa ta (Matei 9, 2, 6-7; Marcu 2, 3-12). Deci 
credinţa era a celor patru, nu a slăbănogului. 

Pe temeiul credinţei lui lair, Domnul a înviat copila de 
doisprezece ani (Matei 9, 18-25). Pe temeiul credinţei altora, 
Domnul a vindecat pe un mut și îndrăcit (Matei 9, 32-34; 12, 
22). Pentru credinţa canaanencei, Mântuitorul a vindecat pe 
fiica sa, scoțând demonul din ea (Matei 15, 22-28). Tot astfel, 
pe baza credinţei unui tată, Domnul i-a tămăduit copilul lunatic 
(Matei 17, 14-18). Așadar, acestea și încă alte multe mărturii 
ale Sfintei Scripturi ne dovedesc că, pe temeiul credinţei părin- 
ţilor, a nașilor şi a martorilor care sunt la botez, Dumnezeu le 
dă copiilor sfințire și mântuire, după cum adeverește acest lucru 
şi marele Apostol Pavel, zicând: Căci bărbatul necredincios se 
Sfințeşte prin femeia credincioasă, şi femeia  necredincioasă se 
Sfințeşte prin bărbatul credincios (| Cor. 7, 14). 

Sectarul: Nici Hristos n-a primit botezul decât ca adult, 
la vârsta de 30 de ani, şi nici loan Botezătorul nu a botezat 
decât adulți. Deci nici noi nu trebuie să aplicăm botezul decât 
adulţilor. 

Preotul: La aceste afirmaţii ţi-am răspuns la întrebarea de 
mai înainte, când ai susţinut de asemenea că Botezul trebuie 
aplicat numai adulţilor. Iar la cele ce întrebi acum, deosebit de 
cele de mai sus, și completând răspunsul de mai înainte, îți 
răspund următoarele: Mântuitorul a primit botezul la 30 de ani, 
pentru că abia atunci și-a început activitatea publică, la o vârstă 
când cineva era socotit capabil - potrivit socotinţei acelei vremi 
- să pășească în public și să înveţe pe alții. Dar botezul primit 
de El n-a fost același cu al nostru, deoarece n-a avut același 
efect, acela fiind numai un botez cu apă, un botez al «pocă- 

inţei», al lui loan, iar nu «cu apă și Duh», ca botezul creștin, 
instituit de Hristos mai târziu. Prin acel Botez, Mântuitorul, în 
loc să Se curăţească de păcate, dimpotrivă, S-a încărcat cu 
păcate, luând asupra Sa păcatele omenirii întregi. El nu S-a 
botezat spre a fi curăţit de păcate - cum facem noi în botezul 
nostru -, pentru că El nu avea păcate, și deci nici trebuinţă nu 
avea ca mai întâi să se pocăiască. Altul era rostul acelui botez și 
altul este al botezului nostru”. 


g Ştim că botezul «cu apă şi cu Duh», care a venit mai târziu, se 
împărtășește spre iertarea păcatelor. lisus Hristos însă nu S-a botezat cu 
acest botez, pentru că pe atunci nu se pogorâse încă nici Duhul Sfânt, iar pe 
de altă parte, Hristos era fără de păcate și deci n-ar fi avut trebuință de acest 
botez. Totuşi se pune întrebarea: de ce s-a botezat lisus cu acest botez al lui 
Ioan? Ce rost avea botezarea Lui de către Ioan? Răspundem cu Sfântul Ioan 
Gură de Aur, următoarele: „La Botezul său în apele Iordanului, loan 
Botezătorul cerea tuturor pocăință. Însuşi botezul său era numit «al 
pocăinţei». Cu toate acestea, lui lisus nu l-a cerut pocăință. Dimpotrivă, în 
faţa Lui s-a simţit umilit, zicând că el însuși ar avea nevoie de botez de la 
lisus și nu invers (Matei 3, 14). Nici nu-l putea cere, deoarece lisus nu avea 
păcate, era zămislit de la Duhul Sfânt, iar nu din trup omenesc, nu din poftă 
trupească, nici din poftă bărbătească (loan 1, 13; Matei 1, 20; Luca |, 
34-35), şi deci nu moștenise păcatul strămoșesc. Dar El nu avea nici păcate 
personale (loan 8, 46; I Petru 2, 22, ș.a.). Astfel Hristos nu avea pentru ce 
să fi făcut pocăință. El nu avea trebuinţă nici de o mai mare revărsare a 
Duhului Sfânt asupra Sa, pe care, de altfel, botezul lui loan nu l-o putea 
oferi. Dar atunci de ce S-a botezat? lată de ce: mai întâi, pentru ca loan să-L 
facă cunoscut oamenilor, arătându-L lor: Tată Mielul lui Dumnezeu... Acesta 
este despre Care eu am spus... (loan 1, 29-30). loan îl mărturisește 
oamenilor, iar acum îl și arată, pentru ca mărturisirea lui loan despre Cel ce 
vine după mine (Luca 3, 16; loan 1, 27) să nu rămână îndoielnică. 


Tot acum, Dumnezeu-Tatăl și Sfântul Duh - în chip de porumbel - îl 
mărturisesc pe lisus (Matei 3, 16-17). De acum mulțimile nu aveau să mai 
pună la îndoială cele mărturisite mai înainte de loan. Acum lisus li S-a făcut 
cunoscut, căci înainte nici chiar loan nu-L cunoscuse (loan 1, 31), pentru că, 
deși îi era rudenie (Luca 1, 36), loan își petrecuse viaţa în pustie, Dumnezeu 
întocmind astfel lucrurile, pentru ca lumea să nu-l poată învinui pe loan că 
L-ar propovădui pe lisus pentru legăturile de rudenie și de prietenie ce le are 
cu El. 


In al doilea rând, lisus a primit botezul de la loan pentru ca să 
împlinească «toată dreptatea» (Matei 3, 14-15). «Dreptate» înseamnă 
împlinirea poruncilor lui Dumnezeu, iar «drept» era cel ce împlinea aceste 
porunci (Luca 1, 6 ș.a.). Deci S-a botezat Domnul de la loan pentru ca nici 

Iar dacă este vorba de vârstă, pentru ce voi sectarii înșivă 
nu respectați vârsta de 30 de ani? Mântuitorul n-a stabilit nici o 
vârstă sau limită de vârstă. El însă, când a vorbit despre 
Botezul pe care îl va așeza, a arătat marea importanță pe care o 
va avea lucrarea acelui botez și de aceea n-a mai fost nevoie să 
spună că va trebui aplicat tuturor, deci și copiilor. lar dacă n-a 
spus-o direct, a spus-o indirect, cu toată claritatea, prin 
cuvântul «cineva» cuprinzându-i pe toți. 

Cât despre Sfântul loan Botezătorul, este adevărat că el 
predica pocăința și că îi boteza numai pe cei ce făcuseră 
pocăință și că aceștia nu puteau fi decât adulți. Dar botezul lui 
nu era identic cu al nostru, ci era numai un botez pregătitor, un 
rit simbolic sau ceremonial - cum am arătat și mai sus -, 
nefiind de neapărată trebuință tuturor. De aceea era de prisos a 
se aplica și copiilor. 

In privinţa nebotezării copiilor, aș fi și eu de părere să 
se boteze când vor ei, dacă ar trăi orice parte bărbătească sau 
femeiască cât ar vrea, până la adânci bătrâneţi. Dar ce zici 
dumneata, suntem noi siguri că trăim 30, 50 sau 100 de ani? 
Nu auzi ce spune Sfânta Scriptură? Voi, care nu ştiţi ce se va 
întâmpla mâine... (Iacov 4, 14); şi iarăşi: Nebune! în această 
noapte vor cere de la tine sufletul tău (Luca 12, 20); şi 
iarăși: ..„fiți gata, că în ceasul în care nu gândiţi Fiul 
Omului va veni (Matei 24, 44). 

Sectarul: Copiii se pot mântui și fără botez fiindcă sunt 
sfinți și, ca atare, n-au trebuință să-și curețe păcatele - pe care 
nu le au. Așa învață Sfânta Scriptură, prin cuvintele 
Mântuitorului: Lăsați copiii şi nu-i opriți să vină la Mine, că a 
unora ca aceştia este Împărăția cerurilor (Matei 19, 14). Deci 
copiii pot intra și fără botez întru Împărăția cerurilor. In același 
înțeles a mai grăit Mântuitorul și altă dată: ...De nu vă veți 
întoarce şi nu veţi fi precum pruncii, nu veţi intra în împărăția 
cerurilor (Matei 18, 3; Marcu 10, 15; Luca 18, 15-17). 


această orânduire a lui Dumnezeu - de a se boteza - să nu rămână 
neîmplinită de El, Singurul care împlinește toată dreptatea”. 

lată deci rolul botezului Domnului și motivele pentru care S-a botezat 
El de la loan. Botezul creștin de mai târziu, «cu apă și cu Duh», se face din 
alte motive și are cu totul alt rost. 

Apostolul Pavel spune chiar direct că copiii sunt sfinţi: Căci 
bărbatul necredincios se sfințește prin femeia credincioasă şi 
femeia  necredincioasă se sfințește prin bărbatul credincios. 
Altfel, copiii voştri ar fi necuraţi, dar acum ei sunt Sfinți (| Cor. 
7, 14). Deci, dacă părinţii sunt sfinţi (creștini botezați), atunci 
și copiii lor sunt sfinţi. 

Preotul: Mai întâi de toate, trebuie știut că copiii nu sunt 
sfinți, pentru că ce este născut din trup, trup este (loan 3, 6); 
deci copiii născuţi numai din trup, nu și din «apă și Duh», sunt 
numai trup, cu păcatul lui Adam în ei. Botezul la copii aduce 
spălarea păcatului strămoșesc intrat în lume prin călcarea 
poruncii de către Adam și Eva în rai (Fac. 3). Precum printr-un 
om (Adam) a intrat păcatul în lume şi prin păcat, moartea, aşa 
şi moartea a trecut la toți oamenii, pentru că toți au păcătuit în 
el (Rom. 5, 12). lar acum: Câţi în Hristos v-aţi botezat, în 
Hristos v-aţi îmbrăcat (Gal. 3, 27) şi iarăşi: Au nu ştiţi că toți 
câți în Hristos lisus ne-am botezat, întru moartea Lui ne-am 
botezat? (Rom. 6, 3). 


Așadar, afundarea de trei ori în apă, în numele Tatălui și 
al Fiului și al Sfântului Duh (Matei 28, 19), înseamnă botezul 
în moartea lui Hristos, adică cel nou botezat a murit faţă de 
păcatul strămoșesc și față de Legea lui Moise (Rom. 6, 4-23; 7, 
1-6). Și prin Cruce noul botezat este răstignit față de lume și 
lumea faţă de el. 

Incă să știi și aceasta, că nimeni nu are voie să boteze a 
doua oară pe cei botezați în numele Sfintei Treimi și după 
rânduiala Bisericii dreptmăritoare a lui Hristos, căci zice marele 
Apostol Pavel: un Domn, o credință, un botez (Efes. 4, 5). 
Numai dacă au fost botezați de eretici (sectari), îi botezăm din 
nou. 


Credinciosul: Dar mai sunt mărturii în Sfânta Scriptură 
din care să se arate că copii sunt păcătoşi şi au nevoie de a se 
curaţi prin Botez? 

Preotul: i-am arătat mai sus mărturii din Sfânta Scriptu- 
ră despre acest lucru. Dar dacă vrei să te lămurești mai mult în 

această privință, caută în Sfânta Scriptură la aceste locuri: Fac. 
3, 6-12; 8, 21; Rom. 3, 10, 12, 23; 5, 12, 19; I Tim. 2, 14; 
lov 15, 14; 25, 4; Isaia 48, 8; 64, 6; Ioan 3, 6; III Regi 8, 46; 
II Parai. 6, 36; Ps. 13, 1, 3-4; 50, 6; 52, 1, 3; 57, 3; 105, 6; 
Pilde 20, 9; Eccl. 7, 21; Iacov 3, 2; I Ioan 1, 8; 5, 19. Sfânta 
Scriptură a arătat că tot omul este păcătos (Rom. 3, 9, 10, 11, 
12), că cel ce se crede fără de păcat este mincinos (I Ioan 1, 
10); ba și mai mult, că cei păcătoşi, dacă nu se pocăiesc, devin 
fii ai diavolului (Matei 13, 38; Ioan 8, 44; I Ioan 3, 8) și întru 
totul stricați (Fac. 6, 5; Isaia 1, 4, 5, 6; 57, 3; Ier. 6, 28 ș.a.). 


Capitolul 18 


DESPRE 
TAINA SFÂNTULUI MIR 


Dar voi, ungere aveţi 
de la Cel Sfânt şi ştiţi toate 
( loan 2, 20) 


Taina Sfântului Mir este lucrarea sfântă instituită de 
lisus Hristos, prin care, ungându-se cu mir Sfinţit membre- 
le celui botezat şi rostindu-se cuvintele rânduite:  «Pecetea 
darului Sfântului Duh, Amin», se împărtăşeşte primitorului 
harul perfecționării vieții duhovniceşti începute prin Botez. 


Această Sfântă Taină a «peceții Duhului Sfânt», sau 
«ungerea cu Sfântul Mir», se administrează îndată după 
Sfântul Botez, de către episcop, preot sau diacon, noului 
botezat. Această «ungere» cu untdelemn sfințit a noului 
botezat a fost profețită prin Iacov patriarhul. Pe când acesta 
dormea cu capul pe o piatră, noaptea i S-a arătat Dumnezeu 
în vis deasupra unei scări ce ajungea până la cer, pe care se 
suiau și se pogorau îngerii lui Dumnezeu. Și deşteptându-se 
Iacov din somn, a zis: Cât de înfricoșător este locul acesta! 
Aceasta nu este alta fără numai casa lui Dumnezeu, aceasta 
este poarta cerului! ...a luat piatra ce şi-o pusese căpătâi, 
a pus-o stâlp şi a turnat pe vârful ei untdelemn (Fac. 28, 
11-18).  Ungerea pietrei cu untdelemn închipuie ungerea 
creștinului cu untdelemn sfinţit sau pecetea Sfântului Duh, 
căci zice Sfânta Scriptură: Și voi înşivă (creștinii), ca pietre 

vii, zidiți-vă drept casă duhovnicească (I Petru 2, 5; Evrei 3, 
0). «Pietre vii» sunt numiți creștinii, și ungerea pietrei cu 
untdelemn de către Iacov a însemnat - prin Duhul Sfânt - 
ungerea pietrelor celor vii (a creștinilor) cu untdelemn sfinţit. 

In Legea Veche a lui Moise, numai pe împărați aveau 
poruncă preoţii cei mari - arhiereii - să-i ungă cu untdelemn 
sfințit (I Regi 10, 1; 16, 1-13), iar aceasta era o profeție despre 
ungerea creștinilor cu untdelemn sfinţit. In Legea Darului, a 
Noului Testament, această Sfântă Taină a Mirului, a «ungerii», 
era administrată numai de către apostoli, prin punerea 
mâinilor', şi numai celor ce primiseră botezul creştin. Aceasta o 
adeverește Sfânta Scriptură când zice: Jar apostolii din 
Ierusalim... au trimis la ei pe Petru şi pe loan, care, coborând, 
s-au rugat pentru ei, ca să primească Duhul Sfânt. Căci nu Se 
pogorâse încă peste nici unul dintre ei, ci erau numai botezați 
în numele Domnului lisus. Atunci îşi puneau mâinile peste ei, şi 
ei luau Duhul Sfânt (Fapte 8, 14-17). Din acest text se vede că 
este vorba de împărtășirea Duhului Sfânt celor ce primiseră 
botezul și că această împărtășire o făceau numai Apostolii, prin 
punerea mâinilor (vezi și Fapte 19, 1-6). Și marele Apostol 
Pavel adeverește că această Sfântă Taină se dădea și pe atunci, 
îndată după botez, când zice: Să nu întristați pe Duhul cel Sfânt 
al lui Dumnezeu, întru Care aţi fost pecetluiți pentru ziua 
răscumpărării (Eres. 4, 30); «ziua răscumpărării» nu este ziua 
învierii Domnului, cum s-ar crede, în care s-a adus răscum- 
părarea obiectivă a lumii, ci ziua în care au fost ei răscumpăraţi 
subiectiv, primind Botezul creștin. Deci «pecetluirea» cu Sfântul 
Duh s-a făcut deodată cu Botezul. 


lată, dar, de ce se dă această mirungere sau «pecetea 
Duhului Sfânt», după botez: întâi, pentru că așa s-a moștenit de 
la Sfinţii Apostoli, prin Tradiţie; al doilea, pentru că așa ne ara- 
tă și Sfânta Evanghelie când zice: întru care şi voi (creștinii), 
auzind cuvântul adevărului, Evanghelia mântuirii voastre, cre- 
zând în El (lisus), aţi fost pecetluiți cu Sfântul Duh al făgădu- 
inței, Care este arvuna moştenirii noastre, spre răscumpărarea 
celor dobândiţi de EI şi spre lauda slavei Sale (Efes. 1, 13-14). 


Din cauza formei prin care era împărtășită, această Taină se mai 
chema și «punerea mâinilor» (Fapte 8, 15-18), spre deosebire de hirotonie, 
ce se chema «punerea mâinilor preoţiei» (I Tim. 4, 14; 5, 22; II Tim. 1, 6). 

Vedeţi dar că întâi se arată credința în Evanghelie și în lisus 
Hristos și apoi se pune pecetea Duhului Sfânt. 

Sectarul: Sfânta Scriptură nu pomenește nimic despre o 
taină a Mirului împărtășită prin ungere cu mir. Ea pomenește, 
cel mult, despre punerea mâinilor, dar ortodocșii nu au nimic 
din «punerea mâinilor», în această așa-zisă Taină. Ea este o 
inovaţie care nu poate fi socotită nici ca provenind de la 
Hristos, nici ca fiind o Taină Sfântă. 


Preotul: Nu este nici o inovaţie, deoarece lucrarea de 
transmitere a Sfântului Duh în om prin această Taină se 
numește în Sfânta Scriptură «ungere» (II Cor. 1, 21-22; I loan 
2, 20-27). In aceste locuri, deși se vorbeşte în special despre 
întărirea lăuntrică prin Duhul Sfânt, totuși cuvântul «ungere» 
presupune şi ungere externă, prin care se împărtășește harul. Că 
punerea mâinilor peste cei botezați și ungerea cu Mir este una și 
aceeași Taină, se adeverește prin aceea că Sfinţii Părinţi și 
scriitorii bisericești din vechime arată, ca temeiuri scripturistice 
ale Tainei Mirului, locurile din Faptele Apostolilor care vorbesc 
de punerea mâinilor. Prin urmare, atât punerea mâinilor, cât și 
ungerea cu Mir, sunt apostolice. Apostolii au săvârșit aceasta 
sub ambele forme, mai ales atunci când, răspândindu-se crești- 
nismul, ei n-au mai putut merge personal la toate comunităţile 
şi au administrat această Taină prin ungerea cu Sfântul Mir. In 
nici un caz nu se poate presupune că practicarea ungerii cu 
Sfântul Mir s-ar fi introdus într-un timp postapostolic, deoarece 
Biserica n-a introdus și n-a permis nici o schimbare în cele 
orânduite de apostoli. Și chiar dacă s-ar fi încercat vreo schim- 
bare, s-ar fi născut opoziții despre care ar fi cu neputinţă să 
n-avem vreo mărturie, dacă ele ar fi existat’. 


Esenţialul în această Taină este revărsarea Sfântului Duh, 
ungerea, în acest caz, reprezentând ceva secundar și fiind iden- 
tică sau sinonimă cu «punerea mâinilor». «Ungerea» și «punerea 
mâinilor» sunt cuvinte reprezentând două acţiuni care în cazul 
de faţă sunt deosebite numai ca formă, dar în fond sunt iden- 
tice, având același efect. 

Sectarul: Dacă prin Taina Mirungerii se împărtășește 
Sfântul Duh și dacă ea se aplică numai celor botezați, în ce 


Vezi Teologia dogmatică şi simbolică, Manual pentru Institutele 
Teologice, București, 1958, voi. II, p. 859. 

măsură mai este ea necesară, de vreme ce cei botezați au primit 
la Sfântul Botez pe Sfântul Duh? In acest sens ne lămuresc cu- 
vintele Scripturii: Ce este născut din Duh, duh este (loan 3, 6). 
Despre cei botezați zice și Sfântul Apostol Pavel, că sunt sfinți: 
„.dar v-aţi spălat, dar v-aţi sfințit, dar v-aţi îndreptat în 
numele Domnului lisus Hristos şi în Duhul Dumnezeului nostru 
(| Cor. 6, 11). Deci nu mai este nevoie de o altă Taină prin care 
să se împărtășească Duhul Sfânt, mai ales imediat după Botez. 
Preotul: Foarte mă mir de viclenia voastră, a sectarilor, 
cum știți a întoarce lucrurile pe dos, numai ca să vă susţineţi 
rătăcirea voastră. Când am vorbit despre Sfântul Botez, dum- 
neata ai zis că Botezul nu este o Taină, ci un simbol, că este o 
lucrare simbolică, care închipuiește curățirea de păcate, iar 
acum îmi înșiri citate din Sfânta Scriptură, prin care te silești 
să-mi arăţi că Botezul are caracter de Taină și că prin el se dă 
Darul Duhului Sfânt spre curățirea păcatelor și spre sfințire. Și 
nu sunt acestea neadevărate, dar de mirare este cum știți voi a 
suci tâlcuirea înţelesurilor Sfintei Scripturi după placul vostru, 
numai ca să vă susțineţi rătăcirea voastră împotriva adevărului. 
La cele ce ai obiectat acum, că Botezul este o Taină prin 
care se primește Duhul Sfânt și că nu mai este nevoie de o altă 
Taină - mai ales imediat după Botez - prin care să se 
împărtășească Duhul Sfânt, trebuie să știi că, într-adevăr, 
Botezul și Mirungerea sunt două Taine ale Bisericii lui Hristos 
deosebite una de alta, dar și darurile Sfântului Duh sunt 
deosebite și felurite (Rom. 12, 6; I Cor. 12, 4-6). Așa încât, în 
Taina Sfântului Botez se dă darul Sfântului Duh spre iertarea 
păcatului strămoșesc și a celorlalte păcate, pe când în Taina 
Mirungerii se dă darul Sfântului Duh de a stărui în curăţia 
primită la Botez. Incă prin aceasta Sfântă Taină se dă și darul 
cunoștinței, care este unul din cele șapte daruri ale Sfântului 
Duh (Isaia 11,2). lar Sfânta Scriptură, arătând acest adevăr, 
zice: lar voi, ungere aveţi de la Cel Sfânt şi ştiţi toate (I loan 2, 
20), şi iarăși: Cât despre voi, ungerea pe care aţi luat-o de la 
El rămâne întru voi şi n-aveţi trebuință ca să vă înveţe cineva, 
ci precum ungerea Lui vă învaţă despre toate, şi adevărat este 
şi nu este minciună, rămâneţi întru EI, aşa cum v-a învățat 


* Vezi Gavriil al Filadelfiei, op. cit., c.7, p. 13. 

(I Ioan 2, 27). Din aceste cuvinte dumnezeiești de mai sus 
putem destul de clar a înţelege că ungerea cu Sfântul Mir are o 
mare importanţă pentru mântuirea noastră. 

Mai întâi de toate, prin pecetluire ni se dă Duhul Sfânt, 
Care ne fusese făgăduit și Care este arvuna moştenirii noastre, 
spre răscumpărarea celor dobândiți de El şi spre lauda slavei 
Sale (Efes. 1, 14; 4, 30). In al doilea rând, ni se dă darul 
cunoștinței prin care știm toate lucrurile (I loan 2, 20, 27). Deci 
«ungerea» ne învaţă toate lucrurile ce trebuie a fi cunoscute 
pentru a ne putea mântui, adică: 

1. să credem statornic în lisus Hristos; 

2. să credem în cuvintele Evangheliei Lui; 

3. să fim ascultători faţă de apostolii Lui (Evrei 13, 17; 
Luca 10, 16; loan 13, 20; 20, 19-21); 

4. să răbdăm până la moarte, când vom fi prigoniţi pentru 
adevărul lui Hristos și pentru Evanghelia Lui; 

5. să dăm dovadă de aceste virtuţi creștinești, pentru ca să 
rămână cu noi «ungerea», «pecetea Duhului Sfânt», arvuna luată 
pentru ziua răscumpărării, căci altfel ni se va lua «arvuna» 
înapoi și nu mai avem răscumpărare. Vin curând; ține ce ai, ca 
nimeni să nu ia cununa ta (Apoc. 3, 11). 

Prin urmare, iată pe scurt în ce constă puterea Tainei 
Sfântului Mir. 

Formula prin care se împărtășește Taina Sfântului Mir 
este: Pecetea darului Sfântului Duh”. Această formulă este 
alcătuită pe baza textelor biblice care sunt în legătură cu Sfânta 
Taină a Mirungerii, ţinându-se seama de fondul și de esenţa sa, 
de partea internă a acestei Sfinte Taine. In Sfânta Scriptură sunt 
texte în care Taina aceasta este numită «pecetluire» (II Cor. 1, 
21-22; Efes. 4, 30) și în care se spune că prin ea se 
împărtășește darul Sfântului Duh, după cum este scris: Petru a 
zis către ei: Pocăiți-vă şi să se boteze fiecare dintre voi în 
numele lui lisus Hristos, spre iertarea păcatelor voastre, şi veţi 

primi darul Duhului Sfânt (Fapte 2, 38). 


“La romano-catolici, această Taină și până azi o administrează numai 
episcopii - fiecare in eparhia sa - și nu odată cu botezul, ci în mod greșit 
abia mai târziu, in vizitele lor canonice, când o împărtășesc la mai mulţi 
odată și anume tuturor celor ce au depășit o anumită vârstă și încă n-au 
primit-o. De obicei este administrată celor ce au depășit vârsta de 7-14 ani 

Credinciosul: Dar din ce materie văzută se compune 
Sfântul şi marele Mir? 

Preotul: Sfântul și marele Mir se compune din untdelemn 
amestecat cu mirodenii, pregătit (fiert) după o rânduială 
anumită în fiecare an, în primele trei zile din săptămâna 
Patimilor și sfinţit de către Patriarhul ţării, joi în aceeași 
săptămână, la Sfânta Liturghie. Apoi se împarte episcopilor și 
tuturor bisericilor. Prin mulțimea mirodeniilor din care e făcut, 
el închipuie mulţimea și felurimea darurilor și puterilor 
Sfântului Duh. Sfântul Mir este folosit nu numai la a doua 
Taină, după Botez, ci și la sfinţirea antimiselor și a bisericilor”. 

Credinciosul: Dar cum se face practic ungerea cu Sfântul 
si marele Mir? 

Preotul: După săvârșirea Botezului, preotul citește îndată 
o rugăciune în care roagă pe Dumnezeu să învrednicească pe 
noul botezat de darul ungerii cu Sfântul Mir și de împărtășirea 
cu Sfintele Daruri. Apoi îl unge cu Sfântul Mir, făcându-i 
semnul crucii: la frunte, pentru sfinţirea minţii și a gândurilor; 
la ochi, nări, gură și urechi, pentru sfinţirea simţurilor; la piept 
şi pe spate, pentru sfinţirea inimii și a dorințelor; la mâini și pe 
picioare, pentru sfințirea faptelor și a căilor creștinului. De 
fiecare dată zice cuvintele: „Pecetea darului Sfântului Duh, 
Amin”. Aceste cuvinte sunt luate din a doua epistolă a Sfântului 
Apostol Pavel către Corinteni, unde spune: Jar Cel ce ne 
întăreşte pe noi împreună cu voi, în Hristos, şi ne-a uns pe noi, 
este Dumnezeu, Care ne-a şi pecetluit pe noi şi a dat arvuna 
Duhului în inimile noastre (II Cor. 1, 21-22). 

Ungerea aceasta este deci semnul darului Sfântului Duh, 
Care S-a pogorât în chip văzut asupra Mântuitorului și asupra 
Sfinţilor Apostoli și Care acum ni se dă și nouă, după botez, în 
chip nevăzut. Prin ungere, noul botezat este un creștin adevărat, 
deplin, un nou hristos, adică uns al Domnului, căci cuvântul 
grecesc «hristos», înseamnă «uns». 


` învăţătura de credință Ortodoxă, întreb. 178, p. 331-332. 
“ Ibidem, întreb. 179, p. 332. 

DESPRE TAINA 
SFINTEI ÎMPĂRTĂŞANII 


.„.dacă nu veţi mânca Trupul Fiului 
Omului şi nu veţi bea Sângele Lui, 
nu veți avea viaţă în voi 

(loan 6, 53) 


Sfânta împărtăşanie  (Euharistia sau  Cuminecătura) 
este Taina în care, sub chipul pâinii şi al vinului, se 
împărtăşeşte  creştinului însuşi Trupul şi Sângele lui lisus 
Hristos, spre iertarea păcatelor şi spre viața de veci, 
înfățișându-se totodată, real şi nesângeros, jertfa de pe 
Cruce a Mântuitorului. 


Această Sfântă Taină a orânduit-o Însuși Domnul nostru 
lisus Hristos, Care, nu numai că a vorbit despre ea, ci a și 
înfăptuit-o Însuși, în ajunul răstignirii Sale. După ce a mâncat 
cu Apostolii Săi, luând o pâine și rugându-Se Tatălui ceresc, a 
binecuvântat-o și, frângând-o, a zis: Luaţi, mâncaţi, acesta este 
Trupul Meu. Apoi a luat un pahar și, după ce a mulțumit, le-a 
dat ucenicilor, zicând: Beţi dintru acesta toți, că acesta este 
Sângele Meu, al Legii celei noi, care pentru mulți se varsă spre 
iertarea păcatelor (Matei 26, 26-28; Marcu 14, 22-24); 
aceasta să faceți spre pomenirea Mea (Luca 22, 19-20). 

Iată cum a poruncit Mântuitorul, ca cei ce vor să aibă 
viață veșnică, să-l mănânce Trupul şi să-l bea Sângele Său sub 

forma pâinii și a vinului, sfinţite prin slujba sfântă către Tatăl, 
prin rugăciuni și cântări de laudă (Matei 26, 26-30; Marcu 14, 
22-26). 

Și această minune a minunilor - ca pâinea și vinul să fie 
prefăcute în Trupul și Sângele Domnului, spre a le mânca și a 
le bea creștinii - s-a dat putere spre a o săvârși numai apos- 
tolilor Săi - episcopilor și preoţilor hirotoniți prin punerea 
mâinilor preoţiei (Filip. 1, 1; I Tim. 4, 14; 5, 17-22; Tit 1, 
3-9). Creștinii, oricât de buni ar fi ei înaintea lui Dumnezeu și 
oricâte minuni ar face, nu pot săvârși taina frângerii pâinii, ci 
numai episcopii şi preoţii. Acest lucru este dovedit destul de 
clar și luminat de Scriptura Vechiului şi Noului Testament. 

Astfel, în Legea Veche, Dumnezeu a orânduit preot pe 
Aaron și pe fiii fiilor lui din neam în neam, până avea să vină 
Mesia-Hristos, iar cei ce au îndrăznit să slujească fără să fie 
din neamul lui Aaron preotul, au fost pedepsiţi groaznic (Num. 
3, 10; 16, 1-50; I Regi 13, 1-14; II Parai. 26, 16-21; I Cor. 
10, 1-12; Iuda 1, 11; Iacov 4, 3; Rom. 15,4). 

In Noul Testament, Domnul nostru lisus Hristos, schim- 
bând preoţia și Legea Veche (Evrei 7, 12), a orânduit preoția 
nouă cu putere de a lucra cele sfinte și de a ierta păcatele - ca și 
El însuși - celor ce se pocăiesc (loan 20, 19-23; Apoc. 1, 6; 5, 
10; II Cor. 5, 18-20; I Cor. 4, 1; Ps. 131, 9-16). 

Astfel, această minunată mâncare - Trupul și Sângele 
Domnului - nu se găsește nicăieri decât numai la preoţii creștini 
ortodocși. Cine vrea să se mântuiască, merge la Casa Domnului 
şi i se dă, chiar și celor ce n-au bani, nefiind nevoie de plată 
(Isaia 55, 1-13; Mal. 1, 11; Apoc. 21, 6; Rom. 5, 14-16). 

Aşadar, trebuie să știi că ceri Trupul și Sângele Domnului 
nostru lisus Hristos. Și fie că ai mânca chiar carne și sânge din 
trupul Lui de pe Cruce, fie că mănânci pâinea și vinul slujite de 
preoţi, același lucru este. 

Sfântul Apostol Pavel spune:  Paharul binecuvântării, pe 
care-l binecuvântăm, nu este, oare, împărtăşirea cu Sângele lui 
Hristos? Ba da. lar pâinea pe care o frângem, nu este, oare, 
împărtăşirea cu Trupul lui Hristos? Ba da. (I Cor. 10, 16). Va 
să zică nu este o închipuire! Cine nu are această credință este 
rătăcit și nu are mântuire (cf. Rom. 14, 23). Despre acest sânge 

euharistic ni se spune: Sângele lui Tisus Hristos, Fiul lui 
Dumnezeu, ne curățeşte pe noi de orice păcat (I loan 1,7). 

Trupul și Sângele Domnului se poate mânca şi mai des, 
atunci când ne ferim de păcate și când avem viaţă neprihănită și 
ştiinţa gândului nostru curată și neosândită, pe când Botezul nu 
se mai poate repeta, după cum este scris (Efes. 4, 5). A ne 
împărtăşi cu Trupul și Sângele Domnului este chiar poruncă de 
la Dumnezeu, ca toţi - de la prunci până la cei mai bătrâni - să 
se împărtășească cel puţin de patru ori pe an. Acest lucru ni se 
arată prin închipuire cu mielul pascal din Vechiul Testament 
(leş. 12, 1-28; Num. 9, 1-14). Insă Sfinţii Apostoli - ni se 
istorisește - îi împărtășeau pe creștini în fiecare Duminică, 
deoarece aceia care credeau în lisus stăruiau în învățătura 
apostolilor și în comuniune, fiind nelipsiţi de la biserică în toate 
zilele. Pentru aceasta Apostolii frângând pâinea, luau împreună 
hrana cu bucurie și întru curăţia inimii (Fapte 2, 42-46; 20, 
7-11). 

Mai târziu, Biserica a statornicit ca creștinii să se 
împărtășească de patru ori pe an, în cele patru posturi. Desigur, 
unii din cei evlavioși s-au împărtășit și de mai multe ori, după 
cum și astăzi sunt mulţi care se împărtășesc mai adeseori într-un 
an și este cu atât mai bine, numai să aibă pregătirea cuvenită, 
căci de câte ori veţi mânca această pâine şi veţi bea acest 
pahar (Trupul şi Sângele Domnului), moartea Domnului 
vestiți, până când va veni (| Cor. 11, 26). 

Această Sfântă Taină preoţii o dau noului botezat chiar la 
Botez, după ce a fost uns cu Sfântul Mir, care este pecetea 
Duhului Sfânt. Astfel i se dă copilului Trupul și Sângele 
Domnului până la vârsta de 7 ani, urmând ca de la această 
vârstă înainte să se spovedească la preotul duhovnic (să-și 
mărturisească păcatele sale) (cf. I loan 1, 9) și să se vadă dacă 
este vrednic de Trupul şi Sângele Domnului. Pentru cei ce vor 
să se împărtășească fiind maturi, Sfântul Apostol Pavel 
recomandă ca fiecare să se cerceteze pe sine și numai apoi - 
după spovedanie și cu dezlegarea duhovnicului - să se 
împărtășească cu Trupul și cu Sângele Domnului. Astfel, 
oricine va mânca pâinea aceasta sau va bea paharul Domnului 
cu  nevrednicie, va fi vinovat față de Trupul şi de Sângele 
Domnului (| Cor. 11, 27-29; Evrei 6, 4-6). 

Sectarul: Pâinea și vinul de la «Cina Domnului» sunt 
pâine naturală şi vin natural. Ele numai închipuie sau 
simbolizează Trupul și Sângele Domnului, fără să fie de fapt. 
Așa a fost chiar și la Cina cea de Taină, ceea ce se vede în 
cuvintele de atunci ale Mântuitorului: Adevărat grăiesc vouă, 
că de acum nu voi mai bea din rodul viței până în ziua aceea 
când îl voi bea nou, în Împărăția lui Dumnezeu (Marcu 14, 25; 
Matei 26, 29). Deci este vorba de «rodul viței», ceea ce 
înseamnă că vinul a rămas vin natural și nu s-a prefăcut în 
Sânge. De aici rezultă că el numai simbolizează Sângele 
Domnului, iar nu și este cu adevărat. 

Preotul: Omule rătăcit de la adevăr și sucit la înţelegere, 
cuvintele de mai sus (Marcu 14, 25; Matei 26, 29) au fost spuse 
de Mântuitorul cu privire la primul pahar care, într-adevăr, 
conţinea vinul natural. Insă Sfânta Împărtășanie a fost așezată 
de Mântuitorul lisus Hristos după cină, la al doilea pahar, căci 
atunci a zis Mântuitorul: Acest pahar este Legea cea nouă, 
întru Sângele Meu... (Luca 22, 17-20). Deci ceea ce la Marcu 
este incomplet, se completează şi se lămurește la Luca. Matei 
însă nu vorbește decât de un singur pahar, anume de cel 
Euharistic (al Cuminecăturii). La Luca însă observăm că este 
vorba de două pahare, și că Sfânta Împărtășanie a fost așezată 
la al doilea pahar. Astfel, cuvintele care se referă la primul 
pahar nu sunt în legătură cu Sfânta Împărtășanie, cum este cazul 
şi cu citatul de la Marcu (14, 25). 


Sectarul: Cuminecătura sau Cina Domnului este o simplă 
cină comemorativă, un ospăț, un banchet sau o masă 
prietenească la care se consumă pâine şi vin, în amintirea Cinei 
de Taină, a patimii şi a morţii Domnului. Așa a rânduit 
Mântuitorul, zicând apostolilor Săi: Aceasta să faceți spre 
pomenirea Mea (Luca 22, 19; I Cor. 11, 24-25). Iar Sfântul 
Apostol Pavel zice: ...de câte ori veţi mânca această pâine şi 
veți bea acest pahar, moartea Domnului vestiți, până când 
va veni (I Cor. 11, 26). Scopul este, așadar, adâncirea 
credinţei și a evlaviei creștine, prin simbolul ce-l reprezintă, iar 
nu mâncarea cu adevărat a Trupului și Sângelui Mântuitorului, 
nici permanentizarea jertfei de pe Golgota. 


Preotul: «Cina Domnului» nu este o simplă comemorare a 
morţii Domnului, cum vi se pare vouă, sectarilor. Căci pâinea 

şi vinul de la această «cină» sfântă nu au fost numai simboluri 
ale Trupului şi Sângelui Domnului, ci cu adevărat Trupul și 
Sângele Său. Mântuitorul ne-a învățat acest adevăr, căci El nu a 
zis: „Luaţi, mâncaţi, căci pâinea aceasta este un simbol al 
Trupului Meu" sau „vinul acesta este un simbol al Sânegelui 
Meu”. Nu. Ci a zis: Acesta (pâinea) este Trupul Meu şi acesta 
(vinul) este Sângele Meu (Matei 26, 26-28; Marcu 14, 22-24; 
Luca 22, 19-20). 


Aşadar, după cum pâinea și vinul Euharistic nu sunt numai 
niște simboluri, ci adevărat Trupul și Sângele Mântuitorului, tot 
astfel și «Cina Domnului» - cum o numiţi voi, sectanţii - nu 
este doar o simplă cină prietenească unde se mănâncă pâine şi 
se bea vin. Ci această Cină a Mântuitorului are caracterul de 
Taină, deoarece prin ea se împărtășește darul Sfântului Duh, 
care iartă păcatele și sfințește. Totodată, ea are și un caracter de 
jertfă, pentru că ea întrunește toate condiţiile unei jertfe: este 
Trupul și Sângele Domnului care se frânge și se varsă pentru 
noi, spre iertarea păcatelor. Deci are și însușirea de jertfă 
ispășitoare. Aceste caracteristici fiind de cea mai mare însemnă- 
tate pentru noi, nu trebuie să fie trecute cu vederea sau socotite 
numai niște simple simboluri. 


Sectarul: Euharistia nu poate să fie o jertfă nesângeroasă 
a Mântuitorului, de vreme ce Mântuitorul S-a adus pe Sine 
jertfă o singură dată, pe Golgota, și ea nu se mai poate repeta 
niciodată (Evrei 9, 28; 10, 14). Ori, dacă Euharistia ar fi acea 
jertfă, ar însemna că ea se repetă de atâtea ori de câte ori este 
săvârșită Sfânta Împărtășanie, ceea ce ar fi în contradicție cu 
Sfânta Scriptură. 

Preotul: Intr-adevăr, Hristos S-a jertfit o singură dată și 
jertfa Lui nu se mai repetă, pentru că, de s-ar mai repeta, ar 
însemna că ea n-a avut efectul așteptat și ar fi fost asemenea 
jertfelor din Vechiul Testament. Insă de vreme ce ea a avut acel 
efect, orice repetare a ei este fără rost. Până aici suntem de 
perfect acord cu voi. 

Dar din aceasta nu rezultă că Sfânta Euharistie nu poate 
să fie jertfa cea unică a Domnului, de pe Golgota, adusă în chip 
nesângeros. Ea nu repetă jertfa de pe Golgota, ci numai o 
continuă, o actualizează și o permanentizează, făcând ca roadele 
ei să fie întotdeauna prezente și vii în sufletul și trupul nostru, 

până la a doua venire a Domnului. Mântuitorul însuși ne-a 
îndemnat ca jertfa Trupului și Sângelui Său - și în același timp 
aducerea ci - să nu înceteze până la venirea Sa cea de apoi 
(Luca 22, 19; I Cor. 11, 25-26). Pe de o parte se spune că 
jertfa Sa se aduce o singură dată, iar pe de alta, că acea jertfă 
va trebui să o aducem până la venirea a doua. Această contra- 
zicere aparentă cade numai dacă ţinem seama de învățătura 
noastră, în timp ce prin învăţătura sectară, ea nu poate fi 
înlăturată. Așadar înțelege, omule nelămurit, care susţii ceea ce 
nu înţelegi, și ţine minte că Sfânta Euharistie nu repetă jertfa de 
pe Golgota, ci numai o continuă, o accentuează şi o permanenti- 
zează. 

Sectarul: Preoţii sunt oameni păcătoşi și imorali, fiind 
deci cu neputinţă ca un preot păcătos să poată săvârși o minune 
ca aceasta, neînchipuit de mare, de a preface pâinea și vinul în 
Trupul și Sângele Domnului. 

Preotul: Preoţii, într-adevăr, pot fi păcătoși și imorali, 
pentru că și ei sunt oameni; totuși, nu toţi sunt atât de păcătoși 
precum îi învinuiesc sectarii voștri. Un lucru însă trebuie de 
ştiut: nu preoţii sunt cei care prefac pâinea și vinul în Trupul și 
Sângele Domnului, ci Duhul Sfânt. Preoţii numai se roagă lui 
Dumnezeu ca să trimită Duhul Sfânt și să prefacă aceste Sfinte 
Daruri în Trupul și Sângele Mântuitorului. Oricât de păcătoşi ar 
fi preoţii, au de la hirotonie harul special al Sfântului Duh 
pentru săvârșirea slujbei și a celor sfinte. Harul acesta nu-l au 
nici îngerii din cer și nimeni dintre oameni, afară de preoţi. lată 
de ce le este cu putință această minune mai presus de minte și 
de cuvânt. 

Voi, sectarilor, care sunteţi întunecaţi la minte de 
diavolul, după cum nu puteţi înţelege și alte taine din Sfânta 
Scriptură, așa și puterea acestei Taine rău o răstălmăciţi, spre a 
voastră pierzare. 


x k k 


Credinciosul: Dar ce pregătire trebuie să facă cei ce vor 
a se împărtăşi cu Sfintele Taine? 

Preotul: Pregătirea pentru Sfânta împărtăşanie este de 
două feluri: trupească și sufletească. Ea constă din: 

a) Spovedanie (mărturisirea păcatelor), fără de care 
nimeni nu se poate împărtăși. Numai copiii până la vârsta de 7 
ani sunt scutiţi de spovedanie; 

„_b) Împăcare cu toți. Să nu fi certat cu nimeni și să nu ai 
nimic împotriva cuiva; 

c) Înfiînarea de la orice poftă (împreunarea trupească) 
cel puţin cu câteva zile înainte’ și abținerea de la mâncare şi 
băutură în ziua împărtășirii, numai celor bolnavi pe moarte li se 
poate da Sfânta împărtășanie pe mâncate’; 

d) Citirea pravilei pentru Sfânta Împărtăşanie, adică a 
rugăciunilor pregătitoare pentru împărtășirea cu vrednicie, pe 
care uneori le citeşte preotul în numele credincioşilor, în 
biserică, înainte de împărtășire” (Vezi-le în Ceaslov sau în 
Cartea de Rugăciuni). 

Credinciosul: Dar împărtășirea bolnavilor cum se face? 

Preotul: Bolnavii pot fi împărtășiţi de preot și în afara 
bisericii, pe la casele lor, sau la spital, cu părticele din Sfântul 
Trup, sfințit anume pentru acest scop în Joia cea mare (a 
Patimilor) și păstrat în Sfântul Altar, în chivotul de pe Sfânta 
Masă. In aceste cazuri, împărtășirea se face după o rânduială 
deosebită, înscrisă în Molitfelnic (hRânduială ce se face când se 
va întâmpla a se da foarte grabnic celui bolnav împărtăşirea). 
Nu se poate da însă Sfânta Împărtășanie bolnavilor căzuţi în 
stare de inconștiență, nesimţire sau celor ieşiţi din minţi, 
nebuni“. 


' Sfântul Apostol Pavel, în Epistola I către Corinteni, 7, 5; Timotei, 
Episcopul Alexandriei, Can. 5 (la Nic. Milaș, op. cit., trad. p. 152); Sfântul 
Sfântul Simeon al Tesalonicului, Răsp. la întreb. 16, trad. rom. p. 315; 
Tipicul cel Mare (al Sfântului Sava), cap. 34, p. 42. 

* Sfântul Nichifor Mărturisitorul, Can. 9 (la Nic. Milaș, op. cit., 
trad. p. 231). 

Despre pravila de cuviincioasă pregătire sufletească și trupească 
pentru împărtășire, vezi mai pe larg în Povăţuirile din Liturghier, ed. 1987, 
p. 373-374. 
t Cf. învățătură de credință Ortodoxă, întreb. 198, p. 340-341. 


Capitolul 20 


DESPRE TAINA POCĂINȚEI 
(SPOVEDANIA) 


Sfârşitul Legii este Hristos 

(Rom. 10, 4) 

Pocăiţi-vă şi credeţi în Evanghelie 
(Marcu 1, 15) 


Pocăința este Taina prin care Dumnezeu iartă, prin 
duhovnic, păcatele creştinilor care se căiesc sincer şi se 
mărturisesc înaintea preotului. 


Pocăinţa este, după Sfântul loan Damaschin, întoarcerea 
dintru cea afară de fire la cea după fire, și de la diavolul către 
Dumnezeu, prin nevoință și osteneală. Altfel spus, ea este 
întoarcerea de bună voie de la greșeală către binele cel 
împotrivă. Pocăinţa are patru părţi: 1. căința sau zdrobirea 
inimii; 2. mărturisirea păcatelor prin viu grai; 3. facerea 
canonului; și 4. dezlegarea păcatelor. Nici un duhovnic nu are 
voie să facă dezlegare aceluia care nu primește să facă un 
anumit canon ce i se rânduiește'. 

Pocăinţa, ca Taină, a fost anunţată și instituită de 
Mântuitorul, Care a vestit-o atunci când a spus lui Petru și, prin 
el, și celorlalţi apostoli: Și îi voi da cheile împărăției cerurilor, 
şi orice vei lega pe pământ, va fi legat şi în ceruri; şi orice vei 
dezlega pe pământ, va fi dezlegat şi în ceruri (Matei 16, 19). 


' Sfântul Nicodim Aghioritul, învățătură către duhovnic. 

De asemenea, a mai anunțat Pocăința când le-a spus tuturor 
apostolilor Săi: Adevărat grăiesc vouă: Oricâte veți lega pe 
pământ, vor fi legate şi în cer; şi oricâte veți dezlega pe 
pământ, vor fi dezlegate şi în cer (Matei 18, 18) și a instituit-o 
după învierea Sa, ca pe una din roadele învierii Sale, când, 
arătându-Se apostolilor Săi, le-a zis: Luaţi Duh Sfânt; cărora 
veți ierta păcatele, le vor fi iertate şi cărora le veţi ţine, vor fi 
ținute (loan 20, 22-25). 


In legea lui Moise nu exista pocăință, ci răzbunare 
împotriva  păcătosului, moartea răsplătindu-se cu moarte, 
ucigașul fiind scos chiar de la altar spre a fi omorât: ...sufler 
pentru suflet, ochi pentru ochi, dinte pentru dinte, mână pentru 
mână, picior pentru picior, arsură pentru arsură, rană pentru 
rană,  vânătaie pentru vânătaie (leş. 21, 12-25). Cine purta 
vreo povară pe el sâmbăta sau făcea vreo lucrare, chiar de s-ar 
fi căit și ar fi făgăduit că nu mai face, nu era iertat, și trebuia 
neapărat să moară. Cine ar fi făcut foc în casă sâmbăta, nu era 
iertat, ci trebuia omorât (leș. 31, 12-15; Num. 15, 32-36). De 
făcea cineva desfrânare, negreșit trebuia omorât (Lev. 20, 
10-21) și altele de acest fel. 

Astfel era legea dată evreilor. Dar în Legea cea Nouă a 
lui Hristos, Evanghelia sau Legea credinţei (Rom. 3, 27-28), 
oare este tot aşa? Nu. Hotărât, nu. Căci Dumnezeu a trimis pe 
Sfântul loan Botezătorul să strige: Pocăiţi-vă, că s-a apropiat 
Împărăţia Cerurilor... Faceţi deci roadă vrednică de pocăință 
(Matei 3, 1-8). Cel ce are două haine să dea celui ce nu are şi 
cel ce are bucate să facă asemenea. Vameșilor (un fel de 
perceptori) le spunea: Nu faceți nimic mai mult peste ce vă este 
rânduit. Ostaşilor, care întrebau și ei ce să facă spre a fi iertaţi, 
le spunea:  ...să nu asupriți pe nimeni, nici Să învinuiți pe 
nedrept, şi să fiți mulțumiți cu solda voastră (Luca 3, 11-14). 

Venind Însuşi Hristos, zicea:  Pocăiţi-vă şi credeți în 
Evanghelie (Marcu 1, 15); Legea şi proorocii au fost până la 
loan; de atunci Împărăția lui Dumnezeu se  binevesteşte şi 
fiecare se sileşte spre ea (Luca 16, 16). Pentru că Legea prin 
Moise s-a dat, iar harul şi adevărul au venit prin lisus Hristos 
(loan 1, 17). Iar marele Apostol Pavel ne spune: Sfârșitul Legii 
este Hristos (Rom. 10, 4; 6, 14; 7, 1-6) și cine crede în Iisus 

este prin El iertat de toate lucrurile de care n-a putut fi iertat 
prin Legea lui Moise (Fapte 13, 38-39). 

Pocăința a fost prezisă de prooroci, după cum este scris: 
Spune-le: Precum este adevărat că Eu sunt viu, tot aşa este de 
adevărat că Eu nu voiesc moartea (osânda) păcătosului, ci ca 
păcătosul să se întoarcă de la calea sa şi să fie viu. Intoarceţi-vă, 
întoarceţi-vă de la căile voastre cele rele! Pentru ce să muriți 
voi, casa lui Israel (a creștinătății)? (Iez. 33, 11; Isaia 1, 16-18; 
43, 25-26; 44, 21-23). Şi prin Osea zice Duhul Sfânt: 
Întoarce-te, Israele (creștine), la Domnul Dumnezeul tău, că tu 
te-ai poticnit din pricina fărădelegii tale! Găsiţi rugi de 
pocăință,  întoarceţi-vă către Domnul şi-l ziceţi Lui: <Iartă-ne 
orice fărădelege, ca să ne bucurăm de milostivirea Ta şi să 
aducem, în loc de tauri, lauda buzelor noastre...» (Osea 14, 
2-3). In psalmi, de asemenea, se vorbește mult despre iertarea 
prin pocăință. 

Pocăința constă în întoarcerea la Hristos și la învăţătura 
Evangheliei Sale; în întoarcerea de la calea cea rea la cea bună, 
adică pe calea Bisericii. Pocăinţa constă în a fugi de calea cea 
rea a desfătărilor și a umbla pe calea cea strâmtă și aspră (Matei 
7, 13-14). Pocăinţa constă în a-ţi părea rău de relele pe care le-ai 
făcut și să te hotărăști să nu le mai faci (II Petru 2, 20-22). 
Pocăinţa constă în a-ţi mărturisi păcatele la preot (I loan 1, 
9; Luca 17, 11-14; loan 20, 19-23; Matei 16, 18-19; 18, 18; 
Fapte 19, 18). 

Pildă de iertare a păcatelor prin preot a arătat Domnul în 
iertarea slăbănogului (Matei 9, 1-8), a femeii păcătoase (Maria 
Magdalena) (Luca 7, 36-50), la întoarcerea fiului risipitor 
(Luca 15, 11-32), în neosândirea femeii care a fost prinsă în 
desfrânare (loan 8, 1-11). 

In scurt, după cum însuși Domnul nostru lisus Hristos 
arată, Fiul Omului a venit să caute şi să mânuiască pe cel 
pierdut, să caute oaia pierdută, să mântuiască pe cei păcătoși ce 
se pocăiesc, (Matei 18, 11-14), căci nu cei sănătoși au nevoie 
de doctor, ci cei bolnavi (Matei 9, 12, Luca 19, 1-10). Idealul 

credinţei creştine este ca nimeni să nu mai păcătuiască, însă 
spune Sfântul Evanghelist loan: Copiii mei, acestea vi le scriu, 
ca să nu păcătuiți, şi dacă va păcătui cineva, avem Mijlocitor 
către Tatăl, pe lisus Hristos cel drept. El este jertfa de ispășire 

pentru păcatele noastre, dar nu numai pentru ale noastre, ci şi 


pentru ale lumii întregi. Adică jertfa ce se face în Sfântul Altar, 
la biserică (I loan 2, 1-2). 

Sectarul: Mărturisirea păcatelor cu pocăință nu trebuie 
făcută preotului, ci celorlalți credincioși; ea nu trebuie să fie 
secretă, ci dimpotrivă, publică. Aşa reiese din cuvintele 
Scripturii: Mâărturisiţi-vă deci unul altuia păcatele şi vă rugaţi 
unul pentru altul... (lacov 5, 16). 

Preotul: Numai cei ce au darul preoţiei pot săvârși 
această Taină, pentru că numai apostolilor - și, prin ei, 
urmașilor lor care au darul preoţiei - le-a încredințat 
Mântuitorul puterea și dreptul de a ierta și de a ține păcatele, de 
a lega și a dezlega (Matei 16, 19; 18, 18 șa.). Iar în ceea ce se 
spune «unul altuia» (Iacov 5, 16), «unul» înseamnă credinciosul 
care se pocăiește și cere dezlegarea păcatelor și «altuia» 
înseamnă preotul, care primește pocăinţa credinciosului. Când 
marele Apostol Pavel a predicat Evanghelia lui Hristos în Efes, 
mulţi dintre cei ce crezuseră veneau să se mărturisească și să-și 
spună faptele lor (Fapte 19, 18). Dar la cine veneau, decât 
numai la marele Apostol Pavel, spre a primi de la el iertarea 
păcatelor. Fiindcă numai apostolii lui Hristos au primit o putere 
ca aceasta, de a lega sau a dezlega păcatele oamenilor. 


Iarăşi vedem că Sfântul Apostol Pavel a excomunicat și 
iarăși a primit în Biserică - după ce s-a pocăit - pe cel ce 
făptuise un mare păcat în Corint (vezi I Cor. 5 și II Cor. 2, 
5-11). Același Apostol Pavel a dat satanei pe Imeneu şi pe 
Alexandru, scoţându- i pe ei din Împărăţia lui Dumnezeu, care 
este Biserica, și dându-i pe ei diavolului, ca să se înveţe să nu 
hulească (I Tim. 1, 20). Așadar, puterea de a lega şi a dezlega 
păcatele oamenilor, precum și puterea disciplinară în Biserica 
Sa, Hristos a dat-o sfinţilor Săi ucenici și apostoli, iar nu la toţi 
oamenii de rând, așa cum rău și sucit înţelegeţi voi, sectarii. La 
dreapta judecată a lui Hristos veţi vedea cine a primit puterea 
pe pământ, dată de EI, spre a dezlega și a ierta păcatele 
oamenilor, dar atunci va fi prea târziu. 

Sectarul: Mărturisirea trebuie făcută direct lui Dumnezeu, 
şi nu preoților. Căci noi trebuie să zicem cu psalmistul, adresân- 
du-ne de-a dreptul lui Dumnezeu: Miluiește-mă, Dumnezeule, 
după mare mila Ta şi, după mulțimea îndurărilor Tale, şterge 

fărădelegsea mea. Mai vârtos mă spală de fărădelegea mea şi de 
păcatul meu mă curățeşte. Că fărădelegsea mea eu o cunosc şi 
păcatul meu înaintea mea este pururea (Ps. 50, 1-4). Același 
psalmist zice, adresându-se, de asemenea, direct lui Dumnezeu: 
Păcatul meu l-am cunoscut și fărădelegsea mea n-am ascuns-o, 
împotriva mea. Zis-am:  <Mărturisi-voi  fărădelegea mea 
Domnului»; şi Tu ai iertat nelegiuirea păcatului meu (Ps. 31, 5). 
lată deci că mărturisirea păcatelor trebuie făcută direct lui 
Dumnezeu, iar nu preotului. 

Preotul: Văd că dumneata ești surd cu totul la cele ce ai 
auzit până acum. Dumneata nu crezi nici în Hristos după 
dreapta credinţă și nici în puterea dată de El apostolilor și 
urmașilor lor în Biserica Sa. Ţi-am arătat în cele de mai sus că 
nu toți oamenii au putere de a lega și a dezlega păcatele 
oamenilor și, prin urmare, nu la oricine ne putem mărturisi 
păcatele noastre spre a primi dezlegare și iertare. 

La toate acestea te-ai făcut mut și surd și nu mi-ai răspuns 
cele ce se cuvenea. lar acum vii cu alte citate din psalmi, pe 
care le aduci unde nu este cazul. Într-adevăr, așa era în Vechiul 
Testament, unde mărturisirea se făcea direct lui Dumnezeu, 
căci în altă formă nu se putea face. Dar mărturisirea aceasta era 
numai o pocăință, iar nu o Taină a pocăinţei, de vreme ce în 
Legea Veche nici preoţia nu era o Taină prin care preoții să fi 
primit de la Dumnezeu puterea de «a lega» sau «a dezlega», de 
<a ierta» sau de «a ţine» păcatele oamenilor. Aceste două Taine 
s-au instituit de- abia în Noul Testament, anume după Învierea 
Domnului și după ce El a trimis în lume pe Duhul Sfânt cu 
darurile Sale sfinţitoare. 

Cu toate acestea, chiar și în Vechiul Testament se 
întâlnesc cazuri când mărturisirea păcatelor nu se făcea direct 
lui Dumnezeu. Așa, de pildă, însuși Psalmistul David s-a 
mărturisit lui Natan Proorocul (II Regi 12, 12), iar Aaron s-a 
mărturisit cu căință lui Moise, şi nu direct lui Dumnezeu (Num. 
3, 11-22). lată deci că și în pocăinţa Vechiului Testament exista 
posibilitatea mărturisirii indirecte. 

Sectarul: Iertarea păcatelor vine direct de la Dumnezeu, 
nu prin mijlocirea preoţilor, căci așa ne-a învăţat Mântuitorul să 
cerem: Şi ne iartă nouă greşelile noastre... (Matei 6, 12). De la 
Dumnezeu direct au primit iertare: slăbănogul din Capernaum 

(Marcu 2, 5; Luca 5, 20), femeia păcătoasă în casa lui Simon 
(Luca 7, 48), vameșul în templu (Luca 18, 13), tâlharul pe 
cruce (Luca 23, 43) ş.a. Nici unul dintre aceștia nu a avut 
nevoie de mijlocirea preoţilor spre a primi iertarea. Tot așa, 
nici noi nu avem nevoie de preoți și de mijlocirea lor pentru 
noi. 

Preotul: Ca și mai înainte, tot așa și acum ai adus niște 
citate din Sfânta Scriptură prin care ţi se pare că poţi să susţii 
rătăcirea în care petreci împreună cu toţi cei asemenea ţie. Dar 
nu este deloc așa cum gândești dumneata. Textele de mai sus nu 
au nimic de-a face cu Taina Pocăinţei și cu mărturisirea 
păcatelor la preot, căci ele se referă la întâmplări petrecute pe 
vremea când încă Mântuitorul nu instituise nici Pocăinţa ca 
Taină și nici preoţia cu putere de a lega şi a dezlega păcatele. 
Pe atunci Mântuitorul încă era de faţă și deci, ca un Dumnezeu 
adevărat, El însuși făcea dezlegările de păcate. Noi știm că 
această putere a dat-o apostolilor Săi abia după învierea Sa cea 
din morţi, când li S-a arătat și le-a zis: Pace vouă! Precum M-a 
trimis pe Mine Tatăl, şi Eu vă trimit pe voi. Şi zicând acestea, a 
suflat asupra lor și le-a zis: Luaţi Duh Sfânt! Cărora veţi ierta 
păcatele, le vor fi iertate şi cărora le veţi ţine, vor fi ţinute 
(loan 20, 21-23). Vezi că tot așa și darul sfmţitor al Sfântului 
Duh, cât și puterea de a ierta, abia după înviere a fost dat 
apostolilor. 


Deci textele aduse de dumneata aici sunt explicate de la 
sine. lar în ce privește rugăciunea - sau mai bine-zis cuvintele 
din rugăciunea «Tatăl nostru» -, prin care ne adresăm direct lui 
Dumnezeu pentru iertarea păcatelor, ele nu înlătură mijlocirea 
preoţilor în dezlegarea păcatelor prin Taina Pocăinţei, pentru că 
nici nu au legătură cu această Taină. Noi putem cere de la 
Dumnezeu iertarea păcatelor și în afară de Taina Pocăinţei. 
Aceasta o putem cere direct, în orice pocăință şi în orice 
rugăciune, mai ales atunci când făgăduim să facem fapte bune, 
după cum este cazul aici, când zicem în continuare: ...precum 
şi noi iertăm greşiților noştri. 

Iertarea unor păcate se poate obține și altfel decât prin 
Taina Pocăinţei și prin rugăciunea preoţilor. De pildă, prin 
rugăciune, căinţă, fapte bune etc. Insă Taina Pocăinţei este un 
mijloc mult mai sigur și mai la îndemână. lertarea prin ea este 

totală, în măsura în care și ea este completă, de la temelia ei 
nelipsind nici faptele care atrag de la Dumnezeu mila și 
iertarea: rugăciunea, postul, evlavia, dragostea ș.a. In plus, în 
ea obținem și dezlegarea prin puterea pe care Insuși Mântuitorul 
a dat-o apostolilor Săi și, prin aceștia, urmașilor lor. Astfel, 
textele de mai sus nu contrazic învățătura și practica noastră 
privitoare la Taina Pocăinţei, în care preoţii duhovnici dau 
dezlegarea. 

Sectarul: Nu trebuie să ne mărturisim preoţilor, deoarece 
ei nu pot ierta păcatele, căci scris este: Cine poate să ierte 
păcatele decât unul Dumnezeu? (Luca 5, 21). 

Preotul: Intr-adevăr, numai Dumnezeu poate ierta păca- 
tele. Dar în însăși Taina Pocăinţei, nu preotul este cel ce iartă 
păcatele, ci tot Dumnezeu, prin mijlocirea preotului. Dumnezeu 
este izvorul și Stăpânul Darului, al puterii de a ierta păcatele, 
preotul fiind numai un administrator al acestui dar. Deci și noi, 
la mărturisire, nu de la preot primim dezlegarea, ci de la 
Dumnezeu, prin harul Său pe care îl administrează preotul. 
Preotul este acela care numai transmite sau mijlocește darul. 

Sectarul: Preoţii sunt oameni păcătoşi și este cu neputinţă 
ca un păcătos să ierte păcatele altora sau ca un preot să poată 
ierta păcatele cuiva în dezlegarea ce o dă când săvârşeşte Taina 
Pocăinţei. 

Preotul: Adevărat este că preoţii sunt oameni păcătoși ca 
toţi oamenii, după cum la fel de adevărat este că nu numai 
oamenii păcătoşi, dar nici chiar cei drepţi nu pot ierta păcatele 
cuiva. Dar - după cum ai văzut - în Taina Pocăinţei nu preotul 
iartă prin puterea sa păcatele penitentului, ci harul lui 
Dumnezeu prin mijlocirea preotului. Harul nu este al său, ci al 
lui Dumnezeu (II Cor. 4, 7) și, chiar păcătos fiind, preotul 
poate avea acest dar. Căci şi Apostolul Petru a fost păcătos, 
fiindcă s-a lepădat de Domnul și Învățătorul său, și totuși a 
primit acest dar. De asemenea, l-a primit și Apostolul loan, 
deși el însuși mărturisește că nu există om fără de păcat (I loan 

1,8; Apoc. 15, 4). lar Apostolul Pavel se socotește cel dintâi 
dintre păcătoşi (I Tim. 1, 15). 

In aceeași situaţie poate fi și preotul. Dincolo de păcatele 
sale, de care va răspunde însuși, are în el darul pe care l-a 

primit prin Taina Preoţiei, de a lega și a dezlega păcatele 
(Matei 18, 18; loan 20, 21-23). 


* k*k 


Credinciosul: Dar cum trebuie făcută mărturisirea păcate- 
lor, adică spovedania? 

Preotul:  Mărturisirea păcatelor înaintea duhovnicului 
trebuie a se face astfel: 

a) Să fie completă, adică să cuprindă toate păcatele făcute 
de la ultima spovedanie, şi să nu ascundă nimic din cele 
făptuite; 

b) Să fie sinceră şi făcută de bunăvoie; 

c) Să fie secretă (făcută în taină); 

d) Trebuie făcută cu umilință și cu zdrobire de inimă, 
adică cu părere de rău pentru păcatele săvârșite și cu dorință 
sinceră de a nu le mai săvârși. Simpla mărturisire sau înșirare a 
păcatelor fără pocăință adevărată și fără hotărârea de îndreptare 
nu aduce iertarea păcatelor, căci zice Domnul: De nu vă veți 
pocăi, toţi veți pieri la fel (Luca 13, 5). Totul este ca, de lao 
mărturisire până la alta, creștinul să se ostenească a-și îndrepta 
cât mai mult viața, desăvârșindu-se în virtute?. 

Credinciosul: Dar când și de câte ori trebuie să ne 
spovedim? 

Preotul: Spovedania nu este legată de termene sau de 
soroace anumite din cursul anului. Putem alerga la duhovnic ori 
de câte ori și oricând simțim nevoia de a ne ușura sufletul de 
povara păcatelor, sau de a primi mângâierea Harului și 
nădejdea iertării. Cu cât ne spovedim mai des, cu atât este mai 
bine. 

De obicei însă spovedania este legată de posturi. De 
aceea, porunca a patra a Bisericii ne învaţă să ne mărturisim 
păcatele de patru ori pe an, adică în cele patru posturi: al 
Paștelui, al Crăciunului, al Sfintei Marii și al Sfinţilor Apostoli. 
Cei mai evlavioși pot a se spovedi în fiecare lună, iar ceilalți, 
cel puţin o dată pe an, și anume în Postul Păresimilor”. 


învățătura de credință Ortodoxă, întreb. 187, p. 335. 
? Ibidem, întreb. 188, p. 335-336. 


Capitolul 21 


DESPRE TAINA PREOŢIEI 
(HIROTONIA) 


Adevărat grăiesc vouă: Oricâte 
veți lega pe pământ, vor fi legate şi în 
cer, şi oricâte veţi dezlega pe pământ, 
vor fi dezlegate și în cer 

(Matei 18, 18; loan 20, 22-23) 

Din această pricină, îți amintesc 
să aprinzi şi mai mult din nou harul 
lui Dumnezeu, care este în tine, prin 
punerea mâinilor mele 

CUI Tim. 1, 6) 


Preoția  (hirotonia) este Taina în care, prin punerea 
mâinilor arhiereilor şi prin rugăciune, se împărtășește persoa- 
nei anume pregătite harul care dă puterea de a învăța cuvân- 
ful lui Dumnezeu, a săvârși Sfintele Taine şi a conduce pe 
credincioși la mântuire (Matei 18, 18; 28, 19; loan 20, 21-23). 

In vechime, numărul treptelor preoțești era de șapte: 1. 
portarii și următorii lor; 2. jurătorii; 3. citeţii; 4. ipodiaconii; 
5. diaconii; 6. preoţii; 7. episcopii'. Despre aceste trepte şi 
rânduieli bisericeşti din vechime aminteşte şi can. X din 
Antiohia, precum și can. IV al Sin. al VI-lea Ecumenic ș.a. 


' Sfântul Ignatie Teoforul, Trimiterea către Antiohvm și Tâlcuirea 
celor şapte Taine te Gavriil, Mitropolitul Filadelfiei dm Monemvasia, trad. 
Veniamin Costachi, Mitropolitul Moldovei, lași, 1807, cap. 3, p. 38. 

In Sfânta și dumnezeiasca Scriptură se recunosc trei trepte 
ale preoţiei: episcopii, preoţii și diaconii (Tit 1, 5-9; I Tim. 5, 
19-22; Fapte 20, 17, 28; 6, 1-6; 8, 26-40 ș.a.). Aceste trei 
trepte ale preoţiei primesc sfinţirea prin «<hirotonie» sau 
«punerea mâinilor preoţiei» (I Tim. 4, 14; Fapte 6, 6 ș.a.). Iar 
celelalte trepte inferioare nu sunt grade ierarhice în Biserică, ci 
doar distincţii, grade administrative sau numai onorifice. Ele nu 
sunt de drept dumnezeiesc, ci de drept omenesc și sunt acordate 
de episcopi, tot prin rugăciuni și punerea mâinilor, dar nu prin 
Taina «hirotoniei», ci prin ierurgia «hirotesiei». Astfel de grade 
onorifice sau administrative există în fiecare treaptă a preoţiei, 
ca de exemplu: la treapta de episcop există: arhiepiscop, 
mitropolit, mitropolit-primat sau patriarh; la treapta de preot: 
sachelar, protoiereu, iconom, iconom-stavrofor (purtător de 
cruce); la treapta diaconiei: arhidiacon sau protodiacon. 

Noi învăţăm iarăși că în Biserică sunt două feluri de 
membri, deosebiți între ei: preoţii (sau păstorii) și credincioșii 
(sau turma). In Biserică, nu oricine dintre credincioși poate fi 
preot, ci numai cei care sunt chemaţi de Dumnezeu și cărora li 
s-a împărtășit darul preoţiei prin Sfânta Taină numită «punerea 
mâinilor preoţiei» sau  <hirotonia». lar această Taină se 
administrează numai celor chemaţi, care au calităţile cerute de 
Sfânta Scriptură (| Tim. 3, 1-8). 

Învățătura sectarilor despre preoţie este cu totul alta și 
străină de adevăr, ei luând din Sfânta Scriptură unele texte care 
se referă la preoţia generală, ca de exemplu: Și voi înşivă, ca 
pietre vii, zidiţi-vă drept casă duhovnicească, preoţie sfântă... 
(| Petru 2, 5). Și l-ai făcut Dumnezeului nostru împărăție şi 
preoți, şi vor împărați pe pământ (Apoc. 5, 10). Şi iarăşi: „ci 
vor fi preoți ai lui Dumnezeu... (Apoc. 20, 6); sau: Jar voi 
Sunteţi  seminţie aleasă, preoţie împărătească, neam  sfânt..., 
(| Petru 2, 9); sau: De veți asculta glasul Meu şi de veți păzi 
legământul Meu, dintre toate neamurile îmi veţi fi popor ales, 
că al Meu este tot pământul. Imi veţi fi Mie preoție 
împărătească şi neam sfânt... (leş. 19, 5-6). Şi iarăși: ...voi 
veți fi numiți preoți ai Domnului, slujitori ai Dumnezeului 
nostru (Isaia 61, 6) ş.a. 


Aşadar sectarii, analizând și comparând aceste texte 
biblice care se referă la preoţia generală și tâlcuindu-le sucit și 

rău - ca și pe altele ale Sfintei Scripturi -, caută prin ele să 
atace adevărata preoție canonică și ierarhia cea rânduită de 
Dumnezeu în Biserica lui Hristos. 

Pentru a putea răspunde cât mai complet rătăcirilor 
sectare este nevoie ca mai întâi să cercetăm istoria din vechime 
şi apoi să coboram la Noul Testament și la Legea Darului. 
Astfel se vede că deși Dumnezeu, prin Moise, a zis către 
poporul israelit că el li va fi preoţie împărătească și că ei vor 
forma Biserica lui Dumnezeu, dacă vor păzi așezământul 
încheiat cu EI, totuşi, încă în Vechiul Testament, chiar 
Dumnezeu Însuşi a instituit preoţia (leș. 40, 12-15). Se înţelege 
clar că preoţia generală, de care s-a amintit în textele de mai 
sus - prin care tot poporul este numit preoţie împărătească și 
neam sfânt (leș. 19, 5-6; 28, 41-43) -, nu era tot una cu aceas- 
tă preoţie instituită de Dumnezeu ca o preoţie conducătoare, 
aleasă de El numai din neamul lui Aaron. Preoţia conducătoare 
a poporului a ţinut de genealogia lui Aaron până la venirea lui 
Hristos. 

Această preoţie avea chemarea de la Dumnezeu (leş. 28, 
1-3); această preoţie se făcea printr-o anumită slujbă de sfințire 
și o ceremonie religioasă, după cum mărturisește Sfânta 
Scriptură în această privință: ...să aduci pe Aaron şi pe fiii lui 
la ușa cortului adunării... şi să-l ungi şi să-l sfințeşti, ca să-Mi 
fie preot. Să aduci şi pe fiii lui... şi Să-i ungi, cum ai uns pe 
tatăl lor, ca să-Mi fie preoți, şi această ungere îi va sfinți preoți 
pentru totdeauna în neamul lor (leş. 40, 12-15; Lev. 8 ș.a.). 
Deci, prin ungere și sfințire, Aaron a fost consacrat mare preot, 
iar fiii lui ca preoţi. De asemenea, ca ajutoare ale preoţilor la 
serviciul divin - după porunca lui Dumnezeu - s-au consfințit 
leviţii (Num. 3, 6). 

Indeplinirea unor anumite ierurgii cădea numai în seama 
acestei ierarhii instituite de Dumnezeu. Astfel, regele Osea, 
îndrăznind să săvârșească acte pe care nu le puteau face decât 
preoții, a fost lovit de Dumnezeu cu lepră (II Parai. 26, 16-23). 
Pe Core, pe Datan și pe Aviron, care s-au ridicat împotriva 
acestei ierarhii bisericești puse de Dumnezeu, i-a înghiţit 
pământul de vii (Num. 16). Pe împăratul Saul l-a lepădat 
Dumnezeu de la împărăție ca pe un nebun și a murit străpuns de 

sabia lui, pentru că a adus jertfă lui Dumnezeu în locul 
preotului (I Regi 13, 1-14; 31, 1-6). 

Aşadar, se vede lămurit că alt lucru se înţelege prin 
preoţia generală, prin care Sfânta Scriptură înţelege tot 
poporul, numindu-l preoție împărătească şi neam sfânt (leş. 19, 
5-6) şi cu totul altceva a fost preoţia cea instituită de 
Dumnezeu, din neamul lui Aaron, pe care, cu porunca lui 
Dumnezeu, Moise a împărţit-o în trei trepte: arhierească, 
preoțească și levitică (leș. 28, 1-3). Dar tot Dumnezeu însuși a 
fost Acela Care, în vremurile profetice, cu șapte sute de ani 
înainte de Hristos, a arătat că va veni vremea când El își va 
alege preoţii, nu numai din seminţia lui Levi și din urmașii lui 
Aaron, ci, în general, dintre credincioși: ...Eu vin să strâng la 
un loc popoarele şi toate limbile. Ele vor veni şi vor vedea 
slava Mea, şi le voi da un semn (Sfânta Cruce). Şi pe cei 
scăpați cu viaţă îi voi trimite către popoare... şi la aceste 
neamuri ei (Sfinţii Apostoli) vor vesti slava Mea. Şi din toate 
neamurile vor aduce pe frații voştri prinos Domnului... în 
muntele cel sfânt al Meu, la Ierusalim... Și din ei voi lua preoți 
şi leviţi, zice Domnul (Isaia 66, 18-21). 

Din cele de până aici se poate vedea că în Legea Veche 
alta a fost preoţia generală, prin care tot poporul se cheamă 
„preoţie împărătească și neam sfânt” (leș. 19, 5-6) și cu totul 
alta a fost preoţia cea conducătoare în Biserică sau ierarhia 
bisericească, instituită de Însuşi Dumnezeu prin Moise și 
Aaron. In scurt, s-au amintit pedepsele groaznice cu care au 
fost pedepsiţi de la Dumnezeu cei ce au îndrăznit a se atinge de 
lucrurile acestei preoţii, nefiind aleși de Dumnezeu și neavând 


? Sectarii, obiectând contra preoţiei, caută să slăbească însemnătatea 
acestei profeţii despre preoţie, raportând-o la timpul de după înfricoșata 
judecată și sfârșitul lumii de acum. Pentru a justifica această părere a lor, 
sectarii se referă la versetul 22 din același capitol al Proorocului Isaia, în 
care se spune că: Precum cerul cel nou și pământul cel nou pe care le voi 
face, zice Domnul, vor rămânea înaintea Mea, aşa va dăinui totdeauna 
seminția voastră şi numele vostru. Dar această părere este respinsă de 
versetul 23 al aceluiași capitol, unde zice: din lună nouă în lună nouă şi din 
zi de odihnă în zi de odihnă vor veni toţi şi se vor închina înaintea Mea... 
Evident că această închinare va avea loc înainte de judecata viitoare, fiindcă 
după aceasta nu va mai fi nici zi și nici noapte, nici săptămână și nici lună 
(Apoc. 21, 23-25; 22, 5). 

chemare de la Dumnezeu ca și Aaron (Evrei 5, 4; Luca 6, 12- 
18), iar la sfârşit s-a arătat proorocia marelui Prooroc Isaia, 
referitoare la preoția Legii Darului, pe care o va alege 
Dumnezeu din toate popoarele pământului. 

In cele ce urmează, să vedem cum a fost instituirea și 
aşezarea de către Mântuitorul a preoţiei Noului Testament și cu 
ce puteri a înzestrat El această preoție nouă și desăvârșită, care 
este după rânduiala lui Melchisedec, fiindcă slujeşte lui 
Dumnezeu cu pâine şi cu vin (Evrei 7, 1-3). 

Hristos fiind sfârșitul Legii (Rom. 10, 4), venind în lume, 
a așezat mai întâi noua preoție, pentru că, odată fiind schimbată 
preoția, numaidecât trebuia să aibă loc şi schimbarea Legii 
(Evrei 7, 12). Deci întâi preoția s-a rânduit și apoi Legea. Dar 
iată cum a instituit şi așezat Hristos ierarhia preoţiei Legii 
Darului (Noului Testament). El Și-a ales din mulțimea 
ucenicilor mai întâi doisprezece ucenici pe care i-a chemat 
Apostoli (Luca 6, 13-16; Matei 10; Marcu 3, 13-19) și apoi 
alți şaptezeci de ucenici (Luca 10, 1-24). lar mai pe urmă 
Apostolii au așezat în Biserică și șapte diaconi (Fapte 6, 3-6). 

Pe cei doisprezece apostoli, Mântuitorul i-a învăţat cum 
să boteze și ei botezau poporul chiar în timpul când Domnul 
propovăduia Evanghelia, căci se spune: Deși Iisus nu boteza El 
însuși, ci ucenicii Lui (loan 4, 1-2). Pe acești doisprezece 
apostoli i-a învăţat cum să ungă pe bolnavi cu untdelemn și să 
scoată din oameni pe demoni (Marcu 6, 7-13; lacov 5, 14-15). 
Pe cei doisprezece apostoli i-a învăţat cum să se roage și să facă 
frângerea pâinii - Liturghia de astăzi (Matei 26, 26-28; Marcu 
14, 22-23; Luca 22, 19-20). La acești doisprezece apostoli pe 
care și-l alesese (Fapte 1, 2), li S-a arătat adeseori după 
învierea Sa, timp de 40 de zile, şi i-a învăţat cele pentru 
Împărăţia işi Dumnezeu, adică felul cum să facă slujbele (Fapte 
1, 3). Peste acești doisprezece apostoli, în ziua întâi a 
săptămânii (Duminica) la cincizeci de zile după Înviere 
(Cincizecime), S-a pogorât Duhul Sfânt în chip de limbi ca de 
foc, îmbrăcându-i cu putere de sus, spre a propovădui 
Evanghelia (Fapte 2, 1; Luca 24, 48-49; Fapte 1, 5). 

Pe aceşti doisprezece apostoli i-a trimis, după Înviere, să 
facă ucenici din toate neamurile, să-i boteze în numele Tatălui 
şi al Fiului și al Sfântului Duh și să-i înveţe să păzească cele ce 


292 CĂLĂUZĂ ÎN CREDINȚA ORTODOXĂ 
lor le-a poruncit (Matei 28, 19-20). După pogorârea Duhului 
Sfânt, înmulţindu-se numărul creștinilor, Sfinţii Apostoli, din 
îndemnul Duhului Sfânt, au rânduit, prin rugăciune către Dum- 
nezeu și prin punerea mâinilor pe capul celor aleși (hirotonia) 
treptele ierarhiei bisericești - diaconi, preoți și arhierei (Fapte 
6, 1-6; 8, 14-17; 13, 1-3; 14, 3; 20, 17-28; I Petru 5, 1-4; 
Apoc. 1,6; 5, 10; II Tim. 1,6; I Tim. 4, 14). 

Episcopilor (Filip. 1, 1) li s-a poruncit să hirotonească 
dintre creștini pe unii diaconi şi preoţi, iar pe alţii la treapta 
episcopiei (Tit 1, 5; I Tim. 5, 21- 22; 3, 1-13; Tit 1, 6-7). Pe 
acești episcopi și preoți îi numește Dumnezeu şi «slujitori» şi 
«iconomi (ispravnici) ai Tainelor lui Dumnezeu» (I Cor. 4, l; 
Tit 1, 7), robi puși peste alți robi (Matei 24, 45). Acești 
episcopi și preoţi sunt lucrătorii cărora le-a încredinţat Domnul 
via - lumea creștină - să o lucreze în locul celor din Legea 
Veche (Matei 21, 33-43). Episcopii şi preoții sunt slugile ce 
pregătesc masa și amestecă vinul și cheamă lumea la mântuire 
(Pilde 9, 2-6; Matei 22, 1-14). Aceștia se mai numesc și 
părinţi și învăţători întru Hristos (I Cor. 4, 15). 

De aceștia au creștinii poruncă să asculte și să facă cele ce 
îi învaţă, căci aceștia vor da socoteală pentru sufletele lor 
(Evrei 13, 17; I Tes. 5, 12-13). Pe acești episcopi și preoți îi 
numește Domnul Hristos «sarea pământului» (Matei 5, 13). Pe 
aceștia îi aseamănă cu o femeie îmbrăcată cu soare (Hristos) cu 
douăsprezece stele împodobită pe cap (adică cu învăţăturile 
celor doisprezece apostoli) (Efes. 2, 20; Apoc. 1) şi cu luna 
sub picioare (adică lumea creștină care este sub ascultarea 
episcopilor și a preoţilor). 

Acestora le-a dat Hristos-Dumnezeu puterea de a ierta 
păcatele celor ce vor mântuirea sufletelor (loan 20, 19-23; 
Fapte 19, 18). Aceștia au cheile Împărăției cerurilor şi puterea 
să încuie și să descuie, să lege și să dezlege (Matei 16, 18-19). 
Acestora le este dat să cunoască tainele împărăției cerurilor 
(Matei 13, 10-11). Despre acești episcopi și preoţi s-a proorocit 
că vor fi preoţi ai lui Dumnezeu, îmbrăcaţi cu mântuire (Ps. 
131, 16; Isaia 66, 21; ler. 23, 3-5). Cu aceștia S-a făgăduit 
Domnul nostru lisus Hristos să fie în toate zilele, până la 
sfârșitul veacului. Amin! (Matei 28, 20). 

Sectarul: Preoţia nu este o taină care să poată fi împăr- 
tăşită numai unora, ci este universală. Toţi credincioșii au darul 
preoţiei și deci oricare credincios poate îndeplini slujba preo- 
țească, după cuvântul Scripturii: Și voi înşivă, ca pierre vii, 
zidiți-vă drept casă duhovnicească, preoţie sfântă, ca să aduceți 
jertfe duhovniceşti,  bineplăcute lui Dumnezeu, prin Iisus 
Hristos... (I Petru 2, 5). Iar voi sunteți seminţie aleasă, preoție 
împărătească, neam sfânt, popor agonisit de Dumnezeu, ca să 
vestiți în lume bunătăţile Celui ce v-a chemat din întuneric, la 
lumina Sa cea minunată (| Petru 2, 9). Apoi în alte locuri 
spune: Și ne-a făcut (lisus Hristos) pe noi împărăție, preoți ai 
lui Dumnezeu şi Tatăl Său... (Apoc. 1, 6). Și l-ai făcut 
Dumnezeului nostru împărăție şi preoți, şi vor împărați pe 
pământ (Apoc. 5, 10). 

Din aceste locuri ale Sfintei Scripturi rezultă limpede că 
preoția nu poate fi rezervată numai unora, ci o au toţi credin- 
cioșii. 

Preotul: Omule rătăcit, surd și orb la înţelegerea celor 
bune, în cele de mai sus ţi-am arătat pe larg că, cuvintele ce le 
aduci aici nu se referă la preoţia cea instituită de Dumnezeu, ci 
la preoţia cea universală (generală). De asemenea, ţi-am arătat 
că alta este preoția cea obștească și universală și alta este 
preoţia cea instituită direct de Dumnezeu, ca ierarhie și preoţie 
conducătoare. Apoi cu numeroase mărturii din Sfânta Scriptură, 
atât cea Veche, cât și cea Nouă, am arătat darurile, puterile și 
atribuţiile acestei preoţii ca ierarhie superioară și conducătoare 
a Bisericii lui Hristos. Mă minunez foarte, cum, după atâta nor 
de mărturii scripturistice, încă ai rămas surd şi neînțelegător și 
mai vii cu acele citate biblice care n-au nici o legătură cu 
preoţia cea instituită şi așezată de Hristos în Biserica Sa, ci se 
referă la preoţia obștească sau universală, iar nicidecum la 
preoţia instituită de Mântuitorul, ca preoţie canonică şi 
conducătoare în Biserică. 

Voi, sectarilor, v-aţi făcut asemenea idolilor din Vechiul 
şi Noul Testament, care, după mărturia Sfintei Scripturi, ochi 
au şi nu vor vedea; urechi au şi nu vor auzi (Ps. 134, 16-17; 
Isaia 40, 18-20; 44, 9-20; Ier. 10, 2-6 ș.a.). Voi, întunecaţilor 
sectari, care sunteţi neghinele ţarinii lui Hristos (lumii creștine), 
v-aţi făcut asemenea lui lannes și lambres și staţi împotriva 

adevărului, fiind oameni stricați la minte și netrebnici pentru 
credință (II Tim. 3, 8). Asemenea v-aţi făcut lui Datan, lui 
Core şi lui Aviron, care s-au împotrivit lui Moise şi lui Aaron 
preotul, zicându-le: Destul! Toată obştea şi toți cei ce o 
alcătuiesc sunt sfinți şi Domnul este între ei. Pentru ce vă 
socotiți voi mai presus de adunarea Domnului? (Num. 16, 1-4). 
Dar şi-a deschis pământul gura sa şi i-a înghițit pe ei şi casele 
lor, pe toți oamenii lui Core şi toată averea lor (Num. 16, 32). 
Incă și foc a ieșit de la Domnul și a mistuit pe cei două sute 
cincizeci de bărbaţi care au tămâiat (v. 35). După aceea a grăit 
Domnul cu Moise și a zis: Spune lui Eleazar, fiul preotului 
Aaron, să adune cădelnițele cele de aramă ale celor arşi şi 
focul străin să-l arunce afară... (v. 37). Dar pentru ce aceste 
pedepse groaznice? Pentru că şi aceia, ca și voi sectarii de azi, 
ziceau: ...foată obştea şi toți cei ce o alcătuiesc sunt sfinți (V. 
3), şi prin urmare, socoteau că nu mai au nevoie de preoţia lui 
Aaron, cea pusă de Dumnezeul lor. 

Apoi, dacă voi, sectarii, ziceţi că preoţia nu este o taină, 
atunci pentru ce se spune în Sfânta Scriptură că ea constă în 
împărtășirea de la Duhul Sfânt a unui dar deosebit? lată ce scrie 
Sfântul Apostol Pavel lui Timotei, pe care îl așezase ca 
înlocuitor al său (episcop) în părţile Efesului: Nu fii nepăsător 
față de harul care este întru tine, care ţi s-a dat prin proorocie, 
cu punerea mâinilor mai-marilor preoților (| Tim. 4, 14). Şi 
altă dată: ...îţi amintesc să aprinzi şi mai mult din nou harul 
lui Dumnezeu, care este în tine, prin punerea mâinilor mele 
(II Tim. 1, 6). De aici se vede că preoţia este un dar deosebit, 
împărtășit prin lucrarea de sfințire în această formă văzută; deci 
preoţia este Taină. 


lar dacă preoţia nu este taină, pentru ce sectarii zic 
asemenea nouă că cel ce a primit la ei preoţia („ordinaţiunea”) 
nu o poate pierde? Și iarăși, dacă preoţia nu este taină - adică 
nu este un dar deosebit al Sfântului Duh -, atunci ce nu poate 
pierde cel ce are la ei preoţia? Căci dacă preoţia nu ar fi nimic, 
cel ce o are nu ar avea ce pierde... Câtă viclenie se vede și aici: 
când este vorba de preoţia noastră ortodoxă, așezată de 
Mântuitorul și de Sfinţii Apostoli, ea nu este nimic, iar 
„ordinaţiunea” (preoţia sectarilor) nu mai poate fi pierdută de 
cel ce o are, căci o deţine ca pe un dar veșnic. 

Iarăşi vedem că sectarii, în baza citatului de la I Petru 2, 
5, se socotesc a fi „preoţi sfinţi” și a aduce lui Dumnezeu prin 
lisus Hristos „jertfe duhovnicești”. Pe temeiul acesta, ei caută 
sa demonstreze că și fără persoane ierarhice, credincioșii - ca 
pietre vii - pot să zidească templu duhovnicesc sau biserică prin 
„jertfe duhovnicești”. Dar cuvintele din acest citat nicidecum 
nu confirmă ideea lor. 

Jerifele duhovnicești pe care le poate aduce fiecare creștin 
ortodox sunt deosebite, după cum se vede din Sfânta Scriptură, 
constând în dispoziţia sufletului către pocăință, în părerea de 
rău pentru păcate: Jertfa lui Dumnezeu: duhul umilit; inima 
înfrântă şi smerită Dumnezeu nu o va urgisi (Ps. 50, 18); în 
laudă și rugăciune (Ps. 49, 15); în milă: Milă voiesc, iar nu 
jertfă (Matei 9, 13); de asemenea, facerea de bine şi 
întrajutorarea nu le dați uitării; căci astfel de jertfe sunt bine 
plăcute lui Dumnezeu (Evrei 13, 16). Ele mai constau în 
aducerea de bună voie a trupurilor noastre ca jertfă: Vă îndemn, 
deci, fraților, ...să înfățișaţi trupurile voastre ca pe o jertfă vie, 
Sfântă, bine plăcută lui Dumnezeu, ca închinarea voastră cea 
duhovnicească... (Rom. 12, 1); jertfele cer ca creștinii să nu-și 
facă mădularele lor arme ale nedreptăţii și ale păcatului, ci să se 
înfăţișeze pe ei înaintea lui Dumnezeu ca vii, sculaţi din morţi, 
şi mădularele lor să fie arme ale dreptăţii înaintea lui Dumnezeu 
(Rom.6, 13). 

In sfârșit, jertfa supremă creștină sau adevărata ardere 
de tot este mucenicia pentru credinţa cea întru Hristos, despre 
care apostolul a scris lui Timotei: că eu de-acum mă jertfesc 
(II Tim. 4, 6). Astfel de jertfe duhovnicești sfinte se pot aduce 
lui Dumnezeu în Biserica lui Hristos, căci zice apostolul: Și de 
se va lupta cineva... nu ia cununa, dacă nu s-a luptat după 
legile jocului Ul Tim. 2, 5). 

Dar aceste jertfe duhovnicești nu pot înlocui darurile ha- 
rului divin, primite de credincioși în Tainele săvârşite de păstori 
- cum este de pildă Taina Botezului sau a Impărtășaniei -, fără 
de care, după cuvântul lui Dumnezeu, nimeni nu poate moșteni 
viața de veci. 

Sectarul: Cei ce săvârșesc slujba preoțească (predicatorii) 
nu trebuie să fie oameni învăţaţi, pentru că nici Apostolii n-au 
fost învăţaţi la școli înalte. Mântuitorul a spus chiar că Dumnezeu 

ascunde celor învăţaţi și ştiutori tainele Împărăției cerurilor și le 
descoperă numai celor neștiutori (Matei 11, 25). Sfântul Apos- 
tol Pavel citează cuvintele lui Dumnezeu, zicând: Pierde-voi 
înțelepciunea  înțelepților şi ştiinţa celor învățați voi nimici-o 
(Isaia 29, 14), şi apoi adaugă: Au n-a dovedit Dumnezeu nebună 
înțelepciunea lumii acesteia? (| Cor. 1, 19-20). Unui predica- 
tor, Dumnezeu îi descoperă ceea ce trebuie să știe și nu are deci 
trebuință de ştiinţă (învăţătură) omenească și de școli înalte 
(Matei 10, 19-20; loan 14, 26; 16, 13; I loan 2, 20-27). 

Preotul: Intr-adevăr, Apostolii n-au fost oameni învăţaţi 
în școli, ba chiar dintre cei mai simpli și neșştiutori pescari 
galileeni. Dar Dumnezeu le-a descoperit lor - fie direct, prin 
gura Mântuitorului, fie prin inspiraţie de la Duhul Sfânt - 
învăţătura sfântă și adevărurile de credință (I Cor. 2, 10; 11, 
23; II Cor. 12, 1; Gal. 1, 12 ş.a.), dându-le și priceperea 
necesară. Deci ei nu aveau nevoie de şcoală și de învăţătura 
omenească de la oameni. Nu tot așa stau lucrurile cu ceilalți 
oameni, adică cu credincioșii de rând, căci iată ce a zis 
Mântuitorul către apostoli: ...vouă vi s-a dat să cunoaşteţi 
tainele împărăției cerurilor, pe când acelora nu li s-a dat 
(Matei 13, 11). 

Ar fi de neînțeles ca prin textele de mai sus, aduse de 
dumneata, să fie osândită adevărata știință și înţelepciune, când 
știm, de pildă, că apostolul neamurilor a fost un om cu școală 
înaltă, după cum el însuși ne mărturisește (Fapte 22, 3, 25-29) 
şi cum rezultă din scrierile sale, care vădesc un autor cultivat, 
cu un stil superior, cu cunoștințe temeinice, având o logică și o 
dialectică de fier. Cu toate acestea, a fost chemat la apostolat 
chiar de Mântuitorul, și cine nu știe cât de mare folos ne este 
nouă, celor de azi, ştiinţa și înţelepciunea lui? 

Deci cum ar fi putut să osândească chiar el însuși știința 
cea adevărată pe care o avea și el? Sutașul Cornelie (Fapte 10, 
1), Iosif din Arimateea (Luca 23, 50), Nicodim (loan 3, 1) ș.a. 
sunt cazuri care arată luminat că știința cea adevărată (corectă) 
nu este osândită și nici măcar dispreţuită, aşa cum vi se pare 
vouă, sectarilor. Insă există „știință” și „înţelepciune” care 
depărtează pe om de Dumnezeu și acestea sunt false și osândite, 
iar nu adevărata știință și învăţătură, mai ales teologică, care ne 
învaţă cunoștința amănunţită a Sfintei Scripturi și a lui Dumnezeu. 

Oare nu însuși Mântuitorul ne-a poruncit să ne îndeletnicim cu 
această învăţătură când a zis: Cercetaţi Scripturile, că socotiți 
că în ele aveţi viață veșnică. Şi acelea sunt care mărturisesc 
despre Mine (loan 5, 39)? Dacă este un păcat a învăţa, apoi ar 
însemna că este păcat și a cerceta Sfintele Scripturi, prin care 
învăţăm noi cele spre mântuire (Luca 16, 29-31). 

Sectarul: Preoţii trebuie să fie fără prihană, nebeţivi, 
blânzi, nelacomi ș.a. (I Tim. 3, 3-6; Tit 1, 7-9). Or, mulţi 
dintre preoţii voștri sunt tocmai dimpotrivă, asemenea cu 
păcătoşii de rând: beţivi, lacomi, zgârciţi etc. Pentru acestea ei 
nu merită nici o ascultare şi nici o cinste. 

Preotul: Intr-adevăr, mulţi preoţi nu sunt așa cum ar 
trebui să fie și nici noi nu zicem că sunt sfinţi. Totuși, nu toţi 
sunt așa de vinovaţi și de păcătoși cum sunt acuzaţi de voi, 
sectarii. Dar voi puteţi afirma că predicatorii voştri sunt sfinți și 
fără de prihană? Numai Dumnezeu știe și cunoaște desăvârșit 
aşezarea fiecărui suflet. De ce vă faceţi voi judecători înainte de 
vreme? (Matei 7, 1-2; Luca 6, 37; Rom. 14, 10-13; Iacov 3, 
1; 5,9). 

In al doilea rând, lucrarea liturgică a preoţilor nu este în 
legătură cu viaţa lor morală, ci cu darul Sfântului Duh pe care 
l-au primit ei în Taina Preoţiei (a hirotoniei) (I Tim. 4, 14; H 
Fim. 1, 6 ş.a.). Fariseii erau și ei păcătoşi, ba chiar dintre cei 
mai mari, numai că încercau să se ascundă de fața oamenilor, 
aşa cum faceţi și voi, sectarii, care în fața oamenilor vreţi să vă 
arătaţi sfinţi, dar pe ascuns sunteţi mai păcătoşi decât toți 
oamenii. Mântuitorul, ca un adevărat Dumnezeu, văzând cele 
ascunse ale fariseilor, după dreptate i-a mustrat, dar n-a dat 
acest drept și oamenilor de rând, cărora le-a zis: .. .foate câte vă 
vor zice vouă (fariseii), faceți-le şi păziţi-le, dar după faptele 
lor nu faceţi, că ei zic, dar nu fac (Matei 23, 3). Faceţi ce zic 
ei, dar nu faceţi ce fac ei. Acest răspuns să vă fie și vouă, 
sectarilor, care învinuiți pe preoţii noștri de imoralitate şi nu 
vreţi să vă vedeţi bârna din ochii voştri (Matei 7, 3-4). 

Sectarul: /n dar ați luat, în dar să dați (Matei 10, 8). Aşa 
le-a spus Mântuitorul apostolilor Săi, când i-a trimis să predice 
Evanghelia și să vindece pe cei bolnavi prin puterile și darurile 
minunate cu care i-a înzestrat. Preoţii însă nu fac nimic în dar, 

ci iau plată pentru orice slujbă a lor. Deci ei calcă porunca 
Mântuitorului și de aceea nu pot fi recunoscuți ca trimiși ai Lui. 

Preotul: Preoții nu iau plata aceasta pentru darul pe care 
îl au sau pe care îl împărtășesc, ci pentru munca lor, căci 
vrednic este lucrătorul de plata sa (Luca 10, 4-7; Matei 10, 9- 
14). Şi marele Apostol Pavel zice în această privință: Cine 
slujeşte vreodată în oaste cu solda lui? Cine sădeşte vie şi nu 
mănâncă din roada ei? Sau cine paşte o turmă şi nu mănâncă 
din laptele turmei? Nu în felul oamenilor spun eu acestea. Nu 
spune oare şi legea acestea? Căci în Legea lui Moise este scris: 
«Să nu legi gura boului care treieră». Oare de boi se îngrijește 
Dumnezeu? Sau într-adevăr pentru noi zice? Căci pentru noi s-a 
scris: «Cel ce ară trebuie să are cu nădejde, şi cel ce treieră, 
cu nădejdea că va avea parte de roade...». Au nu ştiţi că cei ce 
săvârşesc cele sfinte mănâncă de la templu şi cei ce slujesc 
altarului au parte de la altar? Tot aşa a poruncit şi Domnul 
celor ce  propovăduiesc Evanghelia, ca să trăiască din 
Evanghelie (I Cor. 9, 7-14). Iată deci că întreținerea preoților 
este un drept al acestora, care este în conformitate cu Vechiul 
Testament și cu porunca Mântuitorului. 


Sectarul: Preoții nu trebuie să poarte îmbrăcăminte 
specială, cum purtau din mândrie fariseii și cărturarii, fapt 
pentru care Mântuitorul i-a osândit (Matei 23, 5). De asemenea, 
nu li se cere nicăieri în Biblie să poarte barbă și să-şi lase părul 
lung, așa cum își mai lasă și azi unii dintre preoți. Sfântul 
Apostol Pavel spune: Nu vă învață oare însăși firea, că necinste 
este pentru un bărbat să-și lase părul lung? (| Cor. 11, 14). 
Astfel preoţii, chiar și prin portul lor, se poartă împotriva 
cuvintelor Domnului și a firii înseși. 


Preotul: Mântuitorul n-a osândit îmbrăcămintea și portul 
fariseilor și cărturarilor, căci acestea fuseseră rânduite în 
Vechiul Testament (Num. 15, 38; Deut. 22, ,12), ci a osândit 
trufia acestora, deoarece nu purtau cele prescrise dintr-un 
sentiment de evlavie, ci numai din mândrie. De altfel, pe atunci 
încă nu existau preoţi ai Noului Testament și deci cuvintele de 
mustrare adresate de către Mântuitorul fariseilor și cărturarilor 
nu pot fi nicidecum considerate ca adresate preoţilor Noului 
Testament. 


/i/ SPRE TAINA PREOŢIEI 299 


In ce priveşte citatul din Sfântul Apostol Pavel, el are, de 
asemenea, alt înțeles, nereferindu-se la preoți. Din el, dar mai 
ales din context (I Cor. 11, 1-16) se arată următoarele: capul 
descoperit - după credința de atunci - simbolizează indepen- 
dența, iar capul acoperit arată supunerea sub stăpânirea cuiva. 
Bărbatul nu are un stăpân peste el, și de aceea el trebuie să-și 
tină capul descoperit. Femeia, având ca stăpân pe bărbat, nu 
poate sta cu capul descoperit. In caz că ar sta astfel, ar dovedi 
nesupunere, cum făceau numai cele văduve și cele stricate. Prin 
aceasta ele și-ar necinsti capul - adică pe bărbatul lor - sau s-ar 
necinsti pe ele însele, arătându-se ca având o purtare uşuratică, 
de desfrânate. Părul lor e o podoabă, dar fiindcă ele au aici de 
stăpân pe bărbat, nu au voie să-l lase descoperit. lar faptul că 
preoţii poartă haine lungi și îmbrăcăminte specială, acest lucru 
este cu totul altceva; îmbrăcămintea lor este un semn distinctiv 
şi simbolic, amintind haina lungă a Mântuitorului, numită 
<hiton» (loan 19, 23; leş. 28, 4). lar dacă preoţii poartă uneori 
culioane (episcopii au mitre), o fac după exemplul preoţilor din 
Testamentul Vechi (vezi leș. 28, 4-40; Lev. 8, 9-13). 

Ei poartă barbă și păr lung după modelul nazireilor din 
Vechiul Testament (Num. 6; Jud. 13, 5). Hristos însuși a fost și 
nazireu, nu numai nazarinean (Matei 2, 23), iar Sfântul Apostol 
Pavel a avut și el asupra sa această făgăduinţă de nazireu (Fapte 
18, 18; 21, 20-24). Câtă vreme ţineau această juruinţă, nazireii 
nu-și tundeau părul şi barba. Preoţii Noului Testament au şi ei 
juruință asupră-le, pe care - ca și nazireii Vechiului Testament 
- o exprimă și prin această formă exterioară a părului lung al 
capului și prin barbă. Vezi şi la Levitic că Dumnezeu 
poruncește preotului să nu-și radă (tundă) capul și să nu-și 
reteze barba (Lev. 21, 5). 

lată, așadar, pentru ce preoţii poartă îmbrăcăminte spe- 
cială, barbă și părul lung. Așa au purtat proorocii, patriarhii, 
apostolii și însuși Domnul nostru lisus Hristos și așa trebuie să 
purtăm şi noi, preoţii Legii Darului. 


x k k 


Credinciosul: Dar cine are dreptul de a săvârşi hirotoniile 
şi hirotesiile? 

Preotul: Am arătat mai sus, dar fiindcă nu ai înţeles clar, 
le repet. Atât hirotesiile premergătoare diaconiei, cât și 
hirotoniile, se săvârșesc numai de Episcop (Arhiereu). 

Credinciosul: Dar unde se săvârșesc hirotoniile și 
hirotesiile? 

Preotul: Atât hirotoniile cât și hirotesiile, după sfintele 
canoane, se săvârșesc în biserică”. Anume, hirotoniile înlăuntrul 
altarului, înaintea Sfintei Mese, iar hirotesiile se fac în faţa 
altarului, pe locul dinaintea ușilor împărătești”. 

Credinciosul: Dar în ce vreme a slujbei se săvârșesc 
hirotoniile și hirotesiile? 

Preotul: Hirotonia preotului şi a arhiereului se săvârşeşte 
numai la Liturghia deplină, adică la Liturghia Sfântului loan 
Gură de Aur sau la cea a Sfântului Vasile cel Mare; hirotonia 
diaconului se poate face și la Liturghia Darurilor mai înainte 
sfinţite”. Nu se pot hirotoni mai multe persoane pentru aceeași 
treaptă la o Liturghie; iar hirotesii se pot face mai multe la una 
şi aceeași Liturghie (mai mulţi citeţi sau ipodiaconi)“. Hirotonia 
diaconului se face după sfințirea Darurilor, și anume după ce 
arhiereul zice  ecfonisul: „Şi să fie milele Marelui 
Dumnezeu...". Hirotonia preotului se face înainte de sfințirea 
Darurilor (după Heruvic), iar a arhiereului se face mai înainte, 


şi anume după cântarea „Sfinte Dumnezeule". 


* Canonul 37 al Sfântului Teofil al Alexandriei. 
‘Cf. învățătura de credință Ortodoxă, întreb. 200-201, p. 341-342. 
“Sfântul Simion al Tesalonicului, Răsp. la întreb. 25, trad rom p 
318 și Arhieraticonul (ed. 1926, p. 12). 
* Idem, Răsp. la întreb. 39, trad. rom., p. 322. 
"Cf. învățătura de credință Ortodoxă, întreb. 202, p. 342. 


Capitolul 22 


DESPRE TAINA NUNTII 
(CUNUNIA) 


Ce a împreunat Dumnezeu, 


omul să nu despartă 
(Matei 19, 6) 


Nunta este Taina prin care un bărbat şi o femeie, 
învoindu-se în mod liber să trăiască împreună toată viaţa, 
pentru a se ajuta reciproc pe calea mântuirii, pentru a 
naşte şi a creşte prunci, primesc prin preot harul care le 
Sfințeşte legătura şi ajută la împlinirea scopului lor. 


Taina Nunții sau a Cununiei a orânduit-o Dumnezeu chiar 
de la întemeierea lumii, după ce a făcut pe primul om, când a 
zis: Nu este bine să fie omul singur; să-i facem ajutor potrivit 
pentru el (Fac. 2, 18). Şi îndată Dumnezeu i-a făcut omului 
femeie din oasele și carnea lui (Fac. 2, 21-24), după chipul și 
asemănarea Sa; a făcut bărbat și femeie. Și Dumnezeu i-a 
binecuvântat, zicându-le: Creșteţi şi vă înmulțiți (Fac. 1, 27-28). 
Binecuvântarea dată de Dumnezeu primilor oameni înainte de a 
se însoţi unul cu altul, o numim în Ortodoxie «cununie», 
înfăptuindu-se atunci când un bărbat și o femeie se duc la 
biserică cerând preotului să-i binecuvinteze în numele Domnului. 
Astfel exprimat, putem spune că primii oameni au fost cununaţi 
direct de Dumnezeu, înainte de a se însoţi - Dumnezeu având 
în vedere lucrul acesta -, pentru ca însoţirea lor să nu fie o 
desfrânare. 

Păcătuind primii oameni faţă de Dumnezeu prin călcarea 
poruncii și mâncând din pomul oprit (Fac. 2, 15-17), Dum- 
nezeu i-a scos afară din grădina raiului celui pământesc (Fac. 3, 
1-24). După potop, când Noe cu fiii săi și cu soțiile lor au ieșit 
din corabie, iarăși i-a binecuvântat Dumnezeu, zicându-le: 
Creşteţi şi vă înmulțiți şi umpleți pământul (Fac. 9, 1). După 
aceasta, Dumnezeu a mai binecuvântat pe Avraam (Fac. 22, 
17), apoi pe Isaac (Fac. 26, 1-4), iar prin Isaac, Dumnezeu a 
binecuvântat pe Iacov (Fac. 27, 1-29). Apoi Dumnezeu a dat 
prin Moise o binecuvântare lumească și israeliților, dacă vor 
păzi toate poruncile și toate legile date lor; iar dacă nu le-ar fi 
ţinut toate erau blestemaţi (Deut. 28, 1-15). 


In Legea lui Moise, omul avea dreptul să-și ia soţie și, 
dacă aceasta nu-i mai plăcea, îi dădea la mână o scrisoare 
(«carte de despărțire»), şi aşa o lăsa și-și putea lua alta, pe care 
- dacă nu-i mai plăcea - de asemenea putea s-o îndepărteze 
(Deut. 24, 1-4; Matei 5 31; 19,7). 

Venind în lume înţelepciunea lui Dumnezeu, Cuvântul 
întrupat (loan 1, 1-14), Şi-a zidit casa Sa întărind-o pe cei şapte 
stâlpi (Pilde 9, 1). Intr-adevăr, Domnul nostru lisus Hristos, 
prin șapte Taine a venit să împlinească tot ce a fost proorocit în 
Lege și în prooroci (Matei 5, 17; 11, 13), căsătoria fiind și ea 
aşezată ca un stâlp al credinței, ca o Taină a învăţăturii 
Dumnezeului și Mântuitorului nostru. Astfel, schimbând Legea 
lui Moise (Evrei 7, 12) cu Legea credinţei (Rom. 3, 27), adică 
Legea cea Nouă (Matei 26, 26-28; Marcu 1, 15; Gal. 6, 2), El 
a schimbat și beteșugul rânduielii căsătoriei Legii Vechi (Evrei 
8, 7-13), care nici nu avea binecuvântarea cerului, şi avea și 
neajunsul că omul își putea lăsa soţia din orice pricină. Deci, în 
Vechiul Testament, Dumnezeu mustră acest rău obicei al 
iudeilor, spunându-le: Păstrați-vă deci viața voastră; iar tu nu 

fi viclean cu femeia tinereţilor tale. Căci eu urăsc alungarea 
femeii... (Mal. 2, 15-16). 


Venind Domnul Hristos spre a îndrepta toate strâmbă- 
tăţile, spunea celor ce îl ascultau: S-a zis iarăși (celor din 
vechime): «Cine va lăsa pe femeia sa, să-i dea carte de 
despărțire». Eu însă vă spun vouă: Că oricine va lăsa pe femeia 


'Este vorba de faptul că cei din Legea Veche nu erau sub har (n. ed.). 

sa, în afară de pricină de desfrânare, o face să săvârşească 
adulter, şi cine va lua pe cea lăsată, săvârşeşte adulter (Matei 
5, 31-32). Altădată, fariseii au venit la lisus ca să-L ispitească 
si I-au zis: Se cuvine, oare, omului să-şi lase femeia sa pentru 
orice pricină? Răspunzând, El a zis: N-aţi citit că Cel ce i-a 
făcut de la început, i-a făcut bărbat şi femeie? Și a zis: Pentru 
aceea va lăsa omul pe tatăl său şi pe mama sa şi se va însoți cu 
femeia sa şi vor fi amândoi un trup. Aşa încât nu mai Sunt doi, 
ci un trup. Deci, ce a împreunat Dumnezeu, omul să nu 
despartă. Ei I-au zis Lui: Pentru ce, dar, Moise a poruncit să-i 
dea carte de despărțire şi să o lase? El le-a zis: Pentru 
învârtoşarea inimii voastre... dar din început nu a fost așa. lar 
Eu zic vouă că oricine va lăsa pe femeia sa, în afară de pricină 
de desfrânare, şi se va însura cu alta, săvârşeşte adulter; şi 
cine s-a însurat cu cea lăsată, săvârşeşte adulter (Matei 19, 
3-9). Astfel, prin Hristos căsătoria este ridicată pe o treaptă 
superioară: El face din ea Taină. 

Sectarul: Nicăieri în Sfânta Scriptură nu ni se spune că 
nunta sau căsătoria este o Taină, în înțeles ortodox. Voi, 
ortodocșii, din toate întâmplările cuprinse în Evanghelie faceţi 
câte o Taină. 

Preotul: Chiar dacă Mântuitorul nu ne spune direct acest 
lucru - că nunta este o Taină -, este de ajuns că ea ne este 
înfățișată ca atare; căci nici despre celelalte Taine nu ni se 
spune deschis că sunt Taine. Dar aici nu era nevoie să ni se 
spună acest lucru, de vreme ce ele sunt înfățișate ca lucrări 
văzute prin care se împărtășește harul cel nevăzut al lui 
Dumnezeu. Despre căsătorie ni se arată totuși lămurit că în ea 
este ceva tainic, ascuns vederii şi priceperii noastre, și anume: 
unirea, prin puterea lui Dumnezeu, a celor doi soţi, în așa fel 
încât nu mai sunt doi, ci unul singur; prin aceasta ni s-a spus 
îndeajuns. Dar Sfânta Scriptură ne spune chiar și direct că 
unitatea rezultată din împreunarea celor doi soţi în căsătorie 
este Taină și încă «Taină mare» (Efes. 5, 32), asemănându-se 
unirii dintre Hristos şi Biserică. 

Sectarul: Sfântul Apostol Pavel nu vorbește la Efeseni 
despre căsătorie ca Taină, ci numai despre Taina unirii între 
Hristos şi Biserică. El zice: Taina aceasta mare este; iar eu zic, 
în Hristos şi în Biserică (5, 32). Astfel, apostolul însuși îl 

previne pe cititor să nu înţeleagă ceva greșit, că anume ar vorbi 
despre căsătorie în sens de Taină. Deci a scoate de aici înțelesul 
în sens ortodox, înseamnă a forța tâlcuirea textului, care, de 
altfel, este clar. 

Preotul: Pentru a vedea mai limpede despre ce este 
vorba, când zice apostolul «taina aceasta», trebuie să recurgem 
la context. Or, din context rezultă clar că este vorba de 
căsătorie, căci începând de la versetul 22, apostolul vorbește 
despre raporturile sociale dintre soţi. lar pentru a le explica în 
chip mai convingător și mai potrivit însemnătăţii lor, le 
aseamănă cu cele dintre Hristos și Biserică. Se știe că Hristos 
Insuși S-a numit pe Sine «Mire» (Matei 9, 15; 25, 1-10), iar 
Biserica Sa este prezentată ca o mireasă de către apostol, chiar 
aici, în context (vezi și Apoc. 22, 17), comparaţia fiind cât se 
poate de potrivită. 


Domnul nostru lisus Hristos a arătat că aprobă şi binecu- 
vintează căsătoria, prin prezenţa Sa la nunta de la Cana Galileii, 
împreună cu Maica Sa și ucenicii Săi, făcând cu acest prilej și 
prima minune, prin prefacerea apei în vin (loan 2, 1-11). Apoi, 
prin Sfântul Apostol Pavel zice: Cinstită să fie nunta întru 
foate, (adică să aibă binecuvântarea lui Dumnezeu prin preot, 
ca și la începutul lumii) (Fac. 1, 27-28) şi fără de jocuri și beţii 
(| Cor. 10, 7; I Petru 4, 3-6), şi patul neîntinar (cu alte 
persoane). Jar pe desfrânaţi îi va judeca Dumnezeu (Evrei 13, 
4; Apoc. 21, 8). 

In cazul când moare unul din soţi, celălalt este liber să se 
căsătorească, nefiind nici un păcat (Rom. 7, 2-8), dar cine tră- 
iește necununat (nebinecuvântat de preot), trăiește în preacurvie 
(| Cor. 6, 16-20). Bărbaţii trebuie să-și iubească soțiile lor 
legitime, ca Hristos Biserica, iar soțiile să se teamă de soţii lor 
şi să le fie supuse ca lui Hristos (Efes. 5, 22-33; I Petru 3, 1-7). 


Sectarul: Nicăieri nu se vorbește de un anumit ceremo- 
nial al căsătoriei, săvârşit numai de preoţi, de aceea căsătoria 
poate fi săvârșită și fără preoţi; iar ritualul ei nu trebuie să fie 
altceva decât o solemnitate religioasă în care viitorii soți își dau 
consimțământul în mod solemn de a convieţui în vederea 
întemeierii unei familii sau a nașterii de fii. 

Preotul: Deși nu se vorbește nicăieri de un ceremonial 
special pentru săvârşirea acestei Taine, totuși, deoarece este o 

Taină, ea trebuie să aibă un ritual al ei, așa cum de altfel are 
fiecare Taină. Ritualul - în centrul căruia stă formula «Se 
cunună robul lui Dumnezeu...» - constituie partea externă, 
văzută, a Tainei Cununiei, parte necesară în săvârșirea oricărei 
Taine. In ceremonialul Tainei Cununiei au fost rânduite de 
Biserică diferite acte simbolice (încununarea, legarea, schim- 
barea inelelor, gustarea din vin ș.a.), care își au rostul și 
importanţa lor, simbolizând binecuvântarea lui Dumnezeu şi 
puterea dată lor de a întemeia o familie. 

Astfel,  încununarea simbolizează cununa virtuţilor pe 
care mirii trebuie sa o aibă în viață; legarea - unirea celor doi 


miri într-un Singur trup; schimbarea inelelor - credinţa și 
dragostea reciprocă între soți, care trebuie să fie fără sfârșit, ca 
și inelul; gustarea din vin - convieţuirea mirilor în armonie 


între ei, și la bine și la rău. 

Datorită „încununării” mirilor, Taina se mai numește și 
„Cununie”. Dar și voi, sectarii, aveţi un ceremonial la căsătorie 
şi chiar anumite acte simbolice; atunci cu ce drept mai puteţi 
obiecta altora un lucru care nici vouă nu vă este străin? 


X k k 


Credinciosul: Dar unde se cuvine să se facă slujba 
Cununiei? 

Preotul: Slujba Cununiei se cuvine să se facă în biserică, 
deoarece Cununia este una din cele șapte Taine și aici e locul 
sfânt în care se săvârșesc și celelalte Sfinte Taine și pentru că 
aici se adună și Biserica în înțelesul ei de comunitate, adică 
obştea credincioşilor din care facem parte şi care, în felul 
acesta, ia parte și se bucură împreună cu noi la unul din cele 
mai de seamă prilejuri de bucurie din viața noastră, după cum 
ia parte şi la necazurile și durerile noastre. De aceea, săvârșirea 
cununiei în casă este îngăduită numai rareori și numai din 
motive bine întemeiate, cu dezlegarea arhiereului, care 
hotărăște de la caz la caz. 

Credinciosul: Dar când se săvârșește Cununia? 

Preotul: Fiind prilej de bucurie și de veselie, Cununia se 
săvârşeşte în zilele de sărbătoare, îndată după Sfânta Liturghie, 
când toţi credincioșii se află în sfânta biserică. 

Credinciosul: Dar când nu este voie a se face nunţi? 

Preotul: Potrivit poruncii a noua a Bisericii, nu se pot 
face nunti în următoarele zile și răstimpuri din cursul anului: 

a) In cele patru posturi de peste an, ca şi în toate zilele de 
post din cursul anului: miercurea și vinerea, Ziua Crucii (14 
septembrie), Tăierea Capului Sfântului loan Botezătorul (29 
august). Aceasta pentru că petrecerile și ospeţele ce însoțesc de 
obicei nunta nu se potrivesc cu pocăinţa și înfrânarea pe care 
ne-o impune postul”. In Păresimi este îngăduită la nevoie 
logodna şi aceasta numai în ziua Bunei Vestiri (dacă nu cade în 
săptămâna Patimilor) și în Duminica Floriilor; 

b) In săptămâna brânzei; 

c) In săptămâna luminată (dintre Duminica Paştilor şi 
Duminica Tomii), în Duminica Rusaliilor, în răstimpul dintre 


Crăciun și Bobotează, precum și în ajunul tuturor praznicelor 
împărătești”. 


"Vezi și Talcuirea la Canonul 69 al Sf. Apostoli; Canonul 52 al 
Sinodului din Laodiceea și Sfântul Simion al Tesalonicului, Răsp la întreb 
25, trad. rom., p. 318. 


` Cf. învățătura de credință Ortodoxă, întreb. 206, p. 343. 


Capitolul 23 


DESPRE 
TAINA SFÂNTULUI MASLU 


Este cineva bolnav între voi? 
Să cheme preoții Bisericii şi să se 
roage pentru el, ungăndu-l cu 
untdelemn, în numele Domnului. Și 
rugăciunea credinței va mântui pe cel 
bolnav şi Domnul îl va ridica, şi de va 
fi făcut păcate, se vor ierta lui 
(Iacov 5, 14-15) 


Maslul este Taina prin care creştinul bolnav, uns cu 
untdelemn sfințit, dobândeşte, cu rugăciunile preoților, 
harul vindecării de boli trupeşti şi iertare de păcate. 


Fiecare Taină se cuvine a avea trei lucruri: 1. materia din 
afară; 2. a aduce înlăuntru har; 3. să fie legiuită de Domnul. Și 
pe toate trei le întrunește și Taina aceasta: Materia dinafară este 
untdelemnul curat; aduce înlăuntru har, căci iartă păcatele; este 
legiuită de Domnul (Marcu 6, 12-13; Luca 9, 6)'. Această 
Sfântă Taină dovedeşte, o dată mai mult, cât adevăr este în 
sfânta noastră credință, câtă întemeiere este în privința celor ce 
se săvârșesc de către preoți. Rugăciunea preoților şi ungerea cu 
untdelemn a celor bolnavi, noi o numim «Maslu»; pe lângă 
aceasta, ea mai are și alte numiri, care însă se folosesc mai rar. 


' Vezi Mitropolitul Gavriil al Filadelfiei din Monemvasia, op. cit., c. 
3 şi 4, p. 59. 

Potrivit învățăturii Domnului nostru lisus Hristos, Biserica a 
practicat această slujbă îndeosebi pentru cei bolnavi care nu şi- 
au găsit leacuri la doctori. Deși doctorii sunt şi ei buni pentru 
bolile trupești, căci și pe ei i-a făcut Domnul (Sir. 38, 12), sunt 
totuși boli cărora nici până azi nu li s-a găsit leacul (lepra, can- 
cerul, oftica, epilepsia, orbirea, muţenia și surzenia totală ș.a.). 
Insă ce este cu neputinţă la oameni, este cu putinţă la 
Dumnezeu (Matei 19, 26; Luca 1, 37). Astfel, vedem că Domnul 
nostru lisus Hristos, propovăduind Evanghelia prin sate și prin 
cetăţi, fămăduia toată boala și toată neputința în popor (Matei 
4, 23-25; 8, 1-4; 9, 27-35). Tămăduirea o dădea însă numai 
pe temeiul credinţei că El îi poate vindeca (Marcu 9, 23). 
Prin puterea Duhului Sfânt și pe temeiul credinţei, Domnul 
nostru lisus Hristos a dat acest dar și Apostolilor Săi, dându-le 
putere să scoată afară duhurile necurate din oameni și să tămă- 
duiască orice boală și orice neputinţă, spunându-le: „„„mergând, 
propovăduiți, zicând: S-a apropiat Împărăția cerurilor.  Tămă- 
duiți pe cei neputincioşi,  înviați pe cei morți, curățiţi pe cei 
leproși, pe demoni scoateţi-i (Matei 10, 1, 7-8). Ucenicii au 
plecat și au propovăduit pocăința, scoțând demonii și vindecând 
pe mulţi bolnavi prin ungere cu untdelemn (Marcu 6, 12-13; 
Luca 9, 6). lată deci că Apostolii tămăduiau pe bolnavi prin 
ungerea cu untdelemn - după cum îi învățase Domnul (Marcu 
6, 12-13) -, iar pe temeiul acesta ne-a lăsat scris și Sfântul 
Apostol Iacov: Este cineva bolnav între voi? Să cheme preoții 
Bisericii şi să se roage pentru el, ungându-l cu untdelemn în 
numele Domnului. Şi rugăciunea credinței va mântui pe cel 
bolnav şi Domnul îl va ridica, şi de va fi făcut păcate, se vor 
ierta lui (Iacov 5, 14- 15). 


Astfel, pe temeiul cuvântului «preoţii», Sfânta Biserică 
învaţă că la bolnavul căruia i se face Sfântul Maslu, este 
necesar să fie chemaţi cel puţin doi sau trei preoţi. Pot fi și mai 
mulţi (cel mai indicat este șapte), dar în cazul când acest lucru 
nu este posibil, să fie cel puţin doi. Numai la cazuri de mare 
urgenţă și nefiind posibilă reunirea a minimum doi preoţi, se 
admite și unul. 

Sectarul: Sfânta Scriptură nu spune nicăieri că această 
așa-zisă Taină ar fi fost instituită de Mântuitorul. De aceea nu 
poate fi admisă și nici socotită ca Taină. 

Preotul: Dar ce dovezi scripturistice îți mai trebuie, 
omule rătăcit şi tuturor celor asemenea ție? Nu ţi-am arătat în 
cele de mai sus că această Taină a fost practicată de Sfinţii 
Apostoli din însăși porunca Domnului (Marcu 6, 12-13)? Oare 
ai fost cu totul surd la cele ce ai auzit mai înainte? N-ai auzit pe 
Sfântul Apostol Iacov cât de clar vorbește despre această Taină 
si cum învaţă să o practicăm și noi (Iacov 5, 14-15)? Cum puteţi 
voi, sectarilor rătăciţi de la adevăr, să vă închipuiţi și să credeţi 
că această ungere cu untdelemn a celor bolnavi ar fi vreo 
inovaţie făcută de Sfinţii Apostoli fără voia Învățătorului lor? 
Mare orbire la înţelegerea Sfintelor Scripturi și mare întunecare 
a minţii se vede la voi. Apostolii nu se numesc întemeietori ai 
Tainelor, ci «iconomi», adică administratori (I Cor. 4, 1). Căci 
orice Taină este întemeiată de Hristos, nu de Apostoli. 

Sectarul: Maslul n-a fost o Taină, ci o simplă ungere 
simbolică, sau chiar numai o punere a mâinilor de către apostoli 
peste cei bolnavi. Vindecările puteau fi făcute și fără de 
untdelemn, elementul principal fiind rugăciunea. Untdelemnul 
putea să fie folosit sau nu, deoarece vindecări s-au făcut și fără 
untdelemn (Marcu 16, 18; Fapte 14, 10; 28, 8 ș.a.). 

Preotul: Sfântul Maslu este o Taină așezată de Mântui- 
torul prin Sfinţii Apostoli, iar nu o lucrare simbolică, așa cum 
vi se pare vouă, sectarilor. lar din faptul că Mântuitorul sau 
Sfinții Apostoli făceau vindecări și fără a se folosi de 
untdelemn, nu rezultă nicidecum că Sfântul Maslu nu ar fi o 
Taină sau că untdelemnul poate lipsi de la săvârșirea acestei 
Taine. Sfinţii Apostoli au avut harisme deosebite, dăruite de 
Duhul Sfânt, printre care și pe cea a vindecării prin cuvânt, dar 
prin aceasta nu se desființează Taina săvârșită îndeobște de 
Biserică. Niciodată noi nu vom crede minţii voastre, ci 
învăţăturii Sfinţilor Apostoli, care ne arată clar și luminat să 
săvârșim Taina, ungând cu untdelemn pe cei bolnavi spre 
vindecare (Marcu 6, 12-13; lacov 5, 14-15). 

Sectarul: Dacă Maslul este o Taină, prin care se 
împărtășește harul vindecător al Sfântului Duh, de ce nu se 
vindecă toţi bolnavii care se împărtășesc de ea? 

Preotul: De ce mă ispitești, omule viclean și făţarnic, ca 
şi cum nu ai ști sau nu ai înţelege acest lucru? Oare nu știi că 
nici Însuși Mântuitorul nu a putut face minuni <în patria Sa», la 

localnici, pricina fiind numai necredinţa lor (Marcu 6, 1, 5-6)? 
lar când vindeca pe bolnavi, mărturisea în faţa tuturor credința 
celor ce se învredniceau de binefacerile și tămăduirile Sale 
(Matei 9, 22-29; 8, 10; 15, 28 ș.a.). 

In afară de aceasta, rugăciunile de la maslu cer și iertarea 
de păcate. lar dacă cineva bolnav moare totuși după slujba 
maslului, socotim că Dumnezeu i-a iertat păcatele de care era 
bolnav sufletul său, dacă nu a vrut să-l lase să se mai bucure de 
sănătate, în viaţă. 

Sectarul: Dar de ce la romano-catolici Taina Sfântului 
Maslu nu poate fi săvârșită decât de episcopi și numai pentru 
cei bolnavi pe patul de moarte, fapt pentru care ei o numesc 
«ungerea din urmă» (extrema unctio)! 

Preotul: In Sfânta Scriptură, și anume unde se vorbește 
despre practicarea acestei Taine (lacov 5, 14-15), nu ni se 
spune să fie chemaţi episcopii la săvârșirea ei, ci «preoţii». Este 
adevărat că în vremea aceea cuvântul preot putea să desemneze 
şi pe episcopi, așa cum alteori cuvântul episcop desemna pe 
preot, și de asemenea este adevărat că Taina Sfântului Maslu a 
fost practicată de Sfinţii Apostoli (Marcu 6; 7, 12-13), dar nu 
ni se spune că săvârșirea ei ar fi rezervată numai episcopilor și 
nici numai celor ce sunt pe moarte, ci «dacă este cineva 
bolnav»; ba chiar apostolul spune limpede că Dumnezeu «va 
ridica» pe cel bolnav. Or, dacă Taina aceasta ar fi o «ungere din 
urmă», ar fi trebuit ca apostolul să spună că Dumnezeu ia la 
Sine pe cel muribund. 


Așadar, învăţătura romano-catolică despre Sfântul Maslu 
nu este conformă cu Sfânta Scriptură. 

lar pentru iertarea păcatelor înaintea morţii, ortodocșii 
cred că este necesară împărtășirea muribundului sau a 
bolnavului și pe aceasta o practică, iar nu ungerea cu 
untdelemnul sfinţit, ca la catolici. 


* * * 


Credinciosul: Unde se face Sfântul Maslu? 
Preotul: In biserică sau în casa bolnavului pentru care se 
face Sfântul Maslu. 

Credinciosul: In ce zile se face Sfântul Maslu? 

Preotul: Nu sunt zile sau timpuri anumite pentru 
săvârşirea Sfântului Maslu. Se poate face oricând este nevoie. 
In popor se obișnuiește a se face în zile de post. In săptămâna 
Sfintelor Patimi se obișnuiește Miercuri, Joi și Vineri, dar mai 
ales în Sfânta și Marea Miercuri, înaintea Ceasurilor, în 
amintirea ungerii Mântuitorului cu mir de către femeia cea 
păcătoasă (Luca 7, 37-38). 

Atunci se face în biserici maslu de obște, adică pentru mai 
mulţi bolnavi, cu sobor de mai mulţi preoţi. Bolnavul pentru 
care se face Sfântul Maslu trebuie mai întâi să fie spovedit, 
pentru ca să i se dea prin maslu curăţire sufletească, adică 
iertarea păcatelor și tămăduirea trupului de boală”. 

Credinciosul: Dar se poate face Sfântul Maslu și pentru 
cei sănătoși? . 

Preotul:  Intrucât prin Taina Sfântului Maslu se 
dobândește nu numai tămăduire de bolile trupului, ci și iertarea 
păcatelor, se poate face Sfântul Maslu nu numai pentru cei 
bolnavi, ci şi pentru cei sănătoși și nu numai o singură dată, ci 
şi de mai multe ori. Sfântul Simeon al Tesalonicului” îndeamnă 
pe fiecare creștin să se nevoiască a-și face Sfântul Maslu'. 


? Vezi Molitfelnicul(povatuirea de la începutul Sfântului Maslu), ed.1984,p.114 


“Vezi Sfântul Simional Tesalonicului, Despre Sfântul Maslu,cap.291-292,p188-189 


Invatatura de credință Ortodoxă, întreb. 218, 220, 221. 

DESPRE 
PUTEREA DISCIPLINARĂ 


Atât noi cât și sectarii susţinem deopotrivă că dreptul și 
puterea disciplinară asupra credincioșilor, pentru diferite abateri, 
le are Biserica. Sectarii însă prin cuvântul «Biserică», înţeleg 
comunitatea credincioșilor, pe când noi, ortodocșii, înțelegem 
că puterea disciplinară o are numai ierarhia superioară a Biseri- 
cii, deoarece știm precis că Hristos, Mântuitorul nostru, numai 
Apostolilor le-a dat puterea de «<a lega și a dezlega» sau, în 
general, «toată puterea» (Matei 16, 18-19; 18, 18; 28, 18-19). 
De asemenea, cunoaștem că după învierea Sa ...a suflat asupra 
lor (a ucenicilor Săi) și le-a zis: Luaţi Duh Sfânt; cărora le veți 
ierta păcatele, vor fi iertate şi cărora le veți ţine, vor fi ținute 
(loan 20, 22-23). 


Sectarul: Cu toate acestea, când Mântuitorul, vorbind 
despre pedepsele disciplinare, zice: ...spune-l Bisericii (Matei 
18, 15-17), înţelege: «spune-l comunităţii», şi nicidecum 
«spune-l conducătorilor» (adică episcopilor), căci despre ei nu 
este vorba nicidecum. Cuvântul Biserică înseamnă totdeauna 
comunitatea credincioșilor. Despre pedepse, de asemenea, a 
vorbit limpede. Prima este mustrarea între patru ochi; a doua 
este mustrarea în fața a doi sau trei martori; a treia este 
mustrarea în faţa întregii comunităţi; iar a patra este scoaterea 
din sânul comunităţii. 

Preotul: Cuvântul Biserică nu poate însemna numai 
adunarea credincioșilor, deoarece numai Apostolilor li s-a dat 
puterea să facă uz de puterea disciplinară în Biserică. «Biserica» 

despre care este vorba la Matei (18, 17), are același înţeles ca și 
in cazul nelegiuitului din Corint, unde nu comunitatea ia 
hotărârea excomunicării lui, ci Apostolul Pavel, după cum arată 
textul: Ci eu, deşi departe cu trupul, însă de față cu duhul, am 
si judecat, ca şi cum aş fi de față, pe cel ce a făcut una ca 
aceasta: în numele Domnului nostru lisus Hristos,  adunându-vă 
voi şi cu duhul meu, cu puterea Domnului nostru lisus Hristos, 
să dați pe unul ca acesta satanei, spre pieirea trupului, ca 
sufletul să se mântuiască în ziua Domnului lisus (| Cor. 5, 3- 
5), lar mai departe: Scoateţi afară dintre voi pe cel rău (| Cor. 
5, 13). Aşadar Pavel este cel ce a judecat, iar rolul adunării a 
fost numai de a executa hotărârea apostolului, adică de a 
smulge pe cel viclean din mijlocul lor. De asemenea, tot așa s-a 
procedat când au iertat pe acel nelegiuit şi l-au reprimit în 
comunitatea credincioșilor (vezi II Cor. 2, 5-10). lar ceva mai 
jos, Apostolul Pavel scrie acelorași: Gara suntem să pedepsim 
orice  neascultare, atunci când supunerea voastră va fi 
deplină (II Cor. 10, 6). 

Deci cine are dreptul de a pedepsi? Cel ce are dreptul de a 
se pronunța în materie disciplinară este episcopul locului. Mai 
este oare cu putință ca în urma analizării acestor exemple să se 
mai facă obiecția că nu apostolul, ci comunitatea deține acest 
drept? Şi tesalonicenilor le scrie în acelaşi înțeles: «Dacă 
vreunul nu ascultă de cuvântul nostru din epistola aceasta, pe 
acela să-l însemnați și să nu mai aveți cu el nici un fel de 
amestec, ca să se rușineze» (II Tes. 3, 14). Tot Apostolul Pavel 
a făcut uz de această putere în cazul excomunicării lui Imeneu 
şi Alexandru, despre care îi scrie lui Timotei: ...i-am dat 
satanei, ca să se învețe să nu hulească (I Tim. 1, 19-20). 

Aşadar, ține minte, omule, că Apostolii au avut putere 
disciplinară în Biserică, iar nu comunitatea, și că de la apostoli 
această putere a trecut asupra urmașilor lor, episcopii și preoții; 
apostolii au instituit pe alți apostoli, așa cum au fost Timotei în 
Efes și Tit în Creta. Iar lui Timotei, marele Pavel îi scrie: Pâră 
împotriva preotului să nu primeşti, decât din gura a doi sau trei 
martori. Pe cei ce păcătuiesc mustră-i de față cu toți, ca şi 
ceilalți să aibă teamă (I Tim. 5, 19-20). Așadar Timotei avea 
dreptul și puterea de a aplica pedepse disciplinare chiar și 
preoţilor. 

Credinciosul: Dar după Sfinții Apostoli, cine are puterea 
disciplinară în Biserică? 

Preotul: După Sfinții Apostoli, puterea disciplinară în 
Biserică a rămas la urmașii lor, episcopii și preoții, care au 
întemeiat legiuirile bisericești. 

Credinciosul: Dar ce sunt legiuirile bisericești? 

Preotul: Legiuirile bisericești sunt legile date de conducă- 
orii Bisericii, în virtutea puterii primite de la Intemeietorul ei de 
a călăuzi pe credincioși în numele Său și a-i îndatora la 
ascultare spre buna lor vieţuire (Matei 10, 40; Luca 10, 16; 
loan 13, 20). 

Legile bisericeşti sunt alcătuite pe temeiul legii 
descoperite de Dumnezeu și nu cer nici mai mult decât ea, nici 
ceva deosebit de ea. Rostul lor este de a tâlcui învăţăturile 
Mântuitorului, a îndemna la ascultare și la păzirea poruncilor 
dumnezeiești. De aceea, de bună seamă, fiecare creștin este 
îndatorat să asculte de ele. 

Credinciosul: Unde sunt cuprinse legile bisericești? 

Preotul: Cele mai însemnate sunt canoanele și cele nouă 
porunci bisericești. 

Credinciosul: Dar canoanele ce sunt? 

Preotul: Canoanele sunt legi date de sinoadele ecumenice 
ale Bisericii și de sinoadele locale ale ei, dar întărite de cele 
ecumenice. Pe temeiul învăţăturii Mântuitorului și a sfinţilor Săi 
apostoli, canoanele statornicesc felul de organizare și conducere 
a Bisericii, precum și drepturile și îndatoririle membrilor ei: 
clerici, monahi și credincioși. 

Credinciosul: Dar cum se numesc poruncile privitoare la 
îndatoririle credincioșilor faţă de Biserică și câte sunt? 

Preotul: Se numesc porunci bisericești şi sunt nouă la 
număr, și anume: 

- Să ascultăm cu evlavie Sfânta Liturghie în fiecare 
Duminică și sărbătoare; 

- Să ţinem toate posturile de peste an; 

- Să cinstim pe slujitorii bisericești; 


315 


DESPRE PUTEREA DISCIPLINARĂ 


- Să ne spovedim și să ne împărtășim în fiecare dintre 
cele patru posturi de peste an, sau dacă nu putem, cel puţin o 
data pe an, în postul Sfintelor Paști; 

- Să ne rugăm pentru ocârmuitorii noștri; 

- Să ţinem posturile pe care le-ar orândui episcopul sau 
mitropolitul locului, în vreme de primejdii, de boli sau de 
necazuri; 

- Să nu citim cărţile ereticilor; 

- Să nu înstrăinăm, nici să folosim spre scopuri străine 
lucrurile bisericești sau averea bisericii; 

- Să nu facem nunţi și ospeţe sau alte petreceri în 
timpul posturilor. 

Dacă vrei să știi mai pe larg despre poruncile 
bisericești, ca şi despre canoane, citește cu atenţie în 
Pidalionul de Neamţ, ediţia 1844 și în Învățătura de credință 
Ortodoxă, întreb. 29, 30, 31 și mai departe. 

DESPRE SFINTIREA 


OBIECTELOR SI A NATURII 


Din cauza căderii lui Adam, toată făptura a supus-o 
Dumnezeu «deșertăciunii» şi «stricăciunii» (Rom. 8, 20-21). 
Și odată cu omul, a căzut și natura sub blestem, trecând, 
împreună cu acesta, sub stăpânirea diavolului, care este 
numit de atunci încoace «stăpânitorul lumii acesteia» (loan 
12, 31; 14, 30; 16, 11; Efes. 2, 2; 6, 12). Nu numai omul, ci 
şi natura tinde să se elibereze de sub puterea tiranică a 
diavolului, căci «împreună suspină și împreună are dureri». 
Dar eliberarea ei deplină se va face abia la venirea a doua a 
Mântuitorului, căci până atunci şi ea rămâne încă în 
deșertăciune, ca urmare a căderii omului (Rom. 8, 18-22). 
Dar, precum omul - după venirea Mântuitorului - are putinţa 
de a fi scos de sub stăpânirea diavolului prin botez, și 
lucrurile din natură, prin sfințire, se eliberează și pot fi 
folosite astfel în slujba lui Dumnezeu. 

Când Mântuitorul a săvârșit în pustie minunea înmulţirii 
pâinilor, sfântul evanghelist ne spune că mai întâi El S-a 
rugat și a binecuvântat pâinile, pe care apoi le-a înmulţit 
(Matei 14, 19; 15, 36). A făcut rugăciune și a binecuvântat 
pâinile pentru a le scoate de sub blestem și a le pune în slujba 
măririi lui Dumnezeu, prin minunea ce avea să facă. La fel a 
procedat și la așezarea Sfintei Împărtășanii, când, luând 
pâinea, a binecuvântat-o și, luând paharul și mulțumind, le-a 
dat ucenicilor (Matei 26, 26-27), căci și în această 
împrejurare, pâinea și vinul trebuiau scoase de sub blestem 

spre a putea fi puse în slujba lui Dumnezeu. Tot așa și după 
Înviere, cinând cu doi ucenici la Emaus, lisus a luat pâinea și 
a binecuvântat-o (Luca 24, 30). lată deci mai multe 
împrejurări în care Mântuitorul ne-a dat pildă ca, prin 
rugăciune și binecuvântare, să sfințim obiectele de care ne 
folosim. 

Sectarul: Obiectele nu trebuie sfinţite, pentru că nimic nu 
este necurat (Fapte 10, 15; Rom. 14, 14, 20; I Tim. 4, 4-5; Tit 
1,15 ș.a.). lar dacă Dumnezeu le-a curăţit, pentru ce le mai 
trebuie sfințire? 

Preotul: lIntr-adevăr, apostolul arată că .. „orice făptură a 
lui Dumnezeu este bună şi nimic nu este de lepădat, dacă se ia 
cu mulțumire. Căci se sfințește prin cuvântul lui Dumnezeu şi 
prin rugăciune (| Tim. 4, 4-5). Dar prin aceasta este de la sine 
înțeles că sfinţirea nu o pot face decât persoanele liturgice, 
cărora li s-a încredinţat misiunea de a fi «iconomi ai Tainelor 
lui Dumnezeu» (I Cor. 4, 1) și de a face lucrul slujbei (Efes. 4, 
12) «spre cele către Dumnezeu» (Evrei 5, 1). 

Cel mai obișnuit element spre sfințire este apa, care 
devine apoi ea însăși element curăţitor sau sfinţitor, prin 
stropirea cu ea a altor obiecte (leş. 30, 18-20; Lev. 8, 6; 14, 8; 
Num. 8, 7; 19, 9-12). 

In Vechiul Testament sunt numeroase mărturii ce arată 
rolul apei în zidirea, curățirea și mântuirea lumii. Astfel, încă 
de la începutul lumii, Duhul lui Dumnezeu Se purta pe 
deasupra apelor (Fac. 1, 2). In vremea lui Noe, Dumnezeu a 
înecat păcatul cu apă (Fac. 6, 17-22; 7, 1-24; 8, 1-18). Prin 
apă, potrivit Legii, se curăţea tot cel necurat, spălându-se pe 
sine, cât și hainele sale, cu apă (Lev. 15, 10); Ilie a turnat de 
trei ori apă peste jertfă (III Regi 18, 32-38) etc. Tot în Legea 
Veche s-a prezis că și în creștinism va fi o apă curăţitoare, care 
va curaţi nu numai trupul, ci și sufletul omului (Iez. 36, 
25-26). In Noul Testament, apa sfințită este întrebuințată ca 
element curăţitor și sfinţitor (loan 5, 4; 3, 2-7). 

Alt element de sfințire arătat în Sfânta Scriptură este și 
untdelemnul, cum am arătat în cele spuse mai înainte. 

In afară de aceasta, Biserica sfințește pământul, arăturile, 
roadele, casele etc., cu diferite slujbe (ierurgii), aducând darul 
Sfântului Duh peste toate aceste elemente, care intră în viețuirea 
zilnică a credincioșilor. 

Credinciosul: Dar unde se vede în Sfânta Scriptură că 
elementele, apa şi untdelemnul, precum şi alte obiecte, trebui 
sfințite? 

Preotul: Ți-am arătat destul de clar în cele de mai sus, 
dar văd că ai rămas tot nelămurit. De aceea ascultă: Să știi că 
încă din Legea Veche se sfințeau și se curăţeau atât oamenii, cât 
şi elementele, prin diferite rituri și rugăciuni, ca de pildă 
curățirea femeii lăuze la 40 de zile după naștere (vezi Lev. 12; 
Luca 2, 22-24). lar rugăciuni pentru binecuvântarea și sfințirea 
untdelemnului și a apei (aghiasma), binecuvântarea pruncilor, a 
pâinii, a vinului și a paștilor ş.a., le găsim la Sfinţii Părinţi și 
scriitorii bisericeşti din primele aar creştine, ca: Sfântul 
Iustin Martirul și Filosoful’ în sec. II, Tertulian’ în sec. III, 
Sfântul Vasile cel Mare” în sec. IV ş.a. Rugăciuni pentru 
binecuvântarea și sfințirea apei (aghiasma), a untdelemnului și a 
fructelor, sfeștanii pentru ploaie ș.a., găsim amintite chiar în 
cele mai vechi  rânduieli şi aşezăminte bisericești, ca 
Așezămintele Sfinţilor Apostoli din veacurile III- IV*, precum şi 
în cele mai vechi cărți de slujbă, ca Evhologhiul (Moli ffelnicul) 
Episcopului Serapion de Thmuis din Egipt, din veacul al IV- 
lea. Pe toate le găsim în aceeași carte de slujbă unde aflăm și 
rânduiala Sfintelor Taine, adică în Evhologhiu sau Molitfelnic 
(cartea cu rugăciuni sau cu molitfe)”. 


' Apologial, cap. 61, 65, trad. cit..p. 70. 
? De baptismo, cap.7; De corona militis, cap. 3, 4 ș.a 
“Despre Sfântul Duh, cap. 67. 
* Cart. VII, cap. 27, 42, 43; Cart. VIII, cap. 29, 40, 41, 42 șa 
(trad. rom. cit., p. 196, 211, 254, 261 ș.u.). 
3 învățătura de credință Ortodoxă, întreb. 229, p. 353, 354, 355 șa. 

CĂDIREA CU FUM DE TĂMÂIE. 
ANAFORA. PRAPORII. LUMÂNĂRILE. 


Sectarul: Dar de ce voi, preoţii și creștinii voștri ziși 
ortodocși, folosiţi la slujbele și rugăciunile voastre tămâie și 
anaforă, prapori și lumânări? Care vă sunt mărturiile biblice în 
susținerea acestor obiceiuri? 

Preotul: Practicarea tămâierii cu cădelniţa la sfintele 
slujbe își are temeiuri biblice întemeiate. Întrebuințarea ei în 
cultul Vechiului Testament nu o negaţi nici voi, sectarilor. In 
Noul Testament se vede că între darurile magilor era și 
tămâie (Matei 2, 11). Apostolul Pavel vorbește și el despre 
miros de bună  mireasmă, jertfă primită, bineplăcută lui 
Dumnezeu (Filip. 4, 18). 

Deci fumul tămâiei binemirositoare, înălțându-se în sus, 
simbolizează înălțarea unei rugăciuni către Dumnezeu, sau a 
unei jertfe bineplăcute. In acest înţeles ne spune Sfântul loan 
in Apocalipsă: ...și a venit alt înger şi a stat la altar, având 
cădelniță de aur; şi i s-a dat lui tămâie multă, ca s-o aducă 
împreună cu rugăciunile tuturor sfinților, pe jerifelnicul cel 
de aur dinaintea tronului. Și fumul tămâiei s-a suit, din mâna 
îngerului, înaintea lui Dumnezeu, împreună cu rugăciunile 
sfinților (Apoc. 8, 3-4). 

Tot Sfântul Ioan ne spune, că în descoperirea sa a văzut 
patru ființe și douăzeci și patru de bătrâni, având fiecare 
năstrape de aur pline cu tămâie, care sunt rugăciunile 
Sfinților (Apoc. 5,8). 

Deci iată temeiul şi semnificaţia cădelniţei şi a cădirii 
cu fum de tămâie. s i pe a 

Anafora își are originea în pâinile sfinţite ale punerii 
înainte din Vechiul Testament (leș. 25, 30; 29, 32-33; 40, 
21; I Regi 21, 4-6; Matei 12, 3-4). 

Praporii sunt icoane portabile, care la diferite proce- 
siuni sunt purtate ca semne de biruinţă, semnificaţia lor fiind 
asemenea steagurilor naţionale și a emblemelor ţării: unitatea 
şi biruinţa; de obicei în fruntea lor este Sfânta Cruce. 

Lumânările întrebuințate în biserici sunt obiecte 
simbolice, atât prin componenţa lor (ceara de albine), cât şi 
prin rolul lor de a produce lumină. Ele s-au întrebuințat mai 
ales în vechime prin catacombele întunecoase, rămânând apoi 
- după modelul cultului din Vechiul Testament - obiecte 
liturgice de mare preț. Lumina lor simbolizează lumina 
conștiinței, lumina adevărului, lumina harului sau pe 
Dumnezeu Insuși, Care este lumină (Luca 2, 32; loan 1, 5; 
8, 12; 12, 35-46; Apoc. 22, 5 ş.a). 

Deci, omule rătăcit, caută mărturii biblice la trimiterile 
pe care ți le-am arătat, şi văzând că toate acestea au temeiuri 
biblice bine întemeiate, nu mai rămâne la părerea ta eretică, 
care te duce la pierzare. 


Capitolul 27 


DESPRE 
MÂNCĂRURI CURATE ŞI NECURATE 


In Sfânta Scriptură a Vechiului Testament se vede că 
Dumnezeu a poruncit poporului Său Israel să se abțină de la 
mâncarea de carne ale unor animale (dobitoace), păsări și altor 
vietăţi ce trăiesc în mare și pe uscat. In acest sens, Dumnezeu a 
vorbit cu Moise și cu Aaron, zicându-le: Grăiți fiilor lui Israel 
şi le ziceţi: iată animalele pe care le puteți mânca, din toate 
dobitoacele de pe pământ: orice animal cu copita despicată, 
care are copita despărțită în două şi îşi rumegă mâncarea, íl 
puteți mânca. Dar şi din cele ce îşi rumesă mâncarea, sau îşi 
au copita despicată sau împărțită în două, nu veţi mânca pe 
acestea: cămila, pentru că aceasta își rumesă mâncarea, dar 
copita n-o are despicată; aceasta este necurată pentru voi. 
Iepurele de casă își rumegă mâncarea, dar laba n-o are 
despicată; acesta este necurat pentru voi. lepurele de câmp îşi 
rumegă mâncarea, dar laba n-o are despicară; acesta este 
necurat pentru voi. Porcul are copita despicată şi despărțită în 
două, dar nu rumegă; acesta este necurat pentru voi. Din 
carnea acestora să nu mâncaţi şi de stârvurile lor să nu vă 
atingeţi, că acestea sunt necurate pentru voi. Din toate 
viețuitoarele, care sunt în apă, veți mânca pe acestea; toate 
câte sunt în ape, în mări, în râuri şi în bălți, şi au aripi şi solzi, 
pe acelea să le mâncaţi. lar toate câte sunt în ape, în mări, în 
râuri şi în bălți, toate cele ce mișună în ape, dar n-au aripi şi 
solzi, spurcăciune Sunt pentru voi. De acestea să vă îngrefoșați, 

carnea lor să nu o mâncaţi și de stârvurile lor să vă îngreţoşați. 
Toate vietățile din ape, care n-au aripi şi solzi, sunt spurcate 
pentru voi. Din păsări să nu mâncaţi şi să vă îhgrețoșaţi de 
acestea, că sunt spurcate: vulturul,  zgripțorul şi vulturul de 
mare; corbul şi șoimul cu soiurile lor; toată cioara cu soiurile 
ei; struțul,  cucuveaua, rândunica şi uliul cu soiurile lui; 
huhurezul,  pescarul şi ibisul; lebăda, pelicanul şi  cocorul; 
cocostârcul, bâtlanul cu soiurile lui; pupăza şi liliacul. Toate 
insectele înaripate, care umblă pe patru picioare, sunt Sspurcate 
pentru voi... Din toate fiarele cu patru picioare, cele care calcă 
pe labe sunt necurate pentru  voi...: cârtița, șoarecele şi 
șopârla, cu soiurile lor; ariciul, crocodilul, salamandra, melcul 
şi cameleonul... Tot cel ce se atinge de stârvurile lor necurat va 
fi până seara (Lev. 11, 2-31; Deut. 14, 3-21). Deci aceasta a 
fost porunca lui Dumnezeu dată prin Moise și Aaron poporului 
Israel în privința mâncărurilor curate și necurate. 


Dar oare și în Legea Nouă avem aceleași porunci cu 
privire la mâncărurile curate și necurate? Nicidecum, deoarece 
este de prisos să mai împlinim faptele poruncite de Vechiul 
Testament, de vreme ce împlinirea lor n-a putut aduce 
mântuirea nici măcar celor de sub regimul lui, pe când el era 
încă în vigoare, căci, chiar şi atunci, îndreptarea sau starea de 
dreptate înaintea lui Dumnezeu se putea dobândi numai prin 
credință. Dovada cea mai vie o avem din pilda lui Avraam, care 
n-a primit îndreptarea prin împlinirea faptelor poruncite de 
Lege (tăierea împrejur, sâmbăta, jertfele, mâncărurile curate 
ş.a.), ci numai prin credință (Rom. 4, 9). Fiindcă cei ce au 
umblat după «dreptatea din Lege» sau după dreptatea lor (Rom. 
10, 3-5) n-au putut dobândi dreptatea cea adevărată, deoarece 
aceasta numai Mântuitorul nostru lisus Hristos ne-a adus-o și ea 
vine prin credință, fără faptele Legii (Rom. 10); Căci dacă 
dreptatea vine prin Lege, atunci Hristos a murit în zadar (Gal. 
2, 16-21). Legea Veche ...ne-a fost călăuză spre Hristos, 
pentru ca să ne îhdreptăm din credință. lar dacă a venit 
credința, nu mai Suntem sub călăuză (Gal. 3, 24-25). 

Sectarul: Suntem datori a face deosebire între mâncăruri 
curate sau permise și mâncăruri necurate, spurcate sau oprite 
consumaţiei, deoarece în Sfânta Scriptură avem, în acest sens, 

porunci dumnezeiești răspicate, cu care nu ne putem târgui, 
după cum se poate vedea chiar din citatul pe care l-ai folosit 
(Lev. 11; Deut. 14). 

Preotul: Nu este deloc adevărat ceea ce susţii dumneata. 
Același Dumnezeu care a dat în Legea Veche poporului Israel 
lege în privinţa mâncărurilor curate și necurate, prin Legea 
Darului (a Noului Testament) ne-a izbăvit și ne-a scos pe noi de 
sub «jugul greu» al Legii Vechi (Fapte 15). Insuşi Domnul 
Dumnezeu şi Mântuitorul nostru lisus Hristos ne-a arătat că 
spurcarea omului nu vine din afară, ci dinlăuntrul lui, din 
inimă, căci zice: Nu ceea ce intră în gură spurcă pe om, ci ceea 
ce iese din gură, aceea spurcă pe om... Nu înţelegeţi că tot ce 
intră în gură se duce în pântece şi se aruncă afară? lar cele ce 
ies din gură pornesc din inimă şi acelea spurcă pe om. Căci din 
inimă ies gânduri rele, ucideri,  adultere, desfrânări, furti- 
Şaguri, mărturii mincinoase, hule. Acestea sunt care spurcă pe 
om... (Matei 15, 11, 17-20). 

Dar și Sfinţii dumnezeiești Apostoli, urmând învăţăturii 
Mântuitorului în această privință, când s-au adunat în Ierusalim 
la primul Sinod, spre a stabili dacă legea lui Moise este și 
pentru neamuri, au hotărât că Legea Vechiului Testament este o 
sarcină nefolositoare, «un jug prea greu» (Fapte 15, 10) și de 
aceea nu mai trebuie pusă asupra creștinilor. Pentru aceasta, 
dintre toate poruncile, așezămintele, legile, legămintele și sem- 
nele veșnice ale Vechiului Testament, au stabilit ca obligatorii 
numai patru, şi anume: 

a) ferirea de desfrânare; 

b) de cele jertfite idolilor; 

c) de mâncarea cărnurilor dobitoacelor sugrumate și 

d) de sânge (Fapte 15, 20-29). 

Dar chiar și în privința acestora, marele Apostol Pavel a 
mai făcut unele pogorăminte (îngăduinţe) (I Cor. 8, 4-13; Rom. 

14, 14-23; I Cor. 10, 25-32). Așadar, numai din punct de 
vedere subiectiv se mai poate face deosebire între mâncăruri; 
dar această deosebire, tocmai pentru că este subiectivă, este 
greșită. Căci obiectiv (în sine), toate mâncărurile sunt curate 
(Rom. 14, 14 ș.a.). 

Sfântul Apostol Petru, în vedenia pe care a avut-o (Fapte 
10, 10-16), a mâncat din animalele pe care - după legile 
Vechiului Testament - el însuși le numise «spurcate». Hotărâ- 
toare sunt în acest sens următoarele: 

1. Stăruinţa cu care Petru a fost îndemnat «de trei ori» 
(Fapte 10, 16; 11, 10); 

2. Asigurarea ce i s-a dat că Dumnezeu a curăţit 
mâncărurile ce erau socotite în Vechiul Testament ca «necurate» 
(Fapte 10, 15; 11,9); 

3. A mers îndată să încreștineze pe păgânul Cornelie, pe 
baza tâlcuirii în acest sens a vedeniei (Fapte 10, 28); 

4. A fost învinuit de iudeo-creștinii rigoriști (iudaizanţi), 
care i-au zis: Ai intrat la oameni netăiați împrejur și ai mâncat 
cu ei (Fapte 11, 3), dar n-a tăgăduit, ci numai s-a apărat, 
justificându-și comportarea prin vedenia ce a avut-o (Fapte Il, 
3-18); 

5. La Sinodul Apostolic, ţinut mai apoi în Ierusalim (anul 
50), pentru a se lua o hotărâre în legătură cu obligativitatea 
Legii, Sfântul Apostol Petru ia cuvântul și susține, încredinţat 
fiind în urma vedeniei ce i s-a arătat, că poruncile din Vechiul 
Testament, între care se aflau și cele privitoare la mâncăruri, nu 
mai trebuie ţinute în Testamentul cel Nou (Fapte 15, 7-11). 

Sectarul: Dacă, după creștinism, toate animalele sunt 
curate, atunci voi ortodocșii de ce nu mâncaţi și șerpi, șopârle, 
broaște, șoareci, câini, pisici și alte jivine care mișună în lume? 

Preotul: Cu adevărat, toate jivinele sunt curate în sine. 
Dacă noi însă nu consumăm carnea anumitor jivine, nu 
înseamnă că ele sunt în sine spurcate, ci numai că nu ne priește 
carnea lor sau nu se potrivește cu gustul nostru, care adeseori 
este numai o obișnuinţă sau un moft, iar nu o lege pe care o 
urmează toţi oamenii de pretutindeni. Știut este că pe alocuri 
oamenii s-au deprins a mânca și animale care în alte locuri sunt 
socotite greţoase. Astfel, unii mănâncă pisici, alții câini, alţii 
broaște sau altele de acest fel. Deci dacă un anumit fel de carne 
i se pare unuia greţos, apoi nu înseamnă neapărat că ea este 
spurcată, deoarece, în același timp, un altul o mănâncă. lar 
dacă vreo insectă sau carnea vreunei vietăţi, mai mică sau mai 

mare, produce crampe, tulburări stomacale sau intoxicații, 
iarăși nu înseamnă neapărat că ea ar fi spurcată. 

Dumnezeu pe toate le-a făcut bune și le-a curăţit, tuturor 
dându-le un anumit rost și o anumită folosinţă. Vipera este un 
animal otrăvitor, dar dacă oamenii nu-i pot folosi carnea ca 
aliment, nu înseamnă că ea este spurcată, deoarece chiar otrava 
ei aduce un mare folos, știut fiind că azi este utilizată în 
tratamentul contra a numeroase boli. 

Așadar, noi știm că toate câte a făcut Dumnezeu dintru 
început erau bune foarte (Fac. 1, 31). lar dacă noi nu 
consumăm carnea unor animale ca hrană, deoarece nu ne place 
sau nu este de folos sănătăţii noastre, nu trebuie să le socotim 
necurate; pe cele ce Dumnezeu le-a curăţit, noi nu le numim 
spurcate (Fapte 10, 15). 


Capitolul 28 
DESPRE SERBAREA DUMINICII 
ÎN LOCUL SÂMBETEI 


De la Adam până ce Avraam a primit făgăduinţa de la 
Dumnezeu au fost, după unii hronografi, 3387 de ani, la care, 
adăugând cei 430 de ani, cât au stat evreii în robie (Gal. 3, 17), 
au fost 3817 ani. 


In această perioadă de timp, de la Adam până la Moise, 
nici Scriptura nu era scrisă și nici sâmbăta nu se ţinea ca 
sărbătoare de vreun popor. Timp de atâtea mii de ani, patriarhii 
cei de mai înainte de Lege şi toţi cei credincioși s-au povăţuit pe 
calea mântuirii numai prin Sfânta Tradiţie. Abia după acest 
îndelungat răstimp a fost instituită de Dumnezeu prăznuirea sâm- 
betei - în timpul trecerii poporului Israel prin pustia Arabiei -, 
în amintirea facerii lumii în șase zile, după care, în ziua a 
şaptea, Dumnezeu S-a odihnit, precum și în amintirea ieșirii din 
robia Egiptului a poporului Său, Israel. Căci Sfânta Scriptură 
spune: Şi a binecuvântat Dumnezeu ziua a şaptea şi a sfințit-o, 
pentru că într-însa S-a odihnit de toate lucrurile Sale pe care 
le-a făcut şi le-a pus în rânduialâ (Fac. 2, 3). Şi iarăși este 
scris, referitor la ieșirea israeliților din robie: Adu-ţi aminte că 
ai fost rob în pământul Egiptului şi Domnul Dumnezeul tău te-a 


Hronograful lui Gheorghe Kedrinos, trad. rom. de Mitropolitul 
Veniarmn Costachi, Mănăstirea Neamţ, 1837, p. 44-45; vezi și prefața 
Arhim. Neonil, stareţul Mănăstirilor Neamţ și Secu, la Mineiul pe februarie 
Mănăstirea Neamţ, 1831. 

scos de acolo cu mână tare şi cu braț înalt şi de aceea ţi-a 
poruncit Domnul Dumnezeul tău să păzeşti ziua odihnei şi să o 
ţii cu sfințenie (Deut. 5, 15). 

Dar trebuie știut faptul că sâmbăta nu a fost dată de 
Dumnezeu ca sărbătoare obligatorie pentru toate popoarele 
lumii, ci prăznuirea ei a rânduit-o Dumnezeu ca sărbătoare şi ca 
legământ numai poporului Său, Israel, până la venirea lui 
Hristos. Acest lucru îl arată Sfânta Scriptură destul de clar, 
când zice: Să păzească deci fiii lui Israel ziua odihnei, prăz- 
nuind ziua odihnei din neam în neam, ca un legământ veşnic. 
Acesta este semn veşnic între Mine şi fiii lui Israel, pentru că în 
şase zile a făcut Domnul cerul şi pământul, iar în ziua a şaptea 
a încetat şi S-a odihnit (leş. 31, 16-17). 

In alt loc, Sfânta Scriptură ne arată, de asemenea, că atât 
sâmbăta, cât și celelalte porunci ale Legii nu au fost date decât 
poporului Israel, zicând: (Dumnezeu) Ce/ ce vestește cuvântul 
Său lui lacov (adică urmașilor lui Iacov, care au intrat și au 
trăit în Egipt), îndreptările şi judecățile Sale lui Israel (adică 
poporului scos de El cu mână tare din robie), n-a făcut așa nici 
unui alt neam (adică necredincios și care nu se trăgea din să- 
mânţa lui Iacov) și judecățile Sale nu le-a arătat lor (poruncile 
şi sâmbăta) (Ps. 147, 8-9). Când păgânii au venit la Neemia, 
dorind să ia parte la zidirea templului, el le-a zis: Dumnezeul 
Cerurilor, Acela ne va ajuta nouă, şi noi, slugile Lui, vom zidi; 
iar voi n-aveţi parte, nici drept, nici pomenire în lerusalim 
(Neem. 2, 20). 

Dacă păgânii ar fi avut sâmbăta, mai avea Neemia dreptul 
să le vorbească așa? Păgânii i-ar fi putut răspunde că și ei au 
sâmbăta ca semn al așezământului, la fel ca israeliţii. Aici însă 
Neemia vorbește hotărât și limpede, spunându-le că nu au 
parte, nici drept. De asemenea, reiese lămurit că păgânilor nu li 
s-a dat nici Legea și nici sâmbăta și din Epistola Sfântului 
Apostol Pavel către Romani, unde se spune: Căci păgânii care 
nu au lege, din fire fac ale Legii (Rom. 2, 14). lar mai departe 
același apostol mărturisește că israeliților le aparţine înfierea și 
slava și așezământul (deci și semnul legăturii - sâmbăta) și 
Legea (sâmbăta face parte din ea) și închinarea (legea 
ceremonială) și făgăduinţele (Rom. 9, 4; Deut. 7, 6-13). 

Aşadar, pe temeiul mărturiilor de mai sus reiese clar că 
sâmbăta era semn de legătură între Dumnezeu și Israel și că a 
fost dată în trecut numai pentru israeliți (leș. 31, 16-17), iar 
nicidecum pentru întreaga omenire. 

Dar până când a fost legiuită sâmbăta? Apostolul Pavel, în 
Epistola sa către Galateni, ne arată, zicând: Legea a fost 
adăugată pentru călcările de lege, până când era să vină 
Urmașul (prin urmare până la venirea seminţei - vezi Facerea 
3, 15), Căruia I s-a datfăgăduința (Gal. 3, 19). De asemenea, 
ştim că sfârșitul Legii este Hristos (Rom. 10, 4). Deci iată 
timpul pe cât a fost dată Legea: până la venirea seminței, Care 
este Hristos. Legea a fost - după cum știm - numai povăţuitor 
către Hristos, ca să ne justificăm prin credință. După venirea 
credinţei, nu mai suntem sub povăţuitor (Lege) (Gal. 3, 24-25). 

Vechiul Testament fiind înlocuit, s-a împlinit proorocia 
lui Ieremia în care se zice: Tată, vin zile, zice Domnul, când voi 
încheia cu casa lui Israel şi cu casa lui luda legământ nou. Insă 
nu ca legământul pe care l-am încheiat cu părinţii lor în ziua 
când i-am luat de mână, ca să-i scot din pământul Egiptului... 
Voi pune Legea Mea înlăuntrul lor şi pe inimile lor voi scrie și 
le voi fi Dumnezeu, iar ei îmi vorfi popor (ler. 31, 31-33; 
Evrei 8, 8-10). Aici se vorbește despre încheierea unei noi 
legături și se arată și timpul când așezământul va fi înlocuit cu 
cel nou. Se naște întrebarea: care legământ va fi înlocuit? 
Proorocul Ieremia arată:  ...acela pe care l-am încheiat cu 

părinții lor în ziua când i-am luat de mână, ca să-i scot din 
pământul Egiptului... 

In ce constă acest legământ ne arată Proorocul Moise: 
Domnul Dumnezeul vostru a încheiat cu voi lesământ în Horeb. 
Legsământul acesta nu l-a încheiat Domnul cu părinții noştri, ci 
cu noi, cei ce suntem astăzi cu toții vii aici... eu am stat în 
vremea aceea între Domnul şi între voi... şi a zis: «Eu sunt 
Domnul Dumnezeul tău, Care te-am scos din pământul 
Egiptului, din casa robiei...» (Deut. 5, 2-6). Cuvintele acestea 
le-a grăit Domnul către toată adunarea voastră, pe munte, din 
mijlocul focului, al norului, al întunericului şi al furtunii, cu 
glas de tunet şi altceva n-a mai grăit şi le-a scris pe două 
lespezi de piatră şi mi le-a dat mie (Deut. 5, 22). 

Acest Aşezământ, această legătură trebuie să-i lase loc 
Noului Așezământ. Deci înlocuindu-se și dându-se la o parte 
legătura cea veche, de la sine cade și sâmbăta - semnul acelei 
legături. 

Sectarul: Hristos n-a desființat Legea Vechiului Testa- 
ment, căci însuși a mărturisit: Să nu socotiți că am venit să 
stric Legea sau proorocii. N-am venit să stric, ci să împlinesc. 
Căci adevărat zic vouă: Înainte de a trece cerul şi pământul, o 
iotă sau o cirtă din Lege nu va trece, până ce se vorface toate 
(Matei 5, 17-18). lată deci că porunca sfințirii sâmbetei rămâne 
in vigoare pentru totdeauna. 

Preotul: Omule rătăcit la înţelegere, află că era bine ca 
să-ţi aduci aminte de cuvântul Sfintei Scripturi care zice: Cele 
mai presus de tine nu le căuta şi cele mai tari decât tine nu le 
iscodi nebuneşie... (Sir. 3, 20). Nu te apuca să ispiteşti cele ce 
trec dincolo de îndeletnicirile tale, căci în Scriptură s-au arătat 
mai multe decât poate pricepe o minte omenească. Că pe mulți 
i-a înşelat părerea lor şi socoteala rea a făcut să alunece 
cugetele lor (Sir. 3, 23). 

Deci trebuie să-ţi înlături trufia și să nu te mai ţii știutor 
în cele ce nu știi. Așadar înțelege că Mântuitorul n-a desființat 
şi n-a stricat Legea și proorocii sau, în general, Vechiul Testa- 
ment, ci numai l-a înlocuit cu cel Nou, care este desăvârșirea 
celui Vechi. Testamentul cel Vechi - după cum s-a arătat și mai 
sus - a avut numai un rol de învăţător, spre a pregăti omenirea 
pentru primirea lui Mesia: Astfel că Legea ne-a fost călăuză spre 
Hristos, pentru ca să ne îndreptăm din credință. lar dacă a 
venit credința, nu mai Suntem sub călăuză (Gal. 3, 24-25). 
Mântuirea noastră nu mai atârnă de împlinirea faptelor 
poruncite de Vechiul Testament sau de ţinerea sâmbetei, ci de 
credinţa în lisus Hristos, Mântuitorul nostru. Prin lisus Hristos, 
legea (Testamentul Vechi) s-a împlinit și a încetat. Căci 
Sfârșitul Legii este Hristos, spre dreptate tot celui ce crede 
(Rom. 10, 4). 

Legea Veche a ţinut numai până la loan Botezătorul, 
ultimul pregătitor al venirii lui Hristos (Matei 11, 13). Cei de 
sub regimul ei au fost născuţi spre robie, întocmai ca fiul lui 
Avraam, din roaba sa, Agar; pe când cei din Testamentul Nou 

sunt ca fiul lui Avraam, din soția sa liberă, Sarra, fiind născuți 
spre libertate și moştenire. Căci Agar și Sarra sunt închipuiri 
ale celor două Testamente (Gal. 4, 22-31). Prin urmare, 
cuvintele Mântuitorului: Să nu socotiți că am venit să stric 
Legea sau proorocii au acest înțeles: „Eu n-am venit împotriva 
Legii și a proorocilor” sau: „venirea Mea nu îi este Legii ceva 
străin, ci, dimpotrivă, ea este în deplin acord atât cu Legea lui 
Moise, cât și cu învăţătura din celelalte cărți ale proorocilor 
(Vechiului Testament). In acest chip, Legea se împlinește desă- 
vârșit prin Mine - adică prin venirea Mea -, deoarece această 
venire a Mea este însăși ținta ei" (Rom. 10, 4). 

Iar cuvintele prin care Mântuitorul spune că nu va trece o 
iotă sau o cirtă din Lege până ce nu se vor face toate (Matei 5, 
18), se referă la împlinirea lucrurilor proorocite despre El, care 
s-au împlinit întocmai - până la încheierea Noului Legământ 
făcut prin Sângele Său și instituit în seara Cinei celei de Taină, 
când legământul Vechiului Testament a luat sfârșit. Atunci, 
după ce a mâncat cu ucenicii Săi, Mântuitorul a luat paharul și 
le-a dat lor, zicând: Acest pahar este Legea cea Nouă, întru 
Sângele Meu, care se varsă pentru voi (Luca 22, 20). 


Sectarul: Dumnezeu a binecuvântat și a sfinţit ziua a 
şaptea încă de la începutul lumii, când a isprăvit creaţia, după 
cum este scris: Și a sfârșit Dumnezeu în ziua a şasea lucrarea 
Sa, pe care a făcut-o; iar în ziua a şaptea S-a odihnit de toate 
lucrurile Sale, pe care le-a făcut. Şi a binecuvântat Dumnezeu 
ziua a şaptea şi a sfințit-o, pentru că într-însa S-a odihnit de 
toate lucrurile Sale, pe care le-a făcut şi le-a pus în rânduială 
(Fac. 2, 2-3). Deci, după cele șase zile ale creaţiei, ziua a 
şaptea a fost cel dintâi sabat sfințit de însuși Dumnezeu, și 
datorită acestui fapt ea a rămas sfântă pentru toți oamenii și 
pentru toate timpurile. 


Preotul: Nu este deloc așa cum crezi dumneata și toți ră- 
tăciţii sectari care cugetă asemenea ţie. In aceste două versete nu 
se vorbeşte decât despre Dumnezeu și despre lucrarea Sa, arătân- 
du-se că Dumnezeu Și-a sfârșit lucrarea, S-a odihnit, a binecu- 
vântat și a sfințit ziua a șaptea. Insă despre om nu se spune 
nimic, și nici n-ar fi avut omul pentru ce să se odihnească, 
deoarece nu lucrase nimic, având el abia o zi de la creaţia sa 

(Fac. 1, 26-31). Fiind așezat de Dumnezeu ...în grădina cea 
din Eden, ca s-o lucreze şi s-o păzească (Fac. 2, 15), primul 
om n-a primit nici o poruncă privind serbarea zilei a șaptea. 
Singura poruncă pe care i-a dat-o Dumnezeu a fost aceea de a 
nu mânca din pomul cunoștinței binelui și răului (Fac. 2, 16-17), 
pentru el toate zilele fiind deopotrivă. Ba, mai mult, nici chiar 
atunci când Adam și Eva au călcat porunca și au cunoscut 
binele și răul, și au fost izgoniți din rai, nu au primit poruncă să 
serbeze vreo zi. Dimpotrivă, toată viața omului devine de acum 
o continuă muncă, fiind obligat ca în toate zilele să muncească 
pământul blestemat întru toate lucrurile sale, pentru a-și 
dobândi hrana. Cu osfeneală să te hrăneşti din el (din 
pământ) în toate zilele vieţii tale (Fac. 3, 17). 

Se arată, într-adevăr, că Dumnezeu S-a odihnit în a şaptea 
zi de lucrarea Sa, dar cum se numea acea zi, nu ni se spune. Ca 
atare, se ridică următoarele întrebări: 

- Este ziua a șaptea una și aceeași cu sabatul? 

- Se numărau pe atunci zilele săptămânii în așa fel ca 
ziua a şaptea să corespundă cu sâmbăta de azi? 

- Unde se spune că se numărau zilele și cum se numeau 
ele în acel timp? 

- Sau cel puţin cuvântul «sabat», atât de scump vouă, 
adventiștilor, aţi putea voi să ne arătaţi unde este scris? 

La toate aceste întrebări, voi, sabatiștilor, neputând răs- 
punde nimic, vrând sau ne vrând, trebuie să recunoașteţi că 
sâmbăta, ca zi de odihnă, nu-și are originea în rai și nici n-a 
fost dată primilor oameni ca zi de repaus, ci începutul ei este 
abia cu circa 2500 de ani mai târziu. Date lămuritoare asupra 
felului de prăznuire și asupra zilei anume care era prăznuită, nu 
avem nicăieri în Biblie’. 

Se mai poate interpreta și în felul următor: Dumnezeu, 
într-adevăr, S-a odihnit în ziua a șaptea și a sfinţit această zi. 

Dar ce înseamnă ziua a șaptea? Căci nu ni se mai spune că în 
această zi s-a făcut seară şi s-a făcut dimineaţă, cum ni se 
spune despre celelalte zile ale creaţiei. Ziua a șaptea înseamnă 


? Vezi Pr. Ec. I. Popescu-Mălăești, Reflecţii și comentarii - ziua a 
saptea, București, 1912, p. 11. 

deci toată epoca de după creaţie. Altfel, ar urma ca în a opta zi 
- adică întâi a săptămânii viitoare - Dumnezeu să fi început din 
nou a crea sau a lucra ceva, pentru ca apoi după șase zile iarăși 
să Se odihnească... și să serbeze și El, în fiecare săptămână, 
ziua a șaptea. Dacă am urma după voi, sectarilor sabatiști, 
serbarea sâmbetei ar trebui să o ținem după exemplul lui Dum- 
nezeu, iar nu pe baza vreunei porunci de la început. Porunca 
însă a venit mult mai târziu, iar a susţine că și Dumnezeu 
serbează sâmbăta și că după exemplul Lui - cel puţin până la 
venirea acestei porunci - trebuie să o fi serbat și oamenii, 
înseamnă a cădea în cea mai mare rătăcire. 

Deci ziua a șaptea nu este decât ziua în care Dumnezeu a 
încetat creaţia universului. Nicăieri nu ni se spune în Biblie că 
la început şi omul s-a odihnit în ziua a șaptea. 

Sectarul: Nu este adevărat că porunca sfințirii zilei a 
şaptea ar fi fost dată decât abia în vremea lui Moise, în pustie. 
Ea a existat încă de la început, după cum rezultă din cuvintele 
poruncii date în pustie: Adu-ți aminte de ziua odihnei, ca să o 
sfințeşti (leş. 20, 8). lată deci că Dumnezeu atrage doar atenţia 
(„Adu-ţi aminte”) asupra unei porunci deja existente și nu o 
statornicește acum pentru prima oară. lar de vreme ce ea este 
de la început, înseamnă că este obligatorie pentru lumea de 
totdeauna și nu este precum ziceţi voi, că abia sub Moise s-a dat 
porunca serbării sâmbetei. 


Preotul: «Adu-ţi aminte» se referă la ceea ce a existat mai 
dinainte (adică «adu-ţi aminte» de ce ţi-am poruncit Eu altă 
dată), căci, într-adevăr, porunca de a serba sâmbăta nu s-a dat, 
pentru prima oară, odată cu celelalte porunci, pe Muntele Sinai. 
Dar nu este nici aşa cum socotiți voi, rătăciţilor sectari, că ea a 
fost dată de la început lui Adam (în rai). Această poruncă s-a 
dat cu puţin mai înainte - și pentru prima oară - în pustia Sim, 
când Dumnezeu le-a poruncit evreilor prin Moise să nu adune 
mană în ziua sâmbetei (ziua a șaptea) (leș. 16, 25). Deci atunci 
când a fost dată Legea pe Sinai, evreii aveau cunoștință despre 
sabat - căci îl serbaseră, ba chiar îl şi călcaseră, pentru care 
pricină au fost dojeniți de Dumnezeu (leş. 16, 27-29). De aceea 
porunca a patra începe cu cuvintele: «Adu-ţi aminte...», spre a 
aminti evreilor că această poruncă le-o dăduse cu puţin mai 

înainte. Deci în zadar încercaţi voi, sectarilor, să stabiliți 
originea sabatului în rai și serbarea lui până la Moise. 

Sectarul:  Serbarea sâmbetei nu poate fi înlocuită, 
deoarece ea este un semn și un legământ veșnic între Dumnezeu 
şi oameni, făcut pe temeiul cuvintelor lui Dumnezeu însuși. Să 
păzească deci fiii lui Israel ziua odihnei, prâznuind ziua odihnei 
din neam în neam, ca un lesământ veşnic. Acesta este semn 
veşnic între Mine şi fiii lui Israel... (leş. 31, 16-17). Deci 
înlocuirea sâmbetei prin Duminică sau prin oricare zi, înseamnă 
înlocuirea unui așezământ veşnic prin unul omenesc. Dacă 
Dumnezeu a voit ca serbarea zilei a șaptea să fie veșnică, de ce 
caută unii să o înlocuiască, să-i curme veșnicia și să se facă mai 
înţelepţi și mai mari ca Dumnezeu? 

Preotul: Cu adevărat, sabatul este un legământ veșnic, 
instituit de Dumnezeu, dar nu pentru toate popoarele lumii, ci 
numai pentru poporul Israel. Acest fapt se poate înțelege destul 
de clar din mărturiile Sfintei Scripturi. Mai întâi vedem că 
Domnul a vorbit lui Moise și i-a zis: ...să păzească deci fiii lui 
Israel ziua odihnei, prăznuind ziua odihnei din neam în neam, 
ca un legământ veşnic (leg. 31, 16). 

In al doilea rând, acest legământ era o aducere aminte de 
robia egipteană, din care Dumnezeu îi scosese pe israeliți, 
poruncindu-le spre amintire să ţină sabatul ca zi de odihnă: 
Adu-ți aminte că ai fost rob în pământul Egiptului şi Domnul 
Dumnezeul tău te-a scos de acolo, cu mână tare şi cu braț înalt; 
şi de aceea ţi-a poruncit Domnul Dumnezeul tău să păzeşti ziua 
odihnei (Deut. 5, 15). 

In al treilea rând, vedem că sabatul este «semn» vizibil 
între Dumnezeu și fiii lui Israel. Şi a vorbit Domnul cu Moise și 
a zis: «Spune fiilor lui Israel aşa: Băgaţi de seamă să păziți 
zilele Mele de odihnă, căci acestea sunt semn între Mine şi voi 
din neam în neam, ca să ştiţi că Eu sunt Domnul, Cel ce vă 
sfințește...» (leş. 31, 12-13). Tot în felul acesta se exprimă și 

Proorocul lezechiel: Așa zice Domnul Dumnezeu: ...le-am dat şi 
zilele Mele de odihnă, ca să fie semn între Mine şi ei, ca să cu- 
noască ei că Eu sunt Domnul, Sfinţitorul lor (Iez. 20, 5, 12). 

In al patrulea rând, reiese că sabatul și întreaga Lege sunt 
date numai evreilor, iar nu și celorlalte neamuri, din mărturia 

conducătorilor poporului ales întors din exil; căci atunci când 
cei străini de neamul lor au venit și le-au cerut permisiunea să 
ajute și ei la zidirea templului Domnului, zicând: Să zidim şi 
noi împreună cu voi, pentru că şi noi, ca şi voi, căutăm pe 
Dumnezeul vostru şi-l aducem jertfe încă din vremea lui 
Asarhadon, regele Asiriei... (| Ezdra 4, 2). La aceste cuvinte, 
trimișii neamurilor au primit un răspuns clar și categoric prin 
gura lui Neemia: Dumnezeul cel ceresc ne va ajuta. Noi, 
slujitorii Lui, vom zidi; iar voi nu aveţi parte, nici drept, nici 
pomenire (aducere aminte) în Ierusalim (Neem. 2, 19). 

De subliniat cuvintele: «pomenire» - aducere aminte -, 
care sunt repetate ori de câte ori Dumnezeu sau Moise atrag 
atenţia asupra serbării sabatului sau asupra legământului făcut 
prin Moise, între Dumnezeu şi poporul scos din robia Egiptului 
şi pe care voi, sectarilor, îl folosiţi atât de mult: Adu-ţi aminte 
de ziua odihnei... (leş. 20, 8); Adu-ţi aminte că ai fost rob în 
pământul Egiptului... să păzeşti ziua odihnei (Deut. 5, 15). 
Deci această «aducere aminte» se referă la legământul sabatului 
pe care l-a făcut Dumnezeu cu poporul evreu, atunci când l-a 
scos din robia egipteană. Celelalte neamuri nu au acest 
legământ, pentru că ele nu au fost scoase din robia egipteană și 
prin urmare nu au de ce să-și aducă aminte de acea suferinţă. 

După ducerea evreilor în robia babilonică, neamurile care 
au fost aduse în Palestina și le-au luat locul s-au amestecat cu 
evreii rămaşi și au crezut în Dumnezeul lor (I Ezdra 4, 2). 
Această credință însă nu a putut să-i facă părtași la istoria 
poporului ales și la legământul lui Dumnezeu: sabatul. 

Pentru aceea ei sunt respinși de la zidirea templului, 
spunându-li-se că nu au «pomenire» (aducere aminte). Cu alte 
cuvinte, sabatul este o sărbătoare exclusiv evreiască şi nu se 
transmite altor popoare, chiar dacă acelea cred în Dumnezeul 
lui Israel. Acesta este un adevăr care nu poate fi răstălmăcit și 
de care ar trebui să ţină seama toţi cei ce serbează sâmbăta, 
adevăr care se poate vedea clar atât în Vechiul, cât şi în Noul 
Testament, însă numai dacă voi, rătăciţilor sectari, aţi voi să vă 
deschideţi ochii minţii voastre la vederea celor drepte. 

lar dacă acest așezământ al sabatului este numit «veșnic», 
trebuie să înţelegem că cuvântul veșnic are aici înţelesul de ceva 

durabil, care nu poate fi schimbat sau înlocuit de oameni. lar 
pentru aceasta, nu se poate susține că aici Dumnezeu nu are 
putere să-l schimbe sau să-l înlocuiască, deoarece vedem că 
Mântuitorul a schimbat acest așezământ «veșnic» al sabatului. 
Deci cuvântul «veşnic» înseamnă aici epoca Testamentului celui 
Vechi, după sfârșitul căreia începe un veac nou și un Legământ 
Nou, care fusese făgăduit chiar de Dumnezeu încă din Vechiul 
Testament (ler. 31, 31-33). Cuvântul «veșnic» este folosit în 
Vechiul Testament și cu alte prilejuri, cum ar fi, de pildă, la 
porunca prăznuirii mielului pascal, pentru care Dumnezeu 
poruncește evreilor: ...ca așezare veșnică să oprăznuiți; sau la 
sărbătoarea azimilor, pe care, de asemenea, le poruncește să o 
păzească, fiind «așezământ veșnic» (leș. 12, 3, 14, 17, 24). Cu 
toate acestea, nici voi, sâmbătarilor, nu mai serbaţi mielul 
pascal după porunca «veșnică» de atunci, spre a-l mânca 
împreună cu azimă și cu ierburi amare, stând în picioare, cu 
toiege în mâini, gata de plecare (leș. 12, 1-24; Num. 9, 11 
ş.a.). Iarăşi «lege veșnică» este şi arderea neîntreruptă a 
candelei în faţa perdelei de dinaintea chivotului Legii în templul 
din Ierusalim (leş. 27, 20-21), lege pe care de asemenea nici 
voi sâmbătarii nu o mai ţineţi, mai ales că voi nu aveţi nici 
templu, nici perdea, nici chivot și nici un alt obiect de cult. Incă 
si modul de junghiere al animalelor de jertfă era numit 
«aşezământ veșnic» (Lev. 17, 7), și totuşi azi nici voi, 
sâmbătarii, nu îl mai respectaţi. Deci dacă aţi încerca să ţineţi 
practica acestor legi veșnice, ar trebui să vă întoarceţi cu totul 
la cele ale Vechiului Testament. 

Sectarul: Noi avem atâtea mărturii biblice prin care 
putem să dovedim că serbarea sâmbetei este obligatorie pentru 
toţi creștinii din toate neamurile. Astfel citim despre Mântui- 
torul, că: ...a venit în Nazaret, unde fusese crescut şi, după 
obiceiul Său, a intrat în ziua sâmbetei în sinagogă şi S-a sculat 
să citească (Luca 4, 16; Marcu 1, 21; Luca 4, 31 ș.a.). De 
asemenea este scris despre apostolul neamurilor că ...după 
obiceiul său, Pavel a intrat la ei (în sinagoga iudeilor din 
Tesalonic) și în trei sâmbete le-a grăit din Scripturi (Fapte 17, 
2). Apoi: Și urmându-l femeile, care veniseră cu El din 
Galileea, au privit mormântul... şi, întorcându-se, au pregătit 

miresme şi miruri; iar Sâmbătă S-au odihnit, după Lege (Luca 
23, 55-56). 

Deci şi ele au respectat porunca Legii, ţinând sâmbăta. 
Incă și Mântuitorul, vorbind despre sfârșitul lumii, a arătat că 
sâmbăta va rămâne până la sfârșit și de aceea a zis: Rugaţi-vă ca 
să nu fie fuga voastră iarna, nici sâmbăta (Matei 24, 20). Şi ia- 
răși auzim pe marele Apostol Pavel care vorbeşte despre odihna 
din ziua sâmbetei, spunând că Dumnezeu a dat poporului Său 
«odihnă» (Evrei 4, 4-11). Poporul Său sunt creștinii din toate 
neamurile și din toate vremurile și deci toţi deopotrivă sunt 
obligaţi să țină odihna sâmbetei. Așadar, după cum rezultă din 
citatele de mai sus, se poate înţelege clar că Mântuitorul, Sfinţii 
Apostoli și Sfintele Mironosiţe au cinstit și au serbat sâmbăta 
după porunca Legii Vechi, și de aceea noi - ca următori ai lui 
Hristos - se cuvine să facem la fel. 


Preotul: In zadar ai înşirat atâtea citate biblice care ţi se 
par că susțin rătăcirea dumitale și a tuturor sâmbătarilor, căci 
noi știm limpede că nu mai avem nici o obligaţie să serbăm 
sâmbăta. Noul Testament a înlocuit pe cel Vechi și a instituit o 
altă zi de odihnă și de serbare, și anume ziua dintâi a săptă- 
mânii sau Duminica. Instituirea acestei zile ca zi de sărbătoare 
şi de odihnă este independentă de cea a sâmbetei vechi. 
Sâmbăta Legii Vechi - după cum am arătat mai sus - a fost 
instituită de Dumnezeu ca zi de sărbătoare și de odihnă, în 
amintirea ieșirii din robia Egiptului a unui singur popor: a 
poporului Său, Israel. lar Duminica creștină o serbăm în amin- 
tirea Invierii Domnului - prin care s-a făcut crearea din nou și 
înnoirea întregii lumi - și, totodată, ieșirea noastră din robia 
cea mult mai grea decât cea egipteană, adică ieșirea din robia 
păcatului, a satanei și a morţii, precum și dobândirea Canaanu- 
lui ceresc. 

Învățătura despre desființarea sâmbetei în Noul Testament 
se bazează pe: 

1.  Temeiuri indirecte (de principiu sau generale) Noul 
Testament a <învechit» pe cel dinaintea lui, numit «Vechi», și a 
înnoit toate vechile așezăminte, între care, desigur, şi sâmbăta. 
Aşezământul vechi nu era desăvârșit, el era mai mult ca o 
umbră, o icoană (Evrei 10, 1; Col. 2, 16-17). lată pentru cea 

trebuit să se întemeieze ...un Testament mai bun; ...un 
testament Nou (Evrei 8, 5-8). Și zicând: «Nou», Domnul a 
învechit pe cel dintâi (Evrei 8, 13), care a fost pus numai până 
la «vremea îndreptării», adică până când avea să fie îndreptat și 
desăvârșit de altul Nou (Evrei 9, 10; 10, 9). Căci dacă 
Testamentul cel dintâi ar fi fost fără de prihană, nu s-ar mai fi 
Căutat loc pentru al doilea (Evrei 8, 7; Gal. 2, 21 ș.a.). lar prin 
al doilea, toate cele ale Vechiului Așezământ au trecut, iată 
toate s-au făcut noi (II Cor. 5, 17). Odată cu celelalte 
așezăminte ale Legii Vechi a fost scoasă din vigoare și înlocuită 
şi sărbătoarea sabatului (Rom. 7, 1-6; Gal. 2, 18-19). 

Acestea avându-le în vedere,, marele Apostol Pavel a scris 
împotriva celor ce voiau să se mai ţină de cele ale Legii Vechi 
şi-i învinuiau pe cei ce nu le mai ţineau, adresându-se acestora 
din urmă astfel: Nimeni deci să nu vă judece pentru mâncare 
sau băutură, sau cu privire la vreo sărbătoare, sau lună nouă, 
sau la sâmbete, care sunt umbră celor viitoare, iar trupul (este) 
al lui Hristos (Col. 2, 16-17). Cei ce voiesc să dobândească 
mântuirea, trebuie să fie urmași ai lui Avraam. Aceștia însă nu 
sunt descendenții trupești ai patriarhului, ci cei care au credinţa 
lui în împlinirea făgăduințelor mesianice; iar aceștia sunt crești- 
nii deveniți fii ai lui Dumnezeu și eliberați de sub poruncile 
nefolositoare ale Legii (Gal. cap. 3-5), pe care Hristos, prin 
poruncile Evangheliei, le-a șters ca pe un zapis ce ne era 
potrivnic (Col. 2, 14); ...căci dacă dreptatea vine prin Lege, 
atunci Hristos a murit în zadar (Gal. 2, 16-21). Nu din faptele 
Legii vine mântuirea, ci prin credința cea în Hristos lisus, căci 
dreptul din credință va fi viu (Avac. 2, 4; Rom. 1, 17). Deci 
Vechiul Testament trebuie să se bucure în creștinism de cinstea 
ce i se cuvine, dar în nici un caz el nu trebuie prețuit mai mult 
decât cel Nou sau în paguba celui Nou; 

2. Temeiuri directe, din practica Mântuitorului și a Sfinți- 
lor Apostoli. Mântuitorul nostru lisus Hristos - Care n-a venit 
să strice Legea sau proorocii (Matei 5, 17) - a ţinut toate 
poruncile Legii în afară de una singură: aceea a sâmbetei. Căci 
dacă El mergea, ca fiecare iudeu, sâmbăta la sinagogă, mergea 
cu scopul de a propovădui poporului adunat aici, sau pentru a 
vindeca pe bolnavi, dar nicidecum pentru a ne da nouă, 

creştinilor, pildă că trebuie să serbăm sâmbăta, aşa cum vi se 
pare vouă, sectarilor rătăciți de la adevăr. Iudeii mai aveau 
obiceiul de a se aduna şi vineri seara pentru rugăciune în 
sinagogă, după cum se adună şi azi. Dacă Mântuitorul nostru 
lisus Hristos S-ar fi dus și în această zi în sinagogă, ar urma 
pentru noi că trebuie să serbăm și vinerea? 

Dumneata ai mai spus printre altele că Hristos şi Apostolii 
au respectat sâmbăta. Dar în ce fel? Se știe atât numai, că Ela 
făcut o mulţime din minunile Sale sâmbăta, fapt pentru care era 
ameninţat cu moartea (loan 5, 16). Sâmbăta au fost vindecaţi: 
omul cu mâna uscată (Matei 12, 9-14; Marcu 3, 1-6; Luca 6, 
6-11), femeia cu duhul neputinței (gârbovă) (Luca 13, 10-17), 
bolnavul de hidropică (Luca 14, 1-6), omul cu duhul necurat 
(Marcu 1, 23-25; Luca 4, 31-37), slăbănogul bolnav de 38 de 
ani (loan 5, 1-18) și orbul din naștere (loan 9, 1-18). Trei din 
aceste vindecări - a omului cu mâna uscată, a femeii gârbove și 
a omului cu duh necurat -, au fost făcute nu numai sâmbăta, ci 
şi în sinagogă. 

Iar dacă voi folosiți cuvintele Mântuitorului, Care zice: 

Rugaţi-vă ca să nu fie fuga voastră iarna, nici sâmbăta (Matei 
24, 20), apoi să știți că nici aici nu se vorbește de sfințirea sau 
respectarea sâmbetei, cum vi se pare vouă. Sfântul Efrem Sirul, 
un mare dascăl al adevărului, tâlcuieşte «iarna» prin răceala 
credinței - să nu ne apuce iarna (răceala credinței), adică să nu 
fim nepregătiți -, iar «sâmbăta» - să nu fim căzuți în eres prin 
întoarcerea la cele vechi. In deşert susțineți voi că Mântuitorul 
a oprit prin aceasta călcarea sâmbetei, căci cum putea să facă 
aceasta, de vreme ce El Insuși o călcase, zicând: Sâmbăta afost 
făcută pentru om, iar nu omul pentru sâmbătă. Astfel că Fiul 
Omului este Domn și al sâmbetei (Marcu 2, 27-28). De 
asemenea, vedem că nici Apostolii nu respectau ziua sabatului, 
căci au smuls și au mâncat spice de grâu chiar în această zi 
(Matei 12, 1-3). 


Sfânta Evanghelie ne spune clar că iudeii căutau să-L 
omoare pe lisus ...pentru că dezlega sâmbăta (loan 5, 18), pe 
care Hristos, ca Domn al Sabatului, a desființat-o. Desființând 
vrăjmăşia în trupul Său, Legea poruncilor şi învățăturile ei... 
(Efes. 2, 15), Mântuitorul a făcut un Nou Legământ, întru 


DESPRE  SERBAREA  DUMINICII ÎN LOCUL  SÂMBETEI 339 


Sângele Său (Luca 22, 20), și ne-a dat exemplu cu fapta să nu 
mai ținem ziua sabatului (sâmbetei). lar dacă însuși Hristos ne-a 
învăţat pe noi cu cuvântul și cu fapta acest lucru, putem oare să 
nu-L ascultăm pe El, noi, cei ce ne-am botezat și ne-am 
îmbrăcat în El (Gal. 3, 27)? 

Ai amintit și faptul că sfintele mironosiţe au respectat ziua 
sâmbetei, în care ...s-au odihnit după Lege (Luca 23, 56). 
Intr-adevăr, mironosiţele, ca niște femei credincioase ce erau, 
respectau Legea și toate prevederile ei. Insă în acel timp era 
încă în vigoare Legea Veche, căci faptul s-a petrecut cu o zi 
înainte de Înviere, când ziua Duminicii încă nu fusese sfințită 
prin Invierea Domnului şi deci nu luase încă locul sâmbetei. 
Ucenicii se găseau încă sub regimul Vechiului Testament, căci 
Legea cea Nouă s-a început abia din ziua Învierii, adică de a 
doua zi. După Înviere au început ei să serbeze Duminica, în 
amintirea Celui ce a dezlegat sâmbăta și i-a făcut să nu mai fie 
sub Lege, ci sub har. Astfel, respectarea Legii cu privire la po- 
runca păzirii sâmbetei din partea mironosiţelor este explicabilă. 

Dacă cercetăm cu atenţie Noul Testament, vedem că toate 
poruncile Decalogului sunt reproduse în cuprinsul lui, de către 
Mântuitorul sau de către Sfinţii Apostoli, în afară de porunca a 
patra, aceea a sabatului. Astfel: 

Porunca întâi o găsim la Matei 12, 31-32 și la Marcu 3, 29. 

Porunca a doua, în I Cor. 10, 14 și I loan 5, 21. 


Porunca a treia, la Iacov 4, 12; 5, 12. 

Porunca a cincea, la Matei 15, 4; 19, 19; Marcu 7, 10; 
Efes. 6, 1-3. 

Porunca a şasea, la Matei 19, 18 și la Marcu 10, 19. 

Porunca a şaptea, la Matei 19, 18; la Marcu 10, 19 și în 
Rom. 13,9. 

Porunca a opta, la Matei 19, 18; la Marcu 10, 19 și în 
Rom. 13,9. 

Porunca a noua, la Matei 19, 18; la Marcu 10, 19 şi în 
Rom. 13,9. 

Porunca a zecea, în Rom. 13,9. 

Dar în nici o parte a Evanghelici sau a epistolelor apos- 
tolice nu găsim vorbindu-se sau făcându-se măcar o aluzie la 
porunca a patra sau la ziua sabatului, ceea ce dovedește că ea 

nu există pentru Mântuitorul și apostoli; iar despre ceea ce nu 
mai există, e firesc ca nici să nu se mai vorbească. Mântuitorul 
nostru lisus Hristos a rezumat toate poruncile în două: iubirea 
de Dumnezeu și de aproapele, zicând: În aceste două porunci 
se cuprind toată Legea şi proorocii (Matei 22, 40). Şi marele 
Apostol Pavel a zis că: dragostea este împlinirea Legii (Rom. 
13, 9-10). 

Sectarul: Apostolii și primii creștini - după mărturia 
istoriei - au serbat sâmbăta, și numai de la Constantin cel 
Mare, din anul 321, s-a introdus de către acest împărat inovaţia 
de a se serba Duminica în mod obligatoriu. 

Preotul: Nu este deloc adevărat că Apostolii și primii 
creștini au serbat sâmbăta. Marele Apostol Pavel, dacă mergea 
sâmbăta la sinagogă, nu mergea acolo ca să prăznuiască 
sâmbăta, ci pentru că acolo se adunau iudeii (loan 18, 20) şi 
avea prilejul să le vorbească din Scripturi (Fapte 17, 2). Dar 
Apostolul Pavel vorbea nu numai prin sinagogi, ci și în pieţe și 
prin case (Fapte 17, 17; 18, 6-7), ba chiar și în afară de porţile 
cetăţii, în câmp (Fapte 16, 13); apoi, el vorbea nu numai 
sâmbăta, ci și în fiecare zi și noapte (Fapte 17, 17; 20, 31). 

Dacă voi sectarii cinstiți sâmbăta pentru că în ea mergea 
la sinagogă Pavel și vorbea, apoi de ce nu cinstiţi și celelalte 
zile ale săptămânii, căci după cum se vede Marele Pavel predi- 
ca în toate zilele, oriunde s-ar fi aflat? Marele Apostol Pavel nu 
mergea la sinagogă pentru că cinstea acest loc de adunare a 
evreilor, căci atunci ar însemna că el a cinstit şi casele și areo- 

pasul și locurile din afara cetăților pe unde mergea și predica. 

Și ce odihnă avea Marele Pavel în ziua sabatului, de vreme ce 

el se ostenea lucrând pe ogorul inimilor, în slujba cuvântului lui 

Dumnezeu (Fapte 6, 2)? Dacă marele Apostol Pavel ar fi serbat 

sabatul, după cum vi se pare vouă, sectarilor, atunci cum ar fi 

învăţat cele dimpotrivă, zicând: Nimeni deci să nu vă judece 
pentru mâncare sau băutură, sau cu privire la vreo sărbătoare, 
sau lună nouă, sau la sâmbete, care sunt umbră celor viitoare, 

iar trupul (este) al lui Hristos (Col. 2, 16-17). 

Dar nu numai Apostolii au nesocotit serbarea sâmbetei, ci 
şi urmașii lor, Varnava, Ignatie Teoforul, Policarp al Smirnei, 

Clement al Romei, Iustin Martirul, Tertulian și mulţi alții din 

secolele I, II și III; toţi aceștia mărturisesc că, creștinii din 
vremea lor serbau pe atunci Duminica, întocmai cum știm din 
Biblie că făceau și Apostolii. 

Istoria mărturisește despre Constantin cel Mare numai 
faptul că, în timpul domniei lui, creștinismul a devenit religie 
liberă în stat, favorizându-se astfel generalizarea ulterioară, în 
Imperiul Roman, a practicilor religioase creștine, între care era 
si serbarea Duminicii, astfel încât statul roman nu a făcut 
altceva decât a recunoscut și a consfințit o stare de fapt. 

Sectarul: Dar care sunt pentru voi, ortodocșii, temeiurile 
scripturistice pentru serbarea Duminicii în locul sâmbetei? 

Preotul: Deși ţi-am dat destule argumente în această 
privinţă, totuși îţi voi mai face o recapitulare și o completare în 
scurt a celor vorbite anterior. 

Pentru noi, creștinii dreptmăritori, sărbătoarea cea mai 
mare este ziua Învierii lui Hristos, zi de bucurie, căci Însuși 
Domnul a întâmpinat în acea zi pe femeile mironosiţe, zicân- 
du-le: Bucurați-vă! (Matei 28, 9). Ziua Învierii este ziua în care 
Mântuitorul nostru lisus Hristos ne-a eliberat pe noi din robia 
păcatului (I Petru 2, 24), aşa cum oarecând Dumnezeu a 
eliberat pe poporul Său ales din robia Egiptului. Ziua Învierii 
este ziua sfințită prin Însuși scump Sângele Său, este ziua 
încredințării că am înviat din moartea păcatului şi că vom învia 
şi din moartea trupească spre viaţa veșnică, dacă vom adormi în 
credință neîndoită în Hristos, căci zice Sfântul Apostol Pavel: 
lar dacă Hristos n-a înviat, zadarnică este credința voastră, 
sunteţi încă în păcatele voastre; şi atunci şi cei ce au adormit în 
Hristos au pierit (| Cor. 15, 17-18). Și în alt loc: Și dacă 
Hristos n-a înviat, zadarnică este atunci propovăduirea noastră, 
zadarnică şi credința voastră (I Cor. 15, 14). 

Deci după mărturia marelui Apostol Pavel, creștinul nu 
valorează nimic fără încredințarea deplină că Hristos a înviat a 
treia zi din morţi, așa cum EL Însuși spunea mai înainte. Și dacă 
Învierea lui Hristos este atât de însemnată pentru orice creştin, 
nu se cuvine oare să fie mereu în mintea sa și să o cinstească, 
serbând-o îmbrăcat în hainele albe ale curăţiei, strălucitoare ca 
zăpada, ca și ale îngerilor care au prăvălit piatra de pe mormânt 
(Matei 28, 3; Marcu 16, 5; Luca 24, 4; loan 20, 11-12)? 

Numai un ateu sau un necreștin poate să-și permită cuvântul nu; 
pentru noi, toţi creștinii, este un da puternic repetat de cincizeci 
şi două de ori, după numărul săptămânilor unui an. 

Oare suntem noi mai împietriţi întru nerecunoștința decât 
evreii, care își serbau săptămânal amintirea eliberării lor din 
robia Egiptului? Sau robia păcatului și a morţii din care ne-a 
scos Hristos este de mai mică valoare decât robia Egiptului? 
Nicidecum! Cei care au plecat din Egipt n-au putut să ajungă la 
odihna făgăduită din pricina neascultării și răzvrătirii lor, iar 
urmașilor lor, Iosua le-a dat odihnă vremelnică î în Canaan. Însă 
Hristos ne-a dat odihnă cerească, veșnică, în care vor intra toți 
cei ce nu se vor răzvrăti, toţi cei ce vor învia sub Har - nu sub 
Lege -, serbând amintirea ieșirii lor din Egiptul păcatului, așa 
cum au serbat-o Sfinţii Apostoli și urmașii lor până azi. 

Duminica - ziua izbăvirii noastre - se mai numește în 
Sfânta Scriptură și una a sâmbetei sau ziua întâi a săptămânii 
(Matei 28, 1; Marcu 16, 1; Luca 24, 1; loan 20, 1), a treia zi 
(Matei 16, 21; 17, 23; Marcu 8, 31; 9, 31; 10, 34; Luca 9, 22; 
24, 7) sau după opt zile (loan 20, 26) sau ziua Domnului (Apoc. 
1, 10). Cele trei zile despre care vorbește Sfânta Scriptură sunt 
zilele în care Mântuitorul a stat în mormânt, numărul lor fiind 
preînchipuit de cele trei zile cât a stat proorocul Iona în 
pântecele chitului (lona 2, 1; Matei 12, 40); numărul lor 
corespunde, de asemenea, numărului zilelor în care Mântuitorul 
a spus că va ridica templul dărâmat (loan 2, 19-22). Și ceea ce 
spusese mai înainte ucenicilor Săi, că va învia a treia zi din 
morți (Matei 17, 23; Marcu 9, 31), Mântuitorul a adeverit prin 
Învierea Sa (Marcu 16, 9; Matei 28, 1-10). 


În ziua întâi a săptămânii s-a săvârșit la Emaus prima 
Liturghie după Învierea Domnului, prin «frângerea pâinii» de 
către Mântuitorul (Luca 24, 30). 

În seara zilei celei dintâi a săptămânii (Duminica), 
Mântuitorul S-a arătat ucenicilor Săi, care erau adunaţi, cu ușile 
încuiate, de frica iudeilor, zicându-le: Pace vouă (loan 20, 
19-24). Apoi a suflat asupra lor, dându-le puterea de a lega și a 
dezlega păcatele oamenilor. 

Tot în ziua Duminicii, după opt zile, S-a arătat Mân- 
tuitorul iarăși ucenicilor Săi și lui Toma, pe care l-a încredinţat 

despre Învierea Sa (loan 20, 26). Și tot Duminica S-a arătat 
Mântuitorul în Galileea (Marcu 16, 14). 

Duminica S-a pogorât Sfântul Duh peste Sfinţii Apostoli 
(Fapte 2, 1-2). În ziua Duminicii, Sfinţii Apostoli i 
«frângerea pâinii», adică Sfânta liturghie (Fapte 20, 7-12). 
ziua Duminicii se făcea, de către apostoli, strângerea f 
ajutoare pentru sfinți (I Cor. 16, 1-2), astfel că Duminica, 
sfințită prin Învierea Domnului ca zi de slăvire a Sa, devenea şi 
o sărbătoare a dragostei prin iubirea de fraţi și ajutorarea lor. 

Despre ziua Duminicii a zis psalmistul: Aceasta este ziua 
pe care a făcut-o Domnul, să ne bucurăm şi să ne veselim întru 
ea (Ps. 117, 24), iar Apocalipsa i s-a descoperit Evanghelistului 
Ioan tot în ziua Duminicii (Apoc. 1, 10). 

Frângerea pâinii era făcută în cadrul cultului public în 
biserică (I Cor. 11, 20-22), ceea ce înseamnă că Apostolii nu 
mai săvârșeau cultul sâmbăta, ci Duminica. La așezarea Sfintei 
Împărtăşanii, Mântuitorul a zis: Aceasta să faceți spre pomeni- 
rea Mea (Luca 22, 19; I Cor. 11, 24, 26). Fiind deci vorba de 
o comemorare care se făcea de către apostoli Duminica, se 
adeverește o dată mai mult că Duminica, și nu sâmbăta, este 
ziua comemorării Domnului. 

lată deci, omule rătăcit, câte temeiuri biblice are serbarea 
Duminicii. Înţelegeţi deci că în ziua cea mare a dreptei Judecăţi 
a lui Hristos voi veţi da seamă și cu mari și groaznice pedepse 
veţi fi pedepsiţi, deoarece cu minciunile și vicleniile voastre 
voiţi să întunecaţi razele acestui soare duhovnicesc, care este 
Duminica - ziua cea plină de lumină a învierii lui Hristos. 


E k*k k 


Credinciosul: Mai sunt și alte mărturii din vechime că 
încă din primele veacuri creștinii au serbat ziua Duminicii? 

Preotul: Cred că ţi-am arătat destule mărturii din Sfânta 
Scriptură despre serbarea Duminicii de către creștinii de la 
început și totodată ţi-am arătat și pentru care pricină ei ţineau 
Duminica zi de odihnă în locul sâmbetei. Așa că mai n-ar fi 
nevoie de a vă mai aduce și alte mărturii. Dar spre a dovedi și 
mai mult acest adevăr, pentru serbarea Duminicii în locul 

sâmbetei, chiar de la începutul creștinismului, ascultă și ia 
aminte: 

Să știi că pe lângă mărturiile din Sfânta Scriptură care mai 
sus le-ai auzit despre serbarea Duminicii, mai sunt foarte multe 
mărturii vrednice de crezare de la Sfinţii bărbaţi Apostolici, 
adică de la ucenicii Sfinţilor Apostoli, care au fost ei înșiși 
următori și împreună vorbitori cu Sfinţii Apostoli. Unul din 
aceștia a fost și Sfântul Ignatie Teoforul, Episcop al Antiohiei 
(107). Acesta, în scrisoarea trimisă creștinilor din Magnesia, 
la cap. 9, zice așa: „Așadar aceia care au viețuit după rânduiala 
cea veche (adică evreii) au venit la nădejdea cea nouă și nu mai 


"3 


ţin sâmbăta, ci îşi întocmesc viața potrivit zilei Domnului” . 


Apoi Sfântul Iustin Martirul ( 155) scria pe la mijlocul 
veacului al doilea după Hristos: „Duminica ne adunăm cu toţii 
la un loc, pentru că aceasta este ziua în care Dumnezeu la 
zidirea lumii a despărţit lumina de întuneric şi în care 
Mântuitorul nostru lisus Hristos a înviat din morţii... ti 

Asemenea mărturii mai găsim și în Așezămintele Sfinților 
Apostoli (cartea II, cap. 59), în canoane”, precum şi la o 
mulțime de Sfinţi Părinţi și scriitori bisericești din veacurile 
II-IV, ca de pildă: Tertulian, Sfântul Irineu, Sfântul Ambrozie, 
Sfântul loan Gură de Aur ș.a. De aceea, după cu recunoașterea 
creștinismului de către împăratul Constantin cel Mare (313), 
Duminica a fost recunoscută și consfinţită de către stat (321) ca 
zi de odihnă chiar și pentru necreștini, rămânând astfel până azi 
la toate popoarele creștine ca zi săptămânală de repaus și de 
odihnă. 


? Scrisorile Părinților Apostolici, traduse de Pr. I. Mihălcescu, G. 
Niţu și M. Pâslaru, voi. 1, pag. 159. 

“ Apologia 1, cap. 67, trad. cit., p. 71. 

* Vezi canonul 29 Laodiceea de la anul 364. lar Sfântul Nichifor 
Mărturisitorul în canonul al doilea al său din cele 17 ce se cuprind în tomul 
2 al Adunării Sinoadelor, foaia 981, zice că nu se cade creștinilor nici să 
călătorească Duminica. 


‘ Cf. învățătura de credința Ortodoxă, întreb. 287, p. 379-380. 


Capitolul 29 


DESPRE DATA CELEI DE A DOUA 
VENIRI A DOMNULUI 


Despre data exactă a celei de a doua veniri a Domnului și 
Mântuitorului nostru Iisus Hristos, Biserica Sa cea dreptmă- 
ritoare are numeroase mărturii biblice prin care dovedeşte că 
această dată nu a încredințat-o Dumnezeu nici îngerilor, nici 
oamenilor şi nici chiar Fiului Său, ca om. Iată care sunt 
cuvintele dumnezeieștii Scripturi: Jar de ziua şi de ceasul acela 
nimeni nu ştie, nici îngerii din ceruri, nici Fiul, ci numai Tatăl. 
Şi precum a fost în zilele lui Noe, aşa va fi şi venirea Fiului 
Omului. Căci precum în zilele acelea dinainte de potop oamenii 
mâncau şi beau, se însurau și se măritau... şi n-au ştiut până ce 
a venit potopul şi i-a luat pe toți, la fel va fi şi venirea Fiului 
Omului... Privesheaţi, deci, că nu ştiţi în care zi vine Domnul 
vostru. Aceea cunoaşteţi, că, de-ar şti stăpânul casei la ce 
strajă din noapte vine furul, ar priveshea şi n-ar lăsa să i se 
spargă casa. De aceea şi voi fiţi gata, că în ceasul în care nu 
gândiţi, Fiul Omului va veni (Matei 24, 36-44, vezi și v. 45-51). 

Dacă nici îngerii din cer și nici Fiul, ca om, nu ştiu cu 
precizie această dată, cum ar putea ea oare să fie cunoscută de 
către oameni? De aici înţelegem numai că trebuie să fim 
pururea cu mare grijă de mântuirea noastră, spre a fi pregătiţi 
pentru venirea Domnului, de vreme ce nu știm nici ziua, nici 
ceasul când va veni Domnul și nici ceasul sfârșitului nostru. Că 
venirea Sa va fi pe neașteptate și prin surprindere, după cum 
ne-a prevenit Domnul, atunci când a spus: Drept aceea, 

privegheați, că nu ştiţi ziua, nici ceasul când vine Fiul Omului 
(Matei 25, 13). 

Sectarul: Adevărat este că la început Apostolii n-au știut 
data exactă a venirii a doua a Domnului (Matei 24, 36 ș.a.), dar 
după ce ei au fost întăriți cu putere de sus, prin venirea 
Sfântului Duh, au devenit cunoscători a toate; căci Duhul Sfânt 
le-a descoperit toate tainele, după cum le spusese mai înainte 
Mântuitorul: Incă multe am a vă spune, dar acum nu puteţi să 
le purtați. lar când va veni Acela, Duhul Adevărului, vă va 
călăuzi la tot adevărul; căci nu va vorbi de la Sine, ci câte va 
auzi va vorbi şi cele viitoare vă va vesti (loan 16, 12-13; 14, 
26; 15, 26). Sfântul Duh a fost trimis apostolilor la Cincizecime 
şi de atunci încoace, atât Apostolii cât și bunii creștini, prin 
priceperea și înțelepciunea pe care le-o insuflă Sfântul Duh, pot 
cunoaște «tot adevărul», adică întreg planul divin al istoriei 
lumii și al sfârșitului ei, «planul divin al vârstelor», și pot 
calcula din Sfânta Scriptură «cele viitoare», adică data venirii a 
doua. Numai cei ce nu au pe Duhul Sfânt și n-au primit 
priceperea dată de către El, nu pot cunoaște acea dată. 

Preotul: Vai de voi, sectarilor adventiști, și de toţi acei 
sectari care cred asemenea vouă; vai de voi, oamenilor stricați 
la minte și la înţelegerea Sfintelor Scripturi! Vai de calculele 
voastre, care v-au înșelat pe voi și pe toţi cei înșelaţi de voi! De 
atâtea ori aţi calculat voi, după rătăcirea minţii voastre, data 
celei de a doua veniri a Domnului, de atâtea ori aţi rămas de 
toată batjocura și rușinea omenirii și încă mai cutezaţi să 
susțineţi nebunia că știți data exactă a venirii Domnului? 

Oare n-a calculat din Biblie William Miller al vostru că 
între 1 martie 1843 și 1 martie 1844 va fi a doua venire a 
Domnului? Oare n-a rămas el cu toţi cei înșelaţi de el, de toată 
rușinea și de râs în faţa întregii lumi? Oare nu anunţase această 
dată William Miller încă din anul 1833, în broşura sa 
„Invederare din Sfânta Scriptură despre venirea a doua a 
Domnului în anul 1843"? Oare nu calculase și alt prooroc 
mincinos al vostru, Joshua Himes, în revistele <«Strigătul din 
miezul nopţii» (1842) și <«Trâmbiţa de alarmă» (1842), că 
Domnul vine în 1843? Şi oare nu și acest fals prooroc a rămas 

ca și William Miller de toată rușinea și scârba în fața lumii, 
împreună cu mincinoasele lui proorocii? 

Dar ce a păţit Snow al vostru - ucenicul cel mai apropiat 
al lui Miller -, care calculase că trebuie să adauge la 
-proorocia» lui Miller încă șapte luni și zece zile, fixând data 
venirii a doua a Domnului la 10 octombrie 1844? Oare n-a 
rămas și el ca și dascălul său Miller de toată rușinea? Oare nu 
anunțaseră acești mincinoși «prooroci» adventiști prin revistele 
lor, prin ziare și prin discursuri publice, data exactă a venirii 
Domnului? Oare nu și-au cheltuit averile toţi oamenii înșelaţi de 
ei, împărțind tot ce aveau și cumpărându-şi haine albe, ba chiar 
si lumânări, ca să întâmpine pe Domnul? Oare nu erau pe 
atunci pline vitrinele magazinelor din America de haine albe 
spre vânzare pentru cei ce vor călători la cer la 10 octombrie 
1844? Şi oare n-a trecut și acea zi ca toate celelalte zile și toți 
proorocii cei mincinoși ai voștri cu calculele lor din Scriptură 
- care credeau că le-au fost inspirate de Duhul Sfânt - n-au 
rămas de toată rușinea și ocara, scăpând numai cu fuga, pentru 
a nu fi omorâţi de oamenii cei înșelaţi de ei, care își risipiseră 
toate avuţiile în baza „proorociei” lor? 

Mă minunez foarte de nebunia voastră, sectarilor stricaţi 
la minte, că după atâtea exemple de înșelare și rătăcire, încă 
mai îndrăzniţi să susţineţi că puteţi calcula din Sfintele Scripturi 
data corectă a venirii a doua a Domnului. 

Înţelepţiţi-vă odată, după aceste jalnice evenimente, și 
înţelegeți că făgăduinţa Mântuitorului nostru lisus Hristos 
despre descoperirea «celor viitoare» prin Duhul Sfânt nu s-a 
referit la data venirii Sale de a doua, după cum vi se pare vouă, 
ci la proorociile ce se vor face în Biserică cu privire la diferite 
întâmplări şi evenimente viitoare. Astfel de descoperiri, 
într-adevăr, s-au făcut prin Sfântul Duh, căci vedem, de 
exemplu, că Apocalipsa este plină de ele și de multe altele de 
asemenea, expuse în diferite cărţi sfinte ale Bibliei (vezi II Tim. 
3, 1-8; II Petru 2, 1-3; Fapte 11, 27-28; 20, 29-30; Iuda 1, 

17-18 ș.a.). Ele aveau să cuprindă îndeosebi învățături eshato- 
logice (privind ivirea lui antihrist, a proorocilor mincinoși, 
dezlănţuirea prigoanelor din viitor asupra creștinilor), precum şi 
înțelepciunea necesară apostolilor spre a se putea apăra atunci 

când vor fi trași la răspundere în fața judecătorilor pentru 
învăţătura ce o propovăduiesc (Matei 10, 19-20). Acestea sunt 
«cele viitoare» despre care Mântuitorul vorbește în textul pe 
care l-ai adus aici, omule rătăcit și încurcat în vicleniile tale. 

Contextul și textele paralele ne dau lămuriri și indicaţii 
limpezi în acest sens, astfel că oricât te vei sili tu și cei aseme- 
nea ţie să știți data exactă a venirii a doua a Domnului, pururea 
veţi rămâne mincinoșşi, ca și înaintașii voştri amintiți mai sus. 

Sectarul: Creștinii au de la Sfântul Duh lumina cunoș- 
tinţei, prin care ei pot cunoaște și data venirii a doua. Numai 
păgânii și creștinii cei neadevăraţi sunt în această privință 
întunecaţi și în neștiință, căci Apostolul Pavel scrie: Voi însă, 
fraților, nu Sunteţi în întuneric, ca să vă apuce ziua aceea ca un 
fur. Căci voi toţi sunteţi fii ai luminii şi fii ai zilei; nu suntem ai 
nopții, nici ai întunericului (| Tes. 5, 4-5). Din cuvintele 
acestea rezultă că toţi creștinii pot şi chiar trebuie să cunoască 
data exactă a venirii a doua, spre a fi pregătiţi să o întâmpine. 

Preotul: Omule rătăcit de la adevăr, de ce tai adevărul 
înţelesului Sfintei Scripturi folosindu-te numai de unele texte 
care ţi se pare că îţi susțin rătăcirea? Pentru ce ai luat versetele 
4 şi 5 din capitolul 5 al Epistolei către Tesaloniceni, înlăturând 
versetele 1 şi 2 de mai sus, care îl tâlcuiesc pe cel de al 4-lea și 
al S-lea și pe cele de mai jos? Auzi ce zice marele Apostol 
Pavel acolo: Jar despre ani şi despre vremuri, fraţilor, nu aveţi 
nevoie să vă scriem, căci voi înşivă ştiţi bine că ziua Domnului 
vine așa, ca un fur noaptea (I Tes. 5, 1-2). Deci cunoaște, 
omule rătăcit, că acesta este adevărul pe care îl păstrează 
Biserica lui Hristos, iar nu al vostru. Căci Biserica cea 
dreptmăritoare învaţă, deopotrivă cu marele Pavel, că ziua 
Domnului ca un fur noaptea va veni, și nimeni nu știe ziua, nici 
ceasul când vine Fiul Omului (Matei 25, 13). 


Numai apropierea datei venirii a doua poate fi cunoscută, 
după semnele ce vor trebui să se arate mai înainte și care sunt 
următoarele: 

1. Propovăduirea Evangheliei la toate popoarele lumii 
(Matei 24, 14); 

2. Convertirea poporului evreu la creștinism, în urma 
propovăduirii Evangheliei la toată lumea (Rom. 11, 25); 

3. Apariţia lui antihrist (I loan 2, 18), «omul nelegiuirii» 
(UL Tes. 2, 3-11) sau «fiara» (Apoc. 13, 1-18), lucrând 
împreună cu agenţii săi - proorocii și hristoșii mincinoși - tot 
felul de semne, prin puterea satanei, pentru a amăgi pe oameni 
(Apoc. 20, 1-10); 

4. El se va substitui lui Dumnezeu și ca o fiară crudă va 
prigoni cu toată furia pe cei aleși ai Domnului (Matei 24, 9); 

5. Înmulțirea fărădelegilor și răcirea iubirii dintre oameni, 
care se vor uri şi se vor trăda unii pe alții (Matei 24, 10-12, 24); 

6. Înmulțirea războaielor și a veștilor de războaie între 
neamurile, popoarele și statele lumii (Matei 24, 6-7); 

7. Producerea unor calamităţi, ca: cutremure, inundaţii, 
ciumă, molime ș.a. (Matei 24, 7); 

8. Producerea unor semne cosmice: întunecarea soarelui 
şi a lunii, căderi de stele, zguduiri în elementele naturii ș.a. 
(Matei 24, 29); 

9. Arătarea pe cer a semnului Fiului Omului, adică a 
Sfintei Cruci, căci ea este semnul de biruință al Domnului 
nostru lisus Hristos și nici un alt semn nu-L vestește atât de 
caracteristic precum Crucea (Matei 24, 30). Când cei păcătoşi 
o vor vedea pe cer, își vor aduce aminte de Cel pe Care L-au 
tăgăduit şi se vor bate în piept, căindu-se și jelindu-se de 
soarta ce-i așteaptă. _ 

Despre tâlcul acestor semne a grăit Domnul: /nvățați de 
la smochin pilda: Când mlădița lui se face fragedă şi odrăsleşte 
frunze, cunoaşteţi că vara este aproape. Asemenea şi voi, când 
veți vedea toate acestea, să ştiţi că este aproape, la uşi (Matei 
24, 32-33). Așadar, despre semnele premergătoare celei de a 
doua veniri a Domnului avem tâlcuire și adeverire chiar de la 
Mântuitorul Hristos, iar despre data exactă a venirii Lui, 
nimeni nu știe, nici chiar îngerii Lui și nici Fiul (ca om), ci 
numai Tatăl (Matei 24, 36). 


x ks 


Credinciosul: Dar cum va veni Domnul, dacă nimeni nu 
ştie acest lucru? 

Preotul: i-am spus că va veni fără de veste și că 
nimenea nu știe ziua și ceasul când vine Fiul Omului (Matei 25, 
13). Ţi-am arătat cu mărturii din Sfânta Scriptură semnele 
prevestitoare ale venirii Lui. lar acum trebuie să știi că Domnul 
va veni cu mare slavă la a doua venire a Sa, după cum Însuşi a 
arătat, zicând: Şi vor vedea pe Fiul Omului venind pe norii 
cerului, cu putere şi cu slavă multă (Matei 24, 30). Şi iarăși 
arătând despre venirea a doua a Sa, că va fi cu mare și negrăită 
slavă, zice: lar când va veni Fiul Omului întru slava Sa, şi toți 
Sfinții îngeri cu EI, atunci va şedea pe tronul slavei Sale (Matei 
25, 31). Până și stihiile lumii se vor înfricoșa de slava Lui, 
după cum mărturisește Sfânta și dumnezeiasca Scriptură, 
zicând: Și am văzut, iar, un tron mare alb şi pe Cel ce şedea pe 
el, iar dinaintea feţei Lui pământul şi cerul au fugit şi loc nu s- 
a mai găsit pentru ele (Apoc. 20, 11). 

Deci înţelege, frate, că venirea Domnului va fi cu mare și 
negrăită slavă, dar fără de veste. De aceea, datoria noastră este 
întotdeauna să priveghem, petrecând în fapte bune, fiindcă nu 
ştim ziua, nici ceasul când Fiul Omului va veni (Matei 25, 13). 


DESPRE ÎMPĂRĂȚIA DE O MIE DE ANI 
(MILENIUL) 


Russeliștii și adventiștii mai susțin printre rătăcirile lor și 
că între venirea a doua și sfârșitul lumii, Hristos va întemeia pe 
pământ o împărăție în care El va domni, împreună cu cei aleși 
ai Săi, vreme de o mie de ani. Rătăcirea aceasta este veche, 
deoarece încă din primele veacuri ale creștinismului, ea a fost 
susținută de câţiva eretici, așa-zișii «hiliaști» (în grecește Ailia 
- o mie). Împotriva lor s-a ridicat, încă de atunci, toată 
Biserica Veche și i-a combătut prin cei mai aleși slujitori ai săi. 
Cei ce o susțin azi se numesc, în general, «milenariști» sau 
«mileniști». 

Sfinţii și dumnezeieștii Părinţi ai Bisericii lui Hristos au 
arătat că această împărăție de «o mie de ani» - despre care se 
amintește în Apocalipsă - este un număr simbolic. 

Sfânta Scriptură ne arată luminat că «Împărăţia cerurilor» 
se mai numește și «Împărăţia lui Dumnezeu» sau «Împărăţia lui 
Hristos», ea fiind vestită de către dumnezeiescul loan Boteză- 
torul, precum și de Însuși Mântuitorul. Amândoi au vestit 
«apropierea» ei (Matei 3, 2; 4, 17; Luca 8, 1; Efes. 5, 5 ș.a.). 
Dar ea s-a înființat de fapt prin actul de supraîmpărătească 
biruință a Domnului nostru lisus Hristos, care a fost Învierea 
Sa. Astfel El a câștigat o împărăție a Sa. Este împărăţia Sa de 
har, numită și „Impărăţia lui Dumnezeu”, sau „a cerurilor”. 
Este numită „a lui Dumnezeu”, pentru că, spre deosebire de 
alte împărăţii lumești, este realizată numai cu ajutorul lui 

Dumnezeu şi nicidecum cu puterile proprii ale cuiva (Matei 12 
28; 21, 31, 43). Se numeşte „a cerurilor" pentru că, în contrast 
cu împărățiile pământului, chiverniseşte numai bunuri 
suprapământești (oameni renăscuți «de sus» şi bunuri cerești, 
ca: dreptate, pace, bucurie sfântă ș. a.). Este astfel o împărăție 
cerească pe pământ. Legăturile ei sunt cu cerul, iar nu cu lumea 
pământului. lată de ce a răspuns Mântuitorul la întrebarea dacă 
este împărat: Împărăția Mea nu este din lumea aceasta (loan 
18, 36; 27, 11). 

Această Împărăţie a lui Hristos stăpânește viața lăuntrică 
omului, manifestându-se în afară prin dreptate şi pace şi 
bucurie în Duhul Sfânt (Rom. 14, 17). Această Împărăţie însuși 
Hristos a întemeiat-o (Efes. 5, 5; Col. 1, 13; II Tim. 4, |; 
Apoc. 12, 10 ș.a.), şi Însuși Mântuitorul a arătat în pildele Sale 
cum va crește ea, pe cine va cuprinde şi ce putere va avea. Ea 
cuprinde pe toţi oamenii credincioși și aleși din toate neamurile 
şi popoarele lumii (Ps. 116, 1-2; Dan. 7, 13-14; Matei 28, 18; 
Fapte 10, 36; Rom. 10, 12; I Cor. 15, 27; Efes. 1, 20-23; 
Filip. 2, 9-11 ş.a.) şi este o împărăție a dreptăţii (Ps. 44; Evrei 
1, 8-9; Isaia 16, 5; 32, 1; ler. 23, 5). Această împărăție este o 
împărăție a sufletelor și în suflete (Luca 17, 21), şi numai aceia 
intră în ea, care o au deja în ei (Luca 18, 17). 

Această Împărăţie a lui Hristos, organizată în afară, 
alcătuiește Biserica sau «Trupul lui Hristos», capul ei fiind 
Însuşi Hristos (Efes. 1, 22; 5, 23; Col. 1, 24; I Cor. 11, 3; 12, 
27; Rom 12, 5 ş.a.); înfierea și intrarea în această împărăție 
este numai prin «baia nașterii celei de a doua» (Tit 3, 5) sau 
prin naștere «de sus» (loan 3, 3; Rom. 6, 3-5; Efes. 5, 26; Col. 
2, 12-13; I Cor. 6, 11 ș.a.). Nimeni nu poate intra în această 
împărăție a lui Hristos decât numai prin botez, adică prin 
«nașterea cea de sus» sau «nașterea din apă și din Duh», după 
cuvântul Mântuitorului: ...de nu se va naște cineva din apă şi 
din Duh, nu va putea să intre în Împărăția lui Dumnezeu (loan 
3, 5). 

Această naștere este «de sus» sau «de la Dumnezeu», prin 
puterea Duhului Sfânt (loan 3, 3; 1, 1 ș. a.), și este o adevărată 
înviere din morţi, fapt pentru care botezul este numit adeseori 
«înviere» (Col. 2, 12-13; Rom. 6, 3-5; II Tim. 2, 11; Gal. 3, 27 

ș.a.). Deci botezul creştin este o înnoire a vieţii, «o naștere din 
nou», «o înviere din morți». Când marele Apostol Pavel scrie: 
Deşteaptă-te, cel ce dormi, şi te scoală din morți și te va lumina 
Hristos (Efes. 5, 14), el are în vedere tocmai această înnoire și 
înviere prin botezul creștin, căci în Impărăţia lui Hristos nu 
intră decât cel ce «învie» din morţi prin botezul creştin. 

Ar fi însă o mare greșeală să se confunde învierea prin 
botez cu învierea cea de apoi (a trupurilor), pentru că, deși 
amândouă sunt învieri, ele nu sunt unul și același lucru. 
Confundarea lor constituie o abatere, care poate să aibă ca 
urmare greșeli dogmatice foarte grave, așa cum o dovedește 
cazul unor sectari, care, din cauza acestei confuzii, au ajuns la 
mari rătăciri, după cum se va vedea mai jos: 

În termeni profetici şi simbolici, Sfânta Scriptură ne 
vorbește și despre «o împărăție de o mie de ani»; această 
împărăție de o mie de ani este identică cu cea despre care am 
vorbit mai sus. lată ce ne spune Sfântul loan în descoperirea sa: 
Și am văzut un înger, pogorându-se din cer, având cheia 
adâncului şi un lanț mare în mâna lui. Şi a prins pe balaur, 
şarpele cel vechi care este diavolul şi satana, şi l-a legat pe o 
mie de ani. Și l-a aruncat în adânc şi l-a închis şi a pecetluit 
deasupra lui, ca să nu mai amăsească neamurile, până se vor 
plini o mie de ani. După aceea, trebuie să fie dezlegat câtăva 
vreme... Și am văzut sufletele celor tăiați pentru mărturia lui 
lisus... care nu S-au închinat fiarei, nici chipului ei, şi nu au 
primit semnul ei pe fruntea şi pe mâna lor. Și ei au înviat şi au 
împărățit cu Hristos o mie de ani. lar ceilalți morți nu înviază 
până nu se va sfârşi mia cea de ani. Aceasta este învierea cea 
dintâi. Fericit şi sfânt este cel ce are parte de învierea cea 
dintâi. Peste aceştia moartea cea de a doua nu are putere, ci 
vor fi preoți ai lui Dumnezeu și ai lui Hristos şi vor împărați cu 
El o mie de ani... moartea şi iadul au fost aruncate în râul de 
foc. Aceasta este moartea cea de a doua: iezerul cel de foc 
(Apoc. 20, 1-14). 

Din acest context constatăm mai întâi următoarele: 

1. Împărăția lui Hristos de o mie de ani este răstimpul în 
care Hristos a limitat („a legat") puterea diavolului asupra 
oamenilor (versetele 1-2). 

2. La sfârșitul acestui răstimp, diavolul va fi lăsat din 
nou, pentru câtva timp, să acţioneze asupra oamenilor 
(versetul 3). 

3. Membrii acestei împărăţii de o mie de ani sunt numai 
acei ce nu s-au închinat fiarei și semnului ei și au înviat la 
«învierea cea dintâi» (versetele 4-5). 

4. Cei ce nu s-au învrednicit de această înviere vor învia 
abia la sfârșitul celor o mie de ani, adică la «învierea a doua», 
căci această înviere, în raport cu «cea dintâi», este a doua 
(versetul 5). 

5. Peste aceștia (membri ai Împărăției de o mie de ani) 
„moartea cea de a doua" nu are putere (versetul 6). 

6. La sfârșitul celor o mie de ani și după un răstimp de 
acțiune nefastă asupra sfinţilor, diavolul, împreună cu cei ai lui, 
va fi aruncat în focul iadului care este «moartea cea de a doua» 
(versetele 7-14). 

Din toate acestea rezultă evident că «împărăţia de o mie 
de ani» nu este altceva decât Împărăţia lui Hristos, numită 
«Împărăţia lui Dumnezeu» sau «Împărăţia ceuta., despre 
care a fost vorba mai sus, deoarece: 

1. În răstimpul acestei împărății, diavolul a fost învins și 
legat, luându-i-se puterea asupra oamenilor. Hristos „a intrat în 
casa lui și l-a legat", limitându-i puterea asupra omenirii 
răscumpărate (Matei 12, 29 și contextul). 

2. Intrarea în această Împărăţie este condiţionată de o 
înviere, numită «cea dintâi», care nu poate fi altceva decât 
Botezul creștin, numit adeseori chiar «înviere», «naștere de sus» 
sau «naștere din nou»; această înviere prin botez este „întâia”, 
în raport cu cea de a doua, sau generală, a trupurilor, care este 
numită «învierea cea de apoi» (loan 11, 24 ș.a.). 

3. La sfârșitul acestei împărăţii, diavolul va fi din nou 
slobozit, ca să amăgească popoarele şi să lucreze cu putere şi cu 
furie împotriva sfinților, sub forma de antihrist, fiară sau 
prooroc mincinos. 

4. Durata acestei acţiuni va fi de scurtă vreme (Apoc. 13, 
5; 20, 3; Matei 24, 22) şi ea va constitui unul din semnele care 
vor prevesti apropierea venirii a doua și a sfârșitului lumii (a se 
vedea la capitolul 29). 

Prin urmare, să se știe lămurit că «învierea cea dintâi» 
este învierea cea prin botez, iar cea de «a doua» este învierea 
cea de apoi. De asemenea, moartea «cea dintâi» este cea 
naturală sau despărțirea sufletului de trup, iar cea de a doua este 
chinul cel veșnic sau osânda iadului, denumit astfel în opoziţie 
cu fericirea cea de veci, numită «viaţă» (Matei 18, 8; 19, 17; 
Marcu 9, 43; loan 5, 24 ș.a.). Se arată că această moarte de a 
doua nu are putere asupra celor învredniciți de învierea cea 
dintâi; de aici rezultă că moartea cea dintâi - de care nici sfinții 
nu scapă - este moartea naturală, trupească. 

Moarte se mai numește în Sfânta Scriptură și starea păcă- 
toasă a cuiva, și în acest sens a spus Mântuitorul că numai cei 
«morți» au mai mare grijă de a-şi îngropa morţii lor, decât a-L 
urma pe El (Matei 8, 22) și că, prin credinţa în EI, cineva 
devine din „mort", viu, chiar dacă în mod firesc va muri (loan 
11, 25). Acest înţeles l-a avut în vedere apostolul scriind despre 
«cei morţi păcatului» (Rom. 6, 11; 8, 10), și tot în acest sens 
grăiește îngerul descoperitor căpeteniei Bisericii din Sardes: 
„trăieşti, dar eşti mort (Apoc. 3, l, vezi și loan 5, 25; Efes. 
2, 1-5; 5, 14; Col. 2, 13 ș.a.). Ea însă nu constituie «moartea 
cea dintâi», aşa cum constituie învierea prin Botez «învierea cea 
dintâi», deoarece această moarte, datorată păcatului, este o stare 
de moarte sau o stare ce duce la moarte, iar nu acțiunea de a 
muri. Or, în expresiile de mai sus, prin <înviere» și «moarte» se 
înţelege nu o stare, ci o acţiune, anume de a învia şi, respectiv, 
de a muri. 


Durata acestei împărăţii a lui Hristos este determinată în 
general ca fiind de „o mie de ani". Având în vedere că în 
Apocalipsă cifra aceasta - ca și multe alte expresii cu alt înţeles 
decât cel aparent - își are un alt tâlc decât cel propriu, 
aritmetic; nu trebuie să o înţelegem ca indicând o cifră hotărâtă, 
după însemnătatea ei aritmetică, ci ca indicând o perioadă de 
timp relativ lungă, dar nehotărâtă. Dacă în loc de „o mie" 
înţelegem „mii”, atunci înţelegem corect. Unii exegeţi (Dr. V. 
Gheorghiu) au tradus chiar și literal în acest sens (mii), pe 
motivul că în textul grecesc nu ar fi indicat precis una mie, ci 


numai mii (ta hilia)!. 


' Este și motivul pentru care, în ediţia din 1979 a Noului Testament, 
cuvântul fa hilia este tradus prin «mii de ani», ceea ce este cât se poate de 

Dar oricum ar fi tradus literal, înţelesul spiritual al 
expresiei rămâne același: mii de ani. Durata aceasta nu este 
altceva decât răstimpul dintre venirea întâia şi venirea a doua a 
Domnului, sau, mai precis, răstimpul de la întemeierea «Împă- 
răţiei lui Dumnezeu» și până la venirea a doua. Așadar este 
vorba de împărăția lui Dumnezeu în durata ei în lume. 

Sectarul: «Împărăţia de o mie de ani» nu poate fi con- 
fundată cu nici o altă împărăție, pentru patru motive: 1) se va 
întemeia abia la venirea a doua; 2) va fi precedată de învierea 
drepţilor, care vor împărați cu Hristos; 3) va dura o mie de ani; 
4) după care se va face apoi învierea celor păcătoși, judecarea 
acestora și sfârșitul lumii. 

Așa rezultă din capitolul 20 al Apocalipsei, citat mai sus. 
Din acest capitol se vede limpede că vor fi două învieri de apoi: 
învierea «cea dintâi», a drepţilor, la începutul mileniului, și o 
alta, a păcătoşilor, care, în raport cu cea dintâi, este «a doua», 
la sfârșitul mileniului (versetele 4-5). 

În răstimpul mileniului, puterea de acţiune a diavolului va 
fi limitată până către sfârșit, când, după o scurtă activitate 
nefastă, va fi aruncat în iad împreună cu toţi cei amăgiţi de el 
(versetele 7-14), înviaţi acum și ei (versetul 5) și judecaţi și 
condamnaţi la osândă (versetele 12- 15), după ce mai întâi se va 
petrece sfârşitul lumii (versetul 11). Învățătura despre mileniu, 
precedat de <învierea întâi», a celor sfinți, și urmat de «învierea 
a doua», a păcătoşilor, este confirmată și de alte texte biblice. 
Așa, de pildă, Sfântul Apostol Pavel scrie creștinilor din 
Tesalonic: Dacă credem că lisus a murit şi a înviat, tot aşa 
(credem că) Dumnezeu, pe cei adormiţi întru lisus, îi va aduce 
împreună cu El... pentru că Însuşi Domnul, întru poruncă, la 
glasul arhanshelului şi întru trâmbița lui Dumnezeu, Se va 

pogori din cer şi cei morţi întru Hristos vor învia întâi (I Tes. 
4, 14-16). 


Deci la venirea a doua, Hristos îi va învia pe cei morţi 
întru El, căci despre ei zice apostolul «că vor învia întâi» şi 
aceasta este «învierea cea dintâi». Învierea celor păcătoși, adică 


corect (vezi și explicaţiile preotului loan Mircea în revista «Biserica 
Ortodoxă Română», nr. 5-6/1979). 

«a doua», va urma mai târziu, fără a ni se spune când, dar după 
Apocalipsă, capitolul 20, ea va fi după o mie de ani. lată ce 
zice Sfântul Apostol Pavel: fiecare va învia în rândul cetei sale: 
Hristos începătură, apoi cei ai lui Hristos, la venirea Lui 
(| Cor. 15, 23), adică drepţii în ceata drepţilor, la începutul 
mileniului, iar păcătoşii în ceata lor, la sfârșitul mileniului. 

Preotul: Voi, sectarilor întunecaţi la minte de satana, 
v-aţi înecat în marea Scripturilor, căci aţi avut îndrăzneală, cu 
slaba și putreda voastră înţelegere, să încercaţi a învăţa cele 
neînvăţate și a cerca cele necercate. Și cum se putea oare să 
ajungă viermii acolo unde nu s-au suit vulturii? Așa au păţit toţi 
cei mai înainte de voi, începători ai eresurilor vechi și tot așa 
trebuia să păţiţi și voi, care aţi luat înţelesul literal al Scripturii 
și, neavând pricepere duhovnicească de a pătrunde la 
înțelesurile cele mai adânci și duhovnicești ale Sfintei Scripturi, 
aţi căzut în prăpastia ereziilor cea fără de fund din cauza 
păcatelor și a trufiei voastre de a nu asculta de Sfinţii și Dascălii 
cei mari ai Bisericii lui Hristos. 

La voi s-a împlinit cuvântul marelui Teolog Grigorie, care 
zice: „Și privirea fără de frâu la cele înalte poate și în prăpăstii 
să ne dea nouă brânci”. Cum oare să vadă bufnița de noapte 
strălucirea soarelui, dacă este deprinsă a vedea numai la 
întuneric? Și cum veţi vedea voi, sectarilor întunecaţi la privirea 
şi priceperea minţii, strălucirea adevărului cea din dumne- 
zeieștile Scripturi? 


Te-ai grăbit să aduci în cele de mai sus citate din Sfânta 
Scriptură, prin care ţi se pare că poţi să adeverești pe cele 
susținute de sectarii voştri, dar nu este deloc așa în cele ce ai 
comentat dumneata acum. Deja ţi-am răspuns pe larg - prin 
cele arătate mai înainte - și este de prisos acum să mai vorbesc 
pentru a doua oară la urechea celui surd. 

Ţi-am spus la început că Biserica lui Hristos cea 
dreptmăritoare, prin cuvintele Sfintei Scripturi «o mie de ani», 
înţelege - tainic și simbolic - mii de ani. Dar oare numai la 
acest cuvânt Sfânta Scriptură vorbește tainic și acoperit unele 
lucruri greu de înţeles? Oare nu are Sfânta Scriptură prea multe 
cuvinte simbolice, tainice și alegorice, care nu se pot tâlcui 


358 CĂLĂUZĂ ÎN CREDINȚA ORTODOX 


după slovă, ci au cu totul alt înțeles, mai înalt și mai 
duhovnicesc? 

Dacă voi, sectarilor, sunteți atotștiutori, apoi să ne tâlcuiți 
după slovă ce este cartea «cea pecetluită cu șapte peceţi» din 
aceeași carte a Apocalipsei (5, 1). Ce este «calul roșu ca focul» 
(Apoc. 6, 4)? Dar acel «cal negru» (versetul 5)? Dar acel cal 
«galben-vânăt» pe care călărea moartea (Apoc. 6, 8)? Apoi, ce 
sunt cei șapte îngeri cărora li s-au dat șapte trâmbiţe (Apoc. 8, 
2), sau cele şapte cupe ale mâniei lui Dumnezeu (Apoc. 15, 1, 
7; 16, 1-19 ş.a.)? 

Voi, sectarilor, faceţi caz de două învieri la sfârșitul lumii 
și astfel, după voi, venirea Domnului se înţelege ca și cum El ar 
trebui să vină de trei ori; dar acest lucru este de hulă și de 
minciună. Am arătat în cele de mai sus că învierea «cea dintâi» 
este cea prin botezul creștin, iar «cea de a doua» este «cea de 
apoi» şi nicidecum nu este așa cum cugetaţi voi despre cele 
două învieri. 


Sfântul Apostol loan Evanghelistul reproduce cuvintele 
Mântuitorului referitoare la cele două învieri: Adevărat, 
adevărat zic vouă: Cel ce ascultă cuvântul Meu şi crede în Cel 
ce M-a trimis, are viaţă veșnică şi la judecată nu va veni, ci s-a 
mutat din moarte la viaţă. Adevărat, adevărat zic vouă, că vine 
ceasul şi acum este, când morții vor auzi glasul Fiului lui 
Dumnezeu şi cei ce vor auzi, vor învia (loan 5, 24-25). Fiind 
vorba de învierea celor ce ascultă glasul Fiului lui Dumnezeu - 
şi de vreme ce această înviere «acum este» -, în nici un caz nu 
este vorba aici de învierea «de apoi», ci de <învierea de acum» a 
celor înviați din moartea păcatului la viața cea în Hristos, de 
învierea la o viață nouă prin credinţa creștină sau - așa cum 
completează același apostol și evanghelist în altă parte - prin 
botezul creștin (loan 3, 3-5); aceasta este «învierea cea dintâi» 
despre care se vorbeşte în Apocalipsă. 

Apoi, Mântuitorul continuă să vorbească și despre o altă 
înviere care nu este «acum», ci care va fi la sfârșitul lumii, care 
nu este sufletească, ci trupească, și anume a celor ce sunt morţi 
în morminte, și nu numai morţi prin păcate sau sufletește. Nu 
vă miraţi de aceasta; că vine ceasul în care toți cei din 
morminte vor auzi glasul Lui, şi vor ieşi cei ce au făcut cele 

bune, spre învierea vieţii, iar cei ce au făcut cele rele, spre 
învierea judecății (loan 5, 28-29). Adică nu vă miraţi de 
puterea ce o are Hristos de a învia sufletește (învierea cea 
dintâi), pentru că El va învia și pe toţi morţii din morminte. 

Textul acesta exclude clar posibilitatea existenţei unei 
perioade de o mie de ani între învierea drepţilor şi cea a 
păcătoșilor, arătând lămurit că învierea cea de apoi este una 
singură și a tuturor, deodată; aceasta este «învierea a doua». lar 
in ce privește pe «cea dintâi» s-a văzut că ea nu este «cea de 
apoi», ci «cea de acum». lată deci cum înțelesurile se lămuresc 
de la sine, prin analiza și compararea acestor texte biblice 
paralele ale aceluiași autor, excluzându-se astfel orice posibi- 
litate de a intercala «mileniul» sectar între cele două <învieri». 
Numai „mileniul” după concepţia ortodoxă poate fi înțeles ca 
existent între învierea cea dintâi, prin botez, și învierea cea de a 
doua, «cea de apoi». 

La fel stau lucrurile și cu textul de la I Tesaloniceni 4, 
14-16, deoarece nici acolo nu este vorba despre două învieri de 
apoi, ci despre una singură. Este adevărat că aici nu se vorbeşte 
decât despre învierea celor drepţi («morţi în Hristos»), despre 
cea a păcătoșilor neamintindu-se nimic, dar aceasta nu pentru că 
ei ar învia mai târziu, peste o mie de ani, ci pentru că pe 
Apostolul Pavel şi pe cititorii săi nu-i interesa decât soarta 
«celor morți în Hristos». De ceilalți apostolul nu se preocupă 
deloc, scopul său în această epistolă fiind numai acela de a-i 
mângâia pe cititorii săi (versetul 18), neliniștiţi și nelămuriţi în 
această privinţă, iar nu «de a-i întrista» (versetul 13). 

In Epistola I către Corinteni (15, 23) se vorbește, 
într-adevăr, de «cete». Dar nu de două cete, așa cum înţeleg 
mileniștii, anume de ceata drepţilor și de a păcătoşilor, ale 
căror învieri ar fi despărțite de un răstimp de o mie de ani, ci 
de mai multe cete, potrivit gradelor de sfințenie sau păcătoșenie 
a celor ce vor învia, după cum rezultă din versetele 39-41. 

Sfânta Scriptură este clară și categorică, mărturisind în 
multe locuri că venirea a doua a Domnului va fi o singură dată, 
că învierea de apoi va fi una singură și a tuturor deodată, și că 
Judecata de apoi va fi de asemenea una singură și deodată, atât 
pentru drepţi, cât și pentru păcătoși, fără ca între învierea și 

judecarea unora sau a altora să mai fie vreun răstimp de «o mie 
de ani». Mântuitorul a zis: ...vine ceasul în care toţi cei din 
morminte vor auzi glasul Lui, şi vor ieşi cei ce au făcut cele 
bune, spre învierea vieţii, iar cei ce au făcut cele rele, spre 
învierea judecății (loan 5, 28-29). 

Deci un singur și același glas va fi rostit pentru învierea 
celor păcătoși și a celor drepţi. lar în altă parte, de asemenea 
zice: Jar când va veni Fiul Omului întru slava Sa, şi toți sfinţii 
îngeri cu El, atunci va şedea pe tronul slavei Sale. Și se vor 
aduna înaintea Lui toate neamurile şi-i va despărți pe unii de 
alții, precum desparte păstorul oile de capre. Şi va pune oile 
de-a dreapta Sa, iar caprele de-a stânga. Atunci va zice 
Împăratul celor de-a dreapta Lui: Veniţi, binecuvântaţii Tatălui 
Meu... Atunci va zice şi celor de-a stânga: Duceţi-vă de la 
Mine,  blestemaţilor, în focul cel veşnic... (Matei 25, 31-46). 

Mântuitorul vorbeşte precis și limpede despre venirea a 
doua și despre Judecata de apoi, arătând că atât una cât si 
cealaltă vor fi deodată, și pentru drepţi și pentru păcătoşi. În 
atâtea pilde frumoase El ne-a arătat acest adevăr: un singur 
seceriș va fi și pentru grâu și pentru neghină (Matei 13, 30, 
42-43); o singură dată va veni Mirele pentru toate fecioarele 
(Matei 25, 1-13); o singură dată va veni Stăpânul ca să ceară 
socoteală tuturor lucrătorilor din via Sa (Matei 21, 33-41); în 
același timp va cere tuturor socoteală despre talanţii pe care i-a 
încredinţat (Matei 25, 14-30; 18, 23-35) șa. Deci va fi o 
singură venire de apoi, o singură înviere și înfățișare a tuturor 
în faţa Împăratului Judecător şi o singură judecată pentru toți 
deodată. 

Sectarul: Trebuie știut că data începerii mileniului poate 
fi precizată. Ea nu este chiar identică cu data venirii a doua (din 
1674), ci abia în anul 1914, căci acest an reprezintă sfârșitul 
«timpului păgânilor». Data începerii mileniului în 1914 se 
calculează astfel: În anul 606 î.d.Hr. a început primul 
guvernământ păgânesc, prin ducerea poporului ales în robia 
babilonică pentru 70 de ani (până în anul 536 î.d.Hr.) de către 
Nabucodonosor. Pe baza celor spuse în Levitic 26, 18, timpul 
păgânilor este înșeptit, adică de șapte ori un an de ani (ale cărui 
360 de zile trebuie socotite ani), deci 7 x 360 = 2520 de ani. 

Astfel, de la începutul timpului păgânilor și până la Hristos au 
trecut 606 ani, iar de la Hristos mai trebuie să treacă încă 1914, 
ca să se împlinească cei 2520 de ani. Deci odată cu mileniul 
începe epoca de pace veșnică, iar la sfârșitul ei va fi sfârșitul 
lumii, adică prăbușirea tuturor regatelor. Conducerea lumii va 
fi încredinţată lui Avraam, Moise, Iosif, Noe și tuturor 
drepţilor pomeniţi în Epistola către Evrei la capitolul 11. 

Lumea se împarte în trei epoci. Întâia epocă, de la Adam 
până la potop, în care a domnit Dumnezeu cu îngerii Săi. A 
doua epocă, de la potop până la 1914, în care a domnit satana 
asupra lumii; această epocă, la rândul ei, se subîmparte în trei: 
1. de la potop până la moartea lui Iacov; 2. de la moartea lui 
Iacov până la moartea lui lisus, sau răstimpul domniei evreilor; 
3. de la învierea lui lisus până în 1914, răstimpul creștin. A 
treia epocă, de la 1914, începând cu epoca împărăției de o mie 
de ani și durând în veci. 

De la crearea lui Adam până la „timpul odihnei” sunt 
6000 de ani, căci fiecare din cele șase zile ale creaţiei 
reprezintă pentru istoria omenirii câte o mie de ani, deoarece, 
după II Petru 3, 8 și Psalmul 89, 4, o zi este ca o mie de ani, 
iar ziua a șaptea, a odihnei, reprezintă încă o mie de ani, cei ai 
mileniului. Deci în cursul celor 6000 de ani omenirea trebuia să 
lucreze, deoarece după ei urmează mia a șaptea, închipuită prin 
ziua a șaptea, a odihnei, care este «mileniul», și care a și 
început deja, deoarece de la Adam și până acum au trecut mai 
mult de 6000 de ani. 

Preotul: O, nebunia voastră,  blestemaţilor sectari 
adventiști, russeliști și toți cei ce propovăduiți mileniul în 
înţelesul vostru rătăcit și răstălmăcit spre a voastră pierzare (II 
Petru 3, 16); voi, nebunilor sectari și „studenţi” ai Bibliei, de 
atâtea ori aţi calculat cu „precizie” data venirii a doua a 
Domnului și cele despre închipuitul vostru mileniu, și de atâtea 
ori ați rămas de toată rușinea și batjocura cu calculele voastre 
cele nebune și eretice. 

Mai întâi de toate să știți cu toată încredințarea că nu 
există nici un mileniu în înţelesul vostru sectar. Și dacă data 
venirii a doua nu poate fi stabilită, deoarece nici îngerii și nici 
Fiul (ca om) nu o știa (Matei 24, 36-44), atunci desigur că nu 

poate fi stabilită nici data începutului «mileniului» vostru. Apoi 

de ce susțineți că între a doua venire a Domnului și mileniu 
trebuie să intercalăm 40 de ani? De ce tocmai 40? Numai ca sa 
iasă anumite socoteli ticluite mai dinainte? Cum puteţi sa 
susțineţi că venirea a doua s-a făcut pe neașteptate, când scris 
este că va fi «ca fulgerul» deasupra lumii întregi «cu sunet 
mare» și întru răsunătorul glas de trâmbiță al arhanghelului, 
tocmai ca să constituie un eveniment măreț și universal, săvârșit 
în văzul și auzul tuturor (I Tes. 4, 16; Matei 24, 27-31; 23, 
31)? Il vor vedea pe isus cei drepţi ai Săi, care Il vor întâmpini 
în văzduh și Il vor vedea şi cei păcătoşi, care vor plânge și se 
vor jeli (Matei 24, 30; Marcu 13, 26; Zah. 12, 11-12). Cum și 
când ar fi fost învierea morţilor, care știm că trebuie să aibă loc 
la venirea Domnului? 


Voi,  sectarilor  mileniști,  susțineţi că la începutul 
mileniului nu învie decât drepţii; dar cum și când au înviat, de 
nu știe nimeni? Nici cele «trei epoci» ale voastre nu au vreun 
temei biblic: de ce trei și nu șapte, zece ș.a.m.d.? Noi știm că 
în ceea ce priveşte mântuirea, istoria lumii nu se poate împărți 
decât în două epoci mari: una a Vechiului Testament și alta a 
Noului Testament. O altă epocă nu va fi decât după venirea a 
doua, iar aceasta va dura veșnic. 


O epocă înseamnă o perioadă de timp determinată de un 
eveniment cu totul important care să schimbe faţa lumii și sa 
îndrepte istoria pe alt drum. In istoria lumii de până acum, au 
mai fost și evenimente mai mici care au subîmpărțit cele două 
epoci mari amintite, dar acestea n-au fost două sau trei, ci mai 
multe, putându-se în acest înţeles vorbi de epoca patriarhilor, a 
proorocilor, a apostolilor, a persecuțiilor ș.a. Nu se poate trece 
peste anul 1 spre a ajunge la 1914, socotind anul 1914 ca un an 
epocal, iar anul 1 al Nașterii Domnului numai ca început al unei 
subdiviziuni de epocă și nu al unei epoci de mare importanţă; 
pentru că nu anul 1914, ci anul 1 - respectiv anii de la 1 la 33 
după Hristos - au determinat întorsătura fără seamăn și 
revoluţia cea mai uriașă în istoria mântuirii noastre. lar epoca a 
treia va fi, de asemenea, inaugurată prin evenimente reale, de o 
importanţă capitală pentru toată omenirea și vizibile tuturor, iar 

nu imaginare și impuse de anumite socoteli făcute tendenţios și 


fără a fi verificate prin ceva concret. 

In ceea ce privește cifrele din Vechiul Testament, ele nu 
au tâlcuiri cabalistice, ca și când ar fi vrăjitorie, ci ele sunt sau 
reale, sau simbolice, după cum este caracterul cărții din care 
sunt luate. De unde putem ști că cele șase zile ale creaţiei au 
fost de șase mii de ani și că ele reprezintă, pentru durata 
omenirii, câte o mie de ani? De unde știm că nu au fost de câte 
24 de ore, ca orice zi obișnuită, sau chiar de câte o clipă, sau, 
in sfârșit, de câte o sută de mii de ani? 

Orice am face și orice am dori noi, ele nu pot fi 
combinate și răscombinate, ca să ajungem la o cifră dorită. 
Dacă unele cifre biblice sunt reale sau concrete, altele, în 
schimb, recunoaștem și noi, sunt simbolice. Cele reale vor fi 
înţelese numai după valoarea lor aritmetică; celelalte vor fi însă 
înţelese simbolic, ele indicând o durată mai mică, mai mare sau 
foarte mare, dar o durată nedeterminată precis. 

Altfel, dacă cele șase zile reprezintă câte șase mii de ani, 
iar cele 1260 de zile ale lui antihrist reprezintă 1260 de ani, 
atunci și cei 1000 de ani ai «mileniului» trebuie să reprezinte 
atâţia ani câte zile cuprind ei, sau chiar de șase ori atâţia... 

Nicăieri nu ni se spune că o zi din Biblie este egală cu o 
mie de ani, ci numai că înaintea lui Dumnezeu nu există timp şi 
că timpul pentru El nu contează ca durată; o singură zi, 
înaintea Domnului, este ca o mie de ani şi o mie de ani ca o zi 
(II Petru 3, 8) sau chiar ca straja nopții, de trei ore (Ps. 89, 4). 
De aici însă nu urmează că cifrele care reprezintă în Sfânta 
Scriptură un număr de zile să le socotim în ani; căci tot așa 
le-am putea socoti atunci și pe cele ce reprezintă mii de ani în 
zile sau chiar în străji. Și atunci am putea zice cu același drept 
că și cei o mie de ani ai mileniului înseamnă o zi. Şi atunci cum 
rămâne cu socotelile mileniștilor?... 

Toate calculele voastre cele nebunești au fost dezminţite 
de însuși adevărul lucrurilor. După anul 1874, după 1914 și 

1925, voi, sectarilor russeliști, văzând rușinea ce v-au adus-o 
calculele voastre cele mai vechi, aţi mai fixat încă un soroc pe 
bază de „calcul”: anul 1949; și încă o dată aţi dovedit 
nebuneasca voastră socoteală privind mileniul, căci și acel an a 

trecut ca toţi anii, și iarăşi mincinoasa voastră proorocie a 
rămas de râs ca și cele de mai înainte, pentru că ştie Dumnezeu 
să rușineze pe toți cei ce proorocesc minciuni spre a înșela 
suflete nevinovate. 


x k k 


Credinciosul: Dar de ce se spun în Simbolul Credinței 
cuvintele „A Căruia împărăție nu va avea sfârşit"? Deoarece 
mileniștii (cei cu mia de ani) zic că Domnul va veni mai înainte 
de Judecata de apoi să împărătească cu ei o mie de ani și apoi 
să învie și cei păcătoşi spre judecată. Oare nu va împărați 
Domnul în nesfârșiții veci după Judecata cea din urmă? 

Preotul: Aşa mărturisește Biserica noastră dreptmăritoare, 
că „Împărăţia Domnului nu va avea sfârșit” (Simbolul credinţei). 
Cuvintele „A Căruia Împărăţie nu va avea sfârșit” din Simbolul 
credinţei ne spun că stăpânirea lui lisus Hristos ca om și slava 
Lui nu vor înceta niciodată, ci vor dura veșnic. Căci pe de o 
parte, lisus Hristos nu este numai un om a cărui slavă să fie 
luată vreodată de Dumnezeu, iar pe de alta, Fiul lui Dumnezeu 
nu va lepăda niciodată firea Sa omenească, nu va înceta în veci 
să fie și om, deci om plin de slavă dumnezeiască. Deci nici 
cinstea dumnezeiască a omenităţii noastre nu va înceta vreodată, 
ca să apară alt neam de ființe mai înalt. Împărăţia fără de sfârşit 
a lui lisus Hristos a fost prevestită de îngerul Gavriil (Luca 
1, 33). Este drept că Apostolul Pavel spune că la sfârșit, lisus 
va supune toate Tatălui și apoi pe Sine (I Cor. 15, 25-26). Dar 
aceasta înseamnă aducerea lumii întregi la supunere față de 
Tatăl și încetarea lucrării Sale mântuitoare ca o lucrare 
deosebită a Sa, primită la întrupare”. 


Aşadar, cei cu mia de ani să înţeleagă căci cu tainele cele 
neștiute de îngeri și de Însuși Fiul lui Dumnezeu, ca om, nu se 
pot face calcule omeneşti şi de aritmetică. 


? Cf. învățătura de credință Ortodoxă, întreb. 221, p. 133. 


Capitolul 31 


DESPRE 
VEŞNICIA CHINURILOR IADULUI 


Noi ştim cu bună întemeiere, din mărturiile Sfintei 
Scripturi, că muncile iadului, pentru cei păcătoşi, vor fi 
veșnice. lată ce zice Sfânta Evanghelie în această privinţă: 
Atunci (la Judecata de apoi) va zice (Împăratul) şi celor de-a 
stânga: Duceţi-vă de la Mine, blestemaților, în focul cel veşnic, 
care este gătit diavolului şi îngerilor lui (Matei 25, 41). Apoi, 
în continuare, arătând rezultatul Judecăţii de apoi, zice: Și vor 
merge aceştia (păcătoşii) la osândă veşnică, iar drepții la viață 
veșnică (Matei 25, 46). 

Iarăşi, Mântuitorul, voind să arate veșnicia chinurilor 
iadului, le-a numit ...gheena, focul cel nestins, unde viermele 
lor nu moare și focul nu se stinge (Marcu 9, 43-48). În alt loc 
Mântuitorul, referindu-se tot la veșnicia chinurilor iadului, a 
zis: iar dacă mâna ta sau piciorul tău te Ssminteşte, taie-l şi 
aruncă-l de la tine, căci este bine pentru tine să intri în viață 
ciung sau  şchiop, decât, având amândouă mâinile sau 
amândouă picioarele, să fii aruncat în focul cel veşnic (Matei 
18, 8). De asemenea marele Prooroc al lui Dumnezeu, Isaia, 
adeverind realitatea veşniciei chinurilor iadului, spune 
următoarele: Şi vor ieşi, şi vor vedea trupurile oamenilor, care 
au călcat poruncile Mele, că viermele lor nu va muri şi focul 
lor nu se va stinge. Şi ei vor fi o sperietoare pentru toți (Isaia 
66, 24). Iar marele Daniel Proorocul zice, arătând acelaşi 
lucru: Şi mulți dintre cei care dorm în fărâna pământului se vor 

scula, unii la viață veşnică, iar alții spre ocară şi osândă 
veșnică (Dan. 12, 2). Cuvântul «mulţi» înseamnă aici - potrivit 
felului de vorbire de pe atunci - «toţi», fiind vorba de «mulţi» în 
înţeles de mulțime a morţilor care vor învia. 

Sectarul: Nu se poate ca chinurile iadului să fie veșnice, 
de vreme ce citim în Sfânta Scriptură: Vrăjmașul cel din urmă, 
care va fi nimicit, este moartea (| Cor. 15, 26). De aici rezultă 
că moartea - adică iadul - nu va fi. Deci ceea ce se numește iad 
sau moartea cea veșnică, nu va fi altceva decât o distrugere sau 
o nimicire a celor păcătoşi, spre a nu fi în veci (Apoc. 20, 9). 
Iadul propriu-zis nu este altceva decât ebraicul «șeol» (groapă 
de mormânt) sau grecescul «hades» (infern, adică loc subteran, 
locuinţa celor morţi). lar expresia «foc» sau «chin» veșnic, nu 
înseamnă ceva fără sfârșit, ci numai o moarte, o aruncare în 
pământ. Căci omul nu are suflet nemuritor și de aceea moartea 
înseamnă numai întoarcerea în pământ. 

Preotul: Mare nebunie şi mare rătăcire zace în capul 
vostru, sectarilor, care ziceţi că omul nu are suflet și că nu 
există iad și muncă veșnică pentru cei păcătoşi. Dacă ar fi după 
nebuna voastră înţelegere, atunci nici Judecata de apoi nu ar 
trebui să mai fie, nemaiavând nici un rost. Noi însă știm, atât 
din dumnezeiasca Scriptură, cât și de la Sfinţii Părinţi și dascăli 
ai Bisericii lui lisus Hristos, că Judecata de apoi urmează a se 
face mai ales pentru patru lucruri: 


1. să arate dreptatea lui Dumnezeu; 

2. să arate nedreptăţile oamenilor; 

3. să fie răsplătite faptele cele bune ale celor drepţi; 

4. să fie pedepsite cu chinuri veșnice păcatele celor răi 
(Rom. 2, 5; II Petru 3, 7; lov 34, 11; Ps. 61, 11; 95, 13; Pilde 
24, 12; Eccl. 11,9; 12, 14; ler. 17, 10; Matei 16, 27; 13, 41- 
42; 25, 41-46; Isaia 13, 11 ş.a.). 

Dacă, după înţelegerea voastră, omul nu este decât 
«pământ», fără suflet nemuritor, cum se face, totuși, că unii vor 
învia? Şi cum se face că Mântuitorul ne învaţă să preţuim 
sufletul mai mult decât trupul și, de asemenea, să nu căutăm 
spre cele ale trupului, ci spre cele ale sufletului, ca unele care 
sunt, ca și sufletul, netrecătoare? (Vezi mai pe larg la capitolul 
5, „Despre cultul sfinţilor și al îngerilor”). 

Oare să vă ascult pe voi, spre a crede că omul nu are 
suflet nemuritor, sau pe Hristos, Dumnezeul și Mântuitorul 
nostru, Care ne învaţă că sufletul nostru este mai scump decât 
toată lumea (Matei 16, 26; Marcu 8, 36) și că este nemuritor 
(Matei 22, 31; 17, 3; Marcu 9, 4 ș.a.)? Oare pe voi să vă 
ascultăm, care ziceţi că nu este iad și muncă veșnică, sau pe 
Mântuitorul Hristos, Care ne învaţă că iadul este un loc de chin 
veșnic (Matei 18, 8; 23, 33; Marcu 9, 43; Luca 16, 23-28; 
Apoc. 14, 10- 11; 20, 10)2 Oare pe voi, blestemaților sata, 
sa vă ascultăm, care ziceţi că nu este muncă veșnică, sau pe 
Dumnezeiasca Scriptură, care ne arată că în iad suferă trupul și 
sufletul chinuri veșnice (Dan. 12, 2; Matei 18, 9; Marcu 9, 
43-48; Rom. 2, 9)? Oare pe voi, stricaţilor la minte și la 
înţelegere să vă ascultăm, care ziceți că nu este pedeapsă 
veșnică, sau pe Sfânta și dumnezeiasca Scriptură, care ne arată 
mai luminat ca soarele că este osândă veșnică (Matei 25, 46; 
Marcu 3, 29; II Tes. 1, 9; Apoc. 14, 11; 20, 10; Isaia 66, 24: 
U, 14; Evrei 10, 26-27; Matei 5, 22 ş.a.)? 

Sectarul: Dumnezeu este atotbun, iubirea Lui este 
nemărginită față de oameni și de aceea este cu neputinţă să 
pedepsească pe oameni cu chinuri veșnice. El le este tuturor 
tată, și ce fel de Tată ar fi, dacă și-ar pedepsi fiii neascultători 
cu pedepse veșnice? Oare un tată nu este întotdeauna iertător 
faţă de fiii lui? Cu atât mai mult Dumnezeu, Tatăl nostru, este 
iertător faţă de noi! 

Preotul: Într-adevăr, Dumnezeu este iertător șI îndelung 
răbdător faţă de cei ce greşesc în această lume. Dar iertarea şi 
îndelunga Lui răbdare este asupra noastră numai în viața 
aceasta, fiindcă numai acum este timpul nostru de îndreptare, 
iar dobândirea iertării din partea Lui depinde de pocăința 
noastră. Însă în viaţa de dincolo, noi nu mai putem face 
pocăință (loan 9, 4), deoarece acolo Dumnezeu nu ne mai 
judecă după atotbunătatea și iubirea Sa, ci după dreptatea Sa, 
răsplătind fiecăruia după faptele sale (Sir. 16, 16; Matei 25, 35; 

10, 41 ș.a.). Dacă Dumnezeu ar fi iertat toate păcatele 
oamenilor fără dreptate, atunci ce rost ar mai fi avut ca El să ne 
înfricoșeze necontenit cu grozăvia chinurilor celor veșnice, dacă 
ele nu ar exista? Cum ar fi cu putinţă, oare, ca Dumnezeu să ne 
mintă pe noi, în loc să ne spună adevărul? 

Sectarul: Nu se poate ca, pentru niște păcate săvârșite în 
viaţa trecătoare de aici, să primească cineva pedeapsa 
netrecătoare. Această pedeapsă trebuie să fie, și sub raportul 
durabilităţii, în proporţie cu păcatul; dar un păcat trecător nu 
poate fi pedepsit cu o pedeapsă eternă, căci aceasta ar constitui 
o judecată nedreaptă din partea lui Dumnezeu, Care se numește 
drept şi atotbun. 

Preotul: Omule rătăcit la înţelegerea celor drepte, dacă ar 
fi după socoteala ta cea eretică, atunci nici fericirea drepţilor nu 
ar trebui să fie veșnică, fiindcă aceeași proporţie există între 
acea fericire și faptele de vrednicie pe care ea le răsplătește. 
Sau poate ai vrea ca răsplata pentru faptele bune și fericirea 
drepţilor, pentru aceste fapte făcute vremelnic pe pământul 
acesta, să fie veșnică, iar munca și osânda celor răi, pentru 
păcatele făcute vremelnic, să fie vremelnică? 

Atunci vouă vi se nălucește și această părere care vă 
convine spre a da frâu liber celor ce păcătuiesc. Dar nu-i deloc 
aşa cum nebunește socotiți voi, sectarilor. Dumnezeu, Care dă 
fericire veșnică pentru faptele cele bune făcute de cei drepţi 
vremelnic, pe acest pământ - fiind Dumnezeu drept -, 
pedepseşte tot veşnic pe cei păcătoși ce au păcătuit vremelnic. 
Pentru ce? Pentru că urmările păcatului neispășit în viaţa de 
aici, prin pocăință corespunzătoare, rămân veșnic neşterse 
înaintea lui Dumnezeu, căci nici faţa lui Dumnezeu - pe care o 
defăimăm noi făcând păcate cu voia liberă - nu are sfârșit întru 
slavă, putere, dreptate și întru toată desăvârşirea însușirilor 
Sale. De aceea chinul pentru păcate nu are sfârșit. 

Nu ai văzut sau nu ai auzit atâtea cazuri întâmplate chiar 
în viaţa de aici, când cineva, pentru păcatele făcute într-o clipă 
sau într-un minut, primește osândă pe ani îndelungaţi sau chiar 
pe viaţă, până la moarte? Căci nu durata de timp în care s-a 
săvârşit greșeala este hotărâtoare în stabilirea pedepsei, ci 
gravitatea și intenţia ei. Unul, cu o armă automată, seceră sute 
de oameni într-un minut; dar dacă a făcut atâtea ucideri 
nedrepte în acest timp, pentru fapta sa nu va fi pedepsit numai 
un minut. 

Trebuie știut că cel ce moare în păcate grele, moare cu 
ură faţă de Dumnezeu, și în viaţa de dincolo nu se mai poate 
îndrepta (loan 9, 4); acolo păcatul lui rămâne veșnic și de aceea 
şi munca lui trebuie să fie veșnică. 

X ks 


Credinciosul: Mai sunt și alte mărturii în Sfânta Scriptură 
despre veşnicia chinurilor iadului? 

Preotul: Sunt prea multe. lar dacă vrei să le cunoşti, 
citește în Sfânta și dumnezeiasca Scriptură la aceste locuri: Isaia 
33, 14; 66, 24; Dan. 12, 2; Matei 13, 40; 18, 8; 23, 33; 25, 
41- 25, 46; Marcu 3, 29; 9, 43-48; Luca 3, 17; II Tes. 1, 8; 
Apoc. 14, 10-11; 20, 10; Evrei 10, 27 ș.a.). 


Capitolul 32 


STATUL ÎN CONCEPȚIA BIBLICĂ 
(sau DATORIILE CELOR CREDINCIOȘI 
FAŢĂ DE STAT) 


Unii dintre sectari, cum sunt „studenţii în Biblie” sau 
russeliștii (următorii lui Carol Russel) - dintre care la noi 
circulă mai mult gruparea zisă „martorii lui Iehova" -, apoi 
adventiștii, inochentiștii ş.a., susțin că, după învăţătura biblică, 
statul şi autorităţile de stat nu trebuie recunoscute, deoarece ele 
sunt unelte ale lui antihrist, întocmai cum sunt și organizaţiile 
bisericești. Ca atare, ele trebuie să dispară, iar nu să fie 
recunoscute și respectate. 


Autorităţile de stat - zic ei - procedează la fel ca și 
«instrumentul clerical» în Biserici: susțin deosebirile de clasă și 
vrăjmăşia între oameni și popoare, producând războaie 
sângeroase, conflicte economice etc, și susținându-se prin legi 
împotriva legilor lui Dumnezeu. Învățătura aceasta ei o propagă 
mai mult prin grai - șoptind-o cu precauţie - fără a-i preciza în 
scris temeiurile biblice, fie de teama de a nu fi urmăriţi, fie în 
scopul de a nu produce ezitări în ceea ce priveşte recunoașterea 
lor din partea statului ca asociaţii libere religioase. Se supun 
numai de silă sau de frică, unii dintre ei uneori nevrând să 
depună jurământul la înrolarea în armată și să ia arma în mână, 
alţii refuzând serviciul militar, cel puţin sâmbăta (ca și 
activitatea, în această zi, în instituţiile şi serviciile de stat), iar 
alţii, neîmpotrivindu-se cu fapta la nimic, îndeplinesc totul 

împotriva convingerii lor,  încredințaţi fiind că nu sunt 
<vinovaţi» de faptele pe care le săvârșesc sub presiune. 

Faţă de aceste învățături și practici străine literei și 
spiritului Evangheliei, noi învăţăm cu totul dimpotrivă. Astfel, 
în cele ce urmează, se va arăta învățătura noastră în această 
privință, sintetizată în câteva puncte, împreună cu mărturiile 
corespunzătoare din Sfânta Scriptură: 

1. Organizațiile de stat și instituţiile trebuie să fie recu- 
noscute, deoarece autorităţile garantează și realizează ordinea, 
care este de la Dumnezeu. Tot ceea ce este ordine este de la 
Dumnezeu, căci numai dezordinea și anarhia sunt de la 
diavolul. Dacă autorităţile de stat garantează ordinea, ele nu pot 
fi decât de la Dumnezeu, indiferent dacă puterea acestor 
autorităţi este deţinută de persoane nedemne. 

lată ce scrie Sfântul Apostol Pavel, în timpul când în 
fruntea imperiului roman stăpânea Nero, unul din cei mai 
turbaţi prigonitori ai creștinismului: Tot sufletul să se supună 
înaltelor stăpâniri, căci nu este stăpânire decât de la 
Dumnezeu; iar cele ce sunt, de Dumnezeu sunt rânduite. Pentru 
aceea, cel ce se împotriveşte stăpânirii, se  împotriveşte 
rânduielii lui Dumnezeu. lar cei ce se îimpotrivesc, îşi vor lua 
osândă. Căci dregătorii nu sunt frică pentru fapta bună, ci 
pentru cea rea. Voieşti, deci, să nu-ţi fie frică de stăpânire? Fă 
binele şi vei avea laudă de la ea. Căci ea este Slujitoare a lui 
Dumnezeu spre binele tău. lar dacă faci rău, teme-te; căci nu 
în zadar poartă sabia; pentru că ea este Slujitoare a lui 
Dumnezeu şi răzbunătoare a mâniei Lui asupra celui ce 
săvârşeşte răul. De aceea este nevoie să vă supuneţi, nu numai 
de mânie (frica pedepsei), ci şi pentru conștiință (Rom. 13, 1-5). 

Prin aceste cuvinte clare și firești pentru oricine, apostolul 
arată că, de vreme ce ordinea este de la Dumnezeu, atunci și 
cei ce o reprezintă şi o execută reprezintă ceva dumnezeiesc; se 
referă nu la persoanele în concret, ci la autoritatea sau instituţia 
în abstract. Din păcate autoritatea poate fi deţinută uneori - cum 
era cazul pe vremea apostolilor - de persoane abuzive. Dar 
aceasta este altceva; Dumnezeu nu-i împiedică aici pe abuzivi și 
nu le ridică libertatea. De abuzurile lor vor răspunde direct ş 
personal la Judecata ce-i așteaptă. lar dacă unii oameni pot fi 


= 


= 

răi, nu înseamnă că și ordinea pe care ei o reprezintă prin 
calitatea lor este rea. Iată pentru ce spune Sfântul Apostol Petru 
următoarele: Supuneți-vă, pentru Domnul, oricărei orânduiri 
omeneşti, fie împăratului, ca înalt stăpânitor, fie dregătorilor, 
ca unora ce sunt trimişi de el, spre pedepsirea făcătorilor de 
rele şi spre lauda făcătorilor de bine; căci aşa este voia lui 
Dumnezeu, ca voi, prin faptele voastre cele bune, să închideți 
gura oamenilor fără minte şi fără cunoștință... (I Petru 2, 
13-18). 

Apostolul Petru trăia în aceeaşi vreme cu Apostolul Pavel, 
situația fiind aceeaşi. Şi totuşi cuvintele lui sunt după înțeles 
identice cu ale Sfântului Pavel: instituțiile de stat trebuie 
respectate ca unele ce reprezintă ordinea. Supunerea față de ele 
este din «voia lui Dumnezeu». Tot Sfântul Apostol Pavel, 
arătându-i lui Tit cum să învețe pe credincioşi în ceea ce 
priveşte atitudinea lor față de autorități, spune: Adu-le aminte să 
se supună stăpânirilor şi dregătorilor, să asculte, să fie gata la 
orice lucru bun... (Tit 3, 1-2). Iar lui Timotei îi scria încă mai 
mult: Vă îndemn, deci, înainte de toate, să faceți cereri, 
rugăciuni, mijlociri, mulțumiri, pentru toți oamenii, pentru 
împărați şi pentru toți care sunt în înalte dregătorii, ca să 
petrecem viață pașnică şi liniştită..., că acesta este lucru bun şi 
primit înaintea lui Dumnezeu (I Tim. 2, 1-3). 


Când Apostolul Petru a scos sabia pentru a lovi pe unul 
din cei ce veniseră cu oaste romană ca să-L prindă pe 
Mântuitorul, a auzit de la El cuvintele: Întoarce sabia ta la 
locul ei, că toți cei ce scot sabia, de sabie vor pieri (Matei 26, 
52; Apoc. 13, 10). Se găseau în fața ostașilor romani (loan 18, 
3; Matei 26, 47) şi deci nu era cazul să facă uz de forță 
împotriva lor. Impotrivirea cu arma în mână ar fi fost socotită 
ca nesupunere față de stăpânire și ca vrăjmășie împotriva 
imperiului și ar fi avut ca urmare uciderea împotrivitorului, 
conform prescripţiilor dreptului roman. Mântuitorul cere așadar 
o atitudine de supunere. Din cele arătate până aici se impun 
două aspecte, două adevăruri: 


a) Datoria noastră de a ne supune autorităţilor de stat; 
b) Dreptul lor de a fi respectate și ascultate în această 
calitate, ca unele ce nu în zadar poartă sabia (Rom. 13, 4), 

având dreptul și puterea legiuită de a impune supușilor ascultare 
şi de a pedepsi neascultarea, nesupunerea și încălcarea legilor 
statului. 

2. Împreună cu statul și rolul său, în Sfânta Scriptură sunt 
recunoscute și diferite așezăminte prin care se susţine un stat, 
cum ar fi: serviciul militar și impozitul. 

a) In ce privește serviciul militar, nu se cere nicăieri în 
Scriptură desfiinţarea lui. Când au venit ostașii la Sfântul loan 
Botezătorul, întrebându-l ce să facă, le-a răspuns: Să nu 
asupriți pe nimeni, nici să învinuiți pe nedrept, şi să fiți 
mulţumiţi cu solda voastră (Luca 3, 14). Nu le-a cerut să-și lase 
slujba de ostași (mercenari) ca să se ocupe cu alta, ci numai să 
fie corecţi, de unde rezultă că serviciul militar corect îndeplinit 
este admis. Apoi, când un sutaș din Capernaum l-a cerut 
Mântuitorului să vindece pe sluga sa, Mântuitorul nu i-a 
condiţionat împlinirea cererii de lăsarea slujbei sale ostășești, ci 
de credinţa lui (Matei 8, 5-13; Luca 7, 1-10). 

De asemenea este semnificativ și faptul că cel dintâi păgân 
încreștinat a fost tot un ostaș, sutașul Cornelie, ofițer în cohorta 
Italica, în Cezareea Palestinei (Fapte 10), tocmai prin exemplul 
încreștinării lui arătând Dumnezeu că și păgânii sunt chemaţi la 
creștinism. Sfânta Scriptură nu are nici un cuvânt împotriva 
slujbei ostășești, căci ori de câte ori este vorba de vreun ostaș, 
nu i se face nici un reproș pentru slujba lui, ci numai i se laudă 
credinţa - dacă o are - sau cel puţin este sfătuit să fie corect în 
slujba lui de ostaș, fără a i se adresa vreun cuvânt de reproș 
pentru această calitate a lui (I Cor. 9, 7; Matei 27, 54 ș.a.). 

b) In ceea ce priveşte plata impozitului către stat, 
Mântuitorul s-a pronunţat clar și categoric: Daţi cezarului, cele 
ce sunt ale cezarului...; deci un răspuns afirmativ și răspicat 
adresat celor ce, cu gândul de a-L ispiti, l-au pus întrebarea 
privind legitimitatea plăţii impozitului către stăpânirea politică 
păgână (romană) de atunci (Matei 22, 15-22). Altădată, când I 
s-a cerut impozitul către templu, i-a zis lui Petru: Ce și se pare, 
Simone? Împărații pământului de la cine iau dări sau bir? De 
la fiii lor sau de la străini? El I-a zis: De la străini. lisus i-a 
zis: Așadar, fiii sunt scutiți (Matei 17, 24-27). Deci numai fiii 
împăratului sunt scutiţi de impozite, nu și ceilalți supuşi ai lui. 

lată pentru ce Apostolul Pavel îndemna pe credincioșii din 
Roma să-și achite impozitele către stat fără nici o ezitare: Dați 
deci tuturor cele ce sunteţi datori: celui cu darea, darea; celui 
cu vama, vamă; celui cu frica, frică; celui cu cinstea, cinste 
(Rom. 13, 7). 

3. În Sfânta Scriptură este admis şi naționalismul ca 
sentiment de adeziune față de națiunea din care facem parte, și 
patriotismul ca sentiment de simpatie şi adeziune față de patria 
în care locuim. Însuşi Mântuitorul a dat precădere celor de un 
neam cu El după trup (oile cele pierdute ale casei lui Israel) 
față de păgâni (Matei 15, 24-25) și tot El a poruncit apostolilor 
Săi să propovăduiască la toate neamurile, începând de la 
Ierusalim (Luca 24, 47; Fapte 1, 8). Apoi a vorbit despre 
conducătorii de state, fără a arăta că nu ar fi nevoie de ei 
(Matei 22, 21). 


Apostolul Pavel, de asemenea, respectă dreptul oricărui 
popor la «mărire» și «cinste» înaintea lui Dumnezeu, dacă 
lucrează binele (Rom. 2, 10), iar când a fost maltratat pe 
nedrept, el a făcut apel la dreptul lui de cetățean roman și la 
judecata împăratului (Fapte 22, 25), deși împăratul era păgân şi 
deşi el însuși mustrase pe cei ce se judecaseră înaintea păgânilor 
(| Cor. 6). De aici rezultă nu numai importanţa statului ca 
garant al dreptului omului, ci și dreptul acestuia de a face uz de 
calitatea sa de cetăţean al statului, ca un supus loial. Din această 
situaţie se naște un sentiment de demnitate, fie naţională, fie 
patriotică. 

Când, la primele Rusalii, alături de creștini erau de faţă în 
Ierusalim și iudeii din diaspora (împrăștiați printre neamuri) 
de peste 15 limbi diferite -, Apostolii, fiind insuflați de Duhul 
Sfânt, nu i-au învăţat să se împotrivească rânduielii din statele 
lor, ci le-au vorbit în limba fiecăruia din ei (Fapte 2, 1-11), 
respectând prin aceasta dreptul fiecărui popor la specificul său - 
cum este bunăoară limba - și confirmând că Dumnezeu a lăsat 
ca toate neamurile să meargă în căile lor (Fapte 14, 16). Deci 
recunoașterea statelor naţionale nu este nicidecum un păcat, 
Împărăţia cerurilor nefiind împotriva conducerii pământești a 
popoarelor. Hotarele ei atotstăpânitoare cuprind toate celelalte 
împărăţii și popoare, fără să le desființeze. 

De la amestecarea limbilor, la Turnul Babel, existența 
naţiunilor grupate în state naţionale este ceva firesc. Diversi- 
tatea limbilor a creat tradiţii diferite pe teritorii sau patrii 
diferite, în care s-au grupat mai ales cei de aceeași limbă. Însă 
adesea între diferitele popoare păcatul a pus vrăjmășie, ridicând 
între ele ziduri de ură și venin, de aici născându-se apoi 
șovinismul şi naționalismul exagerat, denaturat şi abuziv, 
naționalismul exclusivist. 

În creștinism, însă, s-au auzit cuvinte ca acestea: Nu mai 
este iudeu, nici elin; nu mai este nici rob, nici liber; nu mai 
este parte bărbătească şi parte femeiască, pentru că voi toți una 
sunteți în Hristos lisus (Gal. 3, 28). Aici nu mai este elin şi 
iudeu, tăiere împrejur şi netăiere împrejur, barbar, scit, rob şi 
liber, ci toate şi întru toţi Hristos (Col. 3, 11). 

Dar prin aceasta nu se înțelege că s-ar desființa popoarele, 
ci numai că ele sunt datoare a se înfrăţi și a trăi în dragoste și 
colaborare  frățească, spre binele lor și spre slava lui 
Dumnezeu, Care iubește toate neamurile deopotrivă. 

4. Dacă în Sfânta Scriptură serviciul militar este admis, 
atunci este de la sine înţeles că este admis și războiul de 
apărare. Tocmai acest rol îl are armata: de a asigura existența 
statului, ca fiind instrumentul de apărare al unui stat în 
eventualitatea răzvrătirilor dinăuntru sau a năvălirilor unor 
armate din afară. 

Aşadar armata are în general datoria de a păzi statul, 
patria sau pe cetățeni în totalitatea lor, față de cei ce îi 
periclitează din afară sau dinăuntru, într-o formă sau alta, 
precum și de a apăra integritatea teritorială sau suveranitatea 
morală a statului și drepturile pe care acesta le garantează 
cetățenilor săi. Statul - după învăţătura Sfintei Scripturi - nu 
are voie să atace cu armata sa un popor, ci numai să se apere, 
ca orice individ când este atacat. 

Dacă, după învăţătura Sfintei Scripturi, se admite exis- 
tenţa statelor, a armatei, precum şi războiul de apărare și dacă, 
potrivit cuvântului Sfintei Scripturi, se cere ascultare, supunere 
şi respect faţă de stat, fără îndoială că și cetăţenii din acel stat 
au datoria sfântă de a se jertfi pentru apărarea statului și a 
patriei în care trăiesc. Numai într-un caz poate fi dezlegat 

cetățeanul de obligaţia de a se supune orânduielii statului: când 
acesta va porunci ceva direct împotriva lui Dumnezeu și a Legii 
Sale. In acest caz, Legea lui Dumnezeu trebuie să aibă pre- 
cădere, după mărturia Sfintei Scripturi, care arată că trebuie să 
ascultăm de Dumnezeu mai mult decât de oameni (Fapte 4, 19). 

5. Însăşi buna chibzuinţă a oricărei minţi sănătoase cere 
supunere față de stat. Căci dacă statul garantează viața, 
libertatea și avutul cetăţenilor săi - adică bunurile sau drepturile 
lor sfinte și superioare -, atunci și aceștia trebuie negreșit să 
aibă datorii faţă de stat: să-și plătească impozitele, să contribuie 
la apărarea statului, să efectueze serviciul militar, să fie supuși 
autorităţilor, să le dea cinstea cuvenită și să contribuie cu toată 
convingerea la ordinea impusă de cei ce au menirea de a 
executa legile puse de stat. 

Dacă am încerca să cugetăm ce ar fi dacă nu ar exista 
autoritatea de stat şi legile sale, am descoperi o lume în care ar 
domni bunul plac și anarhia, în care nimeni nu ar mai putea fi 
sigur de viaţa sa, de libertatea sau de avutul său, deoarece nu și 
le-ar putea asigura singur. Insă prin stat toate acestea îi sunt 
garantate, căci statul reprezintă ordinea și siguranţa. 


lată pentru ce existenţa lui nu poate fi împotriva voii lui 
Dumnezeu, ci numai în conformitate cu ea. Anarhia, 
dezordinea şi bunul plac sunt diavolești și de la diavolul, 
deoarece sunt tot atâtea pricini care duc la rău și la dezbinare în 
lume. 


Credinciosul: Dar așa, mai pe scurt, care sunt datoriile 
cetățenilor faţă de stat? 

Preotul: Mai pe scurt, datoriile creștinului și a fiecărui 
cetăţean față de stat sunt acestea: 

1. Dragostea către patria și poporul din care face parte; 

2. Supunerea și ascultarea de ocârmuitori și legile statului 
(Rom. 13, 1-2). 

3. Munca conștiincioasă pentru sporirea și binele obștesc, 
şi plata tuturor impozitelor față de stat (Rom. 13, 7; Matei 17, 
25-27). 

4. Rugăciuni pentru sănătatea și luminarea ocârmuitorilor 


statului (I Tim. 2, 1-2). 

5. Rugăciuni pentru înflorirea ţării și ocrotirea ei de 
dușmani, 

6. Apărarea ţării chiar și cu preţul vieţii în timp de 
război. Sfântul Atanasie cel Mare spune că învăţătura creștină 
oprește uciderile, „dar în războaie a ucide pe vrăjmaşi este și 
îngăduit și vrednic de laudă"(Canonul 1). De asemenea Sfântul 
Vasile cel Mare zice: „Uciderile din războaie nu le-au socotit 
părinţii noștri întru ucideri: mie mi se pare că le dau iertare 
celor ce luptă în apărare, pentru cuminţenie și pentru buna 
cinstire de Dumnezeu (Canonul 13). 


' Vezi Invatatura de credinta Ortodoxă, întreb. 229, p. 491-492 ș.a. 


Capitolul 33 
DESPRE VORBIREA ÎN LIMBI 
(GLOSOLALIA)! 


Fiindcă s-au ivit unii sectari (penticostalii, cunoscuţi și 
sub numele de «<tremurători» sau «spiriți»), care în legătură cu 
«vorbirea în limbi» răspândesc învățături şi practici greșite, 
izvorâte din nepriceperea lor în Sfânta Scriptură, se cuvine a 
lămuri în cele ce urmează chestiunea aceasta cu toată atenţia. 

I. Glosolalia - ca dar al Sfântului Duh - este vorbirea 
într-o limbă străină a unui alt popor, fără a o fi învăţat și 
cunoscut mai dinainte. Așa reiese din textul biblic care ne 
descrie întâmplarea de la primele Rusalii creștine, când a 
început a se arăta acest dar. Textul este complet și limpede, 
istorisind o întâmplare adevărată și, ca atare, însuși textul nu 
poate fi tâlcuit în sens spiritual sau mistic, ci numai literal. 


Dar ce este și în ce constă vorbirea în limbi prin darul 
Sfântului Duh (Fapte 2), să lăsăm să ne lămurească însuși 
textul, în care se spune: Şi când a sosit ziua Cincizecimii, erau 
toți apostolii împreună la un loc. Și din cer, fără de veste, s-a 
făcut un vuiet, ca de suflare de vânt ce vine repede, şi a umplut 
toată casa unde şedeau ei. Și li s-au arătat, împărțite, limbi ca 
de foc şi au șezut pe fiecare dintre ei. Şi s-au umplut toți de 
Duhul Sfânt şi au început să vorbească în alte limbi, precum le 


"Menţionăm că învăţătura ce urmează nu este o dogmă formulată de 
vreun Sinod Ecumenic sau de Sfinţii Părinţi și primită apoi de Biserica 
întreagă de totdeauna, ci este o feologumenă, adică o învăţătură neoficială 
alcătuită pe temeiul cercetărilor atente asupra textelor biblice (n ed ) 


DESPRE VORBIREA ÎN LIMBI 379 


dădea lor Duhul a grăi. Şi erau în Ierusalim locuitori iudei, 
bărbaţi cucernici din toate neamurile care sunt sub cer. $i, 
iscându-se vuietul acela, s-a adunat mulțimea şi s-a tulburat, 
căci fiecare îi auzea pe ei vorbind în limba sa. Și erau uimiți 
toți şi se minunau, zicând: lată, nu sunt aceștia care vorbesc 
toți galileeni ? Și cum auzim noi, fiecare, limba noastră în care 
ne-am născut? Parţi şi mezi şi elamiți şi cei ce locuiesc în 
Mesopotamia, în ludeea şi în Capadocia, în Pont şi în Asia, în 
Frigia şi în Pamfilia, în Egipt şi în părțile Libiei cea de lângă 
Cirene şi romani în treacăt, iudei şi prozeliți, cretani şi arabi, 
ii auzim pe ei vorbind în limbile noastre despre faptele 
minunate ale lui Dumnezeu! Şi toți erau uimiţi şi nu se 
dumireau, zicând unul către altul: Ce va să fie aceasta? lar 
alții, batjocorindu-i, ziceau că sunt plini de must (Fapte 2, 1-13). 

Din analiza celor 13 versete care alcătuiesc cheia 
dezlegării problemei, constatăm următoarele: 

a) Vorbirea în limbi prin darul Sfântului Duh și ca 
minune nemaiauzită (glosolalia) acum s-a manifestat întâia dată. 
De aceea şi este descrisă pe larg, pentru ca cititorii să poată ști 
ce este și în ce constă; 

b) Apostolii, prin darul harismatic al Sfântului Duh, au 
început a predica în alte limbi, şi anume în peste 15 limbi 
diferite, iudeilor de alte limbi, aflaţi la acea dată în Ierusalim, 
cu ocazia sărbătorii; 

c) Acești iudei de alte limbi (străine) se minunau auzind 
predicându-li-se în limba lor maternă de către niște oameni 
simpli, galileeni, care nu aveau de unde să cunoască altă limbă, 
decât pe cea galileiană (aramaica vorbită în Galileia); 

d) Ascultătorii de alte limbi înțelegeau tot ceea ce li se 
predica - fiindcă li se vorbea de-a dreptul în limba lor -, 
neavând trebuință de vreo tălmăcire, și tocmai în aceasta consta 
minunea de care nu se puteau dumiri, fiind uimiţi;, căci 
înțelegeau perfect ce li se predica, auzind și știind bine ce li se 
vorbeşte despre faptele minunate ale lui Dumnezeu; 

e) Totuși, printre ascultători erau şi unii care nu 
înțelegeau nimic din cele ce se predicau acolo și de aceea îi 
luau în râs pe apostoli, învinuindu-i că sunt beţi. Acești 
ascultători nu pot fi alţii decât localnicii din lerusalim și poate 
din alte părţi ale Palestinei, care nu cunoșteau alte limbi decât 

pe cea evreiască (aramaică). Pentru aceştia, vorbirea apostolilor 
era cu totul neînțeleasă - socotind-o simplă bolborosire -, iar 
dacă noi ținem cont și de faptul că Apostolii predicau <în limbi» 
cu toată însuflețirea, nu ne mai miră că iudeilor localnici le 
făceau impresia unor oameni beți, care bolborosesc cu exaltare 
cuvinte neînţelese. 


Astfel, localnicii nu înțelegeau nimic din cele predicate, 
decât doar dacă le-ar fi tălmăcit cineva, iar tălmaci nu se 
găseau. După cum există darul glosolaliei, tot aşa există şi un 
alt dar: al tălmăcirii. Acesta era dat - după cum se va vedea 
mai jos - atunci când ascultătorii erau numai localnici 
necunoscători de alte limbi, cum erau de pildă în Corint (I Cor. 
14). În Ierusalim însă, de data aceasta, nu i se simțea lipsa. El 
era necesar numai acolo unde ascultătorii auzeau numai 
bolborosire fără rost. Darul tălmăcirii era și el minunat și 
uimitor, întocmai cum era şi cel al vorbirii în limbi, cu care era 
în strânsă legătură. Neavându-l, ascultătorii localnici judecau 
lucrurile numai după aparență, din cauza nepriceperii lor. 

Dar se poate întreba cineva: cum se face că în Ierusalim 
erau atunci de față două feluri de iudei: localnici (de limbă 
evreiască) și străini (de peste 15 limbi diferite)? 

Se știe că mulți dintre evrei trăiau în «diaspora» (în 
împrăștiere), risipiţi prin alte ţări și printre alte popoare, atrași 
acolo de felurite interese negustorești. Aceștia - după câteva 
generaţii - nu mai aveau ca limbă maternă ebraica, ci pe ceaa 
poporului sau a ţării în care se stabiliseră, limba evreiască 
devenindu-le cu vremea total necunoscută. Așa erau, de pildă, 
iudeii așezați în Alexandria Egiptului, unde se vorbea limba 
greacă. Așezarea lor de aici fiind puternică, își zidiseră și un 
templu și puseseră să li se traducă în limba greacă Legea 
(Vechiul Testament), pentru a o putea citi, înţelege și folosi în 
rânduielile cultului de la templul lor, deoarece în limba ebraică 
nu o mai înțelegeau. Aceasta este «Septuaginta» sau «traducerea 
celor 70». Din cauza limbii grecești (elene) pe care o vorbeau, 
acești iudei purtau numele de «<eleniști». (Am dat doar un 
exemplu, dar astfel de iudei - deși în număr mai mic, formând 

aşezări mai puţin puternice - erau stabiliți prin toate țările). 
Toţi iudeii însă, indiferent unde s-ar fi aflat așezați, erau 
obligaţi prin Lege ca în fiecare an să meargă de trei ori la 

templul din Ierusalim, și anume, cu prilejul celor trei mari 
sărbători: a Paştilor, a Cincizecimii și a Corturilor (colibelor) 
(Deut. 16), pentru a ţine legătura cu Legea și cu cultul de la 
templu, pentru a-și împlini jertfele și curăţirile cerute, precum 
şi pentru a-și plăti impozitul către templu. Impozitul către 
templu se plătea numai în bani evreiești numiţi «sicii» şi era de 
o jumătate de siclu de fiecare evreu major (Matei 17, 24-27). 
Cei din diaspora veniţi aici, nu aveau sicii, ci numai bani din 
țările lor, dar la templu se găseau zarafi sau schimbători de 
bani, care se îndeletniceau cu schimburile de bani. 

De asemenea, aici se găseau şi vânzători de animale 
pentru jertfă, pentru cei care, venind de departe, nu-și puteau 
aduce cu ei animalele de jertfă cu care erau datori după Lege. 
Se știe că Mântuitorul i-a scos afară cu biciul din acest lăcaș și 
pe unii și pe alţii la o sărbătoare a Paștelui (Matei 21, 12-13; 
loan 2, 14-16). Numai în caz de mari impedimente putea 
cineva lipsi de la una sau cel mult la două din aceste sărbători 
de la templul din Ierusalim (leș. 23, 17; 34, 23; Deut. 16, 16). 

Aşa se explică pentru ce la această Cincizecime se găseau 
în Ierusalim două feluri de iudei: 1. localnicii din Ierusalim sau 
Palestina, care vorbeau numai limba lor evreiască, și 2. iudeii 
«străini» sau «risipiţi», din <împrăștiere», care nu mai vorbeau 
limba evreiască, ci numai pe aceea a ţării în care se așezaseră. 
Deși în versetul 5 din Fapte (capitolul 2) se spune că acești 
iudei de limbi străine „locuiau” în Ierusalim, totuși, din faptul 
că erau de multe limbi, anume de toate limbile de pe pământ, 
înţelegem că  „locuiau” numai vremelnic aici, cu ocazia 
sărbătorii, sau că, probabil, unii dintre ei erau acum stabiliți 
aici definitiv, reîntorși de prin alte ţări în ţara lor. 

Deci textul este cu totul limpede; el istorisește o 
întâmplare, și, ca atare, nu poate avea decât o interpretare 
literală. Din el se poate deduce cu ușurință și scopul darului 
duhovnicesc al vorbirii în limbi, anume de a li se da apostolilor 
posibilitatea să propovăduiască credinţa creștină la toţi oamenii 
a căror limbă ei nu o cunoșteau, și de a face ca toate popoarele 
să rămână uimite de darurile minunate care se manifestă în 
creștinism, spre a se lăsa mai ușor convinse de noua credinţă şi 
a se converti (Fapte 2, 6-7, 11). Contextul este și el perfect de 
acord cu cele zise mai sus despre glosolalie, iar textele paralele 

concordă de asemenea cu textul şi contextul, fără a le 
contrazice decât doar în aparență și numai pentru cei ce nu vor 
să pornească de la acest capitol-cheie din Faptele Apostolilor, 
atunci când vor să definească glosolalia. In cele ce urmează vor 
fi luate toate pe rând. 


II. Lămuririle date în context de Apostolul Petru asupra 
acestei vorbiri în limbi, care pe unii îi uimea, iar pe alţii îi 
făcea să-i ia în râs pe apostoli, sunt în deplin acord cu cele 
constatate mai sus din textul citat. Intr-adevăr, în atmosfera 
contradictorie creată printre ascultători de manifestarea darului 
glosolaliei, care atunci s-a arătat pentru prima oară, Apostolul 
Petru se vede silit să dea unele explicaţii. Lăsăm să vorbească 
în continuare însuși textul biblic, care alcătuiește contextul 
textului de bază (primele 13 versete) de mai sus: Şi stând Petru 
cu cei unsprezece, a ridicat glasul și le-a vorbit: Bărbaţi iudei 
şi toți care locuiți în Ierusalim, aceasta să vă fie cunoscută şi 
luați în urechi cuvintele mele; că aceștia nu sunt beți, cum vi se 
pare vouă, căci este al treilea ceas din zi. Și zice mai departe 
apostolul: Aceasta este ce s-a spus prin proorocul loil: lar în 
zilele din urmă, zice Domnul, voi turna din Duhul Meu peste tot 
trupul şi fiii voştri şi fiicele voastre vor prooroci şi cei mai 
tineri ai voştri vor vedea vedenii şi bătrânii voştri vise vor visa. 
Incă şi peste slugile Mele şi peste slujnicele Mele voi turna în 
acele zile din Duhul Meu şi vor prooroci. Și minuni voi face sus 
în cer şi jos pe pământ semne: sânge, foc şi fumegare de fum. 
Soarele se va schimba în întuneric şi luna în sânge, înainte de a 
veni ziua Domnului, cea mare şi strălucită (Fapte 2, 14-20). 


Constatăm, mai întâi de toate, că apostolul se adresează 
numai iudeilor localnici și de aceea lor nu le vorbește în vreo 
limbă străină, ci în limba evreiască. lar după felul cum 
apostolul se justifică în faţa lor, înţelegem că numai acești iudei 
îi luaseră în râs pe apostoli zicând că sunt beţi, pe când pentru 
străini - de alte limbi - am văzut că ceea ce auzeau era perfect 
înţeles și minunat. Deci este în perfect acord cu cele constatate 


*Pe atunci la iudei ziua incepea cu ceasul I si se sfirsea cu ceasul al 

deja în text. Petru le spune că vorbirea în limbi nu provine 
dintr-o stare de beţie, ci dintr-un dar al Sfântului Duh, 
constituind o minune dumnezeiască prezisă din vechime de 
Dumnezeu prin proorocul Ioil, care a proorocit că în zilele din 
urmă - adică în ultima epocă a lumii, care este epoca creștină a 
Noului Testament - Dumnezeu va face semne minunate (vezi 
Ioil 3, 1-3). 

O parte din aceste senine au început deja să se arate 
acum. Așa, de pildă, proorocirea, prin puterea darului Sfântului 
Duh revărsat peste apostoli; ceea ce iudeii localnici au socotit 
ca bolborosire de oameni beţi, nu este altceva decât o 
proorocire, sau un dar special al Sfântului Duh de a prooroci, 
întocmai cum a zis Proorocul Ioil. Aceste adevăruri sunt în 
legătură uneori cu tainele viitorului (Fapte 11, 27-28), însă nu 
totdeauna. Cei ce prezic sau descoperă anumite taine din viitor 
printr-o inspiraţie specială a Duhului Sfânt sunt profeţi sau 
prooroci. Așa au fost cei patru profeţi «mari» și cei doisprezece 
«mici» din Testamentul Vechi, plus Moise, Ilie, Elisei ș.a. Dar 
si ei, nu numai pentru aceasta au fost numiţi prooroci, căci unii 
nu prezic nimic din cele viitoare şi totuși sunt prooroci. Numele 
sau atributul de «prooroci» îl au - cel puţin în creștinism - toţi 
cei ce au darul dumnezeiesc de a lămuri cu însuflețire 
adevărurile de credinţă ale creștinismului (I Cor. 12, 10; 14, 1- 
5, 24, 29, 32 ș.a.). 

Astfel, vorbirea în limbi din Duminica Pogorârii Duhului 
Sfânt este o descoperire, predicată cu însuflețire, adică o 
proorocire. Ea era o vorbire cu înțeles, deoarece străinii 
prezenți erau «<uimiţi» și știau că li se vorbește despre faptele 
minunate ale lui Dumnezeu (Fapte 2, 11). Așadar, după 
lămuririle date de Sfântul Apostol Petru, vorbirea în limbi de la 
Pogorârea Sfântului Duh era o proorocire, adică o predicare în 
grai și cu înţeles, prin insuflare îmbelșugată («turnare») de la 
Sfântul Duh; era o predicare lămuritoare. Prin ea se împlinesc 
cuvintele profetice ale lui Ioil, care a prezis-o. 

Proorocul a mai prezis şi alte semne, dar unele din ele se 
vor împlini abia în apropiere de sfârșitul lumii, după cum ne-a 

în capitolul 29 al acestei lucrări. 

Deci este o mare greşeală a zice că vorbirea în limbi prin 
darul Sfântului Duh constă într-o bolborosire neînțeleasă; 
bolborosirea de sunete nearticulate, nu numai că e neînțeleasă, 
dar e și fără sens. Glosolalia însă a fost o proorocire, o vorbire 
cu înţeles și cu rost. Este cu totul exclus ca vorbirea în limbi 
prin darul Sfântului Duh să însemne o bolborosire de vorbe 
într-o limbă inexistentă și de nimeni pricepută, cum susţin 
sectarii penticostali, pentru că atunci nu s-ar mai vorbi de limbi 
şi nici de limbi noi (Marcu 16, 17); iar mai presus de toate ar fi 
de ncînlăturat contrazicerea cu textul atât de limpede de la 
Faptele Apostolilor capitolul 2. 

Să se știe că glosolalia (vorbirea în limbi) numai atunci 
este proorocire, când ascultătorii sunt străini și înţeleg ce li se 
vorbeşte. Când însă ei sunt localnici, necunoscători de limbi 
străine, glosolalia pentru ei nu mai e proorocire, ci ceva de 
neînțeles. In adunarea unde se găsesc numai localnici, fie ea la 
Corint, fie la Ierusalim sau oriunde, vorbirea în limbi nu are 
nici un rost. Numai atunci are rost când de faţă sunt și străini, 
cum erau de pildă în Ierusalim, la cele trei sărbători mari: 
Pastile, Cincizecimea și Corturile din fiecare an, și cum a fost 
cazul atunci, la Pogorârea Duhului Sfânt. 


Sectarul: Noi nu avem nevoie să ne înțeleagă oamenii, 
când vorbim în limbi. Pentru că cine vorbește în limbă 
insuflată, nu vorbește oamenilor, ci lui Dumnezeu, căci nimeni 
nu-l înţelege fiindcă el, în duh, grăieşte taine (1 Cor. 14, 2). 

Preotul: Dar cum se face atunci că la Cincizecime, când 
S-a pogorât Duhul Sfânt și apostolii au început a vorbi în limbi, 
fiecare din cei adunaţi acolo la praznicul Cincizecimii, din 
diferite ţări, îi auzeau și îi înțelegeau pe ei vorbind în limba sa 
(Fapte 2, 6)? 

Sectarul: Nu înțelegeau toţi cele ce vorbeau apostolii prin 
insuflarea Duhului Sfânt, fiindcă unii îi luau pe ei în râs, 
socotindu-i că sunt beţi (Fapte 2, 13). 

Preotul: Am arătat în cele de mai sus, pe larg, că numai 
cei localnici din Ierusalim și din Palestina, care nu știau altă 
limbă decât cea aramaică, ce se vorbea pe atunci în Galileia, 
numai aceia, neînțelegând limbile noi (Marcu 16, 17) în care 
vorbeau Apostolii, li se părea vorbirea lor ca o bolborosire și că 
sunt beţi. lar cei străini, care veniseră la praznicul Cincizecimii 

din mai mult de 15 ţări, îi auzeau vorbind în limbile lor despre 
faptele minunate ale lui Dumnezeu! (Fapte 2, 11). lar dacă voi, 
sectarilor, vorbiţi în limbi și nimeni nu vă înţelege, cum zidiți 
voi Biserica și cum o folosiți? Căci scopul glosolaliei, al 
vorbirii în limbi străine, tocmai acesta a fost, ca, prin vorbirea 
în limbi străine, Sfinţii Apostoli să poată răspândi creștinismul 
la toate popoarele lumii și să vestească Evanghelia în tot 
pământul, după cum era scris că: în tot pământul a ieșit vestirea 
lor şi la marginile lumii cuvintele lor (Ps. 18, 4). Așadar 
glosolalia a fost un semn al puterii lui Dumnezeu manifestat 
între necredincioși și mijloc hotărâtor de convertire a lor (I Cor. 
14,22-25). 

Sectarul: Voi, ortodocșii, aveţi mare necaz pe noi, că 
ne-am învrednicit de acest mare dar de la Dumnezeu, de a 
vorbi în limbi. Şi fiindcă voi nu-l aveţi, căutaţi pe toate căile să 
ne împiedicaţi pe noi de la această mare lucrare a harului 
Sfântului Duh, prin care noi folosim atâtea suflete și le 
întoarcem la calea mântuirii. 

Preotul: Am spus și iarăși spun: Ce căutaţi voi, sectarilor 
penticostali (tremurători), să vorbiţi „în limbi” oamenilor 
credincioși, care au cunoscut şi au crezut în Hristos de două mii 
de ani? Ce rost are să-mi vorbeşti mie într-o limbă străină 
despre Hristos, când eu am crezut, am învăţat și mi-am însușit 
credinţa în Hristos din pruncie? 

Du-te, penticostalule rătăcit și închipuit, dacă ai darul 
„vorbirii în limbi”, și vorbește popoarelor celor păgâne, așa 
cum au făcut Sfinţii Apostoli, care, având pe lângă celelalte 
daruri și pe acesta, au fost trimiși de Mântuitorul să predice 
Evanghelia la toate neamurile (Matei 28, 19). Ce cauţi tu, 
ereticule penticostal, să vorbești „în limbi” celor credincioși, că 
vorbirea în limbi este semn nu pentru cei credincioși, ci pentru 
cei necredincioși; iar proorocia nu pentru cei necredincioşi, ci 
pentru cei ce cred (| Cor. 14, 22)? 

Noi știm bine viclenia voastră, că nu aveţi nici un dar al 
vorbirii în limbi și că vă înșelaţi unul pe altul, fățărnicindu-vă 
ca și cum aţi avea un dar ca acesta. Dar chiar de ar avea cineva 
un dar ca acesta, trebuie să înţeleagă că vorbirea în limbi nu 
este cel mai mare dar. 

Marele Apostol Pavel ne arată că sunt alte daruri ale 
Sfântului Duh mai mari decât vorbirea în limbi, căci auzi ce 
zice: Voiesc ca voi toți să grăiți în limbi; dar mai cu seamă să 
proorociţi. Cel ce prooroceşte e mai mare decât cel ce grăieşte 
în limbi, afară numai dacă tălmăceşte, ca Biserica să ia 
întărire (I Cor. 14, 5). 

Vezi că sunt daruri mai mari decât vorbirea în limbi, 
precum darul proorocirii şi al tălmăcirii, prin care Biserica 
primește mai mult folos decât prin vorbirea în limbi? Acest 
lucru arătându-l, Apostolul Pavel spune: Deci, dacă s-ar aduna 
Biserica toată laolaltă şi toţi ar vorbi în limbi şi ar intra 


neştiutori sau necredincioşi, nu vor zice oare că sunteţi nebuni ? 
(I Cor. 14, 23). 


Aşadar să ştiţi voi, rătăciţilor sectari, că prin vorbirea 
voastră neînțeleasă și bolborosită sunteți nişte oameni care 
vorbesc în vânt: Dacă prin limbă nu veți da cuvânt lesne de 
înțeles, cum se va cunoaşte ce aţi grăit? Veţi fi niște oameni 
care vorbesc în vânt (| Cor. 14, 9). Deci, darurile proorociei și 
al tălmăcirii sunt mult superioare darului vorbirii în limbi, 
deoarece prin aceste daruri mai mult se zidește și se folosește 
Biserica lui Hristos decât prin vorbirea în limbi (I Cor. 14, 2-4). 
lar mai presus de toate darurile este dragostea, căci auzi ce zice 
marele Apostol Pavel: De aș grăi în limbile oamenilor şi ale 
îngerilor, iar dragoste nu am, făcutu-m-am aramă sunătoare şi 
chimval răsunător (| Cor. 13, 1). 


Sectarul: Noi, când vine darul Sfântului Duh peste noi și 
vorbim în limbi, ne aflăm în stare de extaz (răpire) și atunci 
numai cu limba mai putem șopti anumite sunete nearticulate și 
neînțelese de oameni sau avem unele manifestări de înălțare 
sufletească, cum ar fi exclamările de bucurie sau strigătele de 
întristare pentru păcatele noastre, precum și alte mișcări ale 
corpului nostru, care se fac atunci în noi prin lucrarea Duhului 
Sfânt. O asemenea manifestare sufletească a avut și Saul 
împăratul, atunci când urmărea pe David și, venind în Rama, a 
fost cuprins de un duh proorocesc și profeţea zbuciumându-se 
ca un profet, aruncându-și hainele de pe el și stând gol toată 
ziua și toată noaptea la pământ (| Regi 19, 22-24). Deci voi, 
ortodocșii, neînțelegând aceste taine profetice care se lucrează 
cu noi, ne socotiți pe noi eretici și înșelaţi. Dar ce ne pasă nouă 

de socoteala voastră sau a altora, când noi prin aceste mișcări și 
cuvinte arătăm lucrarea Duhului Sfânt în noi? 

Preotul: Nu Duhul lui Dumnezeu vă poartă pe voi atunci 
când vi se pare vouă că vorbiţi în limbi străine, ci duhul satanei 
şi al întunericului, care, găsind la voi minte slabă și nelămurită, 
voiește prin voi să falsifice adevărata lucrare a Duhului Sfânt, 
care a fost la primele Rusalii creștine. Căci bolborosirea 
voastră, a penticostalilor, care se face din sunete nearticulate, 
nu poate fi numită niciodată limbă sau limbi, sau altă limbă, 
cum au fost numite limba sau limbile vorbite prin darul 
Sfântului Duh. E de neînțeles pentru o minte sănătoasă, clară și 
chibzuită, cum ar fi posibil ca prin sunete nearticulate - adică 
prin ceva neserios - să-Și descopere Dumnezeu tainele Sale cele 
măreţe, cum știm că le descoperă în glosolalie (I Cor. 14, 2-4). 

Apoi, dacă bolborosirea voastră, a sectarilor, care ziceţi 
că o aveţi sub inspiraţia Sfântului Duh, ar fi cu adevărat de la 
Duhul Sfânt, ea ar fi înţeleasă de unii străini fără de tălmăcire, 
iar de alţi localnici nu. Căci dacă glosolalia de la Cincizecime 
ar fi fost bolborosire, atunci tot atât de neînţeleasă ar fi fost și 
pentru unii și pentru alţii. Ori noi vedem din cele întâmplate la 
Pogorârea Duhului Sfânt că n-a fost așa. 

Și voi, sectarilor penticostali, mai ziceţi că mișcarea 
limbii în vremea bolborosirii și anumite mișcări și gesticulații 
ale trupului vostru, mai ales atunci când sunteţi în extaz 
(răpire), sunt semne simţite ale lucrării Duhului Sfânt. 

Dar eu mai repede cred că sunt semne ale prezenţei 
duhului celui viclean și înșelător care vă stăpânește în vremea 
aceea. Căci manifestări asemenea cu ale voastre aveau și 
păgânii greci, din vechime, când se rugau zeului lor, Dionisos. 
Aceștia, când ajungeau în faţa acestui idol diavolesc, cădeau în 
„eXtaz” (în transă), tremurau făcând mișcări ritmice ale trupu- 
lui, cădeau la pământ, se tăvăleau pe jos și unii spumegau la fel 
ca îndrăciţii din vremurile noastre; apoi se sculau și cântau 
cântece ditirambice, scoțând exclamaţii de bucurie drăcească. 
La fel ca ei făceau și montaniștii (pepuzienii), ereticii secolelor 
I-II ai erei creștine, irvingienii, elehesaiţii, iar mai târziu meto- 
diștii, quakerii ş.a., care aveau mișcări extravagante și haluci- 
naţii, pe care le socoteau ca și voi, penticostalii de azi, că le au 
de la Dumnezeu, dar pe care de fapt le aveau de la «teologii 

întunericului» și «filosofii iadului» și de la dracii numiţi arhi- 
coni, care, ştiind Scripturile, duc în rătăcire pe cei neiscusiţi și 
înșelaţi de ei, chiar cu cuvinte luate din Sfânta Scriptură. 

Toate acestea le pătimesc toţi sectarii care au rupt legătura 
cu mama lor duhovnicească, Biserica, care i-a născut „din apă 
şi din Duh” și care este și rămâne în veac stâlp și temelie a 
adevărului (| Tim. 3, 15; Zah. 8, 3 ş.a.). 

Sectarul: Noi, prin darul vorbirii în limbi, ţinem trează 
lucrarea Duhului Sfânt între oameni și Biserica lui Hristos, ca și 
la începutul creștinismului, căci și acum, ca și atunci, prin acest 
semn simţit al darului Sfântului Duh aducem mirare și uimire 
asupra celor necredincioși. De asemenea, prin această lucrare 
văzută a darului vorbirii în limbi străine, facem cunoscut celor 
credincioși că încă există și azi lucrarea Sfântului Duh în 
Biserică, ca şi la primele Rusalii ale creștinilor. 

Preotul: Nu este deloc așa cum credeţi voi, sectarilor, 
căci acest dar al vorbirii în limbi nu s-a dat de Dumnezeu 
pentru toate veacurile, până la sfârșitul lumii. El a fost un semn 
şi o lucrare văzută a Sfântului Duh, dat Bisericii numai pentru o 
vreme, cu scopul de a se converti mai ușor neamurile păgâne la 
creștinism. Desigur și el a fost un mare dar al lui Dumnezeu și 

un semn văzut al lucrării Duhului Sfânt, însă numai pentru 
vremea de la începutul Bisericii și numai pentru cei 
necredincioși (I Cor. 14, 22-28), pentru convertirea popoarelor 
păgâne și pentru cei străini, căci iudeii localnici, care nu 
înțelegeau cele ce vorbeau dumnezeieștii apostoli la pogorârea 
acestui mare dar, nici așa nu au crezut, ci le spuneau că sunt 
plini de must (Fapte 2, 13). Această necredință a lor în faţa 
acestui mare dar a proorocit-o marele prooroc Isaia, zicând: se 
va grăi acestui popor într-o limbă străină..., şi nici aşa nu vor 
asculta de Mine, zice Domnul (Isaia 28, 11-12). 


Și într-adevăr, la Rusalii le-a vorbit prin buzele străinilor, 
căci, după cum se vede, cei străini de limba lor i-au auzit pe 
apostoli vorbind <în limbile lor» despre faptele minunate ale lui 
Dumnezeu (Fapte 2, 11) şi au crezut. Dar despre acest dar al 
vorbirii în limbi, Apostolul Pavel a proorocit că el va înceta 
(| Cor. 13, 8) din Biserică, deoarece el a fost un dar și un semn 
numai pentru vremea cea de la început a creștinismului și 
pentru cei necredincioși (I Cor. 14, 22-28). 

Acest adevăr al încetării darului vorbirii în limbi din 
Biserică îl arată și Sfântul loan Gură de Aur, marele dascăl și 
luminător al Bisericii lui Hristos, care zice în această privinţă: 
„Dar poate că cineva ar spune: pentru care pricină nu se fac 
acum semne? In această privință ascultați-mă cu dinadinsul, 
căci de la mulți aud acestea și adeseori şi pururea se întreabă: 
pentru ce atunci toţi cei botezați vorbeau în limbi, dar acum nu? 

Să cunoaștem mai întâi ce înseamnă a vorbi în limbi și 
atunci vom spune și pricina. Ce înseamnă, așadar, a vorbi în 
limbi? Cel botezat grăia în limba indienilor, a egiptenilor, a 
perşilor, a sciţilor, a tracilor şi omul primea darul vorbirii în 
multe limbi; chiar aceștia de acum, dacă ar fi fost botezați 
atunci, îndată i-ai fi auzit grăind în diferite limbi. Pavel, după 
cum se spune în Sfânta Scriptură, a găsit pe unii botezați cu 
botezul lui loan și le-a spus: Primit-ați voi Duhul Sfânt când ați 
crezut? lar ei au zis către el: Dar nici n-am auzit dacă este Duh 
Sfânt (Fapte 19, 2). Şi îndată a poruncit ca să fie botezați. Şi 
punându-și Pavel mâinile peste ei, Duhul Sfânt a venit asupra 
lor şi vorbeau toți în limbi şi prooroceau (Fapte 19, 6). 

Dar pentru care pricină a fost dat și, mai târziu, a fost 
luat dintre oameni acest dar? Nu pentru motivul că Dumnezeu 
nu ne cinstește, ci pentru că ne cinstește foarte mult. Cum? 
Să vă spun: Oamenii erau atunci mai fără de minte, deoarece 
erau de curând izbăviţi de idoli și mintea lor era încă neascuţită 
şi mai nesimţitoare, erau atrași și încântați de toate cele 
trupești, nu aveau încă nici o idee de darurile netrupeşti și nici 
nu ştiau ce este harul spiritual, care se contemplă numai prin 
credință. Pentru aceea se făceau atunci semne. 

Unele dintre harismele cele duhovnicești sunt nevăzute şi 
se înțeleg numai prin credinţă, iar altele se fac prin semne 
văzute, pentru încredințarea celor necredincioși. Spre exemplu: 
iertarea păcatelor este un lucru duhovnicesc, este o harismă 
nevăzută, căci nu vedem cu ochii trupului cum ni se curăță 
păcatele. Pentru ce? Pentru că sufletul este cel curăţit; iar 
sufletul nu se vede cu ochii trupului. Așadar curățirea păcatelor 
este un dar duhovnicesc care nu poate fi dat vederii trupești. A 
vorbi însă în diferite limbi, este și aceasta una din lucrările 
harului Duhului Sfânt, dar dă un semn văzut și ușor de priceput 
de cei necredincioși. într-adevăr, vorbirea care se aude în afară 

este o învederare și o dovadă a lucrării lăuntrice petrecute în 
suflet, adică a celei nevăzute. Pentru aceasta și Pavel zice: şi 
fiecăruia se dă arătarea Duhului spre folos (| Cor. 12, 7). 

Eu acum deci nu am nevoie de semne. Pentru ce? Pentru 
că am fost învățat să cred în Stăpânul și fără să mi se dea semn. 
Cel care nu crede are nevoie de zălog, dar eu care cred, n-am 
nevoie de zălog și nici de semn. Ştiu că am fost curățit de 
păcate, chiar dacă nu vorbesc în limbi. Cei de atunci însă nu 
credeau dacă nu primeau semn. Pentru aceasta li se dădeau 
semne, ca o garanție a credinței în care credeau. Prin urmare, 
nu li se dădeau semne ca la nişte credincioşi, ci ca la nişte 
necredincioși, ca să ajungă credincioși. In acest sens zice și 
Pavel că vorbirea în limbi este semn, nu pentru cei credincioși, 
ci pentru cei necredincioşi (| Cor. 14, 22). 

Vedeţi, dar, că dacă s-au îndepărtat de la noi semnele, nu 
se datorează faptului că Dumnezeu ne necinstește, ci că ne 
cinstește! A făcut astfel, voind să arate credința noastră. Că noi 
credem în El fără garanţii și fără semne. Cei de la început, dacă 
n-ar fi avut mai întâi garanţie și semn, n-ar fi crezut în El, cu 
privire la cele nevăzute. Eu însă și fără semn îi arăt toată 
credința. Aceasta este pricina pentru care nu se fac acum 
semne”. 


Aşadar, în cele de mai sus ţi-am arătat, omule rătăcit, cu 
mărturia Sfintei Scripturi, proorocia marelui Apostol Pavel 
despre încetarea darului vorbirii în limbi din Biserică, după 
cum scrie că darul limbilor va înceta (| Cor. 13, 8). De 
asemenea am arătat pe larg şi tâlcuirea marelui și slăvitului 
Ierarh loan Gură de Aur la aceste cuvinte ale Apostolului 
Pavel, prin care se arată clar și luminat pricina pentru care 
semnul vorbirii în limbi a încetat. Dacă vei citi cu atenţie cele 
tâlcuite de dumnezeiescul părinte loan Gură de Aur, vei afla că 
darul acesta al vorbirii în limbi s-a luat de la noi, nu pentru că 
Dumnezeu ne urăște pe noi, ortodocșii, ci pentru că ne iubește 
foarte mult, ca pe cei care credem acum și fără semne. 


? Sfântul loan Gură de Aur, Cuvântul I la Rusalii, în voi. Cuvântări 


din Praznicele împărăteşti, trad. de Pr. Dumitru Fecioru, Bucureşti, 1942, 
p. 258-260. 

Sectarul: Trebuie să știți voi, ortodocșilor, că noi, 
penticostalii, pe lângă darul vorbirii în limbi, mai avem şi alt 
dar, «botezul cu Duhul Sfânt și cu foc» (Luca 3, 16), care este 
cu totul deosebit de cel cu apă. Acest botez revarsă asupra 
noastră diferite daruri minunate ale Sfântului Duh, dar mai ales 
darul vorbirii în limbi și al tălmăcirii, întocmai cum s-a revărsat 
la Cincizecime peste apostoli (Fapte 2, 1-13). 

Preotul: Nu este alt dar acest botez al vostru, care 
pretindeţi că este cu «Duh și foc», ci aceasta este o altă rătăcire, 
mai grea ca cea dintâi. La voi s-a împlinit Scriptura care zice: 
Adânc pe adânc cheamă (Ps. 41, 9), căci dintr-un păcat greu 
care pogoară la iad (pretenţia că aveţi darul vorbirii în limbi), 
aţi sărit în altă prăpastie și mai adâncă decât cea dintâi, 
pretinzând că aveţi două botezuri: cel cu apă și Duh Sfânt și cel 
cu Duh Sfânt și foc. Dar care prooroc, care apostol, care 
Scriptură v-au învăţat pe voi asemenea rătăciri și hule, fără 
numai rătăcirea voastră de a înţelege Scripturile pe dos? 

In omiliile sale, Sfântul Macarie cel Mare Egipteanul 
arată că dracii după felul lor se împart în trei cete: unii se zic 
„Vrăjitori” și aceștia înșeală pe cei ce descântă sau vrăjesc și fac 
farmece; alţii se zic „pitonicești” și aceștia se fățărnicesc a 
ghici viitorul; iar alţii, cei mai răi, se cheamă „arhiconi”, și pe 
aceștia unii din Sfinţii Părinţi ai Bisericii îi numesc „teologii 
întunericului și filosofii iadului"*. Aceşti draci cunosc foarte 
bine Scripturile, silindu-se cu toată puterea a-i învăța pe înce- 
pătorii de eresuri și pe cei supuşi lor să înțeleagă strâmb, sucit 
şi răzvrătit Sfintele Scripturi, spre a-i duce pe toți la rătăcire și 
pierzare. Aşadar să știți bine şi cu întemeiere că toți acești draci 

„arhiconi - teologi ai iadului" au înșelat pe conducătorii 
penticostalilor, ca și pe toți începătorii de eresuri din vechime, 
şi prin ei și pe voi v-au tras la rătăcire și pierzare. 


Cine v-a învăţat pe voi că sunt două botezuri creștine? 
Oare nu spune Sfânta și Dumnezeiasca Scriptură că este un 
singur botez (Efes. 4, 5; I Cor. 12, 13)? Iar «botezul cu Duh 
Sfânt și cu foc» de la Cincizecime, ce este altceva decât botezul 
creștin pe care îl vestise atât loan Botezătorul (Matei 3, Il; 
Marcu 1, 8; Luca 3, 16; loan 1, 33), cât și Mântuitorul (Fapte 


* Vezi Sfântul Teofan Zăvorâtul, Sbornic, voi. Il. 

1, 5)? Şi despre care Mântuitorul a spus că va fi «cu apă și cu 
Duh» (loan 3, 5); nu numai cu apă, ca al lui loan, dar nici 
numai cu Duh. Însăși practica apostolică ne-o dovedeşte, că de 
câte ori se împărtășește botezul creștin, se împărtăşeşte cu apă 
şi cu Duh deodată, apa şi Duhul constituind două elemente de 
neapărată trebuinţă ale unuia și aceluiași Botez, care este Bote- 
zul creştin (a se vedea mai pe larg în capitolul 17 despre Botez). 

Chiar dacă, uneori, în legătură cu practica acestei Taine 
se vorbește fie numai de apă (Fapte 18, 36-39), fie numai de 
Duh (Fapte 1,5; Matei 3, 11), Botezul creştin este unul singur 
şi nedespărţit: «cu apă și Duh» (loan 3, 5). 

Apostolii l-au primit la Cincizecime numai prin vărsarea 
Sfântului Duh, fără apă, dar acest fel de împărtășire a fost 
numai o excepţie, ca început al Botezului creștin, cum am văzut 
când am vorbit despre Botez. Încolo însă, chiar ei înşişi când 
l-au împărtășit cuiva, l-au împărtăşit deodată cu apă şi Duh şi 
numai în acest sens vorbesc ei despre Botez. Așa a botezat 
Diaconul Filip pe famenul etiopian (Fapte 8, 26-38), Apostolul 
Pavel pe ucenicii din Efes (Fapte 19, 1-6), Apostolul Petru pe 
păgânii din casa sutașului Corneliu (Fapte 10, 47-48), adică 
exact așa cum îi spusese Mântuitorul lui Nicodim (loan 3, 5). 
Apostolul Pavel zice textual: Esfe un Domn, o credință, un 
botez (Efes. 4, 5). Dacă în creștinism ar exista două botezuri, 
apostolul n-ar fi putut spune că este unul, ci că sunt două și că 
unul fără celălalt nu este îndestulător, sau nu este complet. 

Sectarul: Vorbirea în limbi prin darul Sfântului Duh 
constă în pronunţarea unor sunete, care nu pot fi înţelese decât 
numai prin tălmăcirea făcută printr-un alt dar al Sfântului Duh. 

Preotul: Am arătat în cele de mai sus că vorbirea în limbi 
prin darul Sfântului Duh nu este o simplă bolborosire, ci este 
vorbirea într-o altă limbă, străină, pe care străinii o înţeleg 
perfect, cum a fost cazul în Ierusalim, la Cincizecime (Fapte 2, 
8-12) și numai localnicii necunoscători ai altor limbi n-o 
înțelegeau fără tălmăcire, cum a fost cazul tot atunci la 
Ierusalim (Fapte 2, 13) și mai ales mai apoi în Corint (I Cor. 
14, 2 ș.a.). lată deci că limbile vorbite prin darul deosebit al 
Sfântului Duh pot fi înţelese de ascultători și că nu totdeauna 
este nevoie de darul tălmăcirii, ele nefiind nedeslușite și 

încâlcite, ci limbi cu înţeles și existente ale unui popor străin. În 
virtutea celor constatate mai sus, trebuie spuse următoarele: 

a) Glosolalia este «vorbire», în vreme ce pronunțarea unui 
amestec ciudat de sunete - practicată de penticostalii rătăciţi - 
nu poate fi numită vorbire, ci bolborosire; 

b) În Sfânta Scriptură este vorba de limbă sau limbi, pe 
când sunetele încâlcite și gângave ale penticostalilor nu pot fi 
numite limbi, câtă vreme sunt neînţelese și fără nici o noimă; 

c) Prin darul vorbirii în limbi, Dumnezeu își descoperă 
tainele Sale cele minunate (Fapte 2, 11; I Cor. 14, 2), însă prin 
bolborosirea voastră, a penticostalilor, este de neconceput ca 
Dumnezeu să facă descoperiri. Dumnezeu ne-a dat la îndemână, 
fiecăruia, limba noastră maternă, care e mijlocul cel mai bun și 
mai potrivit pentru a ne face să înțelegem ceea ce ne descoperă, 
însă prin mijlocirea bolboroselilor voastre cele încâlcite, El mai 
mult ne-ar încurca, decât ne-ar lumina; 

d) Când cei de față nu sunt străini, ci numai localnici, cel 
înzestrat cu acest dar este singurul care are un oarecare câștig, 
folosindu-i cel mult ca mijloc de închinare și rugăciune (I Cor. 
14, 2). Dar și această rugăciune nu este de prea mare valoare, 
deoarece e făcută numai cu duhul, fără să fie și cu mintea 
(| Cor. 14, 14), adică fără să fie înţeleasă. Ori noi trebuie să-i 
aducem lui Dumnezeu închinare înţeleaptă (Rom. 12, 1), 
folosind nu numai duhul nostru, ci și mintea (I Cor. 14, 15), 
spre a ne fi și nouă înșine și altora de folos (I Cor. 14, 16-17). 

Sectarul: Limbile vorbite prin darul Sfântului Duh nu 
sunt omenești, deoarece nici nu sunt adresate oamenilor, ci lui 
Dumnezeu. Apostolul Pavel vorbește lămurit: Pentru că cel ce 
vorbește într-o limbă străină nu vorbeşte oamenilor, ci lui 
Dumnezeu; şi nimeni nu-l înțelege, fiindcă el, în duh, grăieşte 
faine (I Cor. 14, 2). lată de ce este ceva firesc ca ascultătorii să 
nu le înțeleagă fără tălmăcire. Deci felul în care se practică 
glosolalia în adunările de rugăciune ale penticostalilor, cores- 
punde cu totul celor spuse în Biblie. 

Preotul: Așa ți se pare dumitale, dar în realitate deloc nu 
este așa. Într-adevăr, în textul acesta pe care l-ai citat ni se 
spune că cel insuflat de darul duhovnicesc al glosolaliei nu 
vorbește oamenilor, ci lui Dumnezeu. Dar în Faptele Aposto- 
lilor (2, 1-12), unde este descoperită manifestarea pentru întâia 

dată a acestui dar, precum și în ce a constat acea vorbire 
minunată, aflăm în chip cât se poate de limpede că Apostolii, 
vorbind în limbi, n-au vorbit lui Dumnezeu, ci oamenilor. Ei 
s-au adresat direct ascultătorilor în mai mult de 15 limbi 
diferite, iar aceștia au înţeles totul fără tălmăcire; numai lo- 
calnicii (unii) nu înțelegeau nimic. Deci, după I Corinteni 14, 2, 
cel insuflat nu vorbeşte oamenilor, ci lui Dumnezeu. lar după 
Fapte 2, 1-12, el nu vorbește lui Dumnezeu, ci oamenilor. 

Să ne găsim oare în fața unei contraziceri a Sfintei 
Scripturi, care într-un loc spune într-un fel, iar în altul, cu totul 
altfel? Aceasta este cu neputinţă, de vreme ce toată Sfânta 
Scriptură a fost insuflată de Duhul Sfânt, Care este Unul singur 
şi Care nu Se contrazice. Dar atunci care este adevărul? Cui 
vorbesc în limbi cei insuflați? Lui Dumnezeu sau oamenilor? 
lar ascultătorii pot înţelege totul, fără tălmăcire, sau nu pot 
înțelege nimic? lată întrebările care cer răspuns. 

S-ar părea că răspunsul este greu de dat, totuși este foarte 
ușor; contradicţiile nu există, pentru că și într-un text și în altul 
se spune adevărul. Oare este cu putinţă așa ceva? Da! Și încă 
iată cât de ușor de înţeles: Cei insuflaţi vorbesc și oamenilor și 
lui Dumnezeu, uneori putând fi înţeleși, iar alteori nu, în 
funcţie de felul ascultătorilor pe care îi au, străini sau localnici. 

In Ierusalim (Fapte 2, 1-12), Apostolii au vorbit 
oamenilor și au fost înțeleși, pentru că ascultătorii erau străini, 
oameni de alte limbi. In Corint însă cei insuflați nu vorbeau 
oamenilor, ci lui Dumnezeu, pentru că ei nu aveau în față ca 
ascultători decât localnici - neştiutori de alte limbi -, și de 
aceea nimeni nu îi înţelegea. In astfel de cazuri se poate spune, 
pe drept cuvânt, că cel ce vorbește în limbi - ca la I Corinteni 
14, 2 - nu vorbeşte oamenilor, ci lui Dumnezeu, de vreme ce 
pentru ascultători cele vorbite de ei sunt faine (lucruri ascunse, 
neștiute), pe care nu le pot înţelege fără tălmăcire, așa cum n-au 
putut unii (localnici) de la Ierusalim și toţi cei din Corint. 
Așadar textul I Corinteni 14, 2 este limpede, și prin Faptele 
Apostolilor 2, 1-12 el se lămurește deplin. Insă el nu poate fi 
luat ca punct de plecare singur, prin sine însuși, fără a se con- 
trazice cu cel din Fapte 2, 1-12. Aici este greșeala penticos- 
talilor: nu pun textele de acord și de aceea ajung la contraziceri 
grave, atât în teorie, cât și în practică. 

Sectarul: Pe faţa pământului sunt nenumărate limbi care 
se vorbesc şi nimeni dintre oameni nu poate să le cunoască pe 
toate. Deci dacă limbile vorbite prin darul Sfântului Duh sunt 
omenești, existente, este cu neputinţă ca în adunările noastre 
ascultătorii să le înțeleagă fără tălmăcire, câtă vreme poate nici 
nu le-au auzit vreodată. 

Preotul: Într-adevăr, nimeni nu poate cunoaște toate 
limbile din lume și este foarte posibil ca, între localnici, limbile 
grăite prin darul Sfântului Duh să fie neînţelese. Totuși, măcar 
odată și undeva ar trebui să se întâmple și la penticostalii voștri 
ceea ce s-a întâmplat la Ierusalim la primele Rusalii, adică 
vreunul sau altul dintre ascultătorii cunoscători ai câtorva limbi 
străine să înțeleagă fără tălmăcire și să deslușească din 
bolboroselile penticostale o limbă oarecare. Dar așa ceva încă 
nu s-a întâmplat la penticostali, nici la cei de la noi şi nici la cei 
din America, de unde le-a venit sămânţa - şi desigur nici nu se 
va întâmpla vreodată. Dacă s-ar fi întâmplat, faptul n-ar fi 
rămas ascuns, ci l-ar fi trâmbiţat cu glas mare în adunările și 
propaganda lor. Felul lor de a explica glosolalia face ca scopul 
ei să fie fără de nici un înţeles, în vreme ce, încă dintru 
început, după cum s-a arătat mai sus, Dumnezeu i-a dat un scop 


bine determinat. 

Sectarul: Fiecare creștin adevărat trebuie să aibă pe 
Sfântul Duh în el, adică să fie un «vas ales» al Sfântului Duh. 
Penticostalii pot dovedi prezenţa Sfântului Duh în ei prin 
practicarea vorbirii în limbi insuflate, dar ortodocșii nu o pot 
dovedi prin nimic. Deci ei nu sunt creștini adevăraţi, căci lipsa 
lucrării Sfântului Duh în ei este o dovadă sigură că nu sunt pe 
calea cea adevărată. 

Preotul: Cu adevărat, fiecare creștin ar trebui să dove- 
dească prezenţa și lucrarea Sfântului Duh în el. Dar prezenţa 
Sfântului Duh nu se dovedește numai prin vorbirea în limbi. El 
are și alte daruri, lucrări sau roade. Marele Apostol Pavel zice: 
Roadă Duhului este dragostea, bucuria, pacea, îndelungă- 
răbdarea, bunătatea, facerea de bine, credința, blândețea, 
înfrănarea, curăția (Gal. 5, 22-23) - deci iată că printre 
roadele Duhului nu este pomenită vorbirea în limbi, deoarece ea 
este un dar, pentru un anumit timp al Bisericii, nu un rod al 
Sfântului Duh, cum sunt: dragostea, bucuria, pacea, îndelunga 

răbdare ş.a., pe care trebuie să le aibă creștinul din toate 
timpurile. 

Cine se dovedeşte a avea aceste roade ale Sfântului Duh, 
acela are și pe Sfântul Duh. Oare ortodocșii nu le au deloc, sau 
le au mai puțin decât penticostalii voştri? A spune aşa ceva 
înseamnă a-i osândi pe alții din mândrie și a judeca prea 
părtinitor. Cât priveşte darul vorbirii în limbi, el nu este un dar 
obişnuit, ci unul deosebit şi nu este dat fiecăruia (I Cor. 12, 
10). De ce atunci penticostalii îl râvnesc toți și ni-l pretind si 
nouă, și-l socotesc ca o condiție a mântuirii și a prezenței 
Duhului Sfânt? Apostolul zice: Oare toți vorbesc în limbi? 
(| Cor. 12, 30). Deci şi cei ce nu vorbesc în limbi pot să fie 
buni creştini. In comunitatea creștinilor adevăraţi - cum și 
penticostalii se pretind a fi - nu toţi au aceleași daruri. Atunci 
cum pot ei pretinde că toţi au darul vorbirii în limbi? Apostolii 
nu ni l-au cerut, ba chiar au arătat că între localnici este 
nefolositor. Nici ei înșiși nu l-au folosit decât doar în cazuri 
excepţionale, când a avut un anume rost, cum a fost la 
Cincizecime. Altfel ni l-ar fi cerut tuturor. 


Dar atunci cum de pretindeţi voi, penticostalilor rătăciţi, 
că totuși îl pot avea toţi și îl pot folosi în fiecare adunare de 
rugăciune? Oare voi sunteți mai mari decât Apostolii? Așadar 
să știți voi bine, rătăciţilor penticostali, că orice întrebare veţi 
mai pune, răspunsul va fi spre demascarea și rușinea voastră. 


Din cele constate până aici și mai cu seamă din ceea ce 
putem constata asistând la adunările penticostale, se poate spune 
cu toată întemeierea și hotărârea că „limbile” bolborosite de ei 
nu pot fi insuflate de Duhul Sfânt pentru următoarele motive (în 
afară de cele constatate mai sus): 

1. Dacă ele ar fi într-adevăr insuflate de Duhul Sfânt, 
atunci ele ar trebui să aibă rosturile și scopurile dumnezeieștii 
chibzuinţe, pe care le-au avut şi cele biblice; pe când limbile 
penticostalilor sunt foarte departe sau chiar împotriva celor 
spuse în Biblie. 

2. Dacă penticostalii, prin „vorbirea în limbi”, ar avea 
scopul pe care l-au avut Apostolii la Pogorârea Duhului Sfânt, 
de a uni pe străinii de alte limbi și de a-i face prin aceasta să 
cunoască și să primească și ei învăţătura creștină, atunci am 

intelege că se cuvine să prețuiască și să folosească acest dar în 
măsură cât mai mare. Insă, deoarece ei încearcă să facă ceea ce 
făceau creștinii din Corint, ceva fără rost, nu înţelegem de ce se 
folosesc ei între ei peste măsură de acest fel de a vorbi și de a 
se ruga. Sfânta Scriptură arată că pe corinteni apostolul i-a oprit 

sa întreacă măsura, și trebuie să credem că ei l-au ascultat, căci 
mai târziu istoria nu ne mai amintește că prin Corint sau pe 
altundeva creștinii ar fi folosit în predică și la rugăciunile din 
adunările lor vorbirea în limbi. Penticostalii însă, după 
nouăsprezece veacuri de creștinism, se întrec care mai de care 
să vorbească în limbi, și nu pentru străini necredincioși, ci chiar 
pentru credincioșii lor. 

3. In Ierusalim, la Cincizecime, a fost deplină rânduială. 
Nu ni se spune și nu rezultă din nimic că ar fi fost cea mai mică 
neorânduială, căci altfel nu s-ar fi înţeles nimic din ceea ce se 
predica acolo. 

În Corint însă, prin vorbirea în limbi era neorânduială și 
de aceca Apostolul Pavel cere să se înlăture hărmălaia care 
făcea ca rugăciunea să se facă în chip necuviincios, pentru că: 
Dumnezeu nu este al neorânduielii... (| Cor. 14, 27-33). 

La penticostali este ceva mult mai mult decât cum trebuie 
să fi fost în Corint până la momentul când a intervenit 
apostolul. Ei vorbesc „în limbi” mai mulţi deodată și nu numai 
că nimeni nu îi înţelege, dar în hărmălaia „cuvântărilor”, unii 
mai bat și din palme, alţii sar în sus, ridică mâinile, cad în 
genunchi, tremură, plâng ş.a., fiind o atmosferă generală care 
seamănă a bâlci mai mult decât a rugăciune, și care numai 
seriozitate și ordine nu poate dovedi. Cine i-a văzut vreodată pe 
acești copleșiți de „dar” s-a putut convinge de aceasta; ori, 
neseriozitatea şi dezordinea nu vin de la Sfântul Duh. 

4. In adunările penticostale, predicatorii adeseori găsesc 
prilejul - fie înainte, fie după ce au vorbit „în limbi” - de a 
adresa cuvinte glumeţe, de batjocură și de râs, la adresa 
noastră, cum adeseori s-a întâmplat, după care cad iarăși 
copleșiți de „dar” și vorbesc „în limbi”. Oare este cu putinţă ca 
într-o astfel de atmosferă să fie de faţă Duhul Sfânt, Care în 
astfel de oameni să-și risipească darurile Sale? Oare Duhul 
Sfânt este și la îndemâna batjocoritorilor, care se fac judecători 

trufași ai altora, în locul singurului Judecător, Dumnezeu? Cine 
ar crede așa ceva, ar înjosi sfințenia Duhului Sfânt. 

5. Oare prin astfel de mijloace caută Dumnezeu să-și 
răspândească darurile și adevărurile Sale și să-Și descopere 
tainele Sale? O bolborosire neînţeleasă nu poate să uimească, ci 
cel mult să amăgească, și nu poate convinge pe păgâni de 
superioritatea creștinismului și de adevărurile Evangheliei, daca 
nu este înțeleasă. Avem doar mintea trează și graiul limpede, cu 
înţeles, şi Dumnezeu le-a dat tocmai pentru a ne da silința să 
descoperim prin ele adevărul şi pentru a-l aduce laude. Dar 
când El vrea să ne descopere ceva ce n-am putea afla altfel, sau 
atunci când ne cere să ne rugăm cât mai cu căldură, oare alege 
El căi întunecate și neînțelese de noi? Oare în loc de a ne 
deschide mintea şi de a ne dezlega cât mai mult limba, El să le 
întunece și să le lege pe amândouă? Ce minte sănătoasă ar putea 
crede că aceasta ar fi plăcerea cea mai mare și semnul celei mai 
mari iubiri față de noi? 

6. Am spus că limbile penticostalilor nu pot fi insuflate de 
la Duhul Sfânt. Dar atunci ne punem întrebarea, de la cine 
sunt? Căci ceva trebuie totuși să fie. Ce îi face pe penticostali 
să bolborosească, făcând fel de fel de mișcări nefirești și 
nepotrivite? Toate acestea pot fi sau simulări (prefăcătorii), sau 
urmări ale postului negru cu care penticostalii se îndeletnicesc 
uneori câte două sau mai multe zile de-a rândul înainte de a 
vorbi „în limbi”, sau, în sfârșit, sunt semnele prezenţei unui 
duh care numai de la Dumnezeu nu poate fi. 


În Sfânta Scriptură citim că există un dar special al 
Sfântului Duh prin care cineva poate deosebi duhurile (I Cor. 
12, 10), deoarece, nu numai Duhul lui Dumnezeu insuflă pe 
oameni, ci şi duhul satanei (I Cor. 12, 3) și chiar duhul omului. 
Noi suntem datori a fi cu mare grijă în a cunoaște ce fel de duh 
este cel care a insuflat pe cineva. Sfântul Apostol loan ne 
sfătuiește, zicând: /ubiților, nu daţi crezare oricărui duh, ci 
cercați duhurile dacă sunt (sau nu) de la Dumnezeu, fiindcă 
mulți prooroci mincinoşi au ieşit în lume (I loan 4, 1), iar în 
continuare (v. 2) ne spune că acela este duh diavolesc care nu 
mărturisește pe lisus Hristos, adică acela care tăgăduiește pe 
lisus Hristos. 

Dar să nu uităm că duh diavolesc poate fi uneori și cel ce 
mărturisește pe Hristos, deoarece însuși satana se preface în 
înger al luminii. Nu este deci lucru mare dacă şi slujitorii lui 
iau chip de slujitori ai dreptății, al căror sfârșit va fi după 
faptele lor (Ul Cor. 11, 14-15). 

Cuvintele apostolului și felul în care penticostalii practică 
fără de înţeles vorbirea în limbi ne îndreptăţesc să credem că 
numai duhul lui antihrist este în sânul adunării penticostalilor, 
cu scopul de a sparge unitatea Bisericii lui Hristos și de a face 
cin ea mai multe turme și mai mulți păstori, care să se 
dușmănească  întreolaltă spre pierzarea tuturor și pentru 
distrugerea păcii între oameni. Căci oricât de luminat ar părea 
acest înger căzut sau diavol, lucrările lui în adunările 
penticostalilor se văd de departe că nu sunt nici măcar 
omenești, cu atât mai puţin dumnezeiești. 

In orice caz, Sfântul Duh nu se manifestă în lucrări 
copilărești, neserioase, neînţelese (confuze), fără minte și fără 
rost, cum sunt acelea din adunările penticostale. 


k*k k k 


Credinciosul: Aş vrea să-mi faceți un mic rezumat despre 
glosolalie (vorbirea în limbi). 

Preotul: Ascultă, frate, și ţine minte cele ce auzi: 
Adevărata vorbire în limbi, cea prin Darul Sfântului Duh, 
atunci se poate cunoaște când va întruni condiţiile acestea, 
adică: 

1. Când cel ce vorbește într-o limbă insuflată va fi înţeles 
de toţi cei străini care sunt de faţă, cum a fost cazul de la Fapte 
2, 1-13. 

2. Când cineva vorbește într-o limbă insuflată între 
localnici care nu cunosc limbi străine, cum a fost cazul la 
I Corinteni, cap. 14, atunci este nevoie de alt dar, al tălmăcirii, 
despre care spune marele Apostol Pavel la I Cor. 14, 13, căci 
fără acest dar al tălmăcirii, vorbirea în limbi este o vorbire în 
vânt și o nebunie (I Cor. 14, 23). 

3. Darul vorbirii în limbi nu a fost dat Bisericii pentru 
totdeauna, ci numai la început creștinismului, pentru a trezi pe 

păgâni şi pe iudei și spre a crede în Hristos. De aceea marele 
Apostol Pavel a arătat că darul limbilor va înceta din Biserica 
(Vezi I Corinteni 13, 8). 

4. După ce noi am crezut în lisus Hristos ca Dumnezeu 
adevărat, nu mai avem nevoie de vorbirea în limbi. Deoarece 
limbile sunt semne (harisme) nu pentru cei credincioşi, ci 
pentru cei necredincioși (Vezi I Cor. 14, 22). 

5. Chiar la începutul creştinismului, darul vorbirii în 
limbi a fost unul din cele mai mici daruri în Biserică, deoarece 
darul profeției, al tălmăcirii, al dragostei și altele sunt mult 
superioare darului vorbirii în limbi, că prin acestea mult mai 
mult se zidește și se folosește Biserica lui Hristos (Vezi 1 Cor. 
14, 2-4; I Cor. 13, 1). 

6. Este cu totul exclus ca vorbirea în limbi prin darul 
Sfântului Duh să însemne o bolborosire de vorbe într-o limbă 
inexistentă şi nepricepută de nimeni, căci atunci nu s-ar mai 
vorbi de „limbi” și „de limbi noi” (Marcu 16, 17). lar mai 
presus de toate, ar fi de neînlăturat contrazicerea cu textul atât 
de limpede al capitolului 2 din Faptele Sfinţilor Apostoli. 

7.  Bolborosirile şi sunetele nearticulate și cuvintele 
încâlcite pe care le auzim la „vorbitorii în limbi” din ziua de 
azi, foarte mult se aseamănă cu manifestările ce făceau păgânii 
în faţa zeului lor Dionisos, și cu a ereticilor montaniști, 
irvingieni şi  quakerii de mai târziu, pe care Biserica 
dreptmăritoare a lui Hristos i-a dat anatemei pentru totdeauna. 

Așadar, frate, sunt cu totul străine de Duhul lui 
Dumnezeu vorbirile în limbi ale celor ce li se pare că au dar 
harismatic și îndrăznesc a falsifica adevărata glosolalie, care a 
fost la începutul creștinismului. 


* Vezi Canoanele 1 și 2 al Sinodului VI ecumenic, Pidalion, foaia 
145-150; Canonul 1 al Sinodului VII ecumenic și canonul 1 al Marelui 
Vasile, Pidalion, foile 215, 217, 405. 


Capitolul 34 


DESPRE VORBIREA CU CEI MORŢI 
(NECROMANȚIA sau SPIRITISMUL) 


Atât în dumnezeiasca Scriptură a Vechiului și Noului 
Testament, cât și în învăţăturile Sfinţilor Părinţi, noi avem o 
mulțime de mărturii temeinice prin care se dovedește că 
Dumnezeu pedepsește cu mare urgie pe cei ce se ocupă cu 
«necromanţia» (vorbirea cu morţii). Mântuitorul ne învaţă că 
sunt fericiţi cei ce n-au văzut şi au crezut (loan 20, 29; Luca 1, 
45). lar marele Apostol Pavel arată că nouă, celor ce am crezut 
în Hristos, în veacul de acum ni se cade a umbla în puterea 
credinţei și nu în a vederii, căci zice: umblăm prin credință, nu 
prin vedere (II Cor. 5, 7). 

Dar demonii cei iscoditori îi învață pe oamenii cei 
asemenea lor să nu fie mulţumiţi cu învățătura Mântuitorului și 
a apostolilor Săi, de a umbla în puterea și adeverirea credinţei 
celei în Hristos, ci să voiască cu orice preţ să vadă cu ochii lor, 
în chip simţit, cele ce trebuie a fi lăsate pe seama credinţei, 
deoarece credința este încredințarea celor nădăjduite, dovedirea 
lucrurilor celor nevăzute (Evrei 11, 1). 

Omul care recurge la practicarea necromanțţiei este un 
mare vrăjmaș al lui Dumnezeu, care nu ascultă de poruncile 
Lui, nu se mulțumește cu cele descoperite pe calea credinţei și 
cu cele descoperite nouă de Dumnezeu prin Sfintele Scripturi, 
ci caută să iscodească, asemenea demonilor, care îl îndeamnă la 
lucruri neîngăduite de Dumnezeu. Astfel, crezând acelor 

năluciri drăcești, el ajunge să se depărteze de Dumnezeu și de 
învățătura Bisericii lui Hristos. 

Unii dintre cei ce practică aceste urgii - de a chema 
spiritele morţilor sau mai bine-zis ale dracilor - aduc ca 
mărturie exemplul lui Saul, care ar fi practicat acest lucru prin 
chemarea sufletului lui Samuel, la vrăjitoarea din Endor (I Regi 
28). Dar să ia seama unii ca aceștia, care urmează în răutate pe 
Saul, că de pedeapsa lui Saul se fac vinovaţi înaintea lui 
Dumnezeu. Căci tocmai pentru această fărădelege a pierdut 
Saul și împărăţia și viaţa și a fost osândit de Dumnezeu, căzând 
în uciderea sabiei sale (I Regi 31; I Parai. 10). 

Pedeapsa lui Saul pentru nelegiuirea vorbirii cu morţii o 
arată Sfânta Scriptură, zicând: Așa a murit Saul pentru 
nelegiuirea sa pe care o făcuse el înaintea Domnului, pentru că 
n-a păzit cuvântul Domnului şi pentru că a întrebat şi a cercetat 
o vrăjitoare şi nu a cercetat pe Domnul. De aceea a şi fost el 
omorât şi domnia a fost dată lui David, fiul lui lesei (I Paral. 
10, 13-14). Așadar, cine vrea să-i urmeze lui Saul în nele- 
giuirea chemării spiritelor morţilor, să aștepte de la Dumnezeu 
urgie și pedeapsă, asemenea cu a lui Saul. 

Dumnezeu a poruncit în Vechiul Testament: Să nu 
alergați la cei ce cheamă morţii, pe la vrăjitori să nu umblați şi 
să nu vă întinaţi cu ei (Lev. 19, 31). Şi iarăși: Bărbatul sau 

femeia, de vor chema morți sau de vor vrăji, să moară 
neapărat: cu pietre să fie ucişi, că sângele lor este asupra lor 
(Lev. 20, 27). Chemarea spiritelor morţilor este urâciune înain- 
tea lui Dumnezeu și El nu o permite în poporul Său (Deut. 18, 
9-14; IV Regi 21, 6), socotind-o ca pe una dintre cele mai mari 
răzvrătiri ale omului împotriva voii Sale (I Regi 15, 22-23). 

Noi nu avem nevoie să comunicăm cu morţii, deoarece 
Dumnezeu ne-a descoperit tot ce a știut El că ne este de folos și 
de nevoie mântuirii noastre. De pildă, vorbirea cu morţii ne 
poate da dovadă că sufletele morţilor trăiesc. Dar acest lucru nu 
este o noutate, de vreme ce îl știm din dumnezeiasca desco- 
perire - și este o chestiune de credință, nefiind nevoie de 
verificare prin vedere. Descoperirea dumnezeiască ne oferă 
toată garanţia adevărului, iar a o verifica prin experienţe 

simţuale înseamnă a pune la îndoială adevărurile descoperirii lui 
Dumnezeu. 

Apoi, niciodată nu poate exista o deplină siguranţă că în 
şedinţele spiritiste ar fi de faţă spiritul presupus - adică cel care 
a fost chemat -, deoarece și spiritele rele ale dracilor se pot 
închipui în spirite bune, după cum ne învaţă marele Apostol 
Pavel, zicând: Nu este de mirare, deoarece însuși satana se 
preface în înger al luminii (II Cor. 11, 14). Şi Sfântul loan 
Evanghelistul ne atrage atenţia să fim cu mare grijă și să nu 
credem ușor oricărui duh, zicând: Tubiților, nu dați crezare 
oricărui duh, ci cercați duhurile dacă sunt de la Dumnezeu 
(I loan 4, 1-3). 

Incă și Sfinţii Părinţi arată că, chiar în cazul lui Saul cu 
vrăjitoarea din Endor, nu a fost spiritul lui Samuel cel ce se 
arătase, ci un spirit diavolesc, care s-a dat drept spiritul lui 
Samuel. Așa de pildă, Sfântul Grigorie de Nyssa zice: „Spiritul 
era atât de urât, încât vrăjitoarea s-a îngrozit de el" (Cuvânt 
pentru pitonisă). Negreșit, ar fi fost cu neputinţă să fi fost cel al 
lui Samuel, căci - spune același sfânt părinte - la chemarea 
vrăjitoarei din Endor a venit «cel părut Samuel», iar nu cu 
adevărat proorocul Samuel, așa cum arată (cu acoperire) 
Scriptura (I Regi 28, 12), deoarece acest fel de vorbire 
(acoperit) este folosit și cu alte prilejuri în Sfânta Scriptură. 
Spre exemplu, diavolul le-a spus protopărinţilor că dacă vor 
mânca din pomul oprit, li se vor deschide ochii și vor fi ca 
«nişte dumnezei». Dar, după ce au mâncat, au văzut prăpastia în 
care au căzut și s-au ascuns. Atunci Dumnezeu, după greșeala 
lor, a zis: Tată, Adam s-a făcut ca Unul din Noi (Fac. 3, 22). 

lar dumnezeiescul părinte Maxim, comentând aceste 
cuvinte, spune: „Dumnezeu întrebuinţează în chip ironic și 
osânditor pluralul: s-a făcur ca Unul din Noi, care corespunde 
cu ideea despre Dumnezeu zidită în Adam de amăgirea 
şarpelui, ca să mustre pe omul care a ascultat de diavolul. Și ca 
să nu-și închipuie cineva că felul de vorbire ironică e străin 
obiceiului Scripturii, să asculte cum vorbește Scriptura în 
numele lui Dumnezeu către Israel: Dacă veți umbla împotriva 
Mea cu viclenie, şi eu voi umbla împotriva voastră cu viclenie 

(Lev. 26, 27-28). Intru nimic nu se deosebeşte însă viclenia de 
ironie"'. 

Deci Dumnezeu îi grăieşte lui Adam potrivit cu ideile 
despre dumnezeire pe care le învățase acela de la diavol. 

Scriptura oferă multe exemple, când cel ce iubeşte 
minciuna este predat ei spre pierzare, ca să cunoască prin 
pătimire pe cele spre care s-a plecat de bună voie și să afle din 
experiență că din neascultarea și răutatea sa a îmbrățișat 
moartea în loc de viață, minciuna în locul adevărului, răul în 
locul binelui. De pildă Adam, în loc să se facă dumnezeu, cum 
își închipuise el, a căzut din darul lui Dumnezeu (Fac. 3). 

Tot astfel Saul, în loc să vorbească cu Samuel, cum își 
închipuia el, a vorbit cu «cel părut Samuel», adică cu diavolul, 
care l-a înşelat luând chipul lui Samuel. Acest părut Samuel i-a 
spus lui Saul: Mâine tu şi fiii tăi veți fi cu mine (I Regi 28, 19). 
Cum i-ar fi spus aceste cuvinte lui Saul, dreptul și Sfântul 
Prooroc Samuel, care a auzit cuvintele lui Dumnezeu împotriva 
lui Saul: Domnul a zis către Samuel: «Până când te vei 
fângui tu pentru Saul, pe care l-am lepădat, ca să nu mai fie 
rege peste Israel? (I Regi 16, 1), și când însuși Samuel îi 
spusese lui Saul: Wu mă voi întoarce cu tine, pentru că ai 
lepădat cuvântul Domnului şi Domnul te-a lepădat pe tine, ca 
să nu mai fii rege peste Israel (1 Regi 15, 26)? Cuvintele aspre 
cu care Scriptura mustră fărădelegea lui Saul: Așa a murit Saul 
pentru nelegiuirea sa... pentru că a întrebat şi a cercetat O 
vrăjitoare şi nu a cercetat pe Domnul (I Parai. 10, 13-14) 
îndreptăţesc întru totul tâlcuirea acestui sfânt și dumnezeiesc 
părinte al Bisericii lui Hristos. 


Tocmai datorită primejdiei înșelării prin vedenii și vise, 
unii din Sfinţii Părinţi nu primeau nici un fel de arătare, decât 
după o mare verificare. lar Sfântul loan Scărarul spune că «cel 
ce tuturor vedeniilor și viselor nu crede, este filosof 
duhovnicesc», în timp ce «dracii slavei deșarte și ai mândriei, 
pe cei slabi de minte în vedenii și visuri îi fac prooroci» (Scara, 
Cuv. III). 


' Filocalia, vol. III, pag. 153. 

Sectarul: Sfânta Scriptură amintește câteva apariţii ale 
unor oameni morţi sau ale unor îngeri. Ea confirmă astfel 
putinţa noastră de a comunica direct cu morţii, de unde rezultă 
că necromanția nu este străină creștinismului și, mai ales, nu 
este ceva anticreștin. 

Preotul: Intr-adevăr, în Sfânta Scriptură ni se spune că la 
Schimbarea la Faţă a Mântuitorului s-au arătat Moise și Ilie 
(Matei 17, 3), iar după Invierea Mântuitorului s-au arătat mai 
mulţi morţi din morminte (Matei 27, 52-53). Ea confirmă, de 
asemenea, apariția unor îngeri, ca, de pildă, la vestirea nașterii 
Sfântului loan Botezătorul (Luca 1, 11-20) și a Nașterii 
Mântuitorului (Luca 2, 9-15), la suferințele din Grădina 
Ghetsimani (Luca 22, 43), la Invierea Domnului (Matei 28, 2- 
7; Luca 24, 4 ș.a.), precum și spre folosul și slujba altor drepţi 
si sfinţi ai Vechiului și ai Noului Testament (vezi și la Fac. 19; 
Tob. 5 şi 12; Fapte 1, 10; 5, 19-20; 12, 7-9 ş.a.); ei au 
comunicat cu oamenii faţă către faţă, iar alteori în vis (Matei 1, 
20; 2, 13 ş.a.). Dar aceste apariţii nu s-au făcut la voia și la 
chemarea oamenilor, ci la porunca lui Dumnezeu. Ele confirmă 
nemurirea sufletelor și posibilitatea de a li se arăta oamenilor în 
mod excepţional - printr-o îngăduinţă sau printr-o misiune 
primită de la Dumnezeu -, însă nu confirmă dreptul omului de 
a căuta comunicarea cu morţii. 

Sectarul: In Vechiul Testament s-a practicat necromanția, 
ca dovadă fiind cazul lui Saul cu necromanta din Endor ș.a. In 
Biserica creștină, de asemenea, se practică în ceea ce se 
numește invocarea sfinţilor și a îngerilor, care în fond nu este 
altceva decât o invocare a spiritelor bune sau o vorbire cu 
morții în scopul chemării lor în ajutorul celor vii într-un fel 
oarecare. Deci iată că spiritismul reprezintă o doctrină biblică, 
recunoscută chiar în practica Bisericii. 

Preotul: Adevărul despre Saul și necromanta din Endor a 
fost lămurit prin cele spuse mai sus. Iar în ce privește invocarea 
sfinților și a îngerilor, nu este deloc așa cum credeţi voi, 
sectarilor spiritiști, căci aceasta nu este nicidecum același lucru 
cu necromanţia, așa cum rătăcit înţelegeţi voi. Noi, invocându-i 
pe sfinţii și îngerii lui Dumnezeu, nu avem nici intenţia, nici 
pretenţia și nici curiozitatea de a vorbi cu ei în chip simţit, de 

a-i vedea aievea sau de a le auzi vocea lor și de a le cere 
prezenţa lor la arătare spre a ne descoperi anumite taine care 
sunt menite de la Dumnezeu să rămână ascunse omului. Noi 
vorbim cu sfinţii și cu îngerii în sfânta rugăciune numai prin 
privirea cea nevăzută a minţii și prin credință, fără să avem 
pretenţia de a-i vedea sau de a-i auzi în chip simţit pe sfinţii sau 
îngerii cărora ne rugăm. Deci lucrarea noastră în invocarea 
sfinților sau a îngerilor este nevăzută și numai prin credinţă, 
căci, după învățătura marelui Apostol Pavel, umblăm prin 
credință, nu prin vedere (II Cor. 5,7). 

Voi, sectarilor spiritiști, prin necromanţie aveţi scopul şi 
intenţia de a chema spiritele morţilor - sau mai bine-zis ale 
dracilor, care se arată vouă în chipul celor morţi -, spre a vi se 
descoperi prin ei anumite taine în legătură cu viitorul celor vii 
sau morţi și alte curiozități nepermise în legea lui Dumnezeu. 
Auzi ce spune Sfânta Scriptură: Nu se cuvine oare poporului să 
alerge la Dumnezeul său? Să întrebe oare pe morţi pentru 
soarta celor vii? Întrebați legea şi descoperirea (Isaia 8, 19-20). 

Aşadar, spiritismul este o vrăjitorie care are ca scop şi 
intenţia de a ghici și a vrăji prin chemarea morţilor, neavând 
nici o legătură cu descoperirea cea dumnezeiască. Când bogatul 
nemilostiv ruga pe Avraam să trimită pe Lazăr în casa tatălui 
său ca să comunice starea în care se afla el și să-i plece astfel 
spre pocăință pe fraţii săi, Avraam i-a răspuns că celor vii le 
este de ajuns descoperirea Legii, «Moise și Proorocii», și deci 
nu au trebuinţă de mai mult (Luca 16, 30-31). Şi cu adevărat, 
prin descoperirea dumnezeiască ce ni s-a făcut de la Dumnezeu 
prin Sfânta Scriptură și Sfânta Tradiţie, noi avem tot ce ne 
trebuie de știut spre mântuire şi nu avem nevoie de a întreba pe 
morți - mai bine-zis pe draci - cele spre folosul mântuirii 
noastre. 


Când Dumnezeu nu trimite prooroci și nu ne descoperă 
direct, înseamnă că El nu voiește a ne face alte descoperiri, 
ştiind că nu ne este de folos. Iar când un «descoperitor» nu este 
de la Dumnezeu, negreșit că este de la diavol, întocmai ca 
proorocii mincinoși amintiţi în Sfânta Scriptură, care nu sunt 
trimiși de la Dumnezeu (ler. 14, 14-15; 23, 16, 21, 32; 27, 15; 
28, 15; 29, 8-9; Iez. 13, 6-7; 14, 9 ș.a.), aceștia vestesc 

vedenii mincinoase, proorocii deșarte şi închipuiri ale inimii lor 
(ler. 14, 14). Şi, chiar de ar spune și adevărul, unii ca aceștia 
nu trebuie crezuţi, căci nu-l spun cu scopul de a ne folosi, ci cu 


viclenie, voind a ne duce la înșelare. Vezi, de pildă, pe roaba cea cu duh 
pitonicesc din Filipi; cu toate că cele spuse de ea. 


erau adevărate, marele Apostol Pavel a adus-o la tăcere, 
scoțând duhul cel pitonicesc din ea (Fapte 16, 16-18). 

După cum s-a arătat mai sus, noi, prin invocarea sfinţilor 
şi a îngerilor, în rugăciunile noastre către ei, nu avem intenţia și 
nici curiozitatea de a-i vedea sau de a-i auzi în chip simţit, așa 
cum fac vrăjitorii spiritiști la chemarea spiritelor drăcești, care 
li se arată și vorbesc cu ei și pe care unii i-au și fotografiat. 
Noi, la invocarea sfinţilor sau a îngerilor, cerem prin ei de la 
Dumnezeu cele ce va voi El să ne dea spre folosul nostru, pe 
când vrăjitorii spiritiști cer de la demonii care li se arată în 
chipul spiritelor morţilor, cele ce voiesc ei, din curiozitate 
nebună. 

Noi nu trebuie niciodată să ne rugăm sfinţilor sau 
îngerilor, sau chiar lui Dumnezeu Însuși, cu scopul de a-L 
vedea sau de a vedea pe vreun sfânt sau înger în vremea 
rugăciunii noastre și de a vorbi cu el în chip simţit și auzit, căci 
acest gând este o nebunie și o mândrie diavolească, care duce 
adeseori - după dumnezeieștii părinți - la ieșirea din minţi. lar 
dacă, prin îngăduinţa şi porunca lui Dumnezeu, vreunul din 
sfinți sau îngeri ar voi să ni se arate în chip simţit, noi, pentru 
aceasta, nu avem păcat, deoarece nu am dorit noi acest lucru și 
nici nu l-am cerut. Dar, chiar și în aceste cazuri, este nevoie să 
fim cu mare atenţie și să ne îmbrăcăm cu toată smerenia, 
cunoștința de sine și frica de Dumnezeu, ca nu cumva cel ce se 
arată să fie nălucire de la draci, căci știm că și satana se 
preface în înger al luminii... şi Slujitorii lui iau chip de slujitori 
ai dreptății (II Cor. 11, 14-15). 

Ba chiar de ar fi vedenie de la Dumnezeu și adevărată, 
este mult mai bine să nu o primim, căci Dumnezeu, Care dă har 
celor smeriţi, nu Se supără pe noi când facem lucrurile 
smereniei și știe El că noi, prin aceasta, ne păzim a nu lua lupul 
drept păstor. lar a dori noi să chemăm pe sfinţi și pe îngeri spre 
a vorbi cu ei, a-i vedea și a-i fotografia - cum încearcă 

vrăjitorii spiritişti -, acest lucru este cea mai mare nebunie ; 
înşelătorie drăcească, care depărtează pe om de la Dumnezeu, 
Noi nu avem nevoie să vedem pe sfinți și pe îngeri în vremea 
sfintelor rugăciuni, ci numai prin credință și privirea cea 
nevăzută a minții, fără de nici o imaginație, să ne rugăm. Căci 
legea cea mai scurtă a rugăciunii este „a nu ne închipui nimic"? 


bă 


iar Nil Ascetul spune: „Fericită este mintea aceea care a ajuns a 


se închina fără de formă lui Dumnezeu”?. 


Sectarul: Noi știm că și reîncarnarea este admisă, după 
învăţătura Sfintei Scripturi, care amintește cazul reîncarnării lui 
Ilie în persoana lui loan Botezătorul, căci a grăit îngerul despre 
loan: Și va merge înaintea Lui (Domnului) cu duhul şi cu 
puterea lui Ilie (Luca 1, 17). lar Mântuitorul a zis, de aseme- 
nea, despre loan: Æl este Ilie, cel ce va să vină (Matei 11, 14), 
adică acela despre care vi s-a descoperit în profeţi că trebuie să 
se reîncarneze (Mal. 3, 23-24). Altădată, ucenicii L-au întrebat 
pe Domnul: Pentru ce dar zic cărturarii că trebuie să vină mai 
întâi Ilie? lar El, răspunzând, a zis: Ilie într-adevăr va veni şi 
va așeza la loc toate. Eu însă vă spun vouă că Ilie a şi venit, 
dar ei nu l-au cunoscut, ci au făcut cu el câte au voil.... Şi 
Scriptura zice mai departe: Atunci au înțeles ucenicii că Iisus 
le-a vorbit despre loan Botezătorul (Matei 17, 10-13). Deci 
loan Botezătorul este Ilie reîncarnat sau născut din nou pe 
pământ. De altfel, lisus Hristos a învăţat chiar că există «nașteri 
din nou» - adică reîncarnări (loan 3, 3-7 ș.a.). 


Preotul: Proorocul Maleahi a vestit într-adevăr reapariția 
lui Ilie, dar această reapariţie nu s-a întâmplat înainte de 
nașterea lui Mesia, ci va fi înainte de a veni ziua Domnului cea 
mare şi înfricoşătoare (Mal. 3, 23), iar aceasta înseamnă 
înaintea Judecăţii de Apoi, adică în pragul sfârșitului lumii. 

Din cuvintele îngerului, care arată că loan va merge 
înaintea Lui cu duhul și puterea lui Ilie (Luca 1, 17), nu reiese 
că acesta este însuși Ilie reîncarnat, ci numai că va fi la fel cu 
Ilie în ceea ce privește misiunea de a predica pocăinţa, apoi în 


* Sfântul Teofan Zăvorâtul, în Sbornicul, voi. II. 
* Nil Ascetul, Capete despre rugăciune, capul 117, în Filocalia, vol. 1. 

ceea ce privește râvna, activitatea, traiul, îmbrăcămintea etc. 
(vezi IV Regi 1, 8 ș.a.). 

Cuvintele Mântuitorului (Matei 11, 14; 17, 10-13) s-ar 
părea că într-adevăr confirmau reîncarnarea lui Ilie în persoana 
lui loan și că această reîncarnare trebuia așteptată acum, iar nu 
la sfârșitul lumii. Totuși, pe baza învăţăturii Mântuitorului, 
loan Botezătorul nu poate fi identificat cu Ilie reîntrupat, ci 
numai asemănător cu el. Dovadă luminată și strălucită despre 
aceasta este faptul că, la întrebarea iudeilor din Ierusalim 
adresată lui loan prin mijlocirea preoţilor și a leviţilor, dacă el 
este sau nu Ilie, acesta le-a răspuns categoric: Nu sunt (loan 
1, 21). Este exclus ca loan să fi contrazis pe Mântuitorul, 
renegându-și identitatea cu Ilie, dacă de fapt ar fi avut-o. Şi 
apoi, dacă loan Botezătorul ar fi fost Ilie, cum ar mai fi putut 
lie să apară împreună cu Moise la Schimbarea la Faţă a 
Domnului pe Tabor (Matei 17, 3)? 

«Nașterea din nou» despre care vorbește Mântuitorul (loan 
3, 3-7) nu este reîncarnare, ci naștere duhovnicească «de sus» 
prin «apă și Duh», adică prin Botezul creștin. Textul însuși 
exclude clar înţelesul unei nașteri din nou în trup, accentuând 
că nu este vorba - cum greșit înţelesese și Nicodim - de o a 
doua naștere, naturală, trupească. 

Dar nici mintea chibzuită nu admite posibilitatea identi- 
ficării lui loan cu Ilie reîncarnat, și nici măcar după doctrina 
voastră spiritistă, conform căreia „reîncarnarea se face în 
scopul purificării și perfecţionării”, căci Ilie n-a avut nevoie de 
purificare și perfecţionare. Şi după învăţătura creștină există 
reîntrupare (reîncarnare), dar una singură, la sfârșitul lumii, 
când va fi învierea tuturor și când trupul material va fi 
înduhovnicit spre a fi adaptat (potrivit) veșniciei. 

Sectarul: Ideea de reîncarnare este exprimată în Biblie și 
cu ocazia vindecării orbului din naștere, de la lacul Siloam, 
când Apostolii au întrebat: Ce greșeli ispășește acest om, prin 
pedeapsa lipsirii de vedere? Greşeli proprii sau greșeli ale 
părinţilor? (loan 9, 2). De aici rezultă că orbul putea eventual 
să ispăşească păcatele sale dintr-o viaţă anterioară şi aceasta ar 
însemna că ideea purificării prin reîncarnări nu era străină nici 
Mântuitorului și nici apostolilor. 

Preotul: Una este reîncarnarea și cu totul altceva este 
ispășirea unor păcate proprii sau ale părinţilor. De altfel, în 
cazul de mai sus, nu este vorba de vreo ispășire - cum greșit au 
bănuit apostolii -, căci Mântuitorul a înlăturat această părere 
greșită, arătând că acel orb nu ispășește nimic, ci că este orb 
numai pentru ca să se arate în el lucrările lui Dumnezeu (loan 
9, 3), adică spre a-și manifesta prin el puterea Sa vindecătoare. 
In învățătura Mântuitorului nu există nicăieri pedeapsa unei 
dreptăţi răzbunătoare încă în viaţa aceasta, ci El învaţă că aici 
există numai îndreptare și iertare. Ispășirea se face uneori și în 
viaţa de aici, dar adevărata ispășire se face abia după Judecata 
de apoi, când însă se va face nu pentru «purificare», ci ca 
răsplată. Răscumpărarea a făcut-o numai Mântuitorul pentru toți 
oamenii și nimeni nu și-o poate face singur, în nici un chip. 

Toate celelalte învățături spiritiste sunt tot atât de 
anticreștine ca și cele înfățișate mai sus, fiind demascate de 
învăţătura Sfintei noastre Biserici Ortodoxe, care ne învaţă că: 

- Sufletele sunt create direct și nu indirect de Dumnezeu. 

- Despre o preexistentă (existență mai înainte de întrupa- 
re) nu poate fi vorba (aceasta a fost una din ereziile lui Origen). 

- Trupurile sunt create de Dumnezeu și nu de îngeri. 

- Despre «perispirit> (învelișul sufletului), Sfânta Scrip- 
tură nu face nici o aluzie și nici Sfânta Tradiţie. 

-  Ispășirea se face în iad, a cărui existenţă este în chip 
stăruitor confirmată de cuvântul descoperirii. 

- Demonii nu se pot mântui. 

- Nu există decât o singură înviere şi reîntrupare (reîn- 
corporare), cea de la sfârșitul lumii. 

Nimeni dintre oameni nu poate obliga nicicând un suflet 
să vină din rai sau din iad la chemarea sa, precum cred rătăciţii 
spiritiști. Cum s-ar putea face una ca aceasta, când noi știm 
prea bine că sufletele drepţilor sunt în mâna lui Dumnezeu 
(Înţel. 3, 1). Şi iarăşi știm că între noi cei vii și cei morţi 
prăpastie mare s-a întărit, ca nimeni de acolo să nu poată trece 
la noi (Luca 16, 26). Oare poate cineva din oameni să ia un 
suflet din mâna lui Dumnezeu fără de voia Lui și să-l cheme 
spre a veni unde voiește el? Oare poate cineva să treacă peste 

prăpastia aceea netrecută - arătată nouă în Sfânta Evanghelie - 
şi să aducă, prin chemarea lui, vreun suflet de acolo pe pământ, 
şi încă folosindu-se de un mijloc care este «urâciune» înaintea 
lui Dumnezeu (Deut. 18, 9-13)? 

Sectarul:Într-adevăr, sufletele drepţilor sunt în mâna lui 
Dumnezeu, dar noi în ședințele noastre nu chemăm sufletele 
celor drepţi, ci pe ale celor păcătoși, care nu sunt în mâna lui 
Dumnezeu, ci în iad și în împărăţia morţii. 

Preotul: O, nebunie a ta, omule rătăcit de la adevăr! Dar 
oare sufletele celor răi și păcătoși sunt lăsate în afară de 
supravegherea puterii lui Dumnezeu? Oare nu și acelea se află 
sub cheia puterii lui Dumnezeu? Auzi ce zice Domnul în 
descoperirea Sfântului Evanghelist loan în această privință: Nu 
fe teme! Eu sunt Cel dintâi şi Cel de pe urmă, şi Cel ce sunt 
viu. Am fost mort şi iată sunt viu în vecii vecilor, şi am cheile 
morţii şi ale iadului (Apoc. 1, 17-18). 

Inţelege dar, omule rătăcit din calea cea dreaptă, că 
precum sufletele drepţilor sunt în mâna lui Dumnezeu, așa și 
ale celor păcătoși din iad și din împărăţia morţii, sunt sub cheia 
puterii celei negrăite şi nemărginite a lui Dumnezeu și nu sunt 
lăsate la cheremul unor vrăjitori spiritiști, spre a le chema când 
voiesc și a le sluji lor, la lucrurile cele neîngăduite de Dumnezeu. 

Iar de vei zice, spiritistule, că într-adevăr la medium-urile 
voastre apar spiritele pe care le chemaţi, apoi să știți că acelea 
nu sunt spiritele rudeniilor sau ale prietenilor voștri, pe care îi 
doriţi, ci sunt duhurile necurate și spurcate ale întunericului, 
care până la Judecata de apoi sunt lăsate libere de a ispiti pe 
oameni, și a căror locuinţă - după mărturia Sfintei Scripturi - 
este în văzduh (Efes. 6, 12) și împotriva cărora se luptă fiecare 
creștin cu armele lui Dumnezeu (Efes. 6, 11, 13-17). 


* k k 


Credinciosul: Dar care este mai pe scurt doctrina 
spiritismului? 

Preotul: Doctrina spiritismului este foarte variată, după 
nuanțele societăților și a șefilor spiritiști. In general ei învață: 

a. Tăgăduiesc Dogma Sfintei Treimi, înlocuind cu un 
Dumnezeu suprem și alţi dumnezei solari ca fii, alți planetari ca 
Sfântul Duh, toţi organizaţi în ierarhii; b. Dumnezeu nu este 
creatorul lumii, ci numai organizatorul ei, arhitect demiurg; c. 
lisus este spirit superior și Dumnezeul nostru solar, care 
îndrumă pe om, dar nu-l mântuiește; d. Adevărata revelaţie se 
face prin spiritele care se arată oamenilor prin medii; e. Omul 
este alcătuit din trup, perispirit și spirit. Sufletul omului, prin 
perispirit, se poate lăsa văzut și poate comunica cu cei vii, când 
ei sunt vrednici și cred; f. Mântuirea se capătă prin evoluţia 
spre bine și reîncarnare sau metempsihoză (vezi dogmele) și 
iarăși: Spiritiştii înţeleg pe Dumnezeu că este mărginit, având 
sub sine alți dumnezei mai mici, care stăpânesc anumite planete 
şi regiuni ale cerului, ajutaţi de îngeri. Universul este populat 
de spirite planetare, animale și raţionale. Omul constă din trup, 
perispirit şi spirit. Trupul se nimicește, dar perispiritul și 
spiritul sunt veșnice; oamenii buni devin spirite bune, iar cei răi 
se reîncarnează până ce se fac buni ş.a.m.d. 

Vezi pe larg despre toate acestea in Pravila Bisericeasca a Arhim. 

Dr. Nicodim Sachelarie , n.1880-1882 si urm.,p 493-494 


Capitolul 35 


DESPRE CALENDAR 


Credinciosul: Prea Cuvioase Părinte, îmi puteţi spune 
ceva despre calendarul cel vechi și cel nou? 

Preotul: Ce vrei să știi despre calendar? 

Credinciosul: Aș vrea să știu dacă a fost nevoie de 
îndreptarea calendarului celui vechi (iulian), căci cei ce ţin pe 
stilul vechi zic că nu trebuia schimbat. 

Preotul: Calendarul vechi nu s-a schimbat, ci s-a 
îndreptat, căci avea mare nevoie de îndreptare. Acest calendar a 
fost întocmit de filosoful păgân Sosigene din Alexandria, în 
anul 44 înainte de venirea Domnului, din porunca împăratului 
Romei, lulius Cezar, și a fost așezat la acea vreme, potrivit cu 
isimeria (echinocțiul), care era la data de 24 martie și 24 
septembrie. Dar după întocmirea acestui calendar, astronomii 
cei vechi au observat că acest calendar rămânea în urmă, faţă 
de calendarul ceresc, la 300 de ani, cu o zi și o noapte; iar unii 
mai noi au dovedit că la 134 de ani calendarul iulian rămânea în 
urmă cu o zi și o noapte. 

Credinciosul: Părinte, dar a rămas scris în vreo carte 
această rămânere în urmă a calendarului celui vechi (iulian)? 

Preotul: Această rămânere în urmă a calendarului vechi o 
poţi găsi în Pidalionul de Neamţ, ediţia 1844, pe faţa filei a 9-a, 
începând cu rândul al 9-lea, unde se vede scris așa: „După 
astronomii cei vechi, Ptolomeu și alţii, o noapte și o zi se 
posgoară isimeria în 300 de ani și ceva mai mult. lar după cei 
mai noi, o noapte și o zi se pogoară la 134 de ani, precum se 
vede scris în cartea ce se cheamă «Tomos agapis», foaia 540". 

Așadar din această cauză, isimeria (echinocțiul), care în 
calendarul iulian era așezată la 24 martie și 24 septembrie, după 
134 de ani a coborât cu o zi la 23 martie, apoi, după alţi 134 de 
ani, la 22 martie, și în urmă, la anul 325, pe vremea Sfântului 
şi Marelui Sinod Ecumenic de la Niceea, isimeria ajunsese la 
21| martie. Lucrul acesta îl poţi vedea scris în Pidalion, tot pe 
faţa filei a 9-a, chiar în rândul de sus, unde scrie așa: „Deci 
primăvărateca isimerie pentru nepotrivirea a însăși mișcării 
soarelui de la apusuri către răsărituri, nu se face totdeauna într- 
una și aceeași zi. Că în vremea Sfinţilor Apostoli era la 22 
martie, după mărturia acelorași apostoli (Cartea a 5-a, cap. 17), 
ori, după alţii, la 23. lar în timpul întâiului sinod a toată lumea 
(de la Niceea) era la 21 martie, după Sevastos și alţii”. 


Deci se vede, iubite frate, că creștinii chiar din vremea 
Sfinţilor Apostoli nu se mai ţineau de isimeria calendarului 
iulian (cel vechi), care, după cum ai văzut, rămânea în urmă. 
Așa că Sfinţii Părinţi de la Niceea fac prima îndreptare a 
calendarului iulian, după cum și Sfinţii Apostoli mai înainte de 
ei au făcut-o, și isimeria cea de la 24, 23 și 22 martie, găsind-o 
în urmă cu trei zile până la venirea lor, o fixează la 21 martie, 
unde era atunci. 

Credinciosul: Cum a fost cu rămânerea în urmă a 
calendarului vechi, după sinodul întâi? 

Preotul: După cum ai văzut că în Pidalion, la locul 
arătat, isimeria calendarului iulian de la anul 44 î.d.Hr. și până 
la anul 325 în vremea Sfântului și Marelui Sinod Ecumenic de 
la Niceea, a coborât cu trei zile în urmă, la fel s-a întâmplat și 
după Sinodul I Ecumenic, isimeria rămânând mereu în urmă. 
Acest lucru îl arată marele învăţat Nichifor Grigoras (1324), 
care zice că: „Indreptările calendarului iulian au rămas neglijate 
şi trebuie negreșit a se îndrepta”. Să ştii că la anul 1325, când 
se împlineau 1000 de ani de la Sfântul și Marele Sinod 
Ecumenic de la Niceea, marele învăţat și istoric bizantin, 
socotind că este timpul potrivit pentru îndreptarea propusă de 
el, a adus proiectul său la patriarhul Isaia (1323-1324). 


! Vezi Problema stabilirii datei Paştilor, de Teodor M. Popescu, în 


„Ortodoxia , nr. 3, 1964, p. 381. 

Alt mare om de știință, Matei Vlastare, recunoscând și el 
justeţea propunerii lui Grigoras, a întocmit el însuși o Syntagmă 
în acest scop, în 1335, prin care împărtășea aceeași temă. El 
constată, ca și înaintașul lui, Grigoras, că tabelele pascale nu 
mai corespund, deoarece s-au depărtat de ziua lunii pline astro- 
nomice. 

Apoi alt mare învăţat, călugărul Isaac Arghyros, a reluat 
studiile problemei pascale (1371-1372). El a arătat că 
echinocțiul este socotit cu șapte zile mai târziu și a stabilit că 
acest lucru este o abatere de la hotărârea Sfântului Sinod de la 
Niceea, dacă la serbarea Paștilor nu se ţine cont de luna plină 
care cade între 15 și 20 martie, adică după echinocțiul adevărat, 
şi se așteaptă luna plină următoare. El a cerut îndreptarea 
calendarului, pentru ca tabelele pascale să corespundă cu datele 
astronomice. Iarăşi de îndreptarea calendarului și de data 
Paştilor s-a ocupat mult Gheorghe Ghemist Plethon ( 1450). 

Aceștia de până aici au fost învăţaţi greci, din Bizanţ, care 
au avut preocupări pascalologice și de îndreptare a calendarului. 

În Apus, foarte mulţi învăţaţi filosofi și astronomi, 

văzând rămânerea în urmă a calendarului iulian, s-au ocupat 
de îndreptarea lui, dar fiindcă nu este locul și nici vremea de 
a vorbi pe larg, voi aminti doar pe câţiva dintre ei, ca: loan 
de Sacro Busto, Albertus Magnus ( 1280), Roger Bacon 
(1292), regele Alfons al X-lea al Castiliei, care în 1240 a 
convocat un colegiu de astronomi ca să calculeze datele 
exacte ale calendarului. În anul 1262 ei au întocmit Tabelele 
planetare alfonsiene. Apoi renumitul sorbonist, Pierre d'Ailly 
( 1420), cardinalul german Nicolaus de Cusa (Cusanus, 1464), 
Paul de Middelburg (1534), profesor de matematică și 
astronomie la Padova, învățatul Andreas Stibonius, teolog și 
matematician, Georg Stannstetter, medic și filosof la Viena, 
dominicanul italian Ignazio Danti (Perusinus 1586) și mulţi 
alţii au cerut îndreptarea calendarului și a Pascaliei și au 
arătat nepotrivirile calendarului iulian’. 


? Petavius, Uranologion, 1628, p. 204. 
* Vezi la Teodor M. Popescu, op. cit, p. 382-387. 

În Pidalionul de Neamţ se arată că pe la anul 1760 
isimeria coborâse de la 21 martie la 10 martie: „Pentru că și noi 
vedem că isimeria a rămas cu adevărat cu 11 zile înapoi"*. 

Învățatul apusean Roger Bacon, amintit mai sus, face un 
apel direct la papa Clement al VI-lea (1265-1268), în care cere 
îndreptarea calendarului vechi, iulian, arătând că echinocțiul a 
ajuns la 12 martie și că Pastele se serbează adeseori greșit. În 
baza cercetărilor acestor mari învăţaţi și ale altor mulți care au 
fost după ei, papa Grigore al XIII-lea (1572-1585) a anunţat la 
24 februarie 1582, prin bula «inter gravissimas», reforma 
calendarului iulian, prin suprimarea a 10 zile (5-14 octombrie) 
şi readucerea echinocţiului de primăvară la data de 21 martie, 
cum era pe vremea Sfinților Părinţi de la Niceea. 

Credinciosul: Dar cu am auzit pe cei cu stilul vechi 
spunând despre calendarul nostru îndreptat că este catolic, ca 
cel gregorian, îndreptat de papa Grigore al XIII-lea la anul 
1582. Oare așa să fie? 

Preotul: Nu este așa, iubite frate. Ca să mai știi un lucru, 
află că între calendarul gregorian îndreptat și cel astronomic, 
diferenţa anuală este de 26,02 secunde, ceea ce-l face să rămână 
în urmă cu o zi și o noapte la 3500 ani. lar în calendarul 
ortodox îndreptat diferența dintre anul solar și cel civil este 
redusă prin modul de bisectare până la un minim de 2,02 
secunde, ceea ce face ca diferenţa să ajungă de o zi și o noapte 
de-abia după 42.772 de ani’. 


Să ştii, de asemenea, că rămânerea în urmă a calendarului 
iulian era cunoscută în Biserica noastră cu sute de ani înainte. 
Acest lucru se arată din mărturia arhimandritului Nichifor, 
îngrijitorul Episcopiei Buzăului, care, la sfârșitul Ceaslovului 
tipărit de Sfântul Sinod în anul 1816, arată că din greșelile 
calendarului și pascaliei vechi suntem cu 13 zile în urmă. El 
arată că autorul acestei Pascalii este Dr. Panaite Donici. 

Încă să mai ştii că și tâlcuitorii canoanelor din Pidalion 
cunoșteau foarte bine rămânerea în urmă a calendarului iulian. 


* Vezi canonul 7 Apostolic, f. 8. 
` Amănunte la: V. Gheorghiu, Sfintele Paști şi reforma calendaristică 
ortodoxă română, p. 74; C. Chiricescu, Pascalia, p. 50. 

lată ce scrie la subînsemnarea canonului 61 din Cartagina, fila 
339: „Este de nedumerit lucru pentru ce canonul acesta zice aici 
că la fiecare sinod de peste an să se arate când are să fie 
Pascha, de vreme ce întâiul sinod a făcut îndreptarea cea pentru 
Paschă... Spre dezlegarea nedumeririi zicem că poate părinţii 
africani au adus numai canoanele și hotarul credinţei sinodului I, 
dar nu şi practicalele lui, întru care, după Balsamon, se 
cuprindea îndreptarea cea pentru Paschă, precum se vede în 
practicalele întâiului sinod cele scrise de Ghelasie. Dar poate și 
pentru că încă nu era atât de bine cunoscută îndreptarea aceasta 
şi prin urmare nici cu amănuntul știută și lesne aflată ca acum”. 

Deci ţi-am adus atâtea mărturii și de la învățații din Bizanţ 
şi de la cei din Apus, căci cu adevărat calendarul era rămas în 
urmă și a trebuit negreșit să fie îndreptat. 

Credinciosul: Prea Cuvioase Părinte, dar cum a fost 
îndreptarea calendarului în Biserica noastră Ortodoxă? Căci cei 
cu stilul vechi zic că patriarhul Miron Cristea și cei ai lui și-au 
uitat de rânduiala veche și au stricat calendarul nostru cel sfânt 
şi credinţa ortodoxă. 

Preotul: Nu-i deloc așa cum zic oamenii cei simpli, care 
nu cunosc nici dogmele Bisericii Ortodoxe, nici ce este 
calendarul. 

Credinciosul: Dar cum și de cine s-a făcut îndreptarea 
calendarului? 

Preotul: Nu patriarhul Miron Cristea a îndreptat 
calendarul, ci Biserica noastră dreptmăritoare de Răsărit, în 
frunte cu patriarhul ecumenic de la Constantinopol și cu toți 
patriarhii Bisericilor Ortodoxe care au fost acolo de față, sau au 
trimis delegați şi împuterniciți pentru a semna în locul lor. 
Aceştia au făcut îndreptarea calendarului vechi, care, după cum 
ai văzut, rămăsese în urmă ca și Pascalia. 

Credinciosul: Dar cum şi când s-a făcut această îndreptare? 

Preotul: Iată cum. In anul 1923 s-au adunat la Con- 
stantinopol, într-un sinod, reprezentanți ai tuturor Bisericilor 
Ortodoxe. Acolo, cercetând cu frica lui Dumnezeu și cu 
amănunțime chestiunea calendarului iulian și văzând că prin 
îndreptarea lui nu se aduce nici o știrbire dogmelor, canoanelor 
Bisericii și rânduielilor Sfinților Părinți și că prin rămânerea în 

urmă a calendarului de la 21 la 8 martie, se calcă rânduiala 
stabilită de Sfântul şi Marele Sinod Ecumenic de la Niceea, au 
hotărât cu toții să îndrepte calendarul iulian și să aducă 
echinocțiul de la 8 la 21 martie, așa cum îl așezaseră cei 318 
Sfinți și dumnezeieşti Părinți de la Niceea, pe vremea Sfântului 
şi Marelui Impărat Constantin. Hotărârea a fost primită de către 
toate Bisericile Ortodoxe care au luat parte la sinod, prin 
mitropoliți, episcopi și delegaţii lor, urmând ca fiecare Biserică 
să facă îndreptarea calendarului când va găsi vreme potrivită. 
Astfel, în anul 1924, la 10 martie, a îndreptat calendarul 
Patriarhia Ecumenică de Constantinopol și Biserica Greciei. 
Apoi, pe rând, Patriarhia Alexandriei, Patriarhia Antiohiei şi în 
anul 1924, în octombrie, a îndreptat calendarul și Biserica 
noastră Ortodoxă Română, socotind ziua de 1 octombrie drept 
14 octombrie, sărind peste cele 13 zile cu care rămăsese în 
urmă calendarul iulian. 

Credinciosul: Dar de ce serbăm Sfintele Paști după stilul 
vechi? 

Preotul: Noi serbăm Sfintele Paști odată cu creștinii ce 
ţin stilul vechi, nu pentru că așa ar trebui să facem - pentru că 
aşa cum ţi-am arătat, și pascalia veche, ca și calendarul vechi, 
sunt rămase în urmă și nu mai corespund rânduielilor celor puse 
de Sfinţii Părinţi de la Niceea -, ci facem acest lucru pentru 
unitatea și pacea Bisericilor noastre surori, care încă nu au 
îndreptat calendarul, precum Biserica Rusă, Biserica Serbiei 
ş.a. Căci așa s-a făcut înţelegerea la Moscova, în anul 1948, la 
Sinodul panortodox, unde au fost de faţă aproape toate 
Bisericile Ortodoxe, prin reprezentanţii lor. In privinţa serbării 
Paştilor și a îndreptării calendarului, ultima rezoluţie are 
următorul conţinut: 


„I. În dorința de a păstra unitatea întregii Biserici, 
consfătuirea întâistătătorilor și reprezentanților Bisericilor 
Ortodoxe Autocefale de la Moscova a ajuns la concluzia că 
importanța calendarului pentru Biserica Ortodoxă se defineşte 
mai ales prin faptul că el se raportează la sărbătoarea Sfintelor 
Paşti, fiindcă această prăznuire trebuie să se bazeze pe legile 
biblice în acord cu hotărârile Sinoadelor și să fie săvârșită 
pretutindeni la aceeaşi dată, în zi de Duminică, dar nu odată cu 

Pastele iudaic. Pascalia alexandrină satisface întru totul această 
cerință a Bisericii. 

II. Pentru a înlătura deosebirile cu privire la sărbătoarea 
Sfintelor Paşti, cauzate de diferite sisteme de calendare ce 
există în Bisericile autocefale, consfătuirea consideră obliga- 
toriu pentru toată lumea ortodoxă a sărbători praznicul Sfintelor 
Paşti numai după stilul vechi, potrivit pascaliei alexandrine. 

III. Până în momentul în care va fi întocmit și recunoscut 
calendarul desăvârșit, consfătuirea consideră că pentru sărbă- 
torile stabile fiecare Biserică autocefală să se poată folosi de 
calendarul întrebuințat actualmente în acea Biserică. 

IV.  Consfătuirea consideră obligatoriu pentru cler și 
credincioși de a urma stilul Bisericii locale pe teritoriul căreia 
se găsesc, ca unul din obiceiurile acestei Biserici, a cărui 
păstrare în numele unităţii şi al iubirii ne este poruncită de către 
sfintele canoane”. 

lată deci cum reprezentanţii a toată Biserica Ortodoxă 
s-au înțeles la sinodul de la Moscova, din anul 1948, și au 
iscălit ca, pentru unitatea și pacea Bisericii, să sărbătorim 
Pastele după stilul vechi, iar toate celelalte sărbători după stilul 
nou îndreptat, până ce se va face un calendar desăvârșit. Dar ai 
auzit că este obligatoriu ca toţi preoţii și credincioșii din fiecare 
tară să ţină toate sărbătorile după stilul Bisericii din acea ţară în 
care se găsesc. Și deci cei cu stilul vechi din ţară de la noi nu 
ascultă această hotărâre a conducătorilor Bisericilor Ortodoxe. 

Credinciosul: Dar poate această hotărâre nu privește și pe 


cei cu stilul vechi. 

Preotul: Ba da. Chiar Biserica Rusă din ţara noastră, care 
tinea stilul vechi până la acest sinod, a primit poruncă de la 
patriarhul Moscovei să ţină toate sărbătorile de peste an, afară 
de Sfintele Paști, după stilul nou îndreptat. 

Credinciosul: Unde se vede scris acest lucru? 

Preotul: În declaraţia preotului de la Biserica Ortodoxă 
Rusă din București, care, răspunzând la adresa Sfintei Patriarhii 
Române, scrie: „La adresa nr. 439, din 7 august 1954, am 
onoarea a vă comunica că Biserica Ortodoxă Rusă din București 
prăznuiește toate sărbătorile creștinești de peste an după calen- 
darul îndreptat, adică pe stilul nou, după cum se prăznuiesc 

aceste sărbători în întreaga Biserică Ortodoxă Română", și sem- 
nează: Superiorul Bisericii Ruse - București, Preot C. Tomescu. 

Deci iată că cei cu stilul vechi din ţara noastră nu numai 
că nu ascultă de Sfântul Sinod al ţării noastre, dar nu vor sa 
asculte nici de marele Sinod care s-a făcut la Moscova și de 
hotărârea conducătorilor tuturor Bisericilor Ortodoxe care aveau 
acolo pe Prea Fericitul Patriarh Alexei I, a toată Rusia. 

Credinciosul: Bine, dar cei cu stilul vechi zic că ţin cu 
Ierusalimul și cu Sfântul Munte Athos. 

Preotul: Dacă ţin cu Ierusalimul și cu Sfântul Munte 
Athos, de ce nu-i primește Ierusalimul nici la slujbă și nici la 
împărtășire? Când am fost la Ierusalim și când grupul nostru, 
de peste patruzeci de pelerini, a intrat la Prea Fericitul Patriarh 
Benedict al Ierusalimului, prima întrebare pe care ne-a pus-o a 
fost: „Nu este vreun stilist printre voi...?", căci nici în audiența 
nu voiește să-i primească. Apoi, dacă zic că ţin ca la Ierusalim, 
de ce nu fac ceea ce fac cei din Ierusalim, unde se ţine stilul 
vechi? Căci atât Prea Fericitul Patriarh, cât şi înalt Prea 
Sfinţitul Mitropolit, episcopii, preoţii și diaconii de la Sfântul 
Mormânt slujesc și se împărtășesc cu toţi creștinii care vin din 
toate țările unde se ţine stilul nou (calendarul îndreptat). 

Dacă zic că ţin cu cei de la Sfântul Munte, de ce nu fac și 
ei ca cei de la Sfântul Munte, adică să fie supuși Bisericii, 
Sfântului Sinod și ţării din care fac parte și să slujească 
împreună cu preoţii şi episcopii cei ce ţin stilul nou, așa cum 
fac stareţii, preoţii și monahii din Sfântul Munte Athos? 

Când am fost la Sfântul Munte Athos în anul 1977, 
împreună cu câţiva preoţi monahi din această Sfântă Mănăstire 
Sihăstria, am slujit acolo și ne-am împărtășit cu Sfintele și 
Preacuratele Taine din același Sfânt Potir, cu episcopi, stareţi și 
preoţi din Sfântul Munte Athos și nimeni, nici măcar un cuvânt 
nu ne-a amintit de stilul vechi sau nou, măcar că acolo încă se 
ţine stilul vechi. Dar de ce acest lucru? Pentru că atât episcopii, 
cât și stareţii și preoţii monahi, cu care am slujit împreună, sunt 
oameni luminaţi la minte de Duhul Sfânt și cunoscători ai 
dogmelor și canoanelor Bisericii Ortodoxe, care știu că proble- 
ma calendarului nu este o dogmă de credinţă și nu voiesc ca din 

pricina calendarului să strice unitatea, dragostea și pacea Bise- 

ricii Ortodoxe, cum fac cei cu stilul vechi de la noi din țară, 
care nu se supun nici Bisericii, nici canoanelor Sfintei Biserici 
şi nu primesc împărtășirea cu Biserica noastră Ortodoxă. 

Dacă cei cu stilul vechi zic că țin cu Ierusalimul, de ce în 
anul 1982, la hramul Sfântului și Marelui Mucenic loan cel 
Nou de la Suceava (24 iunie), nu au voit să vină să slujească cu 
Prea Fericitul Patriarh Diodor al Ierusalimului? Oare sunt ei 
mai învățați în sfintele canoane și dogmele dreptei credințe 
decât Prea Fericitul Patriarh al Ierusalimului, care a venit 
înconjurat de atâția mitropoliți și episcopi și a slujit în atâtea 
biserici ortodoxe din ţara noastră și s-a împărtășit cu Sfintele și 
Preacuratele Taine din același Sfânt Potir cu Prea Fericitul 
Patriarh Iustin al Bisericii Ortodoxe Române și cu alți mitropo- 
liţi și episcopi din ţara noastră? 

Dacă zic că ţin cu Ierusalimul, de ce Biserica Ortodoxă 
din lerusalim nu-i recunoaște, așa cum nu-i recunoaște nici 
Patriarhia Ecumenică din Constantinopol? Ca să înţeleagă acest 
adevăr, îi rugăm pe cei cu stilul vechi să asculte cuvintele Prea 
Fericitului Patriarh Diodor al Ierusalimului, pe care le-a zis în 
această privință la hramul Sfântului Mare Mucenic loan cel Nou 
de la Suceava, din 24 iunie 1982: „Noi nu recunoaștem în 
România altă Biserică, în afară de Biserica Ortodoxă Română, 
condusă de Prea Fericitul Patriarh Iustin și de Sfântul Sinod al 
Bisericii Ortodoxe Române, cu ierarhii săi. Biserica Ortodoxă 
Română este sora Bisericii noastre. Ea are comuniune cu 
Biserica Ierusalimului și succesiune apostolică asemenea cu 
toate Bisericile Ortodoxe din lume”. Apoi, referindu-se la 
calendarul iulian cel neîndreptat, sau cum i se mai spune „cel 
vechi”, a zis: „Noi, la Ierusalim, ţinem calendarul iulian cel 
neîndreptat, sau cum i se mai zice, «cel vechi», dar acest lucru 
nu este o pricină de despărţire între noi şi Biserica Ortodoxă 
Română și alte Biserici Ortodoxe și nici nu facem din calendar 
o dogmă de credinţă”. 

De asemenea, în anul 1992, un grup de călugări din 
Sfântul Munte Athos, care a făcut un pelerinaj în ţara noastră 
cu o bucată din lemnul Sfintei Cruci, nu a fost la nici o biserică 
stilistă, ci numai la biserici și mănăstiri care ţin calendarul pe nou. 

La fel cei doi mitropoliți de la Ierusalim, care, de hramul 
Sfintei Paraschiva din anul 1992, au adus un deget din moaștele 
Sfântului Ioan Iacob, nu s-au dus la Mănăstirea Slătioara, care 
ține stilul vechi, sau la altă biserică stilistă să ducă aceste sfinte 
moaşte, ci la Catedrala Mitropolitană din laşi, unde au slujit 
împreună cu ierarhii și preoții noștri, deși la Ierusalim ei tin 
calendarul pe vechi“. 

Credinciosul: Dar cum stăm cu postul Sfinţilor Apostoli, 
căci cei cu stilul vechi zic că noi l-am desfiinţat? 

Preotul: Nu-i deloc așa cum zic acești creștini și condu- 
cătorii lor, care îi amăgesc cu minciunile lor. Postul Sfinţilor 
Apostoli nu este desființat, ci ţinut sub iconomia Bisericii 
Ortodoxe Române, căci dacă ar fi fost desființat, nici într-un an 
nu am mai avea postul Sfinţilor Apostoli. 

Credinciosul: Dar de ce uneori postul Sfinţilor Apostoli 
este mai mic de opt zile, căci după rânduiala canoanelor nu 
poate fi mai mic de opt zile? 

Preotul: Pentru că postul Sfinţilor Apostoli stă în strânsă 
legătură cu Sfintele Paști. Pascalia noastră ortodoxă are 34 de 
date pascale, care se schimbă din data de 22 martie până la 25 
aprilie; așa că atunci când Sfintele Paști cad cel mai timpuriu, la 
22 martie, prima zi de după echinocțiul de primăvară, atunci 
postul Sfinţilor Apostoli se întinde până la -șase săptămâni. lar 
când Sfintele Paști cad cel mai târziu la 25 aprilie, postul 
Sfinţilor Apostoli rămâne de opt zile. Dar fiindcă am făcut 
ascultare de hotărârea Sinodului panortodox de la Moscova, din 
anul 1948, și am primit să facem Sfintele Paști după pascalia 
alexandrină, care este rămasă în urmă cu 13 zile, ca și calen- 
darul iulian, atunci când Pastele cade târziu din cauza pascaliei 
vechi, la noi postul Sfinţilor Apostoli este mai mic de opt zile. 

Credinciosul: Dar cum se procedează atunci când postul 
Sfinţilor Apostoli este mai mic de opt zile? 

Preotul: Atunci rămânem la hotărârea Sfântului Sinod și 
câte zile rânduiește Sfântul Sinod, atâtea zile postim. 

Credinciosul: Dar poate Sfântul Sinod să rânduiască să 
postim chiar și în săptămâna de harţi de după Sfânta Treime? 


* n. ed. 

Preotul: Poate, desigur. Sfântul Sinod are putere să 
poruncească, atunci când crede de cuviinţă și de nevoie, să se 
tină post“. În tâlcuirea la porunca a doua bisericească se arată 
că: „Timpul pentru îndeplinirea postului îl hotărăște Biserica”. 

Credinciosul: Părinte, dar care sunt greșelile și abaterile 
canonice ale celor pe stil vechi din țara noastră? 

Preotul: Cei cu stilul vechi din țara noastră au și abateri 
canonice, căci: 

1. Nu ascultă de hotărârea Patriarhiei Ecumenice din 
Constantinopol, din anul 1923, care a hotărât îndreptarea 
calendarului celui vechi; 

2. Nu ascultă nici de Sfânta Patriarhie a Ierusalimului, de 
a sluji și a se împărtăşi cu Biserica noastră Ortodoxă, așa cum a 
făcut Prea Fericitul Patriarh al Ierusalimului și mitropoliţii săi 
când au venit şi s-au împărtășit cu ierarhii Bisericii noastre la 
Suceava, în anul 1982 și în alte dați; 

3. Cei cu stilul vechi nu ascultă de Sfântul Sinod al 
Bisericii Ortodoxe Române și de hotărârea întâi-stătătorilor 
tuturor Bisericilor Ortodoxe, care s-au adunat la Moscova în 
anul 1948 și au hotărât ca toţi preoţii și credincioșii care mai 
sunt pe stil vechi să asculte de Sfântul Sinod și să ţină toate 
sărbătorile de peste an, afară de Sfintele Paști, după stilul nou 
(calendarul îndreptat); 

4. Cei cu stilul vechi, cu de la sine putere, fără aprobarea 
Sfântului Sinod al Bisericii Ortodoxe Române, și-au făcut 
singuri episcopie și, prin aceasta, ei cad sub osânda 
următoarelor canoane: 31, 33, 34 apostolice; 18 al Sin. IV ec; 
64, 65, 95 și 109 al Sin. din Cartagina; 6 al Sin. din Laodiceea; 
15 al Sin. I-II din Constantinopol; 6 al Sin. din Gangra; 34 al 
Sin. VI ec; 8 al Sin. IV ec. şi 5 al Sin. din Antiohia; 

5. Episcopii lor nu au fost aleși și nici hirotoniți cu 
aprobarea Sfântului Sinod al Bisericii Ortodoxe Române și, prin 
aceasta, cad sub osânda canoanelor: 1 și 35 Ap.; 1, 13, 19 şi 22 

* Vezi Mărturisirea Ortodoxă, partea I, răspuns la întrebarea 92. 

” Vezi învățătura de credință Ortodoxă, întreb 34-35 p 409 

* Vezi aliniatul al IV-lea al Hotărârii de la Moscova din 1948, in JU 
de zile în U.R.S.S. 

ale Sin. din Antiohia; 4 și 6 ale Sin. IV ec.; 3 al Sin. VII ec,| 
12 al Sin. din Laodiceea; 6 al Sin. din Sardica; 1 al Sin. I-II din 
Constantinopol; 


6. Episcopii și preoţii lor, precum și creștinii conduși de 
ei, se depărtează de la slujirea şi împărtășirea cu preoţii si 
ierarhii noștri, din ură, răzvrătire și neascultare, căzând prin 
aceasta sub osânda canoanelor: 12, 13, 14 și 15 ale Sin. I-I 
din Constantinopol; 31 al Sfinţilor Apostoli; 18 al Sin. IV ec; 
31 şi 34 ale Sin. VI ec; 5 al Sin. din Antiohia şi altele; 

7. Episcopii și preoţii care ţin stilul vechi din țara noastră 
săvârşesc o erezie când botează a doua oară pe creștinii ce au 
fost o dată botezați în numele Preasfmtei Treimi și, prin 
aceasta, ei cad sub osânda următoarelor canoane: 47, 68 
Apostolice; 7 al Sin. II ec; 95 al Sin. VI ec; 57, 66, 77 ale 
Sin. din Cartagina; 1 al Sfântului Vasile cel Mare și altele. Ei, 
făcând al doilea botez celor botezați în numele Sfintei Treimi, 
răstignesc a doua oară pe Hristos”; 

8. Episcopii și preoţii stiliști din ţara noastră au rupt 
legătura duhovnicească cu ierarhia canonică a Bisericii 
Ortodoxe Române şi, prin aceasta, ei cad sub osânda 
următoarelor canoane: 31 Sfinţilor Apostoli; 17 al Sin. VII ec; 

4, 18 al Sin. VI ec; 1 al Sin. I-II din Constantinopol; 5, 6 ale 
Sin. din Gangra; 5 al Sin. din Antiohia şi 14 al Sin. din 
Cartagina; 


9. Episcopii, preoţii și creștinii stiliști din ţara noastră 
hulesc și defăima pe patriarhul, episcopii și preoţii Bisericii 
Ortodoxe Române, îi numesc «catolici», «lipsiţi de dar», 
«eretici» etc,; pentru aceasta ei cad sub osânda canoanelor: 12, 
15, 105 şi 108 ale Sin. din Cartagina; 28, 74 și 75 ale Sfinţilor 
Apostoli; 6 al Sin. II ec; 9 al Sin. IV ec; 4 al Sin. din 
Antiohia ș.a; 

10. Episcopii și preoţii stiliști nu pomenesc la slujbele lor 
pe episcopul locului, nici pe mitropolit, nici pe patriarh şi prin 
aceasta ei se osândesc de următoarele canoane: 55 apostolic; 6 
al Sin. H ec; 13, 14 al Sin. I-II din Constantinopol ş.a.; 


” Sfântul loan Damaschin , Dogmatica cap. IX, Despre credinţă și Botez. 

11. Episcopii și preoţii stiliști și-au făcut mănăstiri fără 
aprobarea Sfântului Sinod și, prin aceasta, ei cad sub osânda 
canoanelor: 3l Apostolic; 15, 16 ale Sin. I ec; 4, 24 ale Sin. IV 
ec, 21 al Sin. VII ec; 2, 3, 4 și 5 ale Sin. I-II din 
Constantinopol; 88 al Sin. din Cartagina ş.a.; 

12. Preoţii stiliști se duc din sat în sat, în eparhii și 
parohii străine și fac slujbe pe ascuns, fără să ţină seama de 
aprobarea episcopului locului și a parohului din acele parohii și, 
prin aceasta, ei cad sub osânda următoarelor canoane: 3, 21 ale 
Sinodului din Antiohia; 15 al Sin. I ec; 14, 15 Apostolice; 2, 3 
iile Sin. II ec; 6, 13 și 23 ale Sin. IV ec; 36 al Sin. IV ec; 16 al 
Sin. din Sardica; 57 al Sin. din Cartagina ș.a. 

lată deci, aşa cât mai pe scurt, care sunt greșelile și 
abaterile canonice ale celor ce ţin stilul vechi în ţara noastră, 
Mai sunt încă și alte neorânduieli canonice ale lor, dar pe care 
nu am vreme a le însuma aici, 

Credinciosul: Cei cu stilul vechi zic că Patriarhia 
Ierusalimului este cea dintâi şi că ei ţin cu Ierusalimul. 

Preotul: Dacă ei socotesc așa, de ce nu ascultă de 
patriarhul Ierusalimului, care, cum ai văzut mai sus în 
cuvântarea sa la hramul Sfântului loan cel Nou de la Suceava, 
din anul 1982, a arătat că problema calendarului nu este o 
dogmă de credință și o pricină de despărţire între Bisericile 
Ortodoxe? lar dacă vor să știe poziţia ierarhică și canonică a 
Patriarhiei Ierusalimului, să înţeleagă că, în rânduiala Bisericii 
Universale Ortodoxe, prima este Patriarhia Ecumenică de 
Constantinopol, a doua este Patriarhia Alexandriei, a treia este 
a Antiohiei și a patra este a Ierusalimului". Aşa că Patriarhia 

Ierusalimului, împreună cu celelalte patriarhii, ascultă de cea a 
Constantinopolului şi, la vremea potrivită, va îndrepta și ea 
calendarul cel vechi, așa cum a fost înțelegerea tuturor patri- 
arhilor în anul 1923. 

lar pentru neascultarea de Sfântul Sinod al Bisericii 
Ortodoxe Române, stiliștii nu sunt recunoscuţi nici de Patriarhia 


V Vezi despre aceasta în  Pidalionul de Neamț, ediția 1844 


canoanele: 3 al Sinodului II Ecumenic; 34 Apostolic; 28 al Sinodului IV 
Ecumenic și 36 al Sinodului VI Ecumenic. 

Ecumenică", nici de alte Biserici Ortodoxe, chiar dacă acestea 
ţin în țara lor calendarul pe stil vechi. 


x k k 


Credinciosul: Dar stiliștii, adică creștinii cu stilul vechi, 
sunt eretici? 

Preotul: Nu sunt eretici, căci până acum nu au greșeli 
dogmatice, morale sau în cult”. Ei au călcat numai legile 
bisericeşti administrative şi au ajuns la neînțelegere cu ierarhia 
Bisericească, organizându-şi biserici și mănăstiri deosebite și de 
aceea sunt schismatici (despărțiți de la Biserica dreptmăritoare) 
Dar dacă vor îndrăzni să facă al doilea botez creştinilor care au 
fost botezați o dată în numele Sfintei Treimi, atunci de la sine 
se fac eretici, potrivit canonului 47 Apostolic și altor canoane. 
Numai creștinii care și-au format o doctrină rătăcită de la unele 
adevăruri dogmatice de credință ortodoxă, de morală și de cult 
se numesc eretici”. 


Credinciosul: Dar dacă creștinii stiliști vor rămâne așa și 
nu vor voi să se mai supună Bisericii, ce are să fie cu ei? 


Preotul: Vor rămâne o ramură schismatică în Biserica 
Ortodoxă. 


" Patriarhul Ecumenic Bartolomeu, în timpul vizitelor pe care le-a 
făcut în ţara noastră, ultima în toamna anului 1997, nu a fost la nici o 
biserică stilistă (n. ed.). 

? Dacă vor boteza a doua oară pe cei botezați în numele Preasfintei 
Treimi pot deveni eretici. 


° Arhim. Nicodim Sachelarie, Pravila Bisericească, n. 715, p. 179; 
n. 244, p. 61 ș.a. 

DESPRE 


<<OASTEA DOMNULUI>> 


Credinciosul: Prea Cuvioase Părinte, ce-mi puteţi spune 
despre „Oastea Domnului"? 

Preotul: Grăitorul de Dumnezeu, gura lui Hristos şi 
marele vas al alegerii, dumnezeiescul Apostol Pavel, în multe 
locuri din epistolele sale ne arată că toți creștinii care s-au 
botezat în numele Sfintei Treimi sunt ostași ai lui Hristos. 
Având în vedere acest lucru, el sfătuiește pe ucenicul său, 
Timotei, să se lupte ca un adevărat ostaș al lui lisus Hristos și îi 
zice: Suferă împreună cu mine, ca un bun ostaș al lui Hristos 
Iisus (II Tim. 2, 3). Apoi, arătându-i că adevăratului ostaș al lui 
lisus Hristos nu i se cade a se amesteca cu lucrurile și 
deşertăciunile lumii, îi zice: Nici un ostaș nu se încurcă cu 
treburile vieţii, ca să fie pe plac celui care strânge oaste 
(II Tim. 2, 4). 

Ba și mai mult, marele Apostol Pavel arată și care sunt 
armele cele duhovnicești ale ostașilor lui lisus Hristos și-i 
îndeamnă pe efeseni să le ia asupra lor: Pentru aceea, luați 
toate armele lui Dumnezeu, ca să puteți sta împotrivă în ziua 
cea rea, şi, toate biruindu-le, să rămâneţi în picioare... 
imbrăcaţi-vă cu platoşa dreptăţii, şi încălțaţi picioarele voastre, 
gata fiind pentru Evanghelia păcii. In toate luați pavăza 
credinței, cu care veţi putea să Stinseţi toate săgețile cele 


arzătoare ale vicleanului. Luaţi şi coiful mântuirii şi sabia 
Duhului, care este cuvântul lui Dumnezeu (Efes. 6, 13-17). 

Și iar îi spune lui Timotei: Luptă-te lupta cea bună a 
credinței, cucereşte viața veşnică la care ai fost chemat... 
(| Tim. 6, 12). Apoi, arătându-i că și el singur, ca un bun ostaș 
al lui lisus Hristos, s-a luptat în viaţă, îi zice: Lupta cea bună 
m-am luptat, călătoria am săvârşit, credința am păzit. De acum 
mi S-a gătit cununa dreptății, pe care Domnul îmi va da-o în 
ziua aceea (a Judecăţii de apoi), EI, Dreptul Judecător, şi nu 
numai mie, ci şi tuturor celor ce au iubit arătarea Lui (II Tim, 
4, 7-8). Deci înţelege, frate, din mărturiile acestea ale Sfintei 
Scripturi, că toţi creștinii sunt ostași ai lui Iisus Hristos! şi daca 
vor duce lupta cea bună și după lege, vor lua cununa vieţii 
veșnice. 


Credinciosul: Aţi arătat din Sfânta Scriptură că toți 
creștinii sunt ostași ai lui lisus Hristos. Dar eu vă întreb: Când 
au devenit ei ostași ai lui lisus Hristos? 

Preotul: De la Sfântul și dumnezeiescul Botez, căci atunci 
fiecare creștin botezat s-a îmbrăcat cu Hristos și a devenit ostaș 
şi fiu al lui Dumnezeu după har (I Cor. 6, 11; Tit 3, 5; Gal. 3, 
27). Aşadar înţelege, frate, că Biserica este mama noastră 
duhovnicească, ea ne-a născut pe noi la dumnezeiescul botez 
din apă şi din Duh (loan 3, 5) şi de atunci suntem fii după har 
ai lui lisus Hristos și ostași ai Lui. lar cum că de la Sfântul 
Botez am devenit ostași ai lui lisus Hristos, arată și rugăciunea 
cea de la Sfântul Botez, care, printre altele, zice: „Și-l fă pe 
acesta (copilul care se botează) ostaș ales al lui lisus"?. 

lar pentru a te încredința și mai puternic în această 
privinţă, ascultă pe Sfântul loan Gură de Aur, care, vorbind 
către creștinii care se botezaseră la Sfintele Paști, zice: „Te-ai 
făcut ostaș al lui lisus Hristos, ai luat mare putere, sabie 
ascuţită; cu ea împunge șarpele”. Apoi, arătând că Dumnezeu 

îngăduie ca și după Sfântul Botez să se înfrunte creștinul cu 
ispita, spre a se încununa din luptă, zice: „Intr-adevăr, Domnul 
putea să îndepărteze pe dușman (care ne luptă după botez), dar 
ca să cunoşti tu bogăţia darului și măreţia puterii ce ai primit la 


'Vezi  Kiriacodromion, Cuvânt după Evanghelia Mironosiţelor. 
București, 1857, p. 58 


* Vezi în Moligfelnic la rânduiala Sfântului Botez. 

botez, îl lasă pe el să se lupte cu tine, oferindu-ţi ţie multe 
prilejuri de a te încununa din lupte”. 

Credinciosul: Dar „Oastea Domnului” de azi, cum a 
apărut? 

Preotul: „Oastea Domnului” a fost o asociaţie creștină 
ortodoxă, la început aprobată de Sfântul Sinod al Bisericii 
Ortodoxe Române. Cât timp această asociaţie a avut conducă- 
tori buni, ea a adus folos Bisericii, căci foarte mulţi creștini pă- 
răseau imoralităţile, beţiile, fumatul, înjurăturile, desfrânările, 
hoţiile și alte feluri de răutăţi care periclitau moralitatea publică. 

După ce însă a rămas fără povăţuitori buni și învăţaţi, cei 
ce au rămas adevăraţi ostași ai lui lisus Hristos și buni creștini 
s-au împuţinat. Mulţi dintre ei, fiind lipsiţi de povăţuitori 
luminaţi și necunoscând nici Sfintele Scripturi, dogmele, Sfânta 
Tradiţie a Bisericii Ortodoxe, nici învăţăturile Sfinţilor Părinţi, 
s-au rătăcit de la adevăr. 

Marele Apostol Pavel arată că ostașii lui lisus Hristos, 
dacă vor să se încununeze, trebuie să se lupte după lege (II Tim. 
2, 5). lar dacă sunt ostaşi numai cu numele şi au părăsit 
practica tradiţională a Bisericii lui Hristos, apoi aceștia nu mai 
sunt «ostași» ai lui lisus Hristos, ci dezertori și oameni nelă- 
muriţi în credinţă, care, în loc de folos, aduc pagubă Bisericii. 

Aici la noi vin preoţi de pe la multe parohii din diferite 
părţi ale ţării noastre și se plâng de greutăţile pe care le fac unii 
din cei ce-și zic „ostași ai Domnului”, deoarece - spun preoţii - 
unii din „ostașii Domnului” au trecut la sectari; alţii se adună 
singuri fără voia și știrea preoţilor din parohia respectivă; alţii 
defaimă cântările Bisericii și zic că sunt grecești și vechi și de 
aceea nu mai sunt bune azi, și că numai cântările de la „Oastea 
Domnului” sunt bune. Alţii din așa-zișii „ostași ai Domnului” 
intră în biserică, dar nu fac semnul Sfintei Cruci, nu vor să ia 
sfânta anaforă, nu vor să se închine și să sărute sfintele icoane 
şi alte multe abateri pe care nu le mai spun aici. 

Din aceste plângeri ale multor preoţi, vedem că mulți din 
cei ce se socotesc că fac parte din „Oastea Domnului” se opun 
Bisericii Ortodoxe și credinţei strămoșești a poporului nostru 


* Sfântul loan Gură de Aur, Cuvânt la înviere, Colecţia „Izvoarele 


Ortodoxiei”, nr. 5, București, 1942, p. 210. 

românesc, pe care noi am păstrat-o de la întemeierea Bisericii și 
a neamului nostru. Noi nu trebuie să închidem ochii față de 
aceste abateri ale acelora cărora le place să se cheme „ostași ai 
Domnului". Noi, cu credința noastră ortodoxă, pe care au 
păstrat-o din veac strămoșii noștri în frunte cu voievozii lor, am 
biruit toate necazurile și furtunile vremurilor grele prin care a 
trecut neamul nostru și de aceea trebuie să ținem cu sfințenie la 
dreapta noastră credinţă cea de totdeauna. 


De aceea rugăm stăruitor pe fraţii noștri preoţi, care au în 
parohiile lor „ostași ai Domnului”, să se ocupe cât mai 
îndeaproape de ei şi să-i înveţe, când vin la biserică, rânduiala, 
dogmele, Liturghia și toată Sfânta Tradiţie apostolică și 
învăţăturile Sfinţilor Părinţi. Numai așa vor putea să-i facă pe ei 
adevăraţi ostași ai Domnului şi să-i aibă ca pe niște adevăraţi 
creștini şi ajutători în misiunea lor preoțească. 

Mare plată vor avea acei preoţi care se vor osteni să 
aducă pe drumul cel bun al Ortodoxiei noastre pe aceia dintre 
„ostașii Domnului” care se abat de la rânduiala unor buni fii ai 
Bisericii. 

Credinciosul: Am auzit că unii din cei ce-și zic „ostași ai 
Domnului” fac adunări și predică prin casele oamenilor fără să 
știe preoții și fără să rămână în legătură cu ei. Este canonic? 

Preotul: Nu este bine, fratele meu. Căci sfintele și 
dumnezeieștile canoane nu dau voie mireanului și nici chiar 
preotului să predice în public, fără de porunca episcopului 
locului. In Dreptul Canonic al Bisericii de Răsărit se scrie așa: 
„Cu împuternicirea episcopului, și preoţii pot să predice în 
biserică, dar episcopul le poate lua acest drept, când nu va fi 
convins sau va avea o îndoială asupra curăţiei credinţei lor”. Şi 
iarăşi zice: „Fără de împuternicirea episcopului, nimeni nu 


yng 


poate predica în biserică”. 

Credinciosul: Au fost cazuri în istoria Bisericii când 
episcopii au oprit pe preoţi să predice în biserică? 

Preotul: Au fost. In același Drept Canonic arătat mai sus, 
citim: „In urma ereziei lui Arie, în Biserica Alexandriei li s-a 
interzis preoţilor de a mai predica” ”. Mai vezi despre acest 


4 Nicodim Milas, DreptulCanonicalBisericii,p. 324- 334 si 360 

lucru și la Socrate (Hist. eccl. V, 22), și la istoricul Sozomen 
(Hist. eccl. VII, 19). La fel spune și comentariul lui Nicodim 
Milaș la Can. 64 Trulan; Pravila I, 549-550. 

Credinciosul: Dar de ce episcopii îi opreau uneori chiar 
si pe preoți să predice în biserică? 

Preotul: Din cauză că mulţi dintre preoţi erau îmbolnăviţi 
de blestematele învățături ale lui Arie. De aceea i-au oprit 
episcopii, ca să nu strecoare în popor erezia care a tulburat 
Biserica dreptmăritoare a lui Hristos. 

Credinciosul: Dar creștinii mireni au voie să predice în 
public? 

Preotul: N-au voie nicidecum, fără de aprobarea episco- 


pului locului și a preotului. 

Credinciosul: Nici misionarii mireni nu pot predica în 
public și prin biserici fără voia episcopului? 

Preotul: Nu au voie, deoarece, după cum ai auzit mai 
sus, atât preoţii cât şi misionarii laici nu au voie să predice, să 
înveţe în adunări pe creștini, fără aprobarea verbală sau scrisă a 
episcopului locului. Iată ce spune Dreptul Bisericesc în această 
privință: „Misionarii sunt totdeauna dependenţi de episcopul 
locului și sunt obligați ca, la anumite intervale, să prezinte 
anumite rapoarte asupra activităţii lor"*. Numai așa se menţine 
unitatea credinţei și a Bisericii. 

Credinciosul: Dar sfintele canoane ale Bisericii Ortodoxe 
ce zic în această privință? 

Preotul: lată ce zic: „Nu se cuvine creștinului mirean să 
ţină cuvântare sau să înveţe în public, însușindu-și prin aceasta 
dregătorie de învăţător, ci a urma rânduielii celei predate de 
Domnul și a deschide urechea la cei ce au luat darul învăţăto- 
rescului cuvânt și să înveţe de la dânșii cele dumnezeiești. Căci 
în Biserica cea Una, osebite mădulare a făcut Dumnezeu, după 
glasul apostolului (I Cor. 12, 27), pe care Grigorie Teologul, 
tâlcuindu-l, zice așa: «Pe această rânduială să o cinstim, 

fraţilor, și pe aceasta să o păzim. Un oarecare să fie ureche, 
altul, limbă, altul, mână, iar altul altceva. Acela să înveţe, iar 
acesta să se înveţe». Și iarăși zice: «Și cel ce se învaţă să fie 
întru SNDIVAFFEM i AI Pekic aN Vă, pingu blândeţe, şi cel ce 

slujeşte, întru osârdie. Să nu fim toți limbă, lucrul cel mai cu 
înclinare; căci au doară toți sunt apostoli? Au doară toți sunt 
prooroci? Au doară toți sunt învățători? (1 Cor. 12, 29-30)», 
Iar apoi adaugă: «Ce te faci pe tine păstor, oaie fiind? Ce te faci 
cap, picior fiind? Ce te apuci a comanda oști, fiind rânduit între 
soldați?» și în alt loc: «înţelepciunea poruncește: nu fi grabnic 
în cuvinte, nu te întinde împreună cu bogatul, sărac fiind; nici 
nu căuta să fii mai înţelept decât cei înţelepţi»”. Apoi, la sfârși- 
tul acestui canon, spune: „lar de se va prinde cineva strămutând 
acest canon, acesta patruzeci de zile să se afurisească". 

Credinciosul: Deci nicidecum nu poate predica mireanul 
în biserică și în adunări? 

Preotul: Numai dacă va avea autorizaţie scrisă sau 
învoire verbală (blagoslovenie) de la episcopul locului sau de la 
preotul parohiei unde vrea să predice. Atunci, atât clericul, cât 
şi mireanul, poate să predice în biserică și la adunări publice; 
dar și atunci va fi sub directa supraveghere a episcopului și a 
preotului din acea parohie şi eparhie. 

Credinciosul: După câte am înțeles, totuşi, cineva din 
rândul creştinilor mireni, dacă are darul cuvântului, poate să 
predice cu aprobarea episcopului şi a preotului în biserici și în 
adunările creştinilor. Dar vă rog să-mi spuneți unde se scrie că 
mireanul are voie să predice în biserică sau în unele adunări 
creştineşti, cu voia episcopului locului sau a preotului din acea 
parohie? 

Preotul: Iată unde: In Pidalionul de la Neamț, citat mai 
sus, la fila 188, pe verso, scrie aşa: „De va fi însă vreun 
mirean iscusit în cuvânt şi cu chip cucernic, nu se oprește de a 
răspunde și a învăța îndeosebi pe cei ce îl întreabă, precum zice 
Zonara și capul 32 al cărții a opta din apostoleștile Așezăminte. 
Că vor fi, zice, toți învățați de Dumnezeu. In ce chip grăia și 
Apollo și învăţa cele pentru Domnul, cu toate că numai botezul 
lui loan ştia (Fapte 18, 25) și Acvila și Priscila, cei ce au 
învăţat pe Apollo, mai cu scumpătate, calea lui Dumnezeu". 

Credinciosul: Din cele de până aici am înţeles că fiecare 
creștin este ostaș ales al lui lisus Hristos, de la Sfântul Botez, și 


' Can. 64 al Sin. VI Ecum., Pidalionul de Neamț, ed. 1844, f. 187, v. 
* Vezi Dreptul Canonic, cap. 133, p. 363. 

că oricând poate să se mântuiască, chiar de nu s-ar înscrie în 
„Oastea Domnului", numai să facă cele făgăduite la Sfântul 
Botez prin martorul său (nașul de botez). Am mai înțeles că nici 
un creștin mirean și chiar nici un preot nu poate să predice în 
biserică sau în vreo adunare fără învoirea scrisă sau verbală a 
episcopului locului sau a preotului respectiv. Dar care ar fi 
după Sfânta Scriptură motivul de a nu predica cineva din 
creștini sau chiar din preoţi fără voia episcopului locului? 

Preotul: Ți-am arătat mai sus destul de clar că în Biserica 
lui Hristos nu toţi sunt apostoli, nu toţi, dascăli, nu toţi, 
tâlcuitori (I Cor. 12, 29-30); de aceea nu toţi pot să fie 
predicatori. lar pricina pentru care cineva are voie să predice 
numai cu învoirea episcopului locului, este, după Sfânta 
Scriptură, că el trebuie să meargă pe calea ascultării de cei ce 
sunt puși de Dumnezeu în Biserică episcopi (Fapte 20, 28) și 
numai de aceștia să fie trimis la predicarea cuvântului lui 
Dumnezeu. Auzi ce zice Sfânta Scriptură: Cum vor propovădui, 
de nu vor fi trimiși? (Rom. 10, 15). Deci cel ce predică fără să 
fi fost trimis de episcopul sau preotul său, acela este pe calea 
neascultării și știm cu toţii că neascultarea lucrează moarte 
(Fac. 3, 6-16; Rom. 5, 12). 

Credinciosul: Dar care a fost intenţia celor ce au înfiinţat 
la început asociaţia „Oastea Domnului” și ce au urmărit prin 
organizarea ei? 

Preotul: Intenţia celor ce au înființat la început asociaţia 
„Oastea Domnului” a fost bună și cu scopul bun de a aduce pe 
creștini la cele ce au făgăduit la Sfântul Botez, când au zis: 
„Mă lepăd de satana și de toate lucrurile lui!” Și cum am spus 
mai sus, această asociaţie creștină, cât timp a avut la cârmă 
conducători buni, duhovnicești și bine orientaţi în Ortodoxie, a 
fost de mare folos Bisericii noastre și moralei publice a 
poporului român. Dar acum destul de mulţi din ei au deviat de 
la adevărul dreptei credinţei și s-au rătăcit, ducându-se la secte. 

Credinciosul: In acest caz ce este de făcut? 

Preotul: Cred că toată sarcina de îndreptare a celor ce au 
luat calea greșită și s-au depărtat de adevărata și Sfânta Tradiţie 
a Bisericii Ortodoxe stă numai și numai pe seama fraţilor noștri 
preoţi de la orașe și sate, unde sunt creștini „ostași”. Ei trebuie 


434 CĂLĂUZĂ ‘tN CREDINȚA ORTODOXA 


să-i adune prin biserici, să-i lămurească, să le citească din 
învățăturile de credință ortodoxă, din catehisme, din colecțiile 
de canoane și din învățăturile Sfinților şi dumnezeieştilor 
Părinți, spre a-i lămuri în credința ortodoxă, ca să devină cu 
adevărat ostaşi ai Domnului, aşa cum au făgăduit la Sfântul si 
dumnezeiescul Botez. Preoții care se vor osteni cu lămurirea și 
îndreptarea celor ce au luat calea greșită, aducându-i pe ei la 
făgașul dogmelor și al rânduielilor canonice ale Bisericii noastre 
Ortodoxe, vor avea mare plată de la bunul Dumnezeu, ca 
adevăraţi păstori de suflete și adevăraţi povăţuitori sufletești ai 
poporului nostru românesc. lar cei ce nu se vor îngriji de 
îndreptarea lor și a altor fii sufletești, vor da seama în ziua 
Judecăţii de apoi. 


Credinciosul: Dar unde se vede scris că de la Botez 
ne-am făcut ostași ai lui lisus Hristos? 

Preotul: Du-te la un preot, să-ţi arate această rugăciune 
de la Sfântul Botez, în care scrie așa: Cela ce s-a îmbrăcat întru 
Tine, Hristoase, Dumnezeul nostru, Ţie dimpreună cu noi şi-a 
plecat capul său, pe care păzește-l să rămână ostaș ales și 
nebiruit împotriva celor ce aduc în zadar vrajbă asupra lui și 
asupra noastră, și cu cununa cea nestricăcioasă până în sfârșit 
biruitori îl arată”. 


Credinciosul: Am înțeles că fiecare creștin este ostaș al 
lui lisus Hristos din dumnezeiescul Botez. 


°? Vezi Molitfelnic, pag. 21, la Rânduiala Sfântului Botez. 

DESPRE 
ÎMPĂRTĂȘIREA RARĂ ŞI DEASĂ 


Credinciosul: Părinte, dar cum stau lucrurile cu cei ce zic 
că noi, creștinii, trebuie neapărat să ne împărtășim mai des cu 
Sfintele Taine? 

Preotul: Este bine ca un creștin să se împărtășească mai 
des, dar cu pregătirea cuvenită unei asemenea Sfinte și 
înfricoșate Taine. Ca să ne dăm seama de primejdia ce așteaptă 
pe cei ce vor a se împărtăși fără pregătirea cuvenită, să 
ascultăm cuvintele Sfântului și marelui Apostol Pavel, care, în 
această privinţă, spune așa: Să se cerceteze însă omul pe sine şi 
aşa să mănânce din Pâine şi să bea din pahar; căci cel ce 
mănâncă şi bea cu nevrednicie, osândă îşi mănâncă şi bea, 
nesocotind Trupul Domnului (| Cor. 11, 28-29). 

lar cât privește deasa sau rara împărtășire cu Sfintele 
Taine, să ascultăm pe marele dascăl al lumii, dumnezeiescul 
părinte loan Gură de Aur, care în această privință ne vorbește 
așa: „Mulţi cu Tainele acestea o dată într-un an se împărtășesc, 
alţii de două ori, iar alţii de mai multe ori. Deci către toți ne 
este nouă cuvântul, nu numai către cei de aici, ci și către cei ce 
şed în pustie (pustnicii). Că aceia o dată în an se împărtășesc, 
iar de multe ori după doi ani”. Apoi zic: „Nici cei ce o dată, 
nici cei ce de multe ori, nici cei ce de puţine ori, ci cei ce au 

Știința gândului curată, cei ce au inima curată, cei ce au viaţă 
neprihănită. Cei ce sunt întru acest fel, totdeauna să se apropie; 

iar cei ce nu sunt întru acest fel, nici măcar o dată. Pentru ce? 
Pentru că își iau judecată, osândă, muncă și pedeapsă”. 

lar în alt loc zice: „Nu sărbătoarea Nașterii sau a Bote- 
zului Domnului, nici cele patruzeci de zile (Postul Mare) fac 
vrednici pe creștini a se apropia de împărtășirea cu Preacuratele 
Taine, ci lămurirea și curăţia sufletului. Cu aceasta, totdeauna 
apropie-te; fără aceasta, niciodată”. 

Apoi, arătând acest Sfânt Părinte cât de mare este 
primejdia preotului ce dă Sfintele Taine celor nevrednici - când 
va ști nevrednicia lor -, zice așa: „Nu da sabie în loc de hrană, 
că nu mică muncă zace asupra voastră dacă, știind pe cineva 
nevrednic, îi veţi îngădui să se împărtășească de masa aceasta”. 
Apoi zice: „Sângele lui Hristos din mâna voastră se va cere". 
Apoi, arătând cât de mult ţinea el la darea cu grijă a 
Preacuratelor Taine ale lui Hristos, zice: „Măcar voievod de ar 
fi, măcar eparh, măcar cel încununat cu coroană, dacă se 
apropie cu nevrednicie, opreşte-l, ...căci mai rău decât cel 
îndrăcit este cel ce se apropie cu nevrednicie”. 

„Teme-te de Dumnezeu, nu de om! Iar de te vei teme de 
om, omul va râde de tine. lar dacă te vei teme de Dumnezeu, și 
oamenilor vei fi întru cinste. lar dacă tu nu îndrăznești să-l 
oprești, adu-l la mine. Nu voi îngădui să se facă aceasta. Mai 
degrabă de suflet mă voi despărţi, decât a da Sângele Stăpânesc 
celor nevrednici. Tot sângele meu îl voi vărsa, mai înainte 
decât voi da Sânge atât de înfricoșat, cui nu i se cuvine. lar 
dacă mult cercetând cineva, n-a știut pe cel rău, nu este lui nici 
o vină”. Și iarăși, în alt cuvânt al său, zice: „Când aveţi a vă 
apropia de masa aceasta înfricoșătoare și dumnezeiască și de 
Sfintele Taine, să faceţi aceasta cu frică și cu cutremur, cu 


conștiința curată, cu post și cu rugăciune". 


Apoi, arătând cine este vrednic a se apropia de Sfintele și 
Preacuratele Taine ale lui Hristos, zice așa: „Când auzi 


"împărțirea de grâu, cuv. 53, Bacău, 1995, p. 486-487 
? Idem, cuv. 54, p. 494. 
°? Idem, cuv. 54, p. 497. 
* Idem, cuv. 54, p. 49. 


“ Cuvânt la Nașterea Domnului, Colecţia „Izvoarele Ortodoxiei” nr 
5, p. 22. 

zicându-se «Sfintele Sfinţilor», să știi că aceasta înseamnă că 
dacă nu este cineva sfânt, să nu se apropie. Nu numai curat de 
păcate, zice, ci sfânt, că pe cel sfânt nu numai izbăvirea de 
păcate îl face astfel, ci venirea de față a Duhului Sfânt și 
bogăţia faptelor bune”". 

Credinciosul: Dar cum trebuie să se pregătească cineva 
pentru a primi Sfintele și dumnezeieștile Taine ale Trupului și 
Sângelui Domnului? 

Preotul: Oricine voiește a se apropia de împărtășirea 
Sfintelor și Dumnezeieștilor Taine este dator mai înainte să fie 
spovedit cu de-amănuntul de păcatele sale și, dacă îi va da voie 
duhovnicul său, să se împărtășească. Apoi să se împace cu toţi, 
să-și citească toată pravila (rugăciunile după rânduiala pusă în 
Ceaslov) şi să petreacă cu grijă sfântă, cu post și înfrânare, atât 
înainte de Sfânta Împărtășanie, cît și după ce o va primi. Acest 
lucru îl arată iarăși Sfântul loan Gură de Aur: „lar tu, mai 
înainte de a te împărtăși, postește, ca să te arăţi vrednic de 
Impărtășire; iar după ce te-ai împărtășit, să sporești înfrânarea, 
pentru ca nu pe toate să le prăpădești, măcar că nu este același 
lucru să fii treaz înainte de a te împărtăși și după ce te-ai 
împărtășit; căci trebuie să păzești înfrânarea întru amândouă, 
dar mai vârtos după ce ai primit pe Mirele. Mai înainte (trebuie 
a păzi trezvia și înfrânarea), ca să te faci vrednic a-L primi, iar 
mai pe urmă, ca să te arăţi vrednic de cele ce ai primit”. 

Așadar, frate, înțelege că pregătirea cu evlavie și 
sârguință ne este cerută și înainte de a ne împărtăși cu Sfintele 
şi Preacuratele Taine, și după ce le-am primit, deoarece mai 
ales întru această vreme caută diavolul să ne ispitească și să ne 
jefuiască de bogăţia cea duhovnicească pe care am primit-o prin 
împărtășirea cu Trupul și Sângele Domnului. 

Credinciosul: Dar cum poate cineva să se pregătească 
pentru împărtășirea cu o Taină ca aceasta, adică să primească 
prin împărtășire Trupul și Sângele Domnului, și cine poate face 
vreodată acest lucru? 

Preotul: Da, cu adevărat, nimeni din oameni nu poate să 
pretindă că s-a pregătit vreodată cât trebuie pentru primirea 


° împărțirea de grâu, cuv. 53, p. 488. 
" Idem, cuv. 53, pag. 489. 

Înfricoşatelor Taine ale Trupului şi Sângelui Domnului, dar nici 
nu trebuie să cadă în deznădejde și neglijenţă, din pricina 
acestei nevrednicii. Noi suntem datori să ne pregătim după 
puterea noastră, iar pe cele ce nu putem a le împlini, să le 
lăsăm pe seama milei și îndurării lui Dumnezeu, Care n-a venit 
să cheme pe cei drepți, ci pe cei păcătoşi la pocăință (Matei 9, 
13; Marcu 2, 17; Luca 5, 32) şi Care știe totdeauna și neștiința 
şi neputinţa noastră. Acest lucru îl știm tot de la dumnezeiescul 
părinte loan Gură de Aur: „Nu trebuie nici să le lăsăm pe toate 
în seama lui Dumnezeu și să dormim, nici silindu-ne să socotim 
că prin ostenelile noastre pe toate le isprăvim, căci Dumnezeu 
nu voiește ca noi să dormim, socotind că pe toate le lucrează 


EI, nici nu voiește să ne mândrim că noi le facem pe toate". 


Credinciosul: Oare și preoții trebuie să aibă mare 
pregătire când slujesc Sfânta Liturghie, ca și creștinii care se 
pregătesc pentru Sfânta Impărtășanie? 

Preotul: Cu adevărat, mare pregătire trebuie să aibă 
creştinii care vin la Sfânta Împărtășanie, dar mult mai mare 
pregătire trebuie să aibă preotul, care nu numai că se 
împărtășește cu Sfintele Taine, ci și jertfește pe Hristos la 
Sfânta Liturghie. Acest adevăr înţelegându-l, dumnezeiescul 
părinte loan Gură de Aur zice: „Mai curată decât razele 
soarelui trebuie să fie mâna aceea care taie acest Trup, gura 
care se umple de foc duhovnicesc, limba care se roșește cu 
Sânge prea înfricoșător”. Apoi zice: „la seama cu ce cinste 
te-ai cinstit, de ce masă te îndulcești: de Cel de care îngerii se 
cutremură văzându-L și nici nu îndrăznesc să privească fără 
frică la raza ce iese de acolo. Cu aceasta noi ne hrănim, cu 
aceasta ne frământăm și ne-am făcut noi ai lui Hristos, un trup 
și o carne. Cine va grăi puterile Domnului, şi cine va face 
auzite toate laudele Lui? (Ps. 105, 2). Care păstor își hrănește 
oile cu propriile sale mădulare?"” 


Credinciosul: Dar dacă cineva este bolnav, bătrân și 
neputincios și este sărac, neavând ce da milostenie, cum poate 
unul ca acesta să se pregătească pentru împărtășirea cu Sfintele 
şi Preacuratele Taine ale lui Hristos? 


Idem, cuv. 54, pag. 491. 
” Idem, cuv. 54, pag. 492. 

Preotul: Ascultă, frate: Preabunul, Preaînduratul, Prea- 
milostivul şi Atotştiutorul Dumnezeu nu cere de la om cele ce 
sunt peste puterea lui. Așadar, de la cel bolnav și neputincios El 
nu cere post, privegheri, metanii și altele de acest fel pentru a 
se putea împărtăși cu Sfintele Taine; nici de la cel sărac nu 
pretinde milostenie, ci numai trei lucruri: 

1. spovedanie curată și împăcare cu toţi; 

2. smerenie a inimii, cu umilință; 

3. rugăciune de mulțumire, adică să se roage în toată 
vremea lui Dumnezeu și să-l mulțumească pentru boala, 
suferința, neputinţa și sărăcia ce i s-au dat, căci atât sărăcia, cât 
şi boala și suferința smeresc inima omului. Inima înfrântă şi 
smerită Dumnezeu nu o va urgisi (Ps. 50, 18)”. 

Credinciosul: Dar dacă cel bolnav nu poate citi rugăciuni 
multe, cum poate el să se pregătească pentru Sfânta Împărtă- 
şanie? 

Preotul: În rugăciuni, precum a zis Domnul, nu este 
nevoie de cuvinte multe (Matei 6, 7); suferindul să spună cu 
smerenie «Tatăl nostru», «Doamne, Iisuse Hristoase, Fiul lui 
Dumnezeu, miluiește-mă pe mine, păcătosul», iar către Maica 
Domnului: «Preasfântă Născătoare de Dumnezeu, miluiește-mă», 
precum și alte rugăciuni scurte ca: «Miluiește-mă, Dumnezeule, 
după mare mila Ta» (Psalm 50). Iar dacă nu poate citi când are 
a se împărtăși cu Sfintele și Preacuratele Taine, să roage pe 
cineva să-i citească rugăciunile de împărtăşire, iar el să le 

asculte cu evlavie. 

lată, frate, că la cele ce m-ai întrebat, ţi-am răspuns, cu 
ajutorul Domnului, cât mai pe scurt. Să dea Domnul să le ţii 
minte, spre folosul frăţiei tale și al altora, cărora vei voi să le 
spui. Și mai presus de toate, să ne rugăm Preabunului 
Dumnezeu să ne ajute cu mila şi cu darul Său, ca să izbutim a 
face cele ce am vorbit împreună, spre folosul sufletelor noastre. 


Vezi despre aceasta și la Sfântul Isaac Șirul, Filocalia, vol. X, 
Cuvântul 21:Ce anume ajută pe om să se apropie de Dumnezeu in inima lui , 

pag. 112-116, precum și la Sf. Efrem Sirul, Cuvinte și învățaturi, tom. II, 
Cuvânt pentru faptele bune trupeşti, pag. 495 şi altele. 

__„ Credinciosul: Ce înseamnă misionarism laic, Cuvioase 
Părinte? 

Preotul: Misionarismul laic, frate, se săvârşeşte atunci 
când cineva din creștinii mireni predică cuvântul lui Dumnezeu, 
fără ca el să aibă hirotonie sau hirotesie. 

Credinciosul: De la început a existat acest misionarism 
laic în Biserica lui Hristos? 


„__„ „Preotul: Da, a existat. Misionarismul laic este vechi ca 
însăși Biserica . 

Credinciosul: Dar ce înseamnă cuvântul misionar? 

Preotul: Cuvântul «misionar» vine de la «misiune». El 
derivă din latinescul missio-onis; verbul mitto-ere, missi, 
missum însemnând a trimite, a însărcina pe cineva, a da o 
putere cuiva într-o delegaţie, funcție sau serviciu’. Ideologic şi 
autoritativ, misiunea derivă din însăşi porunca Mântuitorului: 
Precum M-a trimis pe Mine Tatăl, vă trimit şi Eu pe voi (loan 
20, 21; Matei 10, 16; Luca 10, 3). Aşadar, nici un misionar 
mirean nu are dreptul să predice în public dacă nu este trimis de 
ierarhia bisericească. Acest lucru l-a arătat şi marele Apostol 
Pavel: Cum vor propovădui, de nu vor fi trimişi? (Rom. 10, 15). 


' Vezi Prof. Liviu Stan , Mirenii in Biserica. Studiu canonic, istoric, 
Sibiu „1939, p.3-7. 


2 Cf. Ispir Gh. Vasile , Curs de indrumari misionare, Bucureşti, 1930,P.18 

Trebuie deci să înţelegem că singură ierarhia bisericească 
are puterea şi dreptul plenar de a trimite misionari, fie ei clerici 
sau laici’. 

Credinciosul: Dar în Biserica Romano-Catolică cum stau 
lucrurile cu misionarismul laic? 

Preotul: In Biserica Romano-Catolică, misionarismul laic 
a fost multă vreme cu totul interzis. Dar în ultimul timp, papa - 
sub presiunea vremurilor și a evenimentelor - a revenit la o 
concepție mai creștină în această privinţă. Dovada concretă și 
expresia vie a acestei noi orientări este așa numita «Acţiune 
Catolică» sau «Acțiunea pentru apostolatul laic», care a luat 
ființă prin enciclica «Ubi arcano Dei Consilio», din 23 
decembrie 1922 a Papei Pius al XI-lea și s-a generalizat în 
întreaga Biserică Romano-Catolică, fiind pusă sub patronajul lui 
Francisc de Assisi prin enciclica «Rite expiatis» din 2 februarie 
1926. Odată cu această mișcare, s-a deschis drum destul de larg 
misionarismului laic, prin chemarea mirenilor să participe la 
misionarismul ierarhic, recunoscându-se, măcar parţial, impor- 
tanţa elementului mirean în Biserică și ridicându- 1 la starea de 
factor activ şi colaborator al ierarhiei bisericeşti”. 

Credinciosul: Dar în protestantism cum stau lucrurile cu 
misionarismul laic? 

Preotul:  Protestantismul a căzut cu totul în extrema 
opusă, a unei libertăţi fără margini a misionarismului laic. In 
concepţia protestantă, Biserica, în sens de societate văzută, este 
o alcătuire ca oricare altă societate omenească, pentru organi- 
zarea căreia nu sunt dispoziţii de ordin divin. Consecința logică 
şi firească a acestui punct de vedere a dus la negarea originii 
divine a ierarhiei... Deosebirea dintre cler și laici n-are loc în 
protestantism”. 

Așa fiind, constatăm că în protestantism se acordă prea 
mare importanţă elementului laic. In consecinţă, rolul misiona- 
rismului laic este aici exagerat până la negarea existenţei unei 
ierarhii de drept divin și, cu aceasta, a unui misionarism special 
al clerului“. 


* Pr. prof. Dr. Corneliu Sârbu,  Misionarismul laic în lupta 
antisectară, Revista Teologică, Sibiu, 1945, nr. 1,p. 16. 

* Idem, op. cit, p. 12-13. 

* Prof. Liviu Stan, op. cit, pentru 18-20. 

* Dr. Corneliu Sârbu, op. cit, p. 13. 

Credinciosul: Dar în Biserica Ortodoxă în ce fel este văzut 
misionarismul laic? 


Preotul: In Biserica Ortodoxă poziţia și funcţia misiona- 
rismului mirean în viaţa și dezvoltarea Bisericii se fundamen- 
tează și se lămureșşte deplin în baza celor două teze doctrinare 
preoţia generală şi Biserica - Trupul tainic al Domnului (I Cor, 
12, 13, 27; Gal. 3, 28). Preoţia generală a creștinilor laici se 
întemeiază pe Sfânta Taină a Mirungerii (I Petru 2, 5; I loan 2, 
20, 27). Căci spune Sfântul Apostol Petru către «cei împrăștiați 
printre străini», numindu-i «preoție sfântă»: Jar voi sunteți 
seminţie aleasă, preoție împărătească, neam sfânt, popor 
agonisit de Dumnezeu, ca să vestiți în lume bunătățile Celui ce 
v-a chemat din întuneric, la lumina Sa cea minunată. Toți 
creştinii au deci misiunea de a propovădui chemarea lui Hristos, 
toți formează «poporul lui Dumnezeu» (I Petru 2, 5-10). Dar 
organizarea acestei misiuni este de datoria ierarhiei bisericești, 
Prin ierarhie se recunosc și se reglementează drepturile 
mirenilor la misionarism, căci ierarhia deține întreaga putere în 
Biserică’. 

Aşadar misionarismul laic, organizat și activ sub egida 
ierarhiei, nu este o inovație dincolo de cadrul Ortodoxiei, ci o 
întoarcere la «instituțiunile creştinismului primar», care 
reprezintă întruchiparea clasică a celui mai adânc și mai 
autentic creștinism. Potrivit Sfintei Scripturi, și creștinii mireni 
- nu în aceeași măsură ca misionarii ierarhici, ci pe măsura 
preoţiei lor generale - pot fi sarea pământului (Matei 5, 13). 

Sfânta Scriptură zice: După darul pe care l-a primit 

fiecare, slujiți unii altora, ca nişte buni iconomi ai harului celui 
de multe feluri al lui Dumnezeu (I Petru 4, 10). Mântuitorul a 
zis: Oricine va mărturisi pentru Mine înaintea oamenilor, 
mărturisi-voi şi Eu pentru el înaintea Tatălui Meu, Care este în 
ceruri; iar de cel ce se va lepăda de Mine înaintea oamenilor şi 
Eu Mă voi lepăda de el înaintea Tatălui Meu, Care este în 
ceruri (Matei 10, 32-33; Marcu 8, 38; Luca 9, 26). Marele 
Apostol Pavel zice: Nimeni să nu caute ale sale, ci fiecare pe 


’ Idem, op. cit., p. 36. 


* Mitrop. Nicolae al Ardealului, Ortodoxia în mijlocul frământărilor 
de azi, p. 7 

ale aproapelui (I Cor. 10, 24). Și dumnezeiescul loan 
Evanghelistul a scris: Și noi datori suntem să ne punem sufletele 
pentru frați (| loan 3, 16). Şi iarăși îl auzim pe marele Apostol 
Pavel zicând: Cuvântul lui Hristos să locuiască întru voi cu 
bogăție.  Învăţați-vă şi povăţuiți-vă între voi, cu toată 
înțelepciunea... (Col. 3, 16). 

Creștinul mirean este dator să lucreze la îndreptarea celor 
greşiți, după cum s-a scris: Fraților, chiar de va cădea un om 
in vreo greşeală, voi, cei duhovniceşti, îndreptați-l pe unul ca 
acesta cu duhul blândeții, luând seama la tine însuți ca să nu 
cazi și tu în ispită (Gal. 6, 1; Evrei 12, 12-14). Şi iarăși zice: 
Vouă vi s-a dăruit, pentru Hristos, nu numai să credeţi în EI, ci 
Să şi pătimiți pentru El, ducând aceeaşi luptă, pe care ați 
văzut-o la mine şi o auziți acum despre mine (Filip. 1, 29-30). 

Credinciosul: Dar Sfinții Părinţi ce zic în privinţa 
misionarilor laici? 

Preotul: Și Sfinţii Părinţi, având în vedere învăţătura 
Sfintei Scripturi, care îndeamnă pe toţi creștinii la mântuirea 
fraţilor lor, învaţă și arată despre misionarismul laic că este 
obligatoriu. lată ce zice Sfântul loan Gură de Aur în această 
privinţă: „Spun aceasta nu numai celor arțţăgoși, ci și vouă, care 
sunteți sănătoși, pentru ca voi pe toţi aceia pe care îi cunoaşteţi, 
să-i abateți cu sârguinţă și bunăvoință de la greșelile lor şi să-i 
aduceţi înapoi la mama comună (Biserica cea dreptmăritoare), 
căci nimic nu-i mai nobil decât armonia și pacea" (Omilia III, 
Contra iudeilor). 

Credinciosul: Între misionarii laici pot să fie şi femei sau 
numai bărbaţi? 

Preotul: Dacă cercetăm istoria veche a Bisericii, aflăm că 
și femeile, deși nu predică în biserică, având în vedere 
învăţătura marelui Apostol Pavel, care le spune «să tacă în 
biserică» (I Cor. 14, 34), în afară de biserică făceau cu adevărat 
misionarism. Ca să ne dăm seama de acest lucru, să-l auzim pe 
apologetul Aristide din Atena care, arătând misionarismul 
femeilor creștine din acea vreme, zice așa: „Femeile creștine 
sunt curate ca fecioarele. Ele predică din dragoste (cuvântul lui 
Dumnezeu) sclavilor, sclavelor și copiilor acestora. Ele se 
străduiesc să încredinţeze pe sclavi și, dacă aceștia sunt câștigați 
pentru credința în lisus Hristos, atunci ei sunt numiţi de-a 

dreptul - fără nici o deosebire - frati ai stăpânilor lor" 
(Apologia a XV-a). Iar bărbaților care sunt bine pregătiți li se 
încuviința a predica chiar în biserică’. 

Credinciosul: Ați spus că numai bărbaților bine pregătiti 
li se poate da încuviințarea de a predica chiar și în biserică. Eu 
aş vrea să ştiu ce anume pregătire trebuie să aibă un misionar 
creştin ca să poată predica în biserică? 

Preotul: În primul rând trebuie să fie acreditat de Biserică 
pentru a răspândi cunoștințele sale și celorlalți. El trebuie să 
aibă, pe lângă însușirea învățăturii de credință, și unele însușiri 
care dau chipul ideal al adevăratului misionar laic, adică: 

a) credința riguroasă ortodoxă, luminată, fermă, trează și 
activă; 

b) adevărata sensibilitate pentru comuniunea frățeasca 
întru mântuire; 

c) zel și stăruință statornică și neînfrântă; 

d) optimism sănătos şi senin. 

Numai creștinul împodobit cu un buchet de astfel de 
însuşiri poate fi un adevărat misionar ortodox. Zel misionar 
poate avea numai acela care înțelege și preţuiește valoarea 
bunurilor cereşti şi îşi dă seama, totodată, cât de mult trebuie 
compătimit cel care nu are aceste bunuri. Cine nu însetează 
după viața în Dumnezeu, acela nu poate fi aprins de zelul de a 
mijloci și altora această viață”. 

Credinciosul: În trecutul vechi al Bisericii au existat oare 
şi misionari laici mai însemnați sau oameni învăţaţi care nu au 
fost hirotoniți preoţi sau episcopi? 

Preotul: Da, au fost mari misionari și apologeţi, oameni 
învăţaţi care au apărat cauza creștinismului în fața împăraţilor 
păgâni și înaintea filosofilor celor străini de duhul Evangheliei 
lui Hristos. Așa au fost acei apologeţi ai secolelor II și HI, 
începând cu Codrat, pe care Eusebiu, istoricul bisericesc, îl 
numește părintele apologeticii, între anii 125-126, pe vremea 
împăratului Adrian (117-138) și continuând cu Aristide din 

Atena, amintit mai sus, între anii 125-128; Ariston din Pela, 


Liviu Stan, op. cit, p. 67-80; Popescu M. Teodor, Primii 
didascăli, în «Studii Teologice», anul III, nr. 2, București, 1932, p. 143. 
"Dr. Corneliu Sârbu, op. cit, p. 108-109 șia. 

cel mai vechi apărător în scris al creștinismului contra iudeilor 
- a fost iudeo-creștin de la jumătatea veacului II; Sfântul Iustin 
Martirul și Filosoful, născut la Sihem, Samaria, pe la anul 100- 
101; Taţian, născut în Asiria către anul 120; filosoful Herma, 
care a trăit pe la sfârșitul veacului II; Atenagora, filosof creștin 
din Atena; Minucius Felix, în secolul II; Tertulian, născut în 
Cartagina pe la anii 150-160. Toţi aceștia, mari apologeţi 
creștini şi misionari de mare seamă ai Bisericii lui Hristos, au 
fost mireni'!. 

Credinciosul: Care sunt normele misionarismului laic în 
funcțiunea sa din Biserică? 

Preotul: Prima normă canonică a misionarismului laic 
este apărarea dogmelor credinţei ortodoxe, deoarece dogmele 
sunt izvorul din care se nasc canoanele sau normele ce 
rânduiesc și reglementează viaţa Bisericii, ca organism social”. 
A doua normă de care trebuie să ţină seama misionarismul laic 
este aceea că el trebuie întotdeauna să fie subordonat ierarhiei, 
iar conducerea lui să-i aparţină ierarhiei. Misionarismul laic 
numai atunci este puternic și bine orientat, dacă acţionează din 
însărcinarea, trimiterea şi sub supravegherea ierarhiei. 

Credinciosul: Dar de ce la noi Biserica Ortodoxă nu se 
prea implică în misionarism, ca să facă cunoscută învăţătura 
ortodoxă în alte țări, cum fac catolicii și celelalte confesiuni? 

Preotul: Biserica Ortodoxă Română face misiune internă 
cu credincioşii ei, atât prin cei peste zece mii de preoți slujitori, 
cât și prin cele peste trei sute de mănăstiri și schituri existente 
astăzi în ţara noastră. In fiecare zi, și mai ales în sărbători, 
bisericile şi mănăstirile noastre sunt asaltate de credincioșii de 
la sate și orașe. O bună parte dintre ei participă la sfintele 
slujbe, alții se spovedesc, iar alţii cer sfaturi duhovnicești 
pentru mântuirea lor şi a celor apropiaţi. 

lată deci că și Biserica Ortodoxă Română face misiune în 


tara noastră. 
"A se vedea descrierea lor pe larg la Preot Prof. Dr. Corneliu 
Sârbu, op. cit, p. 55-87. 

12 


Cf. Valerian Şesan, Curs de Drept Bisericesc Universal, ediţie 
îngrijită de Dr. Milan Şesan, Cernăuţi, 1942, p. 116. 

In ce privește misiunea externă, întrucât România este înconjurată 


aproape în întregime de ţări ortodoxe şi nu are 
spaţiu de misiune în jurul ei, ea propovăduiește Ortodoxia de la 
om la om, îndeosebi prin credincioșii români de peste hotare. 


Credinciosul: Vă mulţumesc din suflet, preacuvioase 
părinte Cleopa, pentru aceste lămuriri pe care mi le-aţi dat. Imi 
dau seama că întrebările mele au putut să fie uneori supărătoare 
şi plictisitoare. Dar m-am gândit că este mai bine să întreb și sa 
dau pe faţă îndoielile mele și ale altora cu care m-am întâlnit si 
am stat de vorbă. Aceste convorbiri mi-au fost și îmi vor fi de 
mare folos în viaţa mea duhovnicească. Grija pentru mântuirea 
sufletului m-a făcut să întreb, aducându-mi aminte de cuvintele 
Sfintei Scripturi: Sfatul bun te va păzi şi cugetul drept te va 
apăra (Pilde 2, 11); și iarăși: Frate pe frate sfătuindu-se, Sunt 
ca o cetate întemeiată și ca o împărăție nebiruită (Pilde 18, 19), 

Preotul: Lui Dumnezeu trebuie să-l mulțumim pentru 
toate, fratele meu, căci fără El nu putem face nimic. Amin. 


Partea a treia 


ÎNDRUMĂTOR BIBLIC 


Capitolul 39 
DESPRE BISERICĂ 


TEXTE DESPRE BISERICĂ 
ÎN VECHIUL TESTAMENT 


Acolo S-a arătat Domnul lui Avram şi i-a zis: «Tara 
aceasta o voi da urmaşilor tăi». Şi a zidit Avram acolo un 
jerifelnic Domnului, Celui ce Se arătase (Fac. 12, 7). Vezi şi 
la leş: 15, 13; 33, 7; Ps. 79, 14, 15; 121, 9; 131, 3, 5, 6, 
7, 13, 14. 


TEXTE DESPRE BISERICĂ 
IN NOUL TESTAMENT 


Și Eu îți zic ție că tu eşti Petru şi pe această piatră voi 
zidi Biserica Mea şi porțile iadului nu o vor birui (Matei 16, 
18). Vezi în continuare și textele: Matei 7, 25; Fapte 11, 26; 
12, 1, 5; 13, 1; 14, 23, 27; 15, 3, 4, 22; 20, 17, 28; I Cor. 4, 
17; 6, 4; 10, 32; 11, 18, 22; 14, 4, 5; I Tes. 2, 14; I Tim. 3, 5; 
5, 16; I Cor. 14, 12, 19, 28; 14, 33; 15, 9; II Cor. 6, 16; 8, 
23, 24; 11, 28; Efes. 1, 22; 3, 10, 21; 5, 23, 24, 25, 27; Col. 
1, 18, 24; Evrei 11, 12; Apoc. 1, 11, 20; 2, 7; 22, 16 ş.a. 

Sectarul: Cum înțelegeți voi, ortodocșii, cuvântul 
„Biserică" în Sfânta Scriptură? 

Preotul: Cuvântul Biserică în Sfânta Scriptură noi, 
creştinii ortodocşi din Biserica dreptmăritoare a lui Hristos, îl 
înţelegem în trei feluri și anume: 

1. Biserica - ierarhie superioară; 

2. Biserica - totalitatea credincioșilor; 

3. Biserica - lăcaș de închinare sau de cult public. 

Să se știe că Sfânta Scriptură folosește când într-un 
înţeles, când î în altul cuvântul Biserică din cele trei feluri de mai 
sus. 

Sectarul: Care vă sunt textele biblice în legătură cu 
Biserica ca ierarhie superioară? 

Preotul: Textele de temelie scripturistică pe care este 
întemeiată ierarhia superioară a Bisericii sunt acestea: Matei 18, 
18; loan 20, 22-23; Matei 16, 19; Fapte 15, 23-29; I Cor. 14, 
37; II Cor. 10, 8; 13, 10; Efes. 4, 11, 15; Matei 18, 15-17; 
Deut. 19, 15; I Tim. 1, 20; I Cor. 5; II Cor. 5, 11; Matei 28, 
18-20; Matei 16, 18; Fapte 11, 26; 12, 1; 14, 23; 15, 4; 20, 
17, 28; I Cor. 4, 17; II Cor. 8, 23; I Tim. 3, 5; Apoc. 1, 20; 
22, 16; Rom. 15, 16; II Cor. 1i, 28; Apoc. 2, 7; leș. 28, 1-39; 
Evrei 5, 4; Amos 7, 15; Ier. 1, 5; 6, 27; 15, 20; lez. 3; 18; 
Rom. ji 5: II Cor. 3; 5; Col. 1, 25; Efes. a: 7 ş.a. 

Sectarul: In ce constă scopul ierarhiei în Biserica lui 
Hristos? 


Preotul: Scopul ierarhiei în Biserica lui Hristos constă în 
următoarele sarcini: 

1. Păstrarea în totalitate a învățăturilor evangheliei. Vezi 
I Tim. 1,3; Tit 1, 13 ş.a. 

2. Împărţirea şi acordarea slujbelor bisericești. Vezi: 
I Cor. 7, 17; IH Cor. 3, 12; II Tim. 2, 2; Tit 1, 5 ș.a. 

3, Aşezarea adunărilor religioase. Vezi: T Cor. 11, 17-34; 
cap. 14. 

4. Darea de milostenie. Vezi: Fapte 6, 1-3; I Cor. 16, 
1-2; I Cor. 8, 10-12; Gal. 2, 10; I Tim. 5, 16 ș.a. 

5. Pedepsirea, catehizarea şi îndreptarea păcătoşilor. Vezi 
Matei 18, 15-17; Luca 17, 3; II Tes. 3, 12; I Tim. 5, 20; 
II Tim. 4, 2. 

6. Excomunicarea păcătoşilor nesupuși Bisericii. Vezi: 
I Cor. 5, 3, 5, 11; II Tes. 3,6; | Tim. 1, 20; Tit 3, 10 ș.a. 

7. Zidirea sufletească a credincioşilor í Cor. 14, 25-31; 
II Cor. 10, 8; 13, 10 ș.a.). 

8. Organizarea ritualului şi asigurarea bunei rânduieli a 
serviciului dumnezeiesc. Vezi: I Cor. 11, 20, 22, 23-34; 14, 
23, 33, 40. 


ÎNDRUMĂTOR BIBLIC 


9. Oprirea femeilor de a învăţa în biserică. Vezi: I Cor. 
14, 34, 35; ITim. 2, 11, 12 ş.a. 

10. Catehizarea credincioșilor în privinţa datoriei lor de a 
se supune legiuirilor puse de ierarhia Bisericii. Vezi: Matei 18, 
17; Fapte 16, 4; II Tes. 3, 6, 14; Evrei 13, 17; I Petru 5, 5 ș.a. 

Sectarul: Ce înţelegeţi voi, ortodocșii, prin „Biserica - 
totalitatea credincioșilor” și care vă sunt textele biblice 
referitoare la aceasta? 

Preotul: Prin expresia „Biserică - totalitatea credincio- 
șilor” noi înţelegem totalitatea credincioșilor care au dreapta 
credință din toate popoarele pământului. In acest înţeles 
Biserica se numește și „Trupul lui Hristos”, ale cărui mădulare 
sunt toţi cei ai Lui, capul fiind Insuși Hristos. Textele de 
temelie în acest înţeles despre Biserică sunt: I Cor. 12, 27; 
Rom. 12, 4-5; Col. 1, 18-20, 24; Efes. 1, 22-23; 5, 23; 4, 25; 
Evrei 12, 22-23; Matei 16, 18; Apoc. 1, 4, 11, 20; 2, 1; 
Rom. 12, 5-6; I Cor. 6, 15 șia. 

Sectarul: Dar ce înţelegeţi voi, ortodocșii, prin expresia 
„Biserică - lăcaș de închinare”, și care vă sunt mărturiile 
biblice în această privinţă? 

Preotul: Noi, prin expresia „Biserică - lăcaș de 
închinare”, înţelegem clădirea cu numele de biserică, în care se 
adună creștinii ortodocși la cultul divin public. Biserica luată în 
acest înţeles înlocuiește templul Vechiului Testament. Textele 
biblice despre „Biserică" ca lăcaș de închinare sunt următoa- 
rele: Fac. 23, 16-18; III Regi 27, 29; I Paral. 22, 1; II Paral. 
353 6, 2 18-23; 40; 7:2, 12, 15-16; Ps. 83, 1, 5-11: 
64, 5; 121, 1; 134, 2; Eccl. 4, 17; Isaia 2, 2-3; 38, 20; 5, 6-7: 
ler. 7, 10; Baruh 2, 16; Matei 21, 13; Luca 2, 49; loan 2, 
16-17; Fapte 11, 26; 22, 17; Col. 4, 16; I Cor. 11, 22; 14, 33. 

Însuşi Dumnezeu a poruncit a I se face lăcașuri de 
închinare (leş. 25, 8; I Parai. 21, 18; 22, 1). 

Sectarul: Inaintea altor întrebări ce am să vă pun, voiesc 
să ştiu ce mai aveţi de spus dumneata în privinţa Bisericii 
voastre Ortodoxe sau, cum îi mai ziceţi voi, dreptmăritoare. 

Preotul: În cele de până aici ți- am adus mărturii scriptu- 
ristice despre Biserica-lerarhie superioară, despre Biserica- 
totalitatea credincioșilor și despre Biserica-lăcaș de închinare 
publică. In cele ce urmează îţi voi arăta tot cu mărturii 

temeinice din Biblie și altele despre Biserica noastră dreptmări- 
toare, şi anume: 

1. Biserica lui Hristos este una, fiindcă Unul este 
Întemeietorul și Capul ei, lisus Hristos, Care a numit-o 
„Biserica Mea" (Matei 16, 18). El i-a pus temelie pentru toate 
veacurile și nimeni altul nu mai poate pune altă temelie (I Cor. 
3, 11). Pe El Dumnezeu L-a dat cap Bisericii, ca una ce este 
trupul Lui (Efes. 1, 22-23; 5, 23; Col. 1, 18, ș.a.), fiind o 
turmă și un păstos (loan 10, 16; Rom. 12, 5; Efes. 4, 25). Aşa 
a fost bunăvoința întemeietorului ei, ca toţi să fie una (loan 17, 
11, 21-23; 11, 51-52; Efes. 4, 5; Gal. 3, "27-28; I Cor. 10, 17 
ș.a.). 

2. Biserica este sfântă pentru că întemeietorul ei este sfânt 
și izvorul sfințeniei noastre (Tit 2, 14; Evrei 7, 26; 9, 14-15; 
10, 10-14; Efes. 5, 25, 27; loan 17, 17 ş.a.). 

3, Biserica este sobornicească (universală, ecumenică sau 
a toată lumea), pentru că ea are menirea de a se întinde peste 
toată lumea și de a cuprinde în sânul ei toate neamurile: Matei 
8, 11; 18, 19; Luca 24, 47; Fapte 1, 8; loan 10, 16; Efes. 2, 
14; Rom. 10, 11-13, 18; Col. 3; 11: Gal. 3, 11-28; Isaia 60, 
3-4; 66, 18-24 ş.a. Această Biserică Sobornicească se conduce 
de soboare (Sinoade ecumenice la care au participat episcopii 
următori Sfinţilor Apostoli). Vezi: Fapte 20, 28; Tim. 3, 1-26; 
Filip. 1, 1; Tit 1, 7-9 ș.a. Cu această Biserică dreptmăritoare 
condusă de episcopi următori ai Sfinţilor Apostoli, Mântuitorul 
a făgăduit că va rămâne până la sfârșitul veacurilor (Mat. 28, 
18-20). 

4. Biserica este apostolică întrucât: 

a. Este zidită pe temelia apostolilor, piatra cea din capul 
unghiului fiind Insuși Hristos (Apoc. 21, 14; Efes. 2, 20-22); 

b. Ea s-a răspândit în lume de către apostoli (Matei 28, 
19-20); 

c. Se conduce după normele rânduite de Sfinţii Apostoli 
UI Petru 3, 2; Iuda 1, 17 ș.a.). 

d. Preoţia ei are continuitate apostolică neîntreruptă de la 
Sfinții Apostoli şi până azi (a se vedea pe larg în capitolul 21 
„Despre Taina Preoției" ). 

e. Biserica are două părți: una văzută sau pământească 
(a celor vii) și alta nevăzută sau cerească (a celor morți). 

Amândouă laolaltă alcătuiesc o singură Biserică având același 
cap, pe lisus Hristos (Rom. 14, 7-9; Efes 1, 10; Matei 22, 32; 
28, 18; Filip. 2, 10; Efes. 2, 19; Col. 2, 10; Luca 15, 10; Ps. 
35, 8; Evrei 12, 22-23 ş.a.). In baza acestor texte ale Sfintei 
Scripturi se dovedește că noi alcătuim o singură lume cu îngerii 
şi cu duhurile drepţilor. 

f. Biserica celor vii sau pământească, văzută, se mai 
numește și Biserica luptătoare, fiindcă membrii acestei Biserici 
sunt în luptă cu puterile vrăjmașe ale răului (vezi II Cor. 10, 3; 
Efes. 6, 11-13; Gal. 5, 17; I Tim. 1, 18; I Petru 2, 11 ș.a.). 
Cealaltă parte a Bisericii, cerească sau a sfinţilor, se mai 
numește Biserica triumfătoare (biruitoare), fiindcă membrii ei 
au încetat lupta cu puterile răului, biruindu-le (vezi II Tim. 4, 
7-8; I Tim. 6, 16; Efes. 5, 27; Evrei 12, 23; Apoc. 21, 10). 

g. Biserica luptătoare se compune din păstoriţi și păstorii 
lor, adică turmă și păstori (vezi Luca 12, 42-46; Fapte 20, 28; 
I Petru 5, 1-2). A se vedea pe larg la capitolul 21, „Despre 
Taina Preoţiei (hirotonia)”. 

h. Din Biserica luptătoare nu pot face parte: sectanții, 
ereticii, schismaticii și apostaţii. Credinţa lor nu este dreaptă, 
căci s-au despărţit de bunăvoie de Biserica lui Hristos și nu se 
mai luptă după lege (vezi I Tim. 1, 18; 6, 12; II Tim.4,7;2,5 
ş.a.). 

Sectarul: Pentru care pricină voi, ortodocșii, primiţi în 
Biserica voastră toţi păcătoşii și nelegiuiţii, căci Biserica lui 
Hristos este sfântă (Efes. 5, 26-27) şi din ea nu pot face parte 
decât cei sfinți? 

___ Preotul: Biserica noastră dreptmăritoare urmează capului 
și Intemeietorului ei (Matei 16, 18; Efes. 1, 22; Isaia 28, 16), 
Care a venit în lume să cheme la Sine pe cei păcătoși (Matei 9, 
13; Marcu 2, 17; Luca 5, 32 ș.a.). Mărturiile Sfintei Scripturi 
în care se poate vedea că din Biserica lui Dumnezeu fac parte și 
cei buni și cei răi sunt cele ce urmează: 

1. Biserica este casa lui Dumnezeu: I Tim. 3, 15; Evrei 
10,21; 

2. În casa Lui se găsesc vase de cinste şi de necinste. 
Vezi: II Tim. 2, 20; 

3. Biserica este țarină a lui Dumnezeu (I Cor. 3, 9), în 
care cresc și grâul și neghina până la seceriș, care este sfârșitul 

veacurilor. (Matei 13, 24-30) și de abia atunci va fi aleasa 
neghina din grâu (Matei 13, 30); 

4. Biserica este Împărăţia lui Dumnezeu pe pământ (Efes, 
3, 15-16) și această Împărăţie a lui Dumnezeu pe pământ este 
asemenea năvodului care prinde şi pești buni și pești răi și care 
de abia la sfârșitul veacurilor vor fi aleși (Matei 13, 47- 50); 

5. Biserica este cetatea Domnului şi Sionul Sfântului lui 
Israel (Isaia 60, 14; Ps. 45, 4; 47, 1). Aici trăiesc şi buni și rai 
până la Judecata cea de apoi (Matei 13, 40); 

6. Biserica este turma lui Hristos (loan 10, 16; Ps. 78, 
14; 94, 7; 99, 3; Isaia 40, 11; Iez. 34, 22-23; Fapte 20, 28; I 
Petru 5, 2), În această turmă a lui Hristos sunt şi capre, care de 
abia la Judecata de apoi se vor alege (Matei 25, ’31- 32); 

7. Biserica este staulul lui Hristos (Toán 10, 1), iar 
Hristos, Păstorul cel Bun (Ioan 10, 11), Care aduce în staulul 
Său oaia cea rătăcită (Matei 18, 13); căci Fiul Omului a venit să 
mântuiască pe cel pierdut (Matei 18, 11 ș.a.). 

Așadar Biserica noastră dreptmăritoare urmează capului 
ei, primind pe cei păcătoși în sânul ei cu scopul de a-i îndrepta. 
Știm foarte bine că Mântuitorul n-a venit să cheme pe cei 
drepţi, ci pe cei păcătoși la pocăință (Luca 5, 30-32; 7, 34 
Ş.a.). 

Sectarul: Dar de ce voi, ortodocșii, ziceți că bisericile 
sunt lăcașuri ale lui Dumnezeu? Oare nu auziți voi că Cel 
Preaînalt nu locuiește în clădiri făcute de mâini omeneşti (Fapte 
7, 48-49; Isaia 66, 1; Fapte 17, 24; loan 4, 21-24 ș.a.)? 

Preotul: Noi creștinii din Biserica dreptmăritoare a lui 
Hristos zicem că Biserica este lăcașul lui Dumnezeu pentru că 
așa ne învaţă dumnezeiasca Scriptură ce arată că: Biserica este 
casa Dumnezeului lui Iacov (Isaia 2, 2-3); Casa lui Dumnezeu 
( Tim. 3, 15; Evrei 10, 21); Casa lui Hristos (Evrei 3, 6); 
Biserica lui Dumnezeu (Fapte 20, 28; I Cor. 3, 16-17; II Cor. 
6, 16; Apoc. 3, 12 ș.a.); lăcaș Sfânt al Domnului (Efes. 2, 21); 
cortul lui Dumnezeu a Cor. 3, 16-17; II Cor. 6, 16); cetate 
sfântă (Apoc. 21, 2; 22, 19); clădire dumnezeiască (i Cor. 3, 9). 

Însuşi Dumnezeu a poruncit a se face lăcașuri sfinte, 
zicând lui Moise: Din acestea să-Mi faci lăcaş sfânt şi voi locui 
în mijlocul lor (leş. 25, 8). David de asemenea a primit poruncă 
să facă jertfelnic și casă sfântă Domnului în aria lui Ornan 


lebuseul (I Parai. 21 
templul Domnului Dumnezeu... (I Parai. 22, 1). După termi- 
narea acestei case a Domnului, David a adunat materiale și a 
făcut pregătiri în vederea ridicării măreţei case a Domnului ce a 
fost construită de fiul său, Solomon, și a destinat-o cultului 
public (adică rugăciunii obștești) (vezi I Parai. 22, 5, 10-11, 

18), iar după ce a făcut-o, a zis: lată 


19; cap. 28 şi 29; II Paral. 2, 4; III Regi 5, 5). Așadar această 
casă-clădire destinată cultului religios obștesc se numește „casa 
lui Dumnezeu" (| Tim. 3, 15; Evrei 1, 21; I Pavel 17, 14; 
II Parai. 29, 3, 5; Matei 23, 21; Ps. 134, 1-2). De aceea 
Biserica se numește lăcașul lui Dumnezeu (Lev. 26, 11; 
II Parai. 29, 6 ș.a.). 


Capitolul 40 


DESPRE 
SFÂNTA SCRIPTURĂ 


Sfânta Scriptură este primul izvor al descoperirii 


dumnezeiești. 

Sectarul: Pentru care pricină voi, ortodocșii, nu daţi voie 
creştinilor să tâlcuiască Sfânta Scriptură, căci orice creștin are 
dreptul să tâlcuiască Sfânta Scriptură, fiind luminat de Sfântul 
Duh (I loan 2, 20, 27)? 

Preotul: Motivele pentru care conducătorii duhovnicești 
ai Bisericii lui Hristos celei dreptmăritoare nu dau voie oricărui 
creștin de a învăţa în public sau de a tâlcui după capul lui Sfânta 
Scriptură sunt următoarele: 

1. Nu toţi au darul de a tălmăci Scripturile (I Cor. 

12, 30). 

2. În Sfintele Scripturi sunt lucruri care cu anevoie pot fi 
înţelese, pe care cei neștiutori şi neînvățaţi le răstălmăcesc, ca 
și pe celelalte Scripturi, spre a lor pierzare (II Petru 3, 16). 

3. Nimeni nu poate înțelege Sfintele Scripturi fără o 
călăuză mai luminată decât el, după cum este scris: Cum aș 

weg, = înțeleg, dacă nu mă va călăuzi cineva? (Fapte 8, 


4. Nu oricine are chemarea de a explica Sfânta Scriptură, 
ci numai unii pe care i-a pus Dumnezeu în Biserică cu acest dar 
de a fi învățători (I Cor. 12, 28-30). 

5. Cunoaşterea tainelor Împărăției lui Dumnezeu este un 
dar special pe care numai Apostolii l-au avut, iar alții nu (Matei 
13, ye căci nu pot fi toți apostoli (Efes. 4, 11; I “Cor. 12, 29 
ș.a. 

6. Nimeni nu poate propovădui de nu se va trimite (Rom. 
10, 15). Numai Apostolii au fost trimiși de Mântuitorul să 
predice Sfânta Evanghelie la toate popoarele (Matei 28, 19), iar 
acum sarcina aceasta o au episcopii și preoţii, urmașii celor 12 
și a celor 70 de apostoli, care sunt chemaţi de Dumnezeu la 
lucrul Său (Evrei 5, 4; Amos 7, 15; Fapte 9, 15; Rom. 1, 1, 8; 
Gal. 1, 15; ler. 1, 5; 6, 27; 15, 20; Il Cor. 3, 5-6; Col. 1,25, 
29; Efes. Ba ad 15 8 ş.a.). Numai aceştia au primit de la 
Dumnezeu puterea de a vorbi fără frică cuvântul Domnului (Ier. 
1, 18-19; 17, 18; Iez. 3, 8-9; Fapte 18, 9-10 șa.). 

7. Sfânta Scriptură are locuri „tari" sau, cum le mai 
numește Sfântul Grigorie de Nyssa, „oase” (Comentariu la 
viața lui Moise) şi nimeni nu poate sparge oasele Scripturii 
având dinţii înţelegerii sale de lapte. Acest lucru îl arată Sfânta 
Scriptură, zicând: Cele mai presus de tine nu le căuta şi cele 
mai tari decât tine nu le iscodi. Cele ce s-au poruncit ţie, 
acelea cu cuviință le cugetă, că nu-ţi sunt de nevoie cele 
ascunse. In multele tale îndeletniciri nu te ține de lucrurile 
deșarie... (Sir. 3, 20-23). 


Sectarul: Noi, creștinii, avem dreptul și datoria de a 
tâlcui singuri Sfânta Scriptură, căci avem ungere și ştim toate (I 
Ioan 2, 20, 27) şi poruncă avem de la Domnul de a cerceta 
Scripturile (loan 5, 39). 

Preotul: „Ungerea” despre care este vorba în epistola 
apostolului înseamnă vărsarea Sfântului Duh în Sfânta Taină a 
Mirului, îndată după Sfântul Botez (Fapte 4, 27; II Cor. 1, 21; 
loan 16, 13; Rom. 8, 9 ş.a.). Cuvintele „știți toate" înseamnă - 
după cum arată versetele următoare - că ştiţi tot ce ţine de 
adevărul creștin și de mântuire, precum şi tot ce este în 

legătură cu antihrist (vezi I loan 2, 22, 27 şi 4, 2-3), dar 
nicidecum că știți să tâlcuiţi orice din Sfânta Scriptură. 

Sectarul: Ce părere aveţi voi despre înţelepciunea și 
știința omenească pe care Dumnezeu o socotește „nebună"? 

Preotul: Numai înțelepciunea cea lumească și mincinoasă 
se poate socoti nebunie (| Cor. 1, 19-20). Căci înţelepciunea 
cea adevărată, creștină, este de la Dumnezeu (Matei 10, 16), 
fiind știința sfinţilor (Prov. 9, 10). Această înțelepciune 
lucrează cu înţelegere (Prov. 5, 13, 16; 14, 15; 15, 21); cine 
are această înţelepciune își înfrânează limba (Prov. 11, 11), 
ascultă mustrarea (Prov. 13, 1, 18), nu are mândrie (Prov. 5, 
12), rabdă și tace în împrejurări grele (Amos 5, 13), lucrează 
cu înţelepciune faţă de cei ce sunt în afara Bisericii (Col. 4, 5). 

Sectarul: Orice creștin este obligat de a ţine în întregime 
toate poruncile Vechiului Testament, căci Mântuitorul n-a venit 
să strice Legea și Proorocii, ci ca să le împlinească (Matei 5, 
17). Deci Legea a rămas în continuare să fie respectată. 

Preotul: Noi, creștinii, nu avem obligaţia de a ţine întru 
toate învăţăturile și poruncile Vechiului Testament pentru 
următoarele motive: 

1. Vechiul Testament a fost înlocuit cu cel nou, deoarece 
Hristos este sfârșitul Legii spre îndreptarea celui ce crede 
(Rom. 10, 4). 

2. Legea Veche a fost numai până la loan Botezătorul 
(Matei 11, 13). 

3. Legea Veche a ţinut loc numai de pedagog, până ce a 
venit credinţa cea în Hristos (Gal. 3, 24-25). 

4. Așezarea Noului Așezământ a fost anunţată chiar din 
Vechiul Testament (Vezi la Ier. 31, 33). 

5. Noul Testament a învechit pe cel dintâi (Vechi) (Vezi 
Evrei 8, 13). 

6. Noul Testament a schimbat pe cel Vechi (Evrei 7, 12). 

7. Noul Testament a fost inaugurat prin sângele lui 
Hristos (Matei 27, 24-29). 

8. Noul Testament a desființat jertfele Vechiului 
Testament prin jertfa unică a lui Hristos (Evrei 7, 27; 9, 25, 
28; 10, 10, 12 ș.a.). 

9. Noul Testament a desfiinţat jertfele Vechiului 
Testament, rânduiala mâncărurilor curate și necurate, sâmbetele 

şi sărbătorile Vechiului Testament, precum și lunile noi (Col. 2, 

10. Noul Testament a desființat dreptatea cea din Legea 
Veche, deoarece prin aceasta nimeni nu a putut dobândi 
dreptatea cea adevărată (Rom. 10, 4, 5, 8). 

11. Desfiinţând îndreptarea cea prin faptele Legii Vechi, 
Noul Testament a adus adevărata îndreptare prin credinţa cea in 
Hristos lisus (Rom. cap. 10). 

12. Noul Testament ne-a eliberat de sub poruncile cele 
nefolositoare ale Legii Vechi (Gal. 3,5). 

13. Noul Testament prin poruncile Evangheliei lui Hristos 
a şters zapisul ce ne era potrivnic (Col. 2, 14; Efes. 2, 14-15), 
pironindu-l pe Cruce. 

14. Noul Testament prin Evanghelia sa descoperă 
dreptatea de la Dumnezeu, care vine din credinţă spre credință 
(Avac. 2, 4; Rom. 1, 17). 

15. Noul Testament a desfiinţat tăierea împrejur a Legii 
Vechi, înlocuind-o cu Botezul creștin (Col. 2, 13). 

Deci înţelege, omule, rătăcirea în care ești, și nu mai 
susține că noi, creștinii, avem obligația de a ţine în întregime 
toate poruncile și învățăturile Vechiului Testament. 

Sectarul: Dar cum, Vechiul Testament este de acum de 
lepădat și nu mai este bun la nimic? 

Preotul: Departe de a ne gândi la acest lucru. Dimpo- 
trivă, și Vechiul Testament trebuie prețuit pentru următoarele 
motive: 

1. Este recunoscut ca inspirat de la Duhul Sfânt (II Petru 
1, 21); toată Scriptura este insuflată de Dumnezeu (II Tim. 3, 16). 

2. Prin Testamentul Nou noi nu desfiinţăm Legea 
Testamentului Vechi, ci o întărim (Rom. 3, 31). 

3. Scriptura Vechiului Testament poate să înțeleptească pe 
gmg mântuire prin credința cea în Hristos Jisus (II Tim. 

4. Legea Vechiului Testament ne-a fost nouă învățător 
spre Hristos, ca să ne îndreptăm prin credință (Gal. 3, 24- 25). 

5. Legile morale ale Vechiului Testament (Decalogul) 
sunt potrivite tuturor popoarelor, din toate epocile și corespund 
universalismului și eternității creştinismului, care le-a primit și 
le-a perfecționat. 

Așadar Testamentul Vechi trebuie a se bucura în crești- 
nism de cinstea ce i se cuvine - pentru motivele arătate mai sus 
-, dar nu este obligatoriu a se ţine în întregime în creștinism, 
nici de a se prețui mai mult decât se cuvine în dauna sau 
; ? O painii z 
defăimarea Noului Testament, care l-a desăvârșit pe cel Vechi. 


Capitolul 41 


DESPRE 
SFÂNTA TRADIȚIE 


Sfânta Tradiţie este al doilea izvor al descoperirii 
dumnezeieşti și de aceea are aceeași autoritate ca și Sfânta 
Scriptură. Mântuitorul nostru lisus Hristos n-a trimis pe sfinții 
Săi apostoli să scrie, ci să propovăduiască Evanghelia la toate 
popoarele (Matei 28, 19-20; 10, 7; Marcu 16, 15; Luca 9, 2; 
10, 9; Rom. 10, 17-18 ș.a.). 

Sectarul: Care sunt mărturiile scripturistice ale ortodocși- 
lor în legătură cu Sfânta Tradiţie, pe care o susţin așa de mult? 

Preotul: Noi susţinem după adevăr cu toată tăria Sfânta 
Tradiţie pentru următoarele motive: 

1. De la Adam până la ieșirea israeliților din robia 
egipteană, patriarhii și oamenii drepți ai lui Dumnezeu nu s-au 
condus pe calea mântuirii după Sfânta Scriptură, ci numai prin 
predanie (Tradiţia Sfântă). 

2. Mântuitorul nostru lisus Hristos nu a scris nici una din 
cele 27 cărți canonice ale Noului Testament, ci numai a 
predicat trei ani și jumătate fără să fi scris ceva. 

3. Nici Apostolii - cei mai apropiaţi ucenici ai Săi - n-au 
fost trimiși să scrie, ci ca să răspândească cuvântul Evangheliei 
la toate popoarele prin viu grai (propovăduire) (Matei 28, 

19-20; Marcu 16, 15 ș.a.). 

4. Prin grai viu Mântuitorul a dat învăţăturile Sale 
apostolilor Săi și tot prin grai viu le-a dat poruncă să înveţe pe 

alţii, zicând: Și mergând, propovăduiți, zicând: S-a apropiat 
Împărăția cerurilor (Matei 10, 7; Luca 9, 2; 10, 9 ș.a.). 

5. Credinţa vine prin predică auzită, iar predica este 
cuvântul lui Hristos (Rom. 10, 

6. Sfânta Scriptură nu cuprinde decât o mică parte din 
învăţăturile sfinte și nu toate câte a învăţat Domnul (loan 20, 30), 

7. Dacă s-ar fi scris toate lucrurile pe care le-a făcut 
Mântuitorul, nici în lumea aceasta toată n-ar fi încăput cărțile ce 
s-ar fi scris (loan 21, 25). 

8. Nici Evanghelistul loan nu a voit să scrie cu cerneala 
şi cu condei multe lucruri, ci a voit să vorbească cu ucenicii săi 
gură către gură Ul loan 1, 12; III loan 1, 13-14). Marele 
Apostol Petru doar puţin și pe scurt și-a scris învățătura sa 
(| Petru 5, 12). De asemenea, unele din învăţăturile adresate 
păstoriţilor săi, Marele Apostol Pavel le-a scris numai pe scurt 
(Efes. 3, 3). 

9. Trei ani a predicat Marele Apostol Pavel în părţile 
Efesului fără a scrie ceva (Fapte 20, 31). Altădată același mare 
Apostol Pavel scrie asemenea Sfântului loan Evanghelistul: 
Celelalte (pricini) însă le voi răndui când voi veni (I Cor. 11, 34). 

10. Invăţăturile Sfintei Tradiţii au aceeași valoare ca şi 
cele scrise în Sfânta Scriptură, ca unele ce provin din același 
izvor și de la același învăţător: lisus Hristos (II Tes. 2, 15). 

11. Marele Apostol Pavel învaţă pe ucenicul său Timotei 
să păzească ceea ce i s-a încredințat prin viu grai și cele ce a 
învăţat de la el (I Tim. 6, 20; II Tim. 3, 14). 

12. Iarăşi, Marele Apostol Pavel sfătuiește pe ucenicul 
său Timotei astfel: Și cele ce ai auzit de la mine, cu mulți 
martori de fată, acestea le încredințează (prin viu grai) la 
oameni credincioşi, care vor fi destoinici să înveţe şi pe alții 
(vezi II Tim. 2, 2). Auzi? Să înveţe și pe alţii, nu să le scrie și 
la alţii. 

13. Însăși Sfânta Scriptură este scrisă pe temeiul Sfintei 
Tradiţii, deoarece, după cum mai înainte de a se scrie primele 
cărți ale Vechiului Testament de către Moise, lumea s-a 
povăţuit la cunoaşterea lui Dumnezeu și la calea mântuirii 
numai prin Sfânta Tradiţie, tot astfel, mai înainte de a se scrie 
cărţile Noului Testament, Sfânta Tradiţie a fost dreptarul după 
care s-a călăuzit pe calea mântuirii. Au trecut între 10 și 70 de 

ani de la Învierea şi Înălțarea Domnului şi până la scrierea 
cărților biblice ale Noului Testament, şi în tot acest timp 
Apostolii predicau, lumea se încreștina, iar credința era tare, 
inima şi sufletele celor ce crezuseră fiind una (Fapte 4, 32). 

14. De multe ori, autorii sfinți ai Sfintei Scripturi citează 
mărturii care vin direct din Sfânta Tradiție (vezi Fapte 20, 35; 
II Tim. 3, 8; Iuda 5, 9, 14-15 ș.a.). 

15. Pe lângă aceste mărturii biblice care arată valoarea 
Sfintei Tradiţii, mai avem multe mărturii importante cuprinse în: 

a. literatura patristică; 

b. practica veche a Bisericii; 

c. chiar vechii eretici, iviţi încă de la începuturile Biseri- 
cii, pentru a-și susține părerile, argumentau din Tradiţia apos- 
tolică, socotind-o și ei la fel de autoritară ca Sfânta Scriptură. 

16. Importanţa și folosul Sfintei Tradiţii provin din 
raportul strâns ce există între aceasta și Sfânta Scriptură. 

17. Amândouă cuprind în ele Sfânta descoperire și sunt 
pentru noi izvoare ale acesteia. 

18. Este cu neputinţă de a se contrazice între ele Sfânta 
Scriptură și Sfânta Tradiţie. 

19. Este cu neputinţă să nu existe între ele raporturi de 
reciprocitate. 

20. Sfânta Scriptură numai în Sfânta Tradiţie are mărturie 
sigură pentru canonul cărţilor ei. 

Sectarul: Dar ce nevoie avem noi de Sfânta Tradiţie, dacă 
în Sfânta Scriptură s-au scris toate cu de-amănuntul de la înce- 
put, fiind încredințarea desăvârșită despre temeinicia învățături- 
lor creștine (Luca 1, 3-4), și dacă același evanghelist a scris: 

..-toate cele ce a început lisus a face şi a învăța (Fapte 1, 1)? 

Preotul: Nu este deloc adevărat ceea ce înțelegeţi voi, 
sectarii, prin aceste texte ale Sfintei Scripturi, și iată pentru ce: 

a. Sfântul Apostol și Evanghelist Luca se referă aici 
numai la Evanghelia pe care a scris-o el și nu la toată Sfânta 
Scriptură. lar din tâlcuirea voastră, sectarilor, ar rezulta că 
Evanghelia scrisă de Sfântul Apostol și Evanghelist Luca ne 
este și singură de ajuns, căci ar cuprinde toată învățătura 
creștină, iar celelalte Evanghelii și cărți biblice ar fi de prisos. 
Așa ceva însă nici voi nu admiteţi și atunci, iată, vă contraziceţi 
singuri; 

b. Apostolul Luca zice: cele ce a început lisus aface şi a 
învăța, iar nu „toate ce s-au scris" 

c. Mântuitorul nostru isi, Hristos a făcut de faţă cu 
ucenicii Săi și alte multe minuni, care nu s-au scris în cartea 
aceasta (Sfânta Evanghelie) (loan 20, 30); 

d. dacă s-ar fi scris cu de-amănuntul toate lucrurile pe 
care le-a făcut Mântuitorul, nici în lumea aceasta toată n-ar fi 
putut să încapă cărţile ce s-ar fi scris (loan 21, 25). 

Sectarul: Dacă cineva citește și cunoaște Sfânta Scriptura 
este de ajuns spre mântuirea lui şi nu mai are nici o nevoie do 
Sfânta Tradiţie, care este o învățătură Și o poruncă omeneasca 
(II Tim. 3, Î5; Matei 15, 3, 6, 9; Marcu 7, 13). 

Preotul: Rea înțelegere ai dumneata și în această privință 
şi iată pentru ce: Sfânta Scriptură prin citatul adus de dumneata 
aici (Matei 15, 3, 6, 9) nu înlătură Sfânta Tradiţie, ci numai 
datinile şi învăţăturile omenești, în special cele ce se referă la 
„corban'-ul iudeilor. Vezi contextul: Matei 15, 1-20 sau 
Marcu 7, 11. lar citatul II Tim. 3, 15-16 se referă la 
Testamentul Vechi, căci cel Nou nu era încă scris la acea dată. 

Dacă ar fi după sucita dumitale înţelegere ar trebui ca nici 
Testamentul Nou - care abia de atunci urma să se scrie - să nu 
mai fie primit de acum înainte, fiindcă este de ajuns cel Vechi. 

Sectarul: Tradiţia pe care o susţineţi voi, ortodocșii, a 
fost schimbată în decursul vremii. 

Preotul: Nu-i de crezare nicidecum cuvântul tău, omule 
rătăcit de la adevăr, deoarece noi știm din istoria sfântă că 
primii creştini erau aprigi în zelul lor de a păstra cu sfințenie 
curăţenia învățăturilor din Sfânta Tradiţie. lată mărturia marelui 
Apostol Pavel în această privinţă: Fraţilor, vă laud că în toate 
vă aduceţi aminte de mine şi ţineţi predaniile cum vi le-am dat 
(ICor. 11 „2). 

Capitolul 42 


DESPRE 
CULTUL SFINŢILOR ȘI AL ÎNGERILOR 


Sectarul: Pentru ce voi, ortodocșii, vă închinaţi la îngeri 
și la sfinți și îi puneţi pe ei mijlocitori mântuirii voastre? Voi nu 
auziți pe apostolul care zice: Unul este Dumnezeu, Unul este şi 
Mijlocitorul între Dumnezeu şi oameni: omul Hristos lisus 
( Tim. 2, 5)? 

Preotul: Ţi-am arătat pe larg în cele de mai înainte despre 
acest lucru cu trimiteri din Sfânta Scriptură. Dar pentru a te 
lămuri mai bine despre acest adevăr, îți mai spun și cele ce 
urmează: Noi cinstim pe îngeri și pe sfinţii lui Dumnezeu și îi 
punem mijlocitori - prin rugăciunile lor către Dumnezeu - spre 
mântuirea noastră subiectivă (nu obiectivă), pentru următoarele 
pricini: 

1. Cel ce primește pe sfinți, primește pe Hristos și pe 
Cel ce L-a trimis pe El (Matei 10, 40-41). 

2. Sfinţii sunt „prieteni ai lui Dumnezeu (loan 15, 14). 

3. Sfinţii sunt „casnici” ai lui Dumnezeu (Efes. 2, 19). 

4. Sfinţii sunt slăviţi de Dumnezeu după moarte cu slavă 
în ceruri (Ierusalimul ceresc) (Luca 20, 36). 

5. Sfinţii vor judeca lumea (I Cor. 6, 2; Matei 19, 28). 

6. Sfinţii încă din viaţa de aici sunt înzestrați de 
Dumnezeu cu diferite daruri și sunt puternici înaintea lui 
Dumnezeu (Fac. 20, 7; lov 42, 8; Iacov 5, 16). 

7. Sfinţii au putere de la Dumnezeu de a pedepsi pe cei 
răi (Fapte 5, 1-12). 

8. Sfinţii au putere de la Dumnezeu de a vindeca 
bolnavii (Fapte 9, 32-42). 

9. Sfinţii au putere de la Dumnezeu de a învia morţii 
(Fapte 20, 9-12). 

10. Dumnezeu spune toate sfinţilor Săi (loan 15, 15). 

11. Sfinţii după moarte sunt membri ai Împărăției Iul 
Dumnezeu (Matei 22, 32; Marcu 12, 26-27; Luca 20, 37-3K, 
Efes. 1, 23; 4, 4; 5, 30). 


12. Sfinţii se îngrijesc și se roagă pentru oameni (leş. 32, 
31-32; Apoc. 5, 8; 8, 3-4; Zah. 1, 12, 17; Filip. 1,4). 

13. Sfinţii şi îngerii ajută credincioşilor (Tob. 5,4). 

14, Sfinţii Be minuni mari (leş. 7, 10-12; Evrei II, 
29-35; Luca 9, 

15. Sfinţii și îngerii Domnului duc rugăciunile și faptele 


noastre cele bune înaintea lui Dumnezeu (Tob. 12, 12-13; 
Apoc. 4, 10-11; 5, 8, 14). 


16. Sfinții compătimesc cu credincioşii în vreme de 
necazuri și încercări (| Cor. 12, 25-26). 
17. Sfinţii se roagă porrun noi (Filip. 1, 3-4; I Tes l 


2-3; II Tes. 1, 11; Efes. 1, 16-18; 3, 14-21; ÍI Cor. 13, 9; 
Tim. l, 3) ş.a. 


18. Sfinţii în cer duc viață conștientă, că Dumnezeu este 
Dumnezeul celor vii şi al celor morți (Marcu 12, 27). 
19. Sfinţii în cer au posibilitatea de a mijloci la Dumnezeu 


pentru oameni şi de a contribui la mântuirea noastră (Apoc. 5, 
3; Iacov 5, 16). 


20. Avem datoria să-i rugăm pe sfinţi să ne ajute, căci și 
bogatul nemilostiv l-a rugat pe Avraam, deşi n-a putut să fie 
miluit în viaţa de dincolo (Luca 16, 19- 30). 

21. Avem datoria de a-i cinsti (Fapte 16, 29). 

22. Avem datoria de a-i ferici pe sfinţi (Iacov 5, 11). 

23. Avem datoria de a-i iubi și de a-i respecta (Fac. 20, 7). 

24. Avem datoria să-i chemăm în rugăciune (Fac. 20, T; 
Iov 42, 10; Efes. 6, 18) 


25. Avem datoria să venerăm pe sfinți (II Regi 14, 4; 
III Regi 1, 23; IV Regi 2, 


26. Avem datoria să a urmăm credința (Evrei 13, 3, 7; 
12, 1-2; Rom. 4, 12; Filip. 3, 17 ș.a.). 

27. La fel trebuie să cinstim și pe sfinții îngeri și să ne 
rugăm către ei, căci ei sunt slugile lui Dumnezeu trimise spre a 
ne mijloci nouă mântuirea sufletului (Ps. 90, 11; 102, 21; 103, 
5; Luca 16, 22; Evrei 1, 7, 14). 


28. Sfinţii îngeri trebuie cinstiţi deoarece ei vin în ajutorul 
nostru (Iosua 5, 13-15; Jud. 13, 

29. Îngerii lui Dumnezeu sunt puternici (Ps. 102, 20; 
II Petru 2, 11; Iuda 5, 9). 


30. Sfinţii îngeri cercetează și ajută celor aflaţi în necazuri 
(Fac. 16, 7 ş.a.). 

Sectarul: Voi, ortodocșii, vă înșelați așteptând mântuirea 
de la sfinți, deoarece numai lisus Hristos este Mijlocitorul 
mântuirii noastre de păcate, după cum este scris: Dacă va 
păcătui cineva, avem Mijlocitor către Tatăl, pe lisus Hristos cel 
drept (I loan 2, 1). 

Preotul: Cu adevărat numai Unul este Mijlocitorul mân- 
tuirii noastre obiective: lisus Hristos. Dar noi la mântuirea 
noastră subiectivă chemăm în ajutor pe sfinţii și pe îngerii lui 
Dumnezeu pentru motivele mai sus arătate, de a mijloci și a se 
ruga lui Dumnezeu pentru noi, deoarece ei au această sfântă 
misiune de a duce rugăciunile noastre la Dumnezeu (Apoc. 4, 
10-11; 5, 8, 14; Iacov 5, 16 ș.a.). 

Sectarul: Noi vedem din Sfânta Scriptură că sfinții și 
îngerii resping închinarea de la oameni spre a nu știrbi cinstea 
cuvenită lui Dumnezeu, Căruia singur I se cuvine închinare. 
Astfel se vede la Fapte 10, 25-26, că Apostolul Petru oprește 
pe sutașul Cornelie de a i se închina; la fel procedează și Pavel 
cu Varnava faţă de locuitorii din Listra (Fapte 14, 13-15). De 
asemenea nici îngerul de la Apocalipsă nu îngăduie lui loan de 
a i se închina (Apoc. 19, 10; 22, 8-9). 

Preotul: Nu întotdeauna sfinţii opresc pe oameni de a li 
se închina, ci numai atunci când cineva i-ar socoti pe ei ca zei - 
cum a fost cazul cu Petru (Fapte 10, 25-26) sau cel cu Pavel și 
Varnava (Fapte 14, 13- 15). Însă în alte cazuri când noi îi 
cinstim pe sfinţi și pe îngeri, ei ne ascultă și ne ajută. Îngerul de 
la Apocalipsă nu a primit închinare 'de la Sfântul Ioan 
Evanghelistul, deoarece în misiunea în care se găsea erau egali, 
adică împreună-slujitori lui Dumnezeu (Apoc. 19, 10); căci și 
Evanghelistul loan era atunci „în duh" (1, 10), adică în stare 
îngerească, având și el, ca și îngerul, „duhul proorociei”, care 
constă în a mărturisi pe lisus. Dar noi vedem că atât îngerii, cât 
şi sfinţii, primesc închinarea din partea oamenilor, ca de exem- 
plu: 

1. Arhanghelul Mihail primește închinăciune de la Isus a 
lui Navi (Iosua 5, 14-15). 

2. Îngerul Domnului a atat închinare de la Manoe şi de 


la femeia lui (Jud. 13, 18-21 


3. Sfântul Prooroc Ilie a primit închinare de la Obadia 
(III Regi 18, 7). 


4. Sfântul Prooroc Elisei a primit închinarea de la feciorii 
proorocilor din Ierihon (Il Regi 2, 15). 
Mântuitorul ne-a îndemnat de a cinsti pe sfinţi, zicând: 


Cine primeşte prooroc în nume de prooroc, plată de prooroc va 
lua (Matei 10, 41-42). 


A se vedea mai pe larg tratate toate aceste lucruri în 
capitolul 5 al lucrării. 


Capitolul 43 


DESPRE 
PREACINSTIREA FECIOAREI MARIA 


Sectarul: Voi, ortodocșii, faceți încă o mare greșeală 
când daţi prea multă cinste Fecioarei Maria. Aș vrea să știu 
care sunt temeiurile voastre din Sfânta Scriptură în această 
privinţă. 


Preotul: Noi, creștinii ortodocși din Biserica dreptmări- 
toare a lui Hristos, cinstim mai presus decât toţi sfinții şi îngerii 
pe Preasfânta Născătoare de Dumnezeu și Pururea Fecioara 
Maria pentru următoarele motive prea bine întemeiate pe 
mărturiile Sfintei Scripturi și anume: 


1. Dumnezeu a vestit încă de la începutul lumii că prin ea 
se va zdrobi capul șarpelui (diavolului) (Fac. 3, 15). 

2. Dumnezeiescul Prooroc David a văzut-o pe ea prin 
Duhul Sfânt ca împărăteasă stând de-a dreapta lui Dumnezeu, 
îmbrăcată în haină aurită şi prea înfrumuseţată (Ps. 44, 10-11). 

3. Același Sfânt Prooroc și strămoș al ei a arătat prin 
Duhul Sfânt că numele ei se va păstra din neam în neam și 
popoarele o vor lăuda pe ea în veacul veacului (Ps. 44, 21). 

4. Marele Prooroc al lui Dumnezeu Isaia a proorocit că ea 
va naște pe Emanuel- Dumnezeu întru feciorie (Isaia 7, 14). 

5. Despre fecioria ei a proorocit și marele Prooroc al lui 
Dumnezeu, lezechiel, arătând că și după naștere va rămâne 
fecioară (lez. 44, 1-3). 

6. Ei i s-a închinat Arhanghelul Gavriil la Bunavestire și 
a numit-o pe ea plină de har și binecuvântată între femei (Luca 
1,28). 

7. Ei i s-a închinat Sfânta Elisabeta, maica Sfântului loan 
Botezătorul, și a numit-o pe ea binecuvântată între femei şi 
Maica Domnului (Luca 1, 40-43). 

8. Mulțimea norodului a fericit pântecele ei care a purtat 
pe Mântuitorul lumii (Luca 11, 27-28). 

9. Mântuitorul nostru lisus Hristos o asculta pe ea, când 
avea vreo cerere către El (loan 2, 3-10). 

10. Mântuitorul nostru lisus Hristos s-a îngrijit de soarta 
sa chiar când era răstignit pe Cruce, încredințând-o pe ea spre 
îngrijire celui mai iubit ucenic al Său (loan 19, 26-27). 

11. Însăși ea prin Duhul Sfânt a proorocit că de acum o 
vor ferici toate neamurile, pentru că i-a făcut ei mărire Cel 
Puternic (Luca 1, 48-49). 

12. Numele ei, «Maria», se tâlcuiește - după înţelesul său 
în limba ebraică - «Doamnă», «Stăpână» sau «cea aleasă». 

13. La zămislirea ei Duhul Sfânt a venit peste dânsa și 
puterea Celui Preaînalt a umbrit-o pe ea (Luca 1, 34-35). 

14. Ea a născut pe Fiul lui Dumnezeu (Luca 1, 34-35). 

15. Mântuitorul nostru lisus Hristos s-a supus ei ca unei 
mame prea scumpe (Luca 2, 51). 

16. Biserica lui Hristos cea dreptmăritoare, care se 
compune din atâtea sute de milioane de credincioși, o 
mărturisește pe ea a fi mai cinstită decât heruvimii și mai slăvită 
fără de asemănare decât serafimii (Vezi Axionul Maicii 
Domnului), încă din primele veacuri creştine. 

Să se vadă mai pe larg despre Maica Domnului la 
capitolul 6 al acestei lucrări, unde se explică pe larg și despre 
„fraţii” Domnului, cine au fost și ai cui fii erau. 

Capitolul 44 


DESPRE 
CINSTIREA SFINTELOR MOAȘTE 


Sectarul: Pentru care pricină voi, ortodocșii, vă închinaţi 
la moaștele sfinților, sau mai bine-zis la oasele morţilor, căci 
Sfânta Scriptură oprește nu numai de a se închina cineva la 
trupurile morţilor, dar nici măcar a se atinge de ele, hotărând 
că cel ce le va atinge, șapte zile va fi necurat (Num. 19, 11-13; 
Lev. 21, 10-11)? 

Preotul: Noi, creștinii ortodocși, cinstim și ne închinăm 
sfintelor moaște ale sfinților pe temeiul următoarelor mărturii 
ale Sfintei Scripturi: 

1. Şi în Vechiul Testament trupurilor celor drepți și sfinți 
li se dădea deosebită cinste (Vezi: Fac. 50, 1-14; leş. Î3, 19; 
IV Regi 23, 18; Sir. 49, 11 ș.a.). 

2. Trupurile sfinţilor sunt biserici şi lăcașuri ale Duhului 
Sfânt (I Cor. 3, 16-17). 

3. Dumnezeu se proslăvește și în trupul şi în sufletul celor 
sfinți, care sunt ale lui Dumnezeu U Cor. 6, 19-20). 

4. Trupurile celor sfinţi sunt vase de cinste ale lui Dum- 
nezeu, sfințite, potrivite pentru tot lucrul bun (II Tim. 2, 21). 

5. Trupurile unor sfinți, după moarte, sunt înzestrate de 
Dumnezeu cu puteri minunate, precum: fac minuni, vindecă 
boli, nu putrezesc, răspândesc bună mireasmă ș.a. (Matei 27, 
52-53). 

6. Trupurile sfinţilor, uneori, încă fiind ei în viață, făceau 
minuni (Fapte 19, 11-12; 5, 15). 

7. Trupul Sfântului Prooroc Elisei, la un an de zile după 
moartea sa, a înviat un mort (IV Regi 13, 20-21; Sir. 48, 14-15). 

8. In Testamentul Nou, trupurile creştinilor morți nu mai 
sunt spurcate, căci ele sunt biserici Și lăcașuri ale Duhului Sfânt 
(| Cor. 6, 19-20; 3, 16-17 ș.a.). 

9. În multe biserici creștine și azi se găsesc sfinte moaște 
ale sfinţilor, care se păstrează neputrezite de sute sau chiar mii 
de ani și prin care Dumnezeu lucrează nenumărate minuni cu 
cei credincioși. 

10. Practica Bisericii - de la început și până azi - a 
păstrat această tradiţie sfântă de a ne închina la sfintele moaște 
ale sfinţilor. (Vezi în legătură cu această practică a Bisericii mai 
pe larg la capitolul 7 al lucrării). 

11. Şi îngerii cinstesc trupurile oamenilor sfinţi (Iuda 5, 9). 

12. Chiar și hainele oamenilor sfinţi - care au acoperit 
trupurile lor - au făcut minuni, cum au fost, de pildă, cojocul 
lui Ilie Proorocul (IV Regi 2, 14) sau mahramele Apostolului 
Pavel (Fapte 19, 11-13). 


Capitolul 45 


DESPRE 
CULTUL SFINTELOR ICOANE 


Sectarul: Pentru care pricină voi, creștinii ortodocși, vă 
închinaţi la icoane? Oare nu vă daţi seama că închinarea la 
icoane este idolatrie, deoarece ele sunt făcute de mâini omenești 
și Dumnezeu oprește cu mare stricteţe a se închina cineva la 
lucruri făcute de mâini omenești (leș. 20, 4-5; Deut. 5, 6-9; 4, 
15-19 ș.a.)? Care vă sunt vouă mărturiile din Sfânta Scriptură 
relativ la închinarea icoanelor? 

Preotul: Nicidecum nu este așa cum cugetaţi voi, 
rătăciţilor sectari, că închinarea la sfintele icoane ar fi idolatrie, 
şi că este oprită de Dumnezeu prin porunca I şi a II-a din Lege. 
Invăţătura Bisericii dreptmăritoare a lui Hristos a avut de la 
începutul ei și până azi cultul sfintelor icoane, bazându-se pe 
următoarele temeiuri ale Sfintei Scripturi și ale Sfintei Tradiţii: 

1. Adam a fost făcut după chipul și asemănarea lui 


Dumnezeu (Fac. 1, 26-27). 

2. lisus Hristos, ca om, este chipul lui Dumnezeu 
(I Cor. 4, 4; Col. 1, 15). 

3. lisus Hristos este „chipul ființei lui Dumnezeu” 
(Evrei 1,3). 

4. “În lisus Hristos, Dumnezeu S-a arătat în Trup (I Tim. 
3, 16) și cu chip de om (Filip. 2, 7-8). 

5, Sfântul Duh S-a arătat la Iordan în chip de porumbel 
(Matei 3, 16-23). 

6. Sfântul Duh la Sfânta Cincizecime S-a arătat în chip 
de limbi ca de foc (Fapte 2, 3). Şi toate acestea sunt chipuri 
fără să fie idolatrie. 

7. În Testamentul Vechi icoanele au fost făcute chiar cu 
porunca lui Dumnezeu (vezi leş. 25, 18-22; 26, 31 ş.a.). 

8. Dumnezeu Insuși - Care a poruncit categoric prin 
porunca I a Decalogului a nu ne închina la idoli - a poruncit a 
se face chipurile de heruvimi, ceea ce înseamnă că acești 
heruvimi lucraţi de mână de om sunt icoane și nu idoli. 

9. Aceste icoane ale Vechiului Testament se chemau 
„heruvimii slavei” (Evrei 

10. Perdelele, poola şi alte obiecte din biserica veche 
au fost făcute cu chipuri de heruvimi, la porunca lui Dumnezeu 
(leş. 36, 8 si 37, 7-9; II Paral. 3, 10- 14; III Regi 6, 23-28). 

i 11. Înaintea icoanelor din Vechiul Testament se aduceau 
jertfe (III Regi 3, 15). 

12. înaintea acestor icoane ale heruvimilor se cântau lui 
Dumnezeu cântări de laudă și de preamărire (Ps. 137, 1). 

13. Înaintea icoanelor 'din Vechiul Testament se aprindeau 
candele, preoţii le tămâiau cu mare cinste, după porunca lui 
Dumnezeu şi iudeii le venerau şi se închinau la ele (vezi leș. 
30, 1, 6-8; 27, 20-21, Iosua 7, 6). 

14. Cinstirea acestor chipuri de heruvimi - ce erau în 
templu - niciodată nu a fost dezaprobată de Hristos sau de 
Sfinţii Apostoli. 


15. Atât Mântuitorul cât şi Sfinții Apostoli au cinstit și 
s-au închinat în templu înaintea acestor chipuri făcute de mâini 
omenești (Marcu 11,7; Fapte 24, 11 ș.a.). 

16. În Testáricntol Nou închinarea la idoli este oprită cu 
anatema, iar închinarea la sfintele icoane nicidecum, nefiind 
totuna icoana cu idolul; idolii se socoteau a fi zei sau dumnezei, 

pe când icoana, este numai o închipuire, a cărei cinste trece la 
chipul cel dintâi, adică la cel zugrăvit pe ea: fie a lui 
Dumnezeu, fie al Maicii Domnului sau al vreunui sfânt. 

17. Istoria Sfintei Tradiții şi practica de totdeauna a 
Bisericii, arată că de la începutul Bisericii și până azi, sfintele 
icoane au fost cinstite și venerate. 

Vezi pe larg despre sfintele icoane și închinarea la ele în 


capitolul 8 al acestei lucrări. 


Capitolul 46 


DESPRE 
VENERAREA SFINTEI CRUCI 


Sectarul: Care vă sunt vouă, ortodocșilor, temeiurile 
scripturistice de a vă închina la cruce, de vreme ce Crucea este 
un lucru blestemat, după cum este scris: B/esfemat este tot cel 
spânzurat pe lemn (Deut. 21, 23; Gal. 3, 13 ș.a.)? 

Preotul: Mai înainte se cuvine nouă a zice: Cuvântul 
crucii pentru cei ce pier, este nebunie; iarpentru noi, cei ce ne 
mântuim, este puterea lui Dumnezeu (| Cor. 1, 18). 

Voi, sectarii, care nu vă închinaţi Sfintei Cruci și nu o 
cinstiți pe ea, sunteţi dușmani ai Crucii lui Hristos (Filip. 3, 
18-19). Iar fiindcă întrebi despre mărturiile scripturistice relativ 
la închinarea și cinstirea Sfintei Cruci, ascultă după cum 
urmează: 

1. Crucea a fost prefigurată încă înainte de Legea Veche, 
când patriarhul lacov a binecuvântat pe fiii lui Iosif cu mâinile 
sale așezate în chipul Crucii (Fac. 48, 13-15). 

2. Iarăşi Crucea a fost prefigurată prin șarpele de aramă 
spânzurat pe lemn, care izbăvea de primejdia morții pe cei ce 
priveau la el (Num. 21, 8-9), după cum adeverește acest lucru 
Sfânta Evanghelie (loan 3, 14-15). 

3. Crucea ca mijloc de mântuire a fost prefigurată și de 
mâinile întinse ale lui Moise, ce au alcătuit împreună cu trupul 

său semnul crucii, prin care israeliții au biruit în lupta cu 
Sra (leş. 17, 11-13). 


a este altarul cel preasfânt pe care S-a jertfit 
Hristos poa 

5, Celia este steagul lui Hristos - cel prezis de Sfântul 
Prooroc Isaia -, care s-a ridicat peste neamuri (Isaia 62, 10). 

6. Crucea s-a sfințit ca jertfelnic cu preascump sângele 
lui Hristos, Care S-a jertfit pe ea; acest altar al Sfintei Cruci 
este preasfânt și tot ce se atinge de el se sfințește (leș. 29, 37). 

7. Crucea este mijlocitoarea măririi lui Hristos, căci 
numai în urma morţii Sale pe Cruce a fost preaînălțat (Filip. 2, 
8-9). Prin moartea de Cruce Hristos a intrat întru slava Sa 
(Luca 24, 26), căci numai prin Cruce Hristos S-a preaslăvit 
(Ioan 17, 1). 

8. Crucea este armă prin ne noi am câștigat mântuirea 
(loan 12, 32-33; I Petru 2, 5 ș.a.) 

9. Prin er s-a situat vrăjmășia dintre oameni 
(Efes. 2, 16; Col. 1, 19-20 ș.a.). 

10. Crucea A pecetea lui Dumnezeu prefigurată prin 
însemnarea literei pT" (tau) pe frunțile celor aleși ai lui 
Dumnezeu spre a scăpa de pierzare (lez. 9, 4-6; Apoc. 7, 2-3). 

11. Crucea este emblema biruinţei și semnul lui Hristos. 
Acest semn se va arăta pe norii cerului înaintea venirii a doua a 
Domnului care va fi cu putere şi cu slavă multă (Matei 24, 30). 

12. Apostolul Pavel zice: Jar mie, să nu-mi fie a mă 
lăuda, decât numai în Crucea Domnului nostru lisus Hristos, 
prin care lumea este răstignită pentru mine, şi eu pentru lume 
(Gal. 6, 14). 

Așadar, să se știe că cuvântul Cruce are înţeles îndoit: 

a. - Crucea spirituală (suferința); 

b. - Crucea materială, pe care S-a jertfit Mântuitorul 
nostru și a sfințit-o cu Preascump Sângele Său. 

Pe amândouă aceste Cruci le-a purtat Mântuitorul nostru 
lisus Hristos: crucea suferințelor în suflet, răbdând până la 
moarte, iar crucea cea materială, pe umerii Săi până la Golgota. 

Tot aşa se cuvine fiecărui credincios a urma lui Hristos și 
a duce crucea suferințelor în suflet până la moarte, iar Crucea 
lui Hristos cea materială a o cinsti și a i se închina ca unui semn 
al Fiului Omului și ca unui altar sfințit cu Sângele lui Hristos. 

Îndoit este omul, îndoită cruce i se cade a purta, 
asemenea Mântuitorului nostru lisus Hristos. Cine însă cinstește 
numai crucea spirituală, iar pe cea materială o defaimă, nu este 
un următor al Crucii lui Hristos, ci un vrăjmaș al Crucii lui 
Hristos (Filip. 3, 18) şi un eretic. 

Despre închinarea la Sfânta Cruce și despre semnul 
Sfintei Cruci vezi pe larg la capitolul 9 și 10 din această carte. 


Capitolul 47 


DESPRERUGĂCIUNILE 
PENTRU CEI RĂPOSAȚI 


Sectarul: Care vă sunt vouă, ortodocșilor, mărturiile de 
bază din Sfânta Scriptură în legătură cu pomenirea morţilor, și 
de ce faceţi atâtea slujbe și jertfe pentru sufletele morţilor? 

Preotul: Rugăciunea pentru cei morţi în Biserica lui 
Hristos cea dreptmăritoare are mai multe temeiuri biblice, 


precum urmează: 

1. Păcatele oamenilor - afară de cele de moarte și cele 
împotriva Duhului Sfânt - se pot ierta de Dumnezeu și în 
veacul viitor (Matei 12, 31-32; Isaia 1, 18; 22, 14; Marcu 3, 
29; Luca 7, 47; II Mac. 12, 43). 

2. Trupul se întoarce în pământ, precum a fost, iar 
sufletul se întoarce la Dumnezeu, care l-a dat (Eccl. 12, 7; lov 
34, 14-15; Ps. 103, 30 ș.a.). 

3. Dumnezeu, la Care se întoarce sufletul nostru după 
moarte, este preamilostiv și preaputernic. El poate să arunce 
sufletul în gheena (Matei 10, 28), dar poate și să scoată 
sufletele din gheena (I Regi 2, 6; Tob. 13, 2; Intel. 16, 13 ș.a.). 

4. Morţii doar cu trupul sunt morţi, însă sufletele lor 
trăiesc mai departe după moarte și sunt deplin conștiente (vezi 
Luca 16, 22-31; Apoc. 4, 10-11; 5, 8-14 ș.a.). 

5. Cei morţi în Hristos fac parte împreună cu cei vii din 
aceeași Biserică a lui Hristos (Rom. 14, 7-9; Efes. 1, 9-10). 

6. Avem porunca de a ne ruga pentru toţi oamenii, deci 
și pentru cei morţi (| Tim. 2, 1; Efes. 6, 18- 19). 

7. Iubirea, care reprezintă virtutea de legătură între 
membrii Bisericii lui Hristos, nu trebuie să înceteze niciodată 
(Matei 25, 35, 36, 42, 43, 46; Luca 16, 27, 28, 30; I Cor. 13, 
13; I Petru 4, 8). 

8. Deja în Legea Veche se făcea rugăciune și se aduceau 
jertfe pentru sufletele morţilor (II Mac. 12, 42-46; Baruh 3, 4-5). 

9. Învățătura despre datoria celor vii de a se ruga pentru 
cei morți spre a fi iertaţi și mântuiţi a existat în Biserica lui 
Hristos de la început, după cum dovedesc Liturghiile vechi, a 
Sfântului Iacov, a Sfântului Vasile cel Mare și a Sfântului loan 
Hrisostom, care au în cuprinsul lor rugăciuni pentru morți. 

Apoi literatura patristică aduce de asemenea numeroase 
mărturii în acest sens. Astfel, Tertulian K 240 d. Hr.) scrie: 
„Noi facem rugăciuni pentru cei morți în fiecare an în ziua 
morții lor". Sfântul Chirii al Ierusalimului ( 386 d.Hr.) spune: 
„Noi ne rugăm pentru Sfinții Părinți Episcopi adormiți, și în 
general pentru toți cei mutați mai înainte de noi, crezând că le 
este foarte de folos sufletelor pentru care se face rugăciunea 
atunci când stă înainte jertfa cea sfântă și înfricoșată” (Cateh. 5, 
Mistag. n. 9). Sf. loan Hrisostom (407 d.Hr.) spune: „Nu în 
zadar s-a rânduit prin apostoli ca să se facă înaintea 
înfricoșatelor Taine pomenirea celor morţi. Ei au știut că din ea 
rezultă mare folos, mare binefacere pentru morţi” (Omilia a IV-a 
la Ep. către Filip. n. 4). 

10. Sfânta Scriptură dă ŞI 1 următorul îndemn: Dărnicia ta 


să atingă pe toți cei în viaţă şi chiar morților fă-le parte de 
dărnicia ta (Sir. 7, 35). 


Despre pomenirea morţilor, cât și despre simboluri și 
rituri, vezi mai pe larg la capitolele 11 și '12 ale acestei cărţi. 

Capitolul 48 


DESPRE POST 


Sectarul: Pentru care pricină voi, ortodocșii, ţineţi cu 
atâta tărie la post? Care sunt mărturiile din Sfânta Scriptură pe 
care voi vă bazaţi în legătură cu ţinerea posturilor? 

Preotul: Prea multe mărturii biblice avem noi, ortodocșii, 
în legătură cu ţinerea postului și cu folosul cel mare pe care îl 
aduce el neamului omenesc. Din prea multele mărturii 
scripturistice despre post, iată câteva: 

1. Postul este cea mai veche poruncă dată de Dumnezeu 
omului, căci, încă în rai fiind strămoșii noștri Adam și Eva, li 
s-a poruncit să postească (Fac. 2, 16-17; 3, 6, 11, 17). 

2. Moise Proorocul a postit de două ori câte patruzeci de 
zile (leş. 34, 28; Deut. 9, 9, 18). 

3. Ilie Proorocul a postit patruzeci de zile (III Regi 19, 
8). Sfântul Prooroc Daniel a postit trei săptămâni (Dan. 9, 3; 
10, 3). 

4. Sfântul Prooroc David a postit și s-a rugat în toată 
viaţa sa, după ce a greșit lui Dumnezeu (II Regi 1, 11-12; 12, 

16; Ps. 68, 12; 108, 23). 

5. Ezdra și Neemia au postit (| Ezdra 10, 6; Neem. 1, 
4). Estera de asemenea a postit (Est. 4, 16). 

6. Sfântul loan Botezătorul și ucenicii săi pururea 
posteau (Matei 9, 14; Marcu 2, 18; Luca 5, 33). 

7. Ana proorocită petrecea în post și rugăciune (Luca 
2, 37). 

8. Sfântul Prooroc Ioil învaţă și îndeamnă la post pe toți 
cei din popor (Ioil 1, 14; 2, 11-12, 15). 

9. Postul l-a practicat și Mântuitorul nostru lisus Hristos, 
postind patruzeci de zile și patruzeci de nopţi (Matei 4, 2). 

10. Apostolii și ucenicii Mântuitorului, urmând învăţăturii 
Lui, au postit și s-au rugat (II Cor. 6, 5; 11, 27 ș.a.). 

10, 30: Corneliu sutașul, încă păgân fiind, postea (Fapte 


13, e: Credincioșii din Biserica Antiohiei posteau (Fapte 
13. Apostolii Pavel și Varnava posteau (Fapte 14, 23). 
14. Postul este de mare folos în vremea judecăților lui 
Dumnezeu (Ioil 1, 14; 2, 11-12; Iosua 3, 4-7). 


15. Postul este de mare folos în vreme de nenorociri 
(II Regi 1, 12; Est. 4, 3). 
16. Postul este de mare folos pentru izbăvirea de 


primejdiile viitoare (Ezdra 8, 21-23; Est. 4, 3-16; Ioil 2, 12, 
15; Iona 3, 4-6);. 


17. Postul este de mare folos în vremea suferințelor 
Bisericii (Matei 9, 14-15; Marcu 2, 18-20; Luca 5, 33-35). 


18. Postul este bun şi folositor în vremea an 
pocjgyite de alții și în vreme de necazuri în familie (Ps. 


> 


19. Postul este bun la consacrarea slujitorilor sfinţiţi ai 
Bisericii (Fapte 13, 3; 14, 23). 


20. Postul este de mare folos la întoarcerea către 
Dumnezeu (II Parai. 20, 3; Isaia 58, 6; Ioil 2, 12). 

21. Postul este de mare folos la vreme de întristare, de 
rugăciune și la mărturisirea păcatelor (II Regi 12, 16; Ezdra 8, 
28; Neem. 1, 4; Ioil 2, 15-17; Luca 2, 37; | Regi 7, '6; Neem. 
9, 1-2; Dan. 9, 3-6; Deut. 9, 9-10, 18). 


22. Postul este bine să fie unit cu milostenia, cu rugă- 
ciunea și cu primirea de străini (Isaia 58, 6-8, 11; Matei 6, 18). 

23. Postul întregului popor este de mare folos (Jud. 20, 
26; I Regi 7, 6; I Regi 31, 13; I Par. 10, 12; II Par. 20, 3; 
Ezdra 8, 21; Neem. 9, 1; Est. 4, 3; Ier. 36, 9; Iona 3, 5-8 ș.a.). 

24. Mântuitorul a poruncit ucenicilor Săi să practice 
postul, ca cel mai bun mijloc de luptă împotriva diavolului, care 
nu poate fi biruit decât prin rugăciune și post (Matei 17, 19- 21; 
Marcu 9, 29). 


25. Mântuitorul nu numai că a poruncit să postim, dar 
ne-a învăţat și cum să postim (vezi Matei 16, 16-18). 


26. Sfinţii Apostoli ne-au învăţat să postim, să ne rugăm 
şi să păzim curăţia ( Cor. 7, 

27. Postul adevărat trebuie să fie și trupesc și sufletesc, 
pentru că el constă în înfrânarea poftelor trupești și în întărirea 
sufletului pentru lupta și biruinţa împotriva diavolului (I Cor. 9, 
25-27; Rom. 6, 12-13; I Petru 2, 11; Matei 17, 21; Ps. 34, 12 
ş.a.). 

28. Postul trupesc în înțelesul obişnuit poate fi de două 
feluri, și anume: 

a. - înfrânarea totală de la orice fel de mâncăruri și 
băuturi, numit și „post negru”, și 

b. - o înfrânare parțială, adică numai de la anumite 
mâncăruri și băuturi. 

29. Și în Testamentul Vechi, în cursul anului existau mai 
multe rânduieli de posturi: joia și lunea, în amintirea suirii și a 
coborârii lui Moise de pe Sinai (Luca 18, 12); postul din ziua 
împăcării (în ziua a zecea a lunii a șaptea - Tișri) (Lev. 16, 
29-30; Fapte 27, 9); apoi postul din luna a IV-a, a V-a, a VIl-a 
şi a X-a (Zah. 8, 19). 

30. În Testamentul Nou Biserica a rânduit posturile de 
peste an, după cum este scris: Toate să se facă cu cuviinţă şi 
după rânduială (| Cor. 14, 40), căci Dumnezeu nu este 
Dumnezeu al neorânduielii (I Cor. 14, 33); 

31. Zilele de post rânduite de Biserică în Testamentul 
Nou sunt: zilele de miercuri de peste an (în amintirea vânzării 
Mântuitorului de către luda) și zilele de vineri de peste an (în 
amintirea răstignirii Mântuitorului), cu câteva excepții ; apoi 
Postul Mare, Postul Nașterii Domnului, Postul Adormirii 
Maicii Domnului, Postul Sfinţilor Apostoli; 29 august (Tăierea 
Capului Sfântului loan Botezătorul), 14 septembrie (Înălţarea 
Sfintei Cruci) și 5 ianuarie (ajunul Bobotezei). 

Învățătura despre post este expusă mai pe larg în capitolul 


13 al acestei cărți. 


! Excepţie fac miercurile și vinerile din săptămâna (brânzei) dinaintea 
Postului Paștilor, din săptămâna luminată, din săptămâna Rusaliilor și din 
perioada dintre Nașterea lui Hristos și Botezul Său. 

Capitolul 49 


DESPRE JURĂMÂNT 


Sectarul: Pentru care pricină voi, ortodocșii, care vă 
numiţi dreptcredincioși, depuneţi jurăminte și vă juraţi în multe 
feluri și chipuri și nu vă temeţi de Dumnezeu, Care osândește 
pe cei ce se jură? Pentru că El a poruncit, zicând: Să nu iei 
numele Domnului Dumnezeului tău în deşert, că nu va lăsa 
Domnul nepedepsit pe cel ce ia în deşert numele Lui (leş. 20, 
7). Apoi în Noul Testament Mântuitorul a oprit desăvârșit 
jurământul, zicând: Să nu vă jurați nicidecum..., ci cuvântul 
vostru să fie: Ceea ce este da, da; şi ceea ce este nu, nu. lar ce 
este mai mult decât aceasta, de la cel rău este (Matei 5, 33-37; 
23, 16-22; Iacov 5, 12 ș.a.). Care vă sunt vouă, ortodocșilor, 
mărturiile biblice referitoare la jurământ? 


Preotul: Jurământul drept nu poate fi o luare în deșert a 
numelui lui Dumnezeu, ci, dimpotrivă, este o cinstire a lui 
Dumnezeu, deoarece prin el se recunoaște autoritatea supremă a 
Lui, dreptatea Lui și puterea Lui pedepsitoare pentru cei ce jură 
strâmb. In favoarea folosirii jurământului drept avem mai multe 
mărturii biblice, între care sunt și acestea: 


1. Jurământul pe numele lui Dumnezeu a fost practicat 
încă în Vechiul Testament, fiind așezat de însuși Dumnezeu 
(vezi Ieş. 22, 9-10; Deut. 6, 13; ler. 12, 16). 

2. Insuși Dumnezeu S-a jurat pe Sine, adică pe numele 
Său (vezi Fac. 22, 16-17; Amòs 6, 8; Ps. 83, 4-5; Num. 14, 
23; Evrei 6, 13- 18). 


3. Arhiereul lisus Hristos S-a făcut cu jurământul Celui ce 
l-a grăit: Juratu-S-a Domnul şi nu se va căi: Tu eşti Preot în 
veac, după rânduiala lui Melchisedec (Evrei 7, 20-21; Ps. 
109, 4). 

4. Chiar și drepţii din Vechiul Testament au practicat 


jurământul și i-au recunoscut sfințenia (vezi Fac. 21, 22-24; 
24, 2-9; II Regi 8, 31-32; ler. 4, 2; 5, 2; IV Regi 23, 3). 

5. Dumnezeu a prezis practicarea și în viitor a jură- 
mântului (vezi Isaia 45, 23; 65, 15-16). 

6. Mântuitorul nostru lisus Hristos nu a voit a răspunde 
arhiereului Caiafa, decât când acesta l-a provocat prin jurământ 
(Matei 26, 63-64). 

7. Apostolul Pavel a întrebuințat jurământul de mai multe 
ori în viaţă (vezi II Cor. 1, 23; Gal. 1, 20; Filip. 1,8; I Tes. 5, 
27: II Tim. 4, 1-2; Rom. |, 9; Evrei 6, 16- 17 şa.). 

8. Îngerul de la Apocalipsă a întrebuințat jurământul 
(Apoc. 10, 5-6), 

9. In Vechiul Testament numai jurământul strâmb a fost 
oprit prin porunca a treia, care zice: Să nu iei numele Domnului 
Dumnezeului tău în deşert, că nu va lăsa Domnul nepedepsit pe 
cel ce ia în deşert numele Lui (leș. 20, 7; Deut. 5, 11 ș.a.). 

A lua în deșert înseamnă a folosi cu nechibzuinţă și cu 
neseriozitate numele Domnului. Această lămurire a înţelesului 
poruncii a treia o face Dumnezeu prin cuvintele: Să nu vă jurați 
strâmb pe numele Meu şi să nu pângăriți numele cel sfânt al 
Dumnezeului vostru, că Eu sunt Domnul Dumnezeul vostru 

(Lev. 19, 12). De aici se vede că pângărirea numelui lui 
Dumnezeu se face prin jurământ strâmb (vezi și la ler. 7, 8-9). 
Și în alt loc zice Dumnezeu: ...să nu cugetați fărădelege unul 
împotriva altuia şi jurământul strâmb să nu-l iubiţi, căci toate 
acestea le urăsc (Zah. 8, 17). 

Deci din nou se vede că numai jurământul strâmb este 
oprit de Dumnezeu și nicidecum și cel drept. 

Despre jurământ vezi mai pe larg la capitolul 14 al acestei 
lucrări. 

Capitolul 50 


DESPRE 
CONDIŢIILE MÂNTUIRII SUBIECTIVE 


Sectarul: Pentru care pricini voi, ortodocșii, susțineţi ca 
pentru mântuirea subiectivă a omului trebuie neapărat, pe lângă 
harul divin, credinţa și faptele bune ale omului, deoarece noi 
ştim că mântuirea subiectivă este condiționată numai de harul 
divin (sola gratia) şi anume de harul justificări (după Calvin) 
sau de harul credinţei (după Luther), prin care omului, ori i se 
atribuie ori i se impută meritele Mântuitorului Hristos? Deci în 
general mântuirea vine numai prin credință (sola fide), fără 
faptele legii (Rom. 3, 28). Care vă sunt vouă mărturiile biblice 
în legătură cu mântuirea subiectivă, după înţelesul vostru? 

Preotul: Noi, creștinii din Biserica dreptmăritoare a lui 
Hristos, mărturisim şi susţinem cu toată tăria şi după dreptate 
că condițiile mântuirii noastre subiective sunt harul divin de la 
Dumnezeu, și credința și faptele bune din partea omului. 
Mărturiile biblice în susţinerea acestui adevăr sunt cele ce 
urmează: 


1. Căci în Hristos lisus nici tăierea-împrejur nu poate 
ceva, nici netăierea-imprejur, ci credința care este lucrătoare 
prin iubire (Gal. 5, 6). Așadar credință cunoscătoare au și 
dracii, căci și ei cred și se cutremură (lacov 2, 19; Matei 8, 29; 
Marcu 1, 24 ș.a.). lar cei ce vor să se mântuiască au nevoie 
neapărat de credinţa cea lucrătoare, adică cea unită cu faptele 
cele bune (Iacov 2, 21-25), deoarece credința fără fapte este 
moartă (lacov 2, 7. 20, 26); fără fapte bune credința nu 
mântuiește pe nimeni (Iacov 2, 14). 

2. Mântuitorul a spus că: Orice pom care nu face roadă 
bună, se taie şi se aruncă în foc (Matei 7, 19-23). Deci este 
nevoie ca și omul să aducă roadele faptelor sale bune lui 
Dumnezeu, 'spre a nu fi aruncat în foc. 


ORTODOXĂ 

3. De asemenea Mântuitorul a zis: Cel ce va răbda până 
in sfârşit, acela se va mântui (Matei 10, 22; 24, 13); deci se 
cere din partea omului răbdare până în sfârșit la toată osteneala 
faptei bune și să nu aștepte pe gratis mântuirea sa. 

4. Şi marele Apostol Pavel ne învaţă să lucrăm și noi la 
mântuirea noastră, zicând: Drept aceea, iubiții mei..., cu frică 
şi cu cutremur lucraţi mântuirea voastră (Filip. 2, 12), arătând 
astfel că omul însuși este dator a se osteni pentru dobândirea 
mântuirii pe care i-o dă Dumnezeu. 

5. Mântuirea subiectivă este condiţionată de vrednicia și 
osteneala omului, iar nu de vreun decret arbitrar și necon- 
diționat al lui Dumnezeu. Acest lucru reiese din cuvintele 
Mântuitorului, Care zice: Prin răbdarea voastră veți dobândi 
sufletele voastre (Luca 21, 19). 

Deci nu de „ursită”, ci de voinţa liberă a omului depinde 
mântuirea subiectivă a sa, ca și de lucrarea faptelor celor bune, 
după cum este scris: Păziți-vă pe voi înşivă, ca să nu pierdeţi 
ceea ce ați lucrat (II loan 1,8). 

Așadar Dumnezeu nu mântuiește pe om fără de om, ci 
cere de la el credinţa cea lucrătoare, adică credința unită cu 
lucrarea faptelor celor bune. 

Despre condiţiile mântuirii subiective vezi mai pe larg la 
capitolul 15 al lucrării. 

Capitolul 51 


DESPRE 


CELE ȘAPTE SFINTE TAINE 
(mijloacele sfinţitoare) 


DESPRE TAINA BOTEZULUI 


Sectarul: Pentru care pricină voi, ortodocșii, aţi înființat 

şi practicaţi șapte Taine în Biserica voastră, de vreme ce în 

fânta Scriptură nu există decât două: Botezul și Cina 

Domnului? Care vă sunt vouă mărturiile scripturistice în 
susținerea celor șapte Taine? 

Preotul: Toate cele șapte Sfinte Taine ale Bisericii 
dreptmăritoare își au temeiuri puternice în Sfânta Scriptură. Iti 
voi arăta pe rând despre fiecare Taină în parte, începând cu cea 
dintâi Taină, cea a Botezului: 

1. Botezul este cu adevărat Taină, iar nu simbol, așa cum 
credeţi voi, sectarilor neoprotestanţi. Botezul este Taină - și încă 
cea dintâi și cea mai mare dintre cele șapte Sfinte Taine - 
deoarece el este naștere duhovnicească, prin care cel nou 
botezat primește înfierea cea după har și se face fiu al lui 
Dumnezeu. Nimeni nu se poate mântui fără această Sfântă 
Taină, adică fără a se naște din apă și din Duh (vezi loan 3, 
3-7). Acest Botez prin apă și Duh, marele Apostol Pavel îl 
numește „înnoire a vieţii” (Rom. 6, 3-5), făcută prin lucrarea 
Sfântului Duh (Tit 3, 5). 

2. Botezul este Taină căci el se face „spre iertarea 
păcatelor” (Fapte 2, 38). 

3. Botezul este Taină deoarece aduce mântuire sufletului 
(I Petru 3, 21). 

4. Botezul prin apă și Duh Sfânt este „naștere din nou” și 
„naștere de sus" (loan 3, 3-7). Prin Botez noi primim darul 

înfierii, spălare și curăţire desăvârşită de păcatele noastre 
(| Cor. 6, 11; Fapte 22, 16) şi dobândim darul Sfântului Duh 
(Fapte 2, 38). 

5. Prin Taina Botezului, adică prin Botezul din apă și 
Duhul Sfânt, noi putem să intrăm întru Împărăţia cerurilor, căci 
cine nu are acest botez nu poate intra întru Împărăţia cerurilor 
(|mpărăţia lui Dumnezeu) (loan 3, 5-7). 

6. Botezul este Taină, căci el este baia nașterii celei de-a 
doua și înnoirea Duhului Sfânt (Tit 3, 5; Gal. 3, 27). 

7. Botezul este Taină, deoarece prin el dobândim 
calitatea de fii ai lui Dumnezeu și de membri ai Trupului lui 
Hristos, adică ai Bisericii (I Cor. 12, 13; Gal. 3, 26-28 ș.a.). 

8. Botezul a fost stabilit și poruncit de Domnul nostru 
lisus Hristos (Matei 28, 19; Marcu 16, 15-16; Luca 24, 47). 

9. Botezul trebuie a se face în numele Tatălui și al Fiului 
și al Sfântului Duh (Matei 28, 19). 

10. Botezul este semnul lăsării și al curăţirii păcatelor 
(Fapte 2, 38; 22, 16). 

11. Botezul este semnul văzut al renașterii (loan 3, 3-5; 
Rom. 6, 3; Efes. 5, 26; Col. 2, 12, 13; Tit 3, 5; I Cor. 6, 11 
Ş.a.). 

Despre Botezul copiilor 


12. Botezul trebuie aplicat și copiilor, căci el a înlocuit 
tăierea împrejur din Legea Veche, care se făcea copiilor de 
parte bărbătească chiar la opt zile după naștere; cel ce rămânea 
netăiat împrejur era stârpit din popor (Fac. 17, 9-14; Lev. 12, 
3; vezi și la Col. 2, 11-13, unde se arată că Botezul a înlocuit 
tăierea împrejur). 

13. Potopul de pe vremea lui Noe a preînchipuit Botezul 
(Fac. 7, 1; I Petru 3, 20-21). 

14. Botezul creștin a fost preînchipuit și de trecerea prin 
Marea Roșie a întregului popor israelit de la bătrâni până la cel 
mai mic prunc (I Cor. 10, 1-2; leș. cap. 14). 

15. Botezul poate fi dat și pruncilor pe temeiul credinţei 
altora (a nașilor și a părinţilor). Mântuitorul vindecă pe sluga 
din Capernaum pentru credința stăpânului său (Matei 8, 5-13); 
pe fiica femeii canaanence, prin credinţa mamei sale (Matei 15, 

21-28); pe fiul lunatic pentru credința tatălui său (Matei 17, 
14- 18). A înviat pe fiul văduvei din Nain pentru credința 
mamei sale (Luca 7, 11-15); a înviat pe fiica lui Iair pentru 
credința tatălui său (Luca 8, 41-55). De asemenea, Mântuitorul 
a zis: Oricine va primi, în numele Meu, pe unul din aceşti 
copii, pe Mine Mă primeşte; şi oricine Mă primeşte, nu pe Mine 
Mă primeşte, ci pe Cel ce M-a trimis pe Mine (Marcu 9, 37). 
Exemplele de mai sus dovedesc clar că este cu putință să-i fie 
cuiva de folos credința altora, pe care, în cazul Botezului, nașii 
şi părinţii copilului o dau ca garanție și chezășie în fața lui 
umnezeu și a Bisericii Sale pentru prunc. 


16. Biblia ne dă chiar câteva cazuri concrete de botez 
aplicate copiilor (I Cor. 1, 16; Fapte 16, 14- 15, 32-33; 18, 8). 
Cine să fie înțeleși prin cuvintele „casa ei" „toti ai lui" , „Casa 
lui", „Casa lui Ștefana”, dacă nu toţi membrii familiei, până la 
cel mai mic copil din ea? Sfânta Scriptură ne spune că după 
prima predică a Apostolului Petru s-au botezat îndată trei mii de 
suflete (Fapte 2, 41). In aceste trei mii de suflete trebuie să 
înţelegem și pe copii. 


17. Botezul trebuie dat și copiilor, căci marele Apostol 
Petru, vorbind despre Botez, zice: Căci vouă este dată 
făgăduinţa (Botezului) și copiilor voştri şi tuturor celor de 
departe pe oricâţi îi va chema Domnul Dumnezeul nostru (Fapte 
2, 38-39; Deut. 29, 15; ler. 31, 34; Fapte 3, 25). 

Sectarul: Hristos n-a primit botezul decât la 30 de ani, iar 
loan Botezătorul n-a botezat decât adulţi. Deci nici noi nu 
trebuie să aplicăm Botezul decât adulţilor. 

Preotul: Mântuitorul a primit botezul la 30 de ani pentru 
că de abia atunci a început activitatea Sa publică, la vârsta când 
cineva era socotit capabil să pășească în public și să înveţe pe 
alții. Dar botezul pe care l-a primit El nu a fost același cu al 
nostru, Și nici nu a avut aceleași efecte: 


1. Botezul Ii loan a fost numai cu apă (Ioan 1, 25-26), 
nu și cu Duh Sfå 


Z. otezul a Ioan era un botez al pocăinţei (Marcu 1,4; 
Luca i i 

3. Insuşi loan Botezătorul arată că botezul său cu apă are 
mare deosebire de botezul creștin - cu apă și cu Duh -, atunci 
când zice: Eu unul vă botez cu apă spre pocăință, dar Cel ce 


485 


ÎNDRUMĂTOR BIBLIC 


vine după mine... vă va boteza cu Duh Sfânt şi cu foc (Matei 
3, 11). 

4. Iarăşi marele Prooroc loan Botezătorul, arătând marea 
deosebire care există între botezul său și botezul cu apă și Duh 
Sfânt, zice: Şi eu nu-L cunoșteam pe EI, dar Cel ce m-a trimis 
să botez cu apă, Acela mi-a zis: Peste Care vei vedea Duhul 
(Sfânt) coborându-Se şi rămânând peste El, Acela este Cel ce 
botează cu Duh Sfânt (loan 1, 33; Marcu 1,8; Luca 3, 16). 

5. Insuși Mântuitorul a arătat că între botezul ce îl va 
așeza El și botezul lui loan există o mare deosebire, căci după 
ce a înviat, S-a arătat apostolilor și le-a zis: Joan a botezat cu 
apă, iar voi veți fi botezați cu Duhul Sfânt, nu mult după aceste 
zile (Fapte 1, 5). Acest Botez „cu Duhul Sfânt" pe care 
Mântuitorul l-a făgăduit că îl va așeza este Botezul creștin, 
botezul nostru de azi, care a început la Pogorârea Sfântului 
Duh; pe acesta l-am primit noi și îl avem și azi, iar nu pe cel al 
lui loan. 

6. Sfinţii Apostoli, de asemenea au arătat că între bo- 
tezul lui loan și cel așezat de Mântuitorul este mare deosebire 
(Gal. 3, 27; Rom. 6, 3; Fapte 2, 38; 8, 12-16; 10, 48; 19, 1-6). 

7. Botezul așezat de Mântuitorul, „din apă și din Duh”, 
(loan 3, 5) trebuie a se face în numele Sfintei Treimi, așa cum a 
poruncit Mântuitorul nostru lisus Hristos (Matei 28, 19). 

8. Fără Botez din apă și din Duh nimeni nu poate a se 
mântui (loan 3, 5), deci nici copiii. 

9. Apostolul ne învaţă că: Dumnezeu... voiește ca toți 
oamenii să se mântuiască şi la cunoştinţa adevărului să vină 
( Tim. 2, 4); „toţi”, deci și copiii. 

10. Dacă Hristos ar fi exclus copiii de la Botez, nu ar fi 
zis: Lăsați copiii şi nu-i opriți să vină la Mine, că a unora ca 
aceștia este Impărăţia cerurilor (Matei 19, 14). A-i opri să vină 
la Hristos înseamnă a-i lăsa nebotezaţi, ceea ce ar însemna a 
cădea sub osânda pe care a rostit-o Mântuitorul: Vai vouă, 
cărturarilor şi fariseilor fățarnici! Că  închideţi Împărăția 
cerurilor înaintea oamenilor; că voi nu intrați, şi nici pe cei ce 
vor să intre nu-i lăsați (Matei 23, 13). Căci dacă nu vom lăsa 
copiii la Botezul din apă și din Duh, noi le închidem Impărăţia 
cerurilor, deoarece fără acest botez nimeni nu poate să intre în 
Impărăţia lui Dumnezeu (loan 3,5). 

11. Dacă Hristos ar fi aprobat ca numai adulții să se 
boteze - aşa cum susțineți voi, sectarii -, atunci El ar fi zis 
„De nu se va naşte un om adult din apă şi din Duh, nu poate 
moşteni Împărăția cerurilor". Dar El n-a zis aşa, ci a zis: De nu 
se va naşte cineva din apă şi din Duh...; acest „cineva" 
înseamnă oricine, fie el adult sau copil. 


12. Stim din dumnezeiasca Scriptură că tăierea împrejur a 
fost chip al Botezului (Col. 2, 11-12; Rom. 2, 29; Filip. 3, 3). 
Și dacă Dumnezeu ar fi oprit pe copii de la această tăiere 
împrejur, am avea și noi o îndreptare de a opri copiii de la 
botez. Dar Dumnezeu a zis lui Avraam: Toți cei de parte 
bărbătească ai voştri să se taie împrejur..., tot pruncul de parte 
bărbătească... să se taie împrejur în ziua a opta (Fac. 17, 
10-12). Deci și bărbații adulți, dar și pruncii. 


Sectarul: Dar de ce botezați voi pruncii, care n-au nici 
credință și nici nu sunt conștienți 'de primirea acestei Taine, de 
vreme cè pruncul pe care îl botează preotul nu ştie că el 
primeşte atunci Botezul? 


Preotul: Cât priveşte cele despre credința pruncului, s-a 
arătat în cele de mai sus destul de clar. Iar referitor la 
cunoștința pruncului despre Botez, desigur, el nu știe și nici 
nu-și "dă seama de Taina care se săvârşeşte asupra lui, dar ştiu 
şi înțeleg acest lucru atât părinții oi cât şi naşii. Noi ştim că 

otezul este „naştere de sus" (loan 3, 3) și „naştere din apă şi 
din Duh” (loan 3, 5) ș.a. 


lar dacă voi, sectarilor, ziceți că copiii n-au știut când au 
fost botezați și de aceea Taina săvârșită asupra lor nu este 
valabilă, apoi vă întrebăm și noi: Ştiţi voi când v-a născut 
mama voastră? Veţi zice că nu. Dacă nu știți, de ce îi ziceţi 
mamă, de vreme ce nu știți când v-a născut? Care vă este 
temeiul pentru care o numiţi mamă? Veţi zice că ni s-a spus că 
ne este mama noastră și noi credem, ceea ce, desigur, nu este o 
greșeală. Dar astfel este cazul și cu botezul pruncilor, pe care 
Biserica lui Hristos îl practică de la începuturile ei. Deci și cel 
născut „din apă și din Duh” la Botez, deși nu știe când s-a 
botezat în pruncia sa, dar înțelegând la vremea cuvenită de la 
episcop, preot sau de la părinţii lui, că el a primit în pruncie o 
naștere duhovnicească, crede și el prin mărturia preoților, a 
nașilor și a părinţilor lui și astfel, pe baza a doi sau a trei 

martori se statornicește tot adevărul (Matei 18, 16; loan 8, 17; 
II Cor. 13, 1; Evrei 10, 28). 

Și dacă botezul Legii Darului a înlocuit botezul Legii 
Vechi "(tăierea împrejur, pe care o primeau pruncii la opt zile 
după naștere, Fac. 17, 12-14), apoi ne putem întreba: oare 
pruncii aceia care se tăiau împrejur, știau ei pentru ce li se face 
această tăiere împrejur a trupului lor? Oare știa pruncul Isaac - 
fiul lui Avraam - când a fost tăiat împrejur de tatăl său la opt 
zile? Nu ştia desigur nimic. Dar știau tatăl și mama lui și când 
Isaac s-a făcut mare i-au spus acest lucru. lar Isaac n-a pus 
pricină cum puneţi voi azi pentru Botez, că de vreme ce nu știa 
când l-a tăiat împrejur, de aceea trebuie să fie din nou tăiat, ca 
să știe, așa cum ziceți voi astăzi, că nu știți când v-a botezat și 
de aceea vă botezați din nou; căci Isaac a crezut pe părinţii lui 
și era încredinţat că a fost tăiat împrejur. Tot astfel este și la 
botezul oricărui prunc: el nu știe când s-a botezat, dar știu acest 
lucru părinţii lui, preotul și naşii lui, și el prin aceste mărturii 
este încredinţat că a fost botezat. 

3 

13. Voi aduceți mărturie că loan Botezătorul boteza 
numai adulți și oameni vârstnici. Dar Botezul lui loan nu 
aducea mântuire și nici nu făcea pe om vrednic de a intra întru 
Impărăţia cerurilor, fiind numai o preînchipuire a Botezului 
celui desăvârșit (vezi I Petru 3, 21), în vreme ce botezul așezat 
de Mântuitorul nostru lisus Hristos este cu adevărat „naștere de 
sus”, „naștere din apă și din Duh” și „naștere de a doua oară” 
(loan 3, 3, 5; Tit 3, 3-5) și fără această naștere duhovnicească 
nimeni nu se poate mântui (loan 3,5). 

Sectarul: Dar de ce voi, ortodocșii, botezați copiii mici, 
căci ei sunt sfinţi și, neavând păcate, nu au deci nevoie de a fi 
botezați? Ei pot intra întru Împărăţia cerurilor și fără de 
Botez. Acest lucru îl adevereşte Însuşi Mântuitorul când zice: 
Lăsaţi copiii si nu-i opriți să vină la Mine, că a unora ca 
aceștia este Impărăția cerurilor (Matei 19, 14), iar în alt loc 
zice: De nu vă veți întoarce și nu veţi fi precum pruncii, nu 
veți intra în Impărăția cerurilor (Matei 18, 3; Marcu 10, 15; 
Luca 18, 15-17). 

Preotul: Adevărul nu este deloc acesta pe care îl cugetați 
voi, sectarii. Noi, creștinii ortodocși, botezăm copiii pentru 
motivele arătate mai sus și pentru cele ce urmează: 

1. Pentru spălarea păcatului strămoșesc intrat în lume prin 
călcarea poruncii lui Dumnezeu de către Adam și Eva în rai 
(Fac. 3, 6, 7, 14, 20; Rom. 5, 12). Sfânta Scriptură ne spune 
clar și luminat că precum printr- un om (Adam) a intrat păcatul 
în lume şi prin păcat (a intrat) moartea, aşa şi moartea a trecut 
la toți oamenii (Rom. 5, 12). lar acum: Câţi în Hristos v-afi 
botezat, în Hristos v-aţi îmbrăcat (Gal. 3, 27). 


2. Copiii au numai nașterea cea trupească (din mama lor), 
nu și pe cea duhovnicească, care se face „din apă și din Duh” 
(loan 3, 3-5). Ei sunt trup, căci ce este născut din trup, trup 
este (loan 3, 6), iar carnea şi sângele nu pot să moștenească 
Împărăţia lui Dumnezeu (| Cor. 15, 50). 


3. Copiii - datorită păcatului strămoșesc - nu sunt curaţi, 
după mărturia Sfintei Scripturi, care spune în această privinţă: 
Cine arputea să scoală ceva curat din ceea ce este necurat? 
Nimeni (lov 14, 4). Cei spurcaţi sunt toţi urmașii lui Adam, 
care, de când se nasc în lume, se nasc cu întinăciunea păcatului 
strămoșesc în ei. 


4. Copiii sunt zămisliți întru fărădelegi și născuţi în păcate 
(Ps. 50, 6; Fac. 8, 21; lov 15, 14; 25, 4; Ps. 57, 3; Isaia 48,8; 
loan 3, 6; II Regi 8, 46; Gal. 3, 22), 


5. Până la venirea Domnului și până la răscumpărarea cea 
făcută de El, noi toţi eram „fii ai mâniei” (Efes. 2, 3), din 
cauza călcării poruncii lui Dumnezeu de către Adam. lar cei ce 
nu se curăţesc de acest păcat al neascultării rămân făpturi vechi, 
cu vechea fire de „fii ai mâniei" lui Dumnezeu, rămân 
„spurcaţi” (III Regi 8, 46; II Parai. 6, 36; Ps. 13, 1; 52, 1-4; 
105, 6; Prov. 20, 4; Eccl. A 20-21; Isaia 64, 6). 


6. Botezăm copiii spre a-i curaţi de păcate, spre a putea 
intra în Împărăţia lui Dumnezeu prin nașterea cea „din apă Și 
din Duh” (loan 3, 3), deoarece Sfânta Scriptură zice că nimic 
necurat nu va intra întru Împărăţia lui Dumnezeu (Matei 7, 
19-21; Apoc. 21, 27). 


7. Fără de „baia nașterii celei de a doua” și fără „înnoirea 
Duhului Sfânt” nimeni nu se poate mântui (Tit 3 5; Gal. 3, 27). 

8. Botezul „din apă și din Duh” este necesar și copiile: 
fiind semnul văzut al renașterii lor și semnul lăsării şi a curăţirii 
păcatelor lor (loan 3, 5; "Efes. 5, "26; Col. 2, 12; Tit. 3, 5; 


ÎNDRUMĂTOR BIBLIC 489 
I Cor. 6, 11; Fapte 2, 38-39; 22, 16; Rom. 3, 10; Iacov 3, 2; 
I loan 1, 8; 5, 19ș.a.). 

9. Apostolul Petru ne învaţă a se boteza fiecare dintre 
voi în numele lui lisus Hristos, spre iertarea păcatelor voastre 
(Fapte 2, 38). Deci nu se adresează numai adulților, ci către 
„fiecare", indiferent de vârsta sa. 

10. Apostolul Petru ne învaţă că „făgăduința” Botezului 
este dată nouă și copiilor noștri (Fapte 2, 39). 

Despre Botezul copiilor avem dovezi prea bune și prea 
sigure de la Sfinţii Părinţi ai Bisericii celei din vechime. Astfel, 
Sfântul Irineu ( 202 d.Hr.) zice: „lisus a venit să mântuiască 
prin Sine pe toţi, adică pe cei ce se renasc printr-Insul pentru 
Dumnezeu: pe prunci, pe copii, pe tineri și pe bătrâni” (Contra 
erez. II. c. 22 n. 4). Origen ( 254 d.Hr.): „Biserica a primit 
de la apostoli tradiţia de a împărtăși Botezul pruncilor” (Cartea 
V, la Rom. 9). Fericitul Augustin ( 430 d.Hr.): „Botezul 
pruncilor l-a avut Biserica totdeauna, l-a păstrat totdeauna; ea 
l-a primit din credinţa înaintaşilor, ea îl păzeşte constant, până 
la sfârșit” (Cuv. 176 de verbis apostol, n. 2). Sfântul Sobor din 
Cartagina (418): „Cel ce neagă necesitatea Botezului pruncilor 
celor nou născuţi, sau zice că deși se botează ei spre iertarea 
păcatelor, totuși nu primesc din păcatul cel strămoșesc al lui 
Adam nimic ce ar trebui să se spele prin baia renașterii (prin 
Botez), acela să fie anatema" (Can. 124). 

lată şi un alt argument de ordin logic sau raţional. El 
constă în concluzia următoarelor raționamente: Omul se poate 
mântui numai prin botez și credință (după noi), sau prin 
credinţă și botez (după sectari). In fond se cer aceleași condiţii: 
botezul și credința, respectiv credința și botezul“. Când un 
copil, fie ortodox, fie sectar, moare, lui îi lipsește una din cele 
două condiţii. Copilul ortodox moare cu botez, dar fără 
credință, iar cel sectar moare cu credință (?), dar fără botez - 
deși nici la un copil sectar, întocmai ca la cel ortodox, nu poate 

fi vorba de credință. Dar se pune întrebarea: care din cele două 


* Desi în esenţă, concepţia sectarilor despre botez diferă mult de a 
noastră totuși să luăm lucrurile în general și fără să intrăm in esenţa lor. Le 
judecam numai logic și nu dogmatic, bazaţi pe faptul, ca punct de plecare, 
că și la sectari botezul este de neapărată trebuinţă. 

condiţii poate lipsi mai ușor: Botezul sau credința? Din cele 
arătate mai înainte rezultă evident că credinţa. Dar la copilul 
ortodox, credinţa este substituită de credința conștientă și 
matură a altora care i-o garantează pe a lui, pe când la copilul 
sectar nebotezat, nici de credinţa propriu-zisă nu poate fi vorba 
în nici un chip (pentru că copilul nu are credința conștientă care 
să poată avea o valoare în sine), iar în al doilea rând nici nu i-o 
garantează nimeni. Astfel la noi, copilul mort are botezul, 

pe de altă parte are și credința (dacă nu proprie, cel puţin 
substituită), pe când la sectari, copilul moare și fără de botez Și 
fără de credinţă. lată de ce practica noastră de la botezul 
copiilor este superioară și nu putem renunţa la dânsa”. 

Sectarul: Botezul nostru se face cu o singură afundare 
pentru că nicăieri în Sfânta Scriptură nu se arată că se face prin 
trei afundări, ca la voi, ortodocșii. De aceea noi pe cei botezati 
de voi îi botezăm din nou, după rânduiala noastră. 

Preotul: In Sfânta Scriptură nu ni se spune nicăieri ca 
Botezul trebuie a se face cu o singură afundare sau cu trei. Deci 
voi nu aveţi nici un temei biblic de a face botezul cu o singură 
afundare. Nouă însă ne vine în ajutor Sfânta Tradiţie și istoria 
veche a Bisericii, care ne adeverește că practica botezului în 
Biserica lui Hristos cea dreptmăritoare s-a făcut dintotdeauna cu 
trei afundări și nu cu una. Insă voi, sectarii, aţi făcut această 
inovaţie și practică falsă a botezului, după capul vostru cel 
rătăcit. lar dacă botezați din nou pe cel ce a fost botezat o dată 
în numele Preasfintei Treimi după rânduiala Bisericii Ortodoxe, 
apoi faceţi altă erezie și rătăcire spre pieirea voastră, deoarece: 


1. Botezul creștin nu se repetă pentru că botezul este 
naștere spirituală (duhovnicească). Ori nașterea, atât trupească, 
cât și cea duhovnicească a cuiva, nu poate avea loc decât o 
singură dată. 

2. Nu se poate boteza a doua oară cel care a fost botezat o 
dată cu botezul creștin, deoarece botezul este îngropare ȘI 
înviere cu lisus Hristos (Rom. 6, 3- 5). Prin afundarea în apa 
botezului noi murim faţă de păcat, iar prin ieșirea din apă 
înviem la o viață nouă și sfântă. Deci cine repetă botezul cel 


? Să se vadă mai pe larg această problemă la Preot Dr. P. Deheleanu, 
Manual de sectologie, Arad, 1948, p. 316. 

făcut în numele Preasfintei Treimi după rânduiala Bisericii 
Ortodoxe, acela răstignește și îngroapă din nou pe Domnul 
nostru lisus Hristos (I Petru 3, 21; I Cor. 6, 11; Gal. 3, 27 
ş.a.). 

3. Nu se mai poate boteza a doua oară cel botezat cu 
rânduiala botezului creștin - după cum a învățat Mântuitorul 
Hristos în numele Tatălui şi al Fiului şi al Sfântului Duh (Matei 
28, 19) -, deoarece Cel botezat a murit faţă de păcatul 
strămoșesc și faţă de Legea lui Moise (Rom. 6, 14; 7, 1-6), iar 
prin Cruce este răstignit față de lume și lumea faţă de el (Gal. 
6, 14). Deci cine se botează a doua oară își bate j joc de Crucea, 
moartea Și Învierea Domnului. 

4. Nu se poate repeta botezul asupra celui ce a fost o dată 
botezat în numele Preasfintei Treimi după rânduiala Bisericii 
celei dreptmăritoare. Acest adevăr îl arată marele Apostol 
Pavel, când zice: Un Domn, o credință, un botez (Efes. 4, 5; 
Cânt. 6, 9; I Cor. 1, 13). 

5. Nu se poate repeta botezul asupra unui creștin care a 
fost botezat în dreapta credinţă a lui Hristos, căci noi, creștinii or- 
todocși, mărturisim în simbolul credinţei un singur Botez (art. 11). 

Despre Botez? să se vadă mai pe larg la capitolul 17 al 
acestei lucrări. 


Capitolul 52 


DESPRE 
TAINA SFÂNTULUI MIR 


Sectarul: Pentru care pricină voi, ortodocşii, practicați 
Taina Mirului, căci Sfânta Scriptură nu pomeneşte nimic despre 
o astfel de Taină, împărtăşită prin ungere cu mir? Care vă sunt 
vouă mărturiile biblice referitoare la practicarea acestei Taine? 


? Botezurile, după felul lor, sunt opt la număr. Vezi pe larg la Sfântul 
loan Damaschin, Dogmatica, Cap. 9, p. 247-252, trad. de Pr. D. Fecioru și 
Olimp Căciulă, București. 

Preotul: Această Taină a Mirului se făcea la început prin 
„punerea mâinilor” pentru primirea harului Duhului Sfânt de 
către cei nou botezați (vezi Fapte 8, 14-19; 19, 1-6; Efes. 4, 
30 ş.a.). Iar fiindcă în Biserica Ortodoxă mai există o taină care 
se împărtășește tot prin punerea mâinilor, anume preoția, pentru 
a nu se face confuzie între aceste două Taine, Biserica a numit-o 
pe cea din urmă „punerea mâinilor preoţiei” (1 Tim. 4, 14). 

Mărturiile biblice ce atestă înființarea de către 
Mântuitorul a acestei Sfinte Taine și practicarea ei în felul în 
care o practică Biserica Ortodoxă, sunt acestea: 

1. Mântuitorul nostru lisus Hristos a înființat aceasta 
Sfântă Taină atunci când a zis: Cel ce crede în Mine, precum a 
zis Scriptura, râuri de apă vie vor curge din pântecele lui. lar 
aceasta a zis-o despre Duhul pe Care aveau să-L primească 
acei ce cred în EI (loan 7, 38-39). 

Aici este vorba în chip destul de limpede despre 
împărtășirea Duhului Sfânt celor ce vor crede, adică celor 
botezați, de aceea în Biserica Ortodoxă a lui Hristos, aceasta 
Sfântă Taină se administrează îndată după Botez. Caracterul el 
de Taină reiese din aceea că prin această Sfântă Ungere se 
împărtășește Duhul Sfânt celui nou botezat (vezi Fapte 8, 14-19 
și 19, 1-6). 

2. Această Taină a Sfântului Mir se mai numește 
„ungere”, „vărsare"” sau „pecetluire”, deoarece în multe locuri 
ale Sfintei Scripturi ea este denumită în aceste feluri (vezi 
II Cor. 1, 21-22; loan 7, 38-39; I loan 2, 20, 27 ș.a.). 

3. Pe temeiul celor spuse mai sus înţelegem de ce forma 
împărtășirii acestei Taine, care la început s-a arătat că se făcea 
prin punerea mâinilor, s-a înlocuit cu ungerea cu Sfântul Mir. 
Ritualul aplicării ei îl pot împlini numai episcopii și preoţii de la 
parohii, ca delegaţi ai episcopilor, care ţin în Biserică locul 
Sfinţilor Apostoli. La romano-catolici această Sfântă Taină se 
face numai de episcopi, fiecare în cadrul eparhiei sale. 

4. Formula prin care se împărtășește această Sfântă Taină 
a Mirului este: „Pecetea harului Duhului Sfânt", după mărturia 
Sfintei Scripturi, care o numește „pecetluire” (II Cor. 1, 21-22; 
Efes. 4, 30 ș.a.). 

Despre Taina Mirungerii, vezi mai pe larg la capitolul 18 
al acestei lucrări. 

Capitolul 53 


DESPRE 
TAINA SFINTEI ÎMPĂRTĂȘANII 


Sectarul: Pentru care pricină voi, ortodocșii, credeţi și 
susțineţi cu tărie că vinul și pâinea de la Cina Domnului se 
prefac chiar în Trupul și Sângele Domnului, căci ele sunt numai 
pâine și vin natural, și nimic mai mult? Ele sunt doar niște 
simboluri şi închipuiri, nefiind nicidecum Trupul și Sângele 
Domnului, aşa cum credeţi voi. Care vă sunt vouă mărturiile 
biblice pe care vă întemeiaţi credința voastră în cele ce susți- 
neţi? 

Preotul: Noi, creștinii ortodocși din Biserica dreptmări- 
toare a lui Hristos, credem că, într- adevăr, pâinea și vinul de la 
Sfânta Împărtășanie sunt cu adevărat însuși Trupul și Sângele 
Domnului, și nu închipuire sau ceva simbolic, așa cum credeţi 
voj, rătăciților sectari. lar temeiurile biblice pe care noi am 
întemeiat credința noastră referitoare la Sfintele și Preacuratele 
Taine, sunt cele ce urmează: 

1. Hristos, Mântuitorul nostru, este pâinea cea adevărată, 
Care S-a pogorât din Cer și dă viață lumii (loan 6, 26-33). 

2. Pâinea pe care El o dă este Trupul Său, pe care L-a dat 
pentru viața lumii (Ioan 6, 48-58). 

3. Cine mănâncă din pâinea aceasta, viu va fi în veci 
(Ioan 6, 51). 

4. Insuși Mântuitorul ne-a spus: Dacă nu veți mânca 
Trupul Fiului Omului şi nu veți bea Sângele Lui, nu veți avea 
viață în voi (loan 6, 53). 

5. Şi iarăși zice: Cel ce mănâncă Trupul Meu şi bea 
Sângele Meu are viață veşnică, şi Eu îl voi învia în ziua cea de 
apoi (loan 6, 54). 

6. Mântuitorul ne adeverește nouă tuturor că pâinea și 
vinul de la Sfânta Împărtășanie sunt cu adevărat Trupul şi 

Sângele Său, iar nu închipuire, cum ziceţi voi, sectarii. El zice! 
Trupul Meu este adevărată mâncare şi Sângele Meu, adevărata 
băutură. Cel ce mănâncă Trupul Meu şi bea Sângele Meu 
rămâne intru Mine şi Eu întru el (loan 6, 55- 56). 

7. Mântuitorul nostru Iisus Hristos, când a instituit 
(așezat) această Sfântă Taină a Sfintei Impărtășanii - înainte de 
înfricoșătoarele și mântuitoarele Sale patimi -, nu a zis ca voi 
sectarii: „Luaţi, mâncaţi, că această pâine este simbolul sau 
închipuirea Trupului Meu”, sau „Beţi din acest pahar, care este 
numai o închipuire a Sângelui Meu", ci a zis clar și 
prealuminat: Luaţi, mâncaţi, acesta este Trupul Meu.  ...beţi 
dintru acesta toți, că acesta este Sângele Meu, al Legii celei 
Noi, care pentru mulți se varsă spre iertarea păcatelor (Matei 
26, 26-28). 

8. Noi, ortodocșii, nu putem tâlcui ca voi, sectarii, ca 
pâinea și vinul de la „Cina Domnului” sunt numai simboluri și 
închipuiri, deoarece este vorba cu adevărat de Sânge care se 
varsă spre iertarea păcatelor, adică de Sângele jertfei, după cum 
era în Vechiul Testament, când nu cu vin era atunci 
preînchipuită curățirea de păcate a poporului, ci cu sânge (vezi 
leș. 24, 8; 30, 10; Lev. 16, 15-16, 18; II Paral. 29, 21, 24 
ș.a.). 

9. Ştim că sângele jertfelor de răscumpărare era de 
trebuință (Lev. 17, 11; Evrei 9, 7, 22), dar sângele acestor 
jertfe nu a fost de ajuns pentru curățirea și iertarea păcatelor 
(Evrei 9, 12; 10, 4). 

10. Știm de asemenea că numai Sângele lui Hristos poate 
să fie jertfă curățitoare desăvârșită pentru păcatele lumii (Evrei 
2, 17; 7, 26; 10, 10-12). 

11. Apostolul Pavel ne învață prealuminat că pâinea și 
vinul de la „Cina Domnului" nu este numai un simbol și o 
închipuire, așa cum susţineți voi, sectarii, ci este cu adevărat 
Trupul și Sângele Domnului, căci iată ce zice: Paharul 
binecuvântării, pe care-l binecuvântăm, nu este oare împărtă- 
şirea cu Sângele lui Hristos ? Pâinea pe care ofrânsem nu este 
oare împărtăşirea cu Trupul lui Hristos? (| Cor. 10, 16-17). 
Oare de ar fi fost pe vremea marelui Apostol Pavel niște rătăciţi 
ca voi și ar fi zis că nu sunt pâinea și vinul de la „Cina 
Domnului”, Trupul și Sângele Domnului, ci sunt numai niște 

închipuiri și niște simboluri, în acest caz, cine ar fi trebuit 
ascultat: Apostolul Pavel sau acei rătăciţi? Vezi câtă nebunie 
zace în mintea voastră și cum rătăciţi voi sufletele oamenilor de 
la adevăr? Marele Apostol Pavel zice că pâinea și vinul de la 
Împărtășanie sunt cu adevărat Trupul și Sângele Domnului, iar 


voi ziceți că sunt numai niște închipuiri ale Trupului și Sângelui 
Domnului. 


12. Iarăşi marele Apostol Pavel, arătând că pâinea şi vinul 
din Sfânta Împărtășanie sunt cu adevărat Trupul şi Sângele 
Domnului, zice: ...oricine va mânca pâinea aceasta sau va bea 
paharul Domnului cu nevrednicie, va fi vinovat față de Trupul 
şi de Sângele Domnului (| Cor. 11, 27). Deci dacă elementele 
Sfintei Impărtășanii ar fi fost numai închipuire, pentru ce ar mai 
fi zis că cel ce le mănâncă cu nevrednicie se face vinovat de 
Trupul şi Sângele Domnului? 

13. Și iarăși marele Apostol Pavel arătând scumpătatea și 
sfințenia pâinii și a vinului de la Sfânta Impărtășanie, ne învaţă 
zicând: Să se cerceteze însă omul pe sine şi aşa să mănânce din 
pâine şi să bea din pahar. Căci cel ce mănâncă şi bea cu 
nevrednicie, osândă își mănâncă şi bea (I Cor. 11, 28-29). 

lată că pentru împărtășirea cu Sfintele Taine - pâinea și 
vinul care sunt cu adevărat Trupul Domnului și Sângele Lui 
(| Cor. 10, 16-17) -, trebuie ca omul să se cerceteze pe sine, 
trebuie o pregătire sufletească de pocăință, spovedanie, o mare 

3 
evlavie și frică de Dumnezeu. Ori dacă Sfintele Taine ar fi 
pâine naturală și vin natural, ce pregătire ar mai trebui? 

Sectarul: Sfânta Scriptură ne arată că trebuie a ne 
împărtăși toţi dintr-o pâine, fiindcă un trup suntem și noi cei 
mulți (I Cor. 10, 17). Atunci pentru care pricină voi, 
ortodocșii, aduceţi la Liturghie cinci pâini (prescuri)? 

Preotul: Este adevărat că noi, ortodocșii, atât la Sfânta 
Liturghie, cât și la Litie, aducem cinci pâini în chip simbolic, 
amintindu-ne de cele cinci pâini pe care le-a binecuvântat și le-a 
înmulţit Mântuitorul (loan 6, 9-13). Dar numai din una scoatem 
dumnezeiescul Agneţ (Trupul Domnului) din care se 
împărtășesc atât preoţii, cât şi credincioșii. Celelalte se aduc 
pentru cinstirea Preasfintei Fecioare Maria și a sfinţilor, 
precum și pentru a se scoate părticele la vii și la morți. 

Sectarul: Dar pentru care pricină voi, ortodocșii, la 
Sfânta Impărtășanie mai adăugați şi apă caldă pe lângă pâinea și 
vinul euharistic, căci la cina Domnului nu s-a întrebuințat decât 
pâine și vin (Matei 26, 27-28)? 

Preotul: Noi, creștinii ortodocși, folosim la Sfânta Împăr- 
tășanie, pe lângă pâine şi vin, Și puţină apă caldă, care de obicei 
trebuie să fie cât mai fierbinte, "pentru următoarele motive: 

1. Sfânta Împărtăşanie are și caracterul comemorativ de a 
vesti prin ea moartea Domnului a Cor. 11, 25-26; Luca 22, 
19) și noi știm că la împungerea Domnului cu sulița în coastă - 
după ce a murit pe Cruce - a ieșit nu numai sânge, ci „sânge și 
apă" (loan 19, 34; can. 32 al Sin. VI Ecumenic; C. Dron, 
Canoanele, p. 278). 

2. Puţina apă fierbinte care se toarnă în Sfântul Potir la 
Sfânta Liturghie peste dumnezeiescul Trup și Sânge al 
Domnului închipuiește turnarea sau „vărsarea” Sfântului Duh 
(loan 7, 37-39). 

3. Apa fierbinte care se toarnă peste Sfintele Taine în 
Sfântul Potir, rostindu-se cuvintele „căldura credinţei plină de 
Duhul Sfânt”, arată împărtășirea Duhului Sfânt și fierbințeala 
credinţei noastre (Apoc. 3, 15). 

4. Apa fierbinte care se toarnă în Sfântul Potir dă 
temperatura trupului viu al lui Hristos. 

Despre Taina Sfintei Impărtășanii vezi mai pe larg la 
capitolul 19 al acestei lucrări. 


Capitolul 54 


DESPRE TAINA POCĂINȚEI 
(SPOVEDANIA) 


Sectarul: Pentru care pricină voi, ortodocșii, susțineţi ca 
pocăinţa este o Taină și că această Taină se poate administra 
numai prin mijlocirea preoţilor, şi că preotul are putere de a 
ierta păcatele oamenilor? Doar este scris: Cine poate să ierte 

păcatele decât Unul Dumnezeu? (Luca 5, 21). Şi pentru ce 
învăţaţi voi, preoţii, pe creștini, să se spovedească la voi spre a 
li se ierta păcatele, de vreme ce noi știm că iertarea păcatelor 
trebuie cerută direct de la Dumnezeu și nu de la oameni și 
numai către El suntem datori a ne ruga să ne ierte păcatele, căci 
scris este: Și ne iartă nouă greșalele noastre (Matei 6, 12)? 
Deci care vă sunt vouă mărturiile din Scriptură referitoare la 
cele ce susțineți despre Taina Pocăinţei? 

Preotul: Pocăinţa este cu adevărat Taină pentru urmă- 
toarele motive: R 

1. A fost vestită de Insuși Mântuitorul nostru, când El a 
zis lui Petru: Si îți voi da ție cheile Impărăției cerurilor şi orice 
vei lega pe pământ, va fi legat şi în ceruri, şi orice vei dezlega 
pe pământ, va fi dezlegat şi în ceruri (Matei 16, 19; 18, 18 ș.a.). 

2. A fost instituită de Mântuitorul după Invierea Sa - ca 
una din roadele Invierii Sale - atunci când, arătându-Se 
apostolilor Săi, le-a zis: Luaţi Duh Sfânt, cărora veți ierta 
păcatele, vor fi iertate şi cărora le veţi ține, ținute vor fi (loan 
20, 22-23). 

3. Dezlegarea și iertarea păcatelor, care se face prin ea, 
are lucrarea Preasfântului Duh (loan 20, 22; Matei 18, 18). 

4. Taina Pocăinţei se poate administra numai prin 
mijlocirea episcopilor și a preoţilor, pentru că numai acestor 
urmași și ajutători ai apostolilor li s-a dat puterea de a lega și a 
dezlega păcatele oamenilor (vezi Matei 16, 19; 18, 18; loan 20, 
22-23 ş.a.). 

5. De asemenea, Taina Pocăinței se administrează numai 
prin mijlocirea episcopilor şi a preoților, deoarece numai lor li 
s-a dat putere de a pedepsi și a canoniși pe cei vinovați de 
păcate. Apostolul Pavel numai în virtutea acestui drept a 
excomunicat pe nelegiuitul din Corint, iar după ce acela s-a 
pocăit şi s-a îndreptat, l-a primit din nou în sânul Bisericii 
(I Cor. 5, 2; I Cor. 2, 5-11 ş.a.). 

6. Același Apostol Pavel, întrebuinţând puterea dată lui de 
la Dumnezeu de a judeca și de a pedepsi pe cei vinovaţi, a dat 
satanei pe Imeneu și pe Alexandru, ceea ce înseamnă că „i-a 
legat", „le-a ținut” păcatele, scoţându-i din Impărăţia lui 
Dumnezeu, care este Biserica lui Hristos, și i-a dat împărăției 
diavolului (I Tim. 1, 20). 

7. Marele Apostol Pavel, arătând că el are împuternicirea 
și misiunea de a împăca pe oamenii păcătoşi cu Dumnezeu, 
zice: Vă rugăm, în numele lui Hristos, împăcați-vă cu 
Dumnezeu (II Cor. 5, 20), ceea ce dovedește că pentru a se 
împăca omul păcătos cu Dumnezeu, are nevoie de un mijlocitor 
(episcop, preot) așa cum au fost Pavel și ceilalți apostoli, 
mijlocitori ai împăcării dintre Dumnezeu și oameni. Și cu toate 
că același Apostol Pavel spune: Dumnezeu... ne-a împăcat cu 
Sine prin Hristos Ul Cor. 5, 18), ne arată însă apoi că această 
slujbă de a împăca pe oameni cu Dumnezeu a fost încredinţată 
și apostolilor, zicând: ...și Care ne-a dat nouă (apostolilor) 
slujirea împăcării; şi iarăşi: ...în numele lui Hristos, aşadar, ne 
înfățișăm ca mijlocitori, ca şi cum Insuşi Dumnezeu v-ar 
îndemna prin noi (II Cor. 5, 18-20). 

Așadar, pentru a se împăca cel păcătos cu Dumnezeu, 
este nevoie de mijlocirea episcopilor şi a preoţilor, care au luat 
această „slujbă a împăcării” de la Dumnezeu, și nu a primi 
direct iertarea păcatelor sale, așa cum susțineți voi, sectarilor 
rătăciți de la adevăr. 

Sectarul: Märturisirea trebuie să se facă în public, nu în 
fața preotului, ea nu trebuie să fie secretă, ci dimpotrivă, în fața 
altora, după cum scrie: Mărturisiţi-vă deci unul altuia păcatele 
şi vă rugați unul pentru altul (Iacov 5, 16). 

Preotul: „Unul' este credinciosul care se spovedește, iar 
„altul” este preotul. Vezi că n-a zis la plural: „unii altora”, ci 
„unul altuia”, tocmai spre a arăta că spovedania este secretă 
între cei doi: preotul și credinciosul. 

Tot astfel, Natan Proorocul în taină a intrat la David 
Proorocul din porunca lui Dumnezeu și l-a mustrat pentru 
greșeala ce făcuse, iar David nu în public, ci numai în taină s-a 
mărturisit în faţa lui Natan Proorocul, zicând: Păcăruit-am 
înaintea Domnului (II Regi 12, 1-13). Numai canonul cel 
pentru greșeala lui David a fost rânduit de Dumnezeu a se face 
în public, după cum este scris: Tu ai făcut întru ascuns 
(păcatul), iar eu voiface cuvântul acesta (al pedepsei) înaintea 
a tot Israelul şi la lumina zilei (II Regi 12, 12). 

Vezi dar că păcatul lui David s-a făcut în ascuns, 
spovedania nu la oricine, ci la un prooroc și numai în taină, iar 
canonul dat de Dumnezeu pentru păcatul său s-a făcut la 

arătare. Așa că greșeala, spovedania și pocăința lui David au 
fost cu adevărat o închipuire clară și luminată a practicii pe care 
o folosim noi, preoţii creștini, în Taina Pocăinţei, căci omul 
păcătuiește mai totdeauna în ascuns, se spovedește în taină 
înaintea preotului - asemenea lui David către Natan -, iar 
canonul poate să-l facă și la arătare. 

Despre Taina Pocăinţei, a se vedea mai pe larg la 
capitolul 20 al acestei lucrări. 


Capitolul 55 


DESPRE TAINA PREOŢIEI 
(HIROTONIA) 


Sectarul: Pentru care pricină voi, ortodocșii, susțineți că 
preoția este o Taină și că ea se poate împărtăși numai unora? 
Noi știm că preoţia este universală și că toţi credincioșii au 
darul preoţiei, fiecare dintre ei putând face slujba de preot, 
după mărturia Sfintei Scripturi, care zice: Și voi înșivă, ca 
pietre vii, zidiți-vă drept casă duhovnicească, preoţie sfântă, ca 
să aduceţi jertfe duhovniceşti, bine-plăcute lui Dumnezeu, prin 
lisus Hristos... lar voi Sunteţi seminţie aleasă, preoție 
împărătească, neam sfânt, popor agonisit de Dumnezeu, ca să 
vestiți în lume bunătățile Celui ce v-a chemat din întuneric, la 
lumina Sa cea minunată (| Petru 2, 5, 9); iar mai departe: Și 
ne-a făcut pe noi (lisus Hristos) împărăție, preoți ai lui 
Dumnezeu și Tatăl Său (Apoc. 1, 6); și iarăși: Și l-ai făcut 
Dumnezeului nostru împărăție şi preoți, şi vor împărăți pe 
pământ (Apoc. 5, 10). Așadar din aceste locuri ale Sfintei 
Scripturi rezultă clar că preoţia nu poate fi rezervată numai 
unora, ci că toţi credincioșii o au. 

Preotul: In zadar ai adus dumneata aceste citate din 
Sfânta Scriptură în susţinerea rătăcirii voastre sectare, deoarece 
din ele nu rezultă nicidecum universalitatea preoţiei, așa 
precum vi se pare vouă. Toate cuvintele din citatele de mai sus 

au înţeles spiritual, și nicidecum literal. Vezi că apostolul zice: 
„pietre vii”, „casă duhovnicească”, „preoție sfântă", „jertfe 
duhovnicești”. Deci dacă cuvintele „pietre”, „casă” și „jertfe” 
trebuie înțelese duhovnicește, pentru că așa cer atributele 
lămuritoare care le însoțesc („vii”, „duhovnicească”, 
„duhovnicești”), atunci desigur că și cuvântul „preoţie” - care 
este în strânsă legătură cu „pietrele”, „casa” și „jertfele” de 
care este vorba în acest loc - trebuie înţeles și el duhovniceşte, 
p] 2 9 
iar nicidecum în înţelesul său obișnuit (Ps. 50, 18-19 ș.a.). Iar 
faptul că preoţia este Taină se poate vedea prealuminat din 
următoarele mărturii ale Sfintei Scripturi: 


1. Preoţia este un dar împărtășit prin Sfânta Taină a 
„punerii mâinilor preoţiei” (I Tim. 4, 14). 

2. Preoţia este Taină care se poate da numai celor chemați 
de Dumnezeu prin punerea mâinilor episcopilor, care sunt 
urmași ai apostolilor (II Tim. 1,6). 

3. Preoția este o Taină pe care nu o poate avea orice 
credincios, ci numai cei aleși (Fapte 6, 5) și numai aceia pe 
care vor pune mâinile episcopii Bisericii, care sunt locţiitori ai 
Sfinţilor Apostoli (Fapte 6, 6). 


4. Preoţia este Taină care se dă prin hirotonie (punerea 
mâinilor) de 'către episcopi, urmașii Sfinţilor Apostoli (Fapte 
14. 23). 

5. Preoţia este o Taină care se dă prin lucrarea Sfântului 
Duh, spre a păstori preoții Biserica lui Dumnezeu (Fapte 20, 28). 

6. Preoţia este Taină care nu se poate da de alți preoți, ci 
numai de episcopi - care sunt urmași ai Sfinţilor Apostoli -, 
deoarece vedem că marele Apostol Pavel a sfinţit (hirotonit) şi a 
așezat pe episcopi ca urmași ai săi (I Tim. 4, 14; II Tim. | „6; 
Fapte 14, 23 ş.a.). 


7. Preoţia este Taină care se dă numai prin episcopii 
urmași ai apostolilor, așa precum Tit și Timotei - episcopii 
hirotoniți de marele Pavel Apostolul - au sfințit și au așezat 
preoți și diaconi (| Tim. 5, 22; 3, 1-10; Tit 1, 5-9). 

8. Preoţia este Taină care se dă numai prin episcopi - 
următorii apostolilor -, căci nicăieri nu se spune că un preot ar 
fi hirotonit pe alt preot, ci numai că preoții și diaconii s-au 
hirotonit de apostoli și de urmașii lor, episcopii (I Tim. 5, 22; 
Tit 1, 5-9). 

9. Preoţia este o Taină care nu se poate încredința 
oricăruia dintre creștini, ci numai acelora care îndeplinesc 
anumite condiţii (I Tim. 5, 22). 

10. Preoţia este o Taină pe care nu o pot avea toţi, ci 
numai cei ce au chemare, ca și Aaron (Evrei 5, 4; Luca 6, 
12-18). 

Sectarul: In Sfânta Scriptură se arată că toţi cei din 
poporul lui Israel se ziceau preoți și slujitori ai Domnului, după 
cum scrie: Şi voi, voi veţifi numiţi preoti ai Domnului, slujitori 
ai Dumnezeului nostru (Isaia 61, 6). Și iarăși: Și voi veți fi mie 
preoție împărătească şi neam sfânt (leş. 19, 6). Deci iată că 
orice om din adunarea creștinească poate să fie preot și slujitor 
al Domnului. 

Preotul: Nu este nimic adevărat în cele ce rătăcit cugeti 
dumneata și cei asemenea ţie rătăciţi, socotind că orice om din 
popor poate să fie preot și slujitor al lui Dumnezeu. Dacă ar fi 
cum rău credeţi și înțelegeţi voi, sectarilor, atunci ar fi urmat ca 
toţi oamenii din poporul evreu - cărora li sau zis aceste cuvinte 
- să fi fost preoţi și slujitori ai Domnului. Insă noi vedem că nu 
toţi erau preoţi, ci numai cei din seminţia lui Aaron și a lui 
Levi, și numai aceia aveau dreptul să fie preoți și slujitori ai 
Domnului la Altar și în biserica lui Dumnezeu (leş. 28, 1-3; 
Num. 3, 5-13; Evrei 7, 14). 

Așa încât voi, sectarilor, aţi înţeles cuvintele Scripturii ca 
și Datan și Aviron, care pe baza „că toţi sunt o împărăție de 
preoți” și de aceea nu mai au nevoie de Aaron preotul și de fiii 
lui, din înţelegerea lor cea rea au început a face și ei slujba de 
preoţi. Şi pentru această pricină în faţa întregului popor au fost 
bătuţi de Dumnezeu: pe unii i-a înghiţit pământul de vii și pe 
alţii i-a ars focul lui Dumnezeu (Num. cap. 16). Pe Saul 
Împăratul, fiindcă a îndrăznit să aducă jertfă lui Dumnezeu în 
locul preotului, l-a lepădat Dumnezeu de la împărăție ca pe un 
nebun și a murit străpuns de sabia lui (| Regi 13, 1- 14; 31, 1-6). 
lar pe "Ozia Împăratul, care a îndrăznit să tămâieze înaintea 
Domnului la altar, l-a bătut Dumnezeu cu lepră, de care a bolit 
până la moarte (II Parai. 26, 16-23). 

Așadar înţelege, omule rătăcit de la adevăr, că citatele din 
Sfânta Scriptură care vorbesc despre preoţie în înţeles soborni- 
cesc și mai larg, nu se referă nicidecum la preoție ca Taină, ci 

la preoţia generală, care nu are aceleași puteri, îndatoriri și 
daruri ca preoţia cea întemeiată de Domnul Hristos în Biserica 
Sa; căci pe această preoţie pe care a întemeiat-o Domnul în 
Legea Darului, a înzestrat-o cu mari daruri, puteri deosebite și 
dregătorii duhovniceşti. 


Sectarul: Cu ce daruri și puteri deosebite a înzestrat 
Hristos preoția voastră, faţă de’ preoția pe care o poate avea 
orice creștin, și cu ce dregătorii duhovnicești a îmbrăcat-o pe ea? 

Preotul: Noi știm că cei dintâi preoţi ai Testamentului 
Nou au fost Sfinţii Apostoli, care au transmis mai departe 
preoția prin urmaşii lor, episcopi Și preoți, pe care i-au hirotonit 
în Biserica lui Hristos. 

Acestor apostoli Mântuitorul le-a dat puterea Sa (Matei 
28, 18- 19) şi de asemenea le-a dat slava Sa (loan 17, 22). Slava 
Sa stă în cele trei dregătorii prin care S-a preaslăvit El, şi 
anume: 

1. Ca Împărat, conducător sau păstor (Matei 2, 2-6; 27, 
14; loan 10, 11-18). 

2. Ca Arhiereu (Evrei 5, 6; 7, 17, 28; Ps. 109, 4) și 

3. Ca Învățător şi Prooroc (loan 3, 2; Matei 21, 11, 46; 
22, 16; Luca 24, 19; loan 7, 40 ș.a.). 

Deci Apostoli şi urmașii lor, episcopii şi preoții cei 
așezați de ei, au aceste dregătorii duhovniceşti, care constituie 
slujba preoțească sub raportul drepturilor și îndatoririlor lor. 

Sectarul: Dar care vă sunt vouă, ortodocșilor, mărturiile 
biblice prin care se pot arăta aceste dregătorii duhovnicești, pe 
care ziceţi că le au episcopii Și preoții voştri? 

Preotul: Mărturiile Sfintei Scripturi care arată prealu- 
minat dregătoriile duhovniceşti și puterile cu care Mântuitorul 
nostru lisus Hristos a înzestrat pe apostoli și pe următorii lor, 
episcopii și preoţii Legii Darului, sunt acestea: 

1. Apostolii - începătorii preoţiei Legii Darului - au fost 
aleși de Mântuitorul nostru [isus Hristos din mulțimea celorlalți 
ucenici (vezi Luca 6, 12-16; Marcu 3, 13-19; Matei 10, 1-5 
Ș.a.). 

2. Pe acești ucenici pe care i-a ales Mântuitorul i-a învăţat 
cum să boteze și ei botezau poporul chiar în timpul când 
Domnul Hristos propovăduia Evanghelia, că zice: Deși Iisus nu 
boteza EI, ci ucenicii Lui (loan 4, 1-2). 

3. Pe aceşti 12 apostoli începători ai preoţiei Legii 
Darului, Mântuitorul i-a învăţat cum să se roage și să facă 
frângerea pâinii (Liturghia de azi) (Matei 26, 26-28; Marcu 14, 
22-28; Luca 22, 19-20). 

4. Acestor 12 apostoli pe care i-a ales, Mântuitorul li s-a 
arătat adeseori după Invierea Sa, timp de 40 de zile, și i-a 
învăţat cele pentru Împărăția lui Dumnezeu (adică cum să facă 
slujbele) (Fapte 1, 2-3). 

5. Peste aceşti 12 apostoli în ziua întâi a săptămânii 
(Duminica), la 50 de zile după Inviere (la Cincizecime), S-a 
pogorât Duhul Sfânt în chip de limbi ca de foc (Fapte 2, 1-2). 

6. Pe acești Sfinți Apostoli - începătorii preoţiei Legii 
Darului - i-a îmbrăcat cu putere de sus spre a propovădui 
Evanghelia (Fapte 1, 5; 2, 1-3; Luca 24, 48-49). 

7. Acestor sfinți ucenici și apostoli ai Săi, Duhul Sfânt 
le-a dat putere și înţelegere să vorbească în alte limbi (Fapte 2, 4). 

8. Pe acești apostoli începători ai preoţiei din Legea 
Nouă, Mântuitorul i-a trimis după Invierea Sa să facă ucenici 
din toate neamurile, prin propovăduire, și să-i boteze în numele 
Tatălui și al Fiului și al Sfântului Duh si să-i învețe să păzească 
cele ce le-a poruncit lor (Matei 28, 19- 20). 

9. Acestor apostoli, după Pogorârea Duhului Sfânt, li s-a 
dat putere de a hirotoni pe cei aleși: pe unii arhierei (sau mai 
mari preoți, cum se mai numesc), apoi prezviteri (sau bătrâni) 
și diaconi (vezi Fapte 6, 1-6; 8, 14-17; 13, 1-3; 14, 3; 20, 17-28; 
I Petru 5, 1-4; Apoc. 1, 6; 5, 10; H Tim. 1,6; I Tim. 4, 14). 

10. Acești 12 apostoli au poruncit episcopilor celor 
hirotoniți de ei (Filip. 1, 1) să hirotonească dintre creștini pe 
unii diaconi și preoţi, iar pe alţii să-i ridice la treapta episcopiei 
(vezi Tit 1, 5-7; I Tim. 5, 21-22; 3, 1-13 sa). 

11. Pe acești episcopi și preoți hirotoniți de Sfinții Apos- 
toli, îi numește Dumnezeu „slujitori" și „iconomi” (ispravnici) 
ai Tainelor lui Dumnezeu (I Cor. 4, 1; Tit 1, 7), robi puşi peste 
alți robi (Matei 24, 45). 

12. Episcopii și preoţii sunt lucrătorii cărora le-a încre- 
dințat Domnul via - lumea creștină - să o lucreze în locul celor 
din Legea Veche (Matei 21, 33-43). 

13. Aceşti episcopi și preoţi - urmașii Sfinţilor Apostoli - 
se mai numesc și părinți și învăţători întru Hristos (I Cor. 4, 15). 

14. Acești episcopi și preoți sunt slugile ce pregătesc 
masa și amestecă vinul ȘI cheamă lumea la mântuire (Prov. 9, 
2-6; Matei 22, 1-14). 

15. De acești episcopi şi preoți au poruncă creștinii să 
asculte și să facă cele ce îi învaţă, căci aceștia vor da socoteală 
pentru sufletele lor (Evrei 13, 17; T Tes. 5, 12- 13). 

16. Pe acești episcopi şi preoți îi numește Domnul Hristos 
sarea pământului (Matei 5, 

17. Apostolilor și urmașilor lor, episcopilor și preoților, 
le-a dat Domnul Hristos puterea de a ierta păcatele celor ce vor 
mântuirea sufletelor (loan 20, 9-23; Fapte 19, 18). 

18. Aceștia au cheile Împărăției cerurilor și putere să 


încuie și să descuie, să lege şi să dezlege (Matei 16, 18-19; 
18, 18). 


19. Acestora le-a dat să cunoască tainele Împărăției 
cerurilor (Matei 13, 10-11). 

20. Despre acești preoți și episcopi s-a proorocit că vor fi 
preoți ai lui Dumnezeu îmbrăcați cu mântuire (Ps. 131, 16; 
Isaia 66, 21; Ier. 23, 3-5; 33, 15- 18 ș.a.). 

21. Cu aceștia S-a fgäduit Domnul că va fi în toate 
zilele, până la sfârşitul veacului (Matei 28, 20). 

22. În vremea lui Moise, Dumnezeu a ales pe Aaron și pe 
fiii săi spre a-l fi preoți, până avea să vină Mesia - Hristos cel 
făgăduit în Legea Veche. Și numai Aaron cu urmașii lui aveau 
dreptul de a preoți, a tămâia și a aduce jertfe și rugăciuni pentru 
popor (leş. 28, 1; Num. 3, 10, 38; 18, 7). Numai arhiereul sau 
marele preot avea voie să intre o dată în an în locul cel 
preasfânt din biserică (leș. 30, 10). De asemenea, doar 
arhiereul putea unge cu untdelemn pe cel ce era făcut împărat 
(I Regi 9, 16; 10, 1; 16, 1-18). Tot astfel, toate slujbele sfinte 
numai preoților le era dat a le face, iar dintre mireni, care ar fi 
îndrăznit a se apropia de vreo slujbă preoțească, era omorât 
(Num, 18, 7). 

În Noul Testament ni se spune că toate acele răzvrătiri ale 
mirenilor împotriva preoţiei și pedepsele cele înfricoșate date 
de Dumnezeu lui Core, Datan și Aviron - care au îndrăznit a 
lucra cele ale preoţiei nefiind preoţi > sunt pilde pentru noi 
creștinii, ca să nu facem așa ceva, ca să nu fim osândiţi în focul 
cel | veșnic (vezi I Cor. 10, l- 12; Epistola Sobornicească a lui 

Iuda; II Petru cap. 2; Evrei 2, 1-3; 3,.6-18; 12, 25; Col. 1, 
21-23 ş.a.). 

Deci înţelege, omule, și ia aminte că preoţia este o Taină 
Sfântă și o dregătorie duhovnicească cu mare răspundere în faţa 
lui Dumnezeu și nu toți oamenii sunt preoţi, ci numai cei 
chemaţi și aleși de Dumnezeu spre slujba Sa pot să fie preoţi, și 
nicidecum nu poate fi oricare om, precum vi se pare vouă (Luca 
6, 12-16; Marcu 3, 13-19; Matei 10, 1-5; Evrei 13, 17; 5,4). 

Deci în cele de până aici ai putut vedea pe baza 
trimiterilor din Sfânta Scriptură, care sunt dregătoriile, darurile 
şi puterile cu care a înzestrat Hristos Mântuitorul nostru preoția 
Legii Darului, ca să cunoști câtă deosebire este între preoţia ca 
Taină rânduită de Domnul și preoția generală (universală), pe 
care o înţelegeţi voi greșit și rătăcit, confundând-o cu adevărata 
preoţie (sacramentală), cea întemeiată de Domnul în Biserica 
Noului Testament (Așezământ). 

Sectarul: Dacă voi, ortodocșii, susțineţi că numai pe 
episcopii și preoţii voștri i-a înzestrat Hristos Domnul cu atâtea 
daruri, puteri și dregătorii duhovnicești, atunci pentru ce Sfânta 
Scriptură cea Veche și cea Nouă arată că creștinii sunt „casă 
duhovnicească”, „preoţie împărătească”, „neam sfânt”, „preoţi 
ai Domnului” și „slujitori”, care pot să aducă lui Dumnezeu 

„jertfe duhovnicești” (Isaia 61, 6; 43, 21; leş. 19, 6; I Petru 1, 
2-3 ş.a.)? 

Preotul: În cele de mai sus s-a arătat lămurit că în aceste 
locuri Sfânta Scriptură vorbește în înțeles mai larg, duhovnicesc 
și simbolic, despre o preoție generală a poporului iudaic și a 
celui creștin, dar nicidecum că toți evreii din Legea Veche au 
fost preoţi ai Legii Vechi, sau că toţi creștinii din poporul 
creștinesc pot fi preoţi în înţelesul obișnuit al cuvântului. lar 
dacă Sfânta Scriptură le spune creștinilor că sunt „casă 
duhovnicească”, le arată că trebuie să fie oameni sfinți, 
alcătuind toţi împreună și fiecare în parte un templu sfânt 
(| Cor. 3, 16); dacă le spune „preoţie împărătească”, le zice 
pentru că aparţin marelui Împărat Dumnezeu (leş. 19, 6); dacă 
îi numeşte „neam sfânt”, le zice astfel pentru că sunt un neam 
ales, deosebit, pus deoparte spre slujba lui Dumnezeu; dacă le 
spune „preoţie sfântă" o face tot în sens duhovnicesc, că adică 
pot să aducă și ei un anume fel de „jertfe duhovnicești”. 

Sectarul: Dar care „jertfe duhovnicești” pot să aducă 
creștinii ca preoţie sfântă şi ca preoție împărătească? 

Preotul: „Jertfele duhovniceşti" despre care e vorba aici 
şi pe care pot să le aducă creștinii lui Dumnezeu sunt acestea: 

1. „Jertfa buzelor", adică rugăciunea (Col. 4, 2; II Tes. 
1,3). 

2. Jertfa de laudă (Ps. 115, 8). 

3. Făgăduința (Fapte 13, 32-33; Rom. 1, 1-2; Ps. 115, 
5, 9). 

4. Umilirea duhului (Ps. 50, 18-19). 

5. A se ruga unul pentru altul, ca de exemplu: soțul 
pentru soție, soția pentru soț, părinții pentru copii, copiii pentru 
părinţi, rudele pentru rude ȘI a. (II "Regi 7, 18, 25-29; I Paral. 
17, 23-27; Fac. 20, 17; lov 42, 8- 10 ş.a.) 

6. A se ruga pentru stăpâniri şi pentru patrie (Ezd. 10, 6; 
I Tim. 2, 2; Num. 27, 15-17; Deut. 9, 26; 26, 15). 

7. A se ruga pentru toți oamenii şi pentru toată lumea 


(l 9 2, 2; leş. 9, 29; 10, 17-18; Num. 12, 13; I Regi 1, 17 
ș.a 


8. A se ruga neîncetat (Ps. 16, 6; 33, 1; I Tes. 1, 2-3; 5, 
17; Filip. 1, 2-4; Efes. 1, 16 ș.a.). 

Așadar acest fel de jertfe se cere și trebuie a se aduce de 
creștini ca „neam sfânt” și „preoţie împărătească”. Acestea sunt 
„jertfele duhovniceşti” pe care le pot aduce creștinii lui 
Dumnezeu. Dar a aduce jertfe asemenea preoţilor și a sluji ca 
preoţi lui Dumnezeu în biserică sau în sfântul altar, acestea nu 
le pot face decât numai aceia care sunt aleși și au chemare ca și 
Aaron (Evrei 5, 4; Luca 6, 12-18 ș.a.). 

Capitolul 56 


DESPRE TAINA NUNTII 
(CĂSĂTORIA) 


Căsătoria este cel mai vechi așezământ dumnezeiesc pus 
între oameni de Dumnezeu, prin care s-a întemeiat familia și 
astfel existenţa tuturor popoarelor lumii (Fac. 2, 18-22). 

Căsătoria în Biserica lui Hristos cea dreptmăritoare este 
socotită ca Taină pentru următoarele pricini: 

1. A fost așezată de Dumnezeu la începutul lumii și a fost 
binecuvântată de El (Fac. 1, 28; I Cor. 7, 2 ș.a.). 

2. Prin unirea soţului cu soția sa, ei devin un singur trup 
(Fac. 2, 18-24). Binecuvântarea dată de Dumnezeu primilor 
oameni înainte de a se însoți unul cu altul, noi o numim 
„cununie”, împlinindu-se prin mergerea bărbatului și a femeii 
la biserică spre a fi binecuvântaţi de preot în numele Domnului. 
Astfel putem spune că primii oameni au fost cununaţi prin 
binecuvântare direct de Dumnezeu înainte de a se însoți, pentru 
ca însoţirea lor să nu fie desfrânare. 

3. Și după potopul lui Noe, când Noe cu fiii și nurorile 
lui au ieșit din corabie, iarăși i-a binecuvântat Dumnezeu, 
zicându-le: Creșteţi şi vă înmulțiți şi umpleți pământul şi-l 
stăpâniți (Fac. 9, 1). 

4. Acest așezământ dumnezeiesc rânduit de Dumnezeu la 
începutul lumii asupra bărbatului și a femeii a fost întărit și de 
Mântuitorul nostru lisus Hristos la nunta din Cana Galileii, 
când, fiind chemat la nuntă, la rugămintea Preasfintei Sale 
Maici El a făcut prima Sa minune, prefăcând apa în vin (loan 2, 

1-11). 

5. Unirea care se face între soţi este desăvârșită și 
nedespărţită, mai presus de înțelegerea și mintea noastră, așa 
încât prin împreunare nu mai sunt doi, ci un singur trup (Matei 
19, 5-6; Marcu 10, 6-8; I Cor. 6, 16; Efes. 5, 31 ș.a.). 

6. Căsătoria nu poate fi săvârșită decât de preoți. Ea 
trebuie să aibă binecuvântarea Bisericii, precum şi prima 
căsătorie a fost binecuvântată de Dumnezeu (Fac. 1, 28). Căci 
orice lucru se Ss nțeşte prin cuvântul lui Dumnezeu şi prin 
rugăciune (| Tim. 4, 5). Iar cei ce au chemarea de a sfinți sunt 
preoții (Evrei 5, 1). 


7. Căsătoria este Taina care nu se poate desface, afară de 
cazuri speciale, așa cum a spus și Mântuitorul: Ceea ce 
Dumnezeu a împreunat, omul să nu despartă (Matei 19, 6; 
Marcu 10, 9; I Cor. 7, 10-11). Dacă această Taină ar fi un 
simplu consimţământ sau numai o asociere - cum ziceţi voi, 
sectarilor -, apoi nu ar fi pus Dumnezeu atâta stricteţe la 
desfacerea ei, încât numai moartea și desfrânarea să o poată 
desface (Matei 19, 9; Marcu 10, 11; Luca 16, 18; Rom. 7, 2-3). 


Despre Taina Cununiei se a vedea mai pe larg la 
capitolul 22 al acestei lucrări. 


Capitolul 57 


DESPRE 
TAINA SFÂNTULUI MASLU 


Sectarul: Pentru care pricină voi, ortodocșii, ziceţi că 
Maslul (ungerea cu untdelemn) este Taină, și care, vă sunt 
mărturiile biblice în susținerea acestei învățături? În Sfânta 
Scriptură nicăieri nu se spune că așa-zisa Taină a Maslului ar fi 
instituită de Mântuitorul. 


Preotul: Sfântul Maslu este o Taină a Bisericii celei 
dreptmăritoare a lui Hristos, deoarece și ea are caracter sfințitor 
și de iertare a păcatelor, ca și celelalte șase Sfinte Taine. Noi 
vedem chiar în Vechiul Testament că untdelemnul era folosit ca 
mijloc de sfințire (vezi leş. 29, 40; 40, 9-11; Num. 28, 12-13; 
Lev. 2, 4; IV Regi 9, 1-6; TI Regi 19, 15 Ș.a.), şi această 
sfințire cu "untdelemn se făcea numai de preoţi sau de prooroci 
(leş 29, 7-9; 30, 30; III Regi 19, 16 ș.a.). Iar de vrei să ştii şi 

mărturiile biblice pentru Taina Sfântului Maslu din Legea Noului 
Așezământ, ascultă: 

1. Sfântul Maslu este Taină instituită de Însuși Mântui- 
torul și practicată de Sfinţii Apostoli (vezi Marcu 6, Í2- 13). 

2. Sfântul Maslu este Taină lăsată nouă după învățătura 
Sfinţilor Apostoli (vezi Iacov 5, 14-15), Apostolul lacov 
arătând că ea se poate face numai de preoţi. 

3. Sfântul Maslu este Taină, deoarece prin împărtășirea ei 
se dă omului sănătate și iertare de păcate (Iacov 5, 14-15). 

4. Sfântul Maslu este Taina care, după rânduiala Bisericii 
Dreptmăritoare, trebuie să se facă de mai mulţi preoţi: șapte, 
cinci, trei, și numai în caz de mare nevoie se poate face și cu 
doi (Marcu 6, 7; 16, 18). 

5. Sfântul Maslu este Taină, deoarece învăţătura și prac- 
ticarea ei are origine apostolică, fiindcă Apostolii au învăţat 
despre ea și au practicat-o în zilele vieţii lor (lacov 5, 14-15; 
Marcu 6, 12-13; Luca 9, 6; Marcu 16, 18 ș.a.). Dar nicăieri în 
Sfânta Scriptură Apostolii nu se numesc întemeietori ai Tainelor 
lui Dumnezeu, ci numai iconomi (| Cor. 4, 1), de unde rezultă 
că ea este întemeiată tot de Hristos, ca și celelalte Sfinte Taine. 

6. Sfântul Maslu este Taină a Bisericii dreptmăritoare a 
lui Hristos, căci în ea se arată mila și îndurarea lui Dumnezeu 
- prin mijlocirea preoţilor - de a da sănătate trupului omenesc 
și iertare sufletelor de păcate (Iacov 5, 14-15; Marcu 6, 12-13 
ș.a.). 

Despre Taina Sfântului Maslu vezi mai pe larg la capitolul 
23 al acestei lucrări. 

suflat asupra lor şi le-a zis: Luaţi Duh Sfânt; cărora veți ierta 
păcatele, le vor fi iertate şi cărora le veţi ţine, vor fi ținute 


Capitolul 58 


DESPRE 
PUTEREA DISCIPLINARĂ 


Sectarul: Pentru care pricină voi, preoţii, împreună cu 
episcopii voștri, v-aţi însușit dreptul și puterea disciplinară asupra 
credincioșilor? Căci Mântuitorul, când a vorbit de pedepsele 
disciplinare, a zis: Spune-l Bisericii (Matei 18, 15-17), ceea ce 
înseamnă „spune-l comunităţii” și nicidecum „spune-l episco- 
pilor sau preoţilor”. Cuvântul Biserică înseamnă întotdeauna 
comunitatea credincioșilor și prin urmare nu este vorba aici de 
conducători. De aceea vreau să știu: care sunt mărturiile 
scripturistice în susținerea poziţiei voastre? 

Preotul: Nu este nimic adevărat în cele ce cugeti 
dumneata și cei asemenea dumitale în rătăcire. Mântuitorul nu a 
dat puterea disciplinară în Biserica Sa poporului, ci conducă- 
torilor poporului, adică sfinților Săi ucenici și apostoli, precum 
şi urmașilor lor, episcopilor și preoţilor. Acestora le-a dat 

ântuitorul puterea de a pedepsi pe cei vinovaţi, de a lega și de 
a dezlega, sau în genere „toată puterea” (Matei 28, 18). lar de 
voiești mărturii biblice în această privință, apoi ascultă cele ce 
urmează: 


E 1. Marelui Apostol Petru, Mântuitorul i-a dat cheile 
Impărăţiei cerurilor, ca orice va lega pe pământ să fie legat și în 
ceruri și orice va dezlega pe pământ să fie dezlegat și în ceruri 
(Matei 16, 18-19). 

2. Aceeași putere, ceva mai târziu, a dat-o Mântuitorul și 
celorlalți Sfinţi Apostoli, zicând: Adevăr grăiesc vouă: Oricâte 
veți lega pe pământ, vor fi legate şi în cer, şi oricâte veți 
dezlega pe pământ, vor fi dezlegate şi în cer (Matei 18, 18). 

3. Mântuitorul, după preaslăvită Invierea Sa, le-a dat 
Duh Sfânt sfinţilor Săi ucenici și apostoli, spre a ierta și a ţine 
păcatele oamenilor. Căci, arătându-li-Se lor după Invierea Sa, a 


(loan 20, 22-23). 

4. Numai sfinţilor Săi ucenici și apostoli le-a dat 
Mântuitorul puterea și misiunea de a învăţa și a boteza toate 
neamurile (Matei 28, 18-19). 

5. Cuvântul „Biserică" (în contextul de la Matei 18, 
15-17) nu poate să însemne adunarea credincioșilor, deoarece 
se vede că adunarea credincioșilor în chestiuni disciplinare este 
reprezentată prin prezenţa a doi sau trei martori, prin acei „doi 
sau trei” înțelegându-se toţi credincioșii din comunitate. lar 
puterea de a lega și a dezlega, adică de a ţine păcatele sau de a 
le ierta, cât și de a îndepărta pe cineva din Biserică, nu a dat-o 
Domnul celor doi sau trei, ci numai Sfinţilor Apostoli, când le-a 
spus: Adevărat grăiesc vouă: Oricâte veți lega pe pământ... 
(Matei 18, 18). 

Deci iată că această putere supremă disciplinară nu a dat-o 
Mântuitorul comunităţii credincioșilor, ci conducătorilor 
comunităţii, sfinţilor Săi ucenici și apostoli. 

6. Numai Sfinţii Apostoli au făcut uz de acest drept sau de 
această putere disciplinară, rezultând și de aici clar și luminat 
că numai ei l-au avut și că ei sunt - împreună cu urmașii lor - 
„Biserica”, despre care se vorbește la Matei 18, 17. De pildă, 
în cazul nelegiuitului din Corint, nu comunitatea a luat 
hotărârea excomunicării lui, ci marele Apostol Pavel, după cum 
se arată în text: Ci eu, deși departe cu trupul, însă de față cu 
duhul, am şi judecat, ca şi cum aș fi de față, pe cel ce a făcut 
una ca aceasta... (| Cor. 5, 3-5). Şi mai departe tot el dă 
poruncă: Scoateți afară dintre voi pe cel rău (| Cor. 5, 13). 

lată deci că marele Apostol Pavel este cel care a „jude- 
cat" și tot el a poruncit: „Scoateţi afară...”, iar rolul comuni- 
tăţii a fost numai acela de a executa hotărârea apostolului, adică 
să facă cele ce el rânduise în legătură cu nelegiuitul. 

7. După un oarecare timp de la pedepsirea celui nelegiuit, 
tot marele Pavel Apostolul decide ca el să fie primit din nou în 
sânul Bisericii, și în acest caz el scrie: ...destul este pentru un 
astfel de om pedeapsa aceasta dată de către cei mai mulți... 
(II Cor. 2, 5-10). 

Aşadar judecata asupra nelegiuitului a făcut-o marele 
Apostol Pavel, iar executarea pedepsei acestuia - din porunca 
apostolului - au făcut-o credincioșii. 

8. Apostolul dă aici o decizie condiţionată de consim- 
ţământul comunităţii, dar prin aceasta el încearcă ascultarea lor, 
deoarece chiar mărturisește, zicând: Căci pentru aceasta v-am 
şi Scris, ca Să cunosc încercarea voastră, dacă sunteți 
ascultători în toate (II Cor. 2, 9), adică cu alte cuvinte: 
„Motivul pentru care v-am scris relativ la nelegiuitul acela, a 
fost de a mă convinge dacă sunteţi ascultători și dacă executaţi 
sau nu cele ce v-am poruncit". 


9. Ceva mai jos, Apostolul Pavel scrie acelorași: Și gata 
Suntem să pedepsim toată neascultarea, atunci când supunerea 
voastră va fi deplină (II Cor. 10, 6). Deci cine are dreptul de a 
pedepsi? Cine a rostit pedeapsa pentru cel nelegiuit? Mai poate 
oare încăpea vreo îndoială - în urma analizei acestui text - că 
nu comunitatea, ci apostolul a rostit pedeapsa? 

10. Marele Apostol Pavel și tesalonicenilor le scrie în 
același înțeles: dacă vreunul nu ascultă de cuvântul nostru prin 
epistolă, pe acela să-l însemnați şi să nu mai aveți cu el nici un 
amestec, ca să-i fie ruşine (II Tes. 3, 14). Și aici este deci 
vorba de o dispoziţie dată de Apostolul Pavel într-o chestiune 
de disciplină a comunităţii, iar comunităţii nu-i revine decât 
rolul de a asculta. 

11. Marele Apostol Pavel iarăși face uz de puterea dată 
lui de Hristos în cazul excomunicării lui Imeneu și a lui 
Alexandru, despre care scrie lui Timotei: ...i-am dat satanei, 
ca să învețe să nu hulească (I Tim. 1, 19-20). Deci şi aici îi 
comunică lui Timotei pedeapsa ce le-a dat-o acestora pentru 
abateri disciplinare. Dacă dreptul acesta ar fi fost al 
comunităţii, marele Apostol Pavel i-ar fi propus lui Timotei să 
convoace adunarea credincioșilor din Efes și nu ar fi luat el 
singur măsuri disciplinare împotriva lor. 

12. Puterea disciplinară a trecut de la apostoli la urmașii 
lor, care sunt episcopii. Acest adevăr reiese din cuvintele pe 
care Mântuitorul nostru lisus Hristos le-a spus apostolilor Săi: 
Iată, Eu cu voi Sunt în toate zilele, până la sfârșitul veacului 
(Matei 28, 20). Apostolii n-au trăit până la sfârșitul lumii, ci au 

murit ca toţi oamenii, dar în viaţă fiind ei, și-au pus succesori, 
ca de pildă: marele Apostol Pavel pune pe Timotei episcop la 
Efes și pe Tit episcop în Creta, apoi îi scrie lui Timotei: Pâră 
împotriva preotului să nu primeşti, fără numai din sura a doi 
sau trei martori. Pe cei ce păcătuiesc mustră-i de față cu toți, 

. . . [4 . v SA a z 7 
ca și ceilalți să aibă teamă (I Tim. 5, 19-20). 


Așadar se vede clar de aici că lui Timotei îi dă dreptul și 


puterea - ca urmaș al său - de a aplica pedepse disciplinare nu 
numai credincioşilor, ci chiar și preoților. 


Deci înţelege, omule rătăcit, din cele de până aici, că 


puterea disciplinară î în Biserica lui Hristos au avut-o Apostolii Și 
urmașii lor, episcopii, puși de ei la conducerea credincioșilor 
din Biserica lui Hristos, iar Sfânta Scriptură face distincţie între 


păstori și turmă, între cei care conduc pe calea mântuirii și cei 
care sunt conduși (I Petru 5, 2-5). 


Capitolul 59 


DESPRE SFINŢIREA 
OBIECTELOR ȘI A NATURII 


Sectarul: Vreau să vă pun și o altă întrebare: De ce voi, 
preoţii ortodocși, faceţi sfințirea unor obiecte de cult și chiar a 
unor lucruri casnice? Oare voi nu aţi citit scriptura care zice că 
nimic nu este necurat (Rom. 14, 14-20; Fapte 10, 15; I Tim. 4, 
4-5; Tit 1, 15 ş.a.)? Deci, dacă Dumnezeu le-a curăţit, pentru 
care pricină voi le mai faceți sfințire? Care vă sunt mărturiile 
biblice în această chestiune? 

Preotul: Așa înțelegeţi voi toate cele clare în chip sucit și 
răzvrătit și de aceea mult vă rătăciţi. Sfânta Scriptură numește 
pe diavolul „stăpânitorul acestei lumi” (loan 12, 31; 14, 30) şi 
„domnul veacului acestuia” (II Cor. 4, 4). Apoi trebuie știut că 
nu numai omul tinde a se elibera de sub puterea diavolului, ci și 
natura împreună suspină și împreună are dureri, adică suferă 
încă în pragul înnoirii ei, deoarece eliberarea ei totală de sub 

tirania diavolului şi robia stricăciunii se va face de abia la 
venirea a doua a Mântuitorului; până atunci ea rămâne încă sub 
deşertăciune ca urmare a căderii omului în păcat (vezi Rom. 8, 
19-22). De aceea noi, care am fost sfințiți și scoși de sub robia 
diavolului prin Botez, avem datoria de a scoate și lucrurile din 
natură prin sfințire, spre a le pune în slujba lui Dumnezeu și a 
slugilor Lui. 

Iar de vrei și mărturii biblice în această privinţă, iată-le: 

1. Când Mântuitorul nostru lisus Hristos a făcut în pustie 
acea preaslăvită minune a înmulţirii pâinilor, Sfânta Evanghelie 
ne spune că Mântuitorul mai întâi S-a rugat și a binecuvântat 
pâinile, pe care apoi le-a înmulţit (Matei 14, 19; 15, 36). 

2. La fel a procedat și la așezarea Cinei de Taină, când, 
luând pâinea, a binecuvântat-o și luând paharul și mulţumind, 
le-a dat ucenicilor (Matei 26, 26-27), deoarece și cu acest prilej 
pâinea și vinul, ca și pâinile din pustie, trebuiau a fi puse în 
slujba lui Dumnezeu; dar nu este necesar ca toate lucrurile din 
natură să fie sfinţite, ci numai atunci când ele sunt puse anume 
în slujba Domnului. 

3. La sfinţirea obiectelor are loc un ritual compus din 
rugăciuni și binecuvântări speciale, potrivit Sfântului Apostol 
Pavel, care ne spune că ...orice făptură a lui Dumnezeu este 
bună şi nimic nu este de lepădat, dacă se ia cu mulțumire; căci 
se sfințește prin cuvântul lui Dumnezeu şi prin rugăciune 
(I Tim. 4, 4-5). 

4. Sfinţirea obiectelor o pot face doar preoții și episcopii, 
cărora li s-a încredinţat misiunea de a fi iconomi ai tainelor lui 
Dumnezeu (| Cor. 4, 1) și de a face lucrul slujbei (Efes. 4, 12), 
spre cele către Dumnezeu (Evrei 5,1). 

5. Apa sfinţită de preoţi (aghiasma) era întrebuințată și în 
Vechiul Testament (vezi Lev. 8, 6; 14, 8; Num. 8, 7; 19, 9-12; 
leș. 30, 18-20). Proorocul lezechiel a prevestit chiar că și în 
Noul Testament (în creștinism) va fi o apă curăţitoare și 
sfințitoare, care nu va curaţi numai trupul, ci și sufletul omului 
(lez. 36, 25-26). 

6. În Noul Testament, vedem că apa sfințită este 
întrebuințată ca element curăţitor (loan 5, 4; 3, 3-7). 

7. Dovadă că apa sfinţită (aghiasma) are o mare putere 
sfințitoare, este și faptul că ea rămâne zeci de ani nealterată, 
după cum au putut constata nenumărați creștini. 

Deci înţelege din acestea, omule rătăcit de la adevăr, că 
toate lucrările ce se văd în Biserica lui Hristos cea 
dreptmăritoare își au temeiurile lor biblice preaputernice, căci 
Biserica lui Hristos nu este de ieri sau de alaltăieri cum sunteţi 
voi, sectarii, care aţi apărut ca ciupercile după ploaie și ca 
neghinele ţarinii și acum vă năluciţi că știți mai mult decât 
slujitorii Bisericii lui Hristos. 


Capitolul 60 


CĂDIREA CU FUM DE TĂMÂIE. 
ANAFORA. PRAPORII. LUMÂNĂRILE. 


Sectarul: Noi socotim toate acestea: cădirea cu fum de 
tămâie, anafora, praporii, lumânările, ca pe niște simple 
inovaţii, care nu au temei în Biblie. 

Preotul: Practica tămâierii la sfintele slujbe își are 
temeiuri biblice bine întemeiate: 

1. In Vechiul Testament ni se spune despre doi heruvimi 
sculptați, așezați deasupra chivotului Legii, sau de heruvimii 
brodaţi în covoarele din lăcașul sfânt (leș. 25, 18-22; 26, 32 
ș.a.). Inaintea lor se tămâia și se făceau închinăciuni (Iosua 7, 
6; leş. 30, 1, 7, 8): 

2. Arhiereii Vechiului Testament, când intrau o dată pe an 
în Sfânta Sfintelor, tămâiau mult, potrivit unei rânduieli 
dumnezeiești, ca să nu vadă cumva pe Dumnezeu și să moară 
(leş. 30, 10; Lev. 16, 2, 12-13; I Regi 2, 28). 

3. Nașterea Sfântului Prooroc loan Botezătorul a fost 
vestită Proorocului Zaharia pe când acesta slujea în templu, 
tămâind (Luca 1,9). 

4. Ştim că între darurile aduse de magi la Nașterea 
Domnului era și tămâie (Matei 2, 11). 

5. Apostolul Pavel vorbeşte şi el despre miros cu bună 
mireasmă, jertfă primită, bineplăcută lui Dumnezeu (Filip. 4, 18). 

6. La Apocalipsă vedem că îngerul avea ...cădelniță de 
aur şi i s-a dat lui tămâie multă, ca s-o aducă împreună cu 
rugăciunile tuturor sfinților, pe jertfelnicul cel de aur dinaintea 
tronului. Și fumul tămâiei s-a suit, din mâna îngerului, înaintea 
lui Dumnezeu, împreună cu rugăciunile sfinților(Apoc. 8, 3-4). 

7. Iarăşi Sfântul Ioan Evanghelistul spune că în descope- 
rirea sa a văzut patru ființe și douăzeci și patru de bătrâni având 
fiecare năstrape de aur pline cu tămâie, care sunt rugăciunile 
sfinților (Apoc. 5,8). 

Deci iată temeiurile biblice ale cădirii cu fum de tămâie în 
Biserica lui Hristos. 

Anafora își are originea atestată biblic în pâinile sfințite 
ale punerii înainte din Vechiul Testament (vezi leș. 25, 30; 40, 
23; I Regi 21, 4-6; Matei 12, 3-4). 

Praporii sunt icoane portative care, la diferite procesiuni, 
sunt purtate ca semne de biruinţă. Semnificația lor este aceeași 
cu a steagurilor naționale și a emblemelor țării, vestind unitatea 
și biruința. De obicei în fruntea lor trebuie să stea Sfânta Cruce 
- semnul Fiului Omului (Matei 24, 30; Dan. 7, 13-14; Zah. 
12, 10-12; Marcu 13, 26; Num. 10, 14, 18). 

Lumânările întrebuințate în biserici la sfintele slujbe sunt 
obiecte simbolice ce s-au întrebuințat și în cultul Testamentului 
Vechi, fiind obiecte liturgice de mare preţ (leş. 40, 4, 24-25). 
Lumina de la lumânări simbolizează lumina conștiinței noastre, 
lumina adevărului, lumina harului sau chiar pe însuși 
Dumnezeu, Care este lumină (Luca 2, 32; loan 1, 5; 8, 12; 12, 
35-46; Apoc. 22, 5 ș.a.). 

Capitolul 61 


DESPRE 
MÂNCĂRURI CURATE ȘI NECURATE 


Sectarul: Pentru care pricină voi, ortodocșii, nu faceți 
deosebire între mâncărurile curate și necurate (spurcate), pe 
care le oprea Legea Testamentului Vechi? Sfânta Scriptură în 
această privinţă ne dă porunci răspicate și clare, la care noi nu 
ne putem împotrivi, deoarece provin din porunca lui 
Dumnezeu, după cum se poate vedea la Levitic, capitolul 11; 
Deuteronom, capitolul 14 ș.a. Deci aș vrea să știu care vă sunt 
vouă, ortodocșilor, mărturiile biblice în baza cărora dezlegaţi 
legea lui Dumnezeu cea rânduită pentru abţinerea de la 
mâncăruri necurate (spurcate)? 

Preotul: Mărturiile și temeiurile scripturistice relative la 
susținerea învăţăturii Bisericii Ortodoxe în privința mâncă- 
rurilor curate și necurate sunt acestea: 

1. Cei din Testamentul Nou sunt scoși de sub regimul 
poruncilor grele și nefolositoare ale Vechiului Testament (Fapte 

10, 9-16). 

2. Nu ceea ce intră în gură spurcă pe om (Matei 15, 11, 
17-20). 

3. Toate sunt curate celor curaţi (Lit 1, 15). 

4. Orice făptură a lui Dumnezeu este bună şi nimic nu 
este de lepădat, dacă se ia cu mulțumire (rugăciune); căci se 
sfințeşte prin cuvântul lui Dumnezeu şi prin rugăciune (| Tim. 
4, 2-5). 

5. Dacă mănânc dintr-o mâncare și mulțumesc (mă rog) 
lui Dumnezeu, de ce să fiu hulit pentru ceea ce aduc 
mulțumire? (| Cor. 10, 30). 

6. Nimeni deci să nu vă judece pentru mâncare sau 
băutură... Dacă deci ați murit împreună cu Hristos pentru 
înțelesurile cele slabe ale lumii, pentru ce atunci, ca şi cum ați 

viețui în lume, răbdaţi porunci ca acestea: Nu lua, nu gusta, nu 
te atinge - toate lucruri menite să piară prin întrebuințare - 
.. Unele ca acestea... n-au nici un preț... (Col. 2, 16-23). 

lată explicații prea clare care s-au scris direct î în legătură 
cu mâncărurile. 

7. Numai din punct de vedere subiectiv se mai poate face 
deosebire între mâncăruri, dar această deosebire tocmai pentru 
că este subiectivă, este greșită. Căci obiectiv (în sine) toate 
mâncărurile sunt curate (Rom. 14, 14). 

8. Dar nu mâncarea ne va pune înaintea lui Dumnezeu. 
Că nici dacă vom mânca, nu ne prisoseşte; nici dacă nu vom 
mânca, nu ne lipseşte (I Cor. 8,8). Deci, este ceva indiferent, 
bun sau rău, după gustul omului (adică ceva subiectiv) (Gal. 5, 
13; 1 Cor. 6, 13; 10, 25 ș.a.). 

9. Împărăţia lui Dumnezeu nu este mâncare şi băutură 
(Rom. 14, 17). ...căci bine este să vă întăriți prin har inima 
voastră, nu cu mâncăruri, de la care n-au avut nici un folos cei 
ce au umblat cu ele (Evrei 13, 9). 

10. Dacă mâncarea sminteşte pe fratele meu, nu voi 
mânca în veac carne (jertfită), ca să nu aduc sminteală fratelui 
meu (I Cor. 8, 4-13; Rom. 14, 14-23). 

11. Sfântul Apostol Petru, în vedenia pe care a avut-o, a 
primit poruncă să mănânce din animalele pe care Vechiul 
Testament le numește spurcate (Fapte 10, 10-16; 11, 5-10). 

12. Dumnezeu Însuși l-a asigurat pe marele Apostol Petru 
că a curăţit mâncărurile ce erau socotite în Testamentul Vechi 
ca necurate (Fapte 10, 15; 11,9 ș.a.). 

13. Apostolul Petru a fost învinuit de iudeo- creștini prin 
cuvintele: Ai intrat la oameni netăiați împrejur şi ai mâncat cu 
ei (Fapte 11, 3). 

14. La Sinodul Apostolic ținut mai apoi în Ierusalim în 
legătură cu obligativitatea Legii Vechi, marele Apostol Petru ia 
cuvântul și susține, bazându-se și pe vedenia ce i s-a arătat, că 
poruncile” Testamentului Vechi - deci și cele cu privire la 
mâncăruri - nu mai trebuie ţinute în Noul Testament (Fapte 15, 
7-11). 


Despre mâncăruri curate și necurate a se vedea mai pe 
larg la capitolul 27 al lucrării. 

Capitolul 62 


DESPRE SERBAREA DUMINICII 
ÎN LOCUL SÂMBETEI 


Sectarul: Voi, ortodocșii, împreună cu toţi episcopii și 
preoţii voştri, aţi făcut o mare călcare de lege, înlocuind 
serbarea sâmbetei cu a duminicii și așa aţi stricat Legea lui 
Dumnezeu și porunca pe care El a dat-o spre a se păzi serbarea 
sâmbetei până în veac. Noi vedem că Mântuitorul nu a venit să 
strice Legea sau proorocii, ci să o plinească (Matei 5, 17). Ela 
zis: Căci adevăr zic vouă: înainte de a trece cerul şi pământul, 
o iotă sau o cirtă din Lege nu va trece, până ce se vor face 
toate (Matei 5, 16). lată deci că și porunca sfințirii sâmbetei 
rămâne în vigoare pentru totdeauna. Deci aș vrea să știu în baza 
căror temeiuri biblice aţi înlocuit voi serbarea sâmbetei cu a 
duminicii? 

Preotul: Mărturii și temeiuri biblice în privinţa desfiin- 
țării prăznuirii sâmbetei și a serbării Duminicii în locul ei, noi 
creștinii din Biserica Ortodoxă a lui Hristos avem numeroase, 
între care sunt și cele ce urmează: 

1. Sfânta Scriptură zice: Şi a binecuvântat Dumnezeu ziua 
a şaptea şi a sfinţit-o, pentru că într-însa S-a odihnit de toate 
lucrurile Sale, pe care le-a făcut şi le-a pus în rânduiala (Fac. 
2, 3). Dar aici nu se spune nimic despre om și că Dumnezeu ar 
fi poruncit omului, pe care îl zidise numai cu o zi înainte (Fac. 
1, 26), ca şi el să se odihnească în ziua a șaptea. 

2. Omul creat de Dumnezeu în ziua a șasea (Fac. 1, 31) a 
fost așezat de Creatorul său în grădina Edenului, ca s-o lucreze 
şi s-o păzească (Fac. 2, 15). Deci nici după aşezarea primilor 
oameni în rai, nu li s-a dat poruncă să serbeze ei ziua a șaptea. 

3. Singura poruncă pe care au primit-o Adam și Eva de la 
Dumnezeu după așezarea în rai a fost aceea de a nu mânca din 
pomul cunoștinței binelui și al răului (Fac. 2, 17). 

4. Chiar după greşeala primilor oameni şi izgonirea lor 
din rai pe pământ, nu au primit nici o poruncă de la Dumnezeu 
cu privire la serbarea zilei a şaptea, ci li s-a zis: Cu osteneală 
să te hrăneşti din el (din pământ) în toate zilele vieții tale (Fac. 


3, 17). 


5. Scriptura ne arată că Dumnezeu S-a odihnit de toată 
lucrarea Sa a șaptea zi. Dar cum se numea acea zi nu ni se 
spune. Oare este ziua a șaptea tot una cu sabatul? Să fi fost și 
atunci numărul zilelor săptămânii în așa fel ca ziua a șaptea să 
fi corespuns cu sâmbăta de azi? Nu știm. lată întrebări la care 
nici un sabatist nu poate da un răspuns concret. 

6. Se spune undeva în Biblie cum se numărau zilele 
atunci și cum se numeau ele? Sau cel puţin găsim în Sfânta 
Scriptură menţionat la acea dată numele de sabat, atât de scump 
adventiștilor și celorlalți sâmbătari? Pot ei să ne arate în Sfânta 
Scriptură unde este scris că pe atunci ziua a șaptea se chema 
sabat? Noi vedem că pe atunci Sfânta Scriptură le numește 
„Ziua întâi", „ziua a doua", „ziua a treia”, „ziua a patra”, 
„Ziua a cincea”, „ziua a șasea”, „ziua a șaptea” (Fac. 1, 1-31; 
2, 3-4). Dar cum se chemau acele zile pe atunci, cine știe? 

7. Așadar vedem că sâmbăta, ca zi de odihnă, nu își are 
originea nici în rai, și nici nu a fost dată ca zi de odihnă 
primilor oameni, când au fost izgoniți din rai pe pământ, ci abia 
după circa 2500 de ani începe a se pomeni în Sfânta Scriptură 
numele ei, iar după unii din hronografi, încă mult mai târziu“. 

8. Date hotărâtoare asupra felului de prăznuire a vreunei 
zile pe acea vreme nu avem și nici care zi anume era prăznuită, 
nicăieri nu avem menţionat în Biblie. 

9. Nu este nimic adevărat în ceea ce susțineți voi, 
sectarii sâmbătari, că Avraam ar fi fost binecuvântat de 
Dumnezeu pentru că a păzit poruncile Lui, între care și porunca 
Sabatului. Sfânta Scriptură scrie că Avraam a ținut legile şi 
poruncile lui Dumnezeu (Fac. 26, 5-7), dar că a primit porunca 
să ţină sabatul nicăieri nu se scrie în Biblie. 

10. Se poate vedea din Sfânta Scriptură care au fost 
poruncile pe care le-a primit și le-a respectat Avraam. Și anume: 


* Vezi Hronograful lui Gheorghe Kedrinos, trad. în românește de 
Mitropolitul Veniamin Costachi, Mănăstirea Neamî, 1837, p. 44-45 

a) leşi din pământul tău, din neamul tău şi din casa 
tatălui tău şi vino în pământul pe care ţi-l voi arăta Eu... 
(Fac. 12, 1). 

b) Jar legământul dintre Mine şi tine şi urmaşii tăi din 
neam în neam, pe care trebuie să-l păziţi, este acesta: toți cei 
de parte bărbătească ai voştri să se taie împrejur (Fac. 17, 10). 

c) Să nu fi se pară grele cuvintele cele pentru prunc şi 
pentru roabă; toate câte-ţi va zice Sarra, ascultă glasul ei... 
(Fac. 21, 12), adică să izgonească pe roaba Agar și fiul ei. 

d) Ja pe fiul tău, pe Isaac, pe singurul tău fiu, pe care-l 
iubeşti, şi du-te în pământul Moria şi adu-l acolo ardere de tot 
pe un munte pe care ţi-l voi arăta Eu! (Fac. 22, 2). 

11. În cartea Facerii nu se găseşte iuti ociată întrebuințat 


cuvântul „sabat”. 

12. Dumnezeu n-a dat nici o poruncă lui Adam și nici 
vreunui patriarh, până la chemarea lui Moise, de a serba 
sâmbăta. 

13. Primul loc în Sfânta Scriptură unde se pomenește 
despre sabat ca zi de odihnă, este de abia la Ieşire, în momentul 
când Moise vorbește poporului în pustia Sin, zicând: lată ce a 
zis Domnul: Mâine este odihnă, odihna cea sfântă în cinstea 
Domnului; ce trebuie copt coaceţi, ce trebuie fiert, fierbeţi 
astăzi, şi ce va rămâne, păstraţi pe a doua zi! (leş. 16, 23). 

14. Ceea ce scrie în Decalog la porunca a patra: Adu-i 
aminte (leş. 20, 8) nu se referă la vreo poruncă despre sabat 
dată de Dumnezeu lui Avraam mai înainte, ci la porunca dată 
de Dumnezeu prin Moise, în pustia Sin, când Moise le-a spus 
să nu adune mană în ziua sâmbetei (leș. 16, 26-31). Deci 
această poruncă o primise mai înainte de a primi tablele Legii și 
aici în porunca a patra numai le aduce aminte de ea. 

15. De aceea porunca a patra a Decalogului începe cu 
cuvintele: Adu-ţi aminte, adică ţine minte porunca pe care ți- 
am dat-o puţin mai înainte în pustia Sin. 

16. Porunca serbării sabatului a fost dată de Dumnezeu 
prin Moise numai pentru poporul lui Israel, ca legământ 
necurmat între El și poporul ales, și nicidecum nu s-a dat pentru 
toate neamurile (leş. 20, 2; Lev. 11, 45; Num. 15, 41; leş. 16, 

28; 23, 16-17). 

17. Acest legământ al lui Dumnezeu cu poporul Israel era 
o aducere aminte de robia egipteană din care Dumnezeu scosese 
pe israeliți, poruncindu-le ca spre amintire să țină sabatul ca zi 
de odihnă (Teş. 31, 16-17). 


Iată ce zice Domnul în această privință: Adu-ți aminte că 
ai fost rob în pământul Egiptului şi Domnul Dumnezeul tău te-a 
scos de acolo cu mână tare şi cu braț înalt şi de aceea ţi-a 
poruncit Domnul Dumnezeul tău să păzeşti ziua odihnei şi să o 
ţii cu sfințenie (Deut. 5, 15). lată deci clar Și prealuminat arătat 
în Sfânta Scriptură motivul pentru care s-a dat „poporului Israel 
să ţină sâmbăta și nu la toate popoarele, cum rău înţelegeţi voi, 
sâmbătarilor rătăciţi. 


18. Sabatul este un semn vizibil între Dumnezeu și copiii 
lui Israel: Şi a mai vorbit Domnul cu Moise şi i-a zis: Spune 
fiilor lui Israel așa: Băgați de seamă să păziţi zilele Mele de 
odihnă, căci acestea sunt semn între Mine şi voi din neam în 
neam, ca să ştiţi că Eu sunt Domnul, Cel ce vă Sfințeşte (leş. 
31, D- 13, 16-17). 


Aşadar ascultă, omule, şi înțelege că sabatul a fost un 
semn și un legământ numai între Dumnezeu şi poporul Său 
Israel și nicidecum între Dumnezeu și toate popoarele lumii, așa 
cum vi se pare vouă. 


19. Tot la fel adeverește acest lucru și marele prooroc al 
lui Dumnezeu lezechiel, zicând: Așa vorbește Domnul... Le-am 
dat zilele Mele de odihnă, ca să fie ca un semn între Mine şi ei, 
ca să ştie că Eu sunt Domnul care sfințesc (lez. 20, 12). 

20. Sabatul, ca și în reaga Lege Veche, sunt date numai 
evreilor, iar nu și neamurilor celorlalte. Acest lucru îl arată 
conducătorii poporului Israel cu ocazia rezidirii Ierusalimului, 
când cei străini de neamul lor au venit - după întoarcerea din 
robie - la ei, cerându-le voie să zidească și ei la templul 
Domnului, prin cuvintele: Să zidim împreună cu voi, căci şi noi 
chemăm, ca şi voi, pe Domnul vostru şi îi aducem jerife din 
vremea lui Asarhadon, care ne-a adus aici (Ezdra 4, 2). La 
aceste cuvinte, trimișii neamurilor au primit un răspuns clar și 
categoric prin gura lui Neemia: Dumnezeul cerurilor, Acela ne 
va ajuta nouă şi noi, slugile Lui, vom zidi, iar vouă nu este 

parte, nici drept, nici aducere aminte în Ierusalim (Neem. 2, 
19-20; Ezdra 4, 3). 

21. Cu toate că cei ce voiau să zidească la Templu erau 
străini numai ca neam, nu și ca religie, fiindcă ei se închinau, 
după cum înșiși mărturisesc, aceluiași Dumnezeu, și aduceau și 
jertfe, totuși nu sunt primiţi. De ce? Pentru că lor nu este 
parte, nici drept şi nici aducere aminte în Ierusalim. 

22. Cuvintele lui Neemia „aducere aminte” se referă la 
porunca a patra din Decalog - adică la sabat -, căci prin aceste 
cuvinte „Adu-ţi aminte” se începe această poruncă în două 
locuri din Sfânta Scriptură, referitoare la ţinerea sabatului (leș. 
20, 8; Deut. 5, 15). Așadar cuvântul „Adu-ţi aminte” se referă 
la legământul sabatului pe care l-a făcut Dumnezeu cu poporul 
evreu, când l-a scos din Egipt. 

Celelalte neamuri nu au acest legământ, pentru că ele n-au 
fost scoase din robia egipteană și prin urmare n-au a-și aduce 
aminte de acea suferință (Deut. 5, 15). 

23. Deși după plecarea evreilor în robia babilonică, 
neamurile care au venit în Palestina și le-au ocupat locul, 
amestecându-se cu evreii rămași, au crezut în Dumnezeul lor, 
această credință nu i-a putut însă face părtași la istoria 
poporului ales și la Legământul lui cu Dumnezeu: sabatul. De 
aceea sunt respinşi de la zidirea templului și a Ierusalimului, 
spunându-li-se că lor nu este aducere aminte (Neem. 2, 19- 20). 

24. Cu alte cuvinte, sabatul este sărbătoare evreiască și nu 
se transmite altor popoare, chiar dacă cred în Dumnezeul lor. 
Acesta este un adevăr care se vede clar atât în Vechiul, cât și în 
Noul Testament, că zice marele Apostol Pavel: Trecut-a umbra 
Legii, și darul a venit (Evrei 10, 1). 

25. Porunca serbării sabatului, făcând parte din Lege, are 
durata egală cu a Legii. Ori Legea a fost dată pentru un timp 
limitat, ...până când avea să vină Urmașul, Căruia I S-a dat 
făgăduinţa (Gal. 3, 19). 

26. Marele Apostol Pavel, arătând că Legea cea Nouă a 
înlocuit pe cea Veche, socotește blestemaţi pe toţi care se mai 
bizuiesc pe faptele Legii, zicând: Căci toți câți sunt din faptele 
Legii, sub blestem sunt, că scris este: «Blestemat este oricine nu 
Stăruie întru toate cele scrise în cartea Legii, ca să le facă». lar 
acum că, prin Lege, nu se îndreptează nimeni înaintea lui 
Dumnezeu este lucru lămurit, deoarece «dreptul din credință va 
fi viu». Legea însă nu este din credință, dar cel care va face 

acestea, va fi viu prin ele. Hristos ne-a răscumpărat din 
blestemul Legii, făcându-se pentru noi blestem; pentru că scris 
este: « Blestemat este tot cel spânzurat pe lemn» (Gal. 3, 10-13). 

Și iarăși zice: Căci, eu, prin Lege, am muritfață de Lege, 
ca să trăiesc lui Dumnezeu... Nu lepăd harul lui Dumnezeu; 
căci dacă dreptatea vine prin Lese, atunci Hristos a murit în 
zadar (Gal. 2, 19-21). 

27. Incetarea Legii Vechi la venirea celei Noi a fost 
proorocită de prooroci. Marele prooroc al lui Dumnezeu 
Ieremia așa zice în această privinţă: Iată vin zile, zice Domnul, 
când voi încheia cu casa lui Israel şi cu casa lui Tuda lesământ 
nou. Însă nu ca legământul pe care l-am încheiat cu părinţii lor 
în ziua când i-am luat de mână, ca să-i scot din pământul 
Egiptului. Acel legământ ei l-au călcat, deşi Eu am rămas în 
legătură cu ei, zice Domnul. Dar iată lesământul pe care-l voi 
încheia cu casa lui Israel, după zilele acelea, zice Domnul: Voi 
pune legea Mea înăuntrul lor şi pe inimile lor voi scrie şi le voi 

fi Dumnezeu, iar ei îmi vor fi popor (ler. 31, 31-33). 

28. Se naşte întrebarea: Care legământ va fi înlocuit? 
Proorocul Ieremia ne răspunde: Lesământul pe care l-am 
încheiat cu părinţii lor, în ziua când i-am luat de mână, ca să-i 
scot din pământul Egiptului (ler. 31, 32). 

29. În ce consta acest legământ ne arată Proorocul Moise 
la Deuteronom, zicând: Domnul Dumnezeul vostru a încheiat cu 
voi legământ în Horeb (5, 2). Nu cu părinții noştri a încheiat 
Domnul lesământul acesta, ci cu noi, cei care suntem toți vii 
astăzi aici... (5, 3). Eu am stat atunci între Domnul şi voi... (5, 
5) Ela zis: Eu sunt Domnul Dumnezeul tău, care te-am scos din 

pământul Egiptului, din casa robiei... (5, 6) Acestea sunt 
cuvintele pe care le-a rostit Domnul cu glas tare către toată 
adunarea voastră, pe munte, din mijlocul focului, al norului, al 
întunericului şi al furtunii, fără să adauge ceva. Și le-a scris pe 
două table de piatră şi mi le-a dat mie... (5, 22). Deci dându-se 
la o parte şi înlocuindu-se legământul acesta Vechi, de la sine 
cade și sâmbăta - semnul acestui legământ:. 


* Vezi Ic. C. Nazarie, Combaterea principalelor învățături adventiste, 
ed. aii-a, București, 1921, p. 162. 

Sectarul: Noi credem că cele zece porunci ale Legii 
divine sunt porunci impuse fiecărui om, fiind date prin 
cunoștință, deoarece pretenţiile lui Dumnezeu impuse oamenilor 
au fost aceleași în toate timpurile. Noi credem că Legea divină 
a fost întipărită în inima primilor oameni (Osea 6, 7), a fost 
scrisă și promulgată pe Sinai și pusă în chivotul așezământului 
(Deut. 10, 1-5; Evrei 9, 4) și că, departe de a fi fost vreodată 
desființată, Legea a fost împlinită și preamărită mai presus de 
orice chiar de către lisus Hristos (Matei 5, 17; 12, 12; Isaia 42, 
l-21 ș.a.). 

Această Lege divină este veșnica voire a lui Dumnezeu, 
deci de un caracter veșnic, neschimbabil, ca și Dumnezeu, fiind 
o copie fidelă după tablele adevărate care există în chivotul 
Legii din sanctuarul ceresc, chivot care de aceea se numește 
chivotul așezământului din templul Său (Apoc. 11, 19). Noi 
credem că Legea ceremonială a lui Moise din Vechiul 
Așezământ - adică poruncile relative la jertfe, la ceremoniile 
levitice, la templu etc, ce preînchipuiau lucrarea lui Hristos -, 
fiind un simbol, adică umbra celor viitoare, a încetat din 
momentul în care lisus, trupul, împlinirea, a fost răstignit pe 
lemn (Evrei 10, 1-10; 8, 5; 9, 24-26; Col. 2, 14-17). Deci 
acestea sunt lucruri pe care nu trebuie să le mai ţină Biserica 
Noului Testament. 

Preotul: Cât de neîntemeiată este această împărţire a 
Legii ce o faceţi voi, sectarilor sâmbătari! Voi, văzând 
adevărurile scripturistice arătate în cele de mai sus, alergaţi la 
această stratagemă de a împărți Legea în cele 10 porunci, sau 
Legea divină și Legea ceremonială a lui Moise. Și cât de mult 
greșiți și vă înșelaţi și în această privinţă, ciopârțind Sfânta 
Scriptură după bunul vostru plac spre a susține rătăcirile în care 
ați căzut. Dar în cele ce urmează se va da pe față și această 
rătăcire a voastră: 

30. Noi vedem că cele zece porunci au fost date de 
Dumnezeu pe Muntele Sinai în auzul întregului popor, care nu 
avea voie însă să se apropie de munte. Dar Dumnezeu a vorbit 
poporului nu ca un om sau chiar ca Moise, ci ca un Dumnezeu 


* Aceasta este o expunere a principiilor comunităţii adventiștilor de 
ziua a şaptea. 
$ 


cărăuzi ÎN CREDINȚA  ORTOINUI 
in toata mărirea Sa,lucru ce a spăimântat mult pe popor.Si tot 
poporul a auzit tunetele și fulgerele și sunetul trâmbiţelor si a 
vazut flăcările muntelui care fumega. La priveliștea aceasta tot 
poporul s-a dat înapoi și a stat departe,temându-se.Ei au zis 
lui Moise: Vorbeşte tu cu noi și vom asculta;dar Dumnezeu sa 
nu mai vorbească cu noi, ca să nu murim (leș. 20, 19). La aceste 
cuvinte rostite de popor, Domnul a zis lui Moise: ... Am auzit 
cuvintele poporului acestuia, pe care le-au grăit către tine, si 
tot ce au grăit este bine... Du-te şi le spune:întoarce-ţi-vă in 
corturile voastre! lar tu rămâi aici cu Mine, şi-ţi voi spune 
toate poruncile, hotărârile şi legile ce trebuie să-i înveţi ca sa 
le implinească în pământul acela,pe care li-l dau Eu în stăpânire 
(Deut. 5, 28-31). 
lată deci motivul pentru care Dumnezeu nu a dat 
poporului toate poruncile,legile și rânduielile:spaima, tunetele, 
fulgerele,sunetul trâmbiţelor, flăcările muntelui şi teama de 
moarte. Dar este bine să luați aminte voi, sectarilor sâmbătari, 
si sa ințelegeţi că toată Legea a fost dată de Dumnezeu mai întâi 
verbal-fie direct de la EI,fie prin Moise -și abia mai târziu a 
scris pe cele două table de piatră cele zece porunci. Și să mai 
tineti minte că pentru poporul evreu toate poruncile date de 
Dumnezeu prin cuvânt,aveau aceeași putere și obligaţie de a fi 
indeplinite ca și cele ce mai târziu s-au scris pe table. Astfel 


vedem că cel ce nu se tăia împrejur se pedepsea cu moartea, 


desi porunca tăierii împrejur nu se cuprindea în cele zece 
porunci ce au fost scrise pe tablele de piatră, deoarece această 
poruncă fusese dată lui Avraam mai înainte de acestea(Fac.17,14). 

Chiar și Mântuitorul nostru lisus Hristos a respectat 
aceasta poruncă și a fost supus ei (Luca 2, 21). 

Deci înţelegeţi că Sfânta Tradiţie este temelia atât a 
Vechiului,cât și a Noului Așezământ,căci, după cum vedeţi, 
mai intâi prin viu grai s-au dat Legea și poruncile și abia apoi 
s-a scris. Și nicidecum nu se poate a împărţi Legea în două - 
asa cum vi se pare vouă -, deoarece toate poruncile, legile și 
randuielile date de Dumnezeu prin Moise nu sunt ale lui Moise, 
ci ale lui Dumnezeu. Moise a fost numai un scriitoral Legii și 
un mijlocitor(loan 7, 22; Gal. 3, 19),dar Dumnezeu este Cel 
care a poruncit prin Moise (Neem. 8, 14). 

Legea nu este a lui Moise, ci a lui Dumnezeu (Dan. 6, 6; 
Rom. 7, 22) şi este dată de Dumnezeu prin mijlocirea îngerilor 
(Fapte 7, 53) şi a lui Moise (Neem. 8, 14). Deci nu există - 
după cum credeţi voi - două legi: una divină și alta 
ceremonială, a lui Moise, care nu ar fi de la Dumnezeu, căci 
toate poruncile, legile și rânduielile levitice s-au dat de 
Dumnezeu prin Moise și nu de Moise fără Dumnezeu (III Regi 
2, 3; Neem. 8, 1). Moise este robul lui Dumnezeu din casa lui 
Dumnezeu (Num. 12, 7), dar nu este sluga mai mare decât 


stăpânul său, nici solul mai mare decât cel ce l-a trimis pe el 
(loan 13, 16). 


Despre desființarea sâmbetei și serbarea Duminicii, vezi 
mai pe larg la capitolul 28 al lucrării. 


Capitolul 63 


DESPRE 
DATA VENIRII A DOUA A DOMNULUI 


Sectarul: Pentru ce voi, ortodocșii, învăţaţi pe oameni că 
nimeni nu poate ști data exactă a venirii a doua a Domnului, de 
vreme ce creștinii au de la Duhul Sfânt lumina cunoștinței, prin 
care pot cunoaște și data venirii a doua a Domnului? Insuși 
Mântuitorul a făgăduit apostolilor Săi că le va trimite pe Sfântul 
Duh, Care îi va învăţa toate și le va descoperi totul. lată 
cuvântul Domnului: Încă multe am a vă spune, dar acum nu 
puteți să le purtaţi. lar când va veni Acela, Duhul Adevărului, 
vă va călăuzi la tot adevărul; căci nu va vorbi de la Sine, ci 

câte va auzi va vorbi şi cele viitoare vă va vesti (loan 16, 
12-13; 14, 26; I loan 2, 27 ș.a.). Deci este clar că adevăratul 


creștin, prin învățătura de la Duhul Sfânt, poate să știe și cele 
viitoare. 


Așadar, care vă sunt vouă, ortodocșilor, temeiurile biblice 


în susținerea învăţăturii voastre despre neștiinţa sfârșitului 
lumii? 

Preotul: Data exactă a venirii a doua a Domnului și a 
sfârşitului lumii, nimeni nu o poate şti mai dinainte cu precizie. 
Mărturiile biblice î în această chestiune sunt clare: 

1. Însuşi Mântuitorul a spus: lar de ziua şi de ceasul 
acela nimeni nu ştie, nici îngerii din ceruri, nici Fiul (ca om), 
ci numai Tatăl... “(Matei 24, 36-51). 

2. Iarăşi Mântuitorul, arătând neștiinţa noastră despre ziua 
și ceasul sfârșitului şi a venirii Sale celei de a doua, zice: Drept 
aceea, privegheați, că nu ştiţi ziua, nici ceasul când vine Fiul 
Omului (Matei 25, 13). 

3. Nici chiar alte soroace ale timpului nu s-a dat a le ști 
cineva, după cum arată Mântuitorul, zicând către apostolii Săi: 
Nu este al vostru a şti anii Sau vremile pe care Tatăl le-a pus în 
stăpânirea Sa (Fapte 1,7). 

4. Și marele Apostol Pavel, arătând că nu i s-a dat omului 
să știe soroacele, vremurile și ceasul sfârșitului, zice: Jar 
despre ani şi despre vremuri, fraților, nu aveți nevoie să vă 
scriem, căci voi înşivă ştiţi bine că ziua Domnului vine așa, ca 
un fur noaptea (| Tes. 5, 1-2). 

5. Şi marele Apostol Petru, arătând același lucru despre 
neștiința “noastră în cele ale sfârșitului şi venirii a doua a 
Domnului, zice: Iar ziua Domnului va veni ca un fur (II Petru 
3, 10). 

6. Așadar data venirii a doua a Domnului nu poate fi 
cunoscută mai dinainte cu precizie, căci precum fulgerul iese de 
la răsărit şi se arată până la apus, aşa va fi şi venirea Fiului 
Omului (Matei 24, 27). 

7. Numai apropierea venirii a doua poate fi cunoscută 
după semnele care vor trebui să se arate (vezi Matei cap. 24; 
Rom. 11, 25; II Tes. 2, 3-11; I loan 2, 18; Apoc. 13, 1-18; 
20, 1-10 ş.a.). 

Despre venirea a doua a Domnului a se vedea mai pe larg 
la capitolul 29 al lucrării. 

Capitolul 64 


DESPRE 
ÎMPĂRĂȚIA DE O MIE DE ANI 
(MILENIUL) 


Sectarul: Pentru ce voi, ortodocșii, nu recunoașteți 
Împărăția de o mie de ani, care va fi mai înainte de sfârșitul 
lumii, când vor învia drepţii spre a împărați cu Hristos „o mie 
de ani", după care se va face învierea celor păcătoşi și Judecata 
cea din urmă împreună cu sfârșitul lumii? Care vă sunt 
temeiurile biblice prin care puteţi dovedi că nu va fi această 
împărăție de „o mie de ani"? 

Preotul: Voi, sectarilor mileniști, foarte mult vă rătăciţi 
sucind și strâmbând adevărul Sfintei Scripturi după părerea 
voastră cea străină de adevăr. Să știți și să înțelegeţi că nu 
există împărăție de „o mie de ani", ci numai Împărăţia 
cerurilor, Împărăţia lui Dumnezeu sau Impărăţia lui Hristos, 
care nu are sfârșit (Luca 1, 33; 8, 1; Matei 12, 28; 21, 31, 4; 
Ioan 18, 36; Rom. 14, 17; Efes. 5, 5; Col. 1, 13; II Tim. 4, 1; 
Apoc. 12, 10 ș.a.). Temeiurile biblice care combat împărăţia de 
„O mie de ani”, pe care o susţineţi voi, sunt acestea: 

1. Să se știe clar că Sfânta Scriptură vorbește în termeni 
profetici și simbolici - adică numai cu închipuire - despre 
împărăţia cea de „o mie de ani”, și nicidecum această proorocie 
nu se poate lua după slovă, după cum și alte multe proorocii 
tainice și acoperite din Apocalipsă nu se pot lua după înţelesul 
literal. lată ce zice marele dascăl al Bisericii lui Hristos, Sfântul 
Efrem Sirul, către vechii eretici „hiliaști” - cei cu „mia de ani" 
din vremea sa: „Insă tu ceri de la mine istoria celor o mie de 
ani? Și eu voi cere de la tine candela și psiful” cel alb (Apoc. 2, 


7 Pietricica (gr.). 

17) şi băutura cea încropită, și vărsătura, pe care scriindu-le 
celor șapte Biserici, cu închipuire le-a pus (Apoc. 3, 15-16). 

Dacă ceri de la mine întâia înviere de cei o mie de ani, voi cere 
și eu de la tine cal, și înger galben, și jivină gândită care se 
numeşte Absintos şi care are fire amară, ca pelinul (Apoc. 6, 8, 
8, 11). Dă-mi mie cele şapte pahare și ia pe cei o mie de ani 
(Apoc. 15, 7). 


Dovedeşte că femeia este cetate și eu ţie pentru cei o mie 
de ani îţi voi 'da dovadă (Apoc. 17, 18). Tâlcuieşte- -mi mie, că 
femeia care de la sine s-a înălţat se face Ierusalim şi nu mai este 
femeie, şi eu îți voi tâlcui ție pentru cei o mie de ani. Au doară 
cetatea naşte? Au după ce a născut se face Ierusalim? Au doară 
fiara este omul fărădelegii? Au doară la fiară şapte capete se 
împreună ca să împărătească? (Apoc. 12, 3; Dan. 7, 24). Au 
doară din cele șapte al optulea este și nu este numărul al 
optulea, că șapte sunt, că cele trei capete s-au pierdut? (Dan. 7, 
20). Au doară numele fiară este nepovestit și, ca al lui 
Dumnezeu, cu totul nenumit? 


Să nu fie. Au doară nu știa numele fiarei cel ce zice 
numărul numelui? Mai întâi a cunoscut slovele și așa în stihii a 
despărţit numele. Mai întâi a numit numele întru sine și apoi 
așa din stihii împreunând numărul, a zis că șase sute șaizeci și 
șase țin stihiile împlinirea. Deci așa și la cei «o mie de ani», pe 
necuprinderea și nemărginirea vieții veșnice a însemnat-o. 

Că dacă o zi înaintea Domnului este ca o mie de ani 
(II Petru 3,8), apoi cine va putea să numere câte zile au cei o 
mie de ani și miile miilor și milioanele milioanelor celor atâtea 
zile? Deci pentru nemărginirea anilor, pe miile de ani în zile și 
ale zilelor întru miile de ani, le-a așezat întru odihna învierii 
sfinților (Apoc. 14, 1, 3-18)". 

2. Această împărăție de „o mie de ani” este identică cu 
împărăţia lui Hristos pe care a întemeiat- -0 pe pământ 
Mântuitorul prin patima Sa de pe Cruce și prin Învierea Sa din 
morţi, cuprinzând intervalul de timp dintre Învierea Sa şi 
sfârșitul lumii. Să auzim iarăși pe același mare sfânt al 
Bisericii, Sfântul Efrem Sirul, care adeverește acest lucru, 

zicând: „Știu că a zis că se va dezlega iarăși balaurul. Însă cu 
ghicitură și întunecat a zis. Femeia cea îmbrăcată în aur va fi 
cetate, și zid va avea împrejur din pietre scumpe (Apoc. 21, 
10-12, 14) și înţelegem pe femeie că este Biserica. Și iarăși o 
înţelegem că este de aur pentru vrednicia cea slăvită, din pietre 
scumpe, și pentru nestricăciune. 

Intr-acest chip şi șarpe s-a arătat că este diavolul, și lanțul 
lui, certarea lui Dumnezeu, și legătura, adică să nu aibă el 
stăpânire asupra omenirii. Drept aceea se dezleagă, când prin 
antihrist va veni, ca să arate Dumnezeu că stă asupra neamului 
omenesc, sau că l-a depărtat de la omenire și îi mai dă lui 
stăpânire asupra ei. 

Dar se pare că te miri tu de cuvântul cel zis puţin mai 
înainte, care mi se cuvine a-l spune, că pentru amândouă 
venirile l-a zis întru care balaurul uneori se leagă, iar alteori se 
dezleagă. L-a legat întru venirea cea dintâi, când a zis Hristos: 
Iată, v-am dat putere să călcaţi peste şerpi şi peste scorpii, şi 
peste toată puterea vrăjmaşului... (Luca 10, 19). S-a dezlegat 
iarăși la puţină vreme, fiindcă zice marele Apostol Pavel: 
„.„fiindcă n-au primit iubirea adevărului (cei necredincioși)..., 
Dumnezeu le trimite o lucrare de amăzire, ca ei să creadă 
minciuni, ca să fie osândiți toți cei ce n-au crezut adevărul, ci 
le-a plăcut nedreptatea Ul Tes. 2, 10-12). Pentru aceea și 
Mântuitorul a zis că s-a dezlegat șarpele, căci până într-atât va 
fi lucrător, cât să smintească de este cu putinţă și pe cei aleși 
(Matei 24, 24). Au doară cu lanţuri se leagă vreodată duhul? 
Au întru adâncuri se închide jivina cea gândită și nepipăită? 
Nicidecum! Ci pentru ca, din muncile cele ce sunt la noi, să ne 

învăţăm cele nevăzute şi mai presus de înțelegerea noastră”, 

Această împărăție a lui Hristos stăpâneşte viaţa dinlăuntru 
a oamenilor fiindcă este împărăție duhovnicească (loan 18, 36). 

3. Iarăşi trebuie spus că împărăţia , cea de „o mie de ani" 
nu este altceva decât răstimpul dintre Învierea Domnului din 
morți și sfârşitul lumii, întru care Hristos a legat pe diavolul și 
i-a limitat puterea asupra oamenilor (vezi Ioan 12, 31; 13, 31; 
16, 11, 33; Isaia cap. 53; I Petru 2, 24; Col. 2, 15; Evrei 2, 14; 
5, 7; Apoc. 12, 10; I Cor. 15, 25; Matei 4, 11; Luca 4, 13). 


” Ibidem. 

Să auzim iarăși pe Sfântul Efrem: „lar învierea întâi și a 
doua a zis pentru că două sunt rânduielile sfinților celor doua 
așezăminte, vrând să arate că cei ai aşezământului celui nou 
întru întâia vrednicie vor învia și cei ai așezământului celui 
vechi întru a doua, fiind învierea amândurora părţilor întru 
aceeași vreme. După cum marele Pavel a zis: Căci trâmbița va 
suna şi toți cei morți vor învia... (| Cor. 15, 52). 

Și cum că două rânduieli a zis: întâia și a doua înviere, 
zice apostolul: Pârga este Hristos, după aceea cei ai lui 
Hristos, apoi sfârșitul... (| Cor. 15 23-24). lar cum că una 
iarăşi şi întru o vreme se va face învierea tuturor morţilor, 
iarăși Pavel zice: Pentru că Insuşi Domnul, întru poruncă, la 
glasul arhanshelului şi întru trâmbița lui Dumnezeu, Se va 

posgori din cer, şi cei morți întru Hristos vor învia întâi. După 
aceea, noi cei vii, care vom fi rămas, vom fi răpiți, împreună 
cu ei, în nori... (| Tes. 4, 16-17). 

lată și acum zice de întâia și a doua înviere, dar nu după 
alcătuirea cea din Apocalipsă, ci a schimbat. Că acolo a zis mai 
întâi învierea drepţilor, apoi pe cea a tuturor, iar aici întâi pe a 
tuturor, apoi pe a drepţilor. Drept aceea nu pătimește nimic, 
nici oşebește această rânduiala a lui, întâi și pe urmă. Și mai jos 
zice: Încă și Evanghelia cearc-o cu de amănuntul și vei vedea 
unirea și nedespărţirea celor două învieri, pentru că în aceeași 
vreme și pentru răsplătirea cea cu lucrul, zice că va fi; căci zice 


că va pune oile de-a dreapta, iar caprele de-a stânga (Matei 
25, 33). 


Deci iată că în aceeași dată a zis: «va pune», nu acum și 
după aceea. Însă de vreme ce întâi drepţilor le-a zis Hristos că 
vor merge în viaţa veșnică, pentru aceasta și loan a zis că 
drepţii întâi vor învia (Apoc. 20, 6), Și pe cei «o mie de ani» i-a 
aşezat în loc de vreme nescrisă împrejur” şi de nenumărat, 
după cum am zis și mai sus. Însă capul celor ce s-a zis pentru 
înviere este că una este și cum că toți într-o clipeală de ochi 
degrabă vom învia (| Cor. 15, 51-52). lar că drepţii, după ce 
vor împărăţi cu Hristos «o mie de ani», iarăși vor veni la 
judecată? Să nu fie. Oare vor muri iarăși, ca o a treia înviere să 


sebtaeă „„peonuo.dânșii? Atunci cum zice Pavel că după ce vor 
"Apostolul nu a zis că întâia î înviere este Hristos, ci ca o «pargă» 


0 SA . . v A PORA 
Vhescrisă împrejur - necuprinsă, nesfârșită (n. ed.) 

învia din morţi toţi, atunci noi cei vii, care vom fi rămași, nu 
vom întrece pe cei adormiţi? (I Tes. 4, 17). Ci după ce vor 
învia toţi împreună, drepţii și nedrepţii, adică viii și morţii, 
atunci nu zici că vom ajunge noi cei vii să adormim, ci în nori 
ne vom răpi. Deci vezi că după ce vor învia drepții, nu vor mai 
muri, ca să se facă o a treia înviere și să mai stea la judecată 
înaintea lui Hristos". 

4. La sfârșitul lumii iar va fi dezlegat satana pentru puţină 
vreme să acţioneze asupra oamenilor și apoi îndată va fi venirea 
a doua a Domnului și judecata cea viitoare, când diavolul și 
antihrist vor fi nimiciţi de puterea Domnului nostru [isus 
Hristos, prin suflarea gurii Sale și prin strălucirea venirii Sale 
dI Tes. 2, 1, 4, 8, 13), când iadul și moartea împreună cu 
diavolul vor fi aruncaţi în iezerul cel de foc, care este moartea a 
doua (Apoc. 20, 1-14). 

5. Invierea cea dintâi despre care vorbește în acest loc 
Apocalipsa este și învierea cea prin botezul creștin (Rom. 6, 3- 
5; Gal. 3, 27; loan 5, 21-22; 11, 25; I Cor. 15, 20-22, 49; 
Filip. 3, 21). Botezul creștin, după cum vedem, se cheamă și 
„înviere” (Rom. 6, 3-5). Această înviere prin Botezul creștin în 
raport cu învierea cea de a doua sau cu cea generală a trupurilor 
este întâia, faţă de învierea „cea de apoi" (loan 11, 24)”. 

6. La sfârșitul intervalului de timp cuprins între învierea 
Domnului și sfârșitul lumii, va fi dezlegat diavolul din nou și se 
va da slobozenie de la Dumnezeu ca să amăgească popoarele și 
să lucreze cu furie și cu putere împotriva sfinţilor lui 
Dumnezeu, sub formă de antihrist, fiară sau prooroc mincinos. 
Durata acestei acţiuni a diavolului asupra omenirii de la 
sfârșitul lumii va fi de scurtă durată (vezi la Apoc. 13, 5; 20, 3; 
Matei 24, 22). 

7. Deci să știți voi, sectarilor mileniști, că învierea cea 
dintâi, despre care faceţi voi atâta caz, nu este decât cea arătată 
mai sus de Sfântul Efrem Sirul, adică învierea cea prin Botezul 
creștin; iar a doua înviere este învierea cea de apoi (loan 11, 


(începătură) a snopilor în arie, ca tu să nu zici a doua înviere cand vei vedea 
scris după aceea «cei ai lui Hristos» (I Cor. 15, 23). 

24). Moartea cea dintâi este cea naturală a trupului sau 
despărțirea sufletului de trup, iar moartea cea de a doua sunt 
chinurile cele veşnice ale iadului (Apoc. 20, 10). Ea se mai 
numeşte muncă veşnică în contrast cu fericirea cea veșnicii, 
numită și „viaţă” (Prov. 8, 35; loan 1, 4; 5, 24; 11, 25; Matei 
18, 8, 9: 19, 17; Marcu 9, 43, 45). 


8. Așadar înţelegeţi, toţi sectarii mileniști, că durata 

împărăției lui Hristos nu are sfârșit (Luca 1, 33), iar ceea ce se 
zice împărăție de „o mie de ani" este numai un cuvânt tainic Și 
simbolic, ca și alte multe cuvinte din Apocalipsă. Acest răstimp 
de „o mie de ani" simbolizează un timp nehotărât - intervalul 
de timp ce s-a scurs de la Invierea Domnului și până aproape de 
sfârșitul lumii -, adică până se va dezlega diavolul pentru 
puţină vreme și va lucra prin antihrist împotriva omenirii. Dacă 
ar fi după mărturia cea rău înţeleasă a voastră, atunci ar urma 
să fie trei învieri și trei veniri ale Domnului, lucru cu totul 
neadevărat, deoarece Duhul Sfânt zice: Că vine, că vine să 
judece pământul (Ps. 95, 12). A spus de două ori „că vine", 
arătând cele două veniri ale Mântuitorului: prima pentru 
mântuirea lumii, iar a doua pentru judecarea ei (Sfântul Vasile 
cel Mare, Tâlcuire la Psalmi). 


Dar cum va fi învierea mai înainte de sfârșit, când va veni 
Hristos la a doua venire? Că dacă va veni să împărătească cu 
drepţii, așa cum susţineţi voi, sectarilor mileniști, apoi iarăși va 
veni judecător; apoi trei veniri vor fi. Și în care scriptură se 
poate găsi scris una ca aceasta? Ci și cu neputinţă este, căci 
dacă ar veni mai înainte de sfârșit - lumea încă fiind 
stricăcioasă - întru stricăciune și pe drepţi i-ar face să fie, și 
iarăși vor muri; și El Însuși cu dânșii se va împărtăși din 
stricăciune. Dar nicidecum nu se poate de două ori să moară cei 
drepţi, deoarece zice marele Apostol Pavel că: Este rânduit 
oamenilor o dată să moară, iar după aceea să fie judecata 
(Evrei 9, 27). După cum se zice și despre Hristos că, înviar din 
morţi, nu mai moare. Moartea nu mai are stăpânire asupra 
Lui... (Rom. 6, 9-10; Evrei 9, 28). Deci una este învierea 
drepţilor şi a nedrepţilor, într-o clipeală de ochi (I Cor. 15, 
51-52; I Les. 4, 15-17). 

Însemnări extrase de la Sfântul Andrei al Cezareei 
despre Împărăţia cea de o mie de ani” 


Mia de ani întru care va împărați Hristos cu drepţii este 
vremea de la întruparea lui Hristos până la venirea lui antihrist. 
Să se știe că numărul „o mie de ani" este simbolic și cu 
închipuire şi nu se ia după înţelesul literal în Sfânta Scriptură. 

3 F 
Aşa de pildă, în Sfânta Scriptură se vede scris: O mie de ani 
înaintea ochilor Tăi, Doamne, ca ziua de ieri care a trecut (Ps. 
89, 4). Iar de vom înțelege că aici este vorba cu adevărat numai 
de „o mie de ani", ca o zi de ieri care a trecut, apoi altă 
scriptură ne arată că nu este așa; deoarece după cum o mie de 
ani se poate socoti ca o zi, așa și o zi înaintea Domnului este ca 
o mie de ani (II Petru 3, 8). Și dacă așa vom înţelege după 
litera Sfintei Scripturi, atunci câte mii de ani ne trebuie nouă ca 
să facem iarăși o mie de ani? Dar nu este așa. Ci acest număr 
desăvârșit de o mie de ani este pus în Sfânta Scriptură cu taină 
și cu închipuire; și acest număr desăvârșit pe roada cea 
desăvârșită a credinţei o arată“ 

Încă despre cuvântul o mie în Sfânta Scriptură se poate 
vedea și acolo unde zice: Cuvântul care a poruncit Dumnezeu 
într-o mie de neamuri (Ps. 104, 8). Şi în alt loc zice: ...fiecare 
lucrător să-i dea la rod o mie de sicii de argint (Cânt. 8, 11), şi 
iarăşi acolo: O mie lui Solomon și două sute celor ce păzesc 
roadele ei (Cânt. 8, 12). „Celor ce păzesc roadele ei" număr 
desăvârșit a însemnat, că și mulţimea întru aducere de roadă 


desăvârșită este”. 

lar dacă se pomenește la Apocalipsă de două morţi și de 
două învieri (Apoc. 20, 5, 14), apoi să înţelegem că cea dintâi 
moarte este moartea trupească, dată ca pedeapsă trupului pentru 
călcarea poruncii, iar a doua moarte este munca de veci. lar 
învierea cea dintâi este învierea cea din faptele cele moarte, iar 
cea de a doua este aducere din stricăciunea trupului la 
nestricăciune. 

© Sfântul Andrei al Cezareei, Tălcuirea Apocalipsului, trad. rom. Pr. 

Ltiu Zizania, București, 1704, p. 167 înmss. 


“Ibidem, p. 171. 
" Ibidem. 

lar dacă ereticii au înţeles că învierea cea dintâi va fi 
înainte de învierea cea de obşte - ca să împărătească Hristos cu 
cei drepţi pe acest pământ, spre a se desfăta drepţii „o mie de 


ani" cu toate dulceţile pământului acestuia, ca o răsplată pentru 
cele ce au răbdat pe pământ pentru Hristos - şi apoi să fie 
învierea tuturor celor drepţi și a celor păcătoși, apoi acest lucru 
nu numai că este străin de Biserica lui Hristos, dar este și o 
nebunie de a-l vorbi noi. Deoarece noi auzim pe Mântuitorul 
zicând către saduchei „că precum sunt îngerii în cer, așa și 
drepţii vor fi după înviere” (Matei 22, 30); încă și pe "marele 
Apostol Pavel, care ne arată că împărăția lui Dumnezeu nu este 


mâncare şi băutură, ci dreptate şi pace şi bucurie în Duhul 
Sfânt (Rom. 14, 17). 


Deci să ştie toţi ereticii mileniști că împărăţia cea de „o 
mie de ani" nu este altceva decât vremea propovăduirii 
Evangheliei lui Hristos, care ţine de la venirea Lui cea dintâi și 
până la slăvită venirea Sa cea de a doua“ 


Despre împărăţia de o mie de ani, vezi mai pe larg în 
capitolul 30 al lucrării. 


Capitolul 65 


DESPRE 
VEȘNICIA CHINURILOR IADULUI 


Sectarul: Voi, ortodocșii, vă înșelaţi socotind despre 
chinurile iadului că ar fi veșnice. Acest lucru este cu neputinţă, 
deoarece citim în Sfânta Scriptură că: Vrăjmașul cel din urmă, 
care va fi nimicit, este moartea (1 Cor. 15, 26). De aici rezultă 
că moarte nu va fi și deci ceea ce se numește iad sau moartea 
cea veșnică, nu va fi altceva decât o distrugere sau o nimicire a 
celor păcătoși, spre a nu mai fi în veci (Apoc. 20, 9). 


Ibidem, p. 169-171. 

Iadul propriu-zis nu este altceva decât evreiescul „șeol" 
(groapă de mormânt) sau latinescul „hades"” (infern, adică loc 
sub pământ, locuinţa celor morţi), iar expresiile „foc veșnic” 
sau „chin veșnic” nu înseamnă ceva fără de sfârșit, ci numai o 
moarte, o aruncare în pământ, căci omul nu este cu suflet 
nemuritor, și de aceea moartea înseamnă numai o întoarcere în 
pământ. 

Care vă sunt vouă mărturiile și temeiurile biblice în 
susținerea învățăturii despre veșnicia chinurilor iadului? 

Preotul: Mărturiile și temeiurile biblice despre veșnicia 
chinurilor iadului sunt prea multe. Dintre acestea însemnăm aici 
puţine: 

1. Sfântul şi marele Prooroc Isaia zice: Și când vor ieși, 
vor vedea trupurile moarte ale celor care s-au răzvrătit 
împotriva Mea, căci viermele lor nu va muri şi focul lor nu se 
va stinge. Și ei vorfi pentru toată făptura privelişte de groază 
(Isaia 66, 24). 

2. Şi marele prooroc al lui Dumnezeu, Daniil, adeverind 
despre veșnicia chinurilor iadului, zice: Mulți dintre cei care 
dorm în țărâna pământului se vor scula, unii la viaţă veșnică, 
iar alții spre ocară şi osândă veșnică (Dan. 12, 2). 

3. Însuşi Mântuitorul nostru lisus Hristos, arătând 
veșnicia chinurilor iadului, zice: Jar dacă mâna ta sau piciorul 
tău te sminteşte, taie-l şi-l aruncă de la tine, că este bine pentru 
tine Să intri în viaţă ciung Sau şchiop, decât, având amândouă 
mâinile sau amândouă picioarele, să fii aruncat în focul cel 
veșnic (Matei 18, 8). 

4. Mântuitorul nostru lisus Hristos numește pedeapsa 
iadului de-a dreptul și categoric „foc veșnic” sau „foc nestins” 
(Marcu 9, 43). 

5. Mântuitorul nostru lisus Hristos, arătând veșnicia 
chinurilor iadului, care va fi hotărâtă la Judecata cea de Apoi 
asupra celor păcătoşi, zice: Atunci va zice (Impăratul) și celor 
de-a stânga: Duceţi-vă de la Mine, blestemaților, în focul cel 
veşnic, care este gătit diavolului şi îngerilor lui (Matei 25, 41), 
și în continuare arată rezultatul Judecăţii de apoi, zicând: Și vor 
merge aceştia la osândă veşnică, iar cei drepți la viață veşnică 
(Matei 25, 46). 

6. Mântuitorul nostru Iisus Hristos, iarăşi arătând veşnicia 
chinurilor iadului, zice: ...în gheena, în focul cel nestins, unde 
viermele lor nu moare şi ' focul nu se stinge (Marcu 9, 43- 48), şi 
iarăşi: gheena focului (Matei 5, 22) sau simplu: gheena (Matei 
5, 29). 


7. La Apocalipsă, dumnezeiescul Evanghelist loan 
Teologul aude glasul unui înger pedepsitor, care strigă că 
oricine se va închina fiarei se va chinui în foc și în pucioasă și 
fumul chinurilor lor se suie în vecii vecilor și nu au odihnă nici 
ziua, nici noaptea (Apoc. 14, 9-11). 


Și iarăși, același înger zice despre soarta diavolului și a 
celor ce i-au urmat lui: Va ieși să amăgească neamurile... pe 
Gog și pe Magog, şi să le adune la război... Dar s-a pogorât 

foc din cer şi i-a mistuit. „Și diavolul, care-i amăgise, a fost 
aruncat în iezerul de foc şi de pucioasă, unde este şi fiara şi 
proorocul mincinos. Și vor fi chinuiţi acolo, zi şi noapte, în 
vecii vecilor (Apoc. 20, 8-10). 


8. În iad chinurile sunt veșnice (vezi Daniel 12, 2; Matei 
5, 29; 25, 46; Marcu 3, 29; 9, 44; II Tes. 1,9; luda 1, 6; 
Apoc. 14, 11; 20, 10 ș.a. ). 


9. Cei păcătoși vor fi aruncaţi în muncile cele veșnice 
(Isaia 66, 24; Matei 3, 12; 11, 23; 13, 50; Luca 3, 17; 10, 15; 
Evrei 10, 27; Iuda 1, A 13; Ps. 54, 23). 

Deci din cele de până aici, înţelege, omule rătăcit, împre- 
ună cu toţi cei ce cugetă asemenea ţie, că chinurile iadului sunt 
veșnice. Nu mai amorţiți conștiințele oamenilor necunoscători 
ai Sfintelor Scripturi cu părerea voastră nebună şi rătăcită, prin 
care susțineţi neadevărul despre veșnicia chinurilor iadului. 


Despre veşnicia chinurilor iadului a se vedea mai pe larg 
la capitolul 31 al acestei lucrări. 

Capitolul 66 


STATUL ÎN CONCEPȚIA BIBLICĂ 


Sunt unii sectari, ca de pildă „studenţii în Biblie” 
(ruseliștii), „martorii lui Iehova", „adventiștii” și alţii, care 
susțin că, după învăţătura biblică, statul și autorităţile de stat nu 
trebuie recunoscute, deoarece ele sunt unelte ale lui antihrist, 
întocmai ca și organizaţiile bisericești. Ei consideră că 
autorităţile de stat - la fel ca și „instrumentul clerical" din 
Biserică - susţin deosebirile de clasă și vrăjmășia între oameni; 
provoacă războaie sângeroase între naţiuni, tulburări și 
nenorociri. Această blestemată învăţătură a lor, ei o propagă 
mai mult prin viu grai, cu precauţie, șoptind-o la ureche, de 
frica autorităţilor de stat. Impotriva acestor calomnii aduse 
statului și Bisericii de către acești oameni rătăciţi de la adevăr, 
noi însemnăm aici din dumnezeiasca Scriptură temeiurile și 
mărturiile care ne obligă a ne supune statului, a-l respecta, a-i 
da cuvenita ascultare, a plăti impozite și a împlini toate celelalte 
datorii. Mărturiile biblice în legătură cu supunerea și ascultarea 
noastră faţă de stat sunt următoarele: 

1. Organizațiile de stat trebuie recunoscute și ascultate 
pentru că ele garantează ordinea, care este de la "Dumnezeu 
(Rom. 13, 1-5). 

2. Trebuie a ne supune și a asculta de autorităţile de stat, 
fiindcă ele sunt rânduite de la Dumnezeu ...spre pedepsirea 
făcătorilor de rele şi spre lauda făcătorilor de bine... (1 Petru 2, 

13-18). 

3. Marele Apostol Pavel scrie ucenicului său, Tit, să 
înveţe pe credincioși în ceea ce privește atitudinea lor de 
devotament faţă de autoritatea statului, zicându-i: Adu-le aminte 
să se supună stăpânirilor şi dregătorilor, să asculte, să fie gata 
la orice lucru bun (Tit 3,1). 

4. Același mare Apostol Pavel scrie și ucenicului său 
Timotei, cerându-i nu numai să se supună, ci și rugăciune să 

facă pentru cei din dregător iile statului: Vä îndemn deci, înainte 
de toate, să faceți cereri, rugăciuni, mijlociri, mulțumiri, 
pentru toți oamenii, pentru conducători şi pentru toți care sunt 
în înalte dregătorii, ca să petrecem viață paşnică şi liniştită... 
(I Tim. 2, 1-3). 

5. Împreună cu statul, noi trebuie să recunoaştem și 
anumite aşezăminte prin care se susține un stat, cum ar fi 
exemplu: serviciul militar, impozitul Ș. a. (Luca 3, 14; Matei 3. 
5-13; Luca 7, 1-10; Fapte cap. 10). 

6. Mântuitorul nostru lisus Hristos ne-a învăţat să dăm 
cezarului cele ce sunt ale cezarului, adică impozitul, supunerea 
la serviciul militar, cinstea celor din dregătoriile statului ș.a. 
(Matei 22, 15-22; 17, 24-27 ş.a.). 

7. Iarăşi marele Apostol Pavel ne sfătuieşte, zicând: Daţi 
deci tuturor cele ce sunteţi datori: celui cu dajdia, dajdie; celui 
cu vama, vamă; celui cu teama, teamă, celui cu cinstea, cinste 
(Rom. 13, 7). 

8. Sfânta Scriptură ne adeverește că sunt admise naționa- 
lismul și patriotismul, ca sentimente de adeziune și devotament 
pentru națiunea din care facem parte și patria în care trăim. 
Mântuitorul Însuși a dat pildă în această privință, dând prio- 
ritate celor de același neam cu el după trup (vezi Matei 15, 24) 
şi poruncindu-le apostolilor Săi să propovăduiască la toate po- 
poarele, dar să înceapă din Ierusalim (Luca 24, 47; Fapte 1,8). 

9. Marele Apostol Pavel respectă dreptul fiecărui popor 
la „mărire” și la „cinste” înaintea lui Dumnezeu, dacă „lucrea- 
ză binele” (Rom. 2, 10). Atunci când a fost pe nedrept 
pedepsit, Sfântul Pavel a cerut judecata cezarului (împăratului) 
(Fapte 22, 25). 

10. La primele Rusalii creștine, fiind de faţă oameni din 
peste 15 ţări, Apostolii - ce fuseseră insuflați de Preasfântul 
Duh - nu i-au sfătuit pe ei ca să se împotrivească rânduielilor 
din ţările lor, ci le-au vorbit tuturor în limbile lor (Fapte 2, 
l- 11), respectând astfel dreptul fiecărui popor de a merge în 
căile sale (Fapte 14, 16). 

11. De vreme ce serviciul militar este admis de Sfânta 
Scriptură - conform mărturiilor arătate mai sus -, evident că 
este admis și războiul de apărare, căci armata are în primul 
rând rolul de apărare a ţării. 

Numai într-un singur caz poate fi cetăţeanul dezlegat de 


obligația de a se supune rânduielilor statului: când acesta ar 

porunci ceva direct împotriva Legii lui Dumnezeu. In acest caz 

Legea lui Dumnezeu trebuie să aibă întâietate, după mărturia 

Sfintei Scripturi, care învaţă că: Trebuie să ascultăm mai mult 
A > . 

de Dumnezeu decât de oameni (Fapte 4, 19). 


12. Dar însăși buna chibzuinţă a oricărei minţi sănătoase 


înţelege folosul supunerii față de stat, căci acesta garantează 


viața, libertatea și bunurile tuturor cetăţenilor săi. 
Despre supunerea și cinstirea datorate rânduielilor statului 
să se vadă mai pe larg în capitolul 32 al acestei lucrări. 


Capitolul 67 


DESPRE VORBIREA ÎN LIMBI 
(GLOSOLALIA) 


Preotul: Glosolalia este un cuvânt grecesc, care pe 
românește se tâlcuiește a vorbi în limbi, sau a vorbi în alte 
limbi, dar nu ca poliglot (pe cale naturală), ci ca inspirat (în 


stare de extaz). 

1. Gilosolalia este numită în Sfânta Scriptură „vorbire în 
limbi” (Fapte 10, 46; 19,6). 

2. Glosolalia se numește și vorbire într-o singură limbă, 
la singular (I Cor. 14, 2, 4), dar și la plural (vezi I Cor. 14, 5, 
6, 18, 22, 23, 39) sau vorbire în altă limbă, aparţinând altor 
popoare (I Cor. 14, 21), sau vorbire în duh (| Cor. 2, 15-16), 
adică în extaz, sub inspiraţie de la Duhul Sfânt, iar nu prin 
cunoștință proprie. 

3. Glosolalia este vorbire inspirată - datorită unui dar 
harismatic - într-o altă limbă, străină, dar existentă, deci 
omenească, însă necunoscută de cel ce vorbește. 

4. Glosolalia se mai numește și: 

- vorbire în limbi noi (Marcu 16, 17); 

- vorbire în felurite limbi (| Cor. 12, 10-25); 

- vorbire în limbi omeneşti (I Cor. 13, 1); 


- vorbire în limbi neînțelese (I Cor. 14, 2) ş.a. 

5. Glosolalia se mai numeşte şi vorbire în diferite limbi 
ale altor popoare (Fapte 2, 1-18). 

Deci după mărturiile scripturistice de mai sus se poate 
vedea în câte feluri se poate înțelege cuvântul glosolalie. 

Sectarul: Oare Biserica voastră, în decursul istoriei sale, 
a formulat vreo dogmă, vreun canon sau vreo învățătură 
lămuritoare în privința glosolaliei? 

Preotul: Biserica noastră dreptmăritoare, în decursul 
existenţei sale istorice, nu a formulat nici o dogmă, nici un 
canon și nici o învăţătură specială în privinţa glosolaliei, nefiind 
nevoie de așa ceva, deoarece până mai ieri-alaltăieri nici nu a 
existat vreo problemă a glosolaliei. Biserica noastră a formulat 
dogme, canoane și învățături speciale în vederea combaterii ve- 
chilor erezii, cu care s-a luptat în trecutul ei istoric de aproape 
două mii de ani, dar secta aceasta a pseudo-glosolalilor, care a 
venit aici de peste ocean, nu a fost luată în seamă de Biserică și 
nici nu s-a luat până azi vreo hotărâre sinodală în privinţa ei. 
Însă de va fi nevoie, conducătorii duhovnicești ai Bisericii 
Universale Ortodoxe vor lua măsurile cuvenite și "faţă de această 
sectă a veacului al XX-lea. 


Sectarul: Dar pentru care pricină ziceţi voi, ortodocșii, că 
darul harismatic al glosolaliei a fost dat de Dumnezeu numai 
pentru vremea de la începutul Bisericii creștine, cu scopul de a 
înlesni predicarea Evangheliei la cât mai multe popoare și că 
acest dar, al vorbirii în limbi, va înceta din Biserică? Care vă 
sunt vouă mărturiile scripturistice în această privinţă? 

Preotul: Într- adevăr, acest dar harismatic al „vorbirii în 
limbi" a fost dat de Dumnezeu la începutul Bisericii creștine, cu 
scopul de a uimi pe cei necredincioși (Fapte 2, 12), de a se 
înlesni predicarea Evangheliei la toată lumea și de a fi „un 
semn” de mare mirare pentru cei necredincioși (I Cor. 14, 22). 
Iar acum, după ce am crezut în Hristos, nu mai este nici o 
nevoie de a ni se „vorbi în limbi”, nemaiavând nici un rost 
acest lucru pentru cei credincioși. 

Sectarul: Dar spune undeva în Sfânta Scriptură că acest 
dar harismatic al „vorbirii în limbi” va înceta din Biserică și nu 
va rămâne până în sfârșit? 

Preotul: Despre încetarea acestui dar al „vorbirii în 
limbi" din Biserică ne-a proorocit dumnezeiescul Apostol 
Pavel, zicând că: Darul limbilor va înceta (| Cor. 13, 8). Acest 
adevăr ni-l arată şi marele dascăl al Bisericii lui Hristos, 
dumnezeiescul părinte loan Gură de Aur, care zice: „Pentru 
care pricină, dar, a fost dat și apoi a fost luat dintre oameni 
harul acesta? Nu pentru motivul că Dumnezeu ne necinstește, ci 
pentru că ne cinstește foarte mult. Cum? Să vă spun: Oamenii 
erau atunci mai fără de minte, deoarece erau izbăviţi de curând 
de idoli, și mintea lor era încă neascuţită și mai nesimţitoare. 
Erau atrași și încântați de toate cele trupești și nu aveau încă 
nici o idee despre darurile netrupești și nici nu știau ce este 
harul Duhului Sfânt, care vine numai prin credință. Pentru 
aceea se făceau atunci semne. Unele dintre harismele 
duhovnicești sunt nevăzute și se înțeleg numai prin credință, iar 
altele se fac prin semne văzute, pentru încredințarea celor 
necredincioși. Spre exemplu: iertarea păcatelor este un lucru 
spiritual, este o harismă nevăzută, căci nu vedem cu ochii 
trupului cum ni se curăţă păcatele. Pentru ce? Pentru că sufletul- 
este cel curăţit, iar sufletul nu se vede cu ochii trupului. Așadar 
curățirea păcatelor este un dar spiritual, care nu poate să fie 
făcut evident ochilor trupului. A vorbi însă în diferite limbi este 
și aceasta una din lucrările Duhului Sfânt, care dă un semn 
văzut și ușor de priceput de cei necredincioși. 


Într-adevăr, vorbirea care se aude în afară este o 
învederare și o dovadă a lucrării lăuntrice petrecute în suflet, 
adică a celei nevăzute. Pentru aceasta și Pavel zice: însă 
fiecăruia se dă arătarea Duhului spre folos (1 Cor. 12, 7). Dar 
eu acum nu am nevoie de semne. Pentru ce? Pentru că am fost 
învăţat să cred în Stăpânul și fără să mi se dea semn; cel care 
nu crede are nevoie de zălog, dar eu, care cred, n-am nevoie de 
zălog și nici de semn. Știu că am fost curăţit de păcate, chiar 
dacă nu vorbesc în limbi. Cei de atunci însă nu credeau, dacă 
nu primeau semn. Pentru aceasta li se dădeau semne, ca o 
arvună a credinţei în care credeau. Prin urmare nu se dădeau 
semne ca la niște credincioși, ci ca la niște necredincioși, ca să 
ajungă credincioși. In acest sens zice și Pavel: Vorbirea în limbi 
este semn nu pentru cei credincioși, ci pentru cei necredincioşi 
(| Cor. 14, 22). Vedeţi dar că dacă s-au îndepărtat de la noi 


544 CĂLĂUZĂ ÎN CREDINŢA ORTODOXĂ 


semnele, nu se datorează faptului că Dumnezeu ne necinstește, 
ci că ne cinstește? A făcut astfel, voind să arate credința 
noastră, că noi credem în El fără de garanții și fără de semne.. 
Aceasta este pricina pentru care nu se mai fac acum semne". 

Așadar, iată că prin cele de mai sus ai văzut și proorocia 
marelui Apostol Pavel despre încetarea darului harismatic al 
limbilor și ai auzit de la dumnezeiescul Părinte loan Gură de 
Aur și motivul pentru care acest dar a fost luat și îndepărtat de 
Dumnezeu din Biserica creștină. 

Sectarul: Dar care credeţi voi, ortodocșii, că a fost 
scopul glosolaliei la începutul Bisericii Creştine - adică la 
praznicul Cincizecimii iudeilor -, când Sfinţii Apostoli au 
primit darul Sfântului Duh în chip de limbi ca de foc? 

Preotul: Scopul glosolaliei de la începutul Bisericii 
creștine a fost întreit: 

In primul rând, prin vorbirea Sfinţilor Apostoli în diferi- 
tele limbi străine ale multor neamuri, s-a înlesnit predicarea 
Evangheliei la toate popoarele, fiindcă prin acest dar harismatic 
al „vorbirii în limbi” s-a putut comunica celor străini, de alte 
limbi, învăţătura creștină în limba lor proprie. 

Al doilea scop al glosolaliei a fost acela de a se dovedi 
puterea lui Dumnezeu în Legea Nouă, a creștinismului, care s-a 
arătat prin această vorbire în diferite limbi a unor oameni 
neînvăţaţi, care erau toţi de o singură limbă (Fapte 2, 7) și de a 
pune astfel în uimire pe cei necredincioși (Fapte 2, 7-8). 

Al treilea scop al glosolaliei a fost de a se dovedi prin 
acest dar harismatic dat de Dumnezeu universalitatea chemării 
la mântuire a tuturor popoarelor, căci prin vorbirea Sfinţilor 
Apostoli în felurite limbi (I Cor. 12, 10-15) s-a arătat luminat 
că deși Biserica lui Hristos este una singură, totuși ea nu este a 
unui singur popor, ci a tuturor popoarelor, vorbindu-le fiecăruia 
după limba lor (Fapte 2, 6). 

Sectarul: Tocmai de aceea noi vorbim în limbi, ca să 
dovedim și azi prezența Duhului Sfânt în creștinism și să 
folosim darul harismatic al glosolaliei în felul cum aţi arătat mai 
sus că l-au folosit și Apostolii. 


' Sfântul Ioan Gură de Aur, Cuvântul I la Rusalii, Colecţia Izvoarele 


Ortodoxiei, trad. Pr. Dumitru Fecioru, București, 1942, pag. 258-260. 

Preotul: Adevărul nu este acesta, deoarece voi nu vorbiţi 
în limbi insuflate, ci bolborosiţi cuvinte neîncheiate și încâlcite, 
pe care nimeni nu le înţelege și nimeni nu se poate folosi de ele 
și de falsa voastră glosolalie. 

Sectarul: Noi avem tălmaci care tălmăcește cele ce 
vorbim și pe care oamenii nu le înţeleg. 

Preotul: Noi nu avem nici o încredere, nici în voi și nici 
în tălmacii voștri, atât timp cât ei nu ascultă de Biserica 
sobornicească și apostolească a lui Hristos. Căci dacă ei ar avea 
cu adevărat darul tălmăcirii în duhul Bisericii lui Hristos, ar 
cunoaște sigur rătăcirea lor și a voastră. Noi avem Sfânta 
Scriptură, care ne învaţă să judecăm Și să fim cu toată atenţia 
asupra celor ce vorbesc. profetic (I Cor. 14, 29) şi să cercetăm 
duhurile dacă sunt (sau nu) de la Dumnezeu a Ioan 4, 1). 

Sectarul: Noi de la Dumnezeu suntem, Hinde: cei ce nu 
sunt de la Dumnezeu, aceia nu mărturisesc pe Hristos (I loan 
4, 2). 

Preotul: Noi avem mare îndoială să credem că voi sunteți 
de la Dumnezeu și că Duhul adevărului ar fi cu voi. Auzi ce 
zice dumnezeiescul loan Evanghelistul: Noi suntem din 
Dumnezeu, cine cunoaște pe Dumnezeu, ascultă de noi; cine nu 
este din Dumnezeu, nu ascultă de noi. Din aceasta cunoaştem 
Duhul adevărului şi duhul rătăcirii (| loan 4, 6). Prin „noi 
înţelegem aici pe apostoli și pe toţi cei ce sunt cu ei, adică 
Biserica lui Hristos, care este zidită pe temelia apostolilor şi a 
proorocilor, piatra cea din capul unghiului fiind Însuşi Iisus 
Hristos (Efes. 2, 20). 

Deci și voi și tălmacii voştri falși vă înșelaţi unu pe alţi cu 
minciunile și cu plăsmuirile voastre. Căci dacă aţi fi de la 
Dumnezeu și dacă Duhul adevărului ar fi între voi, apoi aţi 
asculta de Biserica lui Hristos, care este stâlp şi temelie a 
adevărului (| Tim 3, 15). Atât voi, cât și tălmacii voştri, aveţi 
nevoie să fiți examinaţi cu mare atenţie de acele persoane 
duhovniceşti. care au darul harismatic al deslușirii duhurilor (I 
Cor. 12, 10). Cine vrea să vă cunoască pe voi și pe toţi 
proorocii mincinoși asemenea vouă, îi rugăm să citească în 
Sfânta Scriptură la locurile indicate aici: Deut. 13, 1-5; 18, 
21-22; Num. 16, 28-29; Ier. 20, 6; 23, 13-16, 25-27, 30-32; 
28, 15; 29, 8-9; Fapte 13, 10-11; Apoc. 13, 11-14 ș.a. 

Sectarul: Dar pentru ce zici dumneata că la Cincizecime 
toți ascultătorii ce erau de față înțelegeau cele ce vorbeau Sfinții 
Apostoli în limbi, deoarece este scris că unii din cei prezenți 
acolo îi batjocoreau pe ei, zicând că sunt plini de must (beţi) 
(Fapte 2, 13)? 


Preotul: Intr-adevăr, localnicii din Ierusalim nu-i înţele- 
geau pe Sfinţii Apostoli, fiindcă ei vorbeau în limbi străine, iar 
nu în limba celor din Ierusalim şi din Palestina. De aceea numai 
cei străini, care veniseră la praznicul Cincizecimii din peste 15 
țări, îi înțelegeau pe ei perfect, căci îi auzeau vorbind în limba 
or, în care ei se născuseră (Fapte 2, 8-11). 


vicii? Sectarul: Dar pentru care motiv nu-i înțelegeau local- 

Preotul: Pentru a se împlini asupra lor o altă proorocie. 

Sectarul: Care este această proorocie? 

Preotul: Aceea care zice: în Lege este scris: Voi grăi 
acestui popor în alte limbi şi prin buzele altora, şi nici aşa nu 
vor asculta de Mine, zice Domnul (| Cor. 14, 21; Isaia 28, 11). 

Sectarul: De ce la I Cor. 14, 1-33 se arată mereu că în 

Corint proorocia este superioară „glosolaliei”, iar din Faptele 
Apostolilor 2, 1-18, rezultă că glosolalia nu este altceva decât 
proorocie, așa cum a zis Dumnezeu prin Proorocul Ioil. Deci se 
ivesc mai multe nedumeriri: oare unul din aceste două daruri 
harismatice este mai mare, sau sunt egale între ele? Oare sunt 
deosebite între ele și independente unul de altul? Cum se pot 
lămuri aceste contradicții dintre ele? 

Preotul: Aici este numai o aparentă contradicţie, fiind în 
realitate vorba numai de situaţii diferite. In Ierusalim la Cinci- 
zecime, glosolalia relatată la Fapte 2, 1-18 și adresată iudeilor 
de limbi străine în limbile lor proprii, este identică cu prooro- 
cia. In Corint însă, fiind adresată localnicilor în alte limbi 
neînţelese de aceștia, ea nu poate fi identificată cu proorocia, ci 
este socotită ca o simplă bolborosire, așa cum o socoteau și 
localnicii din Ierusalim. Deci în anumite cazuri glosolalia și 
proorocia sunt identice, în altele însă sunt deosebite. 

Sectarul: Dar cum de se spune la I Cor. 14, 13, că darul 
glosolaliei, pentru a putea fi folosit, trebuie să fie însoţit de 
darul tălmăcirii, fără de care glosolalia este un simplu sunet sau 
un amestec de sunete aiurea, câtă vreme la Fapte 2, 1-18 

glosolalia nu a fost însoţită de tălmăcire, și nici nu a fost nevoie 
să fie, ea nefiind atunci sunet fără de noimă, ci vorbire perfect 
înţeleasă de toţi străinii. Deci aș vrea să știu: Trebuie neapărat 
darul tălmăcirii alături de cel al glosolaliei, ca în Corint, sau nu 
este nevoie deloc de el, ca în Ierusalim? 

Preotul: La această nedumerire, răspunsul este clar: In 
Ierusalim, la Cincizecime, darul tălmăcirii nu a fost necesar, în 
vreme ce în Corint el a fost neapărat necesar, fiind vorba de 
două situaţii diferite, în care darul glosolaliei lucrează diferit; în 
Ierusalim ca proorocie făcută în limbile ascultătorilor, iar în 
Corint ca vorbire în limbi neînţelese de ascultători, fără de 
tălmăcire. Așadar, și de această dată, orice urmă de contra- 
zicere dispare și orice nedumerire rămâne fără de temei. 

Sectarul: Aţi spus că unul din scopurile glosolaliei a fost 
acela de a se înlesni predicarea Evangheliei la toate popoarele 
lumii - după Fapte 2, 1-13 - şi de a uimi pe cei necredincioși 
prin darurile harismatice ale creștinismului. Insă pe de altă 
parte, scopul glosolaliei ar fi de a face pe cel inspirat să se 
bucure de prezenţa în el a Sfântului Duh, adică de a-l face să 
ştie că prin darul glosolaliei el este, în răstimpul cât durează 
starea de inspirație, într-o comuniune sigură cu Dumnezeu (în 
rugăciune). Iarăşi acest lucru este cu nedumerire: cum într-un 
loc, la Fapte 2, 1-13, glosolalia are scopuri mai largi, generale, 
iar la I Cor. 14, 1-33, se arată că glosolalia are și un scop 
singular, numai în privinţa celui ce este inspirat? Aș voi deci să 
ştiu și la acestea ce aveți de zis. 

Preotul: Și aici - ca și în cele de mai sus - trebuie să 
privim chestiunea din punct de vedere diferit, după situaţiile 
diferite pe care ea le are în vedere, și atunci vom înţelege că nu 
avem două alternative, ci numai două laturi ale aceleiași 
chestiuni, fiecare din ele fiind adecvată unei anumite situaţii. 
Deși constatările ce se pot face în urma analizei celor două 
locuri biblice relative la scopul glosolaliei par a fi contradictorii 
între ele, totuși sunt exacte și amândouă corespund situației 
reale la care se referă. Acolo unde există străini, glosolalia are 
un scop, iar unde sunt numai localnici, ea are alt scop. Pentru 
oamenii cei de limbi străine ea are un scop obiectiv, pentru 
localnici scopul ei este subiectiv. Așa rezultă din Fapte 2, 1-13 

și din toate textele biblice în care se relatează promisiunea 

Mântuitorului de a trimite apostolilor Săi pe Sfântul Duh cu 
darurile Sale, spre a le fi de ajutor în mandatul pe care l-a 
încredinţat lor. Scopul subiectiv este mai restrâns și izolat, fiind 
o absurditate a-l urmări în adunările de cult public, după cum 
însuși Apostolul Pavel accentuează de mai multe ori la I Cor. 
14, 1-33. 

Așadar ţine minte, omule, că orice chestiune judecată 
numai după aparenţă sau superficial, fără a pătrunde în fondul 
ei, poate duce la rătăcire. Așa fac toţi sectarii de azi, cercetând 
textele Sfintei Scripturi numai la suprafaţă și de aceea se înșeală 
pe ei și pe toţi cei care ascultă de ei. 

Sectarul: Noi, penticostalii de azi, prin practica noastră 
de post aspru de către două, trei și mai multe zile, prin vorbirea 
în limbi străine și prin rugăciunile făcute cu toată inima, arătăm 
oamenilor lucrarea Preasfântului Duh, Care este în mijlocul 
nostru, și așa facem mare misionarism pentru Biserica lui 
Hristos. Dar voi, preoții, stricaţi poporul cel binecredincios cu 
păcatele și obiceiurile voastre cele rele, purtându-vă după moda 
lumii și umblând în lux și în betii. Nu mai postiţi posturile 
rânduite de Sfinţii Apostoli, sunteți iubitori de argint și mergeţi 
chiar la petrecerile cele ce sunt cu totul străine creștinilor 
adevăraţi, ca să nu mai zic preoţilor, şi de aceea voi singuri 
pustiiți Biserica voastră de credincioși și de duhul adevăratei 
vieţuiri creștinești. 

Preotul: Voi nu faceţi nici o misiune Bisericii lui Hristos, 
ci, prin prefăcătoriile voastre, prin falsele voastre vorbiri în 
limbi, înșelaţi pe cei naivi și care nu cunosc Sfânta Scriptură, 

nici vicleniile și fățărniciile voastre. 

lar dacă cutezaţi să vă îngâmfaţi și să judecaţi pe preoţii 
Bisericii lui Hristos, socotindu-vă pe voi sfinți, mare rătăcire 
este în capul vostru, de vreme ce, lăsând Biserica lui Hristos 
cea dreptmăritoare, care v-a născut din apă și din Duh, v-aţi 
luat povăţuitor pe diavolul, care v-a dus la rătăcire și la pierzare 
pe voi și pe toţi cei care ascultă de voi. Ar fi mare fericire 
pentru voi, dacă v-aţi trezi din rătăcirea voastră și ați veni iarăși 
în sânul Bisericii care v-a născut. 

Sectarul: Pentru care pricină voi, ortodocșii, vă botezați 
numai cu apă, căci acest Botez nu este îndestulător și trebuie 
întregit prin Botezul cu Duh Sfânt şi cu foc (Luca 3, 16), care 

este cu totul deosebit de cel cu apă și prin care se revarsă 
diferite daruri minunate ale Sfântului Duh și îndeosebi darul 
vorbirii în limbi şi al tălmăcirii limbilor, precum s-a revărsat la 
Cincizecime peste Sfinţii Apostoli (Fapte 2, 1-13)? Care vă 
sunt vouă temeiurile biblice în susţinerea practicii voastre de a 
vă boteza numai cu apă? 

Preotul: Noi ne botezăm nu numai cu apă - cum rău 
înţelegeţi voi, rătăciţilor penticostali -, ci cu „apă și Duh”, așa 
cum ne-a învăţat Mântuitorul (loan 3, 5). lar temeiurile și 
mărturiile biblice în susţinerea și apărarea învăţăturii noastre 
celei din Biserica dreptmăritoare a lui Hristos, sunt cele ce 
urmează: 

1. După Sfânta Scriptură există un singur Botez, și nu 
două (vezi Efes. 4, 5; I Cor. 12, 13). 

2. Botezul „cu Duh Sfânt și cu foc" de la Cincizecime nu 
este altceva decât Botezul creștin pe care îl anunţase Sfântul 
Ioan Botezătorul mai înainte (Matei 3, 11; Marcu 1,8; Luca 3, 
8-16; loan 1, 33). 

3. Botezul „cu Duh Sfânt și cu foc" este Botezul anunţat 
de Mântuitorul (vezi Fapte 1,5). 

4. Botezul „cu Duh Sfânt și cu foc” nu este altceva decât 
cel așezat de Mântuitorul, Care a zis că va fi „din apă și din 
Duh" (loan 3,5). 

5. Botezul creștin ortodox nu se face numai „cu apă”, ca 
al lui loan, dar nici numai cu Duh, chiar dacă uneori se 
vorbește în Sfânta Scriptură în legătură cu practicarea acestei 
Taine, fie numai de „apă” (Fapte 8, 36-39), fie numai de 
„Duh” (Fapte 1, 5; 2, 38; I Cor. 12, 13), ci se face cu „apă și 
Duh". 

6. Botezul cu Duhul Sfânt a fost proorocit de Sfinții 
Prooroci: Isaia 32, 15; 44, 3; Iezechiel 36, 25-27; Zaharia 12, 

10; Ioan 7, 38-39 ș.a. 

7. Dacă la Cincizecime în loc de apă a venit Duhul Sfânt 
în chip de limbi „ca de foc", prin aceasta El a arătat și altă 
însușire a Sa, că El este Dumnezeu și „foc mistuitor” (Deut. 
4, 24; 9, 3; Evrei 12, 29: leş. 3, 2; 19, 16; II Regi 22, 9-13; 
Ps. 96, 3; Isaia 33, 11-12; 47, 14; Iez. 1, 27; Fapte 7, 30-32 
ș.a.). 

8. Toţi credincioşii s-au botezat în unul şi același Duh 
(| Cor. 12, 13; Gal. 3, 27-28). 


9. Botezul cu Duhul Sfânt îndreaptă, renaşte și înnoiește 
pe om (I Cor. 6, 11; Tit 3,5). 

Sectarul: Noi prin Botezul „cu Duh Sfânt și cu foc" 
primim de la Dumnezeu darul de a vorbi în „limbi”. 

Preotul: Dar în ce constă la voi darul vorbirii în limbi? 

Sectarul: Vorbirea în limbi prin darul Sfântului Duh la 
noi constă în pronunţarea unor sunete, care nu pot fi înţelese de 
oameni decât numai prin tălmăcirea ce se face printr-un alt dar 
special al Sfântului Duh, adică darul tălmăcirii, despre care 
amintește Sfânta Scriptură (I Cor. 14, 13, 27). 

Preotul: Nu este nicidecum așa cum crezi dumneata, că 
vorbirea în limbi prin darul Sfântului Duh ar consta numai în 
aceste sunete neînţelese sau bolborosite. 

10. „Vorbirea în limbi” prin darul Sfântului Duh este cu 

adevărat vorbirea unei limbi străine, pe care cei străini o înţeleg 
perfect, așa cum a fost cazul în Ierusalim la Cincizecime (Fapte 
2, 8-12). Căci acolo numai cei localnici din Palestina de pe 
atunci - necunoscători ai altor limbi străine - nu înțelegeau fără 
tălmăcire, dar toți cei străini adunaţi acolo, din peste 15 ţări, 
înțelegeau perfect cele ce vorbeau Sfinţii Apostoli, deoarece 
Sfânta Scriptură zice despre cei străini adunaţi la praznicul 
Cincizecimii: Și erau uimiţi toţi și se minunau, zicând: Tată, nu 
Sunt aceştia care vorbesc toți galileeni? Şi cum auzim noi 
fiecare limba noastră, în care ne-am născut? (Fapte 2, 6-8). 
Deci acolo toţi auzeau și înțelegeau pe Sfinţii Apostoli când 
vorbeau, fără ca să le tălmăcească cineva. La voi de ce este 
nevoie de tălmăcire? 


11. „Glosolalia” este „vorbire”, pe când practica voastră 
de cuvinte încâlcite și neîncheiate nu poate fi numită „vorbire”, 
ci bolborosire fără de nici un înţeles, ceea ce dovedește mai 
mult o viclenie și înșelăciune drăcească, decât o lucrare a 
Sfântului Duh. 


12. In Sfânta Scriptură este vorba de „limbă” sau 
„limbi”, câtă vreme sunetele voastre cele încâlcite nu pot fi 
numite „limbi”, nici „limbă”, fiind fără de nici un înţeles. 

13. Dacă la bolboroseala voastră de cuvinte neîncheiate, 
noi am aduce de față oameni din cel puţin 15 ţări, cum au fost 

la Cincizecime în Ierusalim, ca de exemplu: ruși, germani, 
finlandezi, unguri, francezi, englezi, greci, italieni, suedezi, 
norvegieni, polonezi, spanioli, portughezi, sârbi, bulgari, și 
dacă toți aceștia ar înţelege în limba lor cele ce bolborosiţi voi 
fără de tălmaci, așa cum s-a petrecut și la Cincizecime, atunci 
ar merita să cercetăm cu a cui putere faceţi această minune. Dar 
dacă nu puteţi face acest lucru, atunci se cunoaște limpede că 
sunteţi înșelaţi de satana și că lucrarea voastră este falsă și 
mincinoasă. 

14. Prin darul vorbirii în limbi Dumnezeu își descoperă 
tainele Sale cele minunate (Fapte 2, 11; I Cor. 14, 2), iar prin 
bolboroseala voastră, a penticostalilor, este de neînțeles ca 
Dumnezeu să facă descoperiri, căci ea mai mult încurcă pe 
cineva decât îl luminează. 

15. In cazul când cei de faţă nu ar fi străini, ci localnici, 
cel înzestrat cu darul vorbirii în limbi ar avea oarecare câștig 
folosindu-se de el cel mult ca mijloc de închinare (rugăciune) 
(| Cor. 14, 2). Dar și această rugăciune nu ar fi de prea mare 
valoare, deoarece este numai cu duhul, fără să fie și cu mintea 
(| Cor. 14, 14), adică fără să fie înţeleasă. Insă noi trebuie să 
aducem lui Dumnezeu închinare înţelegătoare (Rom. 12, 1), 
folosind în rugăciunile noastre și mintea, nu numai duhul 
nostru, spre a ne fi atât nouă, cât și altora de folos (I Cor. 14, 
16-17). 

16. Dacă „vorbirea în limbi” prin darul Duhului Sfânt ar 
fi o bolborosire, cum este acum la voi, atunci ar trebui ca toți 
ascultătorii să o înţeleagă la fel, sau să nu o înţeleagă deloc. Or 
la Ierusalim nu a fost așa, căci acolo cei străini din peste 15 
țări, toţi înțelegeau cele ce vorbeau Sfinţii Apostoli și se 
minunau (vezi Fapte 2, 6-8). Acolo numai cei localnici, care nu 
cunoșteau limbile cele străine în care vorbeau Apostolii, nu 
înțelegeau și îi socoteau pe ei a fi beţi de must (Fapte 2, 13). 
Insă la voi, penticostalii, nu se întâmplă ca cei străini de neam 
și de limbă să vă înţeleagă fără tălmăcire. 

17. Voi, penticostalii, mai ziceţi că nu vă înţelege nimeni 
în timpul când bolborosiţi, fiindcă voi atunci vorbiţi în „limbi 
îngerești” (I Cor. 13, 1). Dar chiar dacă am admite că voi știți 
„limbi îngerești”, noi nu putem înţelege de ce aceste limbi se 
numesc „limbi noi” (Marcu 16, 17), căci cele îngerești nu sunt 

noi, ci vechi, de la început. Deci dacă nimeni nu vă înţelege 
când bolborosiţi, apoi cum vă puteţi voi arăta dragostea de a 
folosi pe alţii prin această bolborosire, căci fiecare din noi 
trebuie să lucrăm spre zidirea aproapelui (Rom. 13, 8-10; 
II Cor. 12, 15) și zidirea aceasta se face numai prin dragoste, 
căci „dragostea zidește” (I Cor. 8, 1). lar dacă vorbiţi în limbi 
îngerești, fără să aveţi dragostea de a folosi pe alţii prin cele ce 
vorbiţi, apoi voi, după mărturia marelui Pavel, sunteţi „aramă 
sunătoare” (I Cor. 13, 1) și nimic mai mult. 

18. Sfânta și dumnezeiasca Scriptură ne arată clar că 
darul vorbirii în „limbi” va înceta (I Cor. 13, 8). Şi dacă acest 
dar al vorbirii în limbi, după proorocia marelui Pavel, a încetat 
din Biserică, pentru care pricină voi, penticostalii, vă năluciți că 
acum, după două mii de ani, mai puteţi vorbi în „limbi? Și 
pentru care pricină ar mai fi nevoie de darul vorbirii în limbi 
acum, după ce noi am crezut în Hristos cu mii de ani în urmă, 
căci limbile au fost un semn dat de Dumnezeu atunci nu pentru 
cei credincioși, ci numai pentru cei necredincioși, ca un zălog 
de adeverire spre a crede (I Cor. 14, 22)? Acum când noi am 
crezut și ne-am botezat în numele Preasfintei Treimi (Matei 28, 
19), ce nevoie mai este de bolboroseala voastră cea încâlcită 
spre a crede? 


Sectarul: Limbile vorbite prin darul Duhului Sfânt nu 
sunt omenești, căci nu sunt adresate oamenilor, ci lui 
Dumnezeu nu Cor. 14, 2). De aceea ascultătorii nu le înțeleg. 

Preotul: 19. Dacă voi, penticostalii, ziceți că în vremea 
bolborosirii voastre vorbiţi lui Dumnezeu și nu oamenilor, apoi 
de ce la Fapte 2, 1-12 - unde se descrie practica acestui dar 
pentru întâia oară - nu s-a întâmplat la fel ca la voi (adică de a 
vorbi lui Dumnezeu și nu oamenilor)? Deoarece acolo vedem 
cu totul împotrivă, şi anume că Sfinţii Apostoli, vorbind „în 
limbi”, n-au vorbit lui Dumnezeu, ci oamenilor; ei s-au adresat 
direct ascultătorilor de mai mult de 15 limbi diferite, iar aceștia 
i-au înţeles întru totul fără de nici o tălmăcire (Fapte 2, 1-12). 


20. Dacă după I Cor. 14, 2, cel insuflat nu vorbește 
oamenilor, ci lui Dumnezeu, iar după Fapte 2, 1-12, el nu 
vorbește lui Dumnezeu, ci oamenilor, atunci oare se contrazice 
Sfânta Scriptură? Să nu fie. 

Lucrurile stau astfel: cei insuflaţi vorbesc și oamenilor și 
lui Dumnezeu, uneori putând fi înţeleși, iar alteori nu, în 
funcţie de situaţie, adică după felul ascultătorilor, străini sau 
localnici (Fapte 2, 1-12). Apostolii au vorbit oamenilor și au 
fost întelegi (Fapte 2, 8), pentru că ascultătorii erau străini, 
oameni de alte limbi. In Corint însă, cei insuflaţi nu vorbeau 
oamenilor, ci lui Dumnezeu, pentru că nu aveau în față decât 
oameni localnici, necunoscători ai altor limbi. In acest caz, pe 
drept cuvânt, se poate spune că la I Corinteni 14, 2, cel ce 
vorbește în limbi nu vorbește oamenilor, ci lui Dumnezeu, şi că 
pentru ascultători, cele vorbite de el sunt „taine", pe care nu le 
pot înţelege, asemenea localnicilor din Ierusalim, care nu 
înțelegeau nimic din cele vorbite de apostoli (Fapte 2, 13). 

Așadar textul de la I Cor. 14, 2 este clar și limpede, 
lămurindu-se deplin prin Fapte 2, 1-12. Insă textul de la 1 Cor. 
14, 2 luat aparte nu poate fi considerat singur ca punct de 
plecare, fără a se contrazice cu Fapte 2, 1-12. Tocmai aici este 
greșeala și încurcătura voastră, a penticostalilor. Voi nu puneţi 
de acord aceste două texte din Sfânta Scriptură și de aceea 
ajungeţi la contraziceri, atât în teorie, cât și în practică. Astfel 
prin răstălmăcirea Sfintei Scripturi după capul vostru, vă 
înșelați mult spre a voastră pierzare (II Petru 3, 16 ș.a.). 

Sectarul: Fiecare creștin adevărat trebuie să aibă pe 
Sfântul Duh în el, adică să fie un „vas ales" al Sfântului Duh. 
Penticostalii își pot dovedi prezenţa Sfântului Duh în ei, prin 
practicarea vorbirii în limbi insuflate, dar ortodocșii nu și-o pot 
dovedi prin nimic, deci ei nu sunt creștini adevărați. 

Preotul: 21. Oare prezenţa Sfântului Duh în om se poate 
dovedi numai prin vorbirea în limbi? Oare Duhul Sfânt are 
numai acest dar al vorbirii în limbi, prin care își poate 
manifesta prezenţa Sa în oameni? Să întrebăm de acest lucru pe 
marele Apostol Pavel și vom auzi de la el că roadele Duhului 

Sfânt sunt acestea: Dragostea, bucuria, pacea, îndelunga- 
răbdare, bunătatea, facerea de bine, credința,  blândețea, 
înfrânarea, curăția (Gal. 5, 20-23). Deci cine dovedeşte că are 
aceste roade ale Duhului Sfânt, unul ca acela dovedeşte că are 
pe Duhul Sfânt, măcar de nu ar avea darul vorbirii în limbi. Cât 
privește darul vorbirii în limbi, el este un dar mai mic ca altele 
(I Cor. 14, 5). Marele Apostol Pavel, arătând că este mult mai 

mare cel ce se roagă lui Dumnezeu cu mintea, decât cel ce 
vorbește în limbi, zice: Dar în Biserică vreau să grăiesc cinci 
cuvinte cu mintea mea, ca să învăţ şi pe alții, decât zeci de mii 
de cuvinte într-o limbă străină (| Cor. 14, 19). Așadar vezi că 
darul vorbirii în limbi este unul dintre cele mai mici daruri ale 
Duhului Sfânt și că sunt alte daruri ale Sfântului Duh mult mai 
mari decât acesta, precum este darul proorociei (I Cor. 14, 5) și 
dragostea, care este mai presus de toate (I Cor. 1, 7; 13, 2, 13). 


Și apoi - cum am arătat și mai sus - acest dar a fost dat 
numai până la o vreme, deoarece despre el s-a spus clar că „va 
înceta" (| Cor. 13, 8), pentru că el a fost dat la începutul 
Bisericii creștine ca un „semn” (zălog) „pentru cei necre- 
dincioși”. Deci după ce au crezut, el nu mai este necesar celor 
credincioși. 

22. In Ierusalim la Cincizecime a fost deplină rânduiala, 
căci nu ni se spune nicăieri că ar fi fost vreo neorânduială, așa 
cum este în adunările voastre penticostale, unde vă fățărniciţi că 
vorbiţi „în limbi”. Dar vorbiţi mai mulţi deodată, făcând un 
vacarm în care nimeni nu vă înţelege, iar în această hărmălaie 
unii din voi bat din palme, alţii sar în sus, alţii ridică mâinile, 
alţii cad în genunchi, alţii tremură, alţii strigă, alţii plâng, astfel 
încât în toate adunările voastre este o atmosferă de bâlci mai 
degrabă decât de rugăciune. Cine a văzut numai o dată vreo 
adunare a voastră, a penticostalilor, nu-i mai trebuie o altă 
dovadă că lucrarea voastră este cu totul lipsită de prezenţa 
Duhului Sfânt, deoarece noi știm că Dumnezeul nostru nu este 
Dumnezeu al neorânduielii, ci al păcii (| Cor. 14, 33). lar la 
voi prea multă neorânduială se vede. 

23. Deci să ştiţi că limbile pe care le vorbiţi, părându-vi-se 
că aveţi darul „vorbirii în limbi”, nu sunt limbi vorbite sub 
insuflarea Sfântului Duh, ci sunt semnele prezenței unui duh 
care numai de la Dumnezeu nu poate fi, știut fiind că și duhul 
satanei insuflă pe oameni (| Cor. 12, 3). Noi trebuie să avem 
grijă mare de a nu da crezare oricărui duh, căci aşa ne învaţă 
dumnezeiescul Apostol și Evanghelist loan, zicând: Iubiților, nu 
dați crezare oricărui duh, ci ispitiți duhurile de sunt (sau nu) de 
la Dumnezeu, fiindcă mulți prooroci mincinoşi au ieşit în lume 
(I loan 4, 1). Ba chiar dacă un duh ar mărturisi în vreun fel pe 
Hristos, tot nu trebuie crezut, căci Mântuitorul ne-a spus clar că 

mulţi vor veni în numele Lui și pe mulţi vor înșela (Matei 24, 
5). Şi iarăși marele Apostol Pavel ne arată că: însuși Satana se 
preface în înger al luminii. Nu este deci lucru mare dacă şi 
slujitorii lui iau chip de slujitori ai dreptăţii, al căror sfârşit va 
fi după faptele lor Ul Cor. 11, 14-15). 

Despre vorbirea în limbi a se vedea mai pe larg în 


capitolul 33 al acestei lucrări. 


Capitolul 68 


DESPRE VORBIREA CU MORŢII 
(NECROMANȚIA) 


Dumnezeu oprește cu desăvârșire „vorbirea cu morţii” și 
ne dă în Sfânta Scriptură numeroase mărturii în acest sens: 

1. Mântuitorul ne spune: Fericiți cei ce nu au văzut şi au 
crezut (loan 20, 29; Luca 1, 45). 

2. Trebuie să umblăm prin credință, nu prin vedere 
(II Cor. 5,7). 

3. Credinţa este încredințarea celor nădăjduite şi 
dovedirea lucrurilor celor nevăzute (Evrei 11, 1). 

4. Dumnezeu a pedepsit pe împăratul Saul cu moarte 
năprasnică, fiindcă a chemat spiritele morţilor prin vrăjitoarea 
din Endor (I Regi cap. 28 și 31; I Parai. 10, 13-14). 

5. Dumnezeu poruncește israeliților, zicând: Să nu 
alergați la cei ce cheamă morţii, pe la vrăjitori să nu umblaţi şi 
să nu vă întinați cu ei (Lev. 19, 31). 

6. Bărbatul sau femeia, de vor chema morţi sau de vor 
vrăji, să moară neapărat, cu pietre să fie ucişi, că sângele lor 
este asupra lor (Lev. 20, 27). 

7. Chemarea spiritelor morţilor este urâciune înaintea lui 
Dumnezeu și o mare răzvrătire împotriva voii Lui (Deut. 18, 
9-14; IV Regi 21, 6; I Regi 15, 22-23). 

8. Diavolul și slugile lui, ca să înșele pe oameni, se pre- 
fac în îngeri ai luminii și slujitori ai dreptăţii (Il Cor. 11, 14). 

9. Dumnezeiescul loan Evanghelistul ne face atenţi să nu 
dăm crezare oricărui duh, ci să ispitim duhurile de sunt de la 
Dumnezeu (| loan 4, 1-3). 

10. Chiar în cazul lui Saul cu vrăjitoarea din Endor nu a 
venit din morţi Samuel, cum ceruse Saul, ci satana în chipul lui 
Samuel (vezi la Sfântul Grigorie de Nyssa, Cuvânt pentru 
pitonisă, capitolul 6). 

11. Pentru toate aceste pricini Sfinţii Părinţi opresc cu 
desăvârșire a crede cineva în vedenii și visuri sau în năluciri, 
prin care satana înșeală pe mulţi. Sintetizând această învățătură 
a Sfinţilor Părinţi, Sfântul loan Scărarul zice: „Cela ce tuturor 
vedeniilor și visurilor nu crede, este filosof duhovnicesc” 
(Scara, Cuvântul 3), după cum, dimpotrivă, „dracii slavei 
deșarte și ai mândriei, pe cei slabi de minte în vedenii și în 
visuri îi fac prooroci”. 

Și iarăși spune: „Crede numai dacă visurile îţi vestesc ție 
muncă și judecată, iar dacă te duc la deznădejde cu aceste 
arătări, și acestea sunt tot de la draci” (Scara, Cuvântul 3). 

12. In Sfânta Scriptură se arată apariţia unor feţe cerești 
(sfinți sau îngeri), ca de exemplu: 

- la Schimbarea la Faţă a Domnului, proorocii Moise și 
Ilie (Matei 17, 3); 

- la moartea Domnului s-au sculat mai mulţi sfinți 
adormiţi din morminte (Matei 27, 52-53); 

la vestirea nașterii Sfântului loan Botezătorul (Luca 1, 
11-20); 

- la nașterea Mântuitorului (Luca 2, 9-15); 

- la suferinţele Lui din Grădina Ghetsimani (Luca 22, 43); 

- la Învierea Domnului (Matei 28, 2-7; Luca 24, 4 ş.a; 
vezi şi la Fac. cap. 19; Tobit cap. 5 și 12; Fapte i 10; 5, 
19-20; 12, 7-9 ş.a.). Ei au comunicat cu oamenii pe faţă, iar 
alteori prin vis (Matei 1, 20; 2, 13 ş.a.). Dar toate aceste 
apariţii nu s-au făcut la voia și chemarea oamenilor, ci la 
porunca lui Dumnezeu. Ele confirmă nemurirea sufletelor și 
posibilitatea lor de a se arăta oamenilor, printr-o poruncă și 
misiune dată lor de Dumnezeu, dar nicidecum nu confirmă 
dreptul omului de a chema morţii. 


13. Marele Apostol Pavel a fost categoric împotriva 
ghicirilor și a vrăjilor, căci vedem că atunci când duhul cel 

pitonicesc sălășluit în acea slujnică din Filipi spunea adevărul, 
zicând: ...Acești oameni sunt slujitori ai Dumnezeului celui 
Preaînalt, care vă vestesc vouă calea mântuirii (Fapte 16, 17), 
Pavel - arată Sfânta Scriptură -, mâniindu-se și întorcându-se, 
a zis duhului: In numele lui lisus Hristos îţi poruncesc să ieși 
din ea. Și în acel ceas a ieșit (Fapte 16, 18). 

De aici se vede că și dracii spun uneori adevărul spre a 
înșela pe oameni, dar nu trebuie crezuţi, ci alungaţi de la noi. 

14. Nu este adevărat ceea ce susțin spiritiștii, care cheamă 
spiritele morţilor (sau mai bine-zis ale diavolilor), că Ilie 
Proorocul s-a reîncarnat în loan Botezătorul, căci la întrebarea 
ce i-au pus-o Sfântului loan Botezătorul leviţii și preoții trimiși 
la el spre a-l cerceta dacă el este Ilie, au primit din partea 
Sfântului loan, Botezătorul Domnului, un răspuns categoric: Nu 


sunt (loan 1, 21). 
Despre spiritism și necromanţie a se vedea mai pe larg în 
capitolul 34 al acestei lucrări. 


Partea a patra 

Capitolul 1 


DESPRE ECUMENISM! 


În vara anului 1978 a venit la chilia Părintelui Cleopa o 
delegație de la Consiliul Ecumenic de la Geneva, dorind să-l 
cunoască și să poarte un dialog cu sfinția sa. Intrucât acest 
dialog prezintă interes pentru credincioșii noștri, am rugat pe 
părintele Cleopa să repovestească discuţia avută cu această 
ocazie, care a durat peste o oră. Redăm aici cuvintele Părintelui 
Cleopa: 


Într-o seară, când tocmai luasem cojocul să mă odihnesc 
oleacă, m-am trezit că vine la mine directorul de la Consiliul 
Ecumenic de la Geneva, cu câţiva însoțitori. Deși eram de rând 
la biserică, a trebuit să stau mai mult de o oră de vorbă cu el. 
Multe întrebări a pus domnul acela! 

Și eu, dacă nu sunt un om cărturar, am spus cât mi-a 
ajutat Dumnezeu și cât am citit pe când mergeam cu oile pe 
munte, că eu am fost cioban aici la oile mănăstirii, până ce m-au 
pus stareţ. 

Dar mi-a pus întrebări de geniu. Și dacă n-ai fi cunoscut 
deosebirea Bisericii noastre de cea protestantă, se făcea o mare 
confuzie. Au venit cu părinţi de la București și de la Sibiu. 

Mi-au pus întrebări despre unitatea Bisericilor; că ei vor 
să unească Bisericile și să facă, precum a zis Mântuitorul, o 
turmă şi un păstor. 


Extras din Ne vorbește Părintele Cleopa, vol. 1 și 6, Episcopia 
Romanului. 

- Domnule director, i-am zis, biserica dumneavoastră, 
protestantismul, este suspendată în aer. N-are temelie! 

- Dar de ce, părinte? 

- Unde vă este Sfânta Tradiţie? Unde sunt sfintele canoa- 

ne? Unde este practica Bisericii de 2000 de ani? Aţi desființat 
totul și acum vreţi să vă apropiaţi de noi? Este imposibil! 

Noi avem puncte comune mult mai multe cu catolicii, 
decât cu protestanții, dacă ar fi să se ajungă odată la o unire. 
Voi, protestanții, sunteţi la foarte mare distanță de noi. Aveţi 
numai două Taine, și acelea nu ca Taine, ci numai ca 
simboluri: Botezul şi Cina Domnului. La Cina Domnului faceţi 
o masă comemorativă cu pâine și cu vin în cinstea lui Hristos, 
dar nu mai credeți că se preface pâinea și vinul în Trupul și 
Sângele Domnului. 


Deși protestanții sunt mulţi - sunt vreo 400 de milioane - 
iar catolicii sunt și ei vreo 750 milioane, noi ortodocșii suntem 
puțini, însă suntem Biserică întreagă. Nouă nu ne lipsește 
nimic. Noi n-avem ce împrumuta de la protestanți sau de la 
catolici. Nimic, absolut nimic. 


Biserica noastră o credem și o înțelegem întreagă. Are 
toate dogmele drepte, toată Tradiţia veche apostolică și 
sobornicească a Sfinţilor Părinţi. Și are toate canoanele, are 
toată tradiţia liturgică, canonică, dogmatică și istorică. Tot ce 
ne trebuie avem în Biserica Ortodoxă! Este Biserica cea 
adevărată, care a mers pas cu pas după Tradiţia evanghelică, 
apostolică și sobornicească până în ziua de azi. Și ei știu asta. 
De aceea vor să se apropie de noi. 

- Dar iniţiativa noastră-i bună? 

Este bună în principiu. Că vreţi să fie o turmă și un 


păstor. Dar câţi munți sunt de trecut între noi Și dumneavoastră 
până atunci! 


Să ne apropiem de dumneavoastră? Dar unde vă este 
Sfânta Tradiţie? Unde vă este cultul sfintelor moaște? Unde vă 
este cultul sfintelor icoane? Unde este cultul sfinţilor și al 
îngerilor? Unde este venerarea Sfintei Cruci? Unde este 
supravenerarea Maicii Domnului? Unde sunt cele șapte Sfinte 
Taine, mijloace sfinţitoare? Unde este ierarhia bisericească? 


Unde vă sunt faptele? Că la voi este «Sola fide» - 
mântuirea numai prin credință. Se poate una ca asta? Căci 

credința fără fapte-i moartă. Şi «Sola gratia», la calvini, 
mântuirea numai prin har. Cum poate fi mântuirea numai prin 
har, dacă același apostol spune că noi toți trebuie să ne 
înfățişăm înaintea scaunului de judecată al lui Hristos, ca să ia 
fiecare după cele ce a făcut prin trup, ori bine, ori rău (II Cor. 
5, 10), să ia fiecare răsplată după cum a lucrat? Și în Sfânta 
Evanghelie ţi se cer faptele și poruncile. Ai citit în Evanghelie: 
Iar de vrei să intri în viaţă, păzeşte poruncile (Matei 19, 17). 

Nu există credință fără fapte, așa cum o credeţi voi. 
Ziceţi că faptele nu-s nimica... nu-i nimica postul. Unde vi-s 
posturile? Dumneavoastră puteţi închide ochii și să treceţi peste 
istoria de 2000 de ani a Bisericii, care-i necontestată? 

Eu am fost anul trecut în catacombele Romei și am văzut 
începutul picturii bizantine. Sunt picturi și icoane din secolele 
I, H și III în catacombe; că de-acolo a pornit pictura bizantină. 
Catedralele din Ravena și din Veneţia, din Constantinopol și 
din atâtea alte locuri, făcute de Sfântul Constantin cel Mare, de 
Justinian și de toţi împărații bizantini, sunt o mărturie peste 
veacuri. 

Puteţi să ziceţi că nu le-aţi avut și dumneavoastră 1517 
ani, până când v-aţi despărţit de catolici? Păi atunci cum, dacă 
v-aţi uitat rădăcina, s-o uităm și noi? Cine-și uită rădăcina, se 
usucă și piere, moare. Dumneavoastră trebuie să veniţi înapoi 
la rădăcină! Va să zică, vreme de 1517 ani icoanele au fost 
bune în Biserică, și acum puteţi închide ochii și să ziceţi că 

Biserica n-a avut icoane de la început, de când era în fașă? 

Uite, catedrale imense numai în mozaicuri și aur stau 
strajă și arată la toată lumea că Biserica a fost împodobită cu 
icoane din primele secole [...]. Și ce-aţi venit la mine, la un 
cioban? Că mă întrebau ce studii am. 

- Noi n-am venit să vedem un om învăţat aici. Am venit 
să vedem un om sfânt. 

Sfânt este Domnul Dumnezeul nostru! N-auzi ce spune 

în biserică? Acela-l sfânt. Noi suntem praf și cenușă. 
- Noi credem că aveţi o inspiraţie de sus să vedeţi în 
problema ecumenică, dacă noi cheltuim degeaba sau umblăm 


degeaba. 

- Iniţiativa este bună în fond. Dar ia gândiți-vă! Ca sa 
vă apropiaţi de noi, mai cu seamă de o Biserica 
tradițională, ca Ortodoxia, câte vă trebuie...! 

- Discuţie ca asta cu dumneavoastră, n-am mai avut 
niciodată, nicăieri, așa de adâncă. 

- Noi avem izvoare de la Sfinţii Părinţi. Cu noi nu mai 
găteşti dacă începi. Avem de unde vă spune. Că voi numai în 
capul vostru rațional credeți, că numai atât este teologia, cât o 
ştiţi voi aici. Dar izvoarele 'cele curate, grâul cel fără neghină și 
vinul cel fără apă, la Sfinţii Părinţi le găsiți. Citește. Teologia 
noastră cea mai puternică a început din secolul I până în secolul 
V. Acolo sunt izvoarele cele mai curate, din care se adapă 
toate cunoștințele teologice. 

- Dar atunci cum vedeţi dumneavoastră ecumenismul și 
Mișcarea Ecumenică Mondială? 

- Este nevoie mai întâi de multă rugăciune. Că fără 
Dumnezeu nu putem face nimic (loan 15, 5). Întâlnirile între 
Biserici sunt bune, evanghelice, căci astfel creștinii se cunosc 
bine unii pe alţii şi încetează ura confesională. Însă, de aici 
până la unire este departe ca de la pământ la cer, căci nici o 
Biserică neortodoxă nu va renunța la credinţa ei, ca să vină la 
Ortodoxie. 


- Atunci când credeţi că se va împlini cuvântul Sfintei 
Evanghelii, ca să fie pe pământ o turmă şi un păstor? 

Când toate popoarele creștine și necreştine vor veni la 
aclevătata Credinţă Ortodoxă în Dumnezeu Cel în Treime lăudat 
și preamărit! Aceasta va fi numai la sfârșitul veacurilor, în felul 
în care numai singur Dumnezeu știe. 


Capitolul 2 

Un moșneag, care până mai ieri nu credea deloc în 
Dumnezeu și femeia lui se chinuia să-l tragă la biserică, fusese 
convins de un sectar să se ducă la adunările lor și să se lepede 
de credința ortodoxă. Și vine într-o zi la mine, la stăruința 
femeii lui, care voia să-și aducă bărbatul înapoi la dreapta 
credință, cu predicatorul care îl convinsese să treacă la secta 
lor, vrând să mă convingă pe mine că ei au adevărul. După 
discuţia pe care am avut-o cu predicatorul, prin darul lui 
Hristos, bătrânul s-a întors la dreapta credință, pe când 
predicatorul a preferat să rămână în rătăcirea lui. 


- Bună ziua! 

- Bună ziua! Dar de ce aţi venit la noi? 

- Am venit să vă arătăm adevărul! 

Eu am zis un cuvânt mai puţin politicos: Mi se pare că ai 
venit să înveţi pe popa carte! 

-Da! 

- Bine. Să vedem! Dar care adevăr să-mi arăţi mie, dacă 
adevărul este la noi? De unde mai scoţi dumneata un alt adevăr, 
că unul este adevărul? Adevărul este o singură linie. Ce zice 
Hristos? Eu sunt Calea, Adevărul şi Viaţa! (Ioan 14, 6). 

- Dumneavoastră staţi aici în mănăstire și nu știți nimic. 
Eu am studii în Anglia, în Elveţia, am cutare, cutare... 

- Da? Cine te-a adus aici? Tu ai auzit că aici este o stână? 
Și eu sunt ciobanul; dar și câinii stau de pază la aripă. La stână 
mai sunt și câini; iar voi sunteţi lupi îmbrăcaţi în piei de oaie. 

Aţi intrat în stână, dar nu ieşiţi cu blana sănătoasă de aici... Sa 
vedeți acum ce păţiți cu câinii noştri. 

- Cum dar? 
Stai, stai! Eşti predicator? 
Da! Eu am doctoratul la Londra, am... 
Da? Bine! Câţi ani au fost de la Adam până la potop? 
Cred că au fost 1500 de ani. 


Prost ai răspuns, doctorandule! De la Adam până la 
potop au fost 2243 de ani! 


- Unde scrie? 
- Nu căuta Biblia! Eu am rădăcina Bibliei. Biblia este un 


măr care a crescut în pomul Tradiției. Dar eu nu cred numai în 
măr; eu cred în rădăcină și în copac; că rădăcina Bibliei este 
Sfânta Tradiţie. Dar câţi ani au fost de la Adam până la 
Avraam? 


- Parcă au fost 2400. 

- Greșit ai răspuns. Au fost 3312 ani până la nașterea lui 
Avraam şi 3387 de ani până la primirea făgăduinţei de la 
Dumnezeu! 

- Unde scrie? 

- Ți-arăt eu în Hronograful lui Gheorghe Chedrinos, în 
care scrie istoria lumii de la început. la să-mi spui tu mie câţi 
ani au fost de la potop până la zidirea turnului Babel, când 
Nimrod, fiul lui Hus, a zidit turnul Babel, când li s-au 
amestecat limbile? Câţi ani au fost? 

- Parcă au fost 300! 

- Prost ai răspuns! Au fost 531 de ani! Şi câţi ani au fost 
de la potop până la Avraam? 

EI! 

- Au fost 1144 de ani; și cu 430 de ani, cât a stat poporul 
evreu în robia Egiptului, fac 3818 de ani. Unde era Biblia 
scrisă atunci? Unde era sâmbăta voastră? Cu ce s-a mântuit 
lumea timp de 3821 de ani înainte de a se scrie Biblia? Că în 
Biblie nu s-a scris totul. Căci Evanghelistul loan spune: Sunt și 
alte multe lucruri..., şi care, dacă s-ar fi scris cu de- 
amănuntul, cred că lumea aceasta n-ar cuprinde cărțile ce s-ar 

fi scris (loan 21, 25). S-a scris numai un rezumat al Sfintei 

Tradiţii, care formează Biblia sau Sfânta Scriptură. Dar să-mi 
spui mie câţi feciori a avut Adam? 

- A avut trei: Cain, Abel și Set și alții fără nume. 

- Dar Biblia spune că a născut feciori și fete. Câţi au fost 
de toţi? 

- Or fi fost 30, 40. 

- Eva a trăit 950 de ani, mai mult decât Adam cu 20 de 
ani, și a născut 50 de perechi de gemeni, băieţi și fete, adică 
100 de copii. Scrie în Hronograful lui Chedrinos. Şi se luau 
fratele cu sora. Auzi ce spune: „Cain a luat în căsătorie pe sora 
sa Milada; și a luat Set pe sora sa Teax”. Se luau fratele cu 
sora. Așa s-au înmulțit la început. 

- Dar se puteau lua neamuri în căsătorie? 

- Da, căci până la Avraam n-a fost interzisă spiţa de 
rudenie. Se luau neamuri! N-a ţinut Avraam pe nepoata sa? N-a 
3 
luat Isaac pe nepoata lui Avraam, pe Rebeca? Nu vedeți? Că nu 
era pusă legea de neamuri. Dar să-mi spui tu mie câți ani avea 
Set, când s-a răpit la cer și a învățat astronomia și scrisul de la 

îngeri? 

- Nu scrie nicăieri. 

- Set a fost de 40 ani când s-a răpit la ceruri și a stat în 
cer 40 de zile și a învățat astronomia și scrisul. Set a trăit 912 
ani. Primul om care a scris din lume și care a învățat 
astronomia și mișcarea astrelor a fost Set, fiul lui Adam. Zice și 
Sfântul Vasile: „Astronomia este de origine îngerească"; îngerii 
l-au învăţat pe Set. Dar să-mi spui mie când s-a născut poporul 
uriaș și cât a ţinut împărăţia uriașilor, înainte de potop? 

(Tăcea predicatorul...) 

- Vezi că nu știi? Biblia spune: Când s-au amestecat fiii 
lui Dumnezeu cu fiicele oamenilor s-a născut poporul uriaş; 
neam vestit din veac. Atât! Dar nu spune câte sute de ani au stat 
împărații uriașilor și câte urgii au făcut ei pe pământ. 

- Cine erau fiii lui Dumnezeu și fiicele oamenilor? Noi 
zicem că fiii lui Dumnezeu erau îngerii, care s-au pogorât din 
cer și au păcătuit cu fetele oamenilor. 

- Nebunie... Dacă cugetaţi după capul vostru, vă duceți în 
fundul iadului. Ai văzut ce spune? Cât a trăit Set, 912 ani, nu 
s-au amestecat fiii lui Set cu fiicele lui Cain. Că fiii lui Set se 

numeau fiii lui Dumnezeu, iar fiii lui Cain, se numeau fiii 
oamenilor. lar după moartea lui Set, au uitat fiii lui Set ce le-a 
spus tatăl lor; căci spune Scriptura: Și s-au rănit fiii lui Set de 
frumusețea fiicelor lui Cain şi le-au luat loruşi de soții (Fac. 6, 
2). Deci atunci când s-au amestecat „fiii lui Dumnezeu” cu 
fiicele oamenilor, s-a născut poporul uriaș. 


- Dar de ce vă închinaţi voi la idoli, că Dumnezeu zice la 
Deuteronom: Să nu-ţifaci chip cioplit, nici asemănarea vreunui 
lucru din câte sunt în cer, sus, pe pământ, jos, în apă şi sub 

pământ. Să nu te închini lor, să nu Slujeşti lor (Deut. 5, 8-9)? 

- Cine sunt aceștia? 

- Icoanele la care vă închinaţi voi! 

- la să-ţi spun eu! Cine a făcut prima icoană? 

-m 


- Dumnezeu a făcut pe om după chipul și asemănarea Sa. 
Sfântul loan Damaschin spune că prima icoană o face 
Dumnezeu, adică pe om, după chipul și asemănarea Sa. 

- El a făcut, dar nouă ne-a poruncit să nu facem. 

- Ia citeşte dumneata în Biblie, la Ieşire, capitolele 25 
până la 30. Vezi acolo că tot ce este în biserică este făcut cu 
porunca lui Dumnezeu. Şi icoanele și catapeteasma și sicriul 
Legii Domnului și heruvimii slavei și veșmintele preoţilor și 
mitra arhiereilor și cădelniţele și sfeșnicul cu șapte lumini, 
toate. Nu i-a zis Dumnezeu lui Moise? „Moise, ia și fă o ladă 
de salcâm şi o poleiește toată cu aur! Moise, fă doi drugi de 
salcâm îmbrăcaţi cu aur, și lada să aibă verigi, ca să bagi drugii 
și să ridici sicriul Legii. Moise, pune în lada aceea Tablele 
Legii, pe care ți le-am dat Eu pe Muntele Sinai. Pune șarpele 
de aramă, pe care l-ai făcut când îi mâncau șerpii în pustie, 
pune toiagul lui Aaron, care a înfrunzit când a rezemat de 
sicriul legii cele 12 toiege - căci al lui Aaron a înfrunzit în 
noaptea aceea și a făcut migdale -, și cupa cu mană - o cupă de 
aur”. Mana era ca pâinea uscată, din care au mâncat evreii în 
pustie 40 de ani. Astea nu erau lucruri de mâini omenești? 

- Dar voi de ce vă închinaţi și faceţi cruce, căci crucea a 
fost lemnul și spânzurătoarea pe care a murit Domnul lisus? 

- De ce săriți voi de la un subiect la altul? Așa faceți 
mereu când discutaţi cu cineva, ca să-l prostiţi. lată ce spune 

Sfântul Apostol Pavel: Crucea pentru cei pieritori, nebunie 
este; iar nouă, celor ce ne mântuim, Crucea este înțelepciunea 
şi puterea lui Dumnezeu (| Cor. 1, 18). Vezi că Sfânta Cruce 
nu-i  spânzurătoare şi nici măciucă? Dimpotrivă, este 
înţelepciunea și puterea lui Dumnezeu! 

Aţi auzit ce-i crucea, voi, sectarilor, care înșelați oamenii 
și-i duceţi în iad? „Și va veni o sectă la sfârșitul lumii - zice 
Sfântul Andrei al Cezareei - care nu va face cruce, căci le va 
pune antihrist pecetea pe mâna dreaptă și n-o vor ridica la 
frunte”, că fruntea este partea raţională a sufletului, adică 
mintea. 

Am avut mai demult câteva femei baptiste de la Abrud - 
Alba. După ce le-am povestit minunea de la Sfântul Mormânt, 
cu femeia îndrăcită, care atunci când s-a atins de bucata de 
lemn din Crucea Mântuitorului, s-a vindecat, toate au făcut 
cruce. Dar una a zis: „Părinte, eu nu fac cruce!" „Fă cruce!" îi 
spun. „Nu fac! Eu nu pot ridica mâna la frunte!” „Ţi-a pus 
dracul pecetea, de aceea n-o mai ridici! Fă cruce, femeie, și vei 
vedea puterea lui Dumnezeu!" „Nu, că nu pot ridica mâna!" 

Și eu îi iau mâna dreaptă, că stătea lângă mine, în partea 
dreaptă a mea, și-i fac cruce de trei ori pe faţă. 

„Valeu! Valeu! Vai, tare mă simt ușoară!” „Da! Acum 
s-a dus dracul de pe mâna ta!” Așa a fugit de la dânsa diavolul 
care o stăpânea. Apoi am mărturisit-o și s-a întors din nou la 
Biserică. Vedeţi puterea Sfintei Cruci? 

- Bine, dar locul de-a dreapta și de-a stânga Preasfintei 
Treimi este predestinat, că spune ...a şedea de-a dreapta şi de- 
a stânga Mea nu este al meu a da, ci se va da celor pentru care 
s-a pregătit de către Tatăl Meu (Matei 20, 23). 

- Nu este adevărat! Mântuitorul zice: A ședea de-a 
dreapta Mea sau de-a stânga Mea nu este al Meu a da, ci celor 
pentru care s-a pregătit, căci aceste două locuri sunt rânduite 
Maicii Domnului și Sfântului loan Botezătorul de către Tatăl. 
Cine este loan Botezătorul? Cel mai mare om născut din 
femeie. lar Maica Domnului cine este? Ce spune Psalmul 44? 
De față a stătut Împărăteasa, de-a dreapta Ta, îmbrăcată în 
haină aurită şi preaînfrumusețată. 

Dacă a născut pe Fiul lui Dumnezeu din Duhul Sfânt, a 
fost „cămara Duhului Sfânt", L-a purtat în pântece şi L-a 
alăptat. Cine poate fi mai mare decât ea? Ea este Împărăteasa 
Duhului Sfânt, Impărăteasa Heruvimilor și a Serafimilor! Toţi 
sectarii şi păgânii, veți vedea voi în ziua judecății cine este 
Maica Domnului, când va străluci peste ceata heruvimilor, a 
serafimilor şi a tuturor tronurilor. Vai de capul vostru! Veţi 
merge împreună cu satana în focul gheenei, toţi care huliți pe 
Maica Domnului! 


Vedeţi că Hristos era pe Cruce răstignit și scuipat și 
biciuit, însă nici atunci n-a uitat pe Maica Sa? O arată Sfântului 
Ioan Evanghelistul, zicând: Fiule, iată mama ta! Adică ai grijă 
de ea! Și acesta a luat-o la sine. Şi către ea a zis: Femeie, iată 

fiul tău! “A dat-o în stăpânirea celui mai cinstit apostol și ea a 
mai trăit 15 ani până la mutarea la cer. 

- Dar de ce n-a dat-o în grija unuia dintre frații Lui? 

Pentru că Mântuitorul n-a mai avut nici un frate. Deși 
Sfânta Scriptură amintește de „fraţi ai Domnului, ei nu sunt 
fraţi naturali ai Lui, deoarece, după Sfânta Tradiţie, Maria, 
Maica Domnului, a rămas după naștere fecioară, așa cum a fost 
prefigurată în vedenia Proorocului lezechiel (44, 1-3). Apoi, 
dacă ar fi avut frați după trup, Mântuitorul ar fi dat-o în grija 
vreunui frate, nu în grija Apostolului loan. Așa-zișii „fraţi” ai 
Domnului erau doar rude ale lui lisus; cuvântul frați redă 
cuvântul grecesc adelfoi (în ebraică: ah), având sensurile de: 
fraţi, veri, rude apropiate. 

Maica Domnului n-a mai avut copii. Ce zice Scriptura: și 
n-a cunoscut-o pe ea, până când n-a născutpe Cel întâi născut. 

- Da. Dar de aici se înţelege că după aceea a mai avut și 
alți copii. 

- Cuvântul „până când” înseamnă veșnicie. Este scris în 
Sfânta Scriptură: Întoarce-te, Doamne, până când... Sau Zis-a 

Domnul Domnului meu: şezi de-a dreapta Mea până ce voi 
pune pe vrăjmaşii Tăi aşternut picioarelor Tale (Ps. 109, 1). 
Oare aceasta înseamnă că după aceea Mântuitorul nostru lisus 
Hristos nu va şedea de-a dreapta Tatălui spre a împărați cu El 
peste toate veacurile, știind bine că împărăția Lui nu va avea 
Sfârşit (Luca 1, 35)? Sau Iată, Eu sunt cu voi până la sfârşitul 

veacului. Ce? După sfârșitul veacului nu mai este Hristos cu ei? 
Și despre Micol, fata lui Saul, zice: N-a născut copil până n-a 
murit. Dar ce, a născut după ce a murit? Cuvântul „până când" 
înseamnă veșnicie. Nu că a cunoscut-o cândva alt bărbat după 
naștere. 

Dar copiii mici de ce trebuie să se curețe prin botez, că 

ei sunt curaţi, n-au nici un păcat? 

- Pentru ca să se spele de păcatul strămoșesc, cu care ne 
naștem toţi. N-ai citit tu în Psaltire: Căci întru fărădelegi m-am 
zămislit şi în păcate m-a născut maica mea? 

- Bine, dar copilul când este mic nu are credinţă și Biblia 
spune: Cine va crede şi se va boteza, acela se va mântui. 

- Într-adevăr, copiii nu pot crede la vârsta când sunt 
botezați. Dar așa cum în Vechiul Testament tăierea împrejur se 
făcea în baza credinţei părinţilor, tot așa botezul se face pe 
temeiul credinţei părinţilor sufletești (nașii) ai pruncilor care se 
botează (Marcu 9, 36-37). Copiii nu au credinţă, dar au nașii 
lor, care sunt garanţi și chezași în fața lui Dumnezeu și a 
Bisericii Sale pentru copilul ce se botează și care fac cuvenita 
mărturisire de credinţă în locul lor. 

Dar voi, sectarilor, știți câte botezuri sunt? Aţi citit 
„Dogmatica” Sfântului loan Damaschin? 

-Nu. 

- Arătând evoluţia istorică a Botezului, începând cu 
tipurile care l-au prefigurat, Sfântul loan Damaschin numără 
opt botezuri de la începutul până la sfârșitul lumii: 

Primul botez a fost botezul prin potop, pe vremea lui 
Noe, pentru curmarea păcatului. 

Al doilea botez a fost botezul prin mare și nor, la 
întoarcerea evreilor din robia lui faraon. 

Al treilea botez a fost botezul Legii Vechi, tăierea 
împrejur. 

Al patrulea botez a fost botezul lui loan Botezătorul, 
numit și botezul pocăinţei. 

Al cincilea botez este botezul prin apă și prin Duh, 
botezul nostru creștin dat nouă de Hristos prin Sfinţii Apostoli. 

Al șaselea botez este botezul prin pocăință și lacrimi, 
adică Spovedania, instituită de Mântuitorul îndată după Înviere, 

când a dat apostolilor puterea de a lega și a dezlega păcatele 
oamenilor: Orice veți dezlega pe pământ, va fi dezlegat şi în 
ceruri şi orice veți lega pe pământ va fi legat şi în ceruri. 

Al şaptelea botez este botezul sângelui, adică al 
muceniciei, cu care Insuși Hristos S-a botezat în locul nostru, 
vărsându-Și Sângele Său pentru mântuirea lumii. Cu acest botez 
s-au botezat şi mucenicii, din începuturi până astăzi, dându-și 
viaţa pentru dragostea lui Hristos. 

Al optulea este botezul de la sfârșitul lumii, adică botezul 
cu foc nestins, pentru cei păcătoși care se vor chinui în muncile 
iadului, dacă nu s-au pocăit cât au trăit pe pământ [...]. 

- Părinte, eu sunt predicator de mai mult timp și nu pot să 
mă lepăd de credința mea, chiar dacă mi-aţi răspuns la 
întrebările mele. 

- Să știi dumneata că toți cei care nu se supun Bisericii lui 
Hristos celei dreptmăritoare, rămân grupări sectare şi foarte 
greu se pot îndrepta, că zic Sfinții Părinți: „De la tot păcatul se 
întoarce omul ușor, dar de la eres, foarte greu!" Şi aceasta, 
pentru că se întunecă partea raţională a sufletului și “degeaba îi 
spun eu că aici este alb, că el vede negru. Și atunci foarte greu 
se întoarce. Aceasta este mentalitatea tuturor sectanţilor. 

Pe lângă aceasta, nu puţini creștini ortodocși, mai ales cei 
care nu frecventează Biserica și au o stare materială precară, 
sunt atrași la diverse grupări sectare întrucât li se oferă bani, 
îmbrăcăminte și alte avantaje materiale de peste hotare. Aceștia 
și-au vândut sufletul diavolului și nu se vor mântui în veci, 
decât numai dacă se întorc la Biserica mamă, cea adevărată, 
care este Biserica Ortodoxă. 


Capitolul 3 


ÎMPOTRIVA REÎNCARNĂRII 
(METEMPSIHOZEI) 


Şi precum este oamenilor o dată să 
moară, iar după aceea să fie Judecata 


(Evrei 9, 27) 


Cea mai mare nebunie, păgânătate și rătăcire de la adevăr 
este aceea de a crede cineva că sufletul omului după moarte 
intră în alte trupuri de dobitoace, de fiare, de păsări etc. In 
toată învăţătura dumnezeieştilor Scripturi, a Evangheliei lui 
Hristos, în învăţăturile Sfinţilor Apostoli și ale Sfinţilor Părinţi, 
nu găsim vreo mărturie despre această rătăcită și spurcată 
învăţătură. Mântuitorul nostru lisus Hristos, în dumnezeiasca 
Sa Evanghelie, ne arată unde merg sufletele oamenilor după 
moarte, zicând: Și a murit săracul şi a fost dus de îngeri în 
sânul lui Avraam. A murit şi bogatul şi s-a înmormântat. Apoi, 
arătând unde s-a dus, zice: Și în iad ridicându-și ochii săi, fiind 
în chinuri, el a văzut de departe pe Avraam și pe Lazăr în sânul 
lui (Luca 16, 22-23). 

lată deci unde merg sufletele oamenilor drepţi și păcătoşi 
după moarte: în rai (sânul lui Avraam), cei drepţi, sau în iad, 
cei păcătoși, unde a mers și bogatul cel nemilostiv. De unde a 
ieșit această nebunie diavolească de a se crede că sufletele 
oamenilor după moarte se duc în alte trupuri? De unde a ieșit 
această nebună rătăcire că omul moare de multe ori și intră în 

diferite trupuri? Oare cei ce gândesc această nebunie nu-l aud 
pe marele Apostol Pavel, care zice: Şi precum este rânduit 
oamenilor ca o dată să moară, iar după aceasta să fie Judecata 
(Evr. 9, 27; lov 30, 23; Sir. 14, 12; 40, 3-4)? Oare nu aud 
aceşti rătăciți de la adevăr ce zice dumnezeiasca Scriptură: ...ca 
pulberea să se întoarcă în pământ cum afost, iar sufletul să se 
întoarcă la Dumnezeu, Care l-a dat (Eccl. 12, 7)? Vedem dar 
destul de luminat că o dată i s-a dat omului să moară, când 
trupul se întoarce în pământ și sufletul se întoarce la 
Dumnezeu, la Cel ce l-a dat pe el. Și nu arată că ar merge prin 
alte trupuri, cum bănuiesc cei stricaţi la minte și la înţelegere. 
O dată moare omul cu trupul său și o dată va fi învierea 
morţilor. Auzi ce zice Domnul: Nu vă mirați de aceasta, că 
vine ceasul în care toți cei din morminte vor auzi glasul Lui. Și 
vor ieşi cei ce au făcut cele bune, spre învierea vieții, iar cei ce 
au făcut cele rele, spre învierea osândirii (loan 5, 28-29). 


De unde a ieșit această nebunie și păgânătate să se creadă 
că sufletele oamenilor, după moarte, intră în alte trupuri? Oare 
nu auzim ce zice marele Apostol Pavel: Căci ştim că, dacă 
acest cort, locuința noastră pământească, se va strica, avem 
zidire de la Dumnezeu, casă nefăcută de mână, veşnică, în 
ceruri (II Cor. 5, 1)? Unii din cei rătăciţi cu această nebunie 
cred că omul s-ar naște de mai multe ori cu trupul, și, auzind că 
Sfântul loan Botezătorul ar fi Ilie, au întrebat pe Sfântul Ioan 
Botezătorul, zicând: Dar cine ești tu? Eşti Ilie? Zis-a el: Nu 
Sunt. Apoi iar l-au întrebat: Eşti tu Proorocul? Și a răspuns: 
Nu. Deci au zis lui: Cine eşti tu? Ca să dăm răspuns celor ce 
ne-au trimis (adică fariseilor). Ce spui tu despre tine însuți? El 
le-a zis: Eu sunt glasul celui ce strigă în pustie: <îndreptați 
calea Domnului», precum a zis Isaia Proorocul (loan 1, 21-23). 

Vezi cum  dumnezeiescul și marele Prooroc loan 
Botezătorul a astupat gurile lor și a înfruntat părerile cele 
nebune ale fariseilor că Ilie s-ar fi întrupat în persoana Sfântului 
loan Botezătorul? Da, este adevărat că despre Sfântul loan 
Botezătorul s-a scris că va merge înaintea Domnului cu duhul şi 
cu puterea lui Ilie (Luca 1, 17), dar nu că se va încarna în el 
Ilie Proorocul. Așa trebuie înţelese cele ce a zis Domnul: Și 
dacă voiţi să înțelesgeți, el este Ilie, cel ce va să vină (Matei 11, 
14), anume că Sfântul loan Botezătorul a venit cu râvna și 

credința Proorocului Ilie, și nu era el Ilie reîncarnat. Fiindcă 
marele Prooroc Ilie va veni înainte de venirea a doua a 
Domnului, după cum a zis Domnul: Tlie într-adevăr va veni şi 
va așeza la loc toate (Matei 17, 11). Da, va veni marele 
Prooroc Ilie mai înainte de venirea a doua a Domnului, dar nu 
cu alt trup, ci cu al lui, cu care s-a înălțat la cer cu căruța şi cu 
caii de foc, așa cum l-a văzut Elisei (IV "Regi 2, 11-12). 

Așadar și Sfântul loan Botezătorul a venit cu credința și 
cu râvna lui Ilie, dar nu cu alt trup, ci cu trupul său, cu care s-a 
născut din Sfânta Elisabeta; și Ilie va veni înainte de venirea a 
doua a Domnului, dar nu cu alt trup, ci cu al său, cu care s-a 
înălțat la cer, și nu cu trup reîncarnat. Noi știm, din 
dumnezeiasca Scriptură, că trupul nostru se întoarce, când 
murim, în pământ, precum a fost; și duhul se întoarce la 
Dumnezeu, Care l-a dat pe el (Eccl. 12, 7; I Tim. 4, 1). 

Marele Apostol Pavel ne arată că trupul nostru, acesta pe 
care îl purtăm, se va face țărână și nicidecum nu arată că 
sufletul nostru va intra în alte trupuri după moarte (II Cor. 5, 
1). Şi dumnezeiescul părinte Efrem Sirul arată că nu este cu 
putință ca după ce se duce cineva din această viață, iarăși să se 
mai întoarcă în alte trupuri. Și iarăși zice acest dumnezeiesc 
părinte, Efrem Sirul: „Mare frică este atunci, mare cutremur, 
mare taină... când ne vom duce din veacul acesta la veacul cel 
nemărginit, de unde nimeni nu s-a mai întors"? 

Vai și amar de cei ce părăsesc sfânta și dreapta credinţă în 
lisus Hristos, Domnul Dumnezeul și Mântuitorul nostru, și se 
iau după religiile cele păgâne ale budismului și ale hinduismu- 
lui, care învaţă nebunia și rătăcirea cea mai stricată și păgână a 
reîncarnării și a mutării sufletului, după moartea trupului, în 
alte trupuri. Budismul este o religie fără Dumnezeu, fără suflet 
omenesc responsabil. Budismul lasă deci pe om propriilor sale 
puteri și propriilor sale lupte, neputincioase, cu răul. Religia bu- 
distă, pe drept cuvânt, a fost calificată ca ateistă”. La fel şi reli- 
gia hinduistă nu are o doctrină bine conturată despre Dumnezeu 

' Sfântul Efrem Şirul, Cuvinte şi învățături, tomul II, Cuvânt la, 
lulian Pustnicul, Mănăstirea Neamţ, 1823, pag. 314. 

? Idem., Cuvânt la cei adormiți, pag. 353. 

* Vezi pe larg în Istoria religiilor de Dr. Emilian Vasilescu, Ed. 
Institutului Biblic și de Misiune al B.O.R., București, 1982, pag. 237. 

şi despre lume sau despre raporturile dintre Dumnezeu și om și 
despre destinul uman“. Iată ce zice dumnezeiescul lov: ...dacă 
(Dumnezeu) ar lua înapoi la sine duhul Său şi suflarea Sa, 
toate făpturile ar pieri deodată şi omul s-ar întoarce în ţărână 
(lov 34, 14-15). Apoi dacă adevărul este acesta, că noi cei 
zidiţi din pământ, după moarte, în pământ mergem și nu în alte 
trupuri, de unde au luat oamenii cei stricaţi la minte și înșelați 
de draci, că sufletul omului după moarte intră în alte trupuri, 
până ce se va curaţi ca să intre în nirvana („raiul” păgânilor și 
rătăciţilor de la adevăr, budiști și hinduși)? 

Care religie este mai veche și mai adevărată decât a 
patriarhilor, a lui Adam, a lui Set, a lui Noe, a lui Avraam, 
care au fost sfinți văzători de Dumnezeu, Care a făcut cerul și 
pământul și pe om şi toate cele văzute şi nevăzute? Și care din 
aceşti mari şi sfinți oameni ai lui Dumnezeu a lăsat vreo 
învățătură că sufletele oamenilor după moarte vor intra în alte 
trupuri, spre a se curați de păcate? Câtă nebunie este pentru un 
creştin să creadă în aceste drăcești învățături tocmai astăzi, când 
Evanghelia lui Hristos străluceşte mai mult decât soarele în 
lume; să lase lumina Evangheliei lui Hristos şi să creadă în 
învăţăturile cele drăcești și păgâne și să se ducă în întunericul 
dracilor și a slujirii de idoli. 

Oare acești oameni stricaţi la minte și diavoli nu aud pe 
Duhul Sfânt, că sufletul omului este duh ce trece şi nu se mai 
întoarce (Psalmi 77, 44)? De unde au luat blestemaţii păgâni 
această spurcată învăţătură că sufletul omului după moarte se 
întoarce și intră în alte trupuri? Noi știm din Sfânta și 
dumnezeiasca Evanghelie și din învăţăturile marelui Apostol 
Pavel, că toţi vom sta înaintea divanului lui lisus Hristos, la 
înfricoșata Judecată cea de apoi, ca să dăm seama de cele ce am 
lucrat prin trupul pe care îl avem și nu prin alte trupuri, cum 
hulesc păgânii cei înșelaţi de diavoli (Rom. 14, 10; II Cor. 5, 10). 

Nu aflăm în toată Sfânta și dumnezeiasca Scriptură vreun 
loc în care să scrie că noi după moarte vom da seamă de cele"ce 
am lucrat în mai multe trupuri prin care am trecut cât am trăit 
pe acest pământ, ci numai prin acest trup, cu care ne-am născut 
și am trăit în lume. Câtă nebunie și rătăcire drăcească în capul 


* Idem., pag. 261. 

vreunui om să creadă că Hristos, Domnul Dumnezeul şi 
Mântuitorul nostru, ar fi înviat și S-ar fi proslăvit după învierea 
Sa cu alt trup și nu cu cel cu care s-a născut din Preacurata și 
Preasfânta Fecioară Maria. 

Noi avem atâtea dovezi sfinte despre patima și învierea lui 
Hristos, Care S-a proslăvit în al Său Trup și nu în altul (Fapte 
3, 13;4, 10-11; Rom. 8, 34). Noi știm că toate popoarele lumii 
se vor judeca de Hristos: păgânii, după legea conștiinței lor 
(Rom. 2, 12), iudeii, după legea lui Moise (Rom. 2, 12), iar 
creștinii, după Evanghelie (loan 12, 48-49; Rom. 2, 16; Iacov 
2, 12). Dar nicăieri în Sfânta Scriptură nu scrie că ne va judeca 
Buda sau Brahma sau Krishna sau alţi idoli și slujitori ai 
demonilor și că vom fi întrebaţi de acești diavoli pentru cele ce 
am greșit în mai multe trupuri prin care am trecut când eram în 
această viaţă. 

Cei ce cred aceste nebunii ale întunericului, vor merge 
împreună cu diavolii în ziua Judecăţii celei de apoi în muncile 
cele veșnice, după cum zice Sfântul Apostol Iuda în a sa sfântă 
epistolă, numind pe acești păgâni: Valuri sălbatice ale mării, 
care îşi spumegă ruşinea lor, stele rătăcitoare, cărora întu- 
nericul întunericului li se păstrează în veșnicie. Dar şi Enoh, al 
şaptelea de la Adam, a proorocit despre aceștia, zicând: lată, a 
venit Domnul cu zecile de mii de sfinți ai Lui, ca să facă 
judecată împotriva tuturor şi să mustre pe toți nelegiuiții de 

toate faptele nelegiuirii lor, în care au făcut fărădelege, şi de 
toate cuvintele de ocară pe care ei, păcătoşi, netemători de 
Dumnezeu, le-au rostit împotriva Lui (luda 1, 13-15). 

lar dumnezeiescul și marele Apostol și Evanghelist Ioan, 
arătând iarăși că toți cei ce nu cred în Mântuitorul nostru lisus 
Hristos sunt antihriști, zice: Cine este mincinosul, fără numai 
cel ce tăgăduieşte că lisus este Hristos. Acesta este antihristul 
(| loan 2, 16-22). Și dacă atunci când predica, marele 
Evanghelist loan arată că erau mulţi antihriști, oare ce să zicem 
acum, când atâţia atei tăgăduiesc dumnezeirea lui Hristos? Este 

adevărat că acum creștinismul s-a înmulţit pe fața pământului, 
dar și păgânii și ateii care tăgăduiesc dumnezeirea și învăţătura 
lui Hristos nu sunt puţini. 

Din aceștia fac parte și cei înșelaţi de religiile cele păgâne 
și diavolești şi cred în reîncarnarea trupurilor și care zic că 

sufletul omului după moarte se mută în alte trupuri de dobi- 
toace, de fiare, păsări etc. Aceștia cu nimic nu se deosebesc de 
păgâni, de atei și de diavoli, care se silesc să strice scripturile 
cele sfinte și adevărul din ele și să ducă la rătăcire pe cei pe 
care îi pot înșela cu minciunile lor. 


Ca niciodată acum s-au înmulţit cei răi, atei, sectari 
Tătăciţi și înşelători, și este mare nevoie, mai mult ca oricând, 
de a se predica adevărul Evangheliei lui Hristos cu mare râvnă 
în lumea creștină de azi, deoarece foarte mulți din cei 
credincioși s-au întunecat și s-au rătăcit de la adevăr. 

Atâta vreme n-am avut religia în școală și Biserica n-a 
avut libertatea de a predica adevărul și de a mărturisi tot ce 
trebuia pentru îndreptarea și luminarea sufletelor creștinești... 
In vederea acestor lucruri, zic aceste cuvinte: Să ajute 
Preabunul și  Preaînduratul Dumnezeu pe toţi preoţii și 
misionarii ortodocși, să predice cât mai cu râvnă și stăruinţă în 
sfintele biserici și oriunde este nevoie, în trei feluri: cu mâna, 
cu gura, și cu pilda vieţii lor. Cu mâna să scrie, cu gura să 
predice adevărul, iar cu trăirea să dea pildă bună celor ce îi văd 
şi îi aud. Nimeni să nu se sfiască a spune adevărul în faţa celor 
credincioși, măcar de n-au ajuns cu fapta la cele ce învaţă pe 
alții. Că zice un cuvios părinte: «Nu voi mustra aspru pe cel ce 
învaţă și nu face. Căci am văzut de multe ori că lipsa lucrului 
celui ce învaţă și nu face, a împlinit-o folosul cuvântului său!. 


De asemeni, în scolia de la Cuvântul IX, cap. 16, de la 
Scara dumnezeiescului părinte loan Scărarul, Prea Cucernicul 
Părinte Profesor Dumitru Stăniloae spune următoarele: „Sfântul 
loan Scărarul nu condamnă așa simplu pe cei ce laudă ceea ce 
nu fac ei, ci recunoaște că uneori aceștia sunt folosiți de 
cuvintele lor, care nu se acoperă însă cu faptele lor. Căci de 
multe ori cuvintele omului nu sunt ale lui, ci ale lui Dumnezeu, 
Care-l silește să vorbească prin conștiința lui. In acest caz, prin 
cuvintele ce le rostesc unii, își predică, sau li se predică și lor, 
sau din voinţa de a încălzi pe alţii pentru un lucru bun, se 
încălzesc și pe ei înșiși. Sau, căldura cu care primesc alţii 
cuvintele rostite de ei, se întinde și la ei. Scolia Sfântului Nil 
zice: «Trebuie să spună cele bune și cel ce nu le face, ca să 
înceapă, rușinat de vorbe, să săvârșească fapta». 

Să ne aducem aminte și de pedeapsa celui ce luase un 
singur talant pe care l-a îngropat în pământ și a zis către cel ce 
îl dăduse: ...Doamne, te-am ştiut că eşti om aspru, care seceri 
de unde n-ai semănat și aduni de unde n-ai împrăștiat. Și 
temându-mă, m-am dus de am ascuns talantul tău în pământ; 
iată ai ce este al tău. Și răspunzând stăpânul său i-a zis: Slugă 
vicleană şi leneşă, ştiai că secer unde n-am semănat şi adun de 
unde n-am împrăștiat. Se cuvenea deci ca tu să pui banii mei la 
zarafi, şi eu, venind, aş fi luat ce este al meu cu dobândă. Apoi 
a zis: Luaţi deci de la el talantul şi daţi-l celui ce are zece 
talanți... lar pe sluga netrebnică aruncați-o întru întunericul cel 
mai din afară. Acolo va fi plângerea şi scrâşnirea dinţilor 


(Matei 25, 24-30). 

Și iarăși voi zice către cei înșelați de demoni și de 
păgâneștile religii care rătăcesc pe cei ce nu cunosc adevărul 
Sfintei Scripturi și spun că sufletul omului după moarte se duce 
în alte trupuri. Să audă acești rătăciţi ce zice dumnezeiescul 
lov: Lasă-mă să mă odihnesc puţin, mai înainte de ce voi 
merge, de unde nu mă voi mai întoarce. In pământul întunecos 
şi înneguros, în pământul întunericului celui veşnic... (lov 10, 
20-22), și în alt loc zice: Căci acești puțini ani se vor scurge și 
voi apuca pe un drum de pe care nu mă voi mai întoarce (lov 
16, 22), şi iarăși zice: Dar eu știu că Răscumpărătorul meu este 
viu şi că El, în ziua cea de pe urmă, va ridica iar din pulbere 
această piele a mea ce se destramă (lov 19, 25) şi iarăși: Că 
ştiu că moartea mă va surpa, căci casa a tot muritorul este 
pământul (lov 30, 23). 

Deci nicăieri nu spune acest sfânt și mare om al lui 
Dumnezeu, lov, și nu arată că după moarte, sufletul omului mai 
intră în alte trupuri, cum hulesc blestemaţii cei rătăciţi de la 
adevăr. Feriţi-vă cu toată puterea de a crede aceste nebunii și 
rătăciri ale reîncarnării și mutarea sufletelor în alte trupuri; căci 
aceste afirmaţii sunt cu totul drăcești, nebune și rătăcite de la 
adevăr. Amin. 

„„„Niciodartă nu l-am 
certat pe un credincios care 
are îndoieli; niciodată nu 
i-am cerut cuiva să creadă 
orbeşte. Dacă făceam astfel, 
ar fi însemnat să dau 
dreptate tocmai acelora 
care-i ceruseră să creadă ca 
ei, fără să-şi mai pună vreo 
întrebare. 

Dimpotrivă, am socotit 
întotdeauna că discuțiile, cu 
idei dintr-o parte şi din alta, 
sunt cât se poate de 
folositoare, dacă ele sunt 
purtate cu cinste omenească 
şi numai din dorința de a 
afla adevărul. Şi nu m-am 

înşelat. Am avut bucuria să văd roadele unor asemenea 
convorbiri în sufletele celor ce veniseră cu credința tulburată de 
îndoieli şi plecau cu ea limpede ca izvorul muntelui. 

Atunci am început să mă gândesc că vorfifiind încă mulți 
alții cu mintea vânturată de întrebări la care nu sunt în stare să 
afle răspunsuri, dacă nu sunt ajutați după cuviință. Şi cine să-i 
ajute, dacă nu preoții lor? Dar oare toți preoții au aceeaşi 
vârstă matură şi aceeaşi experiență pastorală? Fireşte, nu toți. 

Astfel m-am hotărât să scriu această carte, după puțina 
mea pricepere, din dorul de a le fi fraților mei de folos. Mai 
întâi am rânduit tot materialul pe capitole, după o anume 
pravilă a mărturisirilor noastre de credință. Apoi am socotit că 
înțelesurile ar fi mai la îndemâna cititorului, dacă voi așeza 
totul în chipul unui dialog, prin întrebări şi răspunsuri... 

